
ECLOGA  I. 

MELIBOEUS.  TITYRUS. 

M.  Tityre,  tu  patulae  recubans  sub  tegmine  fagi 
Silvestrem  tenui  Musam  meditaris  avena; 

Nos  patriae  finis  et  dulcia  linquimus  arva; 

Nos  patriam  fugimus:  tu,  Tityre,  lentus  in  umbra 
Formosam  resonare  doces  Amaryllida  silvas. 

T.  0 Meliboee,  deus  nobis  haec  otia  fecit 
Namque  erit  ille  mihi  semper  deus;  illius  aram 
Saepe  tener  nostris  ab  ovilibus  imbuet  agnus. 

Ille  meas  errare  boves,  ut  cernis,  et  ipsum 
Ludere,  quae  vellem,  calamo  permisit  agresti. 

M.  Non  equidem  invideo;  miror  magis:  undique  totis 
Usque  adeo  turbatur  agris.  En,  ipse  capellas 
Protinus  aeger  ago;  hanc  etiam  vix,  Tityre,  duco. 

Hic  inter  densas  corylos  modo  namque  gemellos. 
Spem  gregis,  ah!  silice  in  nuda  conixa  reliquit 
Saepe  malum  hoc  nobis,  si  mens  non  laeva  fuisset, 

De  caelo  tactas  memini  praedicere  quercus. 

Sed  tamen,  iste  deus  qui  sit,  da,  Tityre,  nobis. 

T.  Urbem,  quam  dicunt  Romam,  Meliboee,  putavi 
Stultus  ego  huic  nostrae  similem,  quo  saepe  solemus 
Pastores  ovium  teneros  depellere  fetus. 

Sic  canibus  catulos  similis,  sic  matribus  haedos 
Noram,  sic  parvis  conponere  magna  solebam. 

Verum  haec  tantum  alias  inter  caput  extulit  urbes, 
Quantum  lenta  solent  inter  viburna  cupressi. 

M.  Et  quae  tanta  fuit  Romam  tibi  caussa  videndi? 

T.  Libertas,  quae  sera  tamen  respexit  inertem, 
Candidior  postquam  tondenti  barba  cadebat; 

Respexit  tamen  et  longo  post  tempore  venit, 

Vergilius. 

30  Postquam  nos  Amaryllis  habet,  Galatea  reliquit 
Namque,  fatebor  enim,  dum  me  Galatea  tenebat. 

Nec  spes  libertatis  erat  nec  cura  peculi. 

Quamvis  multa  meis  exiret  victima  saeptis. 

Pinguis  et  ingratae  premeretur  caseus  urbi, 

35  Non  umquam  gravis  aere  domum  mihi  dextra  redibat 
M.  Mirabar,  quid  maesta  deos,  Amarylli,  vocares, 

Cui  pendere «ua  patereris  in  arbore  poma: 

Tityrus  hinc  aberat.  Ipsae  te,  Tityre,  pinus, 

Ipsi  te  fontes,  ipsa  haec  arbusta  vocabant 
40  T.  Quid  facerem?  neque  servitio  me  exire  licebat 
Nec  tam  praesentis  alibi  cognoscere  divos. 

Hic  illum  vidi  iuvenem,  Meliboee,  quot  annis 
Bis  senos  cui  nostra  dies  altaria  fumant. 

Hic  mihi  responsum  primus  dedit  ille  petenti: 

45  Pascite,  ut  ante,  boves,  pueri;  submittite  tauros. 

M.  Fortunate  senex,  ergo  tua  rura  manebunt. 

Et  tibi  magna  satis,  quamvis  lapis  omnia  nudus 
Limosoque  palus  obducat  pascua  iunco. 

Non  insueta  gravis  temptabunt  pabula  fetas, 

50  Nec  mala  vicini  pecoris  contagia  laedent. 

Fortunate  senex,  hic  inter’  flumina  nota 
Et  fontis  sacros  frigus  captabis  opacum. 

Hinc  tibi,  quae  semper,  vicino  ab  limite,  saepes 
Hyblaeis  apibus  florem  depasta  salicti 
55  Saepe  levi  somnum  suadebit  inire  susurro; 

Hinc  alta  sub  rupe  canet  frondator  ad  auras : 

Nec  tamen  interea  raucae,  tua  cura,  palumbes, 

Nec  gemere  aeria  cessabit  turtur  ab  ulmo. 

T.  Ante  leves  ergo  pascentur  in  aequore  cervi, 

CO  Et  freta  destituent  nudos  in  litore  pisces, 

Ante  pererratis  amborum  finibus  exsul 

Aut  Ararim  Parthus  bibet  aut  Germania  Tigrim, 

Quam  nostro  illius  labatur  pectore  voltus. 

M.  At  nos  hinc  alii  sitientis  ibimus  Afros, 

65  Pars  Scythiam  et  rapidum  cretae  veniemus  Oaxem, 

Et  penitus  toto  divisos  orbe  Britannos. 

En  umquam  patrios  longo  post  tempore  finis. 

Pauperis  et  tuguri  congestum  caespite  culmen. 

Post  aliquot  mea  regna  videns  mirabor  aristas? 


Ecl.  1,  59.  in  aequore  Probus  in  aethere  PR.  — 65.  cretae]  Cretae 
alii,  — Oaxem]  ad  Oxumt 

Invitus  feci,  ut  huic  Vergilii  editioni  carmina  quae  eius  poe- 
tae feruntur  minora  adiungerem,  neque  enim  me  fugiebat,  illa 
carmina  corruptiora  esse,  quam  quibus  emendandis  meae  vires 
sufficerent,  et  videbam,  me  iis  libris  carere,  sine  quibus  non  om- 
nibus locis,  unde  quaeque  emendatio  orta  esset,  pro  certo  affir- 
mare possem;  sed  voluntati  librarii  honestissimi  deesse  nolui  et 
munus  susceptum  non,  ut  volui,  sed;  ut  potui,  explevi.  In  eden- 
dis igitur  illis  carminibus  id  secutus  sum  consilium , ut  Hauptii 
vestigia  premerem , sed  ita,  ut  ubi  viri  qui  post  eum  illis  carmi- 
nibus emendandis  operam  dederunt  rectius  quid  vidisse  mihi  visi 
essent,  id  reciperem.  Codex  autem  Vaticanus,  quo  in  Culice, 
Copa,  Moreto  recognoscendis  usus  sum,  cum  diu  Romae  neglectus 
iacuisset,  nuper  aZangemeistero  forte  fortuna  inventus  est, 
qui  vir  doctissimus  lectiones  eius  libri  summa  diligentia  descri- 
ptas humanissime  mecum  communicavit.  De  quo  codice  cum 
Zangemeisterus  propediem  sit  narraturus , id  unum  addo,  mihi 
codicem  Vaticanum  tamquam  exemplar  esse  Thuanei  primi  vi- 
deri, quam  sententiam,  si  opus  fuerit,  alio  loco  pluribus  verbis 
probabo. 

Strelitziae  novae  a.  MDCCCLXVI. 


Th.  Ladewig. 


BLXOLICA.  £CL.  II. 


Impius  haec  tam  culta  novalia  miles  hal>ebit, 

Barbarus  bas  segetes:  eo,  quo  discordia  civis 
Produxit  miseros:  his  nos  consevimus  agros! 

Insere  nunc,  Meliboee,  piros,  pone  ordine  vitis. 

Ite  meae,  felix  quondam  pecus,  ite  capellae. 

Non  ego  vos  posthac  viridi  proiecdus  in  antro 
Dumosa  pendere  procul  de  rupe  videbo; 

Carmina  nulla  canam;  non  me  pascente,  capellae. 
Florentem  cytisum  et  salices  carpetis  amaras. 

T.  Hic  tamen  hanc  mecum  poteras  requiescere  nociem 
Fronde  super  viridi:  sunt  nobis  mitia  poma. 

Castaneae  molles  et  pressi  copia  lac-tis; 

Et  iam  summa  procul  villarum  culmina  fumant 
Maioresque  cadunt  altis  de  montibus  umbrae. 


ECLOGA  n. 

Formosnim  pastor  Corjdon  ardebat  Alexim, 
Delicias  domini,  nec,  quid  speraret,  habebat. 
Tantum  inter  densas,  umbrosa  cacumina,  fagos 
Adsidue  veniebat.  Ibi  haec  incondita  solus 
Montibus  et  silvis  studio  iactabat  inani: 

0 crudelis  Alexi,  nihil  mea  carmina  curas? 
Nil  nostri  miserere?  mori  me  denique  coges. 
Nunc  etiam  pecudes  umbras  et  frigora  captant, 
Nunc  viridis  etiam  occultant  spineta  lacertos, 
Thestylis  et  rapido  fessis  messoribus  aestu 
Allia  serpyliumque  herbas  contundit  olentis. 

At  mecum  raucis,  tua  dum  vestigia  lustro, 

Sole  sub  ardenti  resonant  arbusta  cicadis. 

Nonne  fuit  satius,  tristis  Amaryllidis  iras 
Atque  superba  pati  fastidia?  nonne  Menalcan, 
Qtiamvis  ille  niger,  quamvis  tu  candidus  esses? 

0 formose  puer,  nimium  ne  crede  colori! 

Alba  ligustra  cadunt,  vaccinia  nigra  leguntur. 
Despectus  tibi  sum  nec,  qui  sim,  quaeris,  Alexi, 
Quam  dives  pecoris,  nivei  quam  lactis  abundans: 
Mille  meae  Siculis  errant  in  montibus  agnae; 

Lac  mihi  non  aestate  novum,  non  frigore  defit. 

E cl.  1,  72.  hU  nos  P ew,  quis  g. 

P.  VERGILI  MARONIS 


Canto,  quae  solitus,  si  quando  armenta  vocabat, 
Amphion  Dircaeus  in  Actaeo  Aracyntho. 

25  Nec  sum  adeo  informis : nuper  me  in  litore  vidi, 

Cum  placidum  ventis  staret  mare;  non  ego  Daphnim 
ludice  te  metuam,  si  numquam  fallit  imago. 

0 tantum  libeat  mecum  tibi  sordida  rura 
Atque  humilis  habitare  casas  et  figere  cervos 
30  Haedorumque  gregem  viridi  compellere  hibisco ! 
Mecum  una  in  silvis  imitabere  Pana  canendo. 

Pan  primus  calamos  cera  coniungere  pluris 
Instituit,  Pan  curat  ovis  oviumque  magistros. 

Nec  te  poeniteat  calamo  trivisse  labellum: 

35  Haec  eadem  ut  sciret,  quid  non  faciebat  Amyntas  ? 

Est  mihi  disparibus  septem  compacta  cicutis 
Fistula,  Damoetas  dono  mihi  quam  dedit  olim 
Et  dixit  moriens : Te  nunc  habet  ista  secundum. 

Dixit  Damoetas,  invidit  stultus  Amyntas. 

40  Praeterea  duo,  nec  tuta  mihi  valle  reperti, 

Capreoli,  sparsis^etiam  nunc  pellibus  albo; 

Bina  die  siccant  ovis  ubera ; quos  tibi  servo, 
lam  pridem  a me  illos  abducere  Thestylis  orat; 

Et  faciet,  quoniam  sordent  tibi  munera  nostra. 

45  Huc  ades , o formose  puer : tibi  lilia  plenis 
Ecce  ferunt  Nymphae  calathis,  tibi  candida  Nais, 
Pallentis  violas  et  summa  papavera  carpens, 
Narcissum  et  florem  iungit  bene  olentis  anethi; 

Tum,  casia  atque  aliis  intexens  suavibus  herbis, 

50  Mollia  luteola  pingit  vaccinia  caltha. 

Ipse  ego  cana  legam  tenera  lanugine  mala 
Castaneasque  nuces,  mea  quas  Amaryllis  amabat; 
Addam  cerea  pruna:  honos  erit  huic  quoque  pomo; 
Et  vos,  0 lauri,  carpam  et  te,  proxuma  myrte: 

55  Sic  positae  quoniam  suavis  miscetis  odores. 

Rusticus  es,  Corydon:  nec  munera  curat  Alexis, 

Nec,  si  muneribus  certes,  concedat  lollas. 

Heu  heu,  quid  volui  misero  mihi?  floribus  austrum 
Perditus  et  liquidis  inmisi  fontibus  apros. 

60  Quem  fugis,  ah,  demens?  habitarunt  di  quoque  silvas 
Dardaniusque  Paris.  Pallas,  quas  condidit  arces. 

Ipsa  colat;  nobis  placeant  ante  omnia  silvae. 


E cl.  2,  27.  fallit  P fallat  R.  — 56.  est  Pi  R.  — 57.  certes 

P certet  R. 


BUCOLICA.  ECL.  III. 


Torva  leaena  lupum  sequitur,  lupus  ipse  capellam, 
Florentem  cytisum  sequitur  lasciva  capella. 

Te  Corydon,  o Alexi:  trahit  sua  quemque  voluptas. 
Aspice,  aratra  iugo  referunt  suspensa  iuvenci 
Et  sol  crescentis  decedens  duplicat  umbras: 

Me  tamen  urit  amor;  quis  enim  modus  adsit  amori? 
Ah  Corydon,  Corydon,  quae  te  dementia  cepit! 
Semiputata  tibi  frondosa  vitis  in  ulmo  est. 

Quin  tu  aliquid  saltem  potius,  quorum  indiget  usus. 
Viminibus  mollique  paras  detexere  iunco? 

Invenies  alium,  si  te  hic  fastidit,  Alexim. 


ECLOGA  m. 

MENALCAS.  DAMOETAS.  PALAEMON. 

M.  Dic  mihi,  Damoeta,  cuium  pecus?  an  Meliboei? 
D.  Non,  verum  Aegonis;  nuper  mihi  tradidit  Aegon. 
M.  Infelix  0 semper,  ovis,  pecus  1 ipse  Neaeram 
Dum  fovet  ac,  ne  me  sibi  praeferat  illa,  veretur. 

Hic  alienus  ovis  custos  bis  mulget  in  hora. 

Et  sucus  pecori  et  lac  subducitur  agnis. 

D.  Parcius  ista  viris  tamen  obicienda  memento. 
Novimus  et  qui  te  transversa  tuentibus  hircis 
Et  quo  — sed  faciles  Nymphae  risere  — sacello. 

M.  Tum,  credo,  cum  me  arbustum  videre  Miconis 
Atque  mala  vitis  incidere  falce  novellas. 

D.  Aut  hic  ad  veteris  fagos  cum  Daphnidis  arcum 
Fregisti  et  calamos;  quae  tu,  perverse  Menalca, 

Et,  cum  vidisti  puero  donata,  dolebas. 

Et,  si  non  aliqua  nocuisses,  mortuus  esses. 

M.  Quid  domini  faciant,  audent  cum  talia  fures? 
Non  ego  te  vidi  Damonis,  pessime,  caprum 
Excipere  insidiis  multum  latrante  Lycisca? 

Et  cum  clamarem:  Quo  nunc  se  proripit  ille? 

Tityre,  coge  pecus:  tu  post  carecta  latebas. 

D.  An  mihi  cantando  victus  non  redderet  ille, 

Quem  mea  carminibus  meruisset  fistula  caprum? 

Si  nescis,  meus  ille  caper  fuit;  et  mihi  Damon 
Ipse  fatebatur;  sed  reddere  posse  negabat. 

M.  Cantando  tu  illum?  aut  umquam  tibi  fistula  cera 

luncta  fuit?  non  tu  in  triviis,  indocte,  solebas 
Stridenti  miserum  stipula  disperdere  carmen? 

D.  Vis  ergo,  inter  nos,  quid  possit  uterque,  vicissim 
Experiamur?  ego  hanc  vitulam  — ne  forte  recuses, 

30  Bis  venit  ad  mulctram,  binos  alit  ubere  fetus  — 

Depono:  tu  dic,  mecum  quo, pignore  certes. 

M.  De  grege  non  ausim  quicquam  deponere  tecum: 

Est  mihi  namque  domi  pater,  est  iniusta  noverca; 

Bisque  die  numerant  ambo  pecus,  alter  et  haedos. 

35  Verum,  id  quod  multo  tute  ipse  fatebere  maius,  — 
Insanire  libet  quoniam  tibi  — pocula  ponam 
Fagina,  caelatum  divini  opus  Alcimedontis: 

Lenta  quibus  torno  facili  superaddita  vitis 
Diffusos  hedera  vestit  pallente  corymbos. 

40  In  medio  duo  signa,  Conon,  et  — quis  fuit  alter, 

Descripsit  radio  totum  qui  gentibus  orbem. 

Tempora  quae  messor,  quae  curvus  arator  haberet? 
Necdum  illis  labra  admovi,  sed  condita  servo. 

D.  Et  nobis  idem  Alcimedon  duo  pocula  fecit, 

45  Et  molli  circum  est  ansas  amplexus  acantho, 

Orpheaque  in  medio  posuit  silvasque  sequentis; 

Necdum  iliis  labra  admovi,  sed  condita  servo: 

Si  ad  vitulam  spectas,  nihil  est,  quod  pocula  laudes. 

M.  Numquam  hodie  effugies;  veniam,  quocumque  vocaris. 
50  Audiat  haec  tantum  — vel  qui  venit,  ecce,  Palaemon. 
Efficiam,  posthac  ne  quemquam  voce  lacessas. 

D,  Quin  age,  si  quid  habes;;  in  me  mora  non  erit  ulla. 

Nec  quemquam  fugio:  tantum,  vicine  Palaemon, 

Sensibus  haec  imis,  res  est  non  parva,  reponas. 

55  p.  Dicite,  quandoquidem  in  molli  consedimus  herba. 

Et  nunc  omnis  ager,  nunc  omnis  parturit  arbos, 

Nunc  frondent  silvae,  nunc  formosissimus  annus. 

Incipe,  Damoeta;  tu  deinde  sequere,  Menalca. 

Alternis  dicetis;  amant  alterna  Camenae. 

60  D.  Ab  Io  ve  principium  Musae;  lovis  omnia  plena; 

Ille  colit  terras ; illi  mea  carmina  curae. 

M.  Et  me  Phoebus  amat;  Phoebo  sua  semper  apud  me 
Munera  sunt,  lauri  et  suave  rubens  hyacinthus. 

D.  Malo  me  Galatea  petit,  lasciva  puella, 

65  Et  fugit  ad  salices  et  se  cupit  ante  videri. 

M.  At  mihi  sese  offert  ultro,  meus  ignis,  Amyntas, 


Ecl.  3,  38.  facili  facilis  Donatus  apud  Servium. 

Notior  ut  iam  sit  canibus  non  Delia  nostris, 
n.  Parta  meae  Veneri  sunt  munera:  namque  notavi 
Ipse  locum,  aeriae  quo  congessere  palumbes. 

M.  Quod  potui,  puero  silvestri  ex  arbore  lecta 
Aurea  mala  decem  misi;  cras  altera  mittam. 

D.  0 quotiens  et  quae  nobis  Galatea  locuta  est! 

Partem  aliquam,  venti,  divom  referatis  ad  auris  1 

M.  Quid  prodest,  quod  me  ipse  animo  non  spernis,  Amynta, 

Si,  dum  tu  sectaris  apros,  ego  retia  servo? 

D.  Phyllida  mitte  mihi:  meus  est  natalis,  lolia; 

Cum  faciam  vitula  pro  frugibus,  ipse  venito. 

M.  Phyllida  amo  ante  alias;  nam  me  discedere  flevit 
Et  longum  Formose,  vale,  vale,  inquit,  lolia. 

D.  Triste  lupus  stabulis,  maturis  frugibus  imbres. 

Arboribus  venti,  nobis  Amaryllidis  irae. 

M,  Dulce  satis  humor,  depulsis  arbutus  haedis. 

Lenta  salix  feto  pecori,  mihi  solus  Amyntas. 

D.  Pollio  amat  nostram,  quamvis  est  rustica,  Musam: 
Pierides,  vitulam  lectori  pascite  vestro. 

M.  Pollio  et  ipse  facit  nova  carmina:  pascite  taurum, 

Iam  cornu  petat  et  pedibus  qui  spargat  harenam. 

D.  Qui  te,  Pollio,  amat,  veniat,  quo  te  quoque  gaudet; 

Mella  fluant  illi,  ferat  et  rubus  asper  amomum. 

M.  Qui  Bavium  non  odit,  amet  tua  carmina,  Maevi, 

Atque  idem  iungat -vulpes  et  mulgeat  hircos. 

D.  Qui  legitis  flores  et  humi  nascentia  fraga. 

Frigidus,  o pueri,  fugite  hinc,  latet  anguis  in  herba. 

M.  Parcite,  oves,  nimium  procedere:  non  bene  ripae 
Creditur;  ipse  aries  etiam  nunc  vellera  siccat. 

D.  Tityre,  pascentis  a flumine  reice  capellas: 

Ipse,  ubi  tempus  erit,  omnis  in  fonte  lavabo. 

M.  Cogite  ovis,  pueri : si  lac  praeceperit  aestus. 

Ut  nuper,  frustra  pressabimus  ubera  palmis. 

D.  Heu  heu,  quam  pingui  macer  est  mihi  taurus  in  ervo ! 
Idem  amor  exitium  est  pecori  pecorisquo  magistro. 

M.  His  certe  neque  amor  caussa  est;  vix  ossibus  haerent. 
Nescio  quis  teneros  oculus  mihi  fascinat  agnos. 

D.  Dic,  quibus  in  terris  — et  eris  mihi  magnus  Apollo  — 
Tris  pateat  caeli  spatium  non  amplius  ulnas. 

M.  Dic,  quibus  in  terris  inscripti  nomina  regum 
Nascantur  flores,  et  Phyllida  solus  habeto. 


Ecl.  3,  77.  vitula  grammatici  veteres  vitulam  R. 

p.  Non  nostrum  inter  vos  tantas  conponere  lites. 
Et  vitula  tu  dignus  et  hic.  — Et  quisquis  amores 
110  Haud  temnet  dulcis,  haud  experietur  amaros. 

Claudite  iam  rivos,  pueri:  sat  prata  biberunt. 


ECLOGA  lY. 

Sicelides  Musae,  paulo  maiora  canamus! 

Non  omnis  arbusta  iuvant  humilesque  myricae; 

Si  canimus  silvas,  silvae  sint  consule  dignae. 

Ultima  Cumaei  venit  iam  carminis  aetas; 

5 Magnus  ab  integro  saeclorum  nascitur  ordo. 

Iam  redit  et  Virgo,  redeunt  Saturnia  regna ; 

Iam  nova  progenies  caelo  demittitur  alto. 

Tu  modo  nascenti  puero,  quo  ferrea  primum 
Desinet  ac  toto  surget  gens  aurea  mundo, 

10  Casta  fave  Lucina:  tuus  iam  regnat  Apollo. 

Teque  adeo  decus  hoc  aevi,  te  consule,  inibit, 
Pollio,  et  incipient  magni  procedere  menses 
Te  duce.  Si  qua  manent  sceleris  vestigia  nostri, 
Inrita  perpetua  solvent  formidine  terras. 

15  Ille  deum  vitam  accipiet  divisque  videbit 
Permixtos  heroas  et  ipse  videbitur  illis 
Pacatumque  reget  patriis  virtutibus  orbem. 

At  tibi  prima,  puer,  nullo  munuscula  cultu 
Errantis  hederas  passim  cum  bacchare  tellus 
20  Mixtaque  ridenti  colocasia  fundet  acantho. 

Ipsae  lacte  domum  referent  distenta  capellae 
Ubera  nec  magnos  metuent  armenta  leones. 

Ipsa  tibi  blandos  fundent  cunabula  flores. 

Occidet  et  serpens  et  fallax  herba  veneni 
25  Occidet;  Assyrium  volgo  nascetur  amomum. 

At  simul  heroum  laudes  et  facta  parentis 
Iam  legere  et  quae  sit  poteris  cognoscere  virtus: 
Molli  paulatim  flavescet  campus  arista 
Incultisque  rubens  pendebit  sentibus  uva 
30  Et  durae  quercus  sudabunt  roscida  mella. 

Pauca  tamen  suberunt  priscae  vestigia  fraudis, 
Quae  temptare  Thetim  ratibus,  quae  cingere  muris 


Ecl.  3,  110.  haud  temnet  Ribbeckius  aut  metuet  Yxhvi, 

Oppida,  quae  iubeant  telluri  infindere  sulcos. 

Alter  erit  tum  Tiphys,  et  altera  quae  vehat  Argo 
Delectos  heroas;  erunt  etiam  altera  bella, 

Atque  iterum  ad  Troiam  *magnus  mittetur  Achilles. 

Hinc,  ubi  iam  firmata  virum  te  fecerit  aetas. 

Cedet  et  ipse  mari  vector  nec  nautica  pinus 
Mutabit  merces,  omnis  feret  omnia  tellus. 

Non  rastros  patietur  humus,  non  vinea  falcem ; 
Robustus  quoque  iam  tauris  iuga  solvet  arator; 

Nec  varios  discet  mentiri  lana  colores. 

Ipse  sed  in  pratis  aries  iam  suave  rubenti 
Murice,  iam  croceo  mutabit  vellera  luto ; 

Sponte  sua  sandyx  pascentis  vestiet  agnos. 

Talia  saecla,  suis  dixerunt,  currite,  fusis 
Concordes  stabili  fatorum  numine  Parcae. 

Adgredere  o magnos  — aderit  iam  tempus  — honores, 
Cara  deum  suboles,  magnum  Jovis  incrementum! 

Aspice  convexo  nutantem  pondere  mundum 
Terrasque  tractusque  maris  caelumque  profundum; 
Aspice,  venturo  laetentur  ut  omnia  saeclo. 

O mihi  tam  longae  maneat  pars  ultima  vitae. 

Spiritus  et,  quantum  sat  erit  tua  dicere  facta: 

Non  me  carminibus  vincet  nec  Thracius  Orpheus, 

Nec  Linus,  huic  mater  quamvis  atque  huic  pater  adsit, 
Orphei  Calliopea,  Lino  formosus  Apollo. 

Pan  etiam,  Arcadia  mecum  si  iudice  certet, 

Pan  etiam  Arcadia  dicat  se  iudice  victum. 

Incipe,  parve  puer,  risu  cognoscere  matrem : 

Matri  longa  decem  tulerunt  fastidia  menses. 

Incipe,  parve  puer:  cui  non  risere  parentes. 

Nec  deus  hunc  mensa,  dea  nec  dignata  cubili  est. 


ECLOGA  V. 

MENALCAS.  MOPSUS. 

ME.  Cur  non,  Mopse,  boni  quoniam  convenimus  ambo, 
Tu  calamos  inflare  levis,  ego  dicere  versus. 


Ecl.  4,  52.  laetentur  P laetantur  R.  — 53.  tam  g tum  P.  — 55.  rm- 
ce^P^R  vincat 

llic  corylis  mixtas  inter  consedimus  ulmos? 

Mo.  Tu  maior;  tibi  me  est  aequum  parere,  Menalca, 

5 Sive  sub  incertas  Zephyris  motantibus  umbras , 

Sive  antro  potius  succedimus.  Aspice,  ut  antrum 
Silvestris  raris  sparsit  labrusca  racemis. 

ME.  Montibus  in  nostris  solus  tibi  certat  Amyntas. 

MO.  Quid,  si  idem  certet  Phoebum  superare  canendo? 
10  ME.  Incipe,  Mopse,  prior,  si  quos  aut  Phyllidis  ignis, 
Aut  Alconis  habes  laudes  aut  iurgia  Codri. 

Incipe;  pascentis  servabit  Tityrus  haedos. 

MO.  Immo  haec,  in  viridi  nuper  quae  cortice  fagi 
Carmina  descripsi  et  modulans  alterna  notavi, 

15  Experiar.  Tu  deinde  iubeto  ut  certet  Amyntas. 

ME.  Lenta  salix  quantum  pallenti  cedit  olivae, 

Puniceis  humilis  quantum  saliunca  rosetis, 
ludicio  nostro  tantum  tibi  cedit  Amyntas. 

Sed  tu  desinis  plura,  puer;  successimus  antro. 

20  MO.  Exstinctum  Nymphae  crudeli  funere  Daphnim 
Flebant  — vos  coryli  testes  et  flumina  Nymphis  — 

Cum  conplexa  sui  corpus  miserabile  nati 
Atque  deos  atque  astra  vocat  crudelia  mater. 

Non  ulli  pastos  illis  egere  diebus 
25  Frigida,  Daphni,  boves  ad  flumina,  nulla  nec  amnem 
Libavit  quadrupes  nec  graminis  attigit  herbam. 

Daphni,  tuum  Poenos  etiam  ingemuisse  leones 
Interitum  montesque  feri  silvaeque  loquuntur. 

Daphnis  et  Armenias  curru  subiungere  tigris 
30  Instituit,  Daphnis  thiasos  inducere  Bacchi 
Et  foliis  lentas  intexere  mollibus  hastas. 

Vitis  ut  arboribus  decori  est,  ut  vitibus  uvae, 

Ut  gregibus  tauri,  segetes  ut  pinguibus  arvis: 

Tu  decus  omne  tuis.  Postquam  te  fata  tulerunt, 

35  Ipsa  Pales  agros  atque  ipsa  reliquit  Apollo. 

Grandia  saepe  quibus  mandavimus  hordea  sulcis, 

Infelix  lolium  et  steriles  nascuntur  avenae; 

Pro  molli  viola,  pro  purpureo  narcisso 
Carduus  et  spinis  surgit  paliurus  acutis. 

40  Spargite  humum  foliis,  inducite  fontibus  umbras, 
Pastores;  mandat  fieri  sibi  talia  Daphnis; 

Et  tumulum  facite  et  tumulo  superaddite  carmen: 
Daphnis  ego  in  silvis,  hinc  usque  ad  sidera  notus, 


Ecl.  5,  8.  certat  R certet  P. 

Formosi  pecoris  custos,  formosior  ipse. 

ME.  Tale  tuum  carmen  nobis,  divine  poeta, 

Quale  sopor  fessis  in  gramine,  quale  per  aestum 
Dulcis  aquae  saliente  sitim  restinguere  rivo. 

Nec  calamis  solum  aequiparas,  sed  voce  magistrum.. 
Fortunate  puer,  tu  nunc  eris  alter  ab  illo. 

Nos  tamen  haec  quocumque  modo  tibi  nostra  vicissim 
Dicemus  Daphnimque  tuum  tollemus  ad  astra, 

Daphnin  ad  astra  feremus:  amavit  nos  quoque  Daphnis. 
MO.  An  quicquam  nobis  tali  sit  munere  maius? 

Et  puer  ipse  fuit  cantari  dignus  et  ista 
lam  pridem  Stimichon  laudavit  carmina  nobis. 

ME.  Candidus  insuetum  miratur  limen  Olympi 
Sub  pedibusque  videt  nubes  et  sidera  Daphnis. 

Ergo  alacris  silvas  et  cetera  rura  voluptas 
Panaque  pastoresque  tenet  Dryadasque  puellas. 

Nec  lupus  insidias  pecori  nec  retia  cervis 
Ulla  dolum  meditantur:  amat  bonus  otia  Daphnis. 

Ipsi  laetitia  voces  ad  sidera  iactant 
Intonsi  montes;  ipsae  iam  carmina  rupes. 

Ipsa  sonant  arbusta:  deus,  deus  ille,  Menalca! 

Sis  bonus  o felixque  tuis!  en  quattuor  aras: 

Ecce  duas  tibi,  Daphni,  duas  altaria  Phoebo. 

Pocula  bina  novo  spumantia  lacte  quot  annis 
Craterasque  duos  statuam  tibi  pinguis  olivi, 

Et  multo  in  primis  hilarans  convivia  Baccho, 

Ante  focum,  si  frigus  erit,  si  messis,  in  umbra 
Vina  novum  fundam  calathis  Ariusia  nectar. 

Cantabunt  mihi  Damoetas  et  Lyctius  Aegon, 

Saltantis  Satyros  imitabitur  Alphesiboeus. 

Haec  tibi  semper  erunt,  et  cum  sollemnia  vota 
Reddemus  Nymphis  et  cum  lustrabimus  agros. 

Dum  iuga  montis  aper,  fluvios  dum  piscis  amabit, 

Dumque  thymo  pascentur  apes,  dum  rore  cicadae, 

Semper  honos  nomenque  tuum  laudesque  manebunt. 

Ut  Baccho  Cererique,  tibi  sic  vota  quot  annis 
Agricolae  facient;  damnabis  tu  quoque  votis. 

Mo.  Quae  tibi,  quae  tali  reddam  pro  carmine  dona? 
Nam  neque  me  tantum  venientis  sibilus  austri 
Nec  percussa  iuvant  fluctu  tam  litora  nec  quae 
Saxosas  inter  decurrunt  flumina  valles. 

ME.  Hac  te  nos  fragili  donabimus  ante  cicuta. 

Haec  nos.  Formosum  Corydon  ardebat  Alexim, 

Haec  eadem  docuit,  Cuium  pecus?  an  Meliboei? 

MO.  At  tu  sume  pedum,  quod,  me  cum  saepe  rogaret. 
Non  tulit  Antigenes  — et  erat  tum  dignus  amari  — 

90  Formosum  paribus  nodis  atque  aere,  Menalca. 


ECLOGA  VI. 

Prima  Syracosio  dignata  est  ludere  versu 
Nostra  neque  erubuit  silvas  habitare  Thalia. 

Cum  canerem  reges  et  proelia,  Cynthius  aurem 
Vellit  et  admonuit:  Pastorem,  Tityre,  pinguis 
5 Pascere  oportet  ovis,  deductum  dicere  carmen. 

Nunc  ego  — namque  super  tibi  erunt,  qui  dicere  laudes, 
Vare,  tuas  cupiant  et  tristia  condere  bella  — 

Agrestem  tenui  meditabor  arundine  Musam. 

Non  iniussa  cano.  Si  quis  tamen  haec  quoque,  si  quis 
10  Captus  amore  leget;  te  nostrae,  Vare,  myricae. 

Te  nemus  omne  canet;  nec  Phoebo  gratior  ulla  est, 
Quam  sibi  quae  Vari  praescripsit  pagina  nomen. 

Pergite,  Pierides.  Chromis  et  Mnasylos  in  antro 
Silenum  pueri  somno  videre  iacentem, 

15  Inflatum  hesterno  venas,  ut  semper,  Iaccho; 

Serta  procul,  tantum  capiti  delapsa,  iacebant 
Et  gravis  attrita  pendebat  cantharus  ansa. 

Adgressi  — nam  saepe  senex  spe  carminis  ambo 
Luserat  — iniciunt  ipsis  ex  vincula  sertis. 

20  Addit  se  sociam  timidisque  supervenit  Aegie, 

Aegie,  Naiadum  pulcherrima,  iamque  videnti 
Sanguineis  frontem  moris  et  tempora  pingit. 

Ille  dolum  ridens.  Quo  vincula  nectitis?  inquit. 

Solvite  me,  pueri;  satis  est  potuisse  videri. 

25  Carmina,  quae  voltis,  cognoscite;  carmina  vobis. 

Huic  aliud  mercedis  erit.  Simul  incipit  ipse. 

Tum  vero  in  numerum  Faunosque  ferasque  videres 
Ludere,  tum  rigidas  motare  cacumina  quercus; 

Nec  tantum  Phoebo  gaudet  Parnasia  rupes, 

30  Nec  tantum  Rhodope  miratur  et  Ismarus  Orphea. 
Namque  canebat,  uti  magnum  per  inane  coacta 
Semina  terrarumque  animaeque  marisque  fuissent 


BUCOLICA.  ECL.  \T  13 

Et  liquidi  simul  ignis ; ut  his  ex  omnia  primis , 

Omnia,  et  ipse  tener  mundi  concreverit  orbis; 

Tum  durare  solum  et  discludere  Nerea  ponto 
(Aperit  et  rerum  paulatim  sumere  formas ; 
lamque  novum  terrae  stupeant  lucescere  solem, 

Altius  atque  cadant  submotis  nubibus  imbres, 

Incipiant  silvae  cum  primum  surgere,  cumque 
Rara  per  ignaros  errent  animalia  montis. 

Hinc  lapides  Pyrrhae  iactos,  Saturnia  regna, 

Caucasiasque  refert  volucres  furtumque  Promethei. 

His  adiungit,  Hylan  nautae  quo  fonte  relictum 
Clamassent,  ut  litus,  Hyla,  Hyla,  omne  sonaret; 

Et  fortunatam,  si  numquam  armenta  fuissent, 

Pasiphaen  nivei  solatur  amore  iuvenci. 

Ah,  virgo  infelix,  quae  te  dementia  cepit! 

Proetides  inplenint  falsis  mugitibus  agros : 

At  non  tam  turpis  pecudum  tamen  ulla  secuta  est 
Concubitus,  quamvis  collo  timuisset  aratrum 
Et  saepe  in  levi  quaesisset  cornua  fronte. 

Ah,  virgo  infelix,  tu  nunc  in  montibus  erras : 

Ille  latus  niveum  molli  fultus  hyacintho 

Ilice  sub  nigra  pallentis  ruminat  herbas 

Aut  aliquam  in  magno  sequitur  grege.  Claudite,  Nymphae, 

Dictaeae  Nymphae,  nemorum  iam  claudite  saltus. 

Si  qua  forte  ferant  oculis  sese  obvia  nostris 
Errabunda  bovis  vestigia;  forsitan  illum 
Aut  herba  captum  viridi  aut  armenta  secutum 
Perducant  aliquae  stabula  ad  Gortvmia  vaccae. 

Tum  canit  Hesperidum  miratam  mala  puellam; 

Tum  Phaethontiadas  musco  circumdat  amarae 
Corticis  atque  solo  proceras  erigit  alnos. 

Tum  canit,  errantem  Permessi  ad  flumina  Gallum 
Aonas  in  montis  ut  duxerit  una  sororum 
Utque  viro  Phoebi  chorus  adsurrexerit  omnis; 

Ut  Linus  haec  illi  divino  carmine  pastor 
Floribus  atque  apio  crinis  ornatus  amaro 
Dixerit:  Hos  tibi  dant  calamos,  en  accipe,  Musae, 

Ascraeo  quos  ante  seni,  quibus  ille  solebat 
Cantando  rigidas  deducere  montibus  ornos. 


E c I.  6,  33.  «r  omnia  Peerikampins  exordia  Servias.  — 45  - 46.  Et  - 
solatur  libri  Te  - Pasiphae  in  nitei  ndzeratur  Peerlkampius.  — 49.  se- 
^ta  est  R secuta  M. 

His  tibi  Grynei  nemoris  dicatur  origo. 

Ne  quis  sit  lucus,  quo  se  plus  iactet  Apollo. 

Quid  loquar,  aut  Scyllam  Nisi,  quam  fama  secuta  est 
75  Candida  succinctam  latrantibus  inguina  monstris 
Dulichias  vexasse  rates  et  gurgite  in  alto 
Ah!  timidos  nautas  canibus  lacerasse  marinis; 

Aut  ut  mutatos  Terei  narraverit  artus, 

Quas  illi  Philomela  dapes,  quae'  dona  pararit, 

80  Quo  cursu  deserta  petiverit  et  quibus  ante 
Infelix  sua  tecta  super  volitaverit  alis  ? 

Qmnia,  quae  Phoebo  quondam  meditante  beatus 
Audiit  Eurotas  iussitque  ediscere  laurus, 

Ille  canit  — pulsae  referunt  ad  sidera  valles  — 

85  Cogere  donec  ovis  stabulis  numerumque  referri 
lussit  et  invito  processit  Vesper  Olympo. 


ECLOGA  YII. 

. MELIBOEUS.  CORYDON.  THYRSIS. 

M.  Forte  sub  arguta  consederat  ilice  Daphnis, 
Compulerantque  greges  Corydon  et  Thyrsis  in  unum, 
Thyrsis  ovis,  Corydon  distentas  lacte  capellas. 

Ambo  florentes  aetatibus,  Arcades  ambo, 

5 Et  cantare  pares  et  respondere  parati. 

Huc  mihi,  dum  teneras  defendo  a frigore  myrtos, 

Vir  gregis  ipse  caper  deerraverat,  atque  ego  Daphnim 
Aspicio.  Ille  ubi  me  contra  videt:  Ocius,  inquit. 

Huc  ades,  o Meliboee!  caper  tibi  salvus  et  haedi; 

10  Et,  si  quid  cessare  potes,  requiesce  sub  umbra. 

Huc  ipsi  potum  venient  per  prata  iuvenci. 

Hic  viridis  tenera  praetexit  arundine  ripas 
Mincius  eque  sacra  resonant  examina  quercu. 

.Quid  facerem?  neque  ego  Alcippen  nec  Phyllida  habebam, 
15  Depulsos  a lacte  domi  quae  clauderet  agnos; 

.Et  certamen  erat  Corydon  cum  Thyrside  magnum. 
Posthabui  tamen  illorum  mea  seria  ludo. 

Alternis  igitur  contendere  versibus  arnbo 
Coepere,  alternos  Musae  meminisse  volebant. 


Ecl.  6,  74.  aut  MP  ut  R.  — 80.  ante  libri  alte  Ribbeckius. 

Hos  Corydon,  ilJos  referebat  in  ordine  Thyrsis. 

c.  Nymphae,  noster  amor,  Libethrides,  aut  mihi  carmen, 
Quale  meo  Codro,  concedite  — proxuma  Phoebi 
Versibus  ille  facit  — aut,  si  non  possumus  omnes. 

Hic  arguta  sacra  pendebit  fistula  pinu. 

T.  Pastores,  hedera  crescentem  ornate  poetam, 

Arcades,’  invidia  rumpantur  ut  ilia  Codro; 

Aut,  si  ultra  placitum  laudarit,  bacchare  frontem 
Cingite,  ne  vati  noceat  mala  lingua  futuro. 

c.  Saetosi  caput  hoc  apri  tibi,  Delia,  parvus 
Et  ramosa  Micon  vivacis  cornua  cervi. 

Si  proprium  hoc  fuerit,  levi  de  marmore  tota 
Puniceo  stabis  suras  evincta  cothurno. 

T.  Sinum  lactis  et  haec  te  liba,  Priape,  quot  annis 
Exspectare  sat  est:  custos  es  pauperis  horti. 

Nunc  te  marmoreum  pro  tempore  fecimus;  at  tu, 

Si  fetura  gregem  suppleverit,  aureus  esto. 

c.  Nerine  Galalhea,  thymo  mihi  dulcior  Hyblae, 

Candidior  cycnis,  hedera  formosior  alba. 

Cum  primum  pasti  repetent  praesepia  tauri. 

Si  qua  tui  Corvdonis  habet  te  cura,  venito. 

T.  Immo  ego  Sardoniis  videar  tibi  amarior  herbis, 

Horridior  rusco,  proiecta  vilior  alga. 

Si  mihi  non  haec  lux  toto  iam  longior  anno  est. 

Ite  domum  pasti,  si  quis  pudor,  ite  iuvencL 

c.  Muscosi  fontes  et  somno  mollior  herba 
Et  quae  vos  rara  viridis  tegit  arbutus  umbra. 

Solstitium  pecori  defendite;  iam  venit  aestas 
Torrida,  iam  lento  turgent  in  palmite  gemmae. 

T.  Hic  focus  et  taedae  pingues,  bic  plurimus  ignis 
Semper  et  adsidua  postes  fuligine  nigri; 

Hic  tantum  Boreae  curamus  frigora,  quantum 
Aut  numerum  lupus  aut  torrentia  flumina  ripas. 

c.  Stant  et  iuniperi  et  castaneae  hirsutae. 

Strata  iacent  passim  sua  quaeque  sub  arbore  poma. 

Omnia  nunc  rident:  at  si  formosus  Alexis 
3Iontibus  his  abeat,  videas  et  flumina  sicca. 

T.  Aret  ager;  vitio  moriens  sitit  aeris  herba; 

Liber  pampineas  invidit  collibus  umbras: 

Phyllidis  adventu  nostrae  nemus  omne  virebit, 


Ecl.  7,  25.  crescentem  P nascentem  M.  — 4S.  lento  P laeto  M^.  — 

60  luppiter  et  laeto  descendet  plurimus  imbri. 

c.  Populus  Alcidae  gratissima,  vitis  Iaccho, 

Formosae  myrtus  Veneri,  sua  laurea  Phoebo: 

Phyllis  amat  corylos;  illas  dum  Phyllis  amabit. 

Nec  myrtus  vincet  corylos  nec  laurea  Phoebi. 

65  T.  Fraxinus  in  silvis  pulcherrima,  pinus  in  hortis. 

Populus  in  fluviis,  abies  in  montibus  altis : 

Saepius  at  si  me,  Lycida  formose,  revisas. 

Fraxinus  in  silvis  cedat  tibi,  pinus  in  hortis. 

M.  Haec  memini,  et  victum  frustra  contendere  Thyrsim. 

70  Ex  illo  Corydon  Corydon  est  tempore  nobis. 


ECLOGA  VIIL 

DAMON.  ALPHESIBOEUS. 

Pastorum  Musam  Damonis  et  Alphesiboei, 

Inmeinor  herbarum  quos  est  mirata  iuvenca 
Certantis,  quorum  stupefactae  carmine  lynces. 

Et  mutata  suos  requierunt  flumina  cursus, 

5 Damonis  Musam  dicemus  et  Alphesiboei. 

Tu  mihi,  seu  magni  superas  iam  saxa  Timavi, 

Sive  oram  Illyrici  legis  aequoris,  — en  erit  umquam 
Ille  dies,  mihi  cum  liceat  tua  dicere  facta? 

En  erit,  ut  liceat  totum  mihi  ferre  per  orbem 
10  Sola  Sophocleo  tua  carmina  digna  cothurno? 

A te  principium,  tibi  desinet.  Accipe  iussis 
Carmina  coepta  tuis  atque  hanc  sine  tempora  circum 
Inter  victricis  hederam  tibi  serpere  laurus. 

Frigida  vix  caelo  noctis  decesserat  umbra, 

15  Cum  ros  in  tenera  pecori  gratissimus  herba. 

Incumbens  tereti  Damon  sic  coepit  olivae. 

Str.B,  D.  Nascere  praeque  diem  veniens  age,  Lucifer,  almum, 
Coniugis  indigno  Nisae  deceptus  amore 
Dum  queror  et  divos,  quamquam  nil  testibus  illis 
20  Profeci,  extrema  moriens  tamen  adloquor  hora. 

Incipe  Maenalios  mecum,  mea  tibia,  versus, 
b.  Maenalus  argutumque  nemus  pinosque  loquentis 


Ecl.  7,  68.  cedat  M cedet  P.  — 8,11.  tibi  desinet  M tibi  desinam 
^ in  te  desinam^. 


BUCOLICA.  ECL.  VIII. 

Semper  habet;  semper  pastorum  ille  audit  amores 
Panaque,  qui  primus  calamos  non  passus  inertis. 

Incipe  Maenalios  mecum,  mea  tibia,  versus. 
Mopso  Nisa  datur:  quid  non  speremus  amantes? 
lungentur  iam  grypes  equis,  aevoque  sequenti 
Cum  canibus  timidi  venient  ad  pocula  dammae. 
Mopse,  novas  incide  faces:  tibi  ducitur  uxor; 
Sparge,  marite,  nuces:  tibi  deserit  Hesperus  Oetam. 

Incipe  Maenalios  mecum,  mea  tibia,  versus. 

0 digno  coniuncta  viro,  dum  despicis  omnis 
Dumque  tibi  est  odio  mea  fistula  dumque  capellae 
Hirsutumque  supercilium  promissaque  barba, 

Nec  curare  deum  credis  mortalia  quemquam. 

Incipe  Maenalios  mecum,  mea  tibia,  versus. 
Saepibus  in  nostris  parvam  te  roscida  mala  — 

Dux  ego  vester  eram  — vidi  cum  matre  legentem. 
Alter  ab  undecimo  tum  me  iam  acceperat  annus; 
Iam  fragilis  poteram  ab  terra  contingere  ramos. 

Ut  vidi,  ut  perii!  ut  me  malus  abstulit  error! 

Incipe  Maenalios  mecum,  mea  tibia,  versus. 
Nunc  scio,  quid  sit  Amor;  duris  in  cotibus  illum 
Aut  Tmaros  aut  Rhodope  aut  extremi  Garamantes 
Nec  generis  nostri  puerum  nec  sanguinis  edunt. 

Incipe  Maenalios  mecum,  mea  tibia,  versus. 
Saevus  Amor  docuit  natorum  sanguine  matrem 
Commaculare  manus,  crudelis!  tu  quoque,  mater. 
Crudelis  mater,  magis  at  puer  inprobus  ille. 

Incipe  Maenalios  mecum,  mea  tibia,  versus. 
Nunc  et  ovis  ultro  fugiat  lupus,  aurea  durae 
Mala  ferant  quercus,  narcisso  floreat  alnus. 

Pinguia  corticibus  sudent  electra  myricae. 

Certent  et  cycnis  ululae,  sit  Tityrus  Orpheus, 
Orpheus  in  silvis,  inter  delphinas  Arion. 

Incipe  Maenalios  mecum,  mea  tibia,  versus. 
Omnia  vel  medium  fiant  mare.  Vivite,  silvae: 

Praeceps  aerii  specula  de  montis  in  undas 

Deferar;  extremum  hoc  munus  morientis  habeto.  60 

Desine  Maenalios,  iam  desine,  tibia,  versus. 


Ecl.  8,  48-50  sic  Ribbeckius,  Commaculare  manus;  crudelis  tu  quo- 
que, mater;  Crudelis  mater  magis  an  puer  inprobus  ille  ? Inprobus  ille 
puei',  crudelis  tu  quoque  mater  libri.  — ^1.  fiant  g fiat  MP. 

Vergilius.  2 

Ilaec  Damon;  vos,  quae  responderit  Alphesiboeus, 

Dicite,  Pierides;  non  omnia  possumus  omnes. 

Antistr,  a.  a.  Eller  aquam  et  molli  cinge  haec  altaria  vitta 
65  Verbenasque  adole  pinguis  et  mascula  tura, 

Coniugis  ut  magicis  sanos  avertere  sacris 
Experiar  sensus;  nibil  bic  nisi  carmina  desunt. 

Ducite  ab  urbe  domum,  mea  carmina,  ducite  Dapbnira. 

b.  Carmina  vel  caelo  possunt  deducere  Lunam, 

\o  Carminibus  Circe  socios  mutavit  Ulixi, 

Frigidus  in  pratis  cantando  rumpitur  anguis. 

Ducite  ab  urbe  domum,  mea  carmina,  ducite  Daphnim. 

c.  Terna  tibi  baec  primum  triplici  diversa  colore 
Licia  circumdo,  terque  baec  altaria  circum 

75  Effigiem  duco;  numero  deus  inpare  gaudet. 

Necte  tribus  nodis  ternos,  Amaryili,  colores; 

Necte,  Amaryili,  modo  et  Veneris,  dic,  vincula  necto. 

Ducite  ab  urbe  domum,  mea  carmina,  ducite  Daphnim. 

d.  Limus  ut  hic  durescit,  et  baec  ut  cera  liquescit 
80  Uno  eodemque  igni:  sic  nostro  Daphnis  amore. 

Sparge  molam  et  fragilis  incende  bitumine  laurus. 

Daphnis  me  malus  urit,  ego  hanc  in  Daphnide  laurum. 

Ducite  ab  urbe  domum,  mea  carmina,  ducite  Daphnim. 

e.  Talis  amor  Daphnim,  qualis  cum  fessa  iuvencum 
85  Per  nemora  atque  altos  quaerendo  bucula  lucos 

Propter  aquae  rivum  viridi  procumbit  in  ulva, 

Perdita,  nec  serae  meminit  decedere  nocti, 

Talis  amor  teneat,  nec  sit  mihi  cura  mederi. 

Ducite  ab  urbe  domum,  mea  carmina,  ducite  Daphnim. 
90  f.  Has  olim  exuvias  mihi  perfidus  ille  reliquit. 

Pignora  cara  sui,  quae  nunc  ego  limine  in  ipso, 

Terra  tibi  mando;  debent  haec  pignora  Daphnim. 

Ducite  ab  urbe  domum,  mea  carmina,  ducite  Daphnim. 
g.  Has  herbas  atque  haec  Ponto  mihi  lecta  venena 
95  Ipse  dedit  Moeris  — nascuntur  plurima  Ponto  — 

His  ego  saepe  lupum  fieri  et  se  condere  silvis 
Moerim,  saepe  animas  imis  excire  sepulchris 
Atque  satas  alio  vidi  traducere  messis. 

Ducite  ab  urbe  domum,  mea  carmina,  ducite  Daphnim. 
100  h.  Fer  cineres,  Amaryili,  foras  rivoqae  fluenti 

Transque  caput  iace,  nec  respexeris.  His  ego  Daphnim 
Adgrediar;  nihil  ille  deos,  nil  carmina  curat. 


Ecl.  8,  74  haec  libri  hanc  Wagnerus. 

Dacite  ab  urbe  domum,  mea  carmina,  ducite  Daphnim. 

Aspice,  corripuit  tremulis  altaria  flammis  i. 

Sponte  sua,  dum  ferre  moror,  cinis  ipse.  Bonum  sit!  105 

Nescio  quid  certe  est,  et  Hylax  in  limine  latrat. 

Credimus?  an,  qui  amant,  ipsi  sibi  somnia  fingunt? 

Parcite,  ab  urbe  venit,  iam  parcite,  carmina,  Daphnis. 


ECLOGA  IX. 

LYCIDAS.  MOERIS. 

L.  Quo  te,  Moeri,  pedes?  an,  quo  via  ducit,  in  urbem? 

M.  0 Lycida,  vivi  pervenimus,  advena  nostri. 

Quod  numquam'  veriti  sumus,  ut  possessor  agelli 
Diceret:  Haec  mea  sunt;  veteres  migrate  coloni. 

Nunc  victi,  tristes,  quoniam  Fors  omnia  versat,  5 

Hos  illi  — quod  nec  vertat  bene  — mittimus  haedos. 

L.  Certe  equidem  audieram,  qua  se  subducere  colles 
Incipiunt  mollique  iugum  demittere  clivo, 

Usque  ad  aquam  et  veteris,  iam  fracta  cacumina,  fagos 

Omnia  carminibus  vestrum  servasse  Menalcan.  10 

M.  Audieras,  et  fama  fuit;  sed  carmina  tantum 
Nostra  valent,  Lycida,  tela  inter  Martia,  quantum 
Chaonias  dicunt  aquila  veniente  columbas. 

Quod  nisi  me  quacumque  novas  incidere  lites 

Ante  sinistra  cava  monuisset  ab  ilice  cornix,  15 

Nec  tuus  hic  Moeris  nec  viveret  ipse  Menalcas. 

L.  Heu,  cadit  in  quemquam  tantum  scelus?  heu,  tua  nobis 
Paene  simul  tecum  solatia  rapta,  Menalca? 

Quis  caneret  Nymphas?  quis  humum  florentibus  herbis 
Spargeret  aut  viridi  fontis  induceret  umbra?  20 

Vel  quae  sublegi  tacitus  tibi  carmina  nuper. 

Cum  te  ad  delicias  ferres,  Amaryllida,  nostras? 

„Tityre,  dum  redeo  — brevis  est  via  — pasce  capellas, 

„Et  potum  pastas  age,  Tityre,  et  inter  agendum 

„Occursare  capro  — cornu  ferit  ille  — caveto. 25 

M.  Immo  haec,  quae  Varo,  necdum  perfecta,  canebat: 

„Vare,  tuum  nomen,  superet  modo  Mantua  nobis. 


Ecl.  9,  3.  quod  MP  quo  g. 

„Mantaa  vae  miserae  nimium  vicina  Cremonae, 

„Cantantes  sublime  ferent  ad  sidera  cycni.“ 

30  L.  Sic  tua  Cyrneas  fugiant  examina  taxos, 

Sic  cytiso  pastae  distendant  ubera  vaccae: 

Incipe,  si  quid  habes.  Et  me  fecere  poetam 
Picrides,  sunt  et  mihi  carmina,  me  quoque  dicunt 
Vatem  pastores;  sed  non  ego  credulus  illis. 

35  Nam  neque  adhuc  Vario  videor  nec  dicere  Cinna 
Digna,  sed  argutos  inter  strepere  anser  olores. 

M.  Id  quidem  ago  et  tacitus,  Lycida,  mecum  ipse  voluto, 
Si  valeam  meminisse;  neque  est  ignobile  carmen. 

„Huc  ades,  o Galatea;  quis  est  nam  ludus  in  undis? 

40  „Hic  ver  purpureum,  varios  hic  flumina  circum 
„Fundit  humus  flores,  hic  candida  populus  antro 
„Imminet  et  lentae  texunt  umbracula  vites ; 

„Huc  ades;  insani  feriant  sine  litora  fluctus.“ 

L.  Quid,  quae  te  pura  solum  sub  nocte  canentem 
45  Audieram?  numeros  memini,  si  verba  tenerem. 

M.  „Daphni,  quid  antiquos  signorum  suspicis  ortus? 
„Ecce  Dionaei  processit  Caesaris  astrum, 

„Astrum,  quo  segetes  gauderent  frugibus  et  quo 
„Duceret  apricis  in  collibus  uva  colorem. 

50  „Insere,  Daphni,  piros;  carpent  tua  poma  nepotes.‘^ 
Omnia  fert  aetas,  animum  quoque;  saepe  ego  longos 
Cantando  puerum  memini  me  condere  soles: 

Nunc  oblita  mihi  tot  carmina;  vox  quoque  Moerim 
lam  fugit  ipsa;  lupi  Moerim  videre  priores. 

55  Sed  tamen  ista  satis  referet  tibi  saepe  Menalcas. 

L.  Caussando  nostros  in  longum  ducis  amores. 

Et  nunc  omne  tibi  stratum  silet  aequor  et  omnes. 

Aspice,  ventosi  ceciderunt  murmuris  aurae. 

Hinc  adeo  media  est  nobis  via;  namque  sepulchrum 
60  Incipit  adparere  Bianoris:  hic,  ubi  densas 

Agricolae  stringunt  frondes,  hic,  Moeri,  canamus; 

Hic  haedos  depone,  tamen  veniemus  in  urbem. 

Aut  si,  nox  pluviam  ne  colligat  ante,  veremur. 

Cantantes  licet  usque  — minus  via  laedit  — eamus ; 

65  Cantantes  ut  eamus,  ego  hoc  te  fasce  levabo. 

M.  Desine  plura,  puer,  et,  quod  nunc  instat,  agamus; 
Carmina  tum  mplius,  cum  venerit  ipse,  canemus. 


Ecl.  9,  42.  et  libri  en  Ribbeckius. 

ECLOGA  X. 

Extremum  hunc,  Arethusa,  mihi  concede  laborem: 
Pauca  meo  Gallo,  sed  quae  legat  ipsa  Lycoris, 

Carmina  sunt  dicenda:  neget  quis  carmina  Gallo? 

Sic  tibi,  cum  fluctus  subterlabere  Sicanos, 

Doris  amara  suam  non  intermisceat  undam: 

Incipe;  sollicitos  Galli  dicamus  amores, 

Dum  tenera  attondent  simae  virgulta  capellae. 

Non  canimus  surdis,  respondent  omnia  silvae. 

Quae  nemora  aut  qui  vos  saltus  habuere,  puellae 
Naides,  indigno  cum  Gallus  amore  peribat? 

Nam  n^que  Parnasi  vobis  iuga,  nam  neque  Pindi 
Ulla  moram  fecere,  neque  Aonie  Aganippe. 

Illum  etiam  lauri,  etiam  flevere  myricae, 

Pinifer  illum  etiam  sola  sub  rupe  iacentem 
Maenalus  et  gelidi  fleverunt  saxa  Lycaei. 

Stant  et  oves  circum;  — nostri  nec  poenitet  illas. 

Nec  te  poeniteat  pecoris,  divine  poeta: 

Et  formosus  ovis  ad  flumina  pavit  Adonis  — 

Venit  et  upilio,  tardi  venere  bubulci, 

Uvidus  hiberna  venit  de  glande  Menalcas. 

Omnes  „Unde  amor  iste,  rogant,  tibi?“  Venit  Apollo: 
Galle,  quid  insanis?  inquit;  tua  cura  Lycoris 
Perque  nives  alium  perque  horrida  castra  secuta  est. 
Venit  et  agresti  capitis  Silvanus  honore 
Florentis  ferulas  et  grandia  lilia  quassans. 

Pan  deus  Arcadiae  venit,  quem  vidimus  ipsi 
Sanguineis  ebuli  bacis  minioque  rubentem. 

Ecquis  erit  modus?  inquit;  Amor  non  talia  curat; 

Nec  lacrimis  crudelis  Amor  nec  gramina  rivis 
Nec  cytiso  saturantor  apes  nec  fronde  capellae. 

Tristis  at  ille:  Tamen  cantabitis,  Arcades,  inquit. 
Montibus  haec  vestris,  soli  cantare  periti 
Arcades.  0 mihi  tum  quam  molliter  ossa  quiescant. 
Vestra  meos  olim  si  fistula  dicat  amores! 

Atque  utinam  ex  vobis  unos  vestriqoe  fuissem 
Aut  custos  gregis  aut  maturae  vinitor  uvae! 


Ecl.  10,  1.  laborem  M laborum  P.  — 19.  bubulci  grammatici  vete- 
res subulci  libri. 

Certe  sive  mihi  Phyllis  sive  esset  Amyntas 

Seu  quicumque  furor,  — quid  tum,  si  fuscus  Amyntas? 

Et  nigrae  violae  sunt  et  vaccinia  nigra  — 

40  Mecum  inter  salices,  lenta  sub  vite  iaceret; 

Serta  mihi  Phyllis  legeret,  cantaret  Amyntas. 

Hic  gelidi  fontes,  hic  mollia  prata,  Lycori, 

Hic  nemus;  hic  ipso  tecum  consumerer  aevo. 

Nunc  insanus  amor  duri  me  Martis  in  armis 
45  Teja  inter  media  atque  adversos  detinet  hostis: 

Tu  procul  a patria  — nec  sit  mihi  credere  tantum! 
Alpinas  ah,  dura,  nives  et  frigora  Rheni 
Me  sine  sola  vides.  Ah,  te  ne  frigora  laedant! 

Ah,  tibi  ne  teneras  glacies  secet  aspera  plantas! 

50  Ibo  et  Chalcidico  quae  sunt  mihi  condita  versu 
Carmina  pastoris  Siculi  modulabor  avena. 

Certum  est  in  silvis,  inter  spelaea  ferarum 
Malle  pati  tenerisque  meos  incidere  amores 
Arboribus;  crescent  illae,  crescetis,  amores. 

55  Interea  mixtis  lustrabo  Maenala  Nymphis 

Aut  acris  venabor  apros.  Non  me  ulla  vetabunt 
Frigora  Parthenios  canibus  circumdare  saltus, 
lam  mihi  per  rupes  videor  lucosque  sonantis 
Ire;  libet  Partho  torquere  Cydonia  cornu 
60  Spicula.  — Tamquam  haec  sit  nostri  medicina  furoris. 
Aut  deus  ille  malis  hominum  mitescere  discat! 
lam  neque  Hamadryades  rursus  nec  carmina  nobis 
Ipsa  placent;  ipsae  rursus  concedite  silvae. 

Non  illum  nostri  possunt  mutare  labores, 

65  Nec  si  frigoribus  mediis  Hebrumque  bibamus, 
Sithoniasque  nives  hiemis  subeamus  aquosae. 

Nec  si,  cum  moriens  alta  liber  aret  in  ulmo, 

Aethiopum  versemus  ovis  sub  sidere  Cancri. 

Omnia  vincit  Amor;  et  nos  cedamus  Amori. 

70  Haec  sat  erit,  divae,  vestrum  cecinisse  poetam, 

Dum  sedet  et  gracili  fiscellam  texit  hibiscp, 

Pierides;  vos  haec  facietis  maxima  Gallo, 

Gallo,  cuius  amor  tantum  mihi  crescit  in  horas, 
Quantum  vere  novo  viridis  se  subicit  alnus. 

75  Surgamus:  solet  esse  gravis  cantantibus  umbra, 
luniperi  gravis  umbra,  nocent  et  frugibus  umbrae. 

Ite  domum  saturae,  venit  Hesperus,  ite  capellae. 

G E 0 E G I C 0 N 

LIBER  PRIMUS. 


Quid  faciat  laetas  segetes,  quo  sidere  terram 
Vertere,  Maecenas,  ulmisque  adiungere  vitis 
Conveniat,  quae  cura  boum,  qui  cultus  habendo 
Sit  pecori,  apibus  quanta  experientia  parcis. 

Hinc  canere  incipiam.  Vos , o clarissima  mundi 
Lumina,  labentem  caelo  quae  ducitis  annum, 

Liber  et  alma  Ceres , vestro  si  munere  tellus 
Chaoniam  pingui  glandem  mutavit  arista, 

Poculaque  inventis  Acheloia  miscuit  uvis; 

Et  vos,  agrestum  praesentia  numina,  Fauni, 

Ferte  simul  Faunique  pedem  Dryadesque  puellae: 
Munera  vestra  cano.  Tuque  o,  cui  prima  frementem 
Fudit  equum  magno  tellus  percussa  tridenti, 
Neptune;  et  cultor  nemorum,  cui  pinguia  Ceae 
Ter  centum  nivei  tondent  dumeta  iuvenci; 

Ipse  nemus  linquens  patrium  saltusque  Lycaei, 

Pan,  ovium  custos,  tua  si  tibi  Maenala  curae, 

Adsis,  0 Tegeaee,  favens,  oleaeque  Minerva 
Inventrix,  uncique  puer  monstrator  aratri. 

Et  teneram  ab  radice  ferens,  Silvane,  cupressum. 
Dique  deaeque  omnes,  studium  quibus  arva  tueri. 
Quique  novas  alitis  non  ullo  semine  fruges. 

Quique  satis  largum  caelo  demittitis  imbrem;  ^ 
Tuque  adeo,  quem  mox  quae  sint  habitura  deorum 
Concilia,  incertum  est,  urbisne  invisere,  Caesar, 
Terrarumque  velis  curam  et  te  maximus  orbis 
Auctorem  frugum  tempestaturaque  petentem 

Accipiat,  cingens  materna  tempora  myrto, 

An  deus  inmensi  venias  maris  ac  tua  nautae 
30  Numina  sola  colant,  tibi  serviat  ultima  Thule 
Teque  sibi  generum  Tethys  emat  omnibus  undis. 
Anne  novum  tardis  sidus  te  mensibus  addas, 

Qua  locus  Erigonen  inter  Chelasque  sequentis 
Panditur  — ipse  tibi  iam  braccbia  contrahit  ardens 
35  Scorpios  et  caeli  iusta  plus  parte  relinquit  — 

Quidquid  eris,  — nam  te  nec  sperant  Tartara  regem 
Nec  tibi  regnandi  veniat  tam  dira  cupido, 

Quamvis  Elysios  miretur  Graecia  campos 
Nec  repetita  sequi  curet  Proserpina  matrem  — 

40  Da  facilem  cursum  atque  audacibus  adnue  coeptis 
Ignarosque  viae  mecum  miseratus  agrestis 
Ingredere  et  votis  iam  nunc  adsuesce  vocari. 

Vere  novo , gelidus  canis  cum  montibus  humor 
Liquitur  et  Zephyro  putris  se  glaeba  resolvit, 

45  Depresso  incipiat  iam  tum  mihi  taurus  aratro 
Ingemere  et  sulco  attritus  splendescere  vomer. 

Illa  seges  demum  votis  respondet  avari 
Agricolae,  bis  quae  solem,  bis  frigora  sensit; 

Illius  inmensae  ruperunt  horrea  messes. 

50  At  prius  ignotum  ferro  quam  scindimus  aequor. 
Ventos  et  varium  caeli  praediscere  morem 
Cura  sit  ac  patrios  cultusque  habitusque  locorum 
Et  quid  quaeque  ferat  regio  et  quid  quaeque  recuset. 
Hic  segetes,  illic  veniunt  felicius  uvae, 

55  Arborei  fetus  alibi,  atque  jniussa  virescunt 

Gramina.  Nonne  vides,  croceos  ut  Tmolus  odores, 
India  mittit  ebur,  molles  sua  tura  Sabaei, 

At  Chalybes  nudi  ferrum , virosaque  Pontus 
Castorea,  Eliadum  palmas  Epiros  equarum? 

60  Continuo  has  leges  aeternaque  foedera  certis 
Inposuit  natura  locis,  quo  tempore  primum 
Deucalion  vacuum  lapides  iactavit  in  orbem , 

Unde  homines  nati,  durum  genus.  Ergo  age,  terrae 
Pingue  solum  primis  extemplo  a mensibus  anni 
65  Fortes  invortant  tauri  glaebasque  iacentis 
Pulverulenta  coquat  maturis  solibus  aestas; 

At  si  non  fuerit  tellus  fecunda , sub  ipsum 

Arcturum  tenui  sat  erit  suspendere  sulco: 

Illic,  officiant  laetis  ne  frugibus  herbae, 

Hic,  sterilem  exiguus  ne  deserat  humor  harenam. 

Alternis  idem  tonsas  cessare  novales 
Et  segnem  patiere  situ  durescere  campum; 

Aut  ibi  flava  seres  mutato  sidere  farra. 

Unde  prius  laetum  siliqua  quassante  legumen 
Aut  tenuis  fetus  viciae  tristisque  lupini 
Sustuleris  fragilis  calamos  silvamque  sonantem. 

Urit  enim  lini  campum  seges,  urit  avenae. 

Urunt  Lethaeo  perfusa  papavera  somno : 

Sed  tamen  alternis  facilis  labor,  arida  tantum 
Ne  saturare  fimo  pingui  pudeat  sola  neve 
Effetos  cinerem  inmundum  iactare  per  agros. 

Sic  quoque  mutatis  requiescunt  fetibus  arva; 

Nec  nulla  interea  est  inaratae  gratia  terrae. 

Saepe  etiam  sterilis  incendere  profuit  agros 
Atque  levem  stipulam  crepitantibus  urere  flammis : 
Sive  inde  occultas  viris  et  pabula  terrae 
Pinguia  concipiunt,  sive  illis  omne  per  ignem 
Excoquitur  vitium  atque  exsudat  inutilis  humor. 

Seu  pluris  calor  ille  vias  et  caeca  relaxat 
Spiramenta,  novas  veniat  qua  sucus  in  herbas. 

Seu  durat  magis  et  venas  adstringit  hiantis. 

Ne  tenues  pluviae  rapidive  potentia  solis 
Acrior  aut  Boreae  penetrabile  frigus  adurat. 

Multum  adeo , rastris  glaebas  qui  frangit  inertis 
Vimineasque  trahit  cratis,  iuvat  arva,  neque  illum 
Flava  Ceres  alto  nequiquam  spectat  Olympo; 

Et  qui,  proscisso  quae  suscitat  aequore  terga. 
Rursus  in  obliquum  verso  perrumpit  aratro, 
Exercetque  frequens  tellurem  atque  imperat  arvis. 

Humida  solstitia  atque  hiemes  orate  serenas, 
Agricolae;  hiberno  laetissima  pulvere  farra. 

Laetus  ager:  nullo  tantum  se  Mysia  cultu 
lactat  et  ipsa  suas  mirantur  Gargara  messis. 

Quid  dicam , iacto  qui  semine  comminus  arva 
Insequitur  cumulosque  ruit  male  pinguis  harenae. 
Deinde  satis  fluvium  inducit  rivosque  sequentis 
Et,  cum  exustus  ager  morientibus  aestuat  herbis, 
Ecce  supercilio  clivosi  tramitis  undam 

Elicit?  illa  cadens  raucum  per  levia  murmur 
110  Saxa  ciet,  scatebrisque  arentia  temperat  arva. 

Quid  qui,  ne  gravidis  procumbat  culmus  aristis, 

Luxuriem  segetum  tenera  depascit  in  herba. 

Cum  primum  sulcos  aequant  sata?  quique  paludis 
Collectum  humorem  bibula  diducit  harena? 

115  Praesertim  incertis  si  mensibus  amnis  abundans 
Exit  et  obducto  late  tenet  omnia  limo. 

Unde  cavae  tepido  sudant  humore  lacunae. 

Nec  tamen,  haec  cum  sint  hominumque  boumque  labores 
Versando  terram  experti,  nihil  inprobus  anser 
120  Strymoniaeque  grues  et  amaris  intiba  fibris 
Officiunt  aut  umbra  nocet.  Pater  ipse  colendi 
Haud  facilem  esse  viam  voluit,  primusque  per  artem 
Movit  agros  curis  acuens  mortalia  corda 
Nec  torpere  gravi  passus  sua  regna  veterno. 

125  Ante  lovem  nulli  subigebant  arva  coloni; 

Ne  signare  quidem  aut  partiri  limite  campum 
Fas  erat:  in  medium  quaerebant  ipsaque  tellus 
Omnia  liberius  nullo  poscente  ferebat. 

Ille  malum  virus  serpentibus  addidit  atris 
130  Praedarique  lupos  iussit  pontumque  moveri 
Mellaque  decussit  foliis  ignemque  removit 
Et  passim  rivis  currentia  vina  repressit. 

Ut  varias  usus  meditando  extunderet  artis 
Paulatim  et  sulcis  frumenti  quaereret  herbam , 

135  Ut  silicis  venis  abstrusum  excuderet  ignem. 

Tunc  alnos  primum  fluvii  sensere  cavatas; 

Navita  tum  stellis  numeros  et  nomina  fecit, 

Pleiadas,  Hyadas,  claramque  Lycaonis  Arcton; 

Tum  laqueis  captare  feras  et  fallere  visco 
140  Inventum  et  magnos  canibus  circumdare  saltus; 

Atque  alius  latum  funda  iam  verberat  amnem 
Alta  petens,  pelagoque  alius  trahit  humida  lina; 

Tum  ferri  rigor  atque  argutae  lamina  serrae,  — 

Nam  primi  cuneis  scindebant  fissile  lignum  — 

145  Tum  variae  venere  artes.  Labor  omnia  vicit 
Inprobus  et  duris  urguens  in  rebus  egestas. 

Prima  Ceres  ferro  mortalis  vertere  terram 
Instituit,  cum  iam  glandes  atque  arbuta  sacrae 

Deficerent  silvae  et  victam  Dodona  negaret 

Mox  et  frumentis  labor  additus,  ut  mala  culmos  150 

Esset  robigo  segnisque  horreret  in  arvis 
Carduus;  intereunt  segetes,  subit  aspera  silva. 

Lappaeque  tribolique,  interque  nitentia  culta 
Infelix  lolium  et  steriles  dominantur  avenae. 

Quod  nisi  et  adsiduis  herbam  inseclabere  rastris,  155 

Et  sonitu  terrebis  aves  et  ruris  opaci 

Falce  premes  umbram  votisque  vocaveris  imbrem, 

Heu  magnum  alterius  frustra  spectabis  acervum , 

Concussaque  famem  in  silvis  solabere  quercu. 

Dicendum  et,  quae  sint  duris  agrestibus  arma,  160 

Quis  sine  nec  potuere  seri  nec  surgere  messes: 

Vomis  et  inflexi  primum  grave  robur  aratri 
Tardaque  Eleusinae  matris  volventia  plaustra 
Tribulaque  traheaeque  et  iniquo  pondere  rastri; 

Virgea  praeterea  Celei  vilisque  supellex,  165 

Arbuteae  crates  et  mystica  vannus  Iacchi. 

Omnia  quae  multo  ante  memor  provisa  repones. 


Si  te  digna  manet  divini  gloria  ruris. 

Continuo  in  silvis  magna  vi  flexa  domatur 

In  burim  et  curvi  formam  accipit  ulmus  aratri.  170 

Huic  a stirpe  pedes  temo  protentus  in  octo. 

Binae  aures,  duplici  aptantur  dentalia  dorso 

Stivaque,  quae  currus  a tergo  torqueat  imos.  174 

Caeditur  et  tilia  ante  iugo  levis  altaque  fagus,  173 

Et  suspensa  focis  explorat  robora  fumus.  175 


Possum  multa  tibi  veterum  praecepta  referre , 

Ni  refugis  tenuisque  piget  cognoscere  curas. 

Area  cum  primis  ingenti  aequanda  cylindro 
Et  vertenda  manu  et  creta  solidanda  tenaci, 

Ne  subeant  herbae  neu  pulvere  victa  fatiscat,  ISO 

Tum  variae  inludant  pestes:  saepe  exiguus  mus 
Sub  tenis  posuitque  domos  atque  horrea  fecit, 

Aut  oculis  capti  fodere  cubilia  talpae. 

Inventusque  cavis  bufo  et  quae  plurima  terrae 

Monstra  ferunt,  populatque  ingentem  farris  acervum  1S5 

Curculio  atque  inopi  metuens  formica  senectae. 

Contemplator  item,  cum  se  nux  plurima  silvis 
Induet  in  florem  et  ramos  curvabit  olentis. 


Georg.  I,  157.  umbram  MR  umbras  P.  — 173-174.  transposuit 
Scbradems.  — ISl.  inludant  >PP^  inludunt  M^P^. 


28 


P.  VERGILI  MARONIS 


Si  superant  fetus,  pariter  frumenta  sequentur 
190  Magnaque  cum  magno  veniet  tritura  calore; 

At  si  luxuria  foliorum  exuberat  umbra, 

Nequiquam  pinguis  palea  teret  area  culmos. 

Semina  vidi  oquidem  multos  medicare  serentis 
Et  nitro  prius  et  nigra  perfundere  amurga, 

195  Grandior  ut  fetus  siliquis  fallacibus  esset, 

Et,  quamvis  igni  exiguo,  properata  maderent. 

Vidi  lecta  diu  et  multo  spectata  labore 
Degenerare  tamen,  ni  vis  humana  quot  annis 
Maxima  quaeque  manu  legeret.  Sic  omnia  fatis 
200  In  peius  ruere  ac  retro  sublapsa  referri, 

Non  aliter,  quam  qui  adverso  vix  flumine  lembum 
Remigiis  subigit,  si  bracchia  forte  remisit. 

Atque  illum  in  praeceps  prono  rapit  alveus  amni. 
Praeterea  tam  sunt  Arcturi  sidera  nobis 
205  Haedorumque  dies  servandi  et  lucidus  Anguis, 

Quam  quibus  in  patriam  ventosa  per  aequora  vectis 
Pontus  et  ostriferi  fauces  temptantur  Abydi. 

Libra  die  somnique  pares  ubi  fecerit  horas 
Et  medium  luci  atque  umbris  iam  dividit  orbem, 

210  Exercete,  viri,  tauros,  serite  hordea  campis. 

Usque  sub  extremum  brumae  intractabilis  imbrem; 
Nec  non  et  lini  segetem  et  Cereale  papaver 
Tempus  humo  tegere  et  iamdudum  incumbere  aratris. 
Dum  sicca  tellure  licet,  dum  nubila  pendent. 

215  Vere  fabis  satio;  tum  te  quoque,  Medica,  putres 
Accipiunt  sulci  et  milio  venit  annua  cura. 

Candidus  auratis  aperit  cum  cornibus  annum 
Taurus  et  adverso  cedens  Canis  occidit  astro. 

At  si  triticeam  in  messem  robustaque  farra 
220  Exercebis  humum  solisque  instabis  aristis. 

Ante  tibi  Eoae  Atlantides  abscondantur 
Gnosiaque  ardentis  decedat  stella  Coronae, 

Debita  quam  sulcis  committas  semina  quamque 
Invitae  properes  anni  spem  credere  terrae. 

225  Multi  ante  occasum  Malae  coepere;  sed  illos 
Exspectata  seges  vanis  elusit  avenis. 

Si  vero  viciamque  seres  vilemque  phaselum 


Georg.  I,  203.  illum  in  praeceps  M illum  praeceps  P.  — 213.  ara- 
tris rastris  R.  — 218.  adverso  M averso  PR.  — 226.  avenis  P 

aristis  MR. 


GEORGICON  LIB.  I. 


29 


Nec  Pelusiacae  curam  aspernabere  lentis, 

Haud  obscura  cadens  mittet  tibi  signa  Bootes: 

Incipe  et  ad  medias  sementem  extende  pruinas. 

Idcirco  certis  dimensum  partibus  orbem 
Per  duodena  regit  mundi  Sol  aureus  astra. 

Quinque  tenent  caelum  zonae;  quarum  una  corusco 
Semper  sole  rubens  et  torrida  semper  ab  igni; 

Quam  circum  extremae  dextra 4aevaque  trahuntur 
Caeruleae,  glacie  concretae  atque  imbribus  atris; 

Has  inter  mediamque  duae  mortalibus  aegris 
Munere  concessae  divom,  et  via  secta  per  ambas, 
Obliquus  qua  se  signorum  verteret  ordo. 

Mundus,  ut  ad  Scythiam  Rhipaeasque  arduus  arces 
Consurgit,  premitur  Libyae  devexus  in  austros. 

Hic  vertex  nobis  semper  sublimis;  at  illum 
Sub  pedibus  Styx  atra  videt  Manesque  profundi. 
Maxumus  hic  flexu  sinuoso  elabitur  Anguis 
Circum  perque  duas  in  morem  fluminis  Arctos, 

Arctos  Oceani  metuentis  aequore  tingui. 

Illic,  ut  perhibent,  aut  intempesta  silet  nox, 

Semper  et  obtenta  densantur  nocte  tenebrae. 

Aut  redit  a nobis  Aurora  diemque  reducit; 

Nosque  ubi  primus  equis  Oriens  adflavit  anhelis, 

Illic  sera  rubens  accendit  lumina  Vesper. 

Hinc  tempestates  dubio  praediscere  caelo 
Possumus,  hinc  messisque  diem  tempusque  serendi , 

Et  quando  infidum  remis  inpellere  marmor 
Conveniat,  quando  armatas  deducere  classis. 

Aut  tempestivam  silvis  evertere  pinum. 

Nec  frustra  signorum  obitus  speculamur  et  ortus , 
Temporibusque  parem  diversis  quattuor  annum. 
Frigidus  agricolam  si  quando  continet  imber. 

Multa,  forent  quae  mox  caelo  properanda  sereno, 
Maturare  datur:  durum  procudit  arator 
Vomeris  obtunsi  dentem,  cavat  arbore  lintres. 

Aut  pecori  signum  aut  numeros  inpressit  acervis. 
Exacuunt  alii  vallos  furcasque  bicornis 
Atque  Amerina  parant  lentae  retinacula  viti. 

Nunc  facilis  rubea  texatur  fiscina  virga. 

Nunc  torrete  igni  fruges,  nunc  frangite  saxo. 

Quippe  etiam  festis  quaedam  exercere  diebus 
Fas  et  iura  sinunt;  rivos  deducere  nulla 
270  Religio  vetuit,  segeti  praetendere  saepem, 

Insidias  avibus  moliri,  incendere  vepres, 

Balantumque  gregem  fluvio  mersare  salubri. 

Saepe  oleo  tardi  costas  agitator  aselli 
Vilibus  aut  onerat  pomis,  lapidemque  revertens 
275  Incusum  aut  atrae  massam  picis  urbe  reportat. 

Ipsa  dies  alios  alio  dedit  ordine  Luna 
Felicis  operum.  Quintam  fuge:  pallidus  Orcus 
Eumenidesque  satae;  tum  partu  Terra  nefando 
Coeumque  lapetumque  creat  saevumque  Typhoea 
280  Et  coniuratos  caelum  rescindere  fratres. 

Ter  sunt  conati  inponere  Pelio  Ossam 

Scilicet,  atque  Ossae  frondosum  involvere  Olympum; 

Ter  pater  exstructos  disiecit  fulmine  montis. 

Septima  post  decimam  felix  et  ponere  vitem 
285  Et  prensos  domitare  boves  et  licia  telae 
Addere;  nona  fugae  melior,  contraria  furtis. 

Multa  adeo  gelida  melius  se  nocte  dedere, 

Aut  cum  sole  novo  terras  inrorat  Eous. 

Nocte  leves  melius  stipulae,  nocte  arida  prata 
290  Tondentur,  noctes  lentus  non  deficit  humor. 

Et  quidam  seros  hiberni  ad  luminis  ignis 
Pervigilat  ferroque  faces  inspicat  acuto; 

Interea  longum  cantu  solata  laborem 
Arguto  coniunx  percurrit  pectine  telas, 

295  Aut  dulcis  musti  Volcano  decoquit  humorem 
Et  foliis  undam  trepidi  despumat  aeni. 

At  rubicunda  Ceres  medio  succiditur  aestu 
Et  medio  tostas  aestu  terit  area  fruges. 

Nudus  ara,  sere  nudus;  hiems  ignava  colono. 

300  Frigoribus  parto  agricolae  plerumque  fruuntur 
Mutuaque  inter  se  laeti  convivia  curant. 

Invitat  genialis  hiems  curasque  resolvit. 

Ceu  pressae  cum  iam  portum  tetigere  carinae, 
Puppibus  et  laeti  nautae  inposuere  coronas. 

305  Sed  tamen  et  quernas  glandes  tum  stringere  tempus 
Et  lauri  bacas  oleamque  cruentaque  myrta. 

Tum  gruibus  pedicas  et  retia  ponere  cervis 
Auritosque  sequi  lepores,  %um  figere  dammas, 
Stuppea  torquentem  Balearis  verbera  fundae, 

310  Cum  nix  alta  iacet,  glaciem  cum  flumina  trudunt. 

Quid  tempestates  autumni  et  sidera  dicam, 
Atque,  ubi  iam  breviorque  dies  et  mollior  aestas, 
Quae  vigilanda  viris?  vel  cum  ruit  imbriferum  ver, 
Spicea  iam  campis  cum  messis  inhorruit  et  cum 
Frumenta  in  viridi  stipula  lactentia  turgent? 

Saepe  ego,  cum  llavis  messorem  induceret  arvis 
Agricola  et  fragili  iam  stringeret  hordea  culmo. 
Omnia  ventorum  concurrere  proelia  vidi. 

Quae  gravidam  late  segetem  ab  radicibus  imis 
Sublimem  expulsam  eruerent;  ita  turbine  nigro 
Ferret  hiems  culmumque  levem  stipulasque  volantis. 
Saepe  etiam  inmensum  caelo  venit  agmen  aquarum 
Et  foedam  glomerant  tempestatem  imbribus  atris 
Collectae  ex  alto  nubes;  ruit  arduus  aether 
Et  pluvia  ingenti  sata  laeta  boumque  labores 
Diluit;  inplentur  fossae  et  cava  flumina  crescunt 
Cum  sonitu  fervetque  fretis  spirantibus  aequor. 

Ipse  Pater  media  nimborum  in  nocte  corusca 
Fulmina  molitur  dextra;  quo  maxuma  motu 
Terra  tremit;  fugere  ferae  et  mortalia  corda 
Per  gentis  humilis  stravit  pavor;  ille  flagranti 
Aut  Athon  aut  Rhodopen  aut  alta  Ceraunia  telo 
Deicit;  ingeminant  austri  et  densissimus  imber; 

Nunc  nemora  ingenti  vento , nunc  litora  plangunt. 
Hoc  metuens  caeli  menses  et  sidera  serva. 

Frigida  Saturni  sese  quo  stella  receptet. 

Quos  ignis  caelo  Cyllenius  erret  in  orbis. 

In  primis  venerare  deos  atque  annua  magnae 
Sacra  refer  Cereri  laetis  operatus  in  herbis 
Extremae  sub  casum  hiemis,  iam  vere  sereno. 

Tum  pingues  agni  et  tum  mollissima  vina. 

Tum  somni  dulces  densaeque  in  montibus  umbrae. 
Cuncta  tibi  Cererem  pubes  agrestis  adoret; 

Cui  tu  lacte  favos  et  miti  dilue  Baccho, 

Terque  novas  circum  felix  eat  hostia  fruges. 

Omnis  quam  chorus  et  socii  comitentur  ovantes, 

Et  Cererem  clamore  vocent  in  tecta ; neque  ante 
Falcem  maturis  quisquam  supponat  aristis. 

Quam  Cereri  torta  redimitus  tempora  quercu 
Det  motus  incompositos  et  carmina  dicat. 

Atque  haec  ut  certis  possemus  discere  signis. 

Aestusqiie  pluviasque  et  agentis  frigora  ventos,' 
Ipse  Pater  statuit,  quid  menstrua  Luna  moneret, 
Quo  signo  caderent  austri,  quid  saepe  videntes 
355  Agricolae  propius  stabulis  armenta  tenerent. 
Continuo  ventis  surgentibus  aut  freta  ponti 
Incipiunt  agitata  tumescere  et  aridus  altis 
Montibus  audiri  fragor  aut  resonantia  longe 
Litora  misceri  et  nemorum  increbrescere  murmur. 
360  lam  sibi  tum  a curvis  male  temperat  unda  carinis. 
Cum  medio  celeres  revolant  ex  aequore  mergi 
Clamoremque  ferunt  ad  litora,  cumque  marinae 
In  sicco  ludunt  fulicae  notasque  paludis 
Deserit  atque  altam  supra  volat  ardea  nubem. 

365  Saepe  etiam  stellas  vento  inpendente  videbis 
Praecipitis  caelo  labi  noctisque  per  umbram 
Flammarum  longos  a tergo  albescere  tractus ; 

Saepe  levem  paleam  et  frondes  volitare  caducas 
Aut  summa  nantis  in  aqua  colludere  plumas. 

370  At  Boreae  de  parte  trucis  cum  fulminat  et  cum 
Eurique  Zephyrique  tonat  domus:  omnia  plenis 
Rura  natant  fossis  atque  omnis  navita  ponto 
Humida  vela  legit.  Numquam  inprudentibus  imber 
Obfuit:  aut  illum  surgentem  vallibus  imis 
375  Aeriae  fugere  grues,  aut  bucula  caelum 
Suspiciens  pathlis  captavit  naribus  auras. 

Aut  arguta  lacus  circumvolitavit  hirundo 
Et  veterem  in  limo  ranae  cecinere  querellam. 
Saepius  et  tectis  penetralibus  extulit  ova 
380  Angustum  formica  terens  iter  et  bibit  ingens 
Arcus  et  e pastu  decedens  agmine  magno 
Corvorum  increpuit  densis  exercitus  alis, 
lam  variae  pelagi  volucres  et  quae  Asia  circum 
Dulcibus  in  stagnis  rimantur  prata  Caystri, 

385  Certatim  largos  umeris  infundere  rores : 

Nunc  caput  obiectare  fretis,  nunc  currere  in  undas 
Et  studio  incassum  videas  gestire  lavandi. 

Tum  cornix  plena  pluviam  vocat  inproba  voce 
Et  sola  in  sicca  secum  spatiatur  harena. 

390  Ne  nocturna  quidem  carpentes  pensa  puellae 
Nescivere  hiemem , testa  cum  ardente  viderent 
Scintillare  oleum  et  putris  concrescere  fungos. 

Nec  minus  ex  imbri  soles  et  aperta  serena 
Prospicere  et  certis  poteris  cognoscere  signis: 

Nam  neque  tum  stellis  acies  obtunsa  videtur 
Nec  fratris  radiis  obnoxia  surgere  Luna, 

Tenuia  nec  lanae  per  caelum  vellera  ferri; 

Non  tepidum  ad  solem  pinnas  in  litore  pandunt 
Dilectae  Thetidi  alcyones,  non  ore  solutos 
Inmundi  meminere  sues  iactare  maniplos. 

At  nebulae  magis  ima  petunt  campoque  recumbunt, 
Solis  et  occasum  servans  de  culmine  summo 
Nequiquam  seros  exercet  noctua  cantus. 

Adparet  liquido  sublimis  in  aere  Nisus 
Et  pro  purpureo  poenas  dat  Scylla  capillo; 

Quacumque  illa  levem  fugiens  secat  aethera  pinnis , 
Ecce  inimicus , atrox , magno  stridore  per  auras 
Insequitur  Nisus ; qua  se  fert  Nisus  ad  auras , 

Illa  levem  fugiens  raptim  secat  aethera  pinnis. 

Tum  liquidas  corvi  presso  ter  gutture  voces 
Aut  quater  ingeminant,  et  saepe  cubilibus  altis 
Nescio  qua  praeter  solitum  dulcedine  laeti 
Inter  se  in  foliis  strepitant ; iuvat  imbribus  actis 
Progeniem  parvam  dulcisque  revisere  nidos; 

Haud  equidem  credo,  quia  sit  divinitus  illis 
Ingenium  aut  rerum  fato  prudentia  maior; 

Verum,  ubi  tempestas  et  caeli  mobilis  humor 
Mutavere  vias  et  luppiter  uvidus  austris 
Denset,  erant  quae  rara  modo,  et,  quae  densa,  relaxat. 
Vertuntur  species  animorum  et  pectora  motus 
Nunc  alios,  alios,  dum  nubila  ventus  agebat. 
Concipiunt:  hinc  ille  avium  concentus  in  agris 
Et  laetae  pecudes  et  ovantes  guttoe  corvi. 

Si  vero  solem  ad  rapidum  lunasque  sequentis 
Ordine  respicies,  numquam  te  crastina  fallet 
Hora  neque  insidiis  noctis  capiere  serenae. 

Luna,  revertentis  cum  primum  colligit  ignis, 

Si  nigrum  obscuro  conprenderit  aera  cornu , 

Maxumus  agricolis  pelagoque  parabitur  imber; 

At  si  virgineum  sulfuderit  ore  ruborem , 

Ventus  erit;  vento  semper  rubet  aurea  Phoebe. 

Sin  ortu  quarto,  namque  is  certissimus  auctor. 

Pura  neque  obtunsis  per  caelum  cornibus  ibit, 

Totus  et  ille  dies  et  qui  nascentur  ab  illo 
435  Exactum  ad  mensem  pluvia  ventisque  carebunt 
Votaque  servati  solvent  in  litore  nautae 
Glauco  et  Panopeae  et  Inoo  Melicertae. 

Sol  quoque  et  exoriens  et  cum  se  condet  in  undas , 
Signa  dabit;  solem  certissima  signa  sequuntur, 

440  Et  quae  mane  refert  et  quae  surgentibus  astris. 

Ille  ubi  nascentem  maculis  variaverit  ortum 
Conditus  in  nubem  medioque  refugerit  orbe, 

Suspecti  tibi  sint  imbres ; namque  urguet  ab  alto 
Arboribusque  satisque  Notus  pecorique  sinister. 

445  Aut  ubi  sub  lucem  densa  inter  nubila  sese 
Diversi  rumpent  radii  aut  ubi  pallida  surget 
Tithoni  croceum  linquens  Aurora  cubile, 

Heu  male  tum  mitis  defendet  pampinus  uvas : 

Tam  multa  in  tectis  crepitans  salit  horrida  grando. 

450  Hoc  etiam,  emenso  cum  iam  decedit  Olympo, 

Profuerit  meminisse  magis;  nam  saepe  videmus 
Ipsius  in  voltu  varios  errare  colores : 

Caeruleus  pluviam  denuntiat,  igneus  Euros; 

Sin  maculae  incipient  rutilo  inmiscerier  igni, 

455  Omnia  tum  pariter  vento  nimbisque  videbis 
Fervere.  Non  illa  quisquam  me  nocte  per  altum 
Ire,  neque  ab  terra  moveat  convellere  funem. 

At  si,  cum  referetque  diem  condetque  relatum. 

Lucidus  orbis  erit,  frustra  terrebere  nimbis 
460  Et  claro  silvas  cernes  Aquilone  moveri. 

Denique  quid  vesper  serus  vehat,  unde  serenas 
Ventus  agat  nubes,  quid  cogitet  humidus  Auster, 

Sol  tibi  signa  dabit.  Solem  quis  dicere  falsum 
Audeat?  Ille  etiam  caecos  instare  tumultus 
465  Saepe  monet  fraudemque  et  operta  tumescere  bella.^ 

Ille  etiam  exstincto  miseratus  Caesare  Romam , 

Cum  caput  obscura  nitidum  ferrugine  texit 
Inpiaque  aeternam  timuerunt  saecula  noctem. 

Tempore  quamquam  illo  tellus  quoque  et  aequora  ponti 
470  Obscenaeque  canes  inportunaeque  volucres 

Signa  dabant.  Quotiens  Cyclopum  effervere  in  agros 
Vidimus  undantem  ruptis  fornacibus  Aetnam 
Flammarumque  globos  liquefactaque  volvere  saxa! 

Armorum  sonitum  toto  Germania  caelo 
Audiit,  insolitis  tremuerunt  motibus  Alpes. 

Vox  quoque  per  lucos  volgo  exaudita  silentis 
Ingens  et  simulacra  modis  pallentia  miris 
Visa  sub  obscurum  noctis,  pecudesque  locutae, 

Infandum!  sistunt  amnes  terraeque  dehiscunt 
Et  maestum  inlacrimat  templis  ebur  aeraque  sudant. 

Proluit  insano  contorquens  vertice  silvas 
Fluviorum  rex  Eridanus  camposque  per  omnis 
Cum  stabulis  armenta  tulit.  Nec  tempore  eodem 
Tristibus  aut  extis  fibrae  adparere  minaces 
Aut  puteis  manare  eruor  cessavit  et  altae 
Per  noctem  resonare  lupis  ululantibus  urbes. 

Non  alias  caelo  ceciderunt  plura  sereno 
Fulgura  nec  diri  totiens  arsere  cometae. 

Ergo  inter  sese  paribus  concurrere  telis 
Romanas  acies  iterum  videre  Philippi ; 

Nec  fuit  indignum  superis,  bis  sanguine  nostro 
Emathiam  et  latos  Haemi  pinguescere  campos. 

Scilicet  et  tempus  veniet,  cum  finibus  illis 
Agricola  incurvo  terram  molitus  aratro 
Exesa  inveniet  scabra  robigine  pila 
Aut  gravibus  rastris  galeas  pulsabit  inanis 
Grandiaque  effossis  mirabitur  ossa  sepulchris. 

Di  patrii,  Indigetes,  et  Romule  Vestaque  mater, 

Quae  Tuscum  Tiberim  et  Romana  Palatia  servas, 

Hunc  saltem  everso  iuvenem  succurrere  saeclo 
Ne  prohibete!  Satis  iam  pridem  sanguine  nostro 
Laomedonteae  luimus  periuria  Troiae; 

Iam  pridem  nobis  caeli  te  regia,  Caesar, 

Invidet  atque  hominum  queritur  curare  triumphos; 

Quippe  ubi  fas  versum  atque  nefas : tot  bella  per  orbem , 

Tam  multae  scelerum  facies;  non  ullus  aratro 
Dignus  honos,  squalent  abductis  arva  colonis 
Et  curvae  rigidum  falces  conflantur  in  ensem. 

Hinc  movet  Euphrates,  illinc  Germania  bellum; 

Vicinae  ruptis  inter  se  legibus  urbes 
Arma  ferunt;  saevit  toto  Mars  inpius  orbe; 

Ut  cum  carceribus  sese  effudere  quadrigae, 

Addunt  in  spatia  et  frustra  retinacula  tendens 
Fertur  equis  auriga  neque  audit  currus  habenas. 

Georg.  I,  5J3.  addunt  in  spatia  addunt  spatio  addunt 

Hactenus  arvorum  cultus  et  sidera  caeli, 
Nunc  te,  Bacche,  canam,  nec  non  silvestria  tecum 
Virgulta  et  prolem  tarde  crescentis  olivae. 

Huc,  pater  o Lenaee  — tuis  hic  omnia  plena 

5 Muneribus , tibi  pampineo  gravidus  autumno 
Floret  ager,  spumat  plenis  vindemia  labris  — 
Huc,  pater  o Lenaee,  veni  nudataque  musto 
Tingue  novo  mecum  direptis  crura  cothurnis. 

39  Tuque  ades  inceptumque  una  decurre  laborem , 

40  O decus,  0 famae  merito  pars  maxuma  nostrae, 

42  Non  ego  cuncta  meis  amplecti  versibus  opto, 

41  Maecenas,  pelagoque  volans  dare  vela  patenti; 

43  Non,  mihi  si  linguae  centum  sint  oraque  centum. 
Ferrea  vox ; ades  et  primi  lege  litoris  oram. 

45  In  manibus  terrae;  non  hic  te  carmine  ficto 

46  Atque  per  ambages  et  longa  exorsa  tenebo. 

9 Principio  arboribus  varia  est  natura  creandis. 

10  Namque  aliae  nullis  hominum  cogentibus  ipsae 
Sponte  sua  veniunt  camposque  et  flumina  late 
Curva  tenent,  ut  molle  siler  lentaeque  genestae. 
Populus  et  glauca  canentia  fronde  salicta; 

Pars  autem  posito  surgunt  de  semine,  ut  altae 

15  Castaneae  nemorumque  lovi  quae  maxuma  frondet 
Aesculus  atque  habitae  Grais  oracula  quercus. 

Pullulat  ab  radice  aliis  densissima  silva, 

Ut  cerasis  ulmisque ; etiam  Parnasia  laurus 
Parva  sub  ingenti  matris  se  subicit  umbra. 

Hos  natura  modos  primum  dedit,  his  genus  omne  20 

Silvarum  fruticumque  viret  nemorumque  sacrorum. 

Sunt  alii,  quos  ipse  via  sibi  repperit  usus. 

Hic  plantas  tenero  abscindens  de  corpore  matrum 
Deposuit  sulcis,  hic  stirpes  obruit  arvo 

Quadrifidasque  sudes  et  acuto  robore  vallos;  25 

Silvarumque  aliae  pressos  propaginis  arcus 
Exspectant  et  viva  sua  plantaria  terra; 

Nil  radicis  egent  aliae  summumque  putator 
Haud  dubitat  terrae  referens  mandare  cacumen. 

Quin  et  caudicibus  sectis  — mirabile  dictu  — 30 

Truditur  e sicco  radix  oleagina  ligno. 

Et  saepe  alterius  ramos  inpune  videmus 
Vertere  in  alterius  mutatamque  insita  mala 
Ferre  pirum  et  prunis  lapidosa  rubescere  corna. 

Quare  agite  o proprios  generatim  discite  cultus , 33 

Agricolae,  fructusque  feros  mollite  colendo. 

Neu  segnes  iaceant  terrae.  luvat  Ismara  Baccho 
Conserere  atque  olea  magnum  vestire  Taburnum. 

Sponte  sua  quae  se  tollunt  in  luminis  oras , 47 

Infecunda  quidem,  sed  laeta  et  fortia  surgunt; 

Quippe  solo  natura  subest.  Tamen  haec  quoque,  si  quis 
Inserat  aut  scrobibus  mandet  mutata  subactis , 50 

Exuerint  silvestrem  animum  cultuque  frequenti 
In  quascumque  voles  artis  haud  tarda  sequentur. 

Nec  non  et  sterilis,  quae  stirpibus  exit  ab  imis. 

Hoc  faciat,  vacuos  si  sit  digesta  per  agros; 

Nunc  altae  frondes  et  rami  matris  opacant  55 

Crescentique  adimunt  fetus  uruntque  ferentem, 
lam  quae  seminibus  iactis  se  sustulit  arbos , 

Tarda  venit  seris  factura  nepotibus  umbram. 

Pomaque  degenerant  sucos  oblita  priores 

Et  turpis  avibus  praedam  fert  uva  racemos.  60 

Scilicet  omnibus  est  labor  inpendendus  et  omnes 
Cogendae  in  sulcum  ac  multa  mercede  domandae. 

Sed  truncis  oleae  melius,  propagine  vites 

Respondent,  solido  Paphiae  de  robore  myrtus; 

65  Plantis  et  durae  coryli  nascuntur  et  ingens 
Fraxinus  Herculeaeque  arbos  umbrosa  coronae 
Chaoniique  patris  glandes,  etiam  ardua  palma 
Nascitur  et  casus  abies  visura  marinos. 

Inseritur  vero  et  nucis  arbutus  horrida  fetu, 

70  Et  steriles  platani  malos  gessere  valentis'; 

Castaneae  fagus,  ornusque  incanuit  albo 
Flore  piri  glandemque  sues  fregere  sub  ulmis. 

Nec  modus  inserere  atque  oculos  inponere  simplex. 
Nam  qua  se  medio  trudunt  de  cortice  gemmae 
75  Et  tenuis  rumpunt  tunicas,  angustus  in  ipso 
Fit  nodo  sinus:  huc  aliena  ex  arbore  germen 
Includunt  udoque  docent  inolescere  libro. 

Aut  rursum  enodes  trunci  resecantur  et  alte 
Finditur  in  solidum  cuneis  via,  deinde  feraces 
80  Plantae  inmittuntur:  nec  longum  tempus,  et  ingens 
Exit  ad  caelum  ramis  felicibus  arbos 
Miraturque  novas  frondes  et  non  sua  poma. 

Praeterea  genus  haud  unum  nec  fortibus  ulmis 
Nec  salici  lotoque  neque  Idaeis  cyparissis, 

85  Nec  pingues  unam  in  faciem  nascuntur  olivae, 

Orchades  et  radii  et  amara  pausia  baca 
Pomaque  et  Alcinoi  silvae,  nec  surculus  idem 
Crustumiis  Syriisque  piris  gravibusque  volemis. 

Non  eadem  arboribus  pendet  vindemia  nostris, 

90  Quam  Methymnaeo  carpit  de  palmite  Lesbos ; 

Sunt  Thasiae  vites,  sunt  et  Mareotides  albae. 

Pinguibus  hae  terris  habiles,  levioribus  illae, 

Et  passo  Psithia  utilior  tenuisque  Lageos 
Temptatura  pedes  olim  vincturaque  linguam, 

95  Purpureae  preciaeque,  et  quo  te  carmine  dicam, 
Rhaetica?  nec  cellis  ideo  contende  Falernis. 

Sunt  et  Aminaeae  vites,  firmissima  vina, 

Tmolius  adsurgit  quibus  et  rex  ipse  Phanaeus; 
Argitisque  minor,  cui  non  certaverit  ulla 
100  Aut  tantum  fluere  aut  totidem  durare  per  annos. 

Non  ego  te,  Dis  et  mensis  accepta  secundis. 

Transierim,  Rhodia,  et  tumidis.  Bumaste,  racemis. 

Sed  neque  quam  multae  species  nec  nomina  quae  sint. 


Georg.  II,  71.  fa^us  , fagos  libri.  — 81.  exit  Lachmannus, 

exiit  M exilii  Ribbeckius. 


GEORGICON  LIB.  II. 


39 


Est  numerus ; neque  enim  numero  conprendere  refert ; 
Quem  qui  scire  velit,  Libyci  velit  aequoris  idem 
Discere  quam  multae  Zephyro  turbentur  harenae , 

Aut  ubi  navigiis  violentior  incidit  Eurus , 

Nosse,  quot  Ionii  veniant  ad  litora  fluctus. 

Nec  vero  terrae  ferre  omnes  omnia  possunt. 
Fluminibus  salices  crassisque  paludibus  alni 
Nascuntur,  steriles  saxosis  montibus  orni; 

Litora  myrtetis  laetissima;  denique  apertos 
Bacchus  amat  collis , aquilonem  et  frigora  taxi. 

Aspice  et  extremis  domitum  cultoribus  orbem 
Eoasque  domos  Arabum  pictosque  Gelonos: 

Divisae  arboribus' patriae.  Sola  India  nigrum 
Fert  ebenum,  solis  est  turea  virga  Sabaeis. 

Quid  tibi  odorato  referam  sudantia  ligno 
Balsamaque  et  bacas  semper  frondentis  acanthi? 

Quid  nemora  Aethiopum  molli  canentia  lana? 
Velleraque  ut  foliis  depectant  tenuia  Seres? 

Aut  quos  Oceano  propior  gerit  India  lucos , 

Extremi  sinus  orbis  , ubi  aera  vincere  summum 
Arboris  haud  ullae  iactu  potuere  sagittae? 

Et  gens  illa  quidem  sumptis  non  tarda  pharetris. 

Media  fert  tristis  sucos  tardumque  saporem 
Felicis  mali , quo  non  praesentius  ullum , 

Pocula  si  quando  saevae  infecere  novercae, 
[Miscueruntque  herbas  et  non  innoxia  verba,] 

Auxilium  venit  ac  membris  agit  atra  venena. 

Ipsa  ingens  arbos  faciemque  simillima  lauro; 

Et,  si  non  alium  late  iactaret  odorem. 

Laurus  erat;  folia  haud  ullis  labentia  ventis; 

Flos  ad  prima  tenax;  animas  et  olentia  Medi 
Ora  fovent  illo  et  senibus  medicantur  anhelis. 

Sed  neque  Medorum,  silvae  ditissima,  terra, 

Nec  pulcher  Ganges  atque  auro  turbidus  Hermus 
Laudibus  Italiae  certent,  non  Bactra  neque  Indi 
Totaque  turiferis  Panchaia  pinguis  harenis. 

Ilaealoca  non  tauri  spirantes  naribus  ignem 

Invertere  s^tis  inmanis  dentibus  hydri 

Nec  galeis  densisque  virum  seges  horruit  hastis ; 

Sed  gravidae  fruges  et  Bacchi  Massicus  humor 
Inplevere;  tenent  oleae  armentaque  laeta. 

145  Hinc  bellator  equus  campo  sese  arduus  infert; 

Hinc  albi,  Clitumne,  greges  et  maxuma  taurus 
Victima,  saepe  tuo  perfusi  flumine  sacro, 

Romanos  ad  templa  deum  duxere  triumphos. 

Hic  ver  adsiduum  atque  alienis  mensibus  aestas; 

150  Bis  gravidae  pecudes,  bis  pomis  utilis  arbos. 

At  rabidae  tigres  absunt  et  saeva  leonum 
Semina  nec  miseros  fallunt  aconita  legentis 
Nec  rapit  inmensos  orbis  per  humum  neque  tanto 
Squameus  in  spiram  tractu  se  colligit  anguis. 

155  Adde  tot  egregias  urbes  operumque  laborem. 

Tot  congesta  manu  praeruptis  oppida  saxis 
Fluminaque  antiquos  subterlabentia  muros. 

An  mare,  quod  supra,  memorem,  quodque  adluit  infra? 
Anne  lacus  tantos?  te.  Lari  maxume,  teque, 

160  Fluctibus  et  fremitu  adsurgens  Benace  marino? 

An  memorem  portus  Lucrinoque  addita  claustra 
Atque  indignatum  magnis  stridoribus  aequor, 
lulia  qua  ponto  longe  sonat  unda  refuso 
Tyrrhenusque  fretis  inmittitur  aestus  Avernis  ? 

165  Haec  eadem  argenti  rivos  aerisque  metalla 
Ostendit  venis  atque  auro  plurima  fluxit. 

Haec  genus  acre  virum , Marsos  pubemque  Sabellam 
Adsuetumque  malo  Ligurem  Volscosque  verutos 
Extulit,  haec  Decios,  Marios,  magnosque  Camillos, 

170  Scipiadas  duros  bello  et  te,  maxume  Caesar, 

Qui  nunc  extremis  Asiae  iam  victor  in  oris 
Inbellem  avertis  Romanis  arcibus  Indum. 

Salve,  magna  parens  frugum,  Saturnia  tellus, 

Magna  virum ; tibi  res  antiquae  laudis  et  artis 
175  Ingredior,  sanctos  ausus  recludere  fontis , 

Ascraeumque  cano  Romana  per  oppida  carmen. 

Nunc  locus  arvorum  ingeniis:  quae  robora  cuique, 
Quis  color  et  quae  sit  rebus  natura  ferendis. 

Difficiles  primum  terrae  collesque  maligni, 

180  Tenuis  ubi  argilla  et  dumosis  calculus  arvis, 

Palladia  gaudent  silva  vivacis  olivae. 

Indicio  est  tractu  surgens  oleaster  eodem 
Plurimus  et  strati  bacis  silvestribus  agri. 

At  quae  pinguis  humus  dulcique  uligine  laeta, 

185  Quique  frequens  herbis  et  fertilis  ubere  campus  — 

Qualem  saepe  cava  montis  convalle  solemus 
Despicere;  huc  summis  liquuntur  rupibus  amnes 
Feliceraque  trahunt  limum  — quique  editus  austro 
Et  filicem  curvis  invisam  pascit  aratris: 

Hic  tibi  praevalidas  olim  multoque  fluentis  190 

Sufficiet  Baccho  vitis,  hic  fertilis  uvae, 

Hic  laticis,  qualem  pateris  libamus  et  auro, 

Inflavit  cum  pinguis  ebur  Tyrrhenus  ad  aras. 

Lancibus  et  pandis  fumantia  reddimus  exta. 

Sin  armenta  magis  studium  vitulosque  tueri  195 

Aut  ovium  fetum  aut  urentis  culta  capellas  , 

Saltus  et  saturi  petito  longinqua  Tarenti 
Et  qualem  infelix  amisit  Mantua  campum. 

Pascentem  niveos  herboso  flumine  cycnos; 

Non  liquidi  gregibus  fontes,  non  gramina  deerunt;  200 

Et,  quantum  longis  carpent  armenta  diebus. 

Exigua  tantum  gelidus  ros  nocte  reponet. 

Nigra  fere  et  presso  pinguis  sub  vomere  terra 

Et  cui  putre  solum,  — namque  hoc  imitamur  arando  — 

Optuma  frumentis:  non  ullo  ex  aequore  cernes  ‘ 203 

Plura  domum  tardis  decedere  plaustra  iuvencis; 

Aut  unde  iratus  silvam  devexit  arator 

Et  nemora  evertit  multos  ignava  per  annos 

Antiquasque  domos  avium  cum  stirpibus  imis 

Eruit;  illae  altum  nidis  petiere  relictis,  2i0 

At  rudis  enituit  inpulso  vomere  campus. 

Nam  ieiuna  quidem  clivosi  glarea  ruris 

Vix  humilis  apibus  casias  roremque  ministrat; 

Et  tophus  scaber  et  nigris  exesa  chelydris 

Creta  negant  alios  aeque  serpentibus  agros  215 

Dulcem  ferre  cibum  et  curvas  praebere  latebras. 

Quae  tenuem  exhalat  nebulam  fumosque  volucris 

Et  bibit  humorem  et,  cum  volt,  ex  se  ipsa  remittit 

Quaeque  suo  seraper  viridi  se  gramine  vestit 

Nec  scabie  et  salsa  laedit  robigine  ferrum : 220 

Illa  tibi  laetis  intexet  vitibus  ulmos. 

Illa  ferax  oleo  est,  illam  experiere  colendo 
Et  facilem  pecori  et  patientem  vomeris  unci. 

Talem  dives  arat  Capua  et  vicina  Vesevo 

Ora  iugo  et  vacuis  Clanius  non  aequus  Acerris.  225 

Nunc,  quo  quamque  modo  possis  cognoscere,  dicam. 

Rara  sit  an  supra  morem  si  densa  requires  — 

Altera  frumentis  quoniam  favet,  altera  Baccho, 

Densa  magis  Cereri,  rarissima  quaeque  Lyaeo  — 

230  Ante  locum  capies  oculis  alteque  iubebis 
In  solido  puteum  demitti  omnemque  repones 
Rursus  humum  et  pedibus  summas  aequabis  harenas. 

Si  deerunt,  rarum  pecorique  et  vitibus  almis 
Aptius  uber  erit;  sin  in  sua  plosse  negabunt 
235  Ire  loca  et  scrobibus  superabit  terra  repletis, 

Spissus  ager;  glaebas  cunctantis  crassaque  terga 
Exspecta  et  validis  terram  proscinde  iuvencis. 

Salsa  autem  tellus  et  quae  perbibetur  amara , 

Frugibus  infelix  — ea  nec  mansuescit  arando 
240  Nec  Baccho  genus  aut  pomis  sua  nomina  servat  — 

Tale  dabit  specimen:  Tu  spisso  vimine  qualos 
Golaque  prelorum  fumosis  deripe  tectis ; 

Huc  ager  ille  malus  dulcesque  a fontibus  undae 
Ad  plenum  calcentur;  aqua  eluctabitur  omnis 
245  Scilicet , et  grandes  ibunt  per  vimina  guttae ; 

At  sapor  indicium  faciet  manifestus  et  ora 
Tristia  temptantum  sensu  torquebit  amaror. 

Pinguis  item  quae  sit  tellus,  hoc  denique  pacto 
Discimus:  haud  umquam  manibus  iactata  fatiscit, 

250  Sed  picis  in  morem  ad  digitos  lentescit  habendo. 

Humida  maiores  herbas  alit,  ipsaque  iusto 
Laetior.  Ah  nimium  ne  sit  mihi  fertilis  illa 
Neu  se  praevalidam  primis  ostendat  aristis! 

Quae  gravis  est,  ipso  tacitam  se  pondere  prodit, 

255  Quaeque  levis.  Promptum  est  oculis  praediscere  nigram, 
Et  quis  cui  color.  At  sceleratum  exquirere  frigus 
Difficile  est:  piceae  tantum  taxique  nocentes 
Interdum  aut  hederae  pandunt  vestigia  nigrae. 

His  animadversis  terram  multo  ante  memento 
260  Excoquere  et  magnos  scrobibus  concidere  montis, 

Ante  supinatas  aquiloni  ostendere  glaebas. 

Quam  laetum  infodias  vitis  genus.  Optuma  putri 
Arva  solo:  id  venti  curant  gelidaeque  pruinae 
Et  labefacta  movens  robustus  iugera  fossor. 

265  Ac  si  quos  haud  ulla  viros  vigilantia  fugit. 

Ante  locum  similem  exquirunt,  ubi  prima  paretur 
Arboribus  seges  et  quo  mox  digesta  feratur , 

Mutatam  rgnorent  subito  ne  semina  matrem. 

Quin  etiam  caeli  regionem  in  cortice  signant, 

Ut,  quo  quaeque  modo  steterit,  qua  parte  calores  270 

Austrinos  tulerit,  quae  terga  obverterit  axi, 

Restituant:  adeo  in  teneris  consuescere  multum  est. 

Collibus  an  plano  melius  sit  ponere  vitem , 

Quaere  prius.  Si  pinguis  agros  metabere  campi, 

Densa  sere;  in  denso  non  segnior  ubere  Bacchus;  275 

Sin  tumulis  adclive  solum  collisque  supinos, 

Indulge  ordinibus,  nec  setius  omnis  in  unguem 
Arboribus  positis  secto  via  limite  quadret. 

Ut  saepe  ingenti  bello  cum  longa  cohortes 

Explicuit  legio  et  campo  stetit  agmen  aperto,  280 

Directaeque  acies , ac  late  fluctuat  omnis 
Aere  renidenti  tellus,  necdum  horrida  miscent 
Proelia,  sed  dubius  mediis  Mars  errat  in  armis: 

Omnia  sint  paribus  numeris  dimensa  viarum; 

Non  animum  modo  uti  pascat  prospectus  inanem,  285 

Sed  quia  non  aliter  viris  dabit  omnibus  aequas 
Terra  neque  in  vacuum  poterunt  se  extendere  rami. 

Forsitan  et  scrobibus  quae  sint  fastigia  quaeras. 

Ausim  vel  tenui  vitem  committere  sulco. 


Altior  ac  penitus  terrae  defigitur  arbos,  290 

Aesculus  in  primis,  quae  quantum  vertice  ad  auras 
Aetherias , tantum  radice  in  Tartara  tendit. 

Tum  fortis  late  ramos  et  bracchia  pandens  296 

Huc  illuc,  media  ipsa  ingentem  sustinet  umbram.  297 

Ergo  non  hiemes  illam , non  flabra  neque  imbres  293 

Convellunt;  inmota  manet  multosque  nepotes. 

Multa  virum  volvens  durando  saecula  vincit.  295 

Neve  tibi  ad  solem  vergant  vineta  cadentem , 298 

Neve  inter  vitis  'corylum  sere,  neve  flagella 

Summa  pete  aut  summa  defringe  ex  arbore  plantas  — 300 

Tantus  amor  terrae  — neu  ferro  laede  retunso 
Semina,  ne^ve  olea  silvestris  insere  truncos: 

Nam  saepe  incautis  pastoribus  excidit  ignis, 

Qui  furtim  pingui  primum  sub  cortice  tectus 

305  Robora  conprendit  frondesque  elapsus  in  altas 
Ingentem  caelo  sonitum  dedit;  inde  secutus 
Per  ramos  victor  perque  alta  cacumina  regnat 
Et  totum  involvit  flammis  nemus  et  ruit  atram 
Ad  caelum  picea  crassus  caligine  nubem, 

310  Praesertim  si  tempestas  a vertice  silvis 

Incubuit  glomeratque  ferens  incendia  ventus. 

Hoc  ubi,  non  a stirpe  valent  caesaeque  reverti 
Possunt  atque  ima  similes  revirescere  terra; 

Infelix  superat  foliis  oleaster  amaris. 

315  Nec  tibi  tam  prudens  quisquam  persuadeat  auctor 
Tellurem  Borea  rigidam  spirante  movere. 

Rura  gelu  tum  claudit  hiems  nec  semine  iacto 
Concretam  patitur  radicem  adfigere  terrae. 

Optuma  vinetis  satio , cum  vere  rubenti 
320  Candida  venit  avis  longis  invisa  colubris, 

Prima  vel  autumni  sub  frigora , cum  rapidus  Sol 
Nondum  hiemem  contingit  equis,  iam  praeterit  aestas. 
Ver  adeo  frondi  nemorum,  ver  utile  silvis; 

Vere  tument  terrae  et  genitalia  semina  poscunt. 

325  Tum  pater  omnipotens  fecundis  imbribus  Aether 
Coniugis  in  gremium  laetae  descendit  et  omnis 
Magnus  alit  magno  commixtus  corpore  fetus. 

Avia  tum  resonant  avibus  virgulta  canoris 
Et  Venerem  certis  repetunt  armenta  diebus; 

330  Parturit  almus  ager  Zephyrique  tepentibus  auris 
Laxant  arva  sinus ; superat  tener  omnibus  humor ; 
Inque  novos  soles  audent  se  germina  tuto 
Credere , nec  metuit  surgentis  pampinus  austros 
Aut  actum  caelo  magnis  aquilonibus  imbrem, 

335  Sed  trudit  gemmas  et  frondes  explicat  omnis. 

Non  alios  prima  crescentis  origine  mundi 
Inluxisse  dies  aliumve  habuisse  tenorem 
Crediderim:  ver  illud  erat,  ver  magnus  agebat 
Orbis  et  hibernis  parcebant  flatibus  Euri , 

340  Cum  primae  lucem  pecudes  hausere  virumque 
Terrea  progenies  duris  caput  extulit  arvis, 

Inmissaeque  ferae  silvis  et  sidera  caelo. 

Nec  res  hunc  tenerae  possent  perferre  laborem, 

Si  non  tanta  quies  iret  frigusque  caloremque 
345  Inter,  et  exciperet  caeli  indulgentia  terras. 

Quod  superest,  quaecumque  premes  virgulta  per  agros, 
Sparge  fimo  pingui  et  multa  memor  occule  terra , 

Aut  lapidem  bibulum  aut  squalentis  infode  conchas; 
Inter  enim  labentur  aquae  tenuisque  subibit 
Halitus  atque  animos  tollent  sata;  iamque  reperti, 

Qui  saxo  super  atque  ingentis  pondere  testae 
Urguerent;  hoc  effusos  munimen  ad  imbris. 

Hoc,  ubi  hiulca  siti  findit  canis  aestifer  arva. 

Seminibus  positis  superest  diducere  terram 
Saepius  ad  capita  et  duros  iactare  bidentis , 

Aut  presso  exercere  solum  sub  vomere  et  ipsa 
Flectere  luctantis  inter  vineta  iuvencos ; 

Tum  levis  calamos  et  rasae  hastiha  virgae 
Fraxineasque  aptare  sudes  furcasque  valentis. 

Viribus  eniti  quarum  et  contemnere  ventos 
Adsuescant  summasque  sequi  tabulata  per  ulmos. 

Ac  dum  prima  novis  adolescit  frondibus  aetas. 
Parcendum  teneris , et  dum  se  laetus  ad  auras 
Palmes  agit  laxis  per  purum  inmissus  habenis, 

Ipsa  acie  nondum  falcis  temptanda,  sed  uncis 
Carpendae  manibus  frondes  interque  legendae. 

Inde  ubi  iam  validis  amplexae  stirpibus  ulmos 
Exierint,  tum  stringe  comas,  tum  bracchia  tonde  — 
Ante  reformidant  ferrum  — tum  denique  dura 
Exerce  imperia  et  ramos  conpesce  fluentis. 

Texendae  saepes  etiam  et  pecus  omne  tenendum. 
Praecipue  dum  frons  tenera  inprudensque  laborum ; 

Cui  super  indignas  hiemes  solemque  potentem 
Silvestres  uri  adsidue  capraeque  sequaces 
Inludunt,  pascuntur  oves  avidaeque  iuvencae. 

Frigora  nec  tantum  cana  concreta  pruina 
Aut  gravis  incumbens  scopulis  arentibus  aestas. 
Quantum  illi  nocuere  greges  durique  venenum 
Dentis  et  admorso  signata  in  stirpe  cicatrix. 

Non  aliam  ob  culpam  Baccho  caper  omnibus  aris 
Caeditur  et  veteres  ineunt  proscaenia  ludi 
Praemiaque  ingeniis  pagos  et  compita  circum 
Thesidae  posuere  atque  inter  pocula  laeti 
Mollibus  in  pratis  unctos  saluere  per  utres. 

385  Nec  non  Ausonii,  Troia  gens  missa,  coloni 
Versibus  incomptis  ludunt  risuque  soluto 
Oraque  corticibus  sumunt  horrenda  cavatis 
Et  te,  Bacche,  vocant  per  carmina  laeta  tibique 
Oscilla  ex  alta  suspendunt  mollia  pinu. 

390  Hinc  omnis  largo  pubescit  vinea  fetu, 

Conplentur  vallesque  cavae  saltusque  profundi. 

Et  quocumque  deus  circum  caput  egit  honestum. 

Ergo  rite  suum  Baccho  dicemus  honorem 
Carminibus  patriis  lancesque  et  liba  feremus 
395  Et  ductus  cornu  stabit  sacer  hircus  ad  aram 
Pinguiaque  in  veribus  torrebimus  exta  colurnis. 

Est  etiam  ille  labor  curandis  vitibus  alter. 

Cui  numquam  exhausti  satis  est:  namque  omne  quot  annis 
Terque  quaterque  solum  scindendum  glaebaque  versis 
400  Aeternum  frangenda  bidentibus,  omne  levandum 
Fronde  nemus.  Redit  agricolis  labor  actus  in  orbem 
Atque  in  se  sua  per  vestigia  volvitur  annus. 

Ac  iam  olim,  seras  posuit  cum  vinea  frondes. 

Frigidus  et  silvis  aquilo  decussit  honorem, 

405  Iam  tum  acer  curas  venientem  extendit  in  annum 
Rusticus  et  curvo  Saturni  dente  relictam 
Persequitur  vitem  attondens  fingitque  putando. 

Primus  humum  fodito,  primus  devecta  cremato 
Sarmenta  et  vallos  primus  sub  tecta  referto; 

410  Postremus  metito.  Bis  vitibus  ingruit  umbra, 

Bis  segetem  densis  obducunt  sentibus  herbae; 

Durus  uterque  labor:  laudato  ingentia  rura. 

Exiguum  colito.  Nec  non  etiam  aspera  rusci 
Vimina  per  silvam  et  ripis  fluvialis  arundo 
415  Caeditur,  incultique  exercet  cura  salicti. 

Iam  vinctae  vites,  iam  falcem  arbusta  reponunt, 

Iam  canit  effectos  extremus  vinitor  antes: 

Sollicitanda  tamen  tellus  pulvisque  movendus 
Et  iam  maturis  metuendus  luppiter  uvis. 

420  Contra  non  ulla  est  oleis  cultura;  neque  illae 
Procurvam  exspectant  falcem  rastrosque  tenacis. 

Cum  semel  haeserunt  arvis  auras  que  tulerunt; 

Ipsa  satis  tellus,  cum  dente  recluditur  unco. 

Sufficit  humorem  et  gravidas,  cum  vomere,  fruges. 

425  Hoc  pinguem  et  placitam  Paci  nutritor  olivam. 

Poma  quoque,  ut  primum  truncos  sensere  valentis 
Et  viris  habuere  suas , ad  sidera  raptim 
Vi  propria  nituntur  opisque  haud  indiga  nostrae. 

Nec  minus  interea  fetu  nemus  omne  gravescit 
Sanguineisque  inculta  rubent  aviaria  bacis. 

Tondentur  cytisi,  taedas  silva  alta  ministrat, 
Pascunturque  ignes  nocturni  et  lumina  fundunt. 

Et  dubitant  homines  serere  atque  inpendere  curam? 
Quid  maiora  sequar  ? — salices  humilesque  genestae 
Aut  illae  pecori  frondem  aut  pastoribus  umbram 
Sufficiunt  saepemque  satis  et  pabula  melli  — 

Et  iuvat  undantem  buxo  spectare  Cytorum 
Naryciaeque  picis  lucos , iuvat  arva  videre 
Non  rastris,  hominum  non  ulli  obnoxia  curae. 

Ipsae  Caucasio  steriles  in  vertice  silvae. 

Quas  animosi  Euri  adsidue  franguntque  feruntque. 

Dant  alios  aliae  fetus,  dant  utile  lignum 
Navigiis  pinos,  domibus  cedrumque  cupressosque. 

Hinc  radios  trivere  rotis , hinc  tympana  plaustris 
Agricolae  et  pandas  ratibus  posuere  carinas. 

Viminibus  salices  fecundae,  frondibus  ulmi. 

At  myrtus  validis  hastilibus  et  bona  bello 
Cornus , Ituraeos  taxi  torquentur  in  arcus. 

Nec  tiliae  leves  aut  torno  rasile  buxum 

Non  formam  accipiunt  ferroque  cavantur  acuto. 

Nec  non  et  torrentem  undam  levis  innatat  alnus , 

Missa  Pado;  nec  non  et  apes  examina  condunt 
Corticibusque  cavis  vitiosaeque  ilicis  alveo. 

[Quid  memorandum  aeque  Baccheia  dona  tulerunt? 
Bacchus  et  ad  culpam  caussas  dedit;  ille  furentis 
Centauros  leto  domuit,  Rhoetumque  Pholumque 
Et  magno  Hylaeum  Lapithis  cratere  minantem.] 

0 fortunatos  nimium,  sua  si  bona  norint. 
Agricolas!  quibus  ipsa  procul  discordibus  armis 
Fundit  humo  facilem  victum  iustissima  tellus. 

Si  non  ingentem  foribus  domus  alta  superbis 
Mane  salutantum  totis  vomit  aedibus  undam , 

Nec  varios  inhiant  pulchra  testudine  postis 
Inclusasque  auro  vestes  Ephyreiaque  aera, 

Alba  neque  Assyrio  fucatur  lana  veneno 

Nec  casia  liquidi  corrumpitur  usus  olivi : 

At  secura  quies  et  nescia  fallere  vita, 

Dives  opum  variarum , at  latis  otia  fundis  — 
Speluncae  vivique  lacus  et  frigida  Tempe 
470  Miigitusque  boum  mollesque  sub  arbore  somni  — 
Non  absunt;  illic  saltus  ac  lustra  ferarum 
Et  patiens  operum  exiguoque  adsueta  iuventus , 
Sacra  deum  sanctique  patres;  extrema  per  illos 
lustitia  excedens  terris  vestigia  fecit. 

475  Me  vero  primum  dulces  ante  omnia  Musae, 
Quarum  sacra  fero  ingenti  percussus  amore, 
Accipiant  caelique  vias  et  sidera  monstrent. 
Defectus  solis  varios  lunaeque  labores ; 

Unde  tremor  terris , qua  vi  maria  alta  tumescant 
480  Obicibus  ruptis  rursusque  in  se  ipsa  residant. 

Quid  tantum  Oceano  properent  se  tinguere  soles 
Hiberni,  vel  quae  tardis  mora  noctibus  obstet. 

Sin,  has  ne  possim  naturae  accedere  partis. 
Frigidus  obstiterit  circum  praecordia  sanguis: 

485  Rura  mihi  et  rigui  placeant  in  vallibus  amnes. 
Flumina  amem  silvasque  inglorius,  0 ubi  campi 
Spercheosque  et  virginibus  bacchata  Lacaenis 
Taygeta ! o , qui  me  gelidis  convallibus  Haemi 
Sistat  et  ingenti  ramorum  protegat  umbra! 

490  Felix,  qui  potuit  rerum  cognoscere  caussas. 

Atque  metus  omnis  et  inexorabile  fatum 
Subiecit  pedibus  strepitumque  Acherontis  avari. 
Fortunatus  et  ille,  deos  qui  novit  agrestis, 
Panaque  Silvanumque  senem  Nymphasque  sorores 
495  Illum  non  populi  fasces,  non  purpura  regum 
Flexit  et  infidos  agitans  discordia  fratres 
Aut  coniurato  descendens  Dacus  ab  Histro , 

Non  res  Romanae  perituraque  regna;  neque  ille 
Aut  doluit  miserans  inopem  aut  invidit  habenti. 

500  Quos  rami  fructus,  quos  ipsa  volentia  rura 
Sponte  tulere  sua,  carpsit;  nec  ferrea  iura 
Insanumque  forum  aut  populi  tabularia  vidit. 
Sollicitant  alii  remis  freta  caeca  ruuntque 
In  ferrum,  penetrant  aulas  et  limina  regum; 

505  Hic  petit  excidiis  urbem  miserosque  Penatis , 

Ut  gemma  bibat  et  Sarrano  dormiat  ostro ; 

Condit  opes  alius  defossoque  incubat  auro ; 

Hic  stupet  attonitus  rostris;  hunc  plausus  hiantem 
Per  cuneos  — geminatus  enim  plehisque  patrumque  — 
Corripuit;  gaudent  perfusi  sanguine  fratrum, 

Exsilioque  domos  et  dulcia  limina  mutant 
Atque  alio  patriam  quaerunt  sub  sole  iacentem. 

Agricola  incurvo  terram  dimovit  aratro: 

Hinc  anni  labor,  hinc  patriam  parvosque  Penates 
Sustinet,  hinc  armenta  boum  meritosque  iuvencos. 

Nec  requies,  quin  aut  pomis  exuberet  annus 
Aut  fetu  pecorum  aut  Cerealis  mergite  culmi. 
Proventuque  oneret  sulcos  atque  horrea  vincat. 

Venit  hiems:  teritur  Sicyonia  baca  trapetis, 

Glande  sues  laeti  redeunt,  dant  arbuta  silvae; 

Et  varios  ponit  fetus  autumnus  et  alte 
Mitis  in  apricis  coquitur  vindemia  saxis. 

Interea  dulces  pendent  circum  oscula  nati. 

Casta  pudicitiam  servat  domus,  ubera  vaccae 
Lactea  demittunt  pinguesque  in  gramine  laeto 
Inter  se  adversis  luctantur  cornibus  haedi. 

Ipse  dies  agitat  festos  fususque  per  herbam, 

Ignis  ubi  in  medio  et  socii  cratera  coronant, 

Te  libans,  Lenaee,  vocat  pecorisque  magistris 
Velocis  iaculi  certamina  ponit  in  ulmo, 

Corporaque  agresti  nudant  praedura  palaestrae. 

Hanc  olim  veteres  vitam  coluere  Sabini, 

Hanc  Remus  et  frater,  sic  fortis  Etruria  crevit 
Scilicet  et  rerum  facta  est  pulcherrima  Roma, 
Septemque  una  sibi  muro  circumdedit  arces. 

Ante  etiam  sceptrum  Dictaei  regis  et  ante 
Inpia  quam  caesis  gens  est  epulata  iuvencis. 

Aureus  haec  vitam  in  terris  Saturnus  agebat; 

Necdum  etiam  audierant  inflari  classica,  necdum 
Inpositos  duris  crepitare  incudibus  enses. 

Sed  nos  inmensum  spatiis  confecimus  aequor. 

Et  iam  tempus  equum  fumantia  solvere  colla. 

Te  quoque,  magna  Pales,  et  te  memorande  canemus 
Pastor  ab  Amphryso,  vos,  silvae  amnesque  Lycaei. 
Cetera,  quae  vacuas  tenuissent  carmine  mentes, 

Omnia  iam  volgata:  quis  aut  Eurysthea  durum 
5 Aut  inlaudati  nescit  Busiridis  aras? 

Cui  non  dictus  Hylas  puer  et  Latonia  Delos 
Hippodameque  umeroque  Pelops  insignis  eburno, 

Acer  equis?  Temptanda  via  est,  qua  me  quoque  possim 
Tollere  humo  victorque  virum  volitare  per  ora. 

10  Primus  ego  in  patriam  mecum,  modo  vita  supersit, 

Aonio  rediens  deducam  vertice  Musas 
Primus  Idumaeas  referam  tibi,  Mantua,  palmas 
Et  viridi  in  campo  templum  de  marmore  ponam 
Propter  aquam,  tardis  ingens  ubi  flexibus  errat 
16  Mincius  et  tenera  praetexit  arundine  ripas. 

In  medio  mihi  Caesar  erit  templumque  tenebit. 

Illi  victor  ego  et  Tyrio  conspectus  in  ostro 
Centum  quadriiugos  agitabo  ad  flumina  currus. 

Cuncta  mihi  Alpheum  linquens  lucosque  Molorchi 
20  Cursibus  et  crudo  decernet  Graecia  caestu. 

Ipse  caput  tonsae  foliis  ornatus  olivae 

Dona  feram.  Iam  nunc  sollemnis  ducere  pompas 

Ad  delubra  iuvat  caesosque  videre  iuvencos , 

Vel  scaena  ut  versis  discedat  frontibus  utque 
25  Purpurea  intexti  tollant  aulaea  Britanni. 

Ia  foribus  pugnam  ex  auro  solidoque  elephanto 
Gangaridum  faciam  victorisque  arma  Quirini , 

Atque  hic  undantem  bello  magnumque  fluentem 
Nilum  ac  navali  surgentis  aere  columnas. 

Addam  urbes  Asiae  domitas  pulsumque  Niphaten 
Fidentemque  fuga  Parthum  versisque  sagittis 
Et  duo  rapta  manu  diverso  ex  hoste  tropaea 
Bisque  triumphatas  utroque  ab  litore  gentis. 

Stabunt  et  Parii  lapides,  spirantia  signa, 

Assaraci  proles  demissaeque  ab  love  gentis 
Nomina , Trosque  parens  et  Troiae  Cynthius  auctor. 
Invidia  infelix  Furias  amnemque  severum 
Cocyti  metuet  tortosque  Ixionis  anguis 
Inmanemque  rotam  et  non  exsuperabile  saxum. 
Interea  Dryadum  silvas  saltusque  sequamur 
Intactos,  tua,  Maecenas,  haud  mollia  iussa. 

Te  sine  nil  altum  mens  inchoat:  en  age,  segnis 
Rumpe  moras;  vocat  ingenti  clamore  Cithaeron 
Taygetique  canes  domitrixque  Epidaurus  equorum 
Et  vox  adsensu  nemorum  ingeminata  remugit. 

Mox  tamen  ardentis  accingar  dicere  pugnas 
Caesaris  et  nomen  fama  tot  ferre  per  annos , 

Tithoni  prima  quot  abest  ab  origine  Caesar. 

Seu  quis  Olympiacae  miratus  praemia  palmae 
Pascit  equos  seu  quis  fortis  ad  aratra  iuvencos , 
Corpora  praecipue  matrum  legat.  Optuma  torvae 
Forma  bovis,  cui  turpe  caput,  cui  plurima  cervix. 
Et  crurum  tenus  a mento  palearia  pendent; 

Tum  longo  nullus  lateri  modus;  omnia  magna, 

Pes  etiam;  et  camuris  hirtae  sub  cornibus  aures. 

Nec  mihi  displiceat  maculis  insignis  et  albo , 

Aut  iuga  detractans  interdumque  aspera  cornu 
Et  faciem  tauro  propior,  quaeque  ardua  tota 
Et  gradiens  ima  verrit  vestigia  cauda. 

Aetas  Lucinam  iustosque  pati  hymenaeos 
Desinit  ahte  decem,  post  quattuor  incipit  annos; 
Cetera  nec  feturae  habilis  nec  fortis  aratris. 

Interea,  superat  gregibus  dum  laeta  iuventas. 

Solve  mares;  mitte  in  Venerem  pecuaria  primus 
Atque  aliam  ex  alia  generando  suffice  prolem. 

Optuma  quaeque  dies  miseris  mortalibus  aevi 
Prima  fugit;  subeunt  morbi  tristisque  senectus 
Et  labor,  et  durae  rapit  inclementia  mortis. 

Semper  erunt,  quarum  mutari  corpora  malis: 

TO  Semper  enim  retice  ac,  ne  post  amissa  requiras. 

Anteveni  et  subolem  armento  sortire  quot  annis. 

Nec  non  et  pecori  est  idem  delectus  equino. 

Tu  modo,  quos  in  spem  stiatues  submittere  gentis. 

Praecipuum  iam  inde  a teneris  inpende  laborem. 

75  Continuo  pecoris  generosi  pullus  in  arvis 
Altius  ingreditur  et  mollia  crura  reponit; 

Primus  et  ire  viam  et  fluvios  temptare  minacis 
Audet  et  ignoto  sese  committere  ponti 
Nec  vanos  horret  strepitus.  Illi  ardua  cervix 
80  Argutumque  caput,  brevis  alvus  obesaque  terga, 

Luxuriatque  toris  animosum  pectus.  Honesti 
Spadices  glaucique,  color  deterrimus  albis 
Et  gilvo.  Tum,  si  qua  sonum  procul  arma  dedere, 

Stare  loco  nescit,  micat  auribus  et  tremit  artus 
85:  Collectumque  fremens  volvit  sub  naribus  ignem. 

Densa  iuba,  et  dextro  iactata  recumbit  in  armo; 

At  duplex  agitur  per  lumbos  spina,  cavatque 
Tellurem  et  solido  graviter  sonat  ungula  cornu. 

Talis  Amyclaei  domitus  Pollucis  habenis 
90  Cyllarus  et,  quorum  Grai  meminere  poetae, 

Martis  equi  biiuges  et  magni  currus  Achilli. 

Talis  et  ipse  iubam  cervice  effudit  equina 
Coniugis  adventu  pernix  Saturnus  et  altum 
Pelion  hinnitu  fugiens  inplevit  acuto. 

95  Hunc  quoque,  ubi  aut  morbo  gravis  aut  iam  segnior  annis 
Deficit,  abde  domo  nec  turpi  ignosce  senectae, 

120  Quamvis  saepe  fuga  versos  ille  egerit  hostis 
Et  patriam  Epirum  referat  fortisque  Mycenas 
122  Neptunique  ipsa  deducat  origine  gentem. 

97  Frigidus  in  Venerem  senior,  frustraque  laborem 
Ingratum  trahit,  et,  si  quando  ad  proelia  ventum  est. 

Ut  quondam  in  stipulis  magnus  sine  viribus  ignis, 

100  Incassum  furit.  Ergo  animos  aevumque  notabis 
Praecipue;  hinc  alias  artis  prolemque  parentum 

Et  quis  cuique  dolor  victo , quae  gloria  palmae. 

Nonne  vides,  cum  praecipiti  certamine  campum 
Corripuere  ruuntque  effusi  carcere  currus , 

Cum  spes  arrectae  iuvenum , exsultantiaque  haurit 
Corda  pavor  pulsans?  Illi  instant  verbere  torto 
Et  proni  dant  lora,  volat  vi  fervidus  axis; 
lamque  humiles,  iamque  elati  sublime  videntur 
Aera  per  vacuum  ferri  atque  adsurgere  in  auras; 

Nec  mora  nec  requies ; at  fulvae  nimbus  harenae 
Tollitur,  humescunt  spumis  flatuque  sequentum: 
Tantus  amor  laudum,  tantae  est  victoria  curae. 
Primus  Erichthonius  currus  et  quattuor  ausus 
lungere  equos  rapidusque  rotis  insistere  victor. 

Frena  Pelethronii  Lapithae  gyrosque  dedere 
Inpositi  dorso  atque  equitem  docuere  sub  armis 
Insultare  solo  et  gressus  glomerare  superbos. 

Aequus  uterque  labor,  aeque  iuvenemque  magistri 
Exquirunt  calidumque  animis  et  cursibus  acrem. 

His  animadversis  instant  sub  tempus  et  omnis 
Inpendunt  curas  denso  distendere  pingui , 

Quem  legere  ducem  et  pecori  dixere  maritum; 
Florentisque  secant  herbas  fluviosque  ministrant 
Farraque,  ne  blando  nequeat  superesse  labori 
Invalidique  patrum  referant  ieiunia  nati. 

Ipsa  autem  macie  tenuant  armenta  volentes. 

Atque,  ubi  concubitus  primos  iam  nota  voluptas 
Sollicitat,  frondesque  negant  et  fontibus  arcent. 

Saepe  etiam  cursu  quatiunt  et  sole  fatigant, 

Cum  graviter  tunsis  gemit  area  frugibus  et  cum 
Surgentem  ad  Zephyrum  paleae  iactantur  inanes. 

Hoc  faciunt,  nimio  ne  luxu  obtunsior  usus 
Sit  genitali  arvo  et  sulcos  oblimet  inertis. 

Sed  rapiat  sitiens  Venerem  interiusque  recondat. 

Rursus  cura  patrum  cadere  et  succedere  matrum 
Incipit.  Exactis  gravidae  cum  mensibus  errant. 

Non  illas  gravibus  quisquam  iuga  ducere  plaustris. 
Non  saltu  superare  viam  sit  passus  et  acri 
Carpere  prata  fuga  fluviosque  innare  rapacis. 

Saltibus  in  vacuis  pascunt  et  plena  secundum 
Flumina,  muscus  ubi  et  viridissima  gramine  ripa, 
Speluncaeque  tegant  et  saxea  procubet  umbra. 

Est  lucos  Silari  circa  ilicibusque  virentem 
Plurimus  Alburnum  volitans , cui  nomen  asilo 

Romanum  est,  oestrum  Grai  vertere  vocantes, 
Asper,  acerba  sonans,  quo  tota  exterrita  silvis 
150  Diffugiunt  armenta;  furit  mugitibus  aether 
Concussus  silvaeque  et  sicci  ripa  Tanagri. 

Hoc  quondam  monstro  horribilis  exercuit  iras 
Inachiae  luno  pestem  meditata  iuvencae. 

Hunc  quoque,  nam  mediis  fervoribus  acrior  instat, 
155  Arcebis  gravido  pecori,  arnientaque  pasces 
Sole  recens  orto  aut  noctem  ducentibus  astris. 

Post  partum  cura  in  vitulos  traducitur  omnis , 
Continuoque  notas  et  nomina  gentis  inurunt 
Et  quos  aut  pecori  malint  submittere  habendo 
160  Aut  aris  servare  sacros  aut  scindere  terram 
Et  campum  horrentem  fractis  invertere  glaebis. 
Cetera  pascuntur  viridis  armenta  per  herbas. 

Tu  quos  ad  studium  atque  usum  formabis  agrestem, 
lam  vitulos  hortare  viamque  insiste  domandi, 

165  Dum  faciles  animi  iuvenum,  dum  mobilis  aetas. 

Ac  primum  laxos  tenui  de  vimine  circlos 
Cervici  subnecte;  dehinc,  ubi  libera  colla 
Servitio  adsuerint,  ipsis  e torquibus  aptos 
Iunge  pares  et  coge  gradum  conferre  iuvencos; 

170  Atque  illis  iam  saepe  rotae  ducantur  inanes 
Per  terram  et  summo  vestigia  pulvere  signent; 

Post  valido  nitens  sub  pondere  faginus  axis 
Instrepat  et  iunctos  temo  trahat  aereus  orbis. 

Interea  pubi  indomitae  non  gramina  tantum 
175  Nec  vescas  salicum  frondes  ulvamque  palustrem, 

Sed  frumenta  manu  carpes  sata;  nec  tibi  fetae 
More  patrum  nivea  inplebunt  mulctraria  vaccae, 

Sed  tota  in  dulcis  consument  ubera  natos. 

Sin  ad  bella  magis  studium  turmasque  ferocis, 
180  Aut  Alphea  rotis  praelabi  tlumina  Pisae 
Et  lovis  in  luco  currus  agitare  volantis : 

Primus  equi  labor  est,  animos  atque  arma  videre 
Bellantum  lituosque  pati  tractuque  gementem 
Ferre  rotam  et  stabulo  frenos  audire  sonantis; 

185  Tum  magis  atque  magis  blandis  gaudere  magistri 
Laudibus  et  plausae  sonitum  cervicis  amare. 

Atque  haec  iam  primo  depulsus  ab  ubere  matris 

Gaudeat,  inque  vicem  det  mollibus  ora  capistris 
Invalidus  etiamque  tremens,  etiam  inscius  aevi. 

At  tribus  exactis  ubi  quarta  accesserit  aestas, 

Carpere  mox  gyrum  incipiat  gradibusque  sonare 
Conpositis  sinuetque  alterna  volumina  crurum 
Sitque  laboranti  similis;  tum  cursibus  auras 
Provocet  ac  per  aperta  volans  ceu  liber  habenis 
Aequora  vix  summa  vestigia  ponat  harena; 

Qualis  Hyperboreis  Aquilo  cum  densus  ab  oris 
Incubuit,  Scythiaeque  hiemes  atque  arida  differt 
Nubila:  tum  segetes  altae  campique  natantes 
Lenibus  horrescunt  flabris  summaeque  sonorem 
Dant  silvae  longique  urguent  ad  litora  fluctus ; 

Ille  volat  simul  arva  fuga , simul  aequora  verrens. 

Hinc  vel  ad  Elei  metas  et  maxuma  campi 
Sudabit  spatia  et  spumas  aget  ore  cruentas, 

Belgica  vel  molli  melius  feret  esseda  collo. 

Tum  demum  crassa  magnum  farragine  corpus 
Crescere  iam  domitis  sinito:  namque  ante  domandum 
Ingentis  tollent  animos  prensique  negabunt 
Verbera  lenta  pati  et  duris  parere  lupatis. 

Sed  non  ulla  magis  viris  industria  lirmat, 

Quam  Venerem  et  caeci  stimulos  avertere  amoris, 

Sive  boum  sive  est  cui  gratior  usus  equorum. 

Atque  ideo  tauros  procul  atque  in  sola  relegant 
Pascua  post  montem  oppositum  et  trans  flumina  lata, 

Aut  intus  clausos  satura  ad  praesepia  servant. 

Carpit  enim  viris  paulatim  uritque  videndo 
Femina  nec  nemorum  patitur  meminisse  nec  herbae 
Dulcibus  illa  quidem  inlecebris , et  saepe*superbos 
Cornibus  inter  se  subigit  decernere  amantis. 

Pascitur  in  magna  Sila  formosa  iuvenca: 

Illi  alternantes  multa  vi  proelia  miscent 
Volneribus  crebris,  lavit  ater  corpora  sanguis, 

Versaque  in  obnixos  urguentur  cornua  vasto 
Cum  gemitu,  reboant  silvaeque  et  longus  Olympus. 

Nec  mos  bellantis  una  stabulare,  sed  alter 
Victus  abit  longeque  ignotis  exsulat  oris. 

Multa  demens  ignominiam  plagasque  superbi 
Victoris,  tum,  quos  amisit  inultus,  amores; 

Et  stabula  adspectans  regnis  excessit  avitis. 

Ergo  omni  cura  viris  exercet  et  inter 
230  Dura  iacet  pernix  instrato  saxa  cubili 
Frondibus  hirsutis  et  carice  pastus  acuta. 

Et  temptat  sese  atque  irasci  in  cornua  discit 
Arboris  obnixus  trunco  ventosque  lacessit 
Ictibus  et  sparsa  ad  pugnam  proludit  harena. 

235  Post  ubi  collectum  robur  viresqiie  refectae. 

Signa  movet  praecepsque  oblitum  fertur  in  hostem; 
Fluctus  uti  medio  coepit  cum  albescere  ponto, 

Longius  ex  altoque  sinum  trahit,  utque  volutus 
Ad  terras  inmane  sonat  per  saxa  neque  ipso 
240  Monte  minor  procumbit,  at  ima  exaestuat  unda 
Verticibus  nigramque  alte  subiectat  barenam. 

Omne  adeo  genus  in  terris  hominumque  ferarumque 
Et  genus  aequoreum,  pecudes  pictaeque  volucres, 

In  furias  ignemque  ruunt.  Amor  omnibus  idem. 

245  Tempore  non  alio  catulorum  oblita  leaena 
Saevior  erravit  campis , nec  funera  voigo 
Tam  multa  informes  ursi  stragemque  dedere 
Per  silvas;  tum  saevus  aper,  tum  pessima  tigris; 

Heu  male  tum  Libyae  solis  erratur  in  agris. 

250  Nonne  vides,  ut^tota  tremor  pertemptet  equorum 
Corpora,  si  tantum  notas  odor  attulit  auras? 

Ac  neque  eos  iam  frena  virum  neque  verbera  saeva , 

Non  scopuli  rupesque  cavae  atque  obiecta  retardant 
Flumina  correptosque  unda  torquentia  montis. 

255  Ipse  ruit  dentesque  Sabellicus  exacuit  sus. 

Et  pede  prosubigit  terram , fricat  arbore  costas. 

Atque  hinc  atque  illinc  umeros  ad  volnera  durat. 

Quid  iuvenis,  magnum  cui  versat  in  ossibus  ignem 
Durus  amor?  Nempe  abruptis  turbata  procellis 
260  Nocte  natat  caeca  serus  freta;  quem  super  ingens 
Porta  tonat  caeli  et  scopulis  inlisa  reclamant 
Aequora;  nec  miseri  possunt  revocare  parentes 
Nec  moritura  super  crudeli  funere  virgo. 

Quid  lynces  Bacchi  variae  et  genus  acre  luporum 
265  Atque  canum?  quid,  quae  inbelles  dant  proelia  cervi? 

Scilicet  ante  omnis  furor  est  insignis  equarum; 

Et  mentem  Venus  ipsa  dedit,  quo  tempore  Glauci 
Potniades  malis  membra  absumpsere  quadrigae. 

Illas  ducit  amor  trans  Gargara  transque  sonantem 
Ascanium;  superant  montis  et  flumina  tranant. 
Continuoque  avidis  ubi  subdita  flamma  medullis : — 
Vere  magis,  quia  vere  calor  redit  ossibus  — illae 
Ore  omnes  versae  in  Zephyrum  stant  rupibus  altis, 
Exceptantque  levis  auras  et  saepe  sine  ullis 
Coniugiis  vento  gravidae  — mirabile  dictu  — 

Saxa  per  et  scopulos  et  depressas  convallis 
Diffugiunt,  non.  Eure,  tuos,  neque  Solis  ad  ortus. 
In  Borean  Caurumque,  aut  unde  nigerrimus  Auster 
Nascitur  et  pluvio  contristat  frigore  caelum. 

Hic  demum,  hippomanes  vero  quod  nomine  dicunt 
Pastores,  lentum  destillat  ab  inguine  virus, 
Hippomanes,  quod  saepe  malae  legere  novercae 
Miscueruntque  herbas  et  non  innoxia  verba. 

Sed  fugit  interea,  fugit  inreparabile  tempus. 
Singula  dum  capti  circumvectamur  amore. 

Hoc  satis  armentis:  superat  pars  altera  curae, 
Lanigeros  agitare  greges  hirtasque  capellas. 

Hic  labor,  hinc  laudem  fortis  sperare  coloni. 

Nec  sum  animi  dubius,  verbis  ea  vincere  magnum 
Quam  sit,  et  angustis  hunc  addere  rebus  honorem; 
Sed  me  Parnasi  deserta  per  ardua  dulcis 
Raptat  amor;  iuvat  ire  iugis,  qua  nulla  priorum 
Castaliam  molli  devertitur  orbita  clivo. 

Nunc,  veneranda  Pales,  magno  nunc  ore  sonandum. 

Incipiens  stabulis  edico  in  mollibus  herbam 
Carpere  ovis,  dum  mox  frondosa  reducitur  aestas, 
Et  multa  duram  stipula  filicumque  maniplis 
Sternere  subter  humum , glacies  ne  frigida  laedat 
Molle  pecus  scabiemque  ferat  turpisque  podagras. 
Post  hinc  digressus  iubeo  frondentia  capris 
Arbuta  sufficere  et  fluvios  praebere  recentis 
Et  stabula  a ventis  hiberno  opponere  soli 
Ad  mediuni  conversa  diem,  cum  frigidus  olim 
lam  cadit  extremoque  inrorat  Aquarius  anno. 

Hae  quoque  non  cura  nobis  leviore  tuendae. 

Nec  minor  usus  erit,  quamvis  Milesia  magno 
Vellera  mutentur  Tyrios  incocta  rubores: 

Densior  hinc  suboles,  hinc  largi  copia  lactis; 

Quam  magis  exhausto  spumaverit  ubere  mulctra, 

310  Laeta  magis  pressis  manabunt  fluniina  mammis. 

Nec  minus  interea  barbas  incanaque  menta 
Cinyphii  tondent  hirci  saetasque  comantis 
Usum  in  castrorum  et  miseris  velamina  nautis. 
Pascuntur  vero  silvas  et  summa  Lycaei 
315  Horrentisque  rubos  et  amantis  ardua  dumos; 

Atque  ipsae  memores  redeunt  in  tecta  suosque 
Ducunt  et  gravido  superant  vix  ubere  limen. 

Ergo  omni  studio  glaciem  ventosque  nivalis , 

Quo  minor  est  illis  curae  mortalis  egestas, 

320  Avertes  victumque  feres  et  virgea  laetus 
Pabula , nec  tota  claudes  faenilia  bruma. 

At  vero  Zephyris  cum  laeta  vocantibus  aestas , 

In  saltus  utrumque  gregem  atque  in  pascua  mittes. 
Luciferi  primo  cum  sidere  frigida  rura 
325  Carpamus , dum  mane  novum , dum  gramina  canent , 

Et  ros  in  tenera  pecori  gratissimus  herba. 

Inde  ubi  quarta  sitim  caeli  collegerit  hora 
Et  cantu  querulae  rumpent  arbusta  cicadae. 

Ad  puteos  aut  alta  greges  ad  stagna  iubeto 
330  Currentem  ilignis  potare  canalibus  undam; 

Aestibus  at  mediis  umbrosam  exquirere  vallem, 

Sicubi  magna  lovis  antiquo  robore  quercus 
Ingentis  tendat  ramos,  aut  sicubi  nigrum 
Ilicibus  crebris  sacra  nemus  accubet  umbra; 

335  Tum  tenuis  dare  rursus  aquas  et  pascere  rursus 
Solis  ad  occasum,  cum  frigidus  aera  vesper 
Temperat  et  saltus  reficit  iam  roscida  luna 
Litoraque  alcyonen  resonant,  acalanthida  dumi. 

Quid  tibi  pastores  Libyae,  quid  pascua  versu 
340  Prosequar  et  raris  habitata  mapalia  tectis? 

Saepe  diem  noctemque  et  totum  ex  ordine  mensem 
Pascitur  itque  pecus  longa  in  deserta  sine  ullis 
Hospitiis:  tantum  campi  iacet.  Omnia  secum 
Armentarius  Afer  agit,  tectumque  Laremque 
345  Armaque  Amyclaeumque  canem  Cressamque  pharetram; 

Non  secus  ac  patriis  acer  Romanus  in  armis 
Iniusto  sub  fasce  viam  cum  carpit  et  hosti 
Ante  exspectatum  positis  stat  in  agmine  castris. 

At  non,  qua  Scythiae  gentes  Maeotiaque  unda, 
Turbidus  et  torquens  flaventis  Hister  harenas, 
Quaque  redit  medium  Rhodope  porrecta  sub  axem. 
Illic  clausa  tenent  stabulis  armenta,  neque  ullae 
Aut  herbae  campo  adparent  aut  arbore  frondes; 

Sed  iacet  aggeribus  niveis  informis  et  alto 
Terra  gelu  late  septemque  adsurgit  in  ulnas. 

Semper  hiems,  semper  spirantes  frigora  Cauri. 

Tum  Sol  pallentis  haud  umquam  discutit  umbras. 
Nec  cum  invectus  equis  altum  petit  aethera,  nec  cum 
Praecipitem  Oceani  rubro  lavit  aequore  currum. 
Concrescunt  subitae  currenti  in  flumine  crustae 
Undaque  iam  tergo  ferratos  sustinet  orbis. 

Puppibus  illa  prius,  patulis  nunc  hospita  plaustris; 
Aeraque  dissiliunt  volgo  vestesque  rigescunt 
Indutae  caeduntque  securibus  hiimida  vina 
Et  totae  solidam  in  glaciem  vertere  lacunae 
Stiriaque  inpexis  induruit  horrida  barbis. 

Interea  toto  non  setius  aere  ninguit: 

Intereunt  pecudes , stant  circumfusa  pruinis 
Corpora  magna  boum,  confertoque  agmine  cervi 
Torpent  mole  nova  et  summis  vix  cornibus  exstant. 
Hos  non  inmissis  canibus , non  cassibus  ullis 
Puniceaeve  agitant  pavidos  formidine  pennae, 

Sed  frustra  oppositum  trudentis  pectore  montem 
Comminus  obtruncant  ferro  graviterque  rudentis 
Caedunt  et  magno  laeti  clamore  reportant. 

Ipsi  in  defossis  specubus  secura  sub  alta 
Otia  agunt  terra  congestaque  robora  tolasque 
Advolvere  focis  ulmos  ignique  dedere. 

Hic  noctem  ludo  ducunt  et  pocula  laeti 
Fermento  atque  acidis  imitantur  vitea  sorbis. 

Talis  Hyperboreo  Septem  subiecta  trioni 
Gens  effrena  virum  Rhipaeo  tunditur  Euro 
Et  pecudurn  fulvis  velatur  corpora  saetis. 

Si  tibi  lanitium  curae,  primum  aspera  silva 
Lappaeque  tribolique  absint;  fuge  pabula  laeta; 
Continuoque  greges  villis  lege  mollibus  albos. 

Illuni  autem,  quamvis  aries  sit  candidus  ipse, 

Nigra  subest  udo  tantum  cui  lingua  palato, 

Reice,  ne  maculis  infuscet  vellera  pullis 
390  Nascentum,  plenoque  alium  circumspice  campo. 
Munere  sic  niveo  lanae,  si  credere  dignum  est, 

Pan  deus  Arcadiae  captam  te.  Luna,  fefellit 
In  nemora  alta  vocans ; nec  tu  aspernata  vocantem. 

At  cui  lactis  amor,  cytisum  lotosque  frequentis 
395  Ipse  manu  salsasque  ferat  praesepibus  herbas. 

Hinc  et  amant  fluvios  magis  et  magis  ubera  tendunt 
Et  salis  occultum  referunt  in  lacte  saporem. 

Multi  iam  excretos  prohibent  a matribus  haedos. 
Primaque  ferratis  praefigunt  ora  capistris. 

400  Quod  surgente  die  mulsere  horisque  diurnis. 

Nocte  premunt;  quod  iam  tenebris  et  sole  cadente. 
Sub  lucem  exportans  calathis  adit  oppida  pastor; 

Aut  parco  sale  continguunt  hiemique  reponunt. 

Nec  tibi  cura  canum  fuerit  postrema , sed  una 
405  Velocis  Spartae  catulos  acremque  Molossum 
Pasce  sero  pingui.  Numquam  custodibus  illis 
Nocturnum  stabulis  furem  incursusque  luporum 
Aut  inpacatos  a tergo  horrebis  Hiberos. 

Saepe  etiam  cursu  timidos  agitabis  onagros 
410  Et  canibus  leporem,  canibus  venabere  dammas; 

Saepe  volutabris  pulsos  silvestribus  apros 
Latratu  turbabis  agens  montisque  per  altos 
Ingentem  clamore  premes  ad  retia  cervum. 

Disce  et  odoratam  stabulis  accendere  cedrum 
415  Galbaneoque  agitare  gravis  nidore  chelydros. 

Saepe  sub  inmotis  praesepibus  aut  mala  tactu 
Vipera  delituit  caelumque  exterrita  fugit, 

Aut  tecto  adsuetus  coluber  succedere  et  umbrae  — 
Pestis  acerba  boum  — pecorique  adspergere  virus, 
420  Fovit  humum.  Cape  saxa  manu,  cape  robora,  pastor, 
Tollentemque  minas  et  sibila  colla  tumentem 
Deice.  lamque  fuga  timidum  caput  abdidit  alte. 

Cum  medii  nexus  extremaeque  agmina  caudae 
Solvuntur,  tardosque  trahit  sinus  ultimus  orbis. 

425  Est  etiam  ille  malus  Calabris  in  saltibus  anguis, 
Squamea  convolvens  sublato  pectore  terga 
Atque  notis  longam  maculosus  grandibus  alvum , 

Qui,  dum  amnes  ulli  rumpuntur  fontibus  et  dum 
Vere  madent  udo  terrae  ac  pluvialibus  austris, 
Stagna  colit,  ripisque  habitans  hic  piscibus  atram 
Inprobus  ingluviem  ranisque  loquacibus  explet; 
Postquam  exusta  palus,  terraeque  ardore  dehiscunt. 
Exsilit  in  siccum  et  flammantia  lumina  torquens 
Saevit  agris  asperque  siti  atque  exterritus  aestu. 

Nec  mihi  tum  mollis  sub  divo  carpere  somnos 
Neu  dorso  nemoris  libeat  iacuisse  per  herbas. 

Cum  positis  novus  exuviis  nitidusque  iuventa 
Volvitur  aut  catulos  tectis  aut  ova  relinquens 
Arduus  ad  solem  et  linguis  micat  ore  trisulcis. 

Morborum  quoque  te  caussas  et  signa  docebo. 
Turpis  ovis  temptat  scabies , ubi  frigidus  imber 
Altius  ad  vivum  persedit  et  horrida  cano 
Bruma  gelu,  vel  cum  tonsis  inlotus  adhaesit 
Sudor  et  hirsuti  secuerunt  corpora  vepres. 

Dulcibus  idcirco  fluviis  pecus  omne  magistri 
Perfundunt,  udisque  aries  in  gurgite  villis 
Mersatur  missusque  secundo  defluit  amni ; 

Aut  tonsum  tristi  continguunt  corpus  amurga 
Et  spumas  miscent  argenti  et  sulfura  viva 
Idaeasque  pices  et  pinguis  unguine  ceras 
Scillamque  elleborosque  gravis  nigrumque  bitumen. 
Non  tamen  ulla  magis  praesens  fortuna  laborum  est. 
Quam  si  quis  ferro  potuit  rescindere  summum 
Ulceris  os : alitur  vitium  vivitque  tegendo , 

Dum  medicas  adhibere  manus  ad  volnera  pastor 
Abnegat  et  meliora  deos  sedet  omnia  poscens. 

Quin  etiam,  ima  dolor  balantum  lapsus  ad  ossa 
Cum  furit  atque  artus  depascitur  arida  febris. 
Profuit  incensos  aestus  avertere  et  inter 
Ima  ferire  pedis  salientem  sanguine  venam, 

Bisaltae  quo  more  solent  acerque  Gelonus; 

Cum  fugit  in  Rhodopen  atque  in  deserta  Getarum 
Et  lac  concretum  cum  sanguine  potat  equino. 

Quam  procul  aut  molli  succedere  saepius  umbrae 
Videris  aut  summas  carpentem  ignavius  herbas 
Extremamque  sequi  aut  medio  procumbere  campo 
Pascentem  et  serae  solam  decedere  nocti: 

Continuo  culpam  ferro  conpesce,  prius  quam 
Dira  per  incautum  serpant  contagia  volgus. 

470  Non  tam  creber  agens  hiemem  ruit  aequore  turbo, 

Quam  multae  pecudum  pestes.  Nec  singula  morbi 
Corpora  corripiunt,  sed  tota  aestiva  repente. 

Spemque  gregemque  simul  cunctamque  ab  origine  gentem. 
Tum  sciat,  aerias  Alpes  et  Norica  si  quis 
475  Castella  in  tumulis  et  Iapydis  arva  Timavi 

Nunc  quoque  post  tanto  videat  desertaque  regna 
Pastorum  et  longe  saltus  lateque  vacantis. 

Hic  quondam  morbo  caeli  miseranda  coorta  est 
Tempestas  totoque  autumni  incanduit  aestu 
480  Et  genus  omne  Neci  pecudum  dedit,  omne  ferarum, 
Corrupitque  lacus,  infecit  pabula  tabo. 

Nec  via  mortis  erat  simplex , sed  ubi  ignea  venis 
Omnibus  acta  sitis  miseros  adduxerat  artus. 

Rursus  abundabat  fluidus  liquor  omniaque  in  se 
485  Ossa  minutatim  morbo  conlapsa  trahebat. 

Saepe  in  honore  deum  medio  stans  hostia  ad  aram , 

Lanea  dum  nivea  circumdatur  infula  vitta, 

Inter  cunctantis  cecidit  moribunda  ministros. 

Aut  si  quam  ferro  mactaverat  ante  sacerdos, 

490  Inde  neque  inpositis  ardent  altaria  fibris 
Nec  responsa  potest  consultus  reddere  vates 
Ac  vix  suppositi  tinguuntur  sanguine  cultri 
Summaque  ieiuna  sanie  infuscatur  harena. 

Hinc  laetis  vituli  volgo  moriuntur  in  herbis 
495  Et  dulcis  animas  plena  ad  praesepia  reddunt; 

Hinc  canibus  blandis  rabies  venit  et  quatit  aegros 
Tussis  anhela  sues  ac  faucibus  angit  obesis. 

Labitur  infelix  studiorum  atque  inmemor  herbae 
Victor  equus  fontisque  avertitur  et  pede  terram 
500  Crebra  ferit;  demissae  aures,  incertus  ibidem 
Sudor  et  ille  quidem  morituris  frigidus,  aret 
Pellis  et  ad  tactum  tractanti  dura  resistit. 

Haec  ante  exitium  primis  dant  signa  diebus; 

Sin  in  processu  coepit  crudescere  morbus, 

505  Tum  vero  ardentes  oculi  atque  attractus  ab  alto 
Spiritus,  interdum  gemitu  gravis,  imaque  longo 
Ilia  singultu  tendunt,  it  naribus  ater 
Sanguis  et  obsessas  fauces  premit  aspera  lingua. 

Profuit  inserto  latices  infundere  cornu 
510  Lenaeos;  ea  visa  salus  morientibus  una; 

Mox  erat  hoc  ipsum  exitio , furiisque  refecti 
Ardebant  ipsique  suos  iam  morte  sub  aegra  — 

Di  meliora  piis  erroremque  hostibus  illum!  — 
Discissos  nudis  laniabant  dentibus  artus. 

Ecce  autem  duro  fumans  sub  vomere  taurus 
Concidit  et  mixtum  spumis  vomit  ore  cruorem 
Extremosque  ciet  gemitus.  It  tristis  arator 
Maerentem  abiungens  fraterna  morte  iuvencum , 
Atque  opere  in  medio  deflxa  relinquit  aratra. 

Non  umbrae  altorum  nemorum,  non  mollia  possunt 
Prata  movere  animum,  non  qui  per  saxa  volutus 
Purior  electro  campum  petit  amnis;  at  ima 
Solvuntur  latera  atque  oculos  stupor  urguet  inertis 
Ad  terramque  fluit  devexo  pondere  cervix. 

Quid  labor  aut  benefacta  iuvant?  quid  vomere  terras 
Invertisse  gravis?  atqui  non  Massica  Bacchi 
Munera,  non  illis  epulae  nocuere  repostae: 

Frondibus  et  victu  pascuntur  simplicis  herbae. 
Pocula  sunt  fontes  liquidi  atque  exercita  cursu 
Flumina,  nec  somnos  abrumpit  cura  salubris. 
Tempore  non  alio  dicunt  regionibus  illis 
Quaesitas  ad  sacra  boves  lunonis  et  uris 
Inparibus  ductos  alta  ad  donaria  currus. 

Ergo  aegre  rastris  terram  rimantur  et  ipsis 
Unguibus  infodiunt  fruges  montisque  per  altos 
Contenta  cervice  trahunt  stridentia  plaustra. 

Non  lupus  insidias  explorat  ovilia  circum 
Nec  gregibus  nocturnus  obambulat;  acrior  illum 
Cura  domat;  timidi  dammae  cervique  fugaces 
Nunc  interque  canes  et  circum  tecta  vagantur. 

Iam  maris  inmensi  prolem  et  genus  omne  natantum 
Litore  in  extremo,  ceu  naufraga  corpora,  fluctus 
Proluit;  insolitae  fugiunt  in  flumina  phocae. 

Interit  et  curvis  frustra  defensa  latebris 
Vipera  et  attoniti  squamis  adstantibus  hydri. 

Ipsis  est  aer  avibus  non  aequus  et  illae 
Praecipites  alta  vitam  sub  nube  relinquunt. 

Praeterea  iam  nec  mutari  pabula  refert 
Quaesitaeque  nocent  artes;  cessere  magistri, 
Phillyrides  Chiron  Amythaoniusque  Melampus. 

Saevit  et  in  lucem  Stygiis  emissa  tenebris 
Pallida  Tisiphone  Morbos  agit  ante  Metumque, 
Inque  dies  avidum  surgens  caput  altius  elfert. 
Balatu  pecorum  et  crebris  mugitibus  amnes 
555  Arentesque  sonant  ripae  collesque  supini. 

lamque  catervatim  dat  stragem  atque  aggerat  ipsis 
In  stabulis  turpi  dilapsa  cadavera  tabo , 

Donec  humo  tegere  ac  foveis  abscondere  discunt. 
Nam  neque  erat  coriis  usus  nec  viscera  quisquam 
560  Aut  undis  abolere  potest  aut  vincere  flamma; 

Ne  tondere  quidem  morbo  inluvieque  peresa 
Vellera  nec  telas  possunt  attingere  putris; 

Verum  etiam  invisos  si  quis  temptarat  amictus, 
Ardentes  papulae  atque  inmundus  olentia  sudor 
565  Membra  sequebatur  nec  longo  deinde  moranti 
Tempore  contactos  artus  sacer  ignis  edebat. 

Protinus  aerii  mellis  caelestia  dona 
Exsequar.  Hanc  etiam,  Maecenas,  aspice  partem. 

Admiranda  tibi  levium  spectacula  rerum 

Magnanimosque  duces  totiusque  ordine  gentis 

Mores  et  studia  et  populos  et  proelia  dicam.  5 

In  tenui  labor;  at  tenuis  non  gloria,  si  quem 

Numina  laeva  sinunt  auditque  vocatus  Apollo. 

Principio  sedes  apibus  statioque  petenda. 

Quo  neque  sit  ventis  aditus  — nam  pabula  venti 

Ferre  domum  prohibent  — neque  oves  haedique  petulci  10 


Floribus  insultent  aut  errans  bucula  campo 
Decutiat  rorem  et  surgentis  atterat  herbas. 

Absint  et  picti  squalentia  terga  lacerti 

Pinguibus  a stabulis  meropesque  aliaeque  volucres 

Et  manibus  Procne  pectus  signata  cruentis;  15 

Omnia  nam  late  vastant  ipsasque  volantis 

Ore  ferunt  dulcem  nidis  inmitibus  escam.  17 

Neu  propius  tectis  taxum  sine,  neve  rubentis  47 

Ure  foco  cancros,  altae  neu  crede  paludi,  48 

Aut  ubi  odor  caeni  gravis  aut  ubi  concava  pulsu  49 

Saxa  sonant  vocisque  offensa  resultat  imago.  50 

At  liquidi  fontes  et  stagna  virentia  musco  18 

Adsint  et  tenuis  fugiens  per  gramina  rivus , 

Palmaque  vestibulum  aut  ingens  oleaster  inumbret,  20 


Ut,  cum  prima  sui  ducent  examina  reges 
Vere  novo  ludetque  favis  emissa  iuventus. 

Vicina  invitet  decedere  ripa  calori 
Obviaque  hospitiis  teneat  frondentibus  arbos. 

In  medium,  seu  stabit  iners  seu  profluet  humor,  25 

Transversas  salices  et  grandia  conice  saxa, 

Pontibus  ut  crebris  possint  consistere  et  alas 
Pandere  ad  aestivum  solem,  si  forte  morantis 
Sparserit  aut  praeceps  Neptuno  inmerserit  Eurus. 

Haec  circum  casiae  virides ‘et  olentia  late  30 

Serpylla  et  graviter  spirantis  copia  thymbrae" 

Floreat  inriguumque  bibant  violaria  fontem. 

Ipsa  autem,  seu  corticibus  tibi  suta  cavatis 
Seu  lento  fuerint  alvearia  vimine  texta, 

35  Angustos  habeant  aditus:  nam  frigore  mella 
Cogit  hiems,  eademque  calor  liquefacta  remittit. 

Utraque  vis  apibus  pariter  metuenda;  neque  illae 
Nequiquam  in  tectis  certatim  tenuia  cera 
Spiramenta  linunt  fucoque  et  floribus  oras 
40  Explent  collectumque  haec  ipsa  ad  munera  gluten 
Et  visco  et  Phrygiae  servant  pice  lentius  Idae. 

Saepe  etiam  effossis,  si  vera  est  fama,  latebris^ 

Sub  terra  fovere  larem , penitusque  repertae 
Pumicibusque  cavis  exesaeque  arboris  antro. 

45  Tu  tamen  et  levi  rimosa  cubilia  limo 

Ungue  fovens  circum  et  raras  superinice  frondes. 

51  Quod  superest,  ubi  pulsam  hiemem  Sol  aureus  egit 
Sub  terras  caelumque  aestiva  luce  reclusit, 

Illae  continuo  saltus  silvasque  peragrant 
Purpureosque  metunt  flores  et  flumina  libant 
55  Summa  leves.  Hinc  nescio  qua  dulcedine  laetae 
Progeniem  nidosque  fovent,  hinc  arte  recentis 
Excudunt  ceras  et  mella  tenacia  fingunt. 

Hinc  ubi  iam  emissum  caveis  ad  sidera  caeli 
Nare  per  aestatem  liquidam  suspexeris  agmen 
60  Obscuramque  trahi  vento  mirabere  nubem, 

Contemplator:  aquas  dulcis  et  frondea  semper 
Tecta  petunt.  Huc  tu  iussus  adsperge  sapores,  , 

Trita  melisphylla  et  cerinthae  ignobile  gramen, 
Tinnitusque  cie  et  Matris  quate  cymbala  circum : 

65  Ipsae  consident  medicatis  sedibus,  ipsae 
Intima  more  suo  sese  in  cunabula  condent. 

Sin  autem  ad  pugnam  exierint  — nam  saepe  duobus 
Regibus  incessit  magno  discordia  motu; 

Continuoque  animos  volgi  et  trepidantia  bello 
70  Corda  licet  longe  praesciscere;  namque  morantis 
Martius  ille  aeris  rauci  canor  increpat  et  vox 
Auditur  fractos  sonitus  imitata  tubarum; 

Tum  trepidae  inter  se  coeunt  pinnisque  coruscant 
Spiculaque  exacuunt  rostris  aptantque  lacertos 
75  Et  circa  regem  atque  ipsa  ad  praetoria  densae 

Miscentur  magnisque  vocant  clamoribus  hostem. 

Ergo  ubi  ver  nactae  sudum  camposque  patentis , 
Erumpunt  portis:  concurritur,  aethere  in  alto 
Fit  sonitus,  magnum  mixtae  glomerantur  in  orbem 
Praecipitesque  cadunt;  non  densior  aere  grando. 

Nec  de  concussa  tantum  pluit  ilice  glandis. 

Ipsi  per  medias  acies  insignibus  alis 
lugentis  animos  angusto  in  pectore  versant. 

Usque  adeo  obnixi  non  cedere,  dum  gravis  aut  hos 
Aut  hos  versa  fuga  victor  dare  terga  subegit. 

Hi  motus  animorum  atque  haec  certamina  tanta 
Pulveris  exigui  iactu  conpressa  quiescunt. 

Verum  ubi  ductores  acie  revocaveris  ambo, 
Deterior  qui  visus,  eum , ne  prodigus  obsit. 

Dede  Neci;  melior  vacua  sine  regnet  in  aula. 

Alter  erit  maculis  auro  squalentibus  ardens ; 

Nam  duo  sunt  genera:  hic  melior,  insignis  et  ore 
Et  rutilis  clarus  squamis;  ille  horridus  alter 
Desidia  latamque  trahens  inglorius  alvum. 

Ut  binae  regum  facies,  ita  corpora  plebis. 

Namque  aliae  turpes  horrent;  ceu  pulvere  ab  alto 
Cum  venit  et  sicco  terram  spuit  ore  viator 
Aridus;  elucent  aliae  et  fulgore  coruscant 
Ardentes  auro  et  paribus  lita  corpora  guttis. 

Haec  potior  suboles,  hinc  caeli  tempore  certo 
Dulcia  mella  premes,  nec  tantum  dulcia,  quantum 
Et  liquida  et  durum  Bacchi  domitura  saporem. 

At  cum  incerta  volant  caeloque  examina  ludunt 
Contemnuntque  favos  et  frigida  tecta  relinquunt, 
Instabilis  animos  ludo  prohibebis  inani. 

Nec  magnus  prohibere  labor : tu  regibus  alas 
Eripe;  non  illis  quisquam  cunctantibus  altum 
Ire  iter  aut  castris  audebit  vellere  signa. 

Invitent  croceis  halantes  floribus  horti 
Et  custos  furum  atque  avium  cum  falce  saligna 
Hellespontiaci  servet  tutela  Priapi. 

Ipse  thymum  pinosque  ferens  de  montibus  altis 
Tecta  serat  late  circum,  cui  talia  curae; 

Ipse  labore  manum  duro  terat,  ipse  feracis 
Figat  humo  plantas  et  amicos  inriget  imbris. 

Atque  equidem,  extremo  ni  iam  sub  fine  laborum 
Vela  traham  et  terris  festinem  advertere  proram , 

Forsitan  et,  pinguis  hortos  quae  cura  colendi 
Ornaret,  canerem,  biferique  rosaria  Paesti, 

120  Quoque  modo  potis  gauderent  intiba  rivis 
Et  virides  apio  ripae , tortusque  per  herbam 
Cresceret  in  ventrem  cucumis ; nec  sera  comantem 
Narcissum  aut  flexi  tacuissem  vimen  acanthi 
Pallentisque  hederas  et  amantis  litora  myrtos. 

125  Namque  sub  Oebaliae  memini  me  turribus  arcis. 

Qua  niger  humectat  flaventia  culta  Galaesus , 
Corycium  vidisse  senem,  cui  pauca  relicti 
lugera  ruris  erant,  nec  fertilis  illa  iuvencis 
Nec  pecori  opportuna  seges  nec  commoda  Baccho^ 
130  Hic  rarum  tamen  in  dumis  olus  albaque  circum 
Lilia  verbenasque  premens  vescumque  papaver 
Regum  aequabat  opes  animis  seraque  revertens 
Nocte  domum  dapibus  mensas  onerabat  inemptis. 
Primus  vere  rosam  atque  autumno  carpere  poma, 
135  Et  cum  tristis  hiems  etiamnum  frigore  saxa 
Rumperet  et  glacie  cursus  frenaret  aquarum , 

Ille  comam  mollis  iam  tondebat  hyacinthi 
Aestatem  increpitans  seram  zephyrosque  morantis. 
Ergo  apibus  fetis  idem  atque  examine  multo 
140  Primus  abundare  et  spumantia  cogere  pressis 
Mella  favis;  illi  tiliae  atque  uberrima  pinus, 

Quotque  in  flore  novo  pomis  se  fertilis  arbos 
Induerat,  totidem  autumno  matura  tenebat. 

Ille  etiam  seras  in  versum  distulit  ulmos 
145  Eduramque  pirum  et  spinos  iam  pruna  ferentis 
lamque  ministrantem  platanum  potantibus  umbras. 
Verum  haec  ipse  equidem  spatiis  exclusus  iniquis 
Praetereo  atque  aliis  post  me  memoranda  relinquo. 

Nunc  age,  naturas  apibus  quas  luppiter  ipse 
150  Addidit,  expediam,  pro  qua  mercede  canoros 
Curetum  sonitus  crepitantiaque  aera  secutae 
Dictaeo  caeli  regem  pavere  sub  antro. 

Solae  communis  natos , consortia  tecta 
Urbis  habent , magnisque  agitant  sub  legibus  aevum , 
155  Et  patriam  solae  et  certos  novere  penatis; 
Venturaeque  hiemis  memores  aestate  laborem 
Experiuntur  et  in  medium  quaesita  reponunt. 
Namque  aliae  victu  invigilant  et  foedere  pacto 

Exercentur  agris;  pars  intra  saepta  domorum 

Narcissi  lacrimam  et  lentum  de  cortice  gluten  160 

Prima  favis  ponunt  fundamina,  deinde  tenacis 

Suspendunt  ceras ; aliae  spem  gentis  adultos 

Educunt  fetus;  aliae  purissima  mella 

Stipant  et  liquido  distendunt  nectare  cellas. 

Sunt,  quibus  ad  portas  cecidit  custodia  sorti,  165 

Inque  vicem  speculantur  aquas  et  nubila  caeli  ^ 

Aut  onera  accipiunt  venientum  aut  agmine  facto 
Ignavum  fucos  pecus  a praesepibus  arcent. 

Fervet  opus,  redolentque  thymo  fragrantia  mella; 

Ac  veluti  lentis  Cyclopes  fulmina  massis  170 

Cum  properant,  alii  taurinis  follibus  auras 
Accipiunt  redduntque,  alii  stridentia  tinguunt 
Aera  lacu;  gemit  inpositis  incudibus  Aetna; 

Illi  inter  sese  magna  vi  bracchia  tollunt 

In  numerum  versantque  tenaci  forcipe  ferrum:  175 

Non  aliter,  si  parva  licet  conponere  magnis, 

Cecropias  innatus  apes  amor  urguet  habendi, 

Munere  quamque  suo.  Grandaevis  oppida  curae 
Et  munire  favos  et  daedala  fingere  tecta. 

At  fessae  multa  referunt  se  nocte  minores,  180 

Crura  thymo  plenae:  pascuntur  et  arbuta  passim 
Et  glaucas  salices  casiamque  crocumque  rubentem 
Et  pinguem  tiliam  et  ferrugineos  hyacinthos.  183 

Saepe  etiam  duris  errando  in  cotibus  alas  203 

Attrivere  ultroque  animam  sub  fasce  dedere: 

Tantus  amor  florum  et  generandi  gloria  mellis.  205 

Omnibus  una  quies  operum,  labor  omnibus  unus:  184 

Mane  ruunt  portis;  nusquam  mora;  rursus  easdem  185 

Vesper  ubi  e pastu  tandem  decedere  campis 
Admonuit,  tum  tecta  petunt,  tum  corpora  curant; 

Fit  sonitus  mussantque  oras  et  limina  circum. 

Post,  ubi  iam  thalamis  se  conposuere,  siletur 

In  noctem  fessosque  sopor  suus  occupat  artus.  190 

Nec  vero  a stabulis  pluvia  inpendente  recedunt 

Longius  aut  credunt  caelo  adventantibus  Euris; 

Sed  circum  tutae  sub  moenibus  urbis  aquantur 
Excursusque  brevis  temptant  et  saepe  lapillos, 

Ut  cymbae  instabiles  fluctu  iactante  saburram,  195 

Tollunt,  his  sese  per  inania  nubila  librant. 

Illum  adeo  placuisse  apibus  mirabere  morem, 

Quod  neque  concubitu  indulgent  nec  corpora  segnes 

In  Venerem  solvunt  aut  fetus  nixibus  edunt: 

200  Verum  ipsae  e foliis  natos,  e suavibus  herbis 
Ore  legunt,  ipsae  regem  parvosque  Quirites 

202  Sufficiunt  aulasque  et  cerea  regna  refigunt. 

206  Ergo  ipsas  quamvis  angusti  terminus  aevi 

Excipiat  — neque  enim  plus  septima  ducitur  aestas  — 

At  genus  inmortale  manet  multosque  per  annos 
Stat  fortuna  domus  et  avi  pumerantur  avorum. 

210  Praeterea  regem  non  sic  Aegyptos  et  ingens 
Lydia  nec  populi  Parthorum  aut  Medus  Hydaspes 
Observant.  Rege  incolumi  mens  omnibus  una  est; 

Amisso  rupere  fidem  constructaque  mella 
Diripuere  ipsae  et  cratis  solvere  favorum. 

215  Ille  operum  custos,  illum  admirantur  et  omnes 
Circumstant  fremitu  denso  stipantque  frequentes 
Et  saepe  attollunt  umeris  et  corpora  bello 
Obiectant  pulchramque  petunt  per  volnera  mortem. 

His  quidam  signis  atque  haec  exempla  secuti 

220  Esse  apibus  partem  divinae  mentis  et  haustus 
Aetherios  dixere;  deum  namque  ire  per  omnia. 

Terrasque  tractusque  maris  caelumque  profundum; 

Hinc  pecudes,  armenta,  viros,  genus  omne  ferarum. 

Quemque  sibi  tenuis  nascentem  arcessere  vitas; 

225  Scilicet  huc  reddi  deinde  ac  resoluta  referri 
Omnia  nec  morti  esse  locum,  sed  viva  volare 
Sideris  in  numerum  atque  alto  succedere  caelo. 

Si  quando  sedem  augustam  servataque  mella 
Thesauris  relines,  prius  haustu  sparsus  aquarum 

230  Ore  fave  fumosque  manu  praetende  sequacis. 

236  Illis  ira  modum  supra  est,  laesaeque  venenum 

Morsibus  inspirant  et  spicula  caeca  relinquunt 

238  Adfixae  venis  animasque  in  volnere  ponunt. 

231  Bis  gravidos  cogunt  fetus,  duo  tempora  messis, 

Taygete  simul  os  terris  ostendit  honestum 
Plias  et  Oceani  spretos  pede  reppulit  amnis, 

Aut  eadem  sidus  fugiens  ubi  Piscis  aquosi 

235  Tristior  hibernas  caelo  descendit  in  undas. 

248  Quo  magis  exhaustae  fuerint,  hoc  acrius  omnes 
Incumbent  generis  lapsi  sarcire  ruinas, 

Conplebuntque  foros  et  floribus  horrea  texent. 

Sin  duram  metues  hiemem  parcesque  futuro 
Contunsosque  animos  et  res  miserabere  fractas: 

At  suffire  thymo  cerasque  recidere  inanis 
Quis  dubitet?  nam  saepe  favos  ignotus  adedit 
Stellio  et  lucifugae  congesta  cubilia  blattae 
Inmunisque  sedens  aliena  ad  pabula  fucus ; 

Aut  asper  crabro  inparibus  se  inmiscuit  armis, 

Aut  dirum  tiniae  genus,  aut  invisa  Minervae 
Laxos  in  foribus  suspendit  aranea  casses. 

Si  vero,  quoniam  casus  apibus  quoque  nostros 
Vita  tulit,  tristi  languebunt  corpora  morbo  — 

Quod  iam  non  dubiis  poteris  cognoscerersignis: 

Continuo  est  aegris  alius  color,  horrida  voltum 
Deformat  macies,  tum  corpora  luce  carentum 
Exportant  tectis  et  tristia  funera  ducunt. 

Aut  illae  pedibus  conexae  ad  limina  pendent, 

Aut  intus  clausis  cunctantur  in  aedibus,  omnes 
Ignavaeque  fame  et  contracto  frigore  pigrae. 

Tum  sonus  auditur  gravior  tractim que  susurrant, 

Frigidus  ut  quondam  silvis  inmurmurat  Auster, 

[Ut  mare  sollicitum  stridit  refluentibus  undis,] 

Aestuat  ut  clausis  rapidus  fornacibus  ignis. 

Hic  iam  galbaneos  suadebo  incendere  odores 
Mellaque  arundineis  inferre  canalibus , ultro 
Hortantem  et  fessas  ad  pabula  nota  vocantem. 

Proderit  et  tunsum  gallae  admiscere  saporem 
Arentisque  rosas  aut  igni  pinguia  multo 
Defruta  vel  Psithia  passos  de  vite  racemos 
Cecropiumque  thymum  et  grave  olentia  centaurea. 

Est  etiam  flos  in  pratis,  cui  nomen  amello 
Fecere  agricolae,  facilis  quaerentibus  herba; 

Namque  uno  ingentem  tollit  de  caespite  silvam, 

Aureus  ipse,  sed  in  foliis,  quae  plurima  circum 
Funduntur,  violae  sublucet  purpura  nigrae; 

Saepe  deum  nexis  ornatae  torquibus  arae; 

Asper  in  ore  sapor;  tonsis  in  vallibus  illum 
Pastores  et  curva  legunt  prope  flumina  Mellae. 

Huius  odorato  radices  incoque  Baccho 
Pabulaque  in  foribus  plenis  adpone  canistris. 

Sed  si  quem  proles  subito  defecerit  omnis 

Nec,  genus  unde  novae  stirpis  revocetur,  habebit, 

Tempus  et  Arcadii  memoranda  inventa  magistri 
Pandere,  quoque  modo  caesis  iam  saepe  iuvencis 
285  Insincerus  apes  tulerit  eruor.  Altius  omnem 
Expediam  prima  repetens  ab  origine  famam. 

Nam  qua  Pellaei  gens  fortunata  Canopi 
Accolit  effuso  stagnantem  flumine  Nilum 
Et  circum  pictis  vehitur  sua  rura  phaselis; 

290  Quaque  pharetratae  vicinia  Persidis  urguet, 

Et  diversa  ruens  septem  discurrit  in  ora 
Usque  coloratis  amnis  devexus  ab  Indis, 

Et  viridem  Aegyptum  nigra  fecundat  harena : 

Omnis  in  hac  certam  regio  iacit  arte  salutem, 

295  Exiguus  primum  atque  ipsos  contractus  in  usus 
Eligitur  locus ; hunc  angustique  imbrice  tecti 
Parietibusque  premunt  artis  et  quattuor  addunt , 

Quattuor  a ventis  obliqua  luce  fenestras. 

Tum  vitulus  bima  curvans  iam  cornua  fronte 
300  Quaeritur;  huic  geminae  nares  et  spiritus  oris 
Multa  reluctanti  obstruitur,  plagisque  perempto 
Tunsa  per  integram  solvuntur  viscera  pellem. 

Sic  positum  in  clauso  linquunt  et  ramea  costis 
Subiciunt  fragmenta,  thymum  casiasque  recentis. 

305  Hoc  geritur  Zephyris  primum  inpellentibus  undas. 

Ante  novis  rubeant  quam  prata  coloribus , ante 
Garrula  quam  tignis  nidum  suspendat  hirundo. 

Interea  teneris  tepefactus  in  ossibus  humor 
Aestuat  et  visenda  modis  animalia  miris, 

310  Trunca  pedum  primo,  mox  et  stridentia  pinnis. 

Miscentur  tenuemque  magis  magis  aera  carpunt, 

Donec,  ut  aestivis  effusus  nubibus  imber. 

Erupere  aut  ut  nervo  pulsante  sagittae. 

Prima  leves  ineunt  si  quando  proelia  Parthi. 

315  Quis  Deus  hanc,  Musae,  quis  nobis  extudit  artem? 
Unde  nova  ingressus  hominum  experientia  cepit? 

Pastor  Aristaeus  fugiens  Peneia  Tempe 
Amissis,  ut  fama,  apibus  morboque  fameque 
Tristis  ad  extremi  sacrum  caput  adstitit  amnis 
320  Multa  querens  atque  hac  adfatus  voce  parentem : 

Mater , Cyrene  mater , quae  gurgitis  huius 
Ima  tenes , quid  me  praeclara  stirpe  deorum  — 

Si  modo,  quem  perhibes,  pater  est  Thymbraeus  Apollo  — 

Invisum  fatis  genuisti  ? aut  quo  tibi  nostri 
Pulsus  amor?  quid  me  caelum  sperare  iubebas? 

En  etiam  hunc  ipsum  vitae  mortalis  honorem, 

Quem  mihi  vix  frugum  et  pecudum  custodia  sollers 
Omnia  temptanti  extuderat,  te  matre  relinquo. 

Quin  age  et  ipsa  manu  felicis  erue  silvas, 

Fer  stabulis  inimicum  ignem  atque  interfice  messis , 
Ure  sata  et  duram  in  vitis  molire  bipennem , ^ 

Tanta  meae  si  te  ceperunt  taedia  laudis. 

At  mater  sonitum  thalamo  sub  fluminis  alti 
Sensit.  Eam  circum  Milesia  vellera  Nymphae 
Carpebant  hyali  saturo  fucata  colore, 

Drymoque  Xanthoque  Ligeaque  Phyllodoceque, 
Caesariem  effusae  nitidam  per  candida  colla, 

[Nesaee  Spioque  Thaliaque  Cymodoceque,] 
Cydippeque  et  flava  Lycorias , altera  virgo , 

Altera  tum  primos  Lucinae  experta  labores, 

Clioque  et  Beroe  soror,  Oceanitides  ambae. 

Ambae  auro  pictis  incinctae  pellibus  ambae. 

Atque  Ephyre  atque  Opis  et  Asia  Deiopea 
Et  tandem  positis  velox  Arethusa  sagittis. 

Inter  quas  curam  Clymene  narrabat  inanem 
Volcani  Martisque  dolos  et  dulcia  furta 
Aque  Chao  densos  divom  numerabat  amores. 
Carmine  quo  captae  dum  fusis  mollia  pensa 
Devolvunt,  iterum  maternas  inpulit  auris 
Luctus  Aristaei,  vitreisque  sedilibus  omnes 
Obstipuere;  sed  ante  alias  Arethusa  sorores 
Prospiciens  summa  flavum  caput  extulit  unda 
Et  procul:  0 gemitu  non  frustra  exterrita  tanto, 
Cyrene  soror,  ipse  tibi,  tua  maxuma  cura. 

Tristis  Aristaeus  Penei  genitoris  ad  undam 
Stat  lacrimans  et  te  crudelem  nomine  dicit. 

Huic  percussa  nova  mentem  formidine  mater. 

Duc,  age,  duc  ad  nos;  fas  illi  limina  divom 
Tangere,  ait.  Simul  alta  iubet  discedere  late 
Flumina,  qua  iuvenis  gressus  inferret.  At  illum 
Curvata  in  montis  faciem  circumstetit  unda 
Accepitque  sinu  vasto  misitque  sub  amnem, 
lamque  domum  mirans  genetricis  et  humida  regna 
Speluncisque  lacus  clausos  lucosque  sonantis 

365  Ibat  et  ingenti  motu  stupefactus  aquarum 
Omnia  sub  magna  labentia  flumina  terra 
Spectabat  diversa  locis,  Phasimque  Lycumque 
Et  caput,  unde  altus  primum  se  erumpit  Enipeus 

370  Saxosusque  sonans  Hypanis  Mysusque  Caicus , 

369  Unde  pater  Tiberinus,  et  unde  Aniena  fluenta 

371  Et  gemina  auratus  taurino  cornua  voltu 
Eridanus,  quo  non  alius  per  pinguia  culta 
In  mare  purpureum  violentior  effluit  amnis. 

Postquam  est  in  thalami  pendentia  pumice  tecta 

375  Perventum  et  nati  fletus  cognovit  inanis 
Cyrene,  manibus  liquidos  dant  ordine  fontis 
Germanae  tonsisque  ferunt  mantelia  villis; 

Pars  epulis  onerant  mensas  et  plena  reponunt 
Pocula,  Panchaeis  adolescunt  ignibus  arae, 

380  Et  mater.  Cape  Maeonii  carchesia  Bacchi: 

Oceano  libemus , ait.  Simul  ipsa  precatur 
Oceanumque  patrem  rerum  Nymphasque  sorores, 
Centum  quae  silvas,  centum  quae  flumina  servant. 
Ter  liquido  ardentem  perfudit  nectare  Vestam, 

385  Ter  flamma  ad  summum  tecti  subiecta  reluxit. 

Omine  quo  firmans  animum  sic  incipit  ipsa: 

Est  in  Carpathio  Neptuni  gurgite  vates. 
Caeruleus  Proteus,  magnum  qui  piscibus  aequor 
Et  iuncto  bipedum  curru  metitur  equorum. 

390  Hic  nunc  Emathiae  portus  patriamque  revisit 
Pallenen;  hunc  et  Nymphae  veneramur  et  ipse 
Grandaevus  Nereus;  novit  namque  omnia  vates. 

Quae  sint,  quae  fuerint,  quae  mox  ventura  trahantur; 
Quippe  ita  Neptuno  visum  est,  inmania  cuius 
395  Armenta  et  turpis  pascit  sub  gurgite  phocas. 

Hic  tibi,  nate,  prius  vinclis  capiendus,  ut  omnem 
Expediat  morbi  caussam  eventusque  secundet. 

Nam  sine  vi  non  ulla  dabit  praecepta  neque  illum 
Orando  flectes;  vim  duram  et  vincula  capto 
400  Tende;  doli  circum  haec  demum  frangentur  inanes. 
Ipsa  ego  te,  medios  cum  sol  accenderit  aestus. 

Cum  sitiunt  herbae  et  pecori  iam  gratior  umbra  est. 
In  secreta  senis  ducam , quo  fessus  ab  undis 
Se  recipit,  facile  ut  somno  adgrediare  iacentem. 

405  Verum  ubi  correptum  manibus  vinclisque  tenebis , 

Tum  variae  eludent  species  atque  ora  ferarum. 

Fiet  enim  subito  sus  horridus  atraque  tigris 
Squamosusque  draco  et  fulva  cervice  leaena , 

Aut  acrem  flammae  sonitum  dabit  atque  ita  vinclis 
Excidet,  aut  in  aquas  tenuis  dilapsus  abibit. 

Sed  quanto  ille  magis  formas  se  vertet  in  omnis, 

Tam  tu,  nate,  magis  contende  tenacia  vincla, 

Donec  talis  erit  mutato  corpore,  qualem 
Videris,  incepto  tegeret  cum  lumina  somno. 

Haec  ait  et  liquidum  ambrosiae  diffundit  odorem, 

Quo  totum  nati  corpus  perduxit:  at  illi 
Dulcis  conpositis  spiravit  crinibus  aura 
Atque  habilis  membris  venit  vigor.  Est  specus  ingens 
Exesi  latere  in  montis,  quo  plurima  vento 
Cogitur  inque  sinus  scindit  sese  unda  reductos, 

Deprensis  olim  statio  tutissima  nautis; 

Intus  se  vasti  Proteus  tegit  obice  saxi. 

Hic  iuvenem  in  latebris  aversum  a lumine  Nympha 
Collocat,  ipsa  procul  nebulis  obscura  resistit, 
lam  rapidus  torrens  sitientis  Sirius  Indos 
Ardebat  caelo  et  medium  sol  igneus  orbem 
Hauserat,  arebant  herbae  et  cava  flumina  siccis 
Faucibus  ad  limum  radii  tepefacta  coquebant: 

Cum  Proteus  consueta  petens  e fluctibus  antra 
Ibat;  eum  vasti  circum  gens  humida  ponti 
Exsultans  rorem  late  dispergit  amarum. 

Sternunt  se  somno  diversae  in  litore  phocae; 

Ipse,  velut  stabuli  custos  in  montibus  olim. 

Vesper  ubi  e pastu  vitulos  ad  tecta  reducit 
Auditisque  lupos  acuunt  balatibus  agni. 

Considit  scopulo  medius  numerumque  recenset. 

Cuius  Aristaeo  quoniam  est  oblata  facultas. 

Vix  defessa  senem  passus  conponere  membra 
Cum  clamore  ruit  magno  manicisque  iacentem 
Occupat.  Ille  suae  contra  non  inmemor  artis 
Omnia  transformat  sese  in  miracula  rerum , 

Ignemque  hprribilemque  feram  fluviumque  liquentem. 

Verum  ubi  nulla  fugam  reperit  fallacia,  victus 
In  sese  redit  atque  hominis  tandem  ore  locutus: 

Nam  quis  te,  iuvenum  confidentissime,  nostras 
lussit  adire  domos?  quidve  hinc  petis?  inquit.  At  ille: 

Scis,  Proteu,  scis  ipse;  neque  est  te  fallere  quicquani; 

Sed  tu  desine  velle.  Deum  praecepta  secuti 
Venimus , hinc  lapsis  quaesitum  oracula  rebus. 

450  Tantum  effatus.  Ad  haec  vates  vi  denique  multa 
Ardentis  oculos  intorsit  lumine  glauco 
Et  graviter  frendens  sic  fatis  ora  resolvit: 

Non  te  nullius  exercent  numinis  irae; 

Magna  luis  commissa : tibi  (las  miserabilis  Orpheus 
455  Haud  quaquam  ob  meritum  poenas,  ni  fata  resistant, 

Suscitat  et  rapto  graviter  pro  coniuge  saevit. 

Illa  quidem,  dum  te  fugeret  per  flumina  praeceps, 

Inmanem  ante  pedes  hydrum  moritura  puella 
Servantem  ripas  alta  non  vidit  in  herba. 

460  At  chorus  aequalis  Dryadum  clamore  supremos 
Inplerunt  montis;  flerunt  Rhodopeiae  arces 
Altaque  Pangaea  et  Rhesi  Mavortia  tellus 
Atque  Getae  atque  Hebrus  et  Actias  Orithyia. 

Ipse  cava  solans  aegrum  testudine  amorem 
465  Te,  dulcis  coniunx,  te  solo  in  litore  secum. 

Te  veniente  die,  te  decedente  canebat. 

Taenarias  etiam  fauces , alta  ostia  Ditis , 

Et  caligantem  nigra  formidine  lucum 
Ingressus  Manisque  adiit  regemque  tremendum 
470  Nesciaque  humanis  precibus  mansuescere  corda. 

At  cantu  commotae  Erebi  de  sedibus  imis 
Umbrae  ibant  tenues  simulacraque  luce  carentum , 

Quam  multa  in  foliis  avium  se  milia  condunt, 

Vesper  ubi  aut  hibernus  agit  de  montibus  iml3er, 

475  Matres  atque  viri  defunctaque  corpora  vita 

Magnanimum  heroum,  pueri  innuptaeque  puellae, 

Inpositique  rogis  iuvenes  ante  ora  parentum; 

Quos  circum  limus  niger  et  deformis  arundo 
Cocyti  tardaque  palus  inamabilis  unda 
480  Alligat  et  noviens  Styx  interfusa  coercet. 

Quin  ipsae  stupuere  domus  atque  intima  Leti 
Tartara  caeruleosque  inplexae  crinibus  anguis 
Eumenides,  tenuitque  inhians  tria  Cerberus  ora 
Atque  Ixionii  vento  rota  constitit  orbis. 

485  lamque  pedem  referens  casus  evaserat  omnis 
Redditaque  Eurydice  superas  veniebat  ad  auras 
Pone  sequens,  — namque  hanc  dederat  Proserpina  legem  — 

Cum  subita  incautum  dementia  cepit  amantem, 

Ignoscenda  quidem , scirent  si  ignoscere  Manes : 

Restitit  Eurydicenque  suam  iam  luce  sub  ipsa  490 

Inmemor  heu ! viclusque  animi  respexit.  Ibi  omnis 
Effusus  labor  atque  inmitis  rupta  tyranni 
Foedera  terque  fragor  stagnis  auditus  Avernis. 

Illa,  Quis  et  me,  inquit,  miseram  et  te  perdidit,  Orpheu, 

Quis  tantus  furor?  En  iterum  crudelia  retro  495 

Fata  vocant  conditque  natantia  lumina  somnus, 
lamque  vale:  feror  ingenti  circumdata  nocte 
Invalidasque  tibi  tendens,  heu  non  tua,  palmas! 

Dixit  et  ex  oculis  subito , ceu  fumus  in  auras 

Commixtus  tenuis , fugit  diversa , neque  illum  500 

Prensantem  nequiquam  umbras  et  multa  volentem 

Dicere  praeterea  vidit,  nec  portitor  Orci 

Amplius  obiectam  passus  transire  paludem. 

Quid  faceret?  quo  se  rapta  bis  coniuge  ferret? 

Quo  fletu  Manis,  quae  numina  voce  moveret?  505 

Illa  quidem  Stygia  nabat  iam  frigida  cymba. 

Septern  illum  totos  perhibent  ex  ordine  menses 
Rupe  sub  aeria  deserti  ad  Strymonis  undam 
Flevisse  et  gelidis  haec  evolvisse  sub  antris 

Mulcentem  tigris  et  agentem  carmine  quercus;  510 

Qualis  populea  maerens  philomela  sub  umbra 

Amissos  queritur  fetus , quos  durus  arator 

Observans  nido  inplumis  detraxit;  at  illa 

Flet  noctem  ramoque  sedens  miserabile  carmen 

Integrat  et  maestis  late  loca  questibus  inplet.  515 

Nulla  Venus , non  ulli  animum  flexere  hymenaei. 

Solus  Hyperboreas  glacies  Tanaimque  nivalem 

Arvaque  Rhipaeis  numquam  viduata  pruinis 

Lustrabat  raptam  Eurydicen  atque  inrita  Ditis 

Dona  querens;  spretae  Ciconum  quo  munere  matres  520 

Inter  sacra  deum  nocturnique  orgia  Bacchi 

Discerptum  latos  iuvenem  sparsere  per  agros. 

Tum  quoque  marmorea  caput  a cervice  revulsum 

Gurgite  ciim  medio  portans  Oeagrius  Hebrus 

Volveret,  Eurydicen  vox  ipsa  et  frigida  lingua  525 

Ah  miseram  Eurydicen!  anima  fugiente  vocabat, 

Eurydicen  toto  referebant  flumine  ripae. 

Haec  Proteus , et  se  iactu  dedit  aequor  in  altum 
Quaque  dedit,  spumantem  undam  sub  verticje  torsit. 
530  At  non  Cyrene;  namque  ultro  adfata  timentem: 

Nate,  licet  tristis  animo  deponere  curas. 

Haec  omnis  morbi  caussa,  hinc  miserabile  Nymphae, 
Cum  quibus  illa  choros  lucis  agitabat  in  altis. 

Exitium  misere  apibus.  Tu  munera  supplex 
535  Tende  petens  pacem  et  facilis  venerare  Napaeas; 
Namque  dabunt  veniam  votis  irasque  remittent. 

Sed  modus  orandi  qui  sit,  prius  ordine  dicam. 
Quattuor  eximios  praestanti  corpore  tauros. 

Qui  tibi  nunc  viridis  depascunt  summa  Lycaei, 

540  Delige  et  intacta  totidem  cervice  iuvencas. 

Quattuor  his  aras  alta  ad  delubra  dearum 
Constitue  et  sacrum  iugulis  demitte  cruorem 
Corporaque  ipsa  boum  frondoso  desere  luco. 

Post,  ubi  nona  suos  Aurora  ostenderit  ortu6, 

545  Inferias  Orphei  Lethaea  papavera  mittes 
Et  nigram  mactabis  ovem  lucumque  revises; 

Placatam  Eurydicen  vitula  venerabere  caesa. 

Haud  mora;  continuo  matris  praecepta  facessit; 
Ad  delubra  venit,  monstratas  excitat  aras, 

550  Quattuor  eximios  praestanti  corpore  tauros 
Ducit  et  intacta  totidem  cervice  iuvencas. 

Post,  ubi  nona  suos  Aurora  induxerat  ortus. 

Inferias  Orphei  mittit  lucumque  revisit. 

Hic  vero  subitum  ac  dictu  mirabile  monstrum 
555  Aspiciunt,  liquefacta  boum  per  viscera  toto 
Stridere  apes  utero  et  ruptis  effervere  costis 
Inmensasque  trahi  nubes  iamque  arbore  summa 
Confluere  et  lentis  uvam  demittere  ramis. 

Haec  super  arvorum  cultu  pecorumque  canebam 
560  Et  super  arboribus , Caesar  dum  magnus  ad  altum 
Fulminat  Euphraten  bello  victorque  volentis 
Per  populos  dat  iura  viamque  adfectat  Olympo. 

Illo  Vergilium  me  tempore  dulcis  alebat 
Parthenope  studiis  florentem  ignobilis  oti, 

565  Carmina  qui  lusi  pastorum  audaxque  iuventa , 

Tityre,  te  patulae  cecini  sub  tegmine  fagi, 

LIBER  PRIMUS. 

Ille  egOi  qui  quondam  gracili  modulatus  avena 
Carmen,  et  egressus  silvis  vicina  coegi, 

Ut  quamvis  avido  parerent  arva  colono, 

Gratum  opus  agricolis,  at  nunc  horrentia  Martis 

Arma  virjamcjue  ^ano,  primus  oris 

Ttaliam^  feto  profutj^  Lar^yacjuej^^m  ^ 

]Qtora,  w 

Vi  superum,  ssTeiVae  memorem  fuiipnis  oB^ir^m,  „ 
iMig  (juoqCe^t  Edlo,  dum  copderet^urbem 

Ififfi?retque  deos  Lati^  gemi^^unde  Laltiniim 
Albanique  patres  atque  altae  moenia  Romae. 

Musa,  mihi  caussas  memora,  quo  numine  laesa 
Quidve  dolens  regina  deum  tot  volvere  casus 
Insignem  pietate  virum,  tot  adire  labores 
Inpulerit.  Tantaene  animis  caelestibus  irae? 

Urbs  antiqua  fuit,  Tyrii  tenuere  coloni, 
Karthago,  Italiam  contra  Tiberinaque  longe 
Ostia,  dives  opum  studiisque  asperrima  belli ; 

Quam  luno  fertur  terris  magis  omnibus  unam 
Posthabita  coluisse  Samo : hic  illius  arma. 

Hic  currus  fuit;  hoc  regnum  dea  gentibus  esse. 

Si  qua  fata  sinant,  iam  tum  tenditque  fovetque. 
Progeniem  sed  enim  Troiano  a sanguine  duci 
Audierat,  Tyrias  olim  quae  verteret  arces ; 

A en.  I,  8.  laesa  Scioppius  laeso  libri. 

Hinc  populum  late  regem  belloque  superbum 
Venturum  excidio  Libyae:  sic  volvere  Parcas. 

Id  metuens  veterisque  memor  Saturnia  belli, 

Prima  quod  ad  Troiam  pro  caris  gesserat  Argis  — 
25  Necdum  etiam  caussae  irarum  saevique  dolores 
Exciderant  animo;  manet  alta  mente  repostum 
ludicium  Paridis  spretaeque  iniuria  formae 
Et  genus  invisum  et  rapti  Ganymedis  honores; 

His  accensa  super  iactatos  aequore  toto 
30  Troas,  reliquias  Danaum  atque  inmitis  Achilli, 
Arcebat  longe  Latio,  multosque  per  annos 
Errabant  acti  fatis  maria  omnia  circum. 

Tantae  molis  erat  Romanam  condere  gentem. 

Vix  e conspectu  Siculae  telluris  in  altum 
35  Vela  dabant  laeti  et  spumas  salis  aere  ruebant. 

Cum  luno  aeternum  servans  sub  pectore  volnus 
Haec  secum:  Mene  incepto  desistere  victam 
Nec  posse  Italia  Teucrorum  avertere  regem? 
Quippe  vetor  fatis.  Pallasne  exurere  classem 
40  Argivom  atque  ipsos  potuit  submergere  ponto 
Unius  ob  noxam  et  furias  Aiacis  Oilei? 

Ipsa  lovis  rapidum  iaculata  e nubibus  ignem 
Disiecitque  rates  evertitque  aequora  ventis. 

Illum  exspirantem  transfixo  pectore  flammas 
45  Turbine  corripuit  scopuloque  infixit  acuto; 

Ast  ego,  quae  divom  incedo  regina,  lovisque 
Et  soror  et  coniunx,  una  cum  gente  tot  annos 
Bella  gero.  Et  quisquam  numen  lunonis  adorat 
Praeterea,  aut  supplex  aris  inponet  honorem? 

50  Talia  flammato  secum  dea  corde  volutans 
Nimborum  in  patriam,  loca  feta  furentibus  austris, 
Aeoliam  venit.  Hic  vasto  rex  Aeolus  antro 
Luctantis  ventos  tempestatesque  sonoras 
Imperio  premit  ac  vinclis  et  carcere  frenat. 

55  Illi  indignantes  magno  cum  murmure  montis 
Circum  claustra  fremunt;  celsa  sedet  Aeolus  arce 
Sceptra  tenens  mollitque  animos  et  temperat  iras; 
Ni  faciat,  maria  ac  terras  caelumque  profundum 
Quippe  ferant  rapidi  secum  verrantque  per  auras. 

60  Sed  pater  omnipotens  speluncis  abdidit  atris 
Hoc  metuens  molemque  et  montis  insuper  altos 
Inposuit  regemque  dedit,  qui  foedere  certo 
Et  premere  et  laxas  sciret  dare  iussus  habenas. 

Ad  quem  tum  luno  supplex  his  vocibus  usa  est: 

Aeole,  namque  tibi  divom  pater  atque  hominum  rex 
Et  mulcere  dedit  fluctus  et  tollere  vento, 

Gens  inimica  mihi  Tyrrhenum  navigat  aequor 
Ilium  in  Italiam  portans  victosque  Penatis: 

Incute  vim  ventis  submersasque  obrue  puppis. 

Aut  age  diversos  et  disice  corpora  ponto. 

Sunt  mihi  bis  septem  praestanti  corpore  Nymphae, 
Quarum  quae  forma  pulcherrima  Deiopea, 

Conubio  iungam  stabili  propriamque  dicabo. 

Omnis  ut  tecum  meritis  pro  talibus  annos 
Exigat  et  pulchra  faciat  te  prole  parentem. 

Aeolus  haec  contra:  Tuus,  o regina,  quid  optes, 
Explorare  labor;  mihi  iussa  capessere  fas  est. 

Tu  mihi  quodcumque  hoc  regni,  tu  sceptra  lovemque 
Concilias,  tu  das  epulis  accumbere  divom 
Nimborumque  facis  tempestatumque  potentem. 

Haec  ubi  dicta,  cavum  conversa  cuspide  montem 
Inpulit  in  latus : ac  venti,  velut  agmine  facto, 

Qua  data  porta,  ruunt  et  terras  turbine  perflant. 
Incubuere  mari  totumque  a sedibus  imis 
Una  Eurusque  Notusque  ruunt  creberque  procellis 
Africus  et  vastos  volvunt  ad  litora  fluctus. 

Insequitur  clamorque  virum  stridorque  rudentum. 
Eripiunt  subito  nubes  caelumque  diemque 
Teucrorum  ex  oculis;  ponto  nox  incubat  atra. 

Intonuere  poli  et  crebris  micat  ignibus  aether 
Praesentemque  viris  intentant  omnia  mortem. 

Extemplo  Aeneae  solvuntur  frigore  membra; 

Ingemit  et  duplicis  tendens  ad  sidera  palmas 
Talia  voce  refert:  O terque  quaterque  beati, 

Quis  ante  ora  patrum  Troiae  sub  moenibus  altis 
Contigit  oppetere!  o Danaum  fortissime  gentis 
Tydide!  mene  Iliacis  occumbere  campis 
Non  potuisse  tuaque  animam  hanc  effundere  dextra? 
Saevus  ubi  Aeacidae  telo  iacet  Hector,  ubi  ingens 
Sarpedon,  ubi  tot  Simois  correpta  sub  undis 
Scuta  virum  galeasque  et  fortia  corpora  volvit. 

Talia  iactanti  stridens  Aquilone  procella 
Velum  adversa  ferit  fluctusque  ad  sidera  tollit. 

Franguntur  remi,  tum  proram  avertit  et  undis 


Aen.  I,  70.  disice  ^ dissice  M^R.  — 104.  proram  M.  prora  Servius, 

105  Dat  latus,  insequitur  cumulo  praeruptus  aquae  mons. 
Hi  summo  in  fluctu  pendent;  his  unda  dehiscens 
Terram  inter  fluctus  aperit ; furit  aestus  harenis. 

Tris  Notus  abreptas  in  saxa  latentia  torquet  — 

Saxa  vocant  Itali,  mediis  quae  in  fluctibus,  Aras, 

110  Dorsum  inmane  mari  summo  — > tris  Eurus  ab  alto 
In  brevia  et  syrtis  urguet,  miserabile  visu, 

Inliditque  vadis  atque  aggere  cingit  harenae. 

Unam,  quae  Lycios  fidumque  vehebat  Oronten, 

Ipsius  ante  oculos  ingens  a vertice  pontus 
115  In  puppim  ferit:  excutitur  pronusque  magister 
Volvitur  in  caput;  ast  illam  ter  fluctus  ibidem 
Torquet  agens  circum  et  rapidus  vorat  aequore  vortex. 
Adparent  rari  nantes  in  gurgite  vasto. 

Arma  virum  tabulaeque  et  Troia  gaza  per  undas. 

120  lam  validam  Ilionei  navem,  iam  fortis  Achatae, 

Et  qua  vectus  Abas,  et  qua  grandaevus  Aletes, 

Vicit  hiemps;  laxis  laterum  conpagibus  omnes 
Accipiunt  inimicum  imbrem  rimisque  fatiscunt. 

Interea  magno  misceri  murmure  pontum 
125  Emissamque  hiemem  sensit  Neptunus  et  imis 
Stagna  refusa  vadis  graviter  commotus,  et  alto 
Prospiciens  summa  placidum  caput  extulit  unda. 
Disiectam  Aeneae  toto  videt  aequore  classem. 

Fluctibus  oppressos  Troas  caelique  ruina. 

130  Nec  latuere  doli  fratrem  lunonis  et  irae. 

Eurum  ad  se  Zephyrumque  vocat,  dehinc  talia  fatur: 
Tantane  vos  generis  tenuit  fiducia  vestri  ? 

Iam  caelum  terramque  meo  sine  numine.  Venti, 
Miscere  et  tantas  audetis  tollere  moles? 

135  Quos  ego  — ! Sed  motos  praestat  conponere  fluctus. 
Post  mihi  non  simili  poena  commissa  luetis. 

Maturate  fugam  regique  haec  dicite  vestro : 

Non  illi  imperium  pelagi  saevumque  tridentem. 

Sed  mihi  sorte  datum.  Tenet  ille  inmania  saxa, 

140  Vestras,  Eure,  domos  illa  se  iactet  in  aula 
Aeolus  et  clauso  ventorum  carcere  regnet. 

Sic  ait  et  dicto  citius  tumida  aequora  placat 
Collectasque  fugat  nubes  solemque  reducit. 

Cymothoe  simul  et  Triton  adnixus  acuto 
145  Detrudunt  navis  scopulo;  levat  ipse  tridenti 
Et  vastas  aperit  syrtis  et  temperat  aequor 
Atque  rotis  summas  levibus  perlabitur  undas. 

Ac  veluti  magno  in  populo  cum  saepe  coorta  est 
Seditio  saevitque  animis  ignobile  volgus; 
lamque  faces  et  saxa  volant,  furor  arma  ministrat; 
Tum,  pietate  gravem  ac  meritis  si  forte  virum  quem 
Conspexere,  silent  arrectisque  auribus  adstant; 

Ille  regit  dictis  animos  et  pectora  mulcet: 

Sic  cunctus  pelagi  cecidit  fragor,  aequora  postquam 
Prospiciens  genitor  caeloque  invectus  aperto 
Flectit  equos  curruque  volans  dat  lora  secundo. 

Defessi  Aeneadae,  quae  proxuma  litora,  cursu 
Contendunt  petere  et  Libyae  vertuntur  ad  oras. 

Est  in  secessu  longo  locus : insula  portum 
Efficit  obiectu  laterum,  quibus  omnis  ab  alto 
Frangitur  inque  sinus  scindit  sese  unda  reductos. 
Hinc  atque  hinc  vastae  rupes  geminique  minantur 
In  caelum  scopuli,  quorum  sub  vertice  late 
Aequora  tuta  silent ; tum  silvis  scaena  coruscis 
Desuper  horrentique  atrum  nemus  imminet  umbra ; 
Fronte  sub  adversa  scopulis  pendentibus  antrum. 
Intus  aquae  dulces  vivoque  sedilia  saxo. 

Nympharum  domus.  Hic  fessas  non  vincula  navis 
Ulla  tenent,  unco  non  alligat  ancora  morsu. 

Huc  septem  Aeneas  collectis  navibus  omni 
Ex  numero  subit;  ac  magno  telluris  amore 
Egressi  optata  potiuntur  Troes  harena 
Et  sale  tabentis  artus  in  litore  ponunt. 

Ac  primum  silici  scintillam  excudit  Achates 
Suscepitque  ignem  foliis  atque  arida  circum 
Nutrimenta  dedit  rapuitque  in  fomite  flammam. 

Tum  Cererem  corruptam  undis  Cerealiaque  arma 
Expediunt  fessi  rerum  frugesque  receptas 
Et  torrere  parant  flammis  et  frangere  saxo. 

Aeneas  scopulum  interea  conscendit  et  omnem 
Prospectum  late  pelago  petit,  Anthea  si  quem 
lactatum  vento  videat  Phrygiasque  biremis. 

Aut  Capyn  aut  celsis  in  puppibus  arma  Caici. 

Navem  in  conspectu  nullam,  tris  litore  cervos 
Prospicit  errantis;  hos  tota  armenta  sequuntur 
A tergo  et  longum  per  vallis  pascitur  agmen. 
Constitit  hic  arcum  que  manu  celerisque  sagittas 
Corripuit,  fidus  quae  tela  gerebat  Achates, 


150 

155 

160 

165 

170 

175 

180 

185 


A en.  I,  188.  Verba:  fidus  - Achates  pro  tibicine  habet  Ribbeckius. 


8 


P.  VERGILI  MARONIS 


Ductoresque  ipsos  primum  capita  alta  ferentis 
190  Cornibus  arboreis  sternit,  tum  volgus  et  omnem 
Miscet  agens  telis  nemora  inter  frondea  turbam ; 

Nec  prius  absistit,  quam  septem  ingentia  victor 
Coi  pora  fundat  humi  et  numerum  cum  navibus  aequet. 
Hinc  portum  petit  et  socios  partitur  in  omnis. 

195  Vina  bonus  quae  deinde  cadis  onerarat  Acestes 
Litore  Trinacrio  dederatque  abeuntibus  heros, 

Dividit  et  dictis  maerentia  pectora  mulcet: 

0 socii,  — neque  enim  ignari  sumus  ante  malorum 
0 passi  graviora,  dabit  deus  his  quoque  finem. 

200  Vos  et  Scyllaeam  rabiem  penitusque  sonantis 
Accestis  scopulos,  vos  et  Cyclopia  saxa 
Experti:  revocate  animos  maestumque  timorem 
Mittite ; forsan  et  haec  olim  meminisse  iuvabit. 

Pervarios  casus,  per  tot  discrimina  rerum 
205  Tendimus  in  Latium,  sedes  ubi  fata  quietas 
Ostendunt;  illic  fas  regna  resurgere  Troiae. 

Durate  et  vosmet  rebus  servate  secundis. 

Talia  voce  refert  curisque  ingentibus  aeger 
Spem  voltu  simulat,  premit  altum  corde  dolorem. 

210  Illi  se  praedae  accingunt  dapibusque  futuris: 

Tergora  deripiunt  costis  et  viscera  nudant; 

Pars  in  frusta  secant  veribusque  trementia  figunt, 

Litore  aena  locant  alii  flamraasque  ministrant. 

Tum  victu  revocant  viris  fusique  per  herbam 
215  Inplentur  veteris  Bacchi  pinguisque  ferinae. 

Postquam  exempta  fames  epulis  mensaeque  remotae. 
Amissos  longo  socios  sermone  requirunt, 

Spemque  metumque  inter  dubii,  seu  vivere  credant. 

Sive  extrema  pati  nec  iam  exaudire  vocatos. 

220  Praecipue  pius  Aeneas  nunc  acris  Oronti, 

Nunc  Amyci  casum  gemit  et  crudelia  secum 
Fata  Lyci  fortemque  Gyan  fortemque  Cloanthum. 

Et  iam  finis  erat,  cum  luppiter  aethere  summo 
Despiciens  mare  velivolum  terrasque  iacentis 
225  Litoraque  et  latos  populos,  sic  vertice  caeli 
Constitit  et  Libyae  defixit  lumina  regnis. 

Atque  illum  talis  lactantem  pectore  curas 
Tristior  et  lacrimis  oculos  suffusa  nitentia 
Adloquitur  Venus:  0 qui  res  hominumque  deumque 

Aeternis  regis  imperiis  et  fulmine  terres, 

Quid  meus  Aeneas  in  te  committere  tantum, 

Quid  Troes  potuere,  quibus  tot  funera  passis 
Cunctus  ob  Italiam  terrarum  clauditur  orbis? 

Certe  hinc  Romanos  olim  volventibus  annis, 

Hinc  fore  ductores  revocato  a sanguine  Teucri, 

Qui  mare,  qui  terras  omni  dicione  tenerent, 

Pollicitus,  quae  te,  genitor,  sententia  vertit? 

Hoc  equidem  occasum  Troiae  tristisque  ruinas 
Solabar  fatis  contraria  fata  rependens ; 

Nunc  eadem  fortuna  viros  tot  casibus  actos 
Insequitur.  Quem  das  finem,  rex  magne,  laborum? 
Antenor  potuit  mediis  elapsus  Achivis 
Illyricos  penetrare  sinus  atque  intima  tutus 
Regna  Liburnorum  et  fontem  superare  Timavi, 

Unde  per  ora  novem  vasto  cum  murmure  montis 
It  mare  proruptum  et  pelago  premit  arva  sonanti. 

Hic  tamen  ille  urbem  Patavi  sedesque  locavit 
Teucrorum  et  genti  nomen  dedit  armaque  fixit 
Troia,  nunc  placida  conpostus  pace  quiescit: 

Nos,  tua  progenies,  caeli  quibus  adnuis  arcem. 
Navibus,  infandum!  amissis  unius  ob  iram 
Prodimur  atque  Italis  longe  disiungimur  oris. 

Hic  pietatis  honos?  sic  nos  in  sceptra  reponis? 

Olli  subridens  hominum  sator  atque  deorum 
Voltu,  quo  caelum  tempestatesque  serenat, 

Oscula  libavit  natae,  dehinc  talia  fatur: 

Parce  metu,  Cytherea,  manent  inmota  tuorum 
Fata  tibi;  cernes  urbem  et  promissa  Lavini 
Moenia  sublimemque  feres  ad  sidera  caeli 
Magnanimum  Aenean;  neque  me  sententia  vertit. 

Hic  tibi  — fabor  enim,  quando  haec  te  cura  remordet, 
Longius  et  volvens  fatorum  arcana  movebo  — 

Bellum  ingens  geret  Italia  populosque  ferocis 
Contundet  moresque  viris  et  moenia  ponet, 

Tertia  dum  Latio  regnantem  viderit  aestas 
Ternaque  transierint  Rutulis  hiberna  subactis. 

At  puer  Ascanius,  cui  nunc  cognomen  Iulo 
Additur,  — Ilus  erat,  dum  res  stetit  Ilia  regno  — 
Triginta  magnos  volvendis  mensibus  orbis 
Imperio  explebit  regnumque  ab  sede  Lavini 
Transferet  et  Longam  multa  vi  muniet  Albam. 

Hic  iam  ter  centum  totos  regnabitur  annos 

Gente  sub  Hectorea,  donec  regina  sacerdos 
Marte  gravis  geminam  partu  dabit  Ilia  prolem. 

275  Inde  lupae  fulvo  nutricis  tegmine  laetus 
Romulus  excipiet  gentem  et  Mavortia  condet 
Moenia  Romanosque  suo  de  nomine  dicet. 

His  ego  nec  metas  rerum  nec  tempora  pono; 
Imperium  sine  fine  dedi.  Quin  aspera  luno, 

280  Quae  mare  nunc  terrasque  metu  caelum  que  fatigat. 
Consilia  in  melius  referet  mecumque  fovebit 
Romanos,  rerum  dominos,  gentemque  togatam. 

Sic  placitum.  Veniet  lustris  labentibus  aetas. 

Cum  domus  Assaraci  Phthiam  clarasque  Mycenas 
285  Servitio  premet  ac  victis  dominabitur  Argis. 
Nascetur  pulchra  Troianus  origine  Caesar, 

Imperium  Oceano,  famam  qui  terminet  astris, 
lulius,  a magno  demissum  nomen  Iulo. 

Hunc  tu  olim  caelo  spoliis  Orientis  onustum 
290  Accipies  secura;  vocabitur  hic  quoque  votis. 

Aspera  tum  positis  mitescent  saecula  bellis; 

Cana  Fides  et  Vesta,  Remo  cum  fratre  Quirinus 
lura  dabunt;  dirae  ferro  et  compagibus  artis 
Claudentur  Belli  portae;  Furor  inpius  intus 
295  Saeva  sedens  super  arma  et  centum  vinctus  aenis 
Post  tergum  nodis  fremet  horridus  ore  cruento. 

Haec  ait  et  Maia  genitum  demittit  ab  alto. 

Ut  terrae  utq^ue  novae  pateant  Karthaginis  arces 
Hospitio  Teucris,  ne  fati  nescia  Dido 
300  Finibus  arceret.  Volat  ille  per  aera  magnum 
Remigio  alarum  ac  Libyae  citus  adstitit  oris. 

Et  iam  iussa  facit  ponuntque  ferocia  Poeni 
Corda  volente  deo;  in  primis  regina  quietum 
Accipit  in  Teucros  animum  mentemque  benignam. 
305  At  pius  Aeneas  per  noctem  plurima  volvens. 

Ut  primum  lux  alma  data  est,  exire  locosque 
-Explorare  novos,  quas  vento  accesserit  oras. 

Qui  teneant,  nam  inculta  videt,  hominesne  feraene. 
Quaerere  constituit  sociisque  exacta  referre. 

310  Classem  in  convexo  nemorum  sub  rupe  cavata 

Arboribus  clausam  circum  atque  horrentibus  umbris 
Occulit : ipse  uno  graditur  comitatus  Achate 
Rina  manu  lato  crispans  hastilia  ferro. 

Cui  mater  media  sese  tulit  obvia  silva 
315  Virginis  os  habituinque  gerens  et  virginis  arma. 

Spartanae,  vel  qualis  equos  Threissa  fatigat  1 
Harpalyce  volucremque  fuga  praevertitur  Hebrum. 
Namque  umeris  de  more  habilem  suspenderat  arcum 
Venatrix  dederatque  comam  diffundere  ventis, 

Nuda  genu  nodoque  sinus  collecta  fluentis. 

Ac  prior,  Heus,  inquit,  iuveues,  monstrate,  mearum 
Vidistis  si  quam  hic  errantem  forte  sororum. 

Succinctam  pharetra  et  maculosae  tegmine  lyncis. 

Aut  spumantis  apri  cursum  clamore  prementem. 

Sic  Venus;  et  Veneris  contra  sic  filius  orsus: 

Nulla  tuarum  audita  mihi  neque  visa  sororum, 

0 — quam  te  memorem,  virgo?  namque  haud  tibi  voltus 
Mortalis,  nec  vox  hominem  sonat;  o,  dea  certe; 

An  Phoebi  soror?  an  Nympharum  sanguinis  una? 

Sis  felix  nostrumque  leves,  quaecumque,  laborem 
Et,  quo  sub  caelo  tandem,  quibus  orbis  in  oris 
lactemur,  doceas;  ignari  hominumque  locorumque 
Erramus  vento  huc  vastis  et  fluctibus  acti: 

Multa  tibi  ante  aras  nostra  cadet  hostia  dextra. 

Tum  Venus:  Haud  equidem  tali  me  dignor  honore: 
Virginibus  Tyriis  mos  est  gestare  pharetram 
Purpureoque  alte  suras  vincire  cothurno. 

Punica  regna  vides,  Tyrios  et  Agenoris  urbem ; 

Sed  fines  Libyci,  genus  intractabile  bello. 

Imperium  Dido  Tyria  regit  urbe  profecta. 

Germanum  fugiens.  Longa  est  iniuria,  longae 
Ambages;  sed  summa  sequar  fastigia  rerum. 

Huic  coniunx  Sychaeus  erat,  ditissimus  agri 
Phoenicum,  et  magno  miserae  dilectus  amore. 

Cui  pater  intactam  dederat,  primisque  iugarat 
Ominibus.  Sed  regna  Tyri  germanus  habebat 
Pygmalion,  scelere  ante  alios  inmanior  omnis. 

Quos  inter  medius  venit  furor.  Ille  Sychaeum 
Inpius  ante  aras  atque  auri  caecus  amore 
Clam  ferro  incautum  superat,  securus  amorum 
Germanae;  factumque  diu  celavit  et  aegram 
Multa  malqs  simulans  vana  spe  lusit  amantem. 

Ipsa  sed  in  somnis  inhumati  venit  imago 
Coniugis;  ora  modis  attollens  pallida  miris 
Crudelis  aras  traiectaque  pectora  ferro 


Aen.  I,  317.  Hebrum  libri  Eurum  Rutgersias.  — 343.  agri  libri 

Nudavit  caecumque  domus  scelus  omne  retexit. 

Tum  celerare  fugam  patriaque  excedere  suadet 
Auxiliumque  viae  veteris  tellure  recludit 
Thesauros,  ignotum  argenti  pondus  et  auri. 

360  His  commota  fugam  Dido  sociosque  parabat. 
Conveniunt,  quibus  aut  odium  crudele  tyranni 
Aut  metus  acer  erat;  navis,  quae  forte  paratae. 
Corripiunt  onerantque  auro.  Portantur  avari 
Pygmalionis  opes  pelago ; dux  femina  facti. 

365  Devenere  locos,  ubi  nunc  ingentia  cernis 

Moenia  surgentemque  novae  Karthaginis  arcem, 
Mercatique  solum,  facti  de  nomine  Byrsam, 

Taurino  quantum  possent  circumdare  tergo  — 

Sed  vos  qui  tandem?  quibus  aut  venistis  ab  oris? 

370  Quove  tenetis  iter?  Quaerenti  talibus  ille 
Suspirans  imoque  trahens  a pectore  vocem : 

0 dea,  si  prima  repetens  ab  origine  pergam 
Et  vacet  annalis  nostrorum  audire  laborum. 

Ante  diem  clauso  conponet  Vesper  Olympo. 

375  Nos  Troia  antiqua,  si  vestras  forte  per  auris 
Troiae  nomen  iit,  diversa  per  aequora  vectos 
Forte  sua  Libycis  tempestas  adpulit  oris. 

Sum  pius  Aeneas,  raptos  qui  ex  hoste  Penatis 
Classe  veho  mecum,  fama  super  aethera  notus. 

380  Italiam  quaero  patriam  et  genus  ab  love  summo. 

Bis  denis  Phrygium  conscendi  navibus  aequor 
Matre  dea  monstrante  viam  data  fata  secutus: 

Vix  septem  convulsae  undis  Euroque  supersunt. 

Ipse  ignotus,  egens,  Libyae  deserta  peragro, 

385  Europa  atque  Asia  pulsus.  Nec  plura  querentem 
Passa  Venus  medio  sic  interfata  dolore  est: 

Quisquis  es,  haud,  credo,  invisus  caelestibus  auras 
Vitalis  carpis,  Tyriam  qui  adveneris  urbem. 

Perge  modo  atque  hinc  te  reginae  ad  limina  perfer. 

390  Namque  tibi  reduces  socios  classemque  relatam 
Nuntio  et  in  tutum  versis  aquilonibus  actam, 

Ni  frustra  augurium  vani  docuere  parentes. 

Aspice  bis  senos  laetantis  agmine  cycnos. 

Aetheria  quos  lapsa  plaga  lovis  ales  aperto 
395  Turbabat  caelo ; nunc  terras  ordine  longo 


A e n.  I,  365.  aemis  M cernes  PR.  — 367  - 68.  damnavit  Peerlkampus. 


AENEIDOS  LIB.  I. 


13 


Aut  capere  aut  captas  iam  despectare  videntur: 

Ut  reduces  illi  ludunt  stridentibus  alis 
Et  coetu  cinxere  polum  cantusque  dedere, 

Haud  aliter  puppesque  tuae  pubesque  tuorum 
Aut  portum  tenet  aut  pleno  subit  ostia  velo. 

Perge  modo  et,  qua  te  ducit  via,  dirige  gressum. 

Dixit  et  avertens  rosea  cervice  refulsit, 
Ambrosiaeque  comae  divinum  vertice  odorem 
Spiravere;  pedes  vestis  defluxit  ad  imos; 

Et  vera  incessu  patuit  dea.  Ille  ubi  matrem 
Adgnovit,  tali  fugientem  est  voce  secutus : 

Quid  natum  totiens,  crudelis  tu  quoque,  falsis 
Ludis  imaginibus?  cur  dextrae  iungere  dextram 
Non  datur  ac  veras  audire  et  reddere  voces? 
Talibus  incusat  gressumque  ad  moenia  tendit. 

At  Venus  obscuro  gradientis  aere  saepsit 
Et  multo  nebulae  circum  dea  fudit  amictu, 

Cernere  ne  quis  eos  neu  quis  contingere  posset 
Molirive  moram  aut  veniendi  poscere  caussas. 

Ipsa  Paphum  sublimis  abit  sedesque  revisit 
Laeta  suas,  ubi  templum  illi,  centumque  Sabaeo 
Ture  calent  arae  sertisque  recentibus  halant. 

Corripuere  viam  interea,  qua  semita  monstrat, 
lamque  ascendebant  collem,  qui  plurimus  urbi 
Imminet  adversasque  adspectat  desuper  arces. 
Miratur  molem  Aeneas,  magalia  quondam. 

Miratur  portas  strepitumque  et  strata  viarum. 
Instant  ardentes  Tyrii,  pars  ducere  muros 
Molirique  arcem  et  manibus  subvolvere  saxa. 

Pars  optare  locum  tecto  et  concludere  sulco; 

[lura  magistratusque  legunt  sanctumque  senatum ;] 
Hic  portus  alii  effodiunt;  hic  alta  theatri 
Fundamenta  locant  alii  inmanisque  columnas 
Rupibus  excidunt,  scaenis  decora  alta  futuris. 

Qualis  apes  aestate  nova  per  florea  rura 
Exercet  sub  sole  labor,  cum  gentis  adultos 
Educunt  fetus,  aut  cum  liquentia  mella 
Stipant  et  dulci  distendunt  nectare  cellas, 

Aut  onera  accipiunt  venientum,  aut  agmine  facto 


Aen.  I,  396.  despectare  MR  respectare  P.  — 426.  damnavit  Hey- 

435  Ignavum  fucos  pecus  a praesepibus  arcent; 

Fervet  opus  redolentque  thymo  fragrantia  mella. 

0 fortunati,  quorum  iam  moenia  surgunt ! 

Aeneas  ait  et  fastigia  suspicit  urbis. 

Infert  se  saeptus  nebula  — mirabile  dictu  — 

440  Per  medios  miscetque  viris  neque  cernitur  ulli. 

Lucus  in  urbe  fuit  media,  laetissimus  umbrae, 
Quo  primum  iactati  undis  et  turbine  Poeni 
Effodere  loco  signum,  quod  regia  luno 
Monstrarat,  caput  acris  equi;  sic  nam  fore  bello 
445  Egregiam  et  facilem  victu  per  saecula  gentem. 

Hic  templum  lunoni  ingens  Sidonia  Dido 
Condebat,  donis  opulentum  et  numine  divae. 

Aerea  cui  gradibus  surgebant  limina  nixaeque 
Aere  trabes,  foribus  cardo  stridebat  aenis. 

450  Hoc  primum  in  luco  nova  res  oblata  timorem 
Leniit,  hic  primum  Aeneas  sperare  salutem 
Ausus  et  adflictis  melius  confidere  rebus. 

Namque  sub  ingenti  lustrat  dum  singula  templo 
Reginam  opperiens,  dum,  quae  fortuna  sit  urbi, 

455  Artificumque  manus  inter  se  operumque  laborem 
Miratur,  videt  Iliacas  ex  ordine  pugnas 
Bellaque  iam  fama  totum  volgata  per  orbem, 

Atridas  Priamumque  et  saevum  ambobus  Achillen. 
Constitit  et  lacrimans.  Quis  iam  locus,  inquit,  Achate, 
460  Quae  regio  in  terris  nostri  non  plena  laboris? 

En  Priamus.  Sunt  hic  etiam  sua  praemia  laudi; 

Sunt  lacrimae  rerum  et  mentem  mortalia  tangunt. 
Solve  metus;  feret  haec  aliquam  tibi  fama  salutem. 
Sic  ait  atque  animum  pictura  pascit  inani 
465  Multa  gemens  largoque  humectat  flumine  voltum. 
Namque  videbat,  uti  bellantes  Pergama  circum 
Hac  fugerent  Grai,  premeret  Troiana  iuventus; 

Hac  Phryges,  instaret  curru  cristatus  Achilles. 

Nec  procul  hinc  Rhesi  niveis  tentoria  velis 
470  Adgnoscit  lacrimans,  primo  quae  prodita  somno 
Tydides  multa  vastabat  caede  cruentus, 

Ardentisque  avertit  equos  in  castra,  prius  quam 
Pabula  gustassent  Troiae  Xanthumque  bibissent. 
Parte  alia  fugiens  amissis  Troilus  armis. 


A en.  I,  455.  inter  se  libri  intrans  Ribbeckius.  — 473.  474]  473. 

Infelix  puer  atque  inpar  congressus  Achilli, 

Fertur  equis  curruque  haeret  resupinus  inani, 

Lora  tenens  tamen ; huic  cervixque  comaeque  trahuntur 
Per  terram  et  versa  pulvis  inscribitur  hasta. 

Interea  ad  templum  non  aequae  Palladis  ibant 
Crinibus  Iliades  passis  peplumque  ferebant 
Suppliciter  tristes  et  tunsae  pectora  palmis; 

Diva  solo  fixos  oculos  aversa  tenebat. 

Ter  cir^m  Iliacos  raptaverat  Hectora  muros 
Exanimumque  auro  corpus  vendebat  Achilles. 

Tum  vero  ingentem  gemitum  dat  pectore  ab  imo. 

Ut  spolia,  ut  currus,  utque  ipsum  corpus  amici 
Tendentemque  manus  Priamum  conspexit  inermis. 

Se  quoque  principibus  permixtum  adgnovit  Achivis 
Eoasque  acies  et  nigri  Memnonis  arma. 

Ducit  Amazonidum  lunatis  agmina  peltis 
Penthesilea  furens  mediisque  in  milibus  ardet. 

Aurea  subnectens  exsertae  cingula  mammae, 

Bellatrix,  audetque  viris  concurrere  virgo. 

Haec  dum  Dardanio  Aeneae  miranda  videntur. 

Dum  stupet  obtutuque  haeret  defixus  in  uno, 

Regina  ad  templum,  forma  pulcherrima  Dido, 

Incessit  magna  iuvenum  stipante  caterva. 

Qualis  in  Eurotae  ripis  aut  per  iuga  Cynthi 
Exercet  Diana  choros,  quam  mille  secutae 
Hinc  atque  hinc  glomerantur  Oreades ; illa  pharetram 
Fert  umero  gradiensque  deas  supereminet  omnis; 
Latonae  tacitum  pertemptant  gaudia  pectus: 

Talis  erat  Dido,  talem  se  laeta  ferebat 
Per  medios  instans  operi  regnisque  futuris. 

Tum  foribus  divae,  media  testudine  templi, 

Saepta  armis  solioque  alte  subnixa  resedit, 
lura  dabat  legesque  viris  operumque  laborem 
Partibus  aequabat  iustis  aut  sorte  trahebat: 

Cum  subito  Aeneas  concursu  accedere  magno 
Anthea  Sergestumque  videt  fortemque  Cloanthum 
Teucrorumque  alios,  ater  quos  aequore  turbo 
Dispulerat  penitusque  alias  avexerat  oras. 

Obstipuit  simul  ipse,  simul  percussus  Achates 
Laetitiaque  metuque;  avidi  coniungere  dextras 


A en.  I,  505.  media  testudine  libri  media  e testudine  Ribbeckius.  — 

515  Ardebant;  sed  res  animos  incognita  turbat. 

Dissimulant  et  nube  cava  speculantur  amicti, 

Quae  fortuna  viris,  classem  quo  litore  linquant, 

Quid  veniant  cuncti;  nam  lecti  navibus  ibant 
Orantes  veniam  et  templum  clamore  petebant. 

520  Postquam  introgressi  et  coram  data  copia  fandi, 
Maxumus  Ilioneus  placido  sic  pectore  coepit: 

0 regina,  novam  cui  condere  luppiter  urbem 
lustitiaque  dedit  gentis  frenare  superbas, 

Troes  te  miseri,  ventis  maria  omnia  vecti, 

525  Oramus : prohibe  infandos  a navibus  ignis. 

Parce  pio  generi  et  propius  res  aspice  nostras. 

Non  nos  aut  ferro  Libycos  populare  Penatis 
Venimus  aut  raptas  ad  litora  vertere  praedas. 

Non  ea  vis  animo  nec  tanta  superbia  victis. 

530  Est  locus,  Hesperiam  Grai  cognomine  dicunt, 

Terra  antiqua,  potens  armis  atque  ubere  glaebae; 

Oenotri  coluere  viri;  nunc  fama,  minores 
Italiam  dixisse  ducis  de  nomine  gentem. 

Hic  cursus  fuit: 

535  Cum  subito  adsurgens  fluctu  nimbosus  Orion 
In  vada  caeca  tulit  penitusque  procacibus  austris 
Perque  undas  superante  salo,  perque  invia  saxa 
Dispulit:  huc  pauci  vestris  adnavimus  oris. 

Quod  genus  hoc  hominum?  quaeve  hunc  tam  barbara  morem 
540  Permittit  patria?  hospitio  prohibemur  harenae; 

Bella  cient  primaque  vetant  consistere  terra. 

Si  genus  humanum  et  mortalia  temnitis  arma. 

At  sperate  deos  memores  fandi  atque  nefandi. 

Rex  erat  Aeneas  nobis,  quo  iustior  alter 
545  Nec  pietate  fuit,  nec  bello  maior  et  armis. 

Quem  si  fata  virum  servant,  si  vescitur  aura 
Aetheria  neque  adhuc  crudelibus  occubat  umbris. 

Non  metus,  officio  ne  te  certasse  priorem 
Poeniteat.  Sunt  et  Siculis  regionibus  urbes 
550  Arvaque,  Troianoque  a sanguine  clarus  Acestes. 

Quassatam  ventis  liceat  subducere  classem 
Et  silvis  aptare  trabes  et  stringere  remos. 

Si  datur  Italiam  sociis  et  rege  recepto 
Tendere,  ut  Italiam  laeti  Latiumque  petamus; 


A en.  I,  518.  cuncti  MP^R  cunctis  P^.  — 548.  ne  g nec  MPR.  — 
550.  arvaque  M armaque  R. 


AENEIDOS  LIB.  I. 


17 


Sin  absumpta  salus  et  te,  pater  optume  Teucrum, 
Pontus  habet  Libyae  nec  spes  iam  restat  Iuli, 

At  freta  Sicaniae  saltem  sedesque  paratas. 

Unde  huc  advecti,  regemque  petamus  Acesten. 
Talibus  Ilioneus;  cuncti  simul  ore  fremebant 
Dardanidae. 

Tum  breviter  Dido  Toltum  demissa  profatur: 
Solvite  corde  metum,  Teucri,  secludite  curas. 

Res  dura  et  regni  novitas  me  talia  cogunt 
Moliri  et  late  finis  custode  tueri. 

Quis  genus  Aeneadum,  quis  Troiae  nesciat  urbem , 
Virtutesque  virosque  aut  tanti  incendia  belli? 

Non  obtunsa  adeo  gestamus  pectora  Poeni, 

Nec  tam  aversus  equos  Tyria  Sol  iungit  ab  urbe. 
Seu  vos  Hesperiam  magnam  Saturniaque  arva 
Sive  Erycis  finis  regemque  optatis  Acesten, 

Auxilio  tutos  dimittam  opibusque  iuvabo. 

Voltis  et  his  mecum  pariter  considere  regnis: 

Urbem  quam  statuo,  vestra  est;  subducite  navis; 
Tros  Tyriusque  mihi  nullo  discrimipe  agetur. 

Atque  utinam  rex  ipse  noto  conpulsus  eodem 
Adforet  Aeneas ! Equidem  per  litora  certos 
Dimittam  et  Libyae  lustrare  extrema  iubebo, 

Si  quibus  eiectus  silvis  aut  urbibus  errat. 

His  animum  arrecti  dictis  et  fortis  Achates 
Et  pater  Aeneas  iamdudum  erumpere  nubem 
Ardebant.  Prior  Aenean  conpellat  Achates : 

Nate  dea,  quae  nunc  animo  sententia  surgit? 

Omnia  tuta  vides,  classem  sociosque  receptos. 

Unus  abest,  medio  in  fluctu  quem  vidimus  ipsi 
Submersum;  dictis  respondent  cetera  matris. 

Vix  ea  fatus  erat,  cum  circumfusa  repente 
Scindit  se  nubes  et  in  aethera  purgat  apertum. 
Restitit  Aeneas  claraque  in  luce  refulsit 
Os  umerosque  deo  similis;  namque  ipsa  decoram 
Caesariem  nato  genetrix  lumenque  iuventae 
Purpureum  et  laetos  oculis  adflarat  honores: 

Quale  maniis  addunt  ebori  decus,  aut  ubi  flavo 
Argentum  Pariusve  lapis  circumdatur  auro. 

Tum  sic  reginam  adloquitur  cunctisque  repente 
Inprovisus  ait:  Coram,  quem  quaeritis,  adsum, 
Troius  Aeneas,  Libycis  ereptus  ab  undis. 

0 sola  infandos  Troiae  miserata  labores, 

Vergilius.  2 

Quae  nos,  reliquias  Danaum,  terraeque  marisque 
Omnibus  exhaustos  iam  casibus,  omnium  egenos, 

600  Urbe,  domo  socias,  grates  persolvere  dignas 

Non  opis  est  nostrae,  Dido,  nec  quidquid  ubique  est 
Gentis  Dardaniae,  magnum  quae  sparsa  per  orbem. 
Di  tibi,  si  qua  pios  respectant  numina,  si  quid 
Usquam  iustitia  est  et  mens  sibi  conscia  recti, 

605  Praemia  digna  ferant.  Quae  te  tam  laeta  tulerunt 
Saecula?  qui  tanti  talem  genuere  parentes? 

In  freta  dum  fluvii  current,  dum  montibus  umbrae 
Lustrabunt  convexa,  polus  dum  sidera  pascet, 
Semper  honos  nomenque  tuum  laudesque  manebunt, 
610  Quae  me  cumque  vocant  terrae.  Sic  fatus  amicum 
Ilionea  petit  dextra,  laevaque  Serestum, 

Post  alios,  fortemque  Gyan  fortemque  Cloanthum. 

Obstipuit  primo  aspectu  Sidonia  Dido, 

Casu  deinde  viri  tanto,  et  sic  ore  locuta  est: 

615  Quis  te,  nate  dea,  per  tanta  pericula  casus 
Insequitur?  quae  vis  inmanibus  adplicat  oris? 

Tune  ille  Aeneas,  quem  Dardanio  Anchisae 
Alma  Venus  Phrygii  genuit  Simoentis  ad  undam? 
Atque  equidem  Teucrum  memini  Sidona  venire 
620  Finibus  expulsum  patriis,  nova  regna  petentem 
Auxilio  Beli;  genitor  tum  Belus  opimam 
Vastabat  Cyprum  et  victor  dicione  tenebat. 

Tempore  iam  ex  illo  casus  mihi  cognitus  urbis 
Troianae  nomenque  tuum  regesque  Pelasgi. 

625  Ipse  hostis  Teucros  insigni  laude  ferebat 

Seque  ortum  antiqua  Teucrorum  ab  stirpe  volebat. 
Quare  agite,  o tectis,  iuvenes,  succedite  nostris. 

Me  quoque  per  multos  similis  fortuna  labores 
lactatam  hac  demum  voluit  consistere  terra. 

630  Non  ignara  mali  miseris  succurrere  disco. 

Sic  memorat;  simul  Aenean  in  regia  ducit 
Tecta,  simul  divom  templis  indicit  honorem. 

Nec  minus  interea  sociis  ad  litora  mittit 
Viginti  tauros,  magnorum  horrentia  centum 
635  Terga  suum,  pinguis  centum  cum  matribus  agnos. 
Munera  laetitiamque  dii. 

At  domus  interior  regali  splendida  luxu 

Instruitur,  mediisque  parant  convivia  tectis  : 

Arte  laboratae  vestes  ostroque  superbo, 

Ingens  argentum  mensis,  caelataque  in  auro 
Fortia  facta  patrum,  series  longissima  rerum 
Per  tot  ducta  viros  antiquae  ab  origine  gentis. 

Aeneas  — neque  enim  patrius  consistere  mentem 
Passus  amor  — rapidum  ad  navis  praemittit  Achaten, 
Ascanio  ferat  haecipsumque  ad  moenia  ducat: 

Omnis  in  Ascanio  cari  stat  cura  parentis. 

Munera  praeterea  Iliacis  erepta  ruinis 
Ferre  iubet,  pallam  signis  auroque  rigentem 
Et  circumtextum  croceo  velamen  a cantho, 

Ornatus  Argivae  Helenae,  quos  illa  Mycenis, 

Pergama  cum  peteret  inconcessosque  hymenaeos. 
Extulerat,  matris  Ledae  mirabile  donum; 

Praeterea  sceptrum,  Ilione  quod  gesserat  olim, 
Maxuma  natarum  Priami,  colloque  monile 
Bacatum  et  duplicem  gemmis  auroque  coronam. 

Haec  celerans  iter  ad  navis  tendebat  Achates. 

At  Cytherea  novas  artes,  nova  pectore  versat 
Consilia,  ut  faciem  mutatus  et  ora  Cupido 
Pro  dulci  Ascanio  veniat  donisque  furentem 
Incendat  reginam  atque  ossibus  inplicet  ignem; 

Quippe  domum  timet  ambiguam  Tyriosque  bilinguis; 
Urit  atrox  luno  et  sub  noctem  cura  recursat. 

Ergo  his  aligerum  dictis  adfatur  Amorem : 

Nate,  meae  vires,  mea  magna  potentia  solus. 

Nate,  patris  summi  qui  tela  Typhoia  temnis. 

Ad  te  confugio  et  supplex  tua  numina  posco. 

Frater  ut  Aeneas  pelago  tuus  omnia  circum 
Litora  iactetur  odiis  lunonis  iniquae. 

Nota  tibi,  et  nostro  doluisti  saepe  dolore. 

Hunc  Phoenissa  tenet  Dido  blandisque  moratur 
Vocibus;  et  vereor,  quo  se  lunonia  vertant 
Hospitia;  haud  tanto  cessabit  cardine  rerum. 

Quocirca  capere  ante  dolis  et  cingere  flamma 
Reginam  meditor,  ne  quo  se  numine  mutet. 

Sed  magno  Aeneae  mecum  teneatur  amore. 

Qua  facere  id  possis,  nostram  nunc  accipe  mentem: 
Regius  accitu  cari  genitoris  ad  urbem 


Aen.  I,  642.  antiquae  MP^  antiqua  — 668.  iniquae  MP^R 
acerbae  P^.  — 670.  hunc  MR  nunc  F^. 

Sidoniam  puer  ire  parat,  mea  maxuma  cura, 

Dona  ferens  pelago  et  flammis  restantia  Troiae; 

680  Hunc  ego  sopitum  somno  super  alta  Cythera 
Aut  super  Idalium  sacrata  sede  recondam, 

Ne  qua  scire  dolos  mediusve  occurrere  possit. 

Tu  faciem  illius  noctem  non  amplius  unam 
Falle  dolo  et  notos  pueri  puer  indue  voltus, 

685  Ut,  cum  te  gremio  accipiet  laetissima  Dido 
Regalis  inter  mensas  laticemque  Lyaeum, 

Cum  dabit  amplexus  atque  oscula  dulcia  figet. 
Occultum  inspires  ignem  fallasque  veneno. 

Paret  Amor  dictis  carae  genetricis  et  alas 
690  Exuit  et  gressu  gaudens  incedit  Iuli. 

At  Venus  Ascanio  placidam  per  membra  quietem 
Inrigat  et  fotum  gremio  dea  tollit  in  altos 
Idaliae  lucos,  ubi  mollis  amaracus  illum 
Floribus  et  dulci  adspirans  conplectitur  umbra. 

695  lamque  ibat  dicto  parens  et  dona  Cupido 
Regia  portabat  Tyriis  duce  laetus  Achate. 

Cum  venit,  aulaeis  iam  se  regina  superbis 
Aurea  conposuit  sponda  mediamque  locavit; 

Iam  pater  Aeneas  et  iam  Troiana  iuventus 
700  Conveniunt,  stratoque  super  discumbitur  ostro. 
Dant  manibus  famuli  lymphas  Cereremque  canistris 
Expediunt  tonsisque  ferunt  mantelia  villis. 
Quinquaginta  intus  famulae,  quibus  ordine  longam 
Cura  penum  struere  et  flammis  adolere  Penatis; 

705  Centum  aliae  totidemque  pares  aetate  ministri. 

Qui  dapibus  mensas  onerent  et  pocula  ponant. 

Nec  non  et  Tyrii  per  limina  laeta  frequentes 
Convenere  toris  iussi  discumbere  pictis. 

Mirantur  dona  Aeneae,  mirantur  Iulum 
710  Flagrantisque  dei  voltus  simulataque  verba 
Pallamque  et  pictum  croceo  velamen  acantho. 
Praecipue  infelix,  pesti  devota  futurae. 

Expleri  mentem  nequit  ardescitque  tuendo 
Phoenissa  et  pariter  puero  donisque  movetur. 

715  Ille  ubi  conplexu  Aeneae  colloque  pependit 
Et  magnum  falsi  inplevit  genitoris  amorem, 
Reginam  petit.  Haec  oculis,  haec  pectore  toto 


A en.  1,  famuli  R famulae  MP^.  — 704.  longam  P longo  MR. 

— 711.  damnavit  Ribbeckius. 

Haeret  et  interdum  gremio  fovet,  inscia  Dido, 

Insidat  quantus  miserae  deus.  At  memor  ille 
Matris  Acidaliae  paulatim  abolere  Sychaeum 
Incipit  et  vivo  temptat  praevertere  amore 
lam  pridem  resides  animos  desuetaque  corda. 

Postquam  prima  quies  epulis  mensaeque  remotae, 
Crateras  magnos  statuunt  et  vina  coronant. 

Fit  strepitus  tectis  vocemque  per  ampla  volutant 
Atria;  dependent  lychni  laquearibus  aureis 
Incensi  et  noctem  flammis  funalia  vincunt. 

Hic  regina  gravem  gemmis  auroque  poposcit 
Inplevitque  mero  pateram,  quam  Belus  et  omnes 
A Belo  soliti ; tum  facta  silentia  tectis : 
luppiter,  hospitibus  nam  te  dare  iura  loquuntur. 

Hunc  laetum  Tyriisque  diem  Troiaque  profectis 
Esse  velis,  nostrosque  huius  meminisse  minores. 

Adsit  laetitiae  Bacchus  dator  et  bona  luno; 

Et  vos,  0,  coetum,  Tyrii,  celebrate  faventes. 

Dixit  et  in  mensam  laticum  libavit  honorem 
Primaque,  libato,  summo  tenus  attigit  ore; 

Tum  Bitiae  dedit  increpitans;  ille  inpiger  hausit 
Spumantem  pateram  et  pleno  se  proluit  auro; 

Post  alii  proceres.  Cithara  crinitus  lopas 
Personat  aurata,  docuit  quem  maxumus  Atlas. 

Hic  canit  errantem  lunam  solisque  lahores; 

Unde  hominum  genus  et  pecudes;  unde  imber  et  ignes; 
Arcturum  pluviasque  Hyadas  geminosque  Triones; 

Quid  tantum  Oceano  properent  se  tinguere  soles 
Hiberni,  vel  quae  tardis  mora  noctibus  obstet. 
Ingeminant  plausu  Tyrii,  Troesque  sequuntur. 

Nec  non  et  vario  noctem  sermone  trahebat 
Infelix  Dido  longumque  bibebat  amorem 
Multa  super  Priamo  rogitans,  super  Hectore  multa ; 
Nunc,  quibus  Aurorae  venisset  filius  armis. 

Nunc,  quales  Diomedis  equi,  nunc,  quantus  Achilles. 
Immo  age  et  a prima  dic,  hospes,  origine  nobis 
Insidias,  inquit,  Danaum,  casusque  tuorum 
Erroresque ‘tuos;  nam  te  iam  septima  portat 
Omnibus  errantem  terris  et  fluctibus  aestas. 


Aen.  I,  725.  fit  MR  it  P.  — 741.  quem  M quae  Servius. 

Conticuere  omnes  intentique  ora  tenebant. 

Inde  toro  pater  Aeneas  sic  orsus  ab  alto: 

Infandum,  regina,  iubes  renovare  dolorem. 

Troianas  ut  opes  et  lamentabile  regnum 
5 Eruerint  Danai,  quaeque  ipse  miserrima  vidi 
Et  quorum  pars  magna  fui  — quis  talia  fando 
Myrmidonum  Dolopumve  aut  duri  miles  Ulixi 
Temperet  a lacrimis?  et  iam  nox  humida  caelo 
Praecipitat  suadentque  cadentia  sidera  somnos. 

10  Sed  si  tantus  amor  casus  cognoscere  nostros 
Et  breviter  Troiae  supremum  audire  laborem. 
Quamquam  animus  meminisse  horret  luctuque  refugit, 
Incipiam. 

Fracti  bello  fatisque  repulsi 
Ductores  Danaum  tot  iam  labentibus  annis 
15  Instar  montis  equum  divina  Palladis  arte 
Aedificant  sectaque  intexunt  abiete  costas ; 

Votum  pro  reditu  simulant;  ea  fama  vagatur. 

Huc  delecta  virum  sortiti  corpora  furtim 
Includunt  caeco  lateri  penitusque  cavernas 
20  Ingentis  uterumque  armato  milite  conplent. 

Est  in  conspectu  Tenedos,  notissima  fama 
Insula,  dives  opum,  Priami  dum  regna  manebant. 
Nunc  tantum  sinus  et  statio  male  fida  carinis; 

Huc  se  provecti  deserto  in  litore  condunt. 

25  Nos  abiisse  rati  et  vento  petiisse  Mycenas. 

Ergo  omnis  longo  solvit  se  Teucria  luctu. 

Panduntur  portae;  iuvat  ire  et  Dorica  castra 

Desertosque  videre  locos  litusque  relictum. 

Hic  Dolopum  manus,  hic  saevus  tendebat  Achilles; 

Classibus  hic  locus ; hic  acie  certare  solebant. 

Pars  stupet  innuptae  donum  exitiale  Minervae 
Et  molem  mirantur  equi;  primusque  Thymoetes 
Duci  intra  muros  hortatur  et  arce  locari, 

Sive  dolo  seu  iam  Troiae  sic  fata  ferebant. 

At  Capys,  et  quorum  melior  sententia  menti, 

Aut  pelago  Danaum  insidias  suspectaque  dona 
Praecipitare  iubent  subiectisque  urere  flammis. 

Aut  terebrare  cavas  uteri  et  temptare  latebras. 

Scinditur  incertum  studia  in  contraria  volgus. 

Primus  ibi  ante  omnis  magna  comitante  caterva 
Laocoon  ardens  summa  decurrit  ab  arce 
Et  procul : 0 miseri,  quae  tanta  insania,  cives  ? 

Creditis  avectos  hostis?  aut  ulla  putatis 
Dona  carere  dolis  Danaum?  sic  notus  Ulixes? 

Aut  hoc  inclusi  ligno  occultantur  Achivi, 

Aut  haec  in  nostros  fabricata  est  machina  muros. 

Inspectura  domos  venturaque  desuper  urbi, 

Aut  aliquis  latet  error;  equo  ne  credite,  Teucri. 

Quidquid  id  est,  timeo  Danaos  et  dona  ferentis. 

Sic  fatus  validis  ingentem  viribus  hastam 
In  latus  inque  feri  curvam  conpagibus  alvum 
Contorsit.  Stetit  illa  tremens,  uteroque  recusso 
Insonuere  cavae  gemitumque  dedere  cavernae. 

Et,  si  fata  deum,  si  mens  non  laeva  fuisset, 

Inpulerat  ferro  Argolicas  foedare  latebras, 

Troiaque  nunc  staret,  Priamique  arx  alta  maneres. 

Ecce,  manus  iuvenera  interea  post  terga  revinctum 
Pastores  magno  ad  regem  clamore  trahebant 
Dardanidae,  qui  se  ignotum  venientibus  ultro, 

IIoc  ipsum  ut  strueret  Troiamque  aperiret  Achivis, 

Obtulerat,  fidens  animi  atque  in  utrumque  paratus, 

Seu  versare  dolos  seu  certae  occumbere  morti. 

Undique  visendi  studio  Troiana  iuventus 
Circumfusa, ruit  certantque  inludere  capto. 

Accipe  nunc  Danaum  insidias  et  crimine  ab  uno 
Disce  omnis. 

Namque  ut  conspectu  in  medio  turbatus,  inermis. 

Constitit  atque  oculis  Phrygia  agmina  circumspexit: 

Heu,  quae  nunc  tellus,  inquit,  quae  me  aequora  possunt 
70  Accipere?  aut  quid  iam  misero  mihi  denique  restat. 

Cui  neque  apud  Danaos  usquam  locus,  et  super  ipsi 
Dardanidae  infensi  poenas  cum  sanguine  poscunt. 

Quo  gemitu  conversi  animi  conpressus  et  omnis 
Inpetus.  Hortamur  ftiri,  quo  sanguine  cretus, 

75  Quidve  ferat;  memoret,  quae  sit  fiducia  capto. 

Ille  haec  deposita  tandem  formidine  fatur: 

Cuncta  equidem  tibi,  rex,  fuerit  quodcumque,  fatebor 
Vera,  inquit;  neque  me  Argolica  de  gente  negabo; 

Hoc  primum;  nec,  si  miserum  Fortuna  Sinonem 
80  Finxit,  vanum  etiam  mendacemque  inproba  finget. 

Fando  aliquod  si  forte  tuas  pervenit  ad  auris 
Belidae  nomen  Palamedis  et  incluta  fama 
Gloria,  quem  falsa  sub  proditione  Pelasgi 
Insontem  infando  indicio,  quia  bella  vetabat, 

85  Demisere  Neci,  nunc  cassum  lumine  lugent: 

Illi  me  comitem  et  consanguinitate  propinquum 
Pauper  in  arma  pater  primis  huc  misit  ab  annis. 

Dum  stabat  regno  incolumis  regumque  vigebat 
Conciliis,  et  nos  aliquod  nomenque  decusque 
90  Gessimus.  Invidia  postquam  pellacis  Ulixi  — 

Haud  ignota  loquor  — superis  concessit  ab  oris, 

Adflictus  vitam  in  tenebris  luctuque  trahebam 
Et  casum  insontis  mecum  indignabar  amici. 

Nec  tacui  demens  et  me,  fors  si  qua  tulisset, 

95  Si  patrios  umquam  remeassem  victor  ad  Argos, 

Promisi  ultorem  et  verbis  odia  aspera  movi. 

Hinc  mihi  prima  mali  labes,  hinc  semper  Ulixes 
Criminibus  terrere  novis,  hinc  spargere  voces 
In  volgum  ambiguas  et  quaerere  conscius  arma. 

100  Nec  requievit  enim,  donec  Calchante  ministro  — 

Sed  quid  ego  haec  autem  nequidquam  ingrata  revolvo? 
Quidve  moror,  si  omnis  uno  ordine  habetis  Achivos, 

Idque  audire  sat  est?  lamdudum  sumite  poenas; 

Hoc  Ithacus  velit  et  magno  mercentur  Atridae. 

105  Tum  vero  ardemus  scitari  et  quaerere  caussas. 

Ignari  scelerum  tantorum  artisque  Pelasgae. 

Prosequitur  pavitans  et  ficto  pectore  fatur: 


Aen.  II,  75.  quidve  ferat  Whvi  quive  fuat^xhhec^dns,  — memoret 

libri  memores  Ribbeckius.  — 76.  damnavit  Ribbeckius.  — 90.  pellacis 
M fallacis  P.  — 105.  causas  MP^  casus  P^. 

Saepe  fugam  Danai  Troia  cupiere  relicta 
Moliri  et  loilgo  fessi  discedere  bello; 

Fecissentque  utinam ! saepe  illos  aspera  ponti 
Interclusit  hiemps  et  terruit  Auster  euntis. 

Praecipue,  cum  iam  hic  trabibus  contextus  acernis 
Staret  equus,  toto  sonuerunt  aethere  nimbi. 

Suspensi  Eurypylum  scitantem  oracula  Phoebi 
Mittimus,  isque  adytis  haec  tristia  dicta  reportat: 
„Sanguine  placastis  ventos  et  virgine  caesa. 

Cum  primum  Iliacas,  Danai,  venistis  ad  oras; 
Sanguine  quaerendi  reditus  animaque  litandum 
Argolica.“  Volgi  quae  vox  ut  venit  ad  auris, 
Obstipuere  animi  gelidusque  per  ima  cucurrit 
Ossa  tremor,  cui  fata  parent,  quem  poscat  Apollo. 
Hic  Ithacus  vatem  magno  Calchanta  tumultu 
Protrahit  in  medios;  quae  sint  ea  numina  divom. 
Flagitat.  Et  mihi  iam  multi  crudele  canebant 
Artificis  scelus  et  taciti  ventura  videbant. 

Bis  quinos  silet  ille  dies  tectusque  recusat 
Prodere  voce  sua  quemquam  aut  opponere  morti. 

Vix  tandem,  magnis  Ithaci  clamoribus  actus, 
Conposito  rumpit  vocem  et  me  destinat  arae. 
Adsensere  omnes  et,  quae  sibi  quisque  timebat. 

Unius  in  miseri  exitium  conversa  tulere, 
lamque  dies  infanda  aderat,  mihi  sacra  parari 
Et  salsae  fruges  et  circum  tempora  vittae: 

Eripui,  fateor,  leto  me  et  vincula  rupi 
Limosoque  lacu  per  noctem  obscurus  in  ulva 
Delitui,  dum  vela,  darent  si  forte,  dedissent. 

Nec  mihi  iam  patriam  antiquam  spes  ulla  videndi. 
Nec  dulcis  natos  exoptatumque  parentem ; 

Quos  illi  fors  et  poenas  ob  nostra  reposcent 
Effugia  et  culpam  hanc  miserorum  morte  piabunt. 
Quod  te  per  superos  et  conscia  numina  veri. 

Per,  si  qua  est,  quae  restet  adhuc  mortalibus  usquam 
Intemerata  fides,  oro,  miserere  laborum 
Tantorum,  miserere  animi  non  digna  ferentis. 

His  lacHmis  vitam  damus  et  miserescimus  ultro. 
Ipse  viro  primus  manicas  atque  arta  levari 
Vincla  iubet  Priamus  dictisque  ita  fatur  amicis: 


Aen.  II,  114.  scitantem  P scitatum  M^.  — 138.  dulcis  MP^  du- 
plicis  P^. 

Quisquis  es,  amissos  hinc  iam  obliviscere  Graios; 
Noster  eris  mihique  haec  edissere  vera  roganti: 

150  Quo  molem  hanc  inmanis  equi  statuere?  quis  auctor? 
Quidve  petunt?  quae  religio?  aut  quae  machina  belli? 
Dixerat.  Ille  dolis  instructus  et  arte  Pelasga 
Sustulit  exutas  vinclis  ad  sidera  palmas: 

Vos,  aeterni  ignes,  et  non  violabile  vestrum 
155  Testor  numen,  ait,  vos,  arae  ensesque  nefandi, 

Quos  fugi,  vittaeque  deum,  quas  hostia  gessi: 

Fas  mihi  Graiorum  sacrata  resolvere  iura, 

Fas  odisse  viros  atque  omnia  ferre  sub  auras, 

Si  qua  tegunt;  teneor  patriae  nec  legibus  ullis. 

160  Tu  modo  promissis  maneas  servataque  serves 
Troia  fidem,  si  vera  feram,  si  magna  rependam. 

Omnis  spes  Danaum  et  coepti  fiducia  belli 
Palladis  auxiliis  semper  stetit,  inpius  ex  quo 
Tydides  sed  enim  scelerumque  inventor  Ulixes 
165  Fatale  adgressi  sacrato  avellere  templo 
Palladium  caesis  summae  custodibus  arcis 
Corripuere  sacram  effigiem  manibusque  cruentis 
Virgineas  ausi  divae  contingere  vittas: 

Ex  illo  fluere  ac  retro  sublapsa  referri 
170  Spes  Danaum,  fractae  vires,  aversa  deae  mens. 

Nec  dubiis  ea  signa  dedit  Tritonia  monstris. 

Vix  positum  castris  simulacrum : arsere  coruscae 
Luminibus  flammae  arrectis  salsusque  per  artus 
Sudor  iit  terque  ipsa  solo  — mirabile  dictu  — 

175  Emicuit  parmamque  ferens  hastamque  trementem. 
Extemplo  temptanda  fuga  canit  aequora  Calchas, 

Nec  posse  Argolicis  exscindi  Pergama  telis. 

Omina  ni  repetant  Argis  numenque  reducant, 

Quod  pelago  et  curvis  secum  advexere  carinis. 

180  Et  nunc  quod  patrias  vento  petiere  Mycenas: 

Arma  deosque  parant  comites  pelagoque  remenso 
Inprovisi  aderunt.  Ita  digerit  omina  Calchas. 

Hanc  pro  Palladio  moniti,  pro  numine  laeso 
Effigiem  statuere,  nefas  quae  triste  piaret. 

185  Hanc  tamen  inmensam  Calchas  attollere  molem 
Roboribus  textis  caeloque  educere  iussit. 

Ne  recipi  portis  aut  duci  in  moenia  posset, 

Neu  populum  antiqua  sub  religione  tueri. 


Aen.  II,  179.  advexere  g avexere  M.  — 187.  posset  P possit  FM. 

Nam  si  vestra  manus  violasset  dona  Minervae, 

Tum  magnum  exitium  — quod  di  prius  omen  in  ipsum 
Convertant!  — Priami  imperio  Prygibusque  futurum; 
Sin  manibus  vestris  vestram  ascendisset  in  urbem, 

Ultro  Asiam  magno  Pelopea  ad  moenia  bello 
Venturam  et  nostros  ea  fata  manere  nepotes. 

Talibus  insidiis  periurique  arte  Sinonis 
Credita  res,  captique  dolis  lacrimisque  coactis, 

Quos  neque  Tydides  nec  Larissaeus  Achilles, 

Non  anni  domuere  decem,  non  mille  carinae. 

Hic  aliud  maius  miseris  multoque  tremendum 
Obicitur  magis  atque  inprovida  pectora  turbat. 

Laocoon,  ductus  Neptuno  sorte  sacerdos. 

Sollemnis  taurum  ingentem  mactabat  ad  aras. 

Ecce  autem  gemini  a Tenedo  tranquilla  per  alta  — 
Horresco  referens  — inmensis  orbibus  angues 
Incumbunt  pelago  pariterque  ad  litora  tendunt; 

Pectora  quorum  inter  fluctus  arrecta  iubaeque 
Sanguineae  superant  undas;  pars  cetera  pontum 
Pone  legit  sinuatque  inmensa  volumine  terga. 

Fit  sonitus  spumante  salo;  iamque  arva  tenebant 
Ardentisque  oculos  suffecti  sanguine  et  igni 
Sibila  lambebant  linguis  vibrantibus  ora. 

Diffugimus  visu  exsangues.  Illi  agmine  certo 
Laocoonta  petunt;  et  primum  parva  duorum 
Corpora  natorum  serpens  amplexus  uterque 
Inplicat  et  miseros  morsu  depascitur  artus; 

Post  ipsum  auxilio  subeuntem  ac  tela  ferentem 
Corripiunt  spirisque  ligant  ingentibus;  et  iam 
Bis  medium  amplexi,  bis  collo  squamea  circum 
Terga  dati  superant  capite  et  cervicibus  altis. 

Ille  simul  manibus  tendit  divellere  nodos 
Perfusus  sanie  vittas  atroque  veneno, 

Clamores  simul  horrendos  ad  sidera  tollit: 

Qualis  mugitus,  fugit  cum  saucius  aram 
Taurus  et  incertam  excussit  cervice  securim. 

At  gemini  lapsu  delubra  ad  summa  dracones 
Diffugiunt  saevaeque  petunt  Tritonidis  arcem 
Sub  pedibusque  deae  clipeique  sub  orbe  teguntur. 

Tum  vero  tremefacta  novus  per  pectora  cunctis 
Insinuat  pavor,  et  scelus  expendisse  merentem 

230  Laocoonta  ferunt,  sacrum  qui  cuspide  robur 
Laeserit  et  tergo  sceleratam  intorserit  hastam. 
Ducendum  ad  sedes  simulacrum  orandaque  divae 
Numina  conclamant. 

Dividimus  muros  et  moenia  pandimus  urbis. 

235  Accingunt  omnes  operi  pedibusque  rotarum 
Subiciunt  lapsus  et  stuppea  vincula  collo 
Intendunt.  Scandit  fatalis  machina  muros 
Feta  armis.  Pueri  circum  innuptaeque  puellae 
Sacra  canunt  funemque  manu  contingere  gaudent. 

240  Illa  subit  mediaeque  minans  inlabitur  urbi. 

0 patria,  o divom  domus  Ilium  et  incluta  bello 
Moenia  Dardanidum!  quater  ipso  in  limine  portae 
Substitit  atque  utero  sonitum  quater  arma  dedere; 
Instamus  tamen  inmemores  caecique  furore 
245  Et  monstrum  infelix  sacrata  sistimus  arce. 

Tunc  etiam  fatis  aperit  Cassandra  futuris 
Ora  dei  iussu  non  umquam  credita  Teucris. 

Nos  delubra  deum  miseri,  quibus  ultimus  esset 
Ille  dies,  festa  velamus  fronde  per  urbem. 

250  Vertitur  interea  caelum  et  ruit  Oceano  nox 
Involvens  umbra  magna  terramque  polumque 
Myrmidonumque  dolos;  fusi  per  moenia  Teucri 
Conticuere;  sopor  fessos  conplectitur  artus. 

Et  iam  Argiva  phalanx  instructis  navibus  ibat 
255  A Tenedo,  tacitae  per  amica  silentia  lunae 
Litora  nota  petens;  flammas  cum  regia  puppis 
Extulerat,  fatisque  deum  defensus  iniquis 
Inclusos  utero  Danaos  et  pinea  furtim 
Laxat  claustra  Sinon.  Illos  patefactus  ad  auras 
260  Reddit  equus,  laetique  cavo  se  robore  promunt 
Thessandrus  Sthenelusque  duces  et  dirus  Ulixes, 
Demissum  lapsi  per  funem,  Acamasque  Thoasque 
Pelidesque  Neoptolemus  primusque  Machaon 
Et  Menelaus  et  ipse  doli  fabricator  Epeos. 

265  Invadunt  urbem  somno  vinoque  sepultam, 

Caeduntur  vigiles,  portisque  patentibus  omnis 
Accipiunt  socios  atque  agmina  conscia  iungunt. 

Tempus  erat,  quo  prima  quies  mortalibus  aegris 
Incipit  et  dono  divom  gratissima  serpit. 

270  In  somnis,  ecce,  ante  oculos  maestissimus  Hector 
Visus  adesse  mihi  largosque  effundere  fletus, 

Raptatus  bigis,  ut  quondam,  aterque  cruento 

Pulvere  perque  pedes  traiectus  lora  tumentis. 

Hei  mihi,  qualis  erat!  quantum  mutatus  ab  illo 
Hectore,  qui  redit  exuvias  indutus  Achilli, 

Vel  Danaum  Phrygios  iaculatus  puppibus  ignis, 
Squalentem  barbam  et  concretos  sanguine  crinis 
Volneraque  illa  gerens,  quae  circum  plurima  muros 
Accepit  patrios.  Ultro  flens  ipse  videbar 
Conpellare  virum  et  maestas  expromere  voces: 

0 lux  Dardaniae,  spes  o fidissima  Teucrum, 

Quae  tantae  tenuere  morae?  quibus  Hector  ab  oris 
Exspectate  venis?  ut  te  post  multa  tuorum 
Funera,  post  varios  hominumque  urbisque  labores 
Defessi  aspicimus!  quae  caussa  indigna  serenos 
Foedavit  voltus?  aut  cur  haec  volnera  cerno? 

Ille  nihil,  nec  me  quaerentem  vana  moratur. 

Sed  graviter  gemitus  imo  de  pectore  ducens, 

Heu  fuge,  nate  dea,  teque  his,  ait,  eripe  flammis. 
Hostis  habet  muros:  ruit  alta  a culmine  Troia. 

Sat  patriae  Priamoque  datum:  si  Pergama  dextra 
Defendi  possent,  etiam  hac  defensa  fuissent. 

Sacra  suosque  tibi  commendat  Troia  Penatis; 

Hos  cape  fatorum  comites,  bis  moenia  quaere, 
Magna  pererrato  statues  quae  denique  ponto. 

Sic  ait  et  manibus  vittas  Vestamque  potentem 
Aeternumque  adytis  effert  penetralibus  ignem. 

Diverso  interea  miscentur  moenia  luctu 
Et  magis  atque  magis,  quamquam  secreta  parentis 
Anchisae  domus  arboribusque  obtecta  recessit. 
Clarescunt  sonitus  armorumque  ingruit  horror. 
Excutior  somno  et  summi  fastigia  tecti 
Ascensu  supero  atque  arrectis  auribus  adsto ; 

In  segetem  veluti  cum  flamma  furentibus  austris 
Incidit,  aut  rapidus  montano  flumine  torrens 
Sternit  agros,  sternit  sata  laeta  boumque  labores 
Praecipitisque  trabit  silvas;  stupet  inscius  alto 
Accipiens  sonitum  saxi  de  vertice  pastor. 

Tum  vero  manifesta  fides,  Danaumque  patescunt 
Insidiae.  larh  Deiphobi  dedit  ampla  ruinam 
Volcano  superante  domus,  iam  proxumus  ardet 
Ucalegon;  Sigea  igni  freta  lata  relucent. 

Exoritur  clamorque  virum  clangorque  tubarum. 

Arma  amens  capio ; nec  sat  rationis  in  armis : 

315  Sed  glomerare  manum  bello  et  concurrere  in  arcem 
Cum  sociis  ardent  animi;  furor  iraque  mentem 
Praecipitant  pulchrumque  mori  succurrit  in  armis. 

Ecce  autem  telis  Panthus  elapsus  Achivom, 
Panthus  Othryades,  arcis  Phoebique  sacerdos, 

320  Sacra  manu  victosque  deos  parvumque  nepotem 
Ipse  trahit  cursuque  amens  ad  limina  tendit. 

Quo  res  summa  loco,  Panthu?  quam  prendimus  arcem 
Vix  ea  fatus  eram,  gemitu  cum  talia  reddit: 

Venit  summa  dies  et  ineluctabile  tempus 
325  Dardaniae.  Fuimus  Troes,  fuit  Ilium  et  ingens 
Gloria  Teucrorum;  ferus  omnia  luppiter  Argos 
Transtulit;  incensa  Danai  dominantur  in  urbe. 

Arduus  armatos  mediis  in  moenibus  adstans 
Fundit  equus  victorque  Sinon  incendia  miscet 
330  Insultans.  Portis  alii  bipatentibus  adsunt, 

Milia  quot  magnis  umquam  venere  Mycenis; 

Obsedere  alii  telis  angusta  viarum 
Oppositi;  stat  ferri  acies  mucrone  corusco 
Stricta,  parata  neci;  vix  primi  proelia  temptant 
335  Portarum  vigiles  et  caeco  Marte  resistunt. 

Talibus  Othryadae  dictis  et  numine  divom 
In  flammas  et  in  arma  feror,  quo  tristis  Erinys, 

Quo  fremitus  vocat  et  sublatus  ad  aethera  clamor. 
Addunt  se  socios  Rhipeus  et  maxumus  armis 
340  Epytus,  oblati  per  lunam,  Hypanisque  Dymasque 
Et  lateri  adglomerant  nostro  iuvenisque  Coroebus 
Mygdonides.  Illis  ad  Troiam  forte  diebus 
Venerat  insano  Cassandrae  incensus  amore 
Et  gener  auxiliufli  Priamo  Phrygibusque  ferebat, 

345  Infelix,  qui  non  sponsae  praecepta  furentis 
Audierit. 

Quos  ubi  confertos  audere  in  proelia  vidi, 

Incipio  super  his:Iuvenes,  fortissima  frustra 
Pectora,  si  vobis  audendi  extrema  cupido 
350  Certa,  sequi ; quae  sit  rebus  fortuna,  videtis ; 

Excessere  omnes  adytis  arisque  relictis 

Di,  quibus  imperium  hoc  steterat;  succurritis  urbi 

Incensae : moriamur  et  in  media  arma  ruamus, 

Una  salus  victis  nullam  sperare  salutem. 

Sic  animis  iuvenum  furor  additus.  Inde,  lupi  ceu 
Raptores  atra  in  nebula,  quos  inproba  ventris 
Exegit  caecos  rabies  catulique  relicti 
Faucibus  exspectant  siccis,  per  tela,  per  hostis 
Vadimus  haud  dubiam  in  mortem  mediaeque  tenemus 
Urbis  iter;  Nox  atra  cava  circumvolat  umbra. 

Quis  cladem  illius  noctis,  quis  funera  fando 
Explicet  aut  possit  lacrimis  aequare  labores? 

Urbs  antiqua  ruit  multos  dominata  per  annos; 
Plurima  perque  vias  sternuntnr  inertia  passim 
Corpora  perque  domos  et  religiosa  deorum 
Limina.  Nec  soli  poenas  dant  sanguine  Teucri; 
Quondam  etiam  victis  redit  in  praecordia  virtus 
Victoresque  cadunt  Danai.  Crudelis  ubique 
Luctus,  ubique  pavor  et  plurima  mortis  imago. 

Primus  se  Danaum  magna  comitante  caterva 
Androgeos  offert  nobis  socia  agmina  credens 
Inscius  atque  ultro  verbis  conpellat  amicis: 

Festinate,  viri.  Nam  quae  tam  sera  moratur 
Segnities?  alii  rapiunt  incensa  feruntque 
Pergama;  vos  celsis  nunc  primum  a navibus  itis? 
Dixit  et  extemplo,  neque  enim  responsa  dabantur 
Fida  satis,  sensit  medios  delapsus  in  hostis. 

Obstipuit  retroque  pedem  cum  voce  repressit. 
Inprovisura  aspris  veluti  qui  sentibus  anguem 
Pressit  humi  nitens  trepidusque  repente  refugit 
Attollentem  iras  et  caerula  colla  tumentem; 

Haud  secus  Androgeos  visu  tremefactus  abibat. 
Inruimus  densis  et  circumfundimur  armis 
Ignarosque  loci  passim  et  formidine  captos 
Sternimus.  Adspirat  primo  fortuna  labori. 

Atque  hic  successu  exsultans  animisque  Coroebus, 

0 socii,  qua  prima,  inquit,  fortuna  salutis 
Monstrat  iter,  quaque  ostendit  se  dextra,  sequamur; 
Mutemus  clipeos  Danaumque  insignia  nobis 
Aptemus.  Dolus  an  virtus,  quis  in  hoste  requirat? 
Arma  dabunt  ipsi.  Sic  fatus,  deinde  comantem 
Androgei  galeam  clipeique  insigne  decorum 
Induitur  laterique  Argivum  adcommodat  ensem. 

Hoc  Rhipeus,  hoc  ipse  Dymas  omnisque  iuventus 
Laeta  facit;  spoliis  se  quisque  recentibus  armat 
Vadimus  inmixti  Danais  haud  numine  nostro 
Multaque  per  caecam  congressi  proelia  noctem 

Conserimus,  multos  Danaum  demittimus  Orco. 
Diffugiunt  alii  ad  navis  et  litora  cursu 
400  Fida  petunt;  pars  ingentem  formidine  turpi 

Scandunt  rursus  equum  et  nota  conduntur  in  alvo. 

Heu  nihil  invitis  fas  quemquam  fidere  divis! 
Ecce  trahebatur  passis  Priameia  virgo 
Crinibus  a templo  Cassandra  adytisque  Minervae 
405  Ad  caelum  tendens  ardetiitia  lumina  frustra. 
Lumina,  nam  teneras  arcebant  vincula  palmas. 

Non  tulit  hanc  speciem  furiata  mente  Coroebus 
Et  sese  medium  iniecit  periturus  in  agmen. 
Consequimur  cuncti  et  densis  incurrimus  armis. 
410  Hic  primum  ex  alto  delubri  culmine  telis 

Nostrorum  obruimur  oriturque  miserrima  caedes 
Armorum  facie  et  Graiarum  errore  iubarum. 

Tum  Danai  gemitu  atque  ereptae  virginis  ira 
Undique  collecti  invadunt,  acerrimus  Aiax 
415  Et  gemini  Atridae  Dolopumque  exercitus  omnis; 
Adversi  rupto  ceu  quondam  turbine  venti 
Confligunt,  Zephyrusque  Notusque  et  laetus  Eois 
Eurus  equis;  stridunt  silvae  saevitque  tridenti 
Spumeus  atque  imo  Nereus  ciet  aequora  fundo. 

420  Illi  etiam,  si  quos  obscura  nocte  per  umbram 
Fudimus  insidiis  totaque  agitavimus  urbe, 
Adparent;  primi  clipeos  mentitaque  tela 
Adgnoscunt  atque  ora  sono  discordia  signant. 
Ilicet  obruimur  numero;  primusque  Coroebus 
425  Penelei  dextra  divae  armipotentis  ad  aram 
Procumbit;  cadit  et  Rhipeus,  iustissimus  unus 
Qui  fuit  in  Teucris  et  servantissimus  aequi; 

Dis  aliter  visum;  pereunt  Hypanisque  Dymasque 
Confixi  a sociis;  nec  te  tua  plurima,  Panthu, 

430  Labentem  pietas  nec  Apollinis  infula  texit. 

Iliaci  cineres  et  flamma  extrema  meorum, 

Testor,  in  occasu  vestro  nec  tela  nec  ullas 
Vitavisse  vices;  Danaum  et,  si  fata  fuissent. 

Ut  caderem  meruisse  manu.  Divellimur  inde; 

435  Iphitus  et  Pelias  mecum;  quorum  Iphitus  aevo 
lam  gravior,  Pelias  et  volnere  tardus  Ulixi; 
Protinus  ad  sedes  Priami  clamore  vocati. 

Hic  vero  ingentem  pugnam,  ceu  cetera  nusquam 

Bella  forent,  nulli  tota  morerentur  in  urbe, 

Sic  Martem  indomitum  Danaosque  ad  tecta  ruentis 
Cernimus  obsessumque  acta  testudine  limen. 

Haerent  parietibus  scalae  postisque  sub  ipsos 
Nituntur  gradibus  clipeosque  ad^tela  sinistris 
Protecti  obiciunt,  prensant  fastigia  dextris. 

Dardanidae  contra  turris  ac  tecta  domorum 
Culmina  convellunt;  his  se,  quando  ultima  cernunt. 
Extrema  iam  in  morte  parant  defendere  telis ; 

Auratasque  trabes,  veterum  decora  alta  parentum , 
Devolvunt;  alii  strictis  mucronibus  imas 
Obsedere  fores;  has  servant  agmine  denso. 

Instaurati  animi,  regis  succurrere  tectis 
Auxilioque  levare  viros  vimque  addere  victis. 

Limen  erat  caecaeque  fores  et  pervius  usus 
Tectorum  inter  se  Priami,  postesque  relicti 
A tergo,  infelix  q^ua  se,  dum  regna  manebant. 

Saepius  Andromache  ferre  incomitata  solebat 
Ad  soceros  et  avo  puerum  Astyanacta  trahebat. 

Evado  ad  summi  fastigia  culminis,  unde 
Tela  manu  miseri  iactabant  inrita  Teucri. 

Turrim  in  praecipiti  stantem  summisque  sub  astra 
Eductam  tectis,  unde  omnis  Troia  videri 
Et  Danaum  solitae  naves  et  Achaia  castra, 

Adgressi  ferro  circum,  qua  summa  labantis 
luncturas  tabulata  dabant,  convellimus  altis 
Sedibus  inpulimusqqe;  ea  lapsa  repente  ruinam 
Cum  sonitu  trahit  et  Danaum  super  agmina  late 
Incidit.  Ast  alii  subeunt,  nec  saxa  nec  ullum 
Telorum  interea  cessat  genus. 

Vestibulum  ante  ipsum  primoque  in  limine  Pyrrhus 
Exsultat,  telis  et  luce  coruscus  aena; 

Qualis  ubi  in  lucem  coluber  mala  granyna  pastus. 

Frigida  sub  terra  tumidum  quem  bruma  tegebat. 

Nunc,  positis  novus  exuviis  nitidusque  iuventa , 

Lubrica  convolvit  sublato  pectore  terga 
Arduus  ad  solem  et  linguis  micat  ore  trisulcis. 

Una  ingens  Periphas  et  equorum  agitator  Achillis, 
Armiger  Automedon,  una  omnis  Scyria  pubes 
Succedunt  tecto  et  flammas  ad  culmina  iactant. 

Ipse  inter  primos  correpta  dura  bipenni 
480  Limina  perrumpit  postisque  a cardine  vellit 
Aeratos;  iamque  excisa  trabe  firma  cavavit 
Robora  et  ingentem  lato  dedit  ore  fenestram. 

Adparet  domus  intus  et  atria  longa  patescunt; 
Adparent  Priami  et  veterum  penetralia  regum 
,485  Armatosque  vident  stantis  in  limine  primo. 

At  domus  interior  gemitu  miseroque  tumultu 
Miscetur  penitusque  cavae  plangoribus  aedes 
Femineis  ululant;  ferit  aurea  sidera  clamor. 

Tum  pavidae  tectis  matres  ingentibus  errant 
490  Amplexaeque  tenent  postis  atque  oscula  figunt. 

Instat  vi  patria  Pyrrhus;  nec  claustra  neque  ipsi 
Custodes  sufferre  valent;  labat  ariete  crebro 
lanua  et  emoti  procumbunt  cardine  postes. 

Fit  via  vi;  rumpunt  aditus  primosque  trucidant 
495  Inmissr  Danai  et  late  loca  milite  conplent. 

Non  sic,  aggeribus  ruptis  cum  spumeus  amnis 
Exit  oppositasque  evicit  gurgite  moles, 

Fertur  in  arva  furens  cumulo  camposque  per  omnis 
Cum  stabulis  armenta  trahit.  Vidi  ipse  furentem 
500  Caede  Neoptolemum  geminosque  in  limine  Atridas; 
Vidi  Hecubam  centumque  nurus  Priamumque  per  aras 
Sanguine  foedantem,  quos  ipse  sacraverat,  ignis. 
Quinquaginta  illi  thalami,  spes  ampla  nepotum, 
Barbarico  postes  auro  spoliisque  superbi 
505  Procubuere;  tenent  Danai,  qua  deficit  ignis. 

Forsitan  et,  Priami  fuerint  quae  fata,  requiras. 
Urbis  uti  captae  casum  convolsaque  vidit 
Limina  tectorum  et  medium  in  penetralibus  hostem, 
Arma  diu  senior  desueta  trementibus  aevo 
510  Circumdat  nequiquam  umeris  et  inutile  ferrum 
Cingitur  ac  densos  fertuf  moriturus  in  hostis. 

Aedibus  in  mediis  nudoque  sub  aetheris  axe 
Ingens  ara  fuit  iuxtaque  veterrima  laurus 
Incumbens  arae  atque  umbra  conplexa  Penatis. 

515  Hic  Hecuba  et  natae  nequiquam  altaria  circum, 
Praecipites  atra  ceu  tempestate  columbae, 

Condensae  et  divom  amplexae  simulacra  sedebant. 
Ipsum  autem  sumptis  Priamum  iuvenalibus  armis 
Ut  vidit,  Quae  mens  tam  dira,  miserrime  coniunx. 

Inpulit  his  cingi  telis?  aut  quo  ruis?  inquit. 

Non  tali  auxilio  nec  defensoribus  istis 

Tempus  eget;  non,  si  ipse  meus  nunc  adforet  Hector. 

Huc  tandem  concede;  haec  ara  tuebitur  omnis, 

Aut  moriere  simul.  Sic  ore  effata  recepit 
Ad  sese  et  sacra  longaevum  in  sede  locavit. 

Ecce  autem  elapsus  Pyrrhi  de  caede  Polites, 
Unus  natorum  Priami,  per  tela,  per  hostis 
Porticibus  longis  fugit  et  vacua  atria  lustrat 
Saucius.  Illum  ardens  infesto  volnere  Pyrrhus 
Insequitur,  iam  iamque  manu  tenet  et  premit  hasta. 
Ut  tandem  ante  oculos  evasit  et  ora  parentum. 
Concidit  ac  multo  vitam  cum  sanguine  fudit. 

Hic  Priamus,  quamquam  in  media  iam  morte  tenetur, 
Non  tamen  abstinuit  nec  voci  iraeque  pepercit: 

At  tibi  pro  scelere,  exclamat,  pro  talibus  ausis 
Di,  si  qua  e^t  caelo  pietas,  quae  talia  curet. 

Persolvant  grates  dignas  et  praemia  reddant 
Debita,  qui  nati  coram  me  cernere  letum 
Fecisti  et  patrios  foedasti  funere  voltus. 

At  non  ille,  satum  quo  te  mentiris,  Achilles 
Talis  in  hoste  fuit  Priamo;  sed  iura  fidemque 
Supplicis  erubuit  corpusque  exsangue  sepulchro 
Reddidit  Hectoreum  meque  in  mea  regna  remisit. 

Sic  fatus  senior,  telumque  inbelle  sine  ictu 
Coniecit,  rauco  quod  protinus  aere  repulsum 
Ex  summo  clipei  nequiquam  umbone  pependit. 

Cui  Pyrrhus : Referes  ergo  haec  et  nuntius  ibis 
Pelidae  genitori;  illi  mea  tristia  facta 
Degenerumque  Neoptolemum  narrare  memento. 

Nunc  morere.  Hoc  dicens  altaria  ad  ipsa  trementem 
Traxit  et  in  multo  lapsantem  sanguine^nati, 
Inplicuitque  comam  laeva  dextraque  coruscum 
Extulit  ac  lateri  capulo  tenus  abdidit  ensem. 

Haec  finis  Priami,  fatorum  hic  exitus  illum 
Sorte  tulit  Troiam  incensam  et  prolapsa  videntem 
Pergama,  tot  quondam  populis  terrisque  superbum 
Regnatorem  Asiae.  lacet  ingens  litore  truncus, 
Avolsumque  umeris  caput  et  sine  nomine  corpus. 

At  me  tum  primum  saevus  circumstetit  horror. 
Obstipui;  subiit  cari  genitoris  imago, 

Ae  n.  II,  552.  comam  laeva  M coma  laevam  P. 

Ut  regem  aequaevum  crudeli  voluere  vidi 
Vitam  exhalantem ; subiit  deserta  Creusa 
Et  direpta  domus  et  parvi  casus  Iuli. 

Respicio  et,  quae  sit  me  circum  copia,  lustro, 

565  Deseruere  omnes  defessi  et  corpora  saltu 
Ad  terram  misere  aut  ignibus  aegra  dedere. 

lamque  adeo  super  unus  eram,  cum  limina  Vestae 
Servantem  et  tacitam  secreta  in  sede  latentem 
Tyndarida  aspicio;  dant  clara  incendia  lucem 
570  Erranti  passimque  oculos  per  cuncta  ferenti. 

Illa  sibi  infestos  eversa  ob  Pergama  Teucros 
Et  poenas  Danaum  et  deserti  coniugis  iras 
Praemetuens,  Troiae  et  patriae  communis  Erinys, 
Abdiderat  sese  atque  aris  invisa  sedebat. 

575  Exarsere  ignes  animo;  subit  ira  cadentem 
Ulcisci  patriam  et  sceleratas  sumere  poenas. 

Scilicet  haec  Spartam  incolumis  patriasque  Mycenas 
Aspiciet  partoque  ibit  regina  triumpho 
Goniugiumque  domumque  patres  natosque  videbit 
580  Iliadum  turba  et  Phrygiis  comitata  ministris? 

Occiderit  ferro  Priamus?  Troia  arserit  igni? 
Dardanium  totiens  sudarit  sanguine  Htus? 

Non  ita.  Namque  etsi  nullum  memorabile  nomen 
Feminea  in  poena  est  nec  habet  victoria  laudem, 

585  Extinxisse  nefas  tamen  et  sumpsisse  merentis 
Laudabor  poenas  animumque  explesse  iuvabit 
Ultricis  flammae  et  cineres  satiasse  meorum. 

Talia  iactabam  et  furiata  mente  ferebar, 

Cum  mihi  se,  rion  ante  oculis  tam  clara,  videndam 
590  Obtulit  et  pura  per  noctem  in  luce  refulsit 
Alma  parens,  confessa  deam  qualisque  videri 
Caelicolis  et  quanta  solet,  dextraque  prehensum 
Continuit  roseoque  haec  insuper  addidit  ore : 

Nate,  quis  indomitas  tantus  dolor  excitat  iras? 

595  Quid  furis  aut  quonam  nostri  tibi  cura  recessit? 

Non  prius  aspicies,  ubi  fessum  aetate  parentem 
Liqueris  Anchisen?  superet  coniunxne  Creusa, 
Ascaniusque  puer?  quos  omnis  undique  Graiae 
Circum  errant  acies  et,  ni  mea  cura  resistat, 

600  lam  flammae  tulerint  inimicus  et  hauserit  ensis. 

Non  tibi  Tyndaridis  facies  invisa  Lacaenae 

Culpatusve  Paris,  divom  inclementia,  divom. 

Has  evertit  opes  sternitque  a culmine  Troiam. 

Aspice  — namque  omnem,  quae  nunc  obducta  tuenti 
Mortalis  hebetat  visus  tibi  et  humida  circum 
Caligat,  nubem  eripiam;  tu  ne  qua  parentis 
lussa  time  neu  praeceptis  parere  recusa  — 

Hic,  ubi  disiectas  moles  avolsaque  saxis 
Saxa  vides  mixtoque  undantem  pulvere  fumum, 
Neptunus  muros  magnoque  emota  tridenti 
Fundamenta  quatit  totamque  a sedibus  urbem 
Eruit.  Hic  luno  Scaeas  saevissima  portas 
Prima  tenet  sociumque  furens  a navibus  agmen 
Ferro  accincta  vocat. 

lam  summaS  arces  Tritonia,  respice,  Pallas 
Insedit  limbo  effulgens  et  Gorgone  saeva. 

Ipse  Pater  Danais  animos  virisque  secundas 
Sufficit,  ipse  deos  in  Dardana  suscitat  arma. 

Eripe,  nate,  fugam  finemque  inpone  labori. 

Nusquam  abero  et  tutum  patrio  te  limine  sistam. 
Dixerat  et  spissis  noctis  se  condidit  umbris. 

Adparent  dirae  facies  inimicaque  Troiae 
Numina  magna  deum. 

Tum  vero  omne  mihi  visum  considere  in  ignis 
Ilium  et  ex  imo  verti  Neptunia  Troia; 

Ac  veluti  summis  antiquam  in  montibus  ornum 
Cum  ferro  accisam  crebrisque  bipennibus  instant 
Eruere  agricolae  certatim;  illa  usque  minatur 
Et  tremefacta  comam  concusso  vertice  nutat, 
Volneribus  donec  paulatim  evicta  supremum 
Congemuit  traxitque  iugis  avolsa  ruinam. 

Descendo  ac  ducente  deo  flammam  inter  et  hostis 
Expedior;  dant  tela  locum  flammaeque  recedunt. 

Atque  ubi  iam  patriae  perventum  ad  limina  sedis 
Antiquasque  domos,  genitor,  ^quem  tollere  in  altos 
Optabam  primum  montis  primumque  petebam, 
Abnegat  excisa  vitam  producere  Troia 
Exsiliumquevpati.  Vos  o,  quibus  integer  aevi 
Sanguis,  ait,  solidaeque  suo  stant  robore  vires. 

Vos  agitate  fugam. 

Me  si  caelicolae  voluissent  ducere  vitam. 

Has  mihi  servassent  sedes.  Satis  una  superque 

Vidimus  excidia  et  captae  superavimus  urbi. 

Sic  o,  sic  positum  adfati  discedite  corpus. 

645  Ipse  manu  mortem  inveniam ; miserebitur  hostis 
Exuviasque  petet.  Facilis  iactura  sepulchri. 
lam  pridem  invisus  divis  et  inutilis  annos 
Demoror,  ex  quo  me  divom  pater  atque  hominum  rex 
Fulminis  adflavit  ventis  et  contigit  igni. 

650  Talia  perstabat  memorans  fixusque  manebat. 

Nos  contra  effusi  lacrimis  coniunxque  Creusa 
Ascaniusque  omnisque  domus,  ne  vertere  secum 
Cuncta  pater  fatoque  urguenti  incumbere  vellet. 
Abnegat  inceptoque  et  sedibus  haeret  in  isdem. 

655  ;Rursus  in  arma  feror  mortemque  miserrimus  opto. 
Nam  quod  consilium  aut  quae  iam  fortuna  dabatur? 
Mene  efferre  pedem,  genitor,  te  posse  relicto 
Sperasti  tantumque  nefas  patrio  excidit  ore  ? 

Si  nihil  ex  tanta  Superis  placet  urbe  relinqui, 

660  Et  sedet  hoc  animo  perituraeque  addere  Troiae 
Teque  tuosque  iuvat:  patet  isti  ianua  leto, 
lamque  aderit  multo  Priami  de  sanguine  Pyrrhus, 
Gnatum  ante  ora  patris,  patrem  qui  obtruncat  ad  aras. 
Hoc  erat,  alma  parens,  quod  me  per  tela,  per  ignis 
665  Eripis,  ut  mediis  hostem  in  penetralibus  utque 
Ascanium  patremque  meum  iuxtaque  Creusam 
Alterum  in  alterius  mactatos  sanguine  cernam? 

Arma,  viri,  ferte  arma ; vocat  lux  ultima  victos. 
Reddite  me  Danais;  sinite  instaurata  revisam 
670  Proelia.  Numquam  omnes  hodie  moriemur  inulti. 

Hinc  ferro  accingor  rursus  clipeoque  sinistram 
Insertabam  aptans  meque  extra  tecta  ferebam. 

Ecce  autem  conplexa  pedes  in  limine  coniunx 
Haerebat  parvumque  patri  tendebat  Iulum : 

675  Si  periturus  abis,  et  nos  rape  in  omnia  tecum; 

Sin  aliquam  expertus  sumptis  spem  ponis  in  armis. 
Hanc  primum  tutare  domum.  Cui  parvus  Iulus, 

Cui  pater  et  coniunx  quondam  tua  dicta  relinquor? 
Talia  vociferans  gemitu  tectum  omne  replebat, 
680  Cum  subitum  dictuque  oritur  mirabile  monstrum. 
Namque  manus  inter  maestorumque  ora  parentum 
Ecce  levis  summo  de  vertice  visus  Iuli 
Fundere  lumen  apex  tactuque  innoxia  mollis 
Lambere  flamma  comas  et  circum  tempora  pasci. 

685  Nos  pavidi  trepidare  metu  crinemque  flagrantem 

Excutere  et  sanctos  restinguere  fontibus  ignis. 

At  pater  Anchises  oculos  ad  sidera  laetus 
Extulit  et  caelo  palmas  cum  voce  tetendit: 
luppiter  omnipotens,  precibus  si  flecteris  ullis, 

Aspice  nos  hoc  tantum ; et,  si  pietate  meremur. 

Da  deinde  augurium,  pater,  atque  haec  omina  firma. 

Vix  ea  fatus  erat  senior,  subitoque  fragore 
Intonuit  laevum  et  de  caelo  lapsa  per  umbras 
Stella  facem  ducens  multa  cum  luce  cucurrit. 

Illam  summa  super  labentem  culmina  tecti 
Cernimus  Idaea  claram  se  condere  silva 
Signantemque  vias ; tum  longo  limite  sulcus 
Dat  lucem  et  late  circum  loca  sulfure  fumant. 

Hic  vero  victus  genitor  se  tollit  ad  auras 
Adfaturque  deos  et  sanctum  sidus  adorat, 
lam  iam  nulla  mora  est:  sequor  et  qua  ducitis  adsum. 
Di  patrii,  servate  domum,  servate  nepotem. 

Vestrum  hoc  augurium,  vestroque  in  numine  Troia  est. 
Cedo  equidem  nec,  nate,  tibi  comes  ire  recuso. 

Dixerat  ille;  et  iam  per  moenia  clarior  ignis 
Auditur  propiusque  aestus  incendia  volvunt. 

Ergo  age,  care  pater,  cervici  inponere  nostrae; 

Ipse  subibo  umeris  nec  me  labor  iste  gravabit; 

Quo  res  cumque  cadent,  unum  et  commune  periclum. 
Una  salus  ambobus  erit.  Mihi  parvus  Iulus 
Sit  comes  et  longe  servet  vestigia  coniunx. 

Vos,  famuli,  quae  dicam,  animis  advertite  vestris. 

Est  urbe  egressis  tumulus  templumque  vetustum 
Desertae  Cereris  iuxtaque  antiqua  cupressus 
Religione  patrum  multos  servata  per  annos. 

Hanc  ex  diverso  sedem  veniemus  in  unam. 

Tu,  genitor,  cape  sacra  manu  patriosque  Penatis; 

Me  bello  e tanto  digressum  et  caede  recenti 
Attrectare  nefas,  donec  me  flumine  vivo 
Abluero. 

Haec  fatus  latos  umeros  subiectaque  colla 
Veste  super  fulvique  insternor  pelle  leonis 
Succedoque  oneri;  dextrae  se  parvus  Iulus 
Inplicuit  sequiturque  patrem  non  passibus  aequis  ; 

Pone  subit  coniunx.  Ferimur  per  opaca  locorum; 

Et  me,  quem  dudum  non  ulla  iniecta  movebant 
Tela  neque  adverso  glomerati  ex  agmine  Grai, 

Nunc  omnes  terrent  aurae,  sonus  excitat  omnis 
Suspensum  et  pariter  comitique  onerique  timentem. 
730  lamque  propinquabam  portis  omnemque  videbar 
Evasisse  viam,  subito  cum  creber  ad  auris 
Visus  adesse  pedum  sonitus  genitorque  per  umbram 
Prospiciens,  Nate,  exclamat,  fuge,  nate ; propinquant. 
Ardentis  clipeos  atque  aera  micantia  cerno. 

735  Hic  mihi  nescio  quod  trepido  male  numen  amicum 
Confusam  eripuit  mentem.  Namque  avia  cursu 
Dum  sequor  et  nota  excedo  regione  viarum, 

Heu!  misero  coniunx  fato  est  erepta  Creusa. 

Substitit,  erravitne  via,  seu  lassa  resedit, 

740  Incertum;  nec  post  oculis  est  reddita  nostris; 

Nec  prius  amissam  respexi  animumque  reflexi. 

Quam  tumulum  antiquae  Gereris  sedemque  sacratam 
Venimus ; hic  demum  collectis  omnibus  una 
Defuit  et  comites  natumque  virumque  fefellit. 

745  Quem  non  incusavi  amens  hominumque  deorumque 
Aut  quid  in  eversa  vidi  crudelius  urbe? 

Ascanium  Anchisenque  patrem  Teucrosque  Penatis 
Commendo  sociis  et  curva  valle  recondo; 

Ipse  urbem  repeto  et  cingor  fulgentibus  armis. 

750  Stat  casus  renovare  omnis  omnemque  reverti 
Per  Troiam  et  rursus  caput  obiectare  periclis. 
Principio  muros  obscuraque  limina  portae. 

Qua  gressum  extuleram,  repeto  et  vestigia  retro 
Observata  sequor  per  noctem  et  lumine  lustro. 

755  Horror  ubique  animo,  simul  ipsa  silentia  terrent. 

Inde  domum,  si  forte  pedem,  si  forte  tulisset. 

Me  refero.  Inruerant  Danai  et  tectum  omne  tenebant. 
Ilicet  ignis  edax  summa  ad  fastigia  vento 
Volvitur;  exsuperant  flammae,  furit  aestus  ad  auras. 
760  Procedo  et  Priami  sedes  arcemque  reviso. 

Et  iam  porticibus  vacuis  lunonis  asylo 
Custodes  lecti  Phoenix  et  dirus  Ulixes 
Praedam  adservabant.  Huc  undique  Troia  gaza 
Incensis  erepta  adytis  mensaeque  deorum 
765  Crateresque  auro  solidi  captivaque  vestis 

Congeritur.  Pueri  et  pavidae  longo  ordine  matres 
Stant  circum. 

Ausus  quin  etiam  voces  iactare  per  umbram 
Inplevi  clamore  vias  maestusque  Creusam 
Nequiquam  ingeminans  iterumque  iterumque  vocavi. 

Quaerenti  et  tectis  urbis  sine  fine  furenti 
Infelix  simulacrum  atque  ipsius  umbra  Creusae 
Visa  mihi  ante  oculos  et  nota  maior  imago. 

Obstipui  steteruntque  comae  et  vox  faucibus  haesit. 

Tum  sic  adfari  et  curas  his  demere  dictis: 

Quid  tantum  insano  iuvat  indulgere  dolori, 

0 dulcis  coniunx?  non  haec  sine  numine  divom 
Eveniunt;  nec  te  comitem  hinc  portare  Creusam 
Fas  aut  ille  sinit  superi  regnator  Olympi. 

Longa  tibi  exsilia  et  vastum  maris  aequor  arandum. 

Et  terram  Hesperiam  venies,  ubi  Lydius  arva 
Inter  opima  virum  leni  fluit  agmine  Thybris: 

Illic  res  laetae  regnumque  et  regia  coniunx 
Parta  tibi;  lacrimas  dilectae  pelle  Creusae. 

Non  ego  Myrmidonum  sedes  Dolopumve  superbas 
Aspiciam,  aut  Grais  servitum  matribus  ibo, 

Dardanis  et  divae  Veneris  nurus; 

Sed  me  magna  deum  genetrix  his  detinet  oris, 
lamque  vale  et  nati  serva  communis  amorem. 

Haec  ubi  dicta  dedit,  lacrimantem  et  multa  volentem 
Dicere  deseruit  tenuisque  recessit  in  auras. 

[Ter  conatus  ibi  collo  dare  bracchia  circum ; 

Ter  frustra  conprensa  manus  effugit  imago, 

Par  levibus  ventis  volucrique  simillima  somno.] 

Sic  demum  socios  consumpta  nocte  reviso. 

Atque  hic  ingeptem  comitum  adfluxisse  novorum 
Invenio  admirans  numerum,  matresque  virosque, 

Collectam  exsilio  pubem,  miserabile  volgus. 

Undique  convenere  animis  opibusque  parati, 

In  quascumque  velim  pelago  deducere  terras, 
lamque  iugis  summae  surgebat  Lucifer  Idae 
Ducebatque  diem  Danaique  obsessa  tenebant 
Limina  portarum,  nec  spes  opis  ulla  dabatur: 

Cessi  et  sublato  montis  genitore  petivi. 

Aen.  II,  771.  furenti  M ruenti  P.  — 775  darnoavit  Ribbeckias.  — 
77S.  comitem  hinc  portare  M comitem  hinc  asportare  P hinc  comi- 
tem  asportare  Ribbeckius.  — 792-94.  cf.  A.  VI,  700-2. 

Postquam  res  Asiae  Priamique  evertere  gentem 
Inmeritam  visum  Superis,  ceciditque  superbum 
Ilium  et  omnis  humo  fumat  Neptunia  Troia, 
Diversa  exsilia  et  desertas  quaerere  terras 
5 Auguriis  agimur  divom  classemque  sub  ipsa 
Antandro  et  Phrygiae  molimur  montibus  Idae, 
Incerti,  quo  fata  ferant,  ubi  sistere  detur, 
Contrahimusque  viros.  Vix  prima  inceperat  aestas, 
Et  pater  Anchises  dare  fatis  vela  iubebat: 

10  Litora  cum  patriae  lacrimans  portusque  relinquo 
Et  campos,  ubi  Troia  fuit.  Feror  exsul  in  altum 
Cum  sociis  gnatoque  Penatibus  et  magnis  dis. 

Terra  procul  vastis  colitur  Mavortia  campis, 
Thraces  arant,  acri  quondam  regnata  Lycurgo, 

15  Hospitium  antiquum  Troiae  sociique  Penates, 

Dum  fortuna  fuit.  Feror  huc  et  litore  curvo 
Moenia  prima  loco  fatis  ingressus  iniquis 
Aeneadasque  meo  nomen  de  nomine  fingo. 

Sacra  Dionaeae  matri  divisque  ferebam 
20  Auspicibus  coeptorum  operum  superoque  nitentem 
Caelicolum  regi  mactabam  in  litore  taurum. 

Forte  fuit  iuxta  tumulus,  quo  cornea  summo 
Virgulta  et  densis  hastilibus  horrida  myrtus. 

Accessi  viridemque  ab  humo  convellere  silvam 
25  Conatus,  ramis  tegerem  ut  frondentibus  aras, 
Horrendum  et  dictu  video  mirabile  monstrum. 

Nam  quae  prima  solo  ruptis  radicibus  arbos 
Vellitur,  huic  atro  liquuntur  sanguine  guttae 
Et  terram  tabo  maculant.  Mihi  frigidus  horror 
30  Membra  quatit  gelidusque  coit  formidine  sanguis. 
Rursus  et  alterius  lentum  convellere  vimen 
Insequor  et  caussas  penitus  temptare  latentis: 

Alter  et  alterius  sequitur  de  cortice  sanguis. 

Multa  movens  animo  Nymphas  venerabar  agrestis 
35  Gradivumque  patrem,  Geticis  qui  praesidet  arvis. 

Rite  secundarent  visus  omenque  levarent. 

Tertia  sed  postquam  maiore  hastilia  nisu 
Adgredior  genibusque  adversae  obluctor  harenae  — 
Eloquar  an  sileam?  — gemitus  lacrimabilis  imo 
Auditur  tumulo  et  vox  reddita  fertur  ad  auris : 

Quid  miserum,  Aenea,  laceras?  iam  parce  sepulto; 

Parce  pias  scelerare  manus.  Non  me  tibi  Troia 
Externum  tulit  aut  eruor  hic  de  stipite  manat. 

Heu!  fuge  crudelis  terras,  fuge  litus  avarum. 

Nam  Polydorus  ego.  Hic  confixum  ferrea  texit 
Telorum  seges  et  iaculis  increvit  acutis. 

Tum  vero  ancipiti  mentem  formidine  pressus 
Obstipui  steteruntque  comae  et  vox  faucibus  haesit. 

Hunc  Polydorum  auri  quondam  cum  pondere  magno 
Infelix  Priamus  furtim  mandarat  alendum 
Threicio  regi,  cum  iam  diffideret  armis 
Dardaniae  cingique  urbem  obsidione  videret. 

Ille,  ut  opes  fractae  Teucrum  et  Fortuna  recessit, 

Res  Agamemnonias  victriciaque  arma  secutus , 

Fas  omne  abrumpit;  Polydorum  obtruncat  et  auro 
Vi  potitur.  Quid  non  mortalia  pectora  cogis. 

Auri  sacra  fames!  Postquam  pavor  ossa  reliquit. 

Delectos  populi  ad  proceres  primumque  parentem 
Monstra  deum  refero  et,  quae  sit  sententia,  posco. 
Omnibus  idem  animus,  scelerata  excedere  terra, 

Linqui  pollutum  hospitium  et  dare  classibus  austros. 

Ergo  instauramus  Polydoro  funus : et  ingens 
Aggeritur  tumulo  tellus ; stant  Manibus  arae , 

Caeruleis  maestae  vittis  atraque  cupresso. 

Et  circum  Iliades  crinem  de  more  solutae; 

Inferimus  tepido  spumantia  cymbia  lacte 
Sanguinis  et  sacri  pateras  animamque  sepulchro 
Condimus  et  magna  supremum  voce  ciemus. 

Inde,  ubi  prima  fides  pelago,  placataque  venti 
Dant  maria  et  lenis  crepitans  vocat  auster  in  altum. 
Deducunt  socii  navis  et  litora  conplent. 

Provehimur  portu  terraeque  urbesque  recedunt. 

Sacra  mari  colitur  medio  gratissima  tellus 
Nereidum  matri  et  Neptuno  Aegaeo, 

Quam  pius  Arquitenens  oras  et  litora  circum 
Errantem  Mycono  celsa  Gyaroque  revinxit 

Inmotamque  coli  dedit  et  contemnere  ventos. 

Huc  feror;  haec  fessos  tuto  placidissima  portu 
Accipit.  Egressi  veneramur  Apollinis  urbem. 

80  Rex  Anius,  rex  idem  hominum  Phoebique  sacerdos , 
Vittis  et  sacra  redimitus  tempora  lauro 
Occurrit;  veterem  Anchisen  adgnovit  amicum, 
lungimus  hospitio  dextras  et  tecta  subimus. 

Templa  dei  saxo  venerabar  structa  vetusto: 

85  Da  propriam,  Thymbraee,  domum;  da  moenia  fessis 
Et  genus  et  mansuram  urbem ; serva  altera  Troiae 
Pergama,  reliquias  Danaum  atque  inmitis  Achilli. 
Quem  sequimur?  quove  ire  iubes?  ubi  ponere  sedes? 
Da,  pater,  augurium  atque  animis  inlabere  nostris. 

90  Vix  ea  fatus  eram : tremere  omnia  visa  repente, 
Liminaque  laurusque  dei,  totusque  moveri 
Mons  circum  et  mugire  adytis  cortina  reclusis. 
Submissi  petimus  terram  et  vox  fertur  ad  auris: 
Dardanidae  duri,  quae  vos  a stirpe  parentum 
95  Prima  tulit  tellus,  eadem  vos  ubere  laeto 
Accipiet  reduces.  Antiquam  exquirite  matrem. 

Hic  domus  Aeneae  cunctis  dominabitur  oris 
Et  nati  natorum  et  qui  nascentur  ab  illis. 

Haec  Phoebus ; mixtoque  ingens  exorta  tumultu 
100  Laetitia  et  cuncti,  quae  sint  ea  moenia,  quaerunt, 

Quo  Phoebus  vocet  errantis  iubeatque  reverti? 

Tum  genitor  veterum  volvens  monumenta  virorum. 
Audite,  0 proceres,  ait,  et  spes  discite  vestras: 

Creta  lovis  magni  medio  iacet  insula  ponto; 

105  Mons  Idaeus  ubi  et  gentis  cunabula  nostrae. 

Centum  urbes  habitant  magnas,  uberrima  regna; 
Maxumus  unde  pater,  si  rite  audita  recordor, 

Teucrus  Rhoeteas  primum  est  advectus  ad  oras 
Optavitque  locum  regno.  Nondum  Ilium  et  arces 
110  Pergameae  steterant;  habitabant  vallibus  imis. 

Hinc  mater  cultrix  Cybelae  Corybantiaque  aera 
Idaeumque  nemus;  hinc  fida  silentia  sacris. 

Et  iuncti  currum  dominae  subiere  leones. 

Ergo  agite  et,  divom  ducunt  qua  iussa,  sequamur; 

115  Placemus  ventos  et  Gnosia  regna  petamus. 

Nec  longo  distant  cursu;  modo  luppiter  adsit, 

A en.  III,  82.  adgnovit  FP  agnoscit  M.  — 108.  ad  M 

Tertia  lui  classem  Cretaeis  sistet  in  oris. 

Sic  fatus  meritos  aris  mactavit  honores , 

Taurum  Neptuno,  taurum  tibi,  pulcher  Apollo , 

Nigram  Hiemi  pecudem.  Zephyris  felicibus  albam.  120 

Fama  volat  pulsum  regnis  cessisse  paternis 
Idomenea  ducem,  desertaque  litora  Cretae, 

Hoste  vacare  domos  sedesque  adstare  relictas. 

Nauticus  exoritur  vario  certamine  clamor;  12S 

Hortantur  socii,  Cretam  proavosque  petamus. 

Linquimus  Ortygiae  portus  pelagoque  volamus  124 

Bacchatamque  iugis  Naxon  viridemque  Donysam,  125 

Olearon  niveamque  Paron  sparsasque  per  aequor 
Cycladas  et  crebris  legimus  freta  concita  terris. 

Prosequitur  surgens  a puppi  ventus  euntis  130 


Et  tandem  antiquis  Curetum  adlabimur  oris. 

Ergo  avidus  muros  optatae  molior  urbis 
Pergameamque  voco  et  laetam  cognomine  gentem 
Hortor  amare  focos  arcemque  attollere  tectis. 

lamque  fere  sicco  subductae  litore  puppes;  135 

Conubis  arvisque  novis  operata  iuventus; 

lura  domosque  dabam:  subito  cum  tabida  membris 

Corrupto  caeli  tractu  miserandaque  venit 

Arboribusque  satisque  lues  et  letifer  annus. 

Linquebant  dulcis  animas  aut  aegra  trahebant  140 

Corpora ; tum  sterilis  exurere  Sirius  agros ; 

Arebant  herbae  et  victum  seges  aegra  negabat 
Rursus  ad  oraclum  Ortygiae  Phoebumque  remenso 
Hortatur  pater  ire  mari  veniamque  precari: 

Quam  fessis  finem  rebus  ferat;  unde  laborum  145 

Temptare  auxilium  iubeat;  quo  vertere  cursus. 

Nox  erat  et  terris  animalia  somnus  habebat: 

Effigies  sacrae  divom  Phrygiique  Penates, 

Quos  mecum  ab  Troia  mediisque  ex  ignibus  urbis 

Extuleram,  visi  ante  oculos  adstare  iacentis  150 

In  somnis,  multo  manifesti  lumine,  qua  se 

Plena  per  insertas  fundebat  luna  fenestras; 

Tum  sic  adfari  et  curas  his  demere  dictis : 

Quod  tibi  delato  Ortygiam  dicturus  Apollo  est, 

Hic  canit  et  tua  nos  en  ultro  ad  limina  mittit.  155 

Nos  te  Dardania  incensa  tuaque  arma  secuti, 

Nos  tumidum  sub  te  permensi  classibus  aequor. 

Idem  venturos  tollemus  in  astra  nepotes 
Imperiumque  urbi  dabimus.  Tu  moenia  magnis 
160  Magna  para,  longumque  fugae  ne  linque  laborem. 
Mutandae  sedes.  Non  haec  tibi  litora  suasit 
Delius  aut  Cretae  Jussit  considere  Apollo. 

Est  locus,  Hesperiam  Grai  cognomine  dicunt, 

Terra  antiqua,  potens  armis  atque  ubere  glaebae; 

165  Oenotri  coluere  viri;  nunc  fama  minores 
Italiam  dixisse  ducis  de  nomine  gentem : 

Hae  nobis  propriae  sedes;  hinc  Dardanus  ortus 
lasiusque  pater,  genus  a quo  principe  nostrum. 

Surge  age  et  haec  laetus  longaevo  dicta  parenti 
170  Haud  dubitanda  refer:  Corythum  terrasque  requirat 
Ausonias.  Dictaea  negat  tibi  luppiter  arva. 

Talibus  attonitus  visis  et  voce  deorum  — 

Nec  sopor  illud  erat,  sed  coram  adgnoscere  voltus 
Velatasque  comas  praesentiaque  ora  videbar; 

175  Tum  gelidus  toto  manabat  corpore  sudor  — 

Corripio  e stratis  corpus  tendoque  supinas 
Ad  caelum  cum  voce  manus  et  munera  libo 
Intemerata  focis.  Perfecto  laetus  honore 
Anchisen  facio  certum  remque  ordine  pando. 

180  Adgnovit  prolem  ambiguam  geminosque  parentes, 

Seque  novo  veterum  deceptum  errore  locorum. 

Tum  memorat:  Nate,  Iliacis  exercite  fatis. 

Sola  mihi  talis  casus  Cassandra  canebat. 

Nunc  repeto  haec  generi  portendere  debita  nostro 
185  Et  saepe  Hesperiam,  saepe  Itala  regna  vocare. 

Sed  quis  ad  Hesperiae  venturos  litora  Teucros 
Crederet?  aut  quem  tum  vates  Cassandra  moveret? 
Cedamus  Phoebo  et  moniti  meliora  sequamur. 

Sic  ait;  et  cuncti  dicto  paremus  ovantes. 

190  Hanc  quoque  deserimus  sedem  paucisque  relictis 
Vela  damus  vastumque  cava  trabe  currimus  aequor. 

Postquam  altum  tenuere  rates,  nec  iam  amplius  ullae 
Adparent  terrae,  caelum  undique  et  undique  pontus , 

Tum  mihi  caeruleus  supra  caput  adstitit  imber 
195  Noctem  hiememque  ferens  et  inhorruit  unda  tenebris. 
Continuo  venti  volvunt  mare  magnaque  surgunt 
Aequora;  dispersi  iactamur  gurgite  vasto; 

Involvere  diem  nimbi  et  nox  humida  caelum 
Abstulit;  ingeminant  abruptis  nubibus  ignes. 

200  Excutimur  cursu  et  caecis  erramus  in  undis. 

Ipse  diem  noctemque  negat  discernere  caelo 
Nec  meminisse  viae  media  Palinurus  in  unda. 

Tris  adeo  incertos  caeca  caligine  soles 
Erramus  pelago,  totidem  sine  sidere  noctes. 

Quarto  terra  die  primum  se  attollere  tandem 
Visa,  aperire  procul  montis  ac  volvere  fumum. 

Vela  cadunt,  remis  insurgimus;  haud  mora,  nautae 
Adnixi  torquent  spumas  et  caerula  verrunt. 
Servatum  ex  undis  Strophadum  me  litora  primum 
Accipiunt,  Strophades  Graio  stant  nomine  dictae, 
Insulae  Ionio  in  magno,  quas  dira  Celaeno 
Harpyiaeque  colunt  aliae,  Phineia  postquam 
Clausa  domus  mensasque  metu  liquere  priores. 
Tristius  haud  illis  monstrum,  nec  saevior  ulla 
Pestis  et  ira  deum  Stygiis  sese  extulit  undis. 
Virginei  volucrum  voltus,  foedissima  ventris 
Proluvies  uncaeque  manus  et  pallida  semper 
Ora  fame. 

Huc  ubi  delati  portus  intravimus,  ecce 
Laeta  boum  passim  campis  armenta  videmus 
Caprigenumque  pecus  nullo  custode  per  herbas. 
Inruimus  ferro  et  divos  ipsumque  vocamus 
In  partem  praedamqiie  lovem;  tum  litore  curvo 
Extruimusque  toros  dapibusque  epulamur  opimis. 
At  subitae  horrifico  lapsu  de  montibus  adsunt 
Harpyiae  et  magnis  quatiunt  clangoribus  alas 
Diripiuntque  dapes  contactuque  omnia  foedant 
Inmundo;  tum  vox  taetrum  dira  inter  odorem. 
Rursum  in  secessu  longo  sub  rupe  cavata 
[Arboribus  clausi  circum  atque  horrentibus  umbris] 
Instruimus  mensas  arisque  reponimus  ignem ; 
Rursum  ex  diverso  caeli  caecisque  latebris 
Turba  sonans  praedam  pedibus  circumvolat  uncis. 
Polluit  ore  dapes.  Sociis  tunc,  arma  capessant, 
Edico,  et  dira  bellum  cum  gente  gerendum. 

Haud  secus  ac  iussi  faciunt  tectosque  per  herbam 
Disponunt  enses  et  scuta  latentia  condunt. 

Ergo  ubi  delapsae  sonitum  per  curva  dedere 

Litora,  dat  signum  specula  Misenus  ab  alta 

Aere  cavo.  Invadunt  socii  et  nova  proelia  temptant, 


A en.  III,  210.  accipiunt  M excipiunt  FP.  — 230.  cf.  A.  I,  311.  — 

Obscenas  pelagi  ferro  foedare  volucres. 

Sed  neque  vim  plumis  ullam  nec  volnera  tergo 
Accipiunt  celerique  fuga  sub  sidera  lapsae 
Semesam  praedam  et  vestigia  foeda  relinquunt. 

245  Una  in  praecelsa  consedit  rupe  Celaeno, 

Infelix  vates,  rumpitque  hanc  pectore  vocem : 

Bellum  etiam  pro  caede  boum  stratisque  iuvencis, 
Laomedontiadae,  bellumne  inferre  paratis 
Et  patrio  Harpyias  insontis  pellere  regno  ? 

250  Accipite  ergo  animis  atque  haec  mea  figite  dicta, 

Quae  Phoebo  pater  omnipotens,  mihi  Phoebus  Apollo 
Praedixit,  vobis  Furiarum  ego  maxuma  pando. 

Italiam  cursu  petitis  ventisque  vocatis 
Ibitis  Italiam  portusque  intrare  licebit; 

255  Sed  non  ante  datam  cingetis  moenibus  urbem, 

Quam  vos  dira  fames  nostraeque  iniuria  caedis 
Ambesas  subigat  malis  absumere  mensas. 

Dixit  et  in  silvam  pennis  ablata  refugit. 

At  sociis  subita  gelidus  formidine  sanguis 
260  Deriguit;  cecidere  animi,  nec  iam  amplius  armis. 

Sed  votis  precibusque  iubent  exposcere  pacem, 

Sive  deae  seu  sint  dirae  obscenaeque  volucres. 

Et  pater  Anchises  passis  de  litore  palmis 
Numina  magna  vocat  meritosque  indicit  honores: 

265  Di,  prohibete  minas ; di,  talem  avertite  casum 
Et  placidi  servate  pios!  Tum  litore  funem 
Diripere  excussosque  iubet  laxare  rudentis. 

Tendunt  vela  Noti;  fugimus  spumantibus  undis, 

Qua  cursum  ventusque  gubernatorque  vocabat. 

270  Iam  medio  adparet ‘fluctu  nemorosa  Zacynthos 
Dulichiumque  Sameque  et  Neritos  ardua  s'axis. 
Effugimus  scopulos  Ithacae,  Laertia  regna. 

Et  terram  altricem  saevi  exsecramur  Ulixi. 

Mox  et  Leucatae  nimbosa  cacumina  montis 
275  Et  formidatus  nautis  aperitur  Apollo. 

Hunc  petimus  fessi  et  parvae  succedimus  urbi; 
Ancora  de  prora  iacitur,  stant  litore  puppes. 

Ergo  insperata  tandem  tellure  potiti 
Lustramurque  lovi  votisque  incendimus  aras 
280  Actiaque  Iliacis  celebramus  litora  ludis. 

Exercent  patrias  oleo  labente  palaestras 

Nudati  socii ; iuvat  evasisse  tot  urbes 
Argolicas  mediosque  fugam  tenuisse  per  hostis. 
Interea  magnum  sol  circumvolvitur  annum 
Et  glacialis  hiemps  aquilonibus  asperat  undas; 

Aere  cavo  clipeum,  magni  gestamen  Abantis, 
Postibus  adversis  figo  et  rem  carmine  signo: 

AENEAS  HAEC  DE  DANAIS  VICTORIBUS  ARMA. 

Linquere  tum  portus  iubeo  et  considere  transtris. 
Certatim  socii  feriunt  mare  et  aequora  verrunt. 
Protinus  aerias  Phaeacum  abscondimus  arces 
Litoraque  Epiri  legimus  portuque  subimus 
Chaonio  et  celsam  Buthroti  accedimus  urbem. 

Hic  incredibilis  rerum  fama  occupat  auris, 

Priamiden  Helenum  Graias  regnare  per  urbes 
Coniugio  Aeacidae  Pyrrhi  sceptrisque  potitum 
Et  patrio  Andromachen  iterum  cessisse  marito. 
Obstipui  miroque  incensum  pectus  amore, 

Conpellare  virum  et  casus  cognoscere  tantos. 
Progredior  portu  classis  et  litora  linquens, 

Sollemnis  cum  forte  dapes  et  tristia  dona 
Ante  urbem  in  luco  falsi  Simoentis  ad  undam 
Libabat  cineri  Andromache  Manisque  vocabat 
Hectoreum  ad  tumulum,  viridi  quem  caespite  inanem 
Et  geminas,  caussam  lacrimis,  sacraverat  aras. 

Ut  me  conspexit  venientem  et  Troia  circum 
Arma  amens  vidit,  magnis  exterrita  monstris 
Deriguit  visu  in  medio,  calor  ossa  reliquit; 

Labitur  et  longo  vix  tandem  tempore  fatur: 

Verane  te  facies,  verus  mihi  nuntius  adfers. 

Nate  dea?  vivisne?  aut,  si  lux  alma  recessit, 

Hector  ubi  est?  Dixit  lacrimasque  effudit  et  omnem 
Inplevit  clamore  locum.  Vix  pauca  furenti 
Subicio  et  raris  turbatus  vocibus  hisco: 

Vivo  equidem  vitamque  extrema  per  omnia  duco: 

Ne  duhita,  nam  vera  vides. 

Heu ! quis  te  casus  deiectam  coniuge  tanto 
Excipit?  aut  quae  digna  satis  fortuna  revisit 
Hectoris  Andromachen?  Pyrrhin  conubia  servas? 
Deiecit  voltum  et  demissa  voce  locuta  est: 

0 felix  una  ante  alias  Priameia  virgo 
Hostilem  ad  tumulum  Troiae  sub  moenibus  altis 


Aen.  ni,  319.  Andromachen  g Andromache  M. 

Iiissa  mori,  quae  sortitus  non  pertulit  ullos 
Nec  victoris  heri  tetigit  captiva  cubile! 

325  Nos  patria  incensa  diversa  per  aequora  vectae 
Stirpis  Achilleae  fastus  iuvenemque  superbum 
Servilio  enixae  tulimus;  qui  deinde  secutus 
Ledaeam  Hermionen  Lacedaemoniosque  hymenaeos 
Me  famulo  famulamque  Heleno  transmisit  habendam. 
330  Ast  illum  ereptae  magno  inflammatus  amore 
Coniugis  et  scelerum  Furiis  agitatus  Orestes 
^Ixcipit  incautum  patriasque  obtruncat  ad  aras. 

Morte  Neoptolemi  regnorum  reddita  cessit 
Pars  Heleno,  qui  Chaonios  cognomine  campos 
335  Chaoniamque  omnem  Troiano  a Chaone  dixit 
Pergamaque  Iliacamque  iugis  hanc  addidit  arcem. 

Sed  tihi  qui  cursum  venti,  quae  fata  dedere? 

Aut  quisnam  ignarum  nostris  deus  adpulit  oris? 

Quid  puer  Ascanius?  superatne?  et  vescitur  aura, 

340  Quae  tibi  iam  Troia  — 

Ecqua  tamen  puero  est  amissae  cura  parentis? 

Ecquid  in  antiquam  virtutem  animosque  virilis 
Et  pater  Aeneas  et  avunculus  excitat  Hector? 

Talia  fundebat  lacrimans  longosque  ciebat 
345  Incassum  fletus,  cum  sese  a moenibus  heros 
Priamides  multis.  Helenus  comitantibus  adfert 
Adgnoscitque  suos  laetusque  ad  limina  ducit 
Et  multum  lacrimas  vei*ba  inter  singula  fundit. 

Procedo  et  parvam  Troiam  simulataque  magnis 
350  Pergama  et  arentem  Xanthi  cognomine  rivum 
Adgnosco  Sc^eaeque  amplector  limina  portae. 

Nec  non  et  Teucri  socia  simul  urbe  fruuntur. 

Illos  porticibus  rex  accipiebat  in  amplis; 

Aulai  medio  libabant  pocula  Bacchi 
355  Inpositis  auro  dapibus  paterasque  tenebant. 

lamque  dies  alterque  dies  processit  et  aurae 
Vela  vocant  tumidoque  inflatur  carbasus  austro : 

His  vatem  adgredior  dictis  ac  talia  quaeso: 

Troiugena,  interpres  divom,  qui  numina  Phoebi, 

360  Qui  tripodas,  Clarii  laurus,  qui  sidera  sentis 
Et  volbcrum  linguas  et  praepetis  omina  pinnae, 

Fare  age  — namque  omnem  cursum  mihi  prospera  dixit 

Religio  et  cuncti  suaserunt  numine  divi 
Italiam  petere  et  terras  temptare  repostas; 

Sola  novum  dictuque  nefas  Harpyia  Celaeno  365 

Prodigium  canit j;t  tristis  denunciat  iras 
Obscenamque  famem  — quae  prima  pericula  vito? 

Quidve  sequens  tantos  possim  superare  labores? 

Hic  Helenus  caesis  primum  de  more  iuvencis 

Exorat  pacem  divom  vittasque  resolvit  370 

Sacrati  capitis  meque  ad  tua  limina,  Phoebe, 

Ipse  manu  multo  suspensum  numine  ducit 
Atque  haec  deinde  canit  divino  ex  ore  sacerdos: 

Nate  dea;  nam  te  maioribus  ire  per  altum 
Auspiciis  manifesta  fides:  — sic  fata  deum  rex  375 

Sortitur  volvittjue  vices;  is  vertitur  ordo  — 

Pauca  tibi  e multis,  quo  tutior  hospita  lustres 
Aequora  et  Ausonio  possis  considere  portu. 

Expediam  dictis;  prohibent  nam  cetera  Parcae 

Scire  Helenum  farique  vetat  Saturnia  luno.  380 

Principio  Italiam,  quam  tu  iara  rere  propinquam 

Vicinosque,  ignare,  paras  invadere  portus, 

Longa  procul  longis  via  dividit  invia  terris. 

Ante  et  Trinacria  lentandus  remus  in  unda 

Et  salis  Ausonii  lustrandum  navibus  aequor  385 

Infernique  lacus  Aeaeaeque  insula  Circae, 

Quam  tuta  possis  urbem  conponere  terra. 

Signa  tibi  dicam;  tu  condita  mente  teneto: 

Cum  tibi  sollicito  secreti  ad  fluminis  undam 

Litoreis  ingens  inventa  sub  ilicibus  sus  390 

Triginta  capitum  fetus  enixa  iacebit, 

Alba , solo  recubans,  albi  circum  ubera  nati, 

Is  locus  urbis  erit,  requies  ea  certa  laborum. 

Nec  tu  mensarum  morsus  horresce  futuros: 

Fata  viam  invenient  aderitque  vocatus  Apollo.  395 

Has  autem  terras  Italique  hanc  litoris  oram, 

Proxuma  quae  nostri  perfunditur  aequoris  aestu, 

Effuge;  cuncta  fnalis  habitantur  moenia  Grais. 

Hic  et  Narycii  posuerunt  moenia  Locri, 

Et  Sallentinos  obsedit  milite  campos  400 

Lyctius  Idomeneus;  hic  illa  ducis  Meliboei 
Parva  Philoctetae  subnixa  Petelia  muro. 

Quin,  ubi  transmissae  steterint  trans  aequora  classes 
Et  positis  aris  iam  vota  in  litore  solves. 

Purpureo  velare  comas- adopertus  amictu,  405 

Ne  qua  inter  sanctos  ignis  in  honore  deorum 
Hostilis  facies  occurrat  et  omina  turbet. 

Hunc  socii  morem  sacrorum,  hunc  ipse  teneto; 

Hac  casti  maneant  in  religione  nepotes. 

410  Ast  ubi  digressum  Siculae  te  admoverit  orae  ^ 
Ventus  et  angusti  rarescent  claustra  Peiori, 

Laeva  tibi  tellus  et  longo  laeva  petantur 
Aequora  circuitu;  dextrum  fuge  litus  et  undas. 

Haec  loca  vi  quondam  et  vasta  convolsa  ruina  — 

415  Tantum  aevi  longinqua  valet  mutare  vetustas  — 
Dissiluisse  ferunt,  cum  protinus  utraque  tellus 
Una  foret;  venit  medio  vi  pontus  et  undis 
Hesperium  Siculo  latus  abscidit  arvaque  et  urbes 
Litore  diductas  angusto  interluit  aestu. 

420  Dextrum  Scylla  latus,  laevum  inplacata  Charybdis 
Obsidet  atque  imo  barathri  ter  gurgite  vastos 
Sorbet  in  abruptum  fluctus  rursusque  sub  auras 
Erigit  alternos  et  sidera  verberat  unda. 

At  Scyllam  caecis  cohibet  spelunca  latebris 
425  Ora  exsertantem  et  navis  in  saxa  trahentem. 

Prima  hominis  facies  et  pulchro  pectore  virgo 
Pube  tenus,  postrema  inmani  corpore  pistrix 
Delphinum  caudas  utero  commissa  luporum. 

Praestat  Trinacrii  metas  lustrare  Pachyni 
430  Cessantem,  longos  et  circumflectere  cursus, 

Quam  semel  informem  vasto  vidisse  sub  antro 
Scyllam  et  caeruleis  canibus  resonantia  saxa. 
Praeterea,  si  qua  est  Heleno  prudentia,  vati 
Si  qua  fides,  animum  si  veris  inplet  Apollo, 

435  Unum  illud  tibi,  nate  dea,  proque  omnibus  unum 
Praedicam  et  repetens  iterumque  iterumque  monebo: 
lunonis  magnae  primum  prece  numen  adora; 
lunoni  cane  vota  libens  dominamque  potentem 
Supplicibus  supera  donis:  sic  denique  victor 
440  Trinacria  finis  Italos  mittere  relicta. 

Huc  ubi  delatus  Cumaeam  accesseris  urbem 
Divinosque  lacus  et  Averna  sonantia  silvis, 

Insanam  vatem  aspicies,  quae  rupe  sub  ima 
Fata  canit  foliisque  notas  et  nomina  mandat. 

445  Quaecumque  in  foliis  descripsit  carmina  virgo, 

Digerit  in  numerum  atque  antro  seclusa  relinquit. 

Illa  manent  inmota  locis  neque  ab  ordine  cedunt. 
Yerum  eadem,  verso  tenuis  cum  cardine  ventus 

Inpulit  et  teneras  turbavit  ianua  frondes, 

Numquam  deinde  cavo  volitantia  prendere  saxo. 

Nec  revocare  situs  aut  iungere  carmina  curat. 

Inconsulti  abeunt  sedemque  odere  Sibyllae. 

Hic  tibi  ne  qua  morae  fuerint  dispendia  tanti, 

Quamvis  increpitent  socii  et  vi  cursus  in  altum 
Vela  vocet  possisque  sinus  inplere  secundos. 

Quin  adeas  vatem  precibusque  oracula  poscas. 

Ipsa  canat  vocemque  volens  atque  ora  resolvat. 

Illa  tibi  Italiae  populos  venturaque  bella 

Et  quo  quemque  modo  fugiasque  ferasque  laborem , 

Expediet  cursusque  dabit  venerata  secundos. 

Haec  sunt,  quae  nostra  liceat  te  voce  moneri. 

Vade  age  et  ingentem  factis  fer  ad  aethera  Troiam. 

Quae  postquam  vates  sic  ore  effatus  amico  est, 

Dona  dehinc  auro  gravia  sectoque  elephanto 
Imperat  ad  navis  ferri  stipatque  carinis 
Ingens  argentum  Dodonaeosque  lebetas, 

Loricam  consertam  hamis  auroque  trilicem 
Et  conum  insignis  galeae  cristasque  comantis, 

Arma  Neoptolemi.  Sunt  et  sua  dona  parenti. 

Addit  equos,  additque  duces 

Remigium  supplet;  socios  simul  instruit  armis. 

Interea  classem  velis  aptare  iubebat 
Anchises,  fieret  vento  mora  ne  qua  ferenti. 

Quem  Phoebi  interpres  multo  conpellat  honore: 

Coniugio,  Anchisa,  Veneris  dignate  superbo. 

Cura  deum,  bis  Pergameis  erepte  ruinis, 

Ecce  tibi  Ausoniae  tellus : hanc  arripe  velis. 

Et  tamen  hanc  pelago  praeterlabare  necesse  est; 

Ausoniae  pars  illa  procul,  quam  pandit  Apollo. 

Vade,  ait,  0 felix  nati  pietate.  Quid  ultra 
Provehor  et  fando  surgentis  demoror  austros? 

Nec  minus  Andromache,  digressu  maesta  supremo. 

Fert  picturatas  auri  subtemine  vestes 
Et  Phrygiam  Ascanio  chlamydem  nec  cedit  honori 
Textilibusque  onerat  donis  ac  talia  fatur: 

Accipe  et  haec,  manuum  tibi  quae  monumenta  mearum 
Sint,  puer,  et  longum  Andromachae  testentur  amorem, 

Coniugis  Hectoreae.  Cape  dona  extrema  tuorum, 

0 mihi  sola  mei  super  Astyanactis  imago.  . 

490  Sic  oculos,  sic  ille  manus,  stc  ora  ferebat; 

Et  nunc  aequali  tecum  pubesceret  aevo. 

Hos  ego  (ligrediens  lacrimis  adfabar  obortis: 
Vivite  felices,  quibus  est  fortuna  peracta 
lam  sua ; nos  alia  ex  aliis  in  fata  vocamur. 

495  Vobis  parta  quies;  nullum  maris  aequor  arandum. 
Arva  neque  Ausoniae  semper  cedentia  retro 
Quaerenda.  Effigiem  Xanthi  Troiamque  videtis. 
Quam  vestrae  fecere  manus,  melioribus,  opto, 
Auspiciis,  et  quae  fuerit  minus  obvia  Grais. 

500  Si  quando  Thybrim  vicinaque  Thybridis  arva 
Intraro  gentique  meae  data  moenia  cernam, 
Cognatas  urbes  olim  populosqiie  propinquos 
Epiro,  Hesperia,  quibus  idem  Dardanus  auctor 
Atque  idem  casus,  unam  faciemus  utramque 
505  Troiam  animis ; maneat  nostros  ea  cura  nepotes. 
Provehimur  pelago  vicina  Ceraunia  iuxta, 

Unde  iter  Italiam  cursusque  brevissimus  undis. 

Sol  ruit  interea  et  montes  umbrantur  opaci. 
Sternimur  optatae  gremio  telluris  ad  undam 
510  Sortiti  remos  passimque  in  litore  sicco 

Corpora  curamus;  fessos  sopor  inrigat  artus. 
Necdum  orbem  medium  Nox  Horis  acta  subibat: 
Haud  segnis  strato  surgit  Palinurus  et  omnis 
Explorat  ventos  atque  auribus  aera  captat; 

515  Sidera  cuncta  notat  tacito  labentia  caelo, 

Arcturum  pluviasque  Hyadas  geminosque  Triones 
Armatumque  auro  circumspicit  Oriona. 

Postquam  cuncta  videt  caelo  constare  sereno. 

Dat  clarum  e puppi  signum;  nos  castra  movemus 
520  Temptamusque  viam  et  velorum  pandimus  alas, 
lamque  rubescebat  stellis  Aurora  fugatis, 

Cum  procul  obscuros  collis  humilemque  videmus 
Italiam.  Italiam  primus  conclamat  Achates, 

Italiam  laeto  socii  clamore  salutant. 

525  Tum  pater  Anchises  magnum  cratera  corona 
Induit  inplevitque  mero  divosque  vocavit 
Stans  celsa  in  puppi: 

Di,  maris  et  terrae  tempestatumque  potentes, 

Ferte  viam  vento  facilem  et  spirate  secundi. 

Crebrescunt  optatae  aurae  portusque  patescit 
lam  propior  templumque  adparet  in  Arce  Minervae. 
Vela  legunt  socii  et  proras  ad  litora  torquent 
Portus  ab  Euroo  fluctu  curvatus  in  arcum; 

Obiectae  salsa  spumant  adspargine  cautes; 

Ipse  latet;  gemino  demittunt  brachia  muro 
Turriti  scopuli  refugitque  ab  litore  templum. 
Quattuor  hic,  primum  omen,  equos  in  gramine  vidi 
Tondentis  campum  late,  candore  nivali. 

Et  pater  Anchises:  Bellum,  o terra  hospita,  portas; 
Bello  armantur  equi,  bellum  haec  armenta  minantur. 
Sed  tamen  idem  olim  curru  succedere  sueti 
Quadrupedes  et  frena  iugo  concordia  ferre: 

Spes  et  pacis,  ait.  Tum  numina  sancta  precamur 
Palladis  armisonae,  quae  prima  accepit  ovantis, 

Et  capita  ante  aras  Phrygio  velamur  amictu: 
Praeceptisque  Heleni,  dederat  quae  maxuma,  rite 
lunoni  Argivae  iussos  adolemus  honores. 

Haud  mora,  continuo  perfectis  ordine  votis 
Cornua  velatarum  obvertimus  antennarum 
Graiugenumque  domos  suspectaque  linquimus  arva. 
Hinc  sinus  Herculei,  si  vera  est  fama,  Tarenti 
Cernitur;  attollit  se  diva  Lacinia  contra 
Caulonisque  arces  et  navifragum  Scylaceum. 

Tum  procul  e fluctu  Trinacria  cernitur  Aetna 
Et  gemitum  ingentem  pelagi  pulsataque  saxa 
Audimus  longe  fractasque  ad  litora  voces 
Exsultantque  vada  atque  aestu  miscentur  harenae. 

Et  pater  Anchises:  Nimirum  hic  illa  Chaiybdis; 

Hos  Helenus  scopulos,  haec  saxa  horrenda  canebat. 
Eripite,  o socii,  pariterque  insurgite  remis. 

Haud  minus  ac  iussi  faciunt  primusque  rudentem 
Contorsit  laevas  proram  Palinurus  ad  undas; 

Laevam  cuncta  cohors  remis  ventisque  petivit. 
Tollimur  in  caelum  curvato  gurgite  et  idem 
Subducta  ad  Manis  imos  desedimus  unda. 

Ter  scopuli  clamorem  inter  cava  saxa  dedere; 

Ter  spumam  elisam  et  rorantia  vidimus  astra. 

Interea  fessos  ventus  cum  sole  reliquit 
Ignarique  viae  Cyclopum  adiabimur  oris. 

Portus  ab  accessu  ventorum  inmotus  et  ingens 

Ipse;  sed  horrificis  iuxta  tonat  Aetna  ruinis 
Interdum  que  atram  prorumpit  ad  aethera  nubem 
Turbine  fumantem  piceo  et  candente  favilla 
Attollitque  globos  flammarum  et  sidera  lambit; 

575  Interdum  scopulos  avolsaque  viscera  montis 
Erigit  eructans  liquefactaque  saxa  sub  auras 
Cum  gemitu  glomerat  fundoque  exaestuat  imo. 
Fama  est  Enceladi  semiustum  fulmine  corpus 
Urgueri  mole  hac  ingentemque  insuper  Aetna 
580  Inposita  ruptis  flammam  exspirare  caminis; 

Et  fessum  quotiens  mutet  latus , intremere  omnem 
Murmure  Trinacriam  et  caelum  subtexere  fumo. 
Noctem  illam  tecti  silvis  inmania  monstra 
Perferimus,  nec,  quae  sonitum  det  caussa,  videmus. 
585  Nam  neque  erant  astrorum  ignes  nec  lucidus  aethra 
Siderea  polus,  obscuro  sed  nubila  caelo. 

Et  lunam  in  iiirnbo  nox  intempesta  tenebat. 

Postera  iamque  dies  primo  surgebat  Eoo 
Humentemque  Aurora  polo  dimoverat  umbram: 

590  Cum  subito  e silvis  macie  confecta  suprema 
Ignoti  nova  forma  viri  miserandaque  cultu 
Procedit  supplexque  manus  ad  litora  tendit. 
Respicimus.  Dira  inluvies  inmissaque  barba. 
Consertum  tegumen  spinis;  at  cetera  Graius, 

695  Et  quondam  patriis  ad  Troiam  missus  in  armis. 
Isque  ubi  Dardanios  habitus  et  Troia  vidit 
Arma  procul,  paulum  aspectu  conterritus  haesit 
Continuitque  gradum;  mox  sese  ad  litora  praeceps 
Cum  fletu  precibusque  tulit:  Per  sidera  testor, 

600  Per  superos  atque  hoc  caeli  spirabile  lumen. 

Tollite  me,  Teucri;  quascumque  abducite  terras; 
Hoc  sat  erit.  Scio  me  Danais  e classibus  unum. 

Et  bello  Iliacos  fateor  petiisse  Penatis. 

Pro  quo,  si  sceleris  tanta  est  iniuria  nostri, 

605  Spargite  me  in  fluctus  vastoque  immergite  ponto. 

Si  pereo , hominum  manibus  periisse  iuvabit. 
Dixerat*et  genua  amplexus  genibusque  volutans 
Haerebat.  Qui  sit,  fari,  quo  sanguine  cretus. 
Hortamur;  quae  deinde  agitet  fortuna,  fateri. 

610  Ipse  pater  dextram  Anchises  haud  multa  moratus 

Dat  iuveni  atque  animum  praesenti  pignore  firmat. 

Ille  haec  deposita  tandem  formidine  fatur: 

Sum  patria  ex  Ithaca,  comes  infelicis  Ulixi, 

Nomine  Achemenides,  Troiam  genitore  Adamasto 
Paupere  — mansissetque  utinam  fortuna ! — profectus. 
Hic  me,  dum  trepidi  crudelia  limina  linquunt, 
Inmemores  socii  vasto  Cyclopis  in  antro 
Deseruere.  Domus  sanie  dapibusque  cruentis  , 

Intus  opaca,  ingens.  Ipse  arduus,  altaque  pulsat 
Sidera  — Di,  talem  terris  avertite  pestem!  — 

Nec  visu  facilis  nec  dictu  adfabilis  ulli. 

Visceribus  miserorum  et  sanguine  vescitur  atro. 

Vidi  egomet,  duo  de  numero  cum  corpora  nostro 
Prensa  manu  magna  medio  resupinus  in  antro 
Frangeret  ad  saxum  sanieque  adspersa  natarent 
Limina;  vidi  atro  cum  membra  fluentia  tabo 
Manderet  et  trepidi  tremerent  sub  dentibus  artus. 

Haud  inpune  quidem;  nec  talia  passus  Ulixes 
Oblitusve  sui  est  Ithacus  discrimine  tanto. 

Nam  simul  expletus  dapibus  vinoque  sepultus 
Cervicem  inflexam  posuit  iacuitque  per  antrum 
Inmensus,  saniem  eructans  et  frusta  cruento 
Per  somnum  commixta  mero,  nos  magna  precati 
Numina  sortitique  vices  una  undique  circum 
Fundimur  et  telo  lumen  terebramus  acuto. 

Ingens,  quod  torva  solum  sub  fronte  latebat, 

Argolici  clipei  aut  Phoebeae  lampadis  instar. 

Et  tandem  laeti  sociorum  ulciscimur  umbras. 

Sed  fugite,  o miseri,  fugite  atque  ab  litore  funem 
Rumpite. 

Nam  qualis  quantusque  cavo  Polyphemus  in  antro 
Lanigeras  claudit  pecudes  atque  ubera  pressat, 

Centum  alii  curva  haec  habitant  ad  litora  volgo 
Infandi  Cyclopes  et  altis  montibus  errant. 

Tertia  iam  Lunae  se  cornua  lumine  conplent. 

Cum  vitam  in  silvis  inter  deserta  ferarum 
Lustra  domosque  traho  vastosque  ab  rupe  Cyclopas 
Prospicio  sonitumque  pedum  vocemque  tremesco. 
Victum  infelicem,  bacas  lapidosaque  corna. 

Dant  rami  et  volsis  pascunt  radicibus  herbae. 

Omnia  coniustrans  hanc  primum  ad  litora  classem 
Prospexi  venientem.  Huic  me,  quaecumque  fuisset, 

Addixi:  satis  est  gentem  effugisse  nefandam. 

Vos  animam  hanc  potius  quocumque  absumite  leto. 

655  Vix  ea  fatus  erat,  summo  cum  monte  videmus 
Ipsum  inter  pecudes  vasta  se  mole  moventem 
Pastorem  Polyphemum  et  litora  nota  petentem , 

Monstrum  horrendum,  informe,  ingens,  cui  lumen  ademptum. 
Trunca  manu  pinus  regit  et  vestigia  firmat; 

660  Lanigerae  comitantur  oves;  ea  sola  voluptas 
Solamenque  mali. 

Postquam  altos  tetigit  fluctus  et  ad  aequora  venit. 

Luminis  effossi  fluidum  lavit  inde  cruorem 
Dentibus  infrendens  gemitu  graditurque  per  aequor 
665  lam  medium,  necdum  fluctus  latera  ardua  tinxit. 

Nos  procul  inde  fugam  trepidi  celerare  recepto 
Supplice  sic  merito  tacitique  incidere  funem; 

Verrimus  et  proni  certantibus  aequora  remis. 

Sensit  et  ad  sonitum  vocis  vestigia  torsit. 

670  Verum  ubi  nulla  datur  dextra  adfectare  potestas. 

Nec  potis  Ionios  fluctus  aequare  sequendo, 

Clamorem  inmensum  tollit,  quo  pontus  et  omnes 
Contremuere  undae  penitusque  exterrita  tellus 
Italiae  'curvisque  inmugiit  Aetna  cavernis. 

675  At  genus  e silvis  Cyclopum  et  montibus  altis 
Excitum  ruit  ad  portus  et  litora  conplent. 

Cernimus  adstantis  nequiquam  lumine  torvo 
Aetnaeos  fratres  caelo  capita  alta  ferentis,  ' 

Concilium  horrendum:  quales  cum  vertice  celso 
680  Aeriae  quercus  aut  coniferae  cyparissi 

Constiterunt , silva  alta  lovis  lucusve  Dianae. 

Praecipitis  metus  acer  agit  quocumque  rudentis 
Excutere  et  ventis  intendere  vela  secundis. 

Contra  iussa  monent  Heleni,  Scyllam  atque  Charybdim 
685  Inter,  utramque  viam  leti  discrimine  parvo. 

Ni  teneant  cursus  — certum  est  dare  lintea  retro. 

Ecce  autem  Boreas  angusta  ab  sede  Peiori 
Missus  adest.  Vivo  praetervehor  ostia  saxo 

Pantagiae  Megarosque  sinus  Thapsumque  iacentem. 
Talia  monstrabat  relegens  errata  retrorsus 
Litora  Achemenides,  comes  infelicis  Ulixi. 

Sicanio  praetenta  sinu  iacet  insula  contra 
Plemyrium  undosum ; nomen  dixere  priores 
Ortygiam.  Alpheum  fama  est  huc  Elidis  amnem 
Occultas  egisse  vias  subter  mare;  qui  nunc 
Ore,  Arethusa,  tuo  Siculis  confunditur  undis. 
lussi  numina  magna  loci  veneramur:  et  inde 
Exsupero  praepingue  solum  stagnantis  Helori. 

Hinc  altas  cautes  proiectaque  saxa  Pachyni 
Radimus  et  fatis  numquam  concessa  moveri 
Adparet  Camerina  procul  campique  Geloi 
Inmanisque  Gela  fluvii  cognomine  dicta. 

Arduus  inde  Acragas  ost^^ntat  maxuma  longe 
Moenia,  magnanimum  quondam  generator  equorum; 
Teque  datis  linquo  ventis,  palmosa  Selinus, 

Et  vada  dura  lego  saxis  Lilybeia  caecis. 

Hinc  Drepani  me  portus  et  inlaetabilis  ora 
Accipit.  Hic  pelagi  tot  tempestatibus  actus, 

Heu,  genitorem,  omnis  curae  casusque  levamen, 
Amitto  Anchisen.  Hic  me,  pater  optume,  fessum 
Deseris,  heu,  tantis  nequiquam  erepte  periclis! 

Nec  vates  Helenus,  cum  multa  horrenda  moneret, 
Hos  mihi  praedixit  luctus,  non  dira  Celaeno. 

Hic  labor  extremus,  longarum  haec  meta  viarum. 
Hinc  me  digressum  vestris  deus  adpulit  oris. 

Sic  pater  Aeneas  intentis  omnibus  unus 
Fata  renarrabat  divom  cursusque  docebat 
Conticuit  tandem  factoque  hic  fine  quievit 

5 Verbaque  nec  placidam  membris  dat  cura  quietem. 
Postera  Phoebea  lustrabat  lampade  terras 
Humentemque  Aurora  polo  dimoverat  umbram, 

Cum  sic  unanimam  adloquitur  male  sana  sororem: 
Anna  soror,  quae  me  suspensam  insomnia  terrent! 
10  Quis  novus  hic  nostris  successit  sedibus  hospes. 
Quem  sese  ore  ferens!  quam  forti  pectore  et  armis! 
Credo  equidem,  nec  vana  fides,  genus  esse  deorum. 
Degeneres  animos  timor  arguit.  Heu,  quibus  ille 
lactatus  fatis!  quae  bella  exhausta  canebat! 

15  Si  mihi  non  animo  fixum  inmotumque  sederet. 

Ne  cui  me  vinclo  vellem  sociare  iugali , 

Postquam  primus  amor  deceptam  morte  fefellit; 

Si  non  pertaesum  thalami  taedaeque  fuisset; 

Huic  uni  forsan  potui  succumbere  culpae. 

20  Anna,  fatebor  enim,  miseri  post  fata  Sychaei 
Coniugis  et  sparsos  fraterna  caede  Penatis, 

Solus  hic  inflexit  sensus  animumque  labantem 
Inpulit.  Adgnosco  veteris  vestigia  flammae. 

Sed  mihi  vel  tellus  optem  prius  ima  dehiscat, 

25  Vel  pater  omnipotens  adigat  me  fulmine  ad  umbras. 
Pallentis  umbras  Erebi  noctemque  profundam. 

Ante,  Pudor,  quam  te  violo  aut  tua  iura  resolvo. 

Ille  meos,  primus  qui  me  sibi  iunxit,  amores 
Abstulit;  ille  habeat  secum  servetque  sepulchro. 

30  Sic  effata  sinum  lacrimis  inplevit  obortis. 

Anna  refert:  0 luce  magis  dilecta  sorori. 

Solane  perpetua  maerens  carpere  iuventa. 

Nec  dulcis  natos,  Veneris  nec  praemia  noris? 

Id  cinerem  aut  Manis  credis  curare  sepultos? 

35  Esto:  aegram  nulli  quondam  flexere  mariti. 

Non  Libyae,  non  ante  Tyro;  despectus  Iarbas 
Ductoresque  alii,  quos  Africa  terra  triumphis 
Dives  alit:  placitone  etiam  pugnabis  amori? 

Nec  venit  in  mentem,  quorum  consederis  arvis? 

40  Hinc  Gaetulae  urbes,  genus  insuperabile  bello. 

Et  Numidae  infreni  cingunt  et  inhospita  Syrtis; 

Hinc  deserta  siti  regio  lateque  furentes 
Barcaei.  Quid  bella  Tyro  surgentia  dicam 
Germanique  minas  ? 

45  Dis  equidem  auspicibus  reor  et  lunone  secunda 

Hunc  cursum  Iliacas  vento  tenuisse  carinas. 

Quam  tu  urbem,  soror,  hanc  cernes,  quae  surgere  regna 
Coniugio  tali!  Teucrum  comitantibus  armis 
Punica  se  quantis  attollet  gloria  rebus ! 

Tu  modo  posce  deos  veniam  sacrisque  litatis 
Indulge  hospitio  caussasque  innecte  morandi, 

Dum  pelago  desaevit  hiemps  et  aquosus  Orion, 
Quassataeque  rates,  dum  non  tractabile  caelum. 

His  dictis  incensum  animum  inflammavit  amore 
Spemque  dedit  dubiae  menti  solvitque  pudorem. 

Principio  delubra  adeunt  pacemque  per  aras 
Exquirunt;  mactant  lectas  de  more  bidentis 
Legiferae  Cereri  Phoeboque  patrique  Lyaeo, 
lunoni  ante  omnis , cui  vincla  iugalia  curae. 

Ipsa  tenens  dextra  pateram , pulcherrima  Dido , 

Candentis  vaccae  media  inter  cornua  fundit. 

Aut  ante  ora  deum  pinguis  spatiatur  ad  aras 
Instauratque  diem  donis  pecudumque  reclusis 
Pectoribus  inhians  spirantia  consulit  exta. 

Heu  vatum  ignarae  mentes!  quid  vota  furentem , 

Quid  delubra  iuvant?  Est  mollis  flamma  medullas 
Interea  et  tacitum  vivit  sub  pectore  volnus. 

Uritur  infelix  Dido  totaque  vagatur 
Urbe  furens , qualis  coniecta  cerva  sagitta , 

Quam  procul  incautam  nemora  inter  Cresia  fixit 
Pastor  agens  telis  liquitque  volatile  ferrum 
Nescius;  illa  fuga  silvas  saltusque  peragrat 
Dictaeos;  haeret  lateri  letalis  arundo. 

Nunc  media  Aenean  secura  per  moenia  ducit 
Sidoniasque- ostentat  opes  urbemque  paratam; 

Incipit  effari  mediaque  in  voce  resistit; 

Nunc  eadem  labente  die  convivia  quaerit 
Iliacosque  iterum  demens  audire  labores 
Exposcit  pendetque  iterum  narrantis  ab  ore. 

Post,  ubi  digressi,  lumenque  obscura  vicissim 
Luna  premit  suadentque  cadentia  sidera  somnos. 

Sola  domo  maeret  vacua  stratisque  relictis 
Incubat.  Illum  absens  absentem  auditque  videtque , 

Aut  gremio  Ascanium  genitoris  imagine  capta 
Detinet,  infandum  si  fallere  possit  amorem. 

Non  coeptae  adsurgunt  turres,  non  arma  inventus 
Exercet  portusve  aut  propugnacula  bello 
Tuta  parant;  pendent  opera  interrupta  minaeque 
Murorum  ingentes  aequataque  machina  caelo. ' 

90  Quam  simul  ac  tali  persensit  peste  teneri 
Cara  lovis  coniunx,  nec  famam  obstare  furori, 

Talibus  adgreditur  Venerem  Saturnia  dictis: 

Egregiam  vero  laudem  et  s|;)olia  ampla  refertis 
Tuque  puerque  tuus,  magnum  et  memorabile  numen, 
95  Una  dolo  divom  si  femina  victa  duorum  est. 

Nec  me  adeo  fallit  veritam  te  moenia  nostra 
Suspectas  habuisse  domos  Karthaginis  altae. 

Sed  quis  erit  modus,  aut  quo  nunc  certamine  tanto? 
Quin  potius  pacem  aeternam  pactosque  hymenaeos 
100  Exercemus?  habes,  tota  quod  mente  petisti: 

Ardet  amans  Dido  traxitque  per  ossa  furorem. 
Communem  hunc  ergo  populum  paribusque  regamus 
Auspiciis;  liceat  Phrygio  servire  marito 
Dotalisque  tuae  Tyrios  permittere  dextrae. 

105  Olli  — sensit  enim  simulata  mente  locutam, 

Quo  regnjim  Italiae  Libycas  averteret  oras  — 

Sic  contra  est  ingressa  Venus:  Quis  talia  demens 
Abnuat  aut  tecum  malit  contendere  bello? 

Si  modo,  quod  memoras  factum,  fortuna  sequatur. 

110  Sed  fatis  incerta  feror,  si  luppiter  unam 
Esse  velit  Tyriis  urbem  Troiaque  profectis, 

Miscerive  probet  populos  aut  foedera  iungi. 

Tu  coniunx;  tibi  fas  animum  temptare  precando. 
Perge,  sequar.  Tum  sic  excepit  regia  luno: 

115  Mecum  erit  iste  labor.  Nunc  qua  ratione,  quod  instat, 
Confieri  possit,  paucis,  adverte,  docebo. 

Venatum  Aeneas  unaque  miserrima  Dido 
In  nemus  ire  parant,  ubi  primos  crastinus  ortus 
Extulerit  Titan  radiisque  retexerit  orbem. 

120  His  ego  njgrantem  commixta  grandine  nimbum, 

Dum  trepidant  alae  saltusque  indagine  cingunt. 

Desuper  infundam  et  tonitru  caelum  omne  ciebo. 
Diffugient  comites  et  nocte  tegentur  opaca: 

Speluncam  Dido  dux  et  Troianus  eandem 
125  Devenient.  Adero  et,  tua  si  mihi  certa  voluntas, 

[Conubio  iungam  stabili  propriamque  dicabo] 

Hic  Hymenaeus  erit.  Non  adversata  petenti 
Adnuit  atque  dolis  risit  Cytherea  repertis. 

Oceanum  interea  surgens  Aurora  reliquit. 

It  portis  iubare  exorto  delecta  iuventus; 

Retia  rara,  plagae,  lato  venabula  ferro 
Massylique  ruunt  equites  et  odora  canum  vis. 

Reginam  thalamo  cunctantem  ad  limina  primi 
Poenorum  expectant , ostroque  insignis  et  auro 
Stat  sonipes  ac  frena  ferox  spumantia  mandit. 

Tandem  progreditur  magna  stipante  caterva 
Sidoniam  picto  chlamydem  circumdata  limbo. 

Cui  pharetra  ex  auro;  crines  nodantur  in  aurum; 

Aurea  purpuream  subnectit  fibula  vestem. 

Nec  non  et  Phrygii  comites  et  laetus  Iulus 
Incedunt.  Ipse  ante  alios  pulcherrimus  omnis 
Infert  se  socium  Aeneas  atque  agmina  iungit. 

Qualis  ubi  hibernam  Lyciam  Xanthique  fluenta 
Deserit  ac  Delum  maternam  invisit  Apollo 
Instauratque  choros , mixtique  altaria  circum 
Cretesque  Dryopesque  fremunt  pictique  Agathyrsi; 

Ipse  iugis  Cynthi  graditur  mollique  fluentem 
Fronde  premit  crinem  fingens  atque  inplicat  auro. 

Tela  sonant  umeris : haud  illo  segnior  ibat 
Aeneas;  tantum  egregio  decus  enitet  ore. 

Postquam  altos  ventum  in  montis  atque  invia  lustra, 

Ecce  ferae  saxi  deiectae  vertice  caprae 
Decurrere  iugis;  alia  de  parte  patentis 
Transmittunt  cursu  campos  atque  agmina  cervi 
Pulverulenta  fuga  glomerant  montisque  relinquunt. 

At  puer  Ascanius  mediis  in  vallibus  acri 
Gaudet  equo  iamque  hos  cursu,  iam  praeterit  illos 
Spumantemque  dari  pecora  inter  inertia  votis 
Optat  aprum  aut  fulvum  descendere  monte  leonem. 

Interea  magno  misceri  murmure  caelum 
Incipit;  insequitur  commixta  grandine  nimbus; 

Et  Tyrii  comites  passim  et  Troiana  iuventus 
Dardaniusque  nepos  Veneris  diversa  per  agros 
Tecta  metu  petiere;  ruunt  de  montibus  amnes. 

Speluncam  Dido  dux  et  Troianus  eandem 
Deveniunt.  Prima  et  Tellus  et  pronuba  luno 

Dant  signum;  fulsere  ignes  et  conscius  aether 
Conubis  summoque  ulularunt  vertice  Nymphae. 

Ille  dies  primus  leti  primusque  malorum 
170  Caussa  fuit;  neque  enim  specie  famave  movetur, 

Nec  iam  furtivum  Dido  meditatur  amorem; 

Coniugium  vocat;  hoc  praetexit  nomine  culpam. 

Extemplo  Libyae  magnas  it  Fama  per  urbes, 

Fama,  malum  qua  non  aliud  velocius  ullum; 

175  Mobilitate  viget  virisque  adquirit  eundo ; 

Parva  metu  primo;  mox  sese  attollit  in  auras 
Ingrediturque  solo  et  caput  inter  nubila  condit. 

Illam  Terra  parens  ira  inritata  deorum 
Extremam,  ut  perhibent,  Coeo  Enceladoque  sororem 
180  Progenuit  pedibus  celerem  et  pernicibus  alis. 

Monstrum  horrendum,  ingens,  cui,  quot  sunt  corpore  plumae, 
Tot  vigiles  oculi  subter,  mirabile  dictu, 

Tot  linguae,  totidem  ora  sonant,  tot  subrigit  auris. 

Nocte  volat  caeli  medio  terraeque  per  umbram 
185  Stridens  nec  dulci  declinat  lumina  somno; 

Luce  sedet  custos  aut  summi  culmine  tecti. 

Turribus  aut  altis,  et  magnas  territat  urbes. 

Tam  ficti  pravique  tenax,  quam  nuntia  veri. 

Haec  tum  multiplici  populos  sermone  replebat 
190  Gaudens  et  pariter  facta  atque  infecta  canebat: 

Venisse  Aenean  Troiano  sanguine  cretum. 

Cui  se  pulchra  viro  dignetur  iungere  Dido; 

Nunc  hiemem  inter  se  luxu,  quam  longa,  fovere 
Regnorum  inmemores  turpique  cupidine  captos. 

195  Haec  passim  dea  foeda  virum  diffundit  in  ora. 

Protinus  ad  regem  cursus  detorquet  Iarban 
Incenditque  animum  dictis  atque  aggerat  iras. 

Hic  Hammone  satus  rapta  Garamantide  Nympha 
Templa  lovi  centum  latis  inmania  regnis , 

200  Centum  aras  posuit  vigilemque  sacraverat  ignem , 

Excubias  divom  aeternas ; pecudumque  cruore 
Pingue  solum  et  variis  florentia  limina  sertis. 

Isque  amens  animi  et  rumore  accensus  amaro 
Dicitur  ante  aras  media  inter  numina  divom 
205  Multa  lovem  manibus  supplex  orasse  supinis : 
luppiter  omnipotens,  cui  nunc  Maurusia  pictis 
Gens  epulata  toris  Lenaeum  libat  honorem, 

Aspicis  haec?  an  te,  genitor,  cum  fulmina  torques. 
Nequiquam  horremus,  caecique  in  nubibus  ignes 
Terrificant  animos  et  inania  murmura  miscent? 
Femina,  quae  nostris  errans  in  finibus  urbem 
Exiguam  pretio  posuit,  cui  litus  arandum 
Cuique  loci  leges  dedimus , conubia  nostra 
Reppulit  ac  dominum  Aenean  in  regna  recepit. 

Et  nunc  ille  Paris  cum  semiviro  comitatu 
Maeonia  mentum  mitra  crinemque  madentem 
Subnexus  rapto  potitur:  nos  munera  templis 
Quippe  tuis  ferimus  famamque  fovemus  inanem. 

Talibus  orantem  dictis  arasque  tenentem 
Audiit  omnipotens  oculosque  ad  moenia  torsit 
Regia  et  oblitos  famae  melioris  amantis. 

Tum  sic  Mercurium  adloquitur  ac  talia  mandat: 
Vade  age,  nate  voca  Zephyros  et  labere  pinnis 
Dardaniumque  ducem , Tyria  Karthagine  qui  nunc 
Exspectat  fatisque  datas  non  respicit  urbis , 
Adioquere  et  celeris  defer  mea  dicta  per  auras. 

Non  illum  nobis  genetrix  pulcherrima  talem 
Promisit  Graiumque  ideo  bis  vindicat  armis ; 

Sed  fore,  qui  gravidam  imperiis  belloque  frementem 
Italiam  regeret,  genus  alto  a sanguine  Teucri 
Proderet  ac  totum  sub  leges  mitteret  orbem. 

Si  nulla  accendit  tantarum  gloria  rerum 
Nec  super  ipse  sua  molitur  laude  laborem, 
Ascanione  pater  Romanas  invidet  arces  ? 

Quid  struit?  aut  qua  spe  inimica  in  gente  moratur, 
Nec  prolem  Ausoniam  et  Lavinia  respicit  arva? 
Naviget!  haec  summa  est;  hic  nostri  nuntius  esto. 

Dixerat.  Ille  patris  magni  parere  parabat 
Imperio ; et  primum  pedibus  talaria  nectit 
Aurea,  quae  sublimem  alis  sive  aequora  supra 
Seu  terram  rapido  pariter  cum  flamine  portant; 
Tum  virgam  capit;  hac  animas  ille  evocat  Orco 
Pallentis,  alias  sub  Tartara  tristia  mittit, 

Dat  somnos  adimitque  et  lumina  morte  resignat. 

Illa  fretus  agit  ventos  et  turbida  tranat 

Nubila;  iamque  volans  apicem  et  latera  ardua  cernit 

Atlantis  duri,  caelum  qui  vertice  fulcit. 

Atlantis,  cinctum  adsidue  cui  nubibus  atris 
Piniferum  caput  et  vento  pulsatur  et  imbri; 

250  Nix  umeros  infusa  tegit;  tum  flumina  mento 
Praecipitant  senis  et  glacie  riget  horrida  barba. 

Hic  primum  paribus  nitens  Cyllenius  alis 
Constitit:  hinc  toto  praeceps  se  corpore  ad  undas 
Misit  avi  similis , quae  circum  litora , circum 
255  Piscosos  scopulos  humilis  volat  aequora  iuxta. 

Haud  aliter  terras  inter  caelumque  volabat 
Litus  harenosum  ad  Libyae  ventosque  secabat 
Materno  veniens  ab  avo  Cyllenia  proles. 

Ut  primuni  alatis  tetigit  magalia  plantis , 

260  Aenean  fundantem  arces  ac  tecta  novantem 
Conspicit.  Atque  illi  stellatus  iaspide  fulva 
Ensis  erat  Tyrioque  ardebat  murice  laena 
Demissa  ex  umeris,  dives  quae  munera  Dido 
Fecerat  et  tenui  telas  discreverat  auro. 

265  Continuo  invadit:  Tu  nunc  Karthaginis  altae 
Fundamenta  locas  pulchramque  uxorius  urbem 
Exstruis?  heu  regni  rerumque  oblite  tuarum! 

. Ipse  deum  tibi  me  claro  demittit  Olympo 
Regnator,  caelum  et  terras  qui  numine  torquet; 

270  Ipse  haec  ferre  iubet  celeris  mandata  per  auras: 

Quid  struis?  aut  qua  spe  Libycis  teris  otia  terris? 

Si  te  nulla  movet  tantarum  gloria  rerum 
[Nec  super  ipse  tua  moliris  laude  laborem,] 

Ascanium  surgentem  et  spes  heredis  Iuli  ' , 

275  Respice,  cui  regnum  Italiae  Romanaque  tellus 
Debentur.  Tali  Cyllenius  ore  locutus 
Mortalis  visus  medio  sermone  reliquit 
Et  procul  in  tenuem  ex  oculis  evanuit  auram. 

At  vero  Aeneas  aspectu  obmutuit  amens, 

280  Arrectaeque  horrore  comae  et  vox  faucibus  haesit. 

Ardet  abire  fuga  dulcisque  relinquere  terras 
Attonitus  tanto  monitu  imperioque  deorum. 

Heu  quid  agat?  quo  nunc  reginam  ambire  furentem  i 

Audeat  adfatu?  quae  prima  exordia  sumat? 

285  Atque  animum  nunc  huc  celerem,  nunc  dividit  illuc, 

[In  partisque  rapit  varias  perque  omnia  versat.] 

Haec  alternanti  potior  sententia  visa  est: 

Mnesthea  Sergestumque  vocat  fortemque  Serestum , 

Classem  aptent  taciti  sociosque  ad  litora  cogant, 

Arma  parent  et,  quae  rebus  sit  caussa  novandis. 
Dissimulent:  sese  interea,  quando  optuma  Dido 
Nesciat  et  tantos  rumpi  non  speret  amores, 

Temptaturum  aditus  et,  quae  mollissima  fandi 
Tempora,  quis  rebus  dexter  modus.  Ocius  omnes 
Imperio  laeti  parent  ac  iussa  facessunt. 

At  regina  dolos  — quis  fallere  possit  amantem?  — 
Praesensit  motusque  excepit  prima  futuros 
Omnia  tuta  timens.  Eadem  impia  Fama  furenti 
Detulit  armari  classem  cursumque  parari. 

Saevit  inops  animi  totamque  incensa  per  urbem 
Bacchatur,  qualis  commotis  excita  sacris 
Thyias , uhi  audito  stimulant  trieterica  Baccho 
Orgia  nocturnusque  vocat  clamore  Cithaeron. 

Tandem  his  Aenean  conpellat  vocibus  ultro : 

Dissimulare  etiam  sperasti,  perfide,  tantum 
Posse  nefas  tacitusque  mea  decedere  terra? 

Nec  te  noster  amor  nec  te  data  dextera  quondam 
Nec  moritura  tenet  crudeli  funere  Dido  ? 

Quin  etiam  hiberno  moliris  sidere  classem 
Et  mediis  properas  aquilonibus  ire  per  altum , 

Crudelis?  Quid,  si  non  arva  aliena  domosque 
Ignotas  peteres  et  Troia  antiqua  maneret, 

Troia  per  undosum  peteretur  classibus  aequor? 

Mene  fugis?  Per  ego  has  lacrimas  dextramque  tuam  te  — 
Quando  aliud  mihi  iam  miserae  nihil  ipsa  reliqui  — 

Per  conubia  nostra,  per  inceptos  hymenaeos. 

Si  hene  quid  de  te  merui,  fuit  aut  tibi  quicquam 
Dulce  meum,  miserere  domus  labentis  et  istam, 

Oro , si  quis  adhuc  precibus  locus , exue  mentem. 

Te  propter  Libycae  gentes  Nomadumque  tyranni 
Odere,  infensi  Tyrii;  te  propter  eundem 
Exstinctus  pudor  et,  qua  sola  sidera  adibam. 

Fama  prior.  Cui  me  moribundam  deseris,  hospes? 

Hoc  solum  nomen  quoniam  de  coniuge  restat. 

Quid  moror?  an  mea  Pygmafion  dum  moenia  frater 
Destruat,  aut  captam  ducat  Gaetulus  Iarbas? 

Saltem  si  qua  mihi  de  te  suscepta  fuisset 
Ante  fugam  suboles , si  quis  mihi  parvulus  aula 
Luderet  Aeneas,  qui  te  tamen  ore  referret, 

330  Non  equidem  omnino  capta  ac  deserta  viderer. 

Dixerat.  Ille  lovis  monitis  inmota  tenebat 
Lumina  et  obnixus  curam  sub  corde  premebat. 

Tandem  pauca  refert:  Ego  te,  quae  plurime^  fando 
Enumerare  vales,  numquam,  regina,  negabo 
335  Promeritam;  nec  me  meminisse  pigebit  Elissae, 

Dum  memor  ipse  mei,  dum  spiritus  hos  regit  artus. 
Pro  re  pauca  loquar.  Neque  ego  hanc  abscondere  furto 
Speravi,  ne  finge,  fugam  nec  coniugis  umquam 
Praetendi  taedas  aut  haec  in  foedera  veni. 

340  Me  si  fata  meis  paterentur  ducere  vitam 
Auspiciis  et  sponte  mea  conponere  curas. 

Urbem  Troianam  primum  dulcisque  meorum 
Reliquias  colerem , Priami  tecta  alta  manerent 
Et  recidiva  manu  posuissem  Pergarna  victis. 

345  Sed  nunc  Italiam  magnam  Gryneus  Apollo , 

Italiam  Lyciae  iussere  capessere  sortes ; 

Hic  amor,  haec  patria  est.  Si  te  Karthaginis  arces, 
Phoenissam,  Libycaeque  aspectus  detinet  urbis, 

Quae  tandem , Ausonia  Teucros  considere  terra , 

350  Invidia  est?  Et  nos  fas  extera  quaerere  regna. 

Me  patris  Anchisae,  quotiens  huraentibus  umbris 
Nox  operit  terras,  quotiens  astra  ignea  surgunt. 
Admonet  in  somnis  et  turbida  terret  imago; 

Me  puer  Ascanius  capitisque  iniuria  cari , 

355  Quem  regno  Hesperiae  fraudo  et  fatalibus  arvis. 

Nunc  etiam  interpres  divora  love  missus  ab  ipso  — 
Testor  utrumque  caput  — celeris  mandata  per  auras 
Detulit;  ipse  deum  manifesto  in  lumine  vidi 
Intrantem  muros  vocemque  his  auribus  hausi. 

360  Desine  meque  tuis  incendere  teque  querellis; 

Italiam  non  sponte  sequor. 

Talia  dicentem  iamdudum  aversa  tuetur 
Huc  illuc  volvens  oculos  totumque  pererrat 
Luminibus  tacitis  et  sic  accensa  profatur: 

365  Nec  tibi  diva  parens,  generis  nec  Dardanus  auctor. 
Perfide;  sed  duris  genuit  te  cautibus  horrens 
Caucasus  Hyrcanaeque  admorunt  ubera  tigres. 

Nam  quid  dissimulo  aut  quae  me  ad  maiora  reservo? 
Num  tletu  ingemuit  nostro?  num  lumina  flexit? 

370  Num  lacrimas  victus  dedit  aut  miseratus  amantem  est? 

Quae  quibus  anteferam?  lam  iam  nec  maxuma  luno, 
Nec  Saturnius  haec  oculis  pater  aspicit  aequis. 
Nusquam  tuta  fides.  Eiectum  litore,  egentem 
Excepi  et  regni  demens  in  parte  locavi; 

Amissam  classem,  socios  a morte  reduxi. 

Heu  furiis  incensa  feror!  Nunc  augur  Apollo, 

Nunc  Lyciae  sortes,  nunc  et  love  missus  ab  ipso 
Interpres  divom  fert  horrida  iussa  per  auras. 

Scilicet  is  Superis  labor  est,  ea  cura  quietos 
Sollicitat.  Neque  te  teneo  neque  dicta  refello; 

I,  sequere  Italiam  ventis,  pete  regna  per  undas. 

Spero  equidem  mediis, si  quid  pia  numina  possunt. 
Supplicia  hausurum  scopulis  et  nomine  Dido 
Saepe  vocaturum.  Sequar  atris  ignibus  absens 
Et,  cum  frigida  mors  anima  seduxerit  artus, 

Omnibus  umbra  locis  adero.  Dabis,  inprobe,  poenas. 
Audiam  et  haec  Manis  veniet  mihi  fama  sub  imos. 

His  medium  dictis  sermonem  abrumpit  et  auras 
Aegra  fugit  seque  ex  oculis  avertit  et  aufert 
Linquens  multa  metu  cunctantem  et  multa  volentem 
Dicere.  Suscipiunt  famulae  conlapsaque  membra 
Marmoreo  referunt  thalamo  stratisque  reponunt. 

At  pius  Aeneas , quamquam  lenire  dolentem 
Solando  cupit  et  dictis  avertere  curas 
Multa  gemens  magnoque  animum  labefactus  amore, 
Iussa  tamen  divom  exsequitur  classemque  revisit. 

Tum  vero  Teucri  incumbunt  et  litore  celsas 
Deducunt  toto  navis.  Natat  uncta  carina 
Frondentisque  ferunt  remos  et  robora  silvis 
Infabricata  fugae  studio. 

Migrantis  cernas  totaque  ex  urbe  ruentis. 

Ac  velut  ingentem  formicae  farris  acervum 
Cum  populant  hiemis  memores  tectoque  reponunt; 

It  nigrum  campis  agmen  praedamque  per  herbas 
Convectant  calle  angusto;  pars  grandia  trudunt 
Obnixae  frumenta  umeris;  pars  agmina  cogunt 
Castigantque  moras;  opere  omnis  semita  fervet. 

Quis  tibi  tum,  Dido,  cernenti  talia  sensus, 

Quosve  dabas  gemitus,  cum  litora  fervere  late 
Prospiceres  arce  ex  summa  totumque  videres- 

Misceri  ante  oculos  tantis  clamoribus  aequor! 

Inprobe  Amor,  quid  non  mortalia  pectora  cogis! 

Ire  iterum  in  lacrimas , iterum  temptare  precando 
Cogitur  et  supplex  animos  submittere  amori, 

415  Ne  quid  inexpertum  frustra  moritura  relinquat. 

Anna,  vides  toto  properari  litore;  circum 
Undique  convenere;  vocat  iam  carbasus  auras. 

Puppibus  et  laeti  nautae  inposuere  coronas. 

Hunc  ego  si  potui  tantum  sperare  dolorem, 

420  Et  perferre,  soror,  potero.  Miserae  hoc  tamen  unum 
Exsequere,  Anna,  mihi;  solam  nam  perfidus  ille 
Te  colere,  arcanos  etiam  tibi  credere  sensus: 

Sola  viri  mollis  aditus  et  tempora  noras: 

I,  soror,  atque  hostem  supplex  adfare  superbum: 

425  Non  ego  cum  Danais  Troianam  exscindere  gentem 
Aulide  iuravi,  classemve  ad  Pergama  misi. 

Nec  patris  Anchisae  cinerem  Manisve  revelli: 

Cur  mea  dicta  negat  duras  demittere  in  auris  ? 

Quo  ruit?  extremum  hoc  miserae  det  munus  amanti: 

430  Exspectet  facilemque  fugam  ventosque  ferentis. 

Non  iam  coniugium  antiquum,  quod  prodidit,  oro. 

Nec  pulchro  ut  Latio  careat  regnumque  relinquat; 

Tempus  inane  peto,  requiem  spatiumque  furori. 

Dum  mea  me  victam  doceat  fortuna  dolere. 

435  Extremam  hanc  ora  veniam  — miserere  sororis  — ; 

Quam  mihi  cum  dederit,  cumulatam  morte  remittam. 

Talibus  orabat,  talisque  miserrima  fletus 
Fertque  refertque  soror.  Sed  nullis  ille  movetur 
Fletibus  aut  voces  ullas  tractabilis  audit; 

440  Fata  obstant  placidasque  viri  deus  obstruit  auris. 

Ac  velut  annoso  validam  cum  robore  quercum 
Alpini  Boreae  nunc  hinc  nunc  flatibus  illinc 
Eruere  inter  se  certant;  it  stridor  et  altae 
Consternunt  terram  concusso  stipite  frondes; 

445  Ipsa  haeret  scopulis  et,  quantum  vertice  ad  auras 
Aetherias,  tantum  radice  in  Tartara  tendit: 

Haud  secus  adsiduis  hinc  atque  hinc  vocibus  heros 
Tunditur  et  magno  persentit  pectore  curas ; 

Mens  inmota  manet;  lacrimae  volvuntur  inanes. 

450  Tum  vero  infelix  fatis  exterrita  Dido 

Mortem  orat ; taedet  caeli  convexa  tueri. 

Quo  magis  inceptum  peragat  lucemque  relinquat, 
Vidit,  turicremis  cum  dona  inponeret  aris  — 
Horrendum  dictu  — latices  nigrescere  sacros 
Fusaque  in  obscenum  se  vertere  vina  cruorem. 

Hoc  visum  nulli,  non  ipsi  effata  sorori. 

Praeterea  fuit  in  tectis  de  marmore  templum 
Coniugis  antiqui,  miro  quod  honore  colebat, 
Velleribus  niveis  et  festa  fronde  revinctum : 

Hinc  exaudiri  voces  et  verba  vocantis 
Visa  viri,  nox  cum  terras  obscura  teneret; 

Solaque  culminibus  ferali  carmine  bubo 
Saepe  queri  et  longas  in  fletum  ducere  voces; 
Multaque  praeterea  vatum  praedicta  priorum 
Terribili  monitu  horrificant.  Agit  ipse  furentem 
In  somnis  ferus  Aeneas;  semperque  relinqui 
Sola  sibi,  semper  longam  incomitata  videtur 
Ire  viam  et  Tyrios  deserta  quaerere  terra. 
Eumenidum  veluti  demens  videt  agmina  Pentheus 
Et  solem  geminum  et  duplicis  se  ostendere  Thebas, 
Aut  Agamemnonius  scaenis  agitatus  Orestes 
Armatam  facibus  matrem  et  serpentibus  atris 
Cum  fugit,  ultricesque  sedent  in  limine  Dirae. 

Ergo  ubi  concepit  furias  evicta  dolore 
Decrevitque  mori,  tempus  secum  ipsa  modumque 
Exigit  ac  maestam  dictis  adgressa  sororem 
Consilium  voltu  tegit  ac  spem  fronte  serenat: 

Inveni , germana , viam  — gratare  sorori  — 

Quae  mihi  reddat  eum , vel  eo  me  solvat  amantem. 
Oceani  finem  iuxta  solemque  cadentem 
Ultimus  Aethiopum  locus  est,  ubi  maxumus  Atlas 
Axem  umero  torquet  stellis  ardentibus  aptum: 

Hinc  mihi  Massylae  gentis  monstrata  sacerdos , 
Hesperidum  templi  custos , epulasque  draconi 
Quae  dabat  et  sacros  servabat  in'  arbore  ramos. 
Spargens  humida  mella  soporiferum  que  papaver. 
Haec  se  carminibus  promittit  solvere  mentes, 

Quas  velit,  ast  aliis  duras  inmittere  curas; 

Sistere  aquam  fluviis  et  vertere  sidera  retro; 
Nocturnosque  movet  Manis;  mugire  videbis 

Sub  pedibus  terram  et  descendere  montibus  ornos. 
Testor,  cara,  deos  et  te,  germana,  tuumque 
Dulce  caput,  magicas  invitam  accingier  artis. 

Tu  secreta  pyram  tecto  interiore  sub  auras 
495  Erige  et  arma  viri , thalamo  quae  fixa, reliquit 
Impius,  exuviasque  omnis  lectumque  iugalem, 

Quo  perii,  superinponas : abolere  nefandi 
Cuncta  viri  monumenta  iuVat  monstratque  sacerdos. 
Haec  effata  silet;  pallor  simul  occupat  ora. 

500  Non  tamen  Anna  novis  praetexere  funera  sacris 
Germanam  credit  nec  tantos  mente  furores 
Concipit  aut  graviora  timet,  quam  morte  Sychaei. 
Ergo  iussa  |)arat. 

At  regina  pyra  penetrali  in  sede  sub  auras 
505  Erecta  ingenti  taedis  atque  ilice  secta 

Intenditque  locum  sertis  et  fronde  coronat 
Funerea;  super  exuvias  ensemque  relictum 
Effigiemque  toro  locat,  haud  ignara  futuri. 

Stant  arae  circum , et  crinis  effusa  sacerdos 
510  Ter  centum  tonat  ore  deos,  Erebumque  Chaosque 
Tergeminamque  Hecaten,  tria  virginis  ora  Dianae. 
Sparserat  et  latices  simulatos  fontis  Averni, 

Falcibus  et  messae  ad  lunam  quaeruntur  aenis 
Pubentes  herbae  nigri  cum  lacte  veneni; 

515  Quaeritur  et  nascentis  equi  de  fronte  revolsus 
Et  matri  praereptus  amor. 

Ipsa  mola  manibusque  piis  altaria  iuxta 
Unum  exuta  pedem  vinclis  in  veste  recincta 
Testatur  moritura  deos  et  conscia  fati 
520  Sidera ; tum , si  quod  non  aequo  foedere  amantis 
Curae  numen  habet  iustumque  memorque,  precatur. 

Nox  erat  et  placidum  carpebant  fessa  soporem 
Corpora  per  terras  silvaeque  et  saeva  quierant 
Aequora,  cum  medio  volvuntur  sidera  lapsu, 

525  Cum  tacet  omnis  ager,  pecudes  pictaeque  volucres. 
Quaeque  lacus  late  liquidos,  quaeque  aspera  dumis 
Rura  tenent,  somno  positae  sub  nocte  silenti. 
[Lenibant  curas  et  corda  oblita  laborum] 

At  non  infelix  animi  Phoenissa,  nec  umquam 
530  Solvitur  in  somnos  oculisve  aut  pectore  noctem 
Accipit:  ingeminant  curae  rursusque  resurgens 

Saevit  amor  magnoque  irarum  fluctuat  aestu. 

Sic  adeo  insistit  secumque  ita  corde  volutat: 

En,  quid  ago?  rursusne  procos  inrisa  priores 
Experiar  Nomadumque  petam  conubia  supplex, 

Quos  ego  sim  totiens  iam  dedignata  maritos? 

Iliacas  igitur  classis  atque  ultima  Teucrum 
lussa  sequar?  quiane  auxilio  iuvat  ante  levatos 
Et  bene  apud  memores  veteris  stat  gratia  facti? 

Quis  me  autem,  fac  velle,  sinet  ratibusve  superbis 
Invisam  accipiet?  nescis  heu,  perdita,  necdum 
Laomedonteae  sentis  periuria  gentis? 

Quid  tum?  sola  fuga  nautas  comitabor  ovantis? 

An  Tyriis  omnique  manu  stipata  meorum 
Inferar  et,  quos  Sidonia  vix  urbe  revelli. 

Rursus  agam  pelago  et  ventis  dare  vela  iubebo? 

Quin  morere,  ut  merita  es,  ferroque  averte  dolorem. 

Tu  lacrimis  evicta  meis,  tu  prima  furentem 
His,  germana,  malis  oneras  atque  obicis  hosti. 

Non  licuit  thalami  expertem  sine  crimine  vitam 
Degere,  more  ferae,  talis  nec  tangere  curas! 

Non  servata  fides  cineri  promissa  Sychaeo! 

Tantos  illa  suo  rumpebat  pectore  questus. 

Aeneas  celsa  in  puppi  iam  certus  eundi 
Carpebat  somnos  rebus  iam  rite  paratis. 

Huic  se  forma  dei  voltu  redeuntis  eodem 
Obtulit  in  somnis  rursusque  ita  visa  monere  est, 

Omnia  Mercurio  similis,  vocemque  coloremque 
Et  crinis  flavos  et  membra  decora  iuventa : 

Nate  dea,  potes  hoc  sub  casu  ducere  somnos. 

Nec,  quae  te  circum  stent  deinde  pericula,  cernis? 

Demens!  nec  zephyros  audis  spirare  secundos? 

Illa  dolos  dirumque  nefas  in  pectore  versat, 

Certa  mori,  varioque  irarum  fluctuat  aestu. 

Non  fugis  hinc  praeceps,  dum  praecipitare  potestas? 

Iam  mare  turbari  trabibus  saevasque  videbis 
Conlucere  faces,  iam  fervere  litora  flammis, 

Si  te  his  attigerit  terris  Aurora  morantem. 

Heia  age,  rumpe  moras.  Varium  et  mutabile  semper 
Femina.  Sic  fatus  nocti  se  inmiscuit  atrae. 

Tum  vero  Aeneas  subitis  exterritus  umbris 


A en.  IV,  559.  juventa  FM  juventae  P.  — 564.  varioque  M va- 
riosque  FP.  — Jluctuat  M concitat  FP.  — aestu  FM  aestus  P. 


535 

540 

545 

550 

555 

560 

565 

570 


74 


P.  VERGILI  MARONIS 


Corripit  e somno  corpus  sociosque  fatigat: 

Praecipites  vigilate,  viri,  et  considite  transtris;  ' 

Solvite  vela  citi.  Deus  aethere  missus  ab  alto 
575  Festinare  fugam  tortosque  incidere  funis 

Ecce  iterum  stimulat.  Sequimur  te,  sancte  deorum. 
Quisquis  es , imperioque  iterum  paremus  ovantes. 

Adsis  0 placidusque  iuves  et  sidera  caelo 
Dextra  feras.  Dixit  vaginaque  eripit  ensem 
580  Fulmineum  strictoque  ferit  retinacula  ferro. 

Idem  omnis  simul  ardor  habet,  rapiuntque  ruuntque; 
Litora  deseruere;  latet  sub  classibus  aequor; 

Adnixi  torquent  spumas  et  caerula  verrunt. 

Et  iam  prima  novo  spargebat  lumine  terras 
585  Tithoni  croceum  linquens  Aurora  cubile. 

Regina  e speculis  ut  primum  albescere  lucem 
Vidit  et  aequatis  classem  procedere  velis 
Litoraque  et  vacuos  sensit  sine  remige  portus, 

Terque  quaterque  manu  pectus  percussa  decorum 
590  Fla  ventisque  abscissa  comas,  Pro  luppiter!  ibit 
Hic,  ait,  et  nostris  inluserit  advena  regnis? 

Non  arma  expedient  totaque  ex  urbe  sequentur 
Diripientque  rates  alii  navalibus?  Ite, 

Ferte  citi  flammas,  date  tela,  inpellite  remos! 

595  Quid  loquor?  aut  ubi  sum?  Quae  mentem  insania  mutat 
Infelix  Dido ! nunc  te  facta  impia  tangunt? 

Tum  decuit,  cum  sceptra  dabas.  — En  dextra  fidesque. 
Quem  secum  patrios  aiunt  portare  Penatis, 

Quem  subiisse  umeris  confectum  aetate  parentem!  — 
600  Non  potui  abreptum  divellere  corpus  et  undis' 

Spargere?  non  socios,  non  ipsum  absumere  ferro 
Ascanium  patriisque  epulandum  ponere  mensis?  — 
Verum  anceps  pugnae  fuerat  fortuna.  — Fuisset; 

Quem  metui  moritura?  Faces  in  castra  tulissem 
605  Inplessemque  foros  flammis  natumque  patremque 

Cum  genere  exstinxem,  memet  super  ipsa  dedissem.  — 
Sol,  qui  terrarum  flammis  opera  omnia  lustras, 

Tuque  harum  interpres  curarum  et  conscia  luno 
Nocturnisque  Hecate  triviis  ululata  per  urbes 
610  Et  Dirae  ultrices  et  di  morientis  Elissae, 

Accipite  haec  meritumque  malis  advertite  numen 
Et  nostras  audite  preces.  Si  tangere  portus 
Infandum  caput  ac  terris  adnare  necesse  est 
Et  sic  fata  lovis  poscunt,  hic  terminus  haeret: 

At  bello  audacis  populi  vexatus  et  armis, 

Finibus  extorris , conplexu  avolsus  Iuli 
Auxilium  inploret  videatque  indigna  suorum 
Funera;  nec,  cum  se  sub  leges  pacis  iniquae 
Tradiderit,  regno  aut  optata  luce  fruatur; 

Sed  cadat  ante  diem  mediaque  inhumatus  harena. 

Haec  precor,  hanc  vocem  extremam  cum  sanguine  fundo. 
Tum  vos,  0 Tyrii,  stirpem  et  genus  omne  futurum 
Exercete  odiis  cinerique  haec  mittite  nostro 
Munera.  Nullus  amor  populis  nec  foedera  sunto. 

Exoriare  aliquis  nostris  ex  ossibus  ultor. 

Qui  face  Dardanios  ferroque  sequare  colonos , 

Nunc,  olim,  quocumque  dabunt  se  tempore  vires. 

Litora  litoribus  contraria,  fluctibus  undas 
Inprecor,  arma  armis;  pugnent  ipsique  nepotesque. 

Haec  ait  et  partis  animum  versabat  in  omnis 
Invisam  quaerens  quam  primum  abrumpere  lucem. 

Tum  breviter  Barcen  nutricem  adfata  Sychaei; 

Namque  suam  patria  antiqua  cinis  ater  habebat: 

Annam,  cara  mihi  nutrix,  huc  siste  sororem; 

Dic,  corpus  properet  fluviali  spargere  lympha 
Et  pecudes  secum  et  monstrata  piacula  ducat; 

Sic  veniat;  tuque  ipsa  pia  tege  tempora  vitta. 

Sacra  Io  vi  Stygio,  quae  rite  incepta  paravi. 

Perficere  est  animus  finemque  inponere  curis 
Dardaniique  rogum  capitis  permittere  flammae. 

Sic  ait.  Illa  gradum  studio  celerabat  anili. 

At  trepida  et  coeptis  inmanibus  effera  Dido 
Sanguineam  volvens  aciem  maculisque  trementis 
Interfusa  genas  et  pallida  morte  futura 
Interiora  domus  inrumpit  limina  et  altos 
Conscendit  furibunda  rogos  ensemque  recludit 
Dardanium,  non  hos  quaesitum  munus  in  usus. 

Hic,  postquam  Iliacas  vestes  notumque  cubile 
Conspexit,  paulum  lacrimis  et  mente  morata, 

Incubuitque  toro  dixitque  novissima  verba: 

Dulces  exuviae,  dum  fata  deusque  sinebat, 

Accipite  hanc  animam  meque  his  exsolvite  curis. 

Vixi  et,  quem  dederat  cursum  fortuna,  peregi; 

Et  nunc  magna  mei  sub  terras  ibit  imago. 


A en,  IV,  641.  anili  ^ anilem  g.  — 651.  sinebat  MP^  sine- 
bant P2. 


615 

620 

625 

630 

635 

640 

645 

650 


76 


P.  VERGILI  MARONIS 


655  Urbem  praedaram  statui;  mea  moenia  vidi; 

Ulta  virum  poenas  inimico  a fratre  recepi; 

Felix,  heu  nimium  felix,  si  litora  tantum 
Numquam  Dardaniae  tetigissent  nostra  carinae! 

Dixit  et  os  inpressa  toro , Moriemur  inultae , 

660  Sed  moriamur,  ait.  Sic,  sic  iuvat  ire  sub  umbras. 
Hauriat  hunc  oculis  ignem  crudelis  ab  alto 
Dardanus  et  nostrae  secilm  ferat  omina  mortis. 
Dixerat;  atque  illam  media  inter  talia  ferro 
Conlapsam  aspiciunt  comites  ensemque  cruore 
665  Spumantem  sparsasque  manus.  It  clamor  ad  alta 
Atria;  concussam  bacchatur  Fama  per  urbem. 
Lamentis  gemituque  et  femineo  ululatu 
Tecta  fremunt;  resonat  magnis  plangoribus  aether, 
Non  aliter,  quam  si  inmissis  ruat  hostibus  omnis 
670  Karthago  aut  antiqua  Tyros^  flammaeque  furentes 
Culmina  perque  hominum  volvantur  perque  deorum. 
Audiit  exanimis  trepidoque  exterrita  cursu 
Unguibus  ora  soror  foedans  et  pectora  pugnis 
Per  medios  ruit  ac  morientem  nomine  clamat: 

675  Hoc  illud,  germana,  fuit?  me  fraude  petebas? 

Hoc  rogus  iste  mihi,  hoc  ignes  araeque  parabant? 
'Quid  primum  deserta  querar?  comitemne  sororem 
Sprevisti  moriens?  Eadem  me  ad  fata  vocasses; 

Idem  ambas  ferro  dolor  atque  eadem  hora  tulisset. 

680  His  etiam  struxi  manibus  patriosque  vocavi 
Voce  deos,  sic  te  ut  posita  crudelis  abessem? 
Exstinxti  te  meque,  soror,  populumque  patresque 
Sidonios  urbemque  tuam.  Date,  volnera  lymphis 
Ahluam  et,  extremus  si  quis  super  halitus  errat, 

685  Ore  legam.  Sic  fata  gradus  evaserat  altos 

Semianimemque  sinu  germanam  amplexa  fovebat 
Cum  gemitu  atque  atros  siccabat  veste  cruores. 

Illa  gravis  oculos  conata  attollere  rursus 
Deficit;  infixum  stridit  sub  pectore  volnus. 

690  Ter  sese  attollens  cubitoque  adnixa  levavit; 

Ter  revoluta  "toro  est  oculisque  errantibus  alto 
Quaesivit  caelo  lucem  ingemuitque  reperta. 

Tum  luno  omnipotens  longum  miserata  dolorem 
Difficilisque  obitus  Irim  demisit  Olympo, 

695  Quae  luctantem  animam  nexosque  resolveret  artus. 
Nam  quia  nec  fato  merita  nec  morte  peribat, 

Sed  misera  ante  diem  subitoque  accensa  furore , 

Nondum  illi  flavum  Proserpina  vertice  crinem 
Abstulerat  Stygioque  caput  damnaverat  Orco. 

Ergo  Iris  croceis  per  caelum  roscida  pinnis 
Mille  trahens  varios  adverso  sole  colores 
Devolat  et  supra  caput  adstitit:  Hunc  ego  Diti 
Sacrum  iussa  fero  teque  isto  corpore  solvo. 

Sic  ait  et  dextra  crinem  secat:  omnis  et  una 
Dilapsus  calor  atque  in  ventos  vita  recessit. 


AENEIDOS 

LIBER  QUINTUS. 

Interea  medium  Aeneas  iam  classe  tenebat 
Certus  iter  fluctusque  atros  aquilone  secabat 
Moenia  respiciens , quae  iam  infelicis  Elissae 
Conlucent  flammis.  Quae  tantum  accenderit  ignem 
Caussa,  latet;  duri  magno  sed  amore  dolores 
Polluto  notumque,  furens  quid  femina  possit, 

Triste  per  augurium  Teucrorum  pectora  ducunt. 

Ut  pelagus  tenuere  rates  nec  iam  amplius  ulla 
Occurrit  tellus,  maria  undique  et  undique  caelum: 

Olli  caeruleus  supra  caput  adstitit  imber 

Noctem  hiememque  ferens  et  inhorruit  unda  tenebris. 

Ipse  gubernator  puppi  Palinurus  ab  alta : 

Heu!  quianam  tanti  cinxerunt  aethera  nimbi? 

Quidve,  pater  Neptune,  paras?  Sic  deinde  locutus 
Colligere  arma  iubet  validisque  incumbere  remis 
Obliquatque  sinus  in  ventum  ac  talia  fatur: 

Magnanime  Aenea,  non,  si  mihi  luppiter  auctor 
Spondeat,  hoc  sperem  Italiam  contingere  caelo. 

Mutati  transversa  fremunt  et  vespere  ab  atro 
Consurgunt  venti  atque  in  nubem  cogitur  aer. 

Nec  nos  obniti  contra  nec  tendere  tantum 
Sufficimus.  Superat  quoniam  Fortuna,  sequamur. 
Quoque  vocat,  vertamus  iter.  Nec  litora  longe 

Fida  reor  fraterna  Erycis  portusque  Sicanos, 

25  Si  modo  rite  memor  servata  remetior  astra. 

Tum  pius  Aeneas : Equidem  sic  poscere  ventos 
lamdudum  et  frustra  cerno  te  tendere  contra. 

Flecte  viam  velis.  An  sit  mihi  gratior  ulla, 

Quove  magis  fessas  optem  demittere  navis, 

30  Quam  quae  Dardanium  tellus  mihi  servat  Acesten 
Et  patris  Anchisae  gremio  conplectitur  ossa? 

Haec  ubi  dicta , petunt  portus  et  vela  secundi 
Intendunt  Zephyri;  fertur  cita  gurgite  classis 
Et  tandem  laeti  notae  advertuntur  harenae. 

35  At  procul  ex  celso  miratus  vertice  montis 
Adventum  sociasque  rates  occurrit  Acestes , 

. Horridus  in  iaculis  et  pelle  Libystidis  ursae, 

Troia  Crimiso  conceptum  flumine  mater 
Quem  genuit.  Veterum  non  inmemor  ille  parentum 
40  Gratatur  reduces  et  gaza  laetus  agresti 
Excipit  ac  fessos  opibus  solatur  amicis. 

Postera  cum  primo  stellas  Oriente  fugarat 
Clara  dies,  socios  in  coetum  litore  ab  omni 
Advocat  Aeneas  tumuli  que  ex  aggere  fatur: 

45  Dardanidae  magni,  genus  alto  a sanguine  divom. 
Annuus  exactis  conpletur  mensibus  orbis. 

Ex  quo  reliquias  divinique  ossa  parentis 
Condidimus  terra  maestasque  sacravimus  aras, 
lamque  dies,  nisi  fallor,  adest,  quem  semper  acerbum, 
50  Semper  honoratum  — sic  di  voluistis  — habebo. 

Hunc  ego  Gaetulis  agerem  si  Syrtibus  exsul, 

Argolico  ve  mari  deprensus  et  urbe  Mycenae; 

Annua  vota  tamen  sollemnisque  ordine'  pompas 
Exsequerer  strueremque  suis  altaria  donis. 

55  Nunc  ultro  ad  cineres  ipsius  et  ossa  parentis , 

Haud  equidem  sine  mente  reor,  sine  numine  divom, 
Adsumus  et  portus  delati  intramus  amicos. 

Ergo  agite  et  laetum  cuncti  celebremus  honorem; 
Poscamus  ventos  atque  haec  me  sacra  quotannis 
60  Urbe  velit  posita  templis  sibi  ferre  dicatis. 

Bina  boum  vobis  Troia  generatus  Acestes 
Dat  numero  capita  in  navis;  adhibete  Penatis 
Et  patrios  epulis  et  quos  colit  hospes  Acestes. 
Praeterea,  si  nona  diem  mortalibus  almum 

Aurora  extulerit  radiisque  retexerit  orbem, 

Prima  citae  Teucris  ponam  certamina  classis ; 

Quique  pedum  cursu  valet  et  qui  viribus  audax 
Aut  iaculo  incedit  melior  levibusque  sagittis, 

Seu  crudo  fidit  pugnam  committere  caestu. 

Cuncti  adsint  meritaeque  exspectent  praemia  palmae. 

Ore  favete  omnes  et  cingite  tempora  ramis. 

Sic  fatus  velat  materna  tempora  myrto. 

Hoc  Helymus  facit,  hoc  aevi  maturus  Acestes, 

Hoc  puer  Ascanius,  sequitur  quos  cetera  pubes. 

Ille  e concilio  multis  cum  milibus  ibat 
Ad  tumulum  magna  medius  comitante  caterva. 

Hic  duo  rite  mero  libans  carchesia  Baccho 
Fundit  humi,  duo  lacte  novo,  duo  sanguine  sacro, 
Purpureosque  iacit  flores  ac  talia  fatur: 

Salve,  sancte  parens,  iterum  salvete,  recepti 
Nequiquam  cineres  animaeque  umbraeque  paternae. 

Non  licuit  finis  Italos  fataliaque  arva. 

Nec  tecum  Ausonium,  quicumque  est,  quaerere  Thybrim. 
Dixerat  haec,  adytis  cum  lubricus  anguis  ab  imis 
Septem  ingens  gyros,  septena  volumina  traxit 
Amplexus  placi(;le  tumulum  lapsusque  per  aras. 

Caeruleae  cui  terga  notae  maculosus  et  auro 
Squamam  incendebat  fulgor,  ceu  nubibus  arcus 
Mille  iacit  varios  adverso  sole  colores. 

Obstipuit  visu  Aeneas.  Ille  agmine  longo 
Tandem  inter  pateras  et  levia  pocula  serpens 
Libavitque  dapes  rursusque  innoxius  imo 
Successit  tumulo  et  depasta  altaria  liquit. 

Hoc  magis  inceptos  genitori  instaurat  honores, 

Incertus,  Geniumne  loci  famulumne  parentis 
Esse  putet;  caedit  binas  de  more  bidentis 
Totque  sues,  totidem  nigrantis  terga  iuvencos; 

Vinaque  fundebat  pateris  animamque  vocabat 
Anchisae  magni  Manisque  Acheronte  remissos. 

Nec  non  et  socii,  quae  cuique  est  copia,  laeti 
Dona  ferunt,  onerant  aras  mactantque  iuvencos; 

Ordine  aena  locant  alii,  fusique  per  herbam 
Subiciunt  veribus  prunas  et  viscera  torrent. 

Exspectata  dies  aderat  nonamque  serena 
Auroram  Phaethontis  equi  jam  luce  vehebant 
Famaque  finitimos  et  clari  nomen  Acestae 

Excierat;  laeto  conplebant  litora  coetu 
Visuri  Aeneadas , pars  et  certare  parati. 

Munera  principio  ante  oculos  circoque  locantur 
110  In  medio,  sacri  tripodes  viridesque  coronae 
Et  palmae  pretium  victoribus,  armaque  et  ostro 
Perfusae  vestes,  argenti  aurique  talentum; 

Et  tuba  commissos  medio  canit  aggere  ludos. 

Prima  pares  ineunt  gravibus  certamina  remis 
115  Quattuor  ex  omni  delectae  classe  carinae. 

Velocem  Mnestheus  agit  acri  remige  Pristim, 

Mox  Italus  Mnestheus , genus  a quo  nomine  Memmi , 
Ingentemque  Gyas  ingenti  mole  Chimaeram, 

Urbis  opus,  triplici  pubes  quam  Dardana  versu 
120  Inpellunt,  terno  consurgunt  ordine  remi; 

Sergestusque,  domus  tenet  a quo  Sergia  nomen, 
Centauro  invehitur  magna,  Scyllaque  Cloanthus 
Caerulea,  genus  unde  tibi,  Romane  Cluenti. 

Est  procul  in  pelago  saxum  spumantia  contra 
125  Litora,  quod  tumidis  submersum  tunditur  olim 
Fluctibus,  hiberni  condunt  ubi  sidera  Cori; 
Tranquillo  silet  inmotaque  attollitur  unda 
Campus  et  apricis  statio  gratissima  mergis. 

Hic  viridem  Aeneas  frondenti  ex  ilice  metam 
130  Constituit  signum  nautis  pater,  unde  reverti 
Scirent  et  longos  ubi  circumflectere  cursus. 

Tum  loca  sorte  legunt  ipsique  in  puppibus  auro 
Ductores  longe  effulgent  ostroque  decori; 

Cetera  populea  velatur  fronde  iuventus 
135  Nudatosque  umeros  oleo  perfusa  nitescit. 

Considunt  transtris  intentaque  bracchia  remis; 
Intenti  exspectant  signum  exsultantiaque  haurit 
Corda  pavor  pulsans  laudumque  arrecta  cupido. 
Inde,  uhi  clara  dedit  sonitum  tuba,  finibus  omnes, 
140  Haud  mora,  prosiluere  suis;  ferit  aethera  clamor 
Nauticus , adductis  spumant  freta  versa  lacertis. 
Infindunt  pariter  sulcos  totumque  dehiscit 
Convolsum  remis  rostrisque  tridentibus  aequor. 

Non  tam  praecipites  biiugo  certamine  campum 
145  Corripuere  ruuntque  effusi  carcere  currus. 

Nec  sic  inmissis  aurigae  undantia  lora 

Concussere  iugis  pronique  in  verbera  pendent. 

Tum  plausu  fremituque  virum  studiisque  faventum 
Consonat  omne  nemus  vocemque  inclusa  volutant 
Litora , pulsati  colles  clamore  resultant. 

Effugit  ante  alios  primisque  elabitur  undis 
Turbam  inter  fremitumque  Gyas;  quem  deinde  Cloanthus 
Consequitur,  melior  remis,  sed  pondere  pinus 
Tarda  tenet.  Post  hos  aequo  discrimine  Pristis 
Centaurusque  locum  tendunt  superare  priorem;  ^ 

Et  nunc  Pristis  habet,  nunc  victam  praeterit  ingens 
Centaurus,  nunc  una  ambae  iunctisque  feruntur 
Frontibus  et  longa  sulcant  vada  salsa  carina, 
lamque  propinquabant  scopulo  metamque  tenebant, 

Cum  princeps  medioque  Gyas  in  gurgite  victor 
Rectorem  navis  conpellat  voce  Menoeten : 

Quo  tantum  mihi  dexter  abis?  huc  dirige  gressum; 

Litus  ama  et  laeva  stringat  sine  palmula  cautes: 

Altum  alii  teneant.  Dixit;  sed  caeca  Menoetes 
Saxa  timens  proram  pelagi  detorquet  ad  undas. 

Quo  diversus  abis?  iterum.  Pete  saxa,  Menoete! 

Cum  clamore  Gyas  revocabat;  et  ecce  Cloanthum 
Respicit  instantem  tergo  et  propiora  tenentem. 

Ille  inter  navemque  Gyae  scopulosque  sonantis 
Radit  iter  laevum  interior  subitoque  priorem 
Praeterit  et  metis  tenet  aequora  tuta  relictis. 

Tum  vero  exarsit  iuveni  dolor  ossibus  ingens 
Nec  lacrimis  caruere  genae  segnemque  Menoeten 
Oblitus  decorisque  sui  socium  que  salutis 
In  mare  praecipitem  puppi  deturbat  ab  alta; 

Ipse  gubernaclo  rector  subit,  ipse  magister, 

Hortaturque  viros  clavumque  ad  litora  torquet. 

At  gravis,  ut  fundo  vix  tandem  redditus  imo  est 
lam  senior  madidaque  fluens  in  veste  Menoetes 
Summa  petit  scopuli  siccaque  in  rupe  resedit. 

Illum  et  labentem  Teucri  et  risere  natantem 
Et  salsos  rident  revomentem  pectore  fluctus. 

Hic  laeta  extremis  spes  est  accensa  duobus, 

Sergesto  Mnestheique,  Gyan  superare  morantem. 
Sergestus  capit  ante  locum  scopuloque  propinquat. 

Nec  tota  tamen  ille  prior  praeeunte  carina ; 

Parte  prior,  partem  rostro  premit  aemula  Pristis. 

At  media  socios  incedens  nave  per  ipsos 
Hortatur  Mnestheus:  Nunc,  nunc  insurgite  remis, 

190  Hectorei  socii,  Troiae  quos  sorte  suprema 
Delegi  comites;  nunc  illas  promite  viris, 

Nunc  animos,  quibus  in  Gaetulis  Syrtibus  usi 
lonioque  mari  Maleaeque  sequacibus  undis. 

Non  iam  prima  peto  Mnestheus  neque  vincere  certo; 

195  Quamquam  o!  — Sed  superent,  quibus  hoc,  Neptune,  dedisti; 
Extremos  pudeat  rediisse;  hoc  vincite , cives , 

Et  prohibete  nefas.  Olli  certamine  summo 
Procumbunt;  vastis  tremit  ictibus  aerea  puppis 
Subtrahitur  que  solum;  tum  creber  anhelitus  artus 
200  Aridaque  ora  quatit;  sudor  fluit  undique  rivis. 

Attulit  ipse  viris  optatum  casus  honorem. 

Namque  furens  animi  dum  proram  ad  saxa  suburguet 
Interior  spatioque  subit  Sergestus  iniquo, 

Infelix  saxis  in  procurrentibus  haesit. 

205  Concussae  cautes  et  acuto  in  murice  remi 
Obnixi  crepuere  inlisaque  prora  pependit. 

Consurgunt  nautae  et  magno  clamore  morantur 
Ferratasque  trudes  et  acuta  cuspide  contos 
Expediunt  fractosque  legunt  in  gurgite  remos. 

210  At  laetus  Mnestheus  successuque  acrior  ipso 
Agmine  remorum  celeri  ventisque  vocatis 
Prona  petit  maria  et  pelago  decurrit  aperto. 

Qualis  spelunca  subito  commota  columba. 

Cui  domus  et  dulces  latebroso  in  pumice  nidi, 

215  Fertur  in  arva  volans  plausumque  exterrita  pinnis 
Dat  tecto  ingentem,  mox  aere  lapsa  quieto 
Radit  iter  liquidum  celeris  neque  commovet  alas: 

Sic  Mnestheus,  sic  ipsa  fuga  secat  ultima  Pristis 
Aequora,  sic  illam  fert  inpetus  ipse  volantem. 

220  Et  primum  in  scopulo  luctantem  deserit  alto 

Sergestum  brevibusque  vadis  frustraque  vocantem 
Auxilia  et  fractis  discentem  currere  remis. 

Inde  Gyan  ipsamque  ingenti  mole  Chimaeram 
Consequitur;  cedit,  quoniam  spoliata  magistro  est. 

225  Solus  iamque  ipso  superest  in  fine  Cloanthus : 

Quem  petit  et  summis  adnixus  viribus  urguet. 

Tum  vero  ingeminat  clamor  cunctique  sequentem 
Instigant  studiis  resonatque  fragoribus  aether. 

Hi  proprium  decus  et  partum  indignantur  honorem 
230  Ni  teneant,  vitamque  volunt  pro  laude  pacisci; 

Hos  successus  alit:  possunt,  quia  posse  videntur. 

Et  fors  aequatis  cepissent  praemia  rostris, 

Ni  palmas  ponto  tendens  utrasque  Cloanthus 
Fudissetque  preces  divosque  in  vota  vocasset: 

Di,  quibus  imperium  est  pelagi,  quorum  aequora  curro. 
Vobis  laetus  ego  hoc  candentem  in  litore  taurum 
Constituam  ante  aras  voti  reus  extaque  salsos 
Porriciam  in  fluctus  et  vina  liquentia  fundam. 

Dixit  eumque  imis  sub  fluctibus  audiit  omnis 
Nereidum  Phorcique  chorus  Panopeaque  virgp. 

Et  pater  ipse  manu  magna  Portunus  euntem 
Inpulit:  illa  Noto  citius  volucrique  sagitta 
Ad  terram  fugit  et  portu  se  condidit  alto. 

Tum  satus  Anchisa  cunctis  ex  more  vocatis 
Victorem  magna  praeconis  voce  Cloanthum 
Declarat  viridique  advelat  tempora  lauro; 

Muneraque  in  navis  ternos  optare  iuvencos 
Vinaque  et  argenti  magnum  dat  ferre  talentum. 

Ipsis  praecipuos  ductoribus  addit  honores: 

Victori  chlamydem  auratam , quam  plurima  circum 
Purpura  Maeandro  duplici  Meliboea  cucurrit. 
Intextusque  puer  frondosa  regius  Ida 
Velocis  iaculo  cervos  cursuque  fatigat, 

Acer,  anhelanti  similis;  quem  praepes  ab  Ida 
Sublimem  pedibus  rapuit  lovis  armiger  uncis ; 

Longaevi  palmas  nequiquam  ad  sidera  tendunt 
Custodes  saevitque  canum  latratus  in  auras. 

At  qui  deinde  locum  tenuit  virtute  secundum , 

Levibus  huic  hamis  consertam  auroque  trilicem 
Loricam,  quam  Demoleo  detraxerat  ipse 
Victor  apud  rapidum  Simoenta  sub  Ilio  alto. 

Donat  habere  viro,  decus  et  tutamen  in  armis. 

Vix  illam  famuli  Phegeus  Sagarisque  ferebant 
Multiplicem  conixi  umeris;  indutus  at  olim 
Demoleos  cursu  palantis  Troas  agebat. 

Tertia  dona  facit  geminos  ex  aere  lebetas 
Cymbiaque  argento  perfecta  atque  aspera  signis, 
lamque  adeo  donati  omne?  opibusque  superbi 
Puniceis  ibant  evincti  tempora  taenis, 

Cum  saevo  e scopulo  multa  vix  arte  revolsus, 

Amissis  remis  atque  ordine  debilis  uno, 

Inrisam  sine  honore  ratem  Sergestus  agebat. 

Qualis  saepe  viae  deprensus  in  aggere  serpens, 

Aerea  quem  obliquum  rota  transit  aut  gravis  ictu 
275  Seminecem  liquit  saxo  lacerumque  viator; 

Nequiquam  longos  fugiens  dat  corpore  tortus, 

Parte  ferox  ardensque  oculis  et  sibila  colla 
Arduus  attollens ; pars  volnere  clauda  retentat 
Nixantem  nodis  seque  in  sua  membra  plicantem. 

280  Tali  remigio  navis  se  tarcja  movebat; 

Vela  facit  tamen  et  plenis  subit  ostia  velis. 

Sergestum  Aeneas  promisso  munere  donat, 

Servatam  ob  navem  laetus  sociosque  reductos. 

Olli  serva  datur  operum  haud  ignara  Minervae, 

285  Cressa  genus,  Pholoe,  geminique  sub  ubere  nati. 

Hoc  pius  Aeneas  misso  certamine  tendit 
Gramineum  in  campum,  quem  collibus  undique  curvis 
Cingebant  silvae,  mediaque  in  valle  theatri 
Circus  erat;  quo  se  multis  cum  milibus  heros 
290  Consessu  medium  tulit  exstructoque  resedit. 

Hic,  qui  forte  velint  rapido  contendere  cursu, 

Invitat  pretiis  animos  et  praemia  ponit. 

Undique  conveniunt  Teucri  mixtique  Sicani, 

Nisus  et  Euryalus  primi, 

295  Euryalus  forma  insignis  viridique  iuventa, 

Nisus  amore  pio  pueri;  quos  deinde  secutus 
Regius  egregia  Priami  de  stirpe  Diores ; 

Hunc  Salius  simul  et  Patron,  quorum  alter  Acarnan, 
Alter  ab  Arcadio  Tegeaeae  sanguine  gentis; 

300  Tum  duo  Trinacrii  iuvenes,  Helymus  Panopesque, 
Adsueti  silvis,  Qomites  senioris  Acestae; 

Multi  praeterea,  quos  fama  obscura  recondit. 

Aeneas  quibus  in  mediis  sic  deinde  locutus: 

Accipite  haec  animis  laetasque  advertite  mentes. 

305  Nemo  ex  hoc  numero  mihi  non  donatus  abibit. 

Gnosia  bina  dabo  levato  lucida  ferro 
Spicula  caelatamque  argento  ferre  bipennem ; 

Omnibus  hic  erit  unus  honos.  Tres  praemia  primi 
Accipient  flavaque  caput  nectentur  oliva. 

310  Primus  equum  phaleris  insignem  victor  habeto. 

Alter  Amazoniam  pharetram  plenamque  sagittis 
Threiciis,  lato  quam  circumplectitur  auro 
Balteus  et  tereti  subnectit  fibula  gemma; 

Tertius  Argolica  hac  galea  contentus  abito. 

Haec  ubi  dicta,  locum  capiunt  signoque  repente 
Corripiunt  spatia  andito  limenque  relinquunt, 

Effusi  nimbo  similes ; simul  ultima  signant. 

Primus  abit  longeque  ante  omnia  corpora  Nisus 
Emicat,  et  ventis  et  fulminis  ocior  alis; 

Proxumus  huic,  longo  sed  proxumus  intervallo. 
Insequitur  Salius:  spatio  post  deinde  relicto 
Tertius  Euryalus; 

Euryalunoique  Helymus  sequitur;  quo  deinde  sub  ipso 
Ecce  volat  calcemque  terit  iam  calce  Diores 
Incumbens  umero;  spatia  et  si  plura  supersint, 
Transeat  elapsus  prior  ambiguumve  relinquat, 
lamque  fere  spatio  extremo  fessique  sub  ipsam 
Finem  adventabant,  levi  cum  sanguine  Nisus 
Labitur  infelix,  caesis  ut  forte  iuvencis 
Fusus  humum  viridisque  super  madefecerat  herbas. 
Hic  iuvenis  iam  victor  ovans  vestigia  presso 
Haud  tenuit  titubata  solo,  sed  pronus  in  ipso 
Concidit  inmundoque  fimo  sacroque  cruore. 

Non  tamen  Euryali,  non  ille  oblitus  amorum ; 

Nam  sese  opposuit  Salio  per  lubrica  surgens; 

Ille  autem  spissa  iacuit  revolutus  harena. 

Emicat  Euryalus  et  munere  victor  amici 
Prima  tenet  plausuque  volat  fremituque  secundo. 

Post  Helymus  subit  et  nunc  tertia  palma  Diores. 

Hic  totum  caveae  consessum  ingentis  et  ora 
Prima  patrum  magnis  Salius  clamoribus  inplet 
Ereptumque  dolo  reddi  sibi  poscit  honorem. 

Tutatur  favor  Euryalum  lacrimaeque  decorae, 

Gratior  et  pulchro  veniens  in  corpore  virtus. 

Adiuvat  et  magna  proclamat  voce  Diores, 

Qui  subiit  palmae  frustraque  ad  praemia  venit 
Ultima,  si  primi  Salio  reddantur  honores. 

Tum  pater  Aeneas,  Vestra,  inquit,  munera  vobis 
Certa  manent,  pueri,  et  palmam  movet  ordine  nemo; 
Me  liceat  casus  miserari  insontis  amici. 

Sic  fatus  tergum  Gaetuli  inmane  leonis 

Dat  Salio  villis  onerosum  atque  unguibus  aureis. 

Hic  Nisus,  Si  tanta,  inquit,  sunt  praemia  victis, 

Et  te  lapsorum  miseret,  quae  munera  Niso 

355  Digna  dabis?  primam  merui  qui  laude  coronam, 

Ni  me,  quae  Salium,  fortuna  inimica  tulisset. 

Et  simul  his  dictis  faciem  ostentabat  et  udo 
Turpia  membra  limo.  Risit  pater  optumus  olli 
Et  clipeum  efferri  iussit,  Didymaonis  artis, 

360  Neptuni  sacro  Danais  de  poste  refixum. 

Hoc  iuvenein  egregium  praestanti  munere  donat. 

Post,  ubi  confecti  cursus  et  dona  peregit: 

Nunc,  si  cui  virtus  animusque  in  pectore  praesens, 
Adsit  et  evinctis  attollat  bracchia  palmis. 

365  Sic  ait  et  geminum  pugnae  proponit  honorem, 

Victori  velatum  auro  vittisque  iuveiicum, 

Ensem  atque  insignem  galeam  solacia  victo. 

Nec  mora;  continuo  vastis  cum  viribus  effert 
Ora  Dares  magnoque  virum  se  murmure  tollit; 

370  Solus  qui  Paridem  solitus  contendere  contra, 

Idemque  ad  tumulum,  quo  maxumus  occubat  Hector, 
Victorem  Buten  inmani  corpore,  qui  se 
Bebrycia  veniens  Amyci  de  gente  ferebat, 

Perculit  et  fulva  moribundum  extendit  harena. 

375  Talis  prima  Dares  caput  altum  in  proelia  tollit 
Ostenditque  umeros  latos  alternaque  iactat 
Bracchia  protendens  et  verberat  ictibus  auras. 
Quaeritur  huic  alius;  nec  quisquam  ex  agmine  tanto 
Audet  adire  virum  manibusque  inducere  caestus. 

380  Ergo  alacris  cunctosque  putans  excedere  palma 
Aeneae  stetit  ante  pedes,  nec  plura  moratus 
Tum  laeva  taurum  cornu  tenet  atque  ita  fatur : 

Nate  dea,  si  nemo  audet  se  credere  pugnae, 

Quae  finis  standi?  quo  me  decet  usque  teneri? 

385  Ducere  dona  iube.  Cuncti  simul  ore  fremebant 
Dardanidae  reddi  que  viro  promissa  iubebant. 

Hic  gravis  Entellum  dictis  castigat  Acestes , 

Proxumus  ut  viridante  toro  consederat  herbae: 
Entelle,  heroum  quondam  fortissime  frustra, 

390  Tantane  tam  patiens  nullo  certamine  tolli 

Dona  sines  ? ubi  nunc  nobis  deus  ille  magister , 
Nequiquam  memoratus  Eryx?  ubi  fama  per  omnem 
Trinacriam,  et  spolia  illa  tuis  pendentia  tectis? 

Ille  sub  haec:  Non  laudis  amor  nec  gloria  cessit 
395  Pulsa  metu  ; sed  enim  gelidus  tardante  senecta 

Sanguis  hebet  frigentque  effetae  in  corpore  vires. 

Si  mihi,  quae  quondam  fuerat  quaque  inprobus  iste 
Exsultat  fidens,  si  nunc  foret  illa  iuventas, 

Haud  equidem  pretio  inductus  pulchroque  iuvenco 
Venissem,  nec  dona  moror.  Sic  deinde  locutus 
In  medium  geminos  inmani  pondere  caestus 
Proiecit,  quibus  acer  Eryx  in  proelia  suetus 
Ferre  manum  duroque  intendere  bracchia  tergo. 
Obstipuere  animi:  tantorum  ingentia  septem 
Terga  boum  plumbo  insuto  ferroque  rigebant. 

Ante  omnis  stupet  ipse  Dares  longeque  recusat; 
Magnanimusque  Anchisiades  et  pondus  et  ipsa 
Huc  illuc  vinclorum  inmensa  volumina  versat. 

Tum  senior  talis  referebat  pectore  voces: 

Quid,  si  quis  caestus  ipsius  et  Herculis  arma 
Vidisset  tristemque  hoc  ipso  in  litore  pugnam? 

Haec  germanus  Eryx  quondam  tuus  arma  gerebat;  — 
Sanguine  cernis  adhuc  sparsoque  infecta  cerebro;  — 
His  magnum  Alciden  contra  stetit;  his  ego  suetus. 
Dum  melior  viris  sanguis  dabat,  aemula  necdum 
Temporibus  geminis  canebat  sparsa  senectus. 

Sed  si  nostra  Dares  haec  Troius  arma  recusat, 

Idque  pio  sedet  Aeneae,  probat  auctor  Acestes, 
Aequemus  pugnas.  Erycis  tibi  terga  remitto; 

Solve  metus;  et  tu  Troianos  exue  caestus. 

Haec  fatus  duplicem  ex  umeris  reiecit  amictum 
Et  magnos  membrorum  artus,  magna  ossa  lacertosque 
Exuit  atque  ingens  media  consistit  harena. 

Tum  satus  Anchisa  caestus  pater  extulit  aequos 
Et  paribus  palmas  amborum  innexuit  armis. 

Constitit  in  digitos  extemplo  arrectus  uterque 
Braccbiaque  ad  superas  interritus  extulit  auras. 
Abduxere  retro  longe  capita  ardua  ab  ictu 
Inmiscentque  manus  manibus  pugnamque  lacessunt. 
Ille  pedum  melior  motu  fretusque  iuventa, 

Hic  membris  et  mole  valens;  sed  tarda  trementi 
Genua  labant , vastos  quatit  aeger  anhelitus  artus. 

Multa  viri  nequiquam  inter  se  volnera  iactant. 

Multa  cavo  lateri  ingeminant  et  pectore  vastos 
Dant  sonitus,  erratque  auris  et  tempora  circum 
Crebra  manus , duro  crepitant  sub  volnere  malae. 

Stat  gravis  Entellus  nisuque  inmotus  eodem , 

Corpore  tela  modo  atque  oculis  vigilantibus  exit. 

Ille,  velut  celsam  oppugnat  qui  molibus  urbem 
440  Aut  montana  sedet  circum  castella  sub  armis, 

Nunc  hos,  nunc  illos  aditus  omnemque  pererrat 
Arte  locum  et  variis  adsultibus  inritus  urguet. 
Ostendit  dextram  insurgens  Entellus  et  alte 
Extulit:  ille  ictum  venientem  a vertice  velox 
445  Praevidit  celerique  elapsus  corpore  cessit; 

Entellus  viris  in  ventum  effudit  et  ultro 
Ipse  gravis  graviterque  ad  terram  pondere  vasto 
Concidit:  ut  quondam  cava  concidit  aut  Erymantho 
Aut  Ida  in  magna  radicibus  eruta  pinus. 

450  Consurgunt  studiis  Teucri  et  Trinacria  pubes ; 

It  clamor  caelo  primusque  accurrit  Acestes 
Aequaevumque  ab  humo  miserans  attollit  amicum. 
At  non  tardatus  casu  neque  territus  heros 
Acrior  ad  pugnam  redit  ac  vim  suscitat  ira; 

455  Tum  pudor  incendit  viris  et  conscia  virtus 
Praecipitemque  Daren  ardens  agit  aequore  toto 
Nunc  dextra  ingeminans  ictus,  nunc  ille  sinistra; 
Nec  mora  nec  requies;  quam  multa  grandine  nimbi 
Culminibus  crepitant,  sic  densis  ictibus  heros 
460  Creber  utraque  manu  pulsat  versatque  Dareta. 

Tum  pater- Aeneas  procedere  longius  iras 
Et  saevire  animis  Entellum  haud  passus  acerbis ; 

Sed  finem  inposuit  pugnae  fessumque  Dareta 
Eripuit  mulcens  dictis  ac  talia  fatur: 

465  Infelix,  quae  tanta  animum  dementia  cepit? 

Non  viris  alias  conversaque  numina  sentis? 

Cede  deo.  Dixitque  et  proelia  voce  diremit. 

Ast  illum  fidi  aequales  genua  aegra  trahentem 
lactantemque  utroque  caput  crassumque  cruorem 
470  Ore  electantem  mixtosque  in  sanguine  dentes 
Ducunt  ad  navis;  galeamque  ensemque  vocati 
Accipiunt;  palmam  Entello  taurumque  relinquunt. 
Hic  victor  superans  animis  tauroque  superbus: 

Nate  dea  vosque  haec,  inquit,  cognoscite,  Teucri, 
475  Et  mihi  quae  fuerint  iuvenali  in  corpore  vires 
Et  qua  servetis  revocatum  a morte  Dareta. 

Dixit  et  adversi  contra  stetit  ora  iuvenci. 

Qui  donum  adstabat  pugnae,  durosque  reducta 
Libravit  dextra  media  inter  cornua  caestus , 

480  Arduus , effractoque  inlisit  in  ossa  cerebro. 

Sternitur  exanimisque  tremens  procumbit  humi  bos. 

Ille  super  talis  effundit  pectore  voces: 

Hanc  tibi,  Eryx,  meliorem  animam  pro  morte  Daretis 
Persolvo;  hic  victor  caestus  artemque  repono. 

Protinus  Aeneas  celeri  certare  sagitta 
Invitat  qui  forte  velint  et  praemia  ponit 
Ingentique  manu  malum  de  nave  Seresti 
Erigit  et  volucrem  traiecto  in  fune  columbam , 

Quo  tendant  ferrum , malo  suspendit  ab  alto. 
Convenere  viri  deiectamque  aerea  sortem 
Accepit  galea;  et  primus  clamore  secundo 
Hyrtacidae  ante  omnis  exit  locus  Hippocoontis; 

Quem  modo  navali  Mnestheus  certamine  victor 
Consequitur,  viridi  Mnestheus  evinctus  oliva. 

Tertius  Eurytion,  tuus,  o clarissime,  frater. 

Pandare,  qui  quondam  iussus  confundere  foedus 
In  medios  telum  torsisti  primus  Achivos. 

Extremus  galeaque  ima  subsedit  Acestes,  . 

Ausus  et  ipse  manu  iuvenum  temptare  laborem. 

Tum  validis  flexos  incurvant  viribus  arcus 
Pro  se  quisque  viri  et  depromunt  tela  pharetris. 
Primaque  per  caelum  nervo  stridente  sagitta 
Hyrtacidae  iuvenis  volucris  diverberat  auras; 

Et  venit  adversique  infigitur  arbore  mali. 

Intremuit  malus  timuitque  exterrita  pinnis 
Ales  et  ingenti  sonuerunt  omnia  plausu. 

Post  acer  Mnestheus  adducto  constitit  arcu 
Alta  petens  pariterque  oculos  telumque  tetendit. 

Ast  ipsam  miserandus  avem  contingere  ferro 
Non  valuit;  nodos  et  vincula  linea  rupit. 

Quis  innexa  pedem  malo  pendebat  ab  alto; 

Illa  notos  atque  atra  volans  in  nubila  fugit. 

Tum  rapidus,  iamdudum  arcu  contenta  parato 
Tela  tenens  fratrem  Eurytion  in  vota  vocavit, 
lam  vacuo  laetam  caelo  speculatus  et  alis 
Plaudentem  nigra  figit  sub  nube  columbam. 

Decidit  exanimis  vitamque  reliquit  in  astris 
Aetheriis  fixamque  refert  delapsa  sagittam. 

Amissa  solus  palma  superabat  Acestes, 

Qui  tamen  aerias  telum  contorsit  in  auras 
Ostentans  artemque  pater  arcumque  sonantem. 

Hic  oculis  subitum  obicitur  magnoque  futurum 
Augurio  monstrum;  docuit  post  exitus  ingens 
Seraque  terrifici  cecinerunt  omina  vates. 

525  Namque  volans  liquidis  in  nubibus  arsit  arundo 
Signavitque  viam  flammis  tenuisque  recessit 
Consumpta  in  ventos : caelo  ceu  saepe  refixa 
Transcurrunt  crinemque  volantia  sidera  ducunt. 
Attonitis  haesere  animis  Siiperosque  precati 
530  Trinacrii  Teucrique  viri;  nec  maxumus  omen 
Abnuit  Aeneas;  sed  laetum  amplexus  Acesten 
Muneribus  cumulat  magnis  ac  talia  fatur : 

Sume,  pater;  nam  te  voluit  rex  magnus  Olympi 
Talibus  auspiciis  exsortem  ducere  honores. 

535  Ipsius  Anchisae  longaevi  hoc  munus  habebis, 
Cratera  inpressum  signis,  quem  Thracius  olim 
Anchisae  genitori  in  magno  munere  Cisseus 
Ferre  sui  dederat  monumentum  et  pignus  amoris. 
Sic  fatus  cingit  viridanti  tempora  lauro 
540  Et  primum  ante  omnis  victorem  adpellat  Acesten. 
Nec  bonus  Eurytion  praelato  invidit  honori. 
Quamvis  solus  avem  caelo  deiecit  ab  alto. 
Proxumus  ingreditur  donis,  qui  vincula  rupit. 
Extremus,  volucri  qui  fixit  arundine  malum. 

545  At  pater  Aeneas  nondum  cei^tamine  misso 
Custodem  ad  sese  comitemque  inpubis  Iuli 
Epytiden  vocat  et  fidam  sic  fatur  ad  aurem : 

Vade  age  et  Ascanio , si  iam  puerile  paratum 
Agmen  habet  secum  cursusque  instruxit  equorum , 
550  Ducat  avo  turmas  et  sese  ostendat  in  armis. 

Dic,  ait.  Ipse  omnem  longo  decedere  circo 
Infusum  populum  et  campos  iubet  esse  patentis. 
Incedunt  pueri  pariterque  ante  ora  parentum 
Frenatis  lucent  in  equis , quos  omnis  euntis 
555  Trinacriae  mirata  fremit  Troiaeque  iuventus. 
Omnibus  in  morem  tonsa  coma  pressa  corona; 
Cornea  bina  ferunt  praefixa  hastilia  ferro ; 

Pars  levis  umero  pharetras ; it  pectore  summo 
Flexilis  obtorti  per  collum  circulus  auri. 

560  Tres  equitum  numero  turmae  ternique  vagantur 
Ductores;  pueri  bis  seni  quemque  secuti 

Agmine  partito  fulgent  paribusque  magistris. 

Una  acies  iuvenum,  ducit  quam  parvus  ovantem 
Nomen  avi  referens  Priamus,  tua  clara,  Polite, 
Progenies,  auctura  Italos;  quem  Thracius  albis 
Portat  equus  bicolor  maculis,  vestigia  primi 
Alba  pedis  frontemque  ostentans  arduus  albam. 

Alter  Atys,  genus  unde  Atii  duxere  Latini, 

Parvus  Atys,  pueroque  puer  dilectus  Iulo. 

Extremus  formaque  ante  omnis  pulcher  Iulus 
Sidonio  est  invectus  equo,  quem  candida  Dido 
Esse  sui  dederat  monumentum  et  pignus  amoris. 
Cetera  Trinacriis  pubes  senioris  Acestae 
Fertur  equis. 

Excipiunt  plausu  pavidos  gaudentque  tuentes 
Dardanidae  veterumque  agnoscunt  ora  parentum. 
Postquam  omnem  laeti  consessum  oculosque  suorum 
Lustravere  in  equis,  signum  clamore  paratis 
Epytides  longe  dedit  insonuitque  flagello. 

Olli  discurrere  pares  atque  agmina  terni 
Diductis  solvere  choris  rursusque  vocati 
Convertere  vias  infestaque  tela  tulere. 

Inde  alios  ineunt  cursus  aliosque  recursus 
Adversi  spatiis  alternosque  orbibus  orbis 
Inpediunt  pugnaeque  cient  simulacra  sub  armis; 

Et  nunc  terga  fuga  nudant,  nunc  spicula  vertunt 
Infensi,  facta  pariter  nunc  pace  feruntur. 

Ut  quondam  Creta  fertur  Labyrinthus  in  alta 
Parietibus  textum  caecis  iter  ancipitemque 
Mille  viis  habuisse  dolum,  qua  signa  sequendi 
Falleret  indeprensus  et  inremeabilis  error; 

Haud  alio  Teucrum  nati  vestigia  cursu 
Inpediunt  texuntque  fugas  et  proelia  ludo. 

Delphinum  similes,  qui  per  maria  humida  nando 
Carpathium  Libycumque  secant  [luduntque  per  undas]. 
Hunc  morem  cursus  atque  haec  certamina  primus 
Ascanius,  Longam  muris  cum  cingeret  Albam, 

Rettulit  et  Priscos  docuit  celebrare  Latinos, 

Quo  puer  ipse  modo,  secum  quo  Troia  pubes; 

Albani  docuere  suos;  hinc  maxuma  porro 
Accepit  Roma  et  patrium  servavit  honorem; 

Troiaque  nunc,  pueri  Troianum  dicitur  agmen. 

Hac  celebrata  tenus  sancto  certamina  patri. 

Hic  primum  Fortuna  fidem  mutata  novavit. 

605  Dum  variis  tumulo  referunt  sollemnia  ludis , 

Irim  de  caelo  misit  Saturnia  luno 
Iliacam  ad  classem  ventosque  adspirat  eunti 
Multa  movens  necdum  antiquum  saturata  dolorem. 
Illa  viam  celerans  per  mille  coloribus  arcum 
610  Nulli  visa  cito  decurrit  tramite  virgo. 

Conspicit  ingentem  concursum  et  litora  lustrat 
Desertosque  videt  portus  classemque  relictam. 

At  procul  in  sola  secretae  Troades  acta 
Amissum  Anchisen  flebant  cunctaeque  profundum 
615  Pontum  adspectabant  flentes.  Heu  tot  vada  fessis 
Et  tantum  superesse  maris!  vox  omnibus  una. 
Urbem  orant;  taedet  pelagi  perferre  laborem. 

Ergo  inter  medias  sese  haud  ignara  nocendi 
Conicit  et  faciemque  deae  vestemque  reponit; 

620  Fit  Beroe,  Tmarii  coniunx  longaeva  Dorycli, 

Cui  genus  et  quondam  nomen  natique  fuissent; 

Ac  sic  Dardanidum  mediam  se  matribus  infert: 

0 miserae,  quas  non  manus,  inquit,  Achaica  bello 
Traxerit  ad  letum  patriae  sub  moenibus!  o gens 
625  Infelix,  cui  te  exitio  Fortuna  reservat? 

Septima  post  Troiae  excidium  iam  vertitur  aestas. 
Cum  freta , cum  terras  omnis , tot  inhospita  saxa 
Sideraque  emensae  ferimur,  dum  per  mare  magnum 
Italiam  sequimur  fugientem  et  volvimur  undis. 

630  Hic  Erycis  fines  fraterni  atque  hospes  Acestes: 

Quis  prohibet  muros  iacere  et  dare  civibus  urbem  ? 
O patria  et  rapti  nequiquam  ex  hoste  Penates , 
Nullane  iam  Troiae  dicentur  moenia?  nusquam 
Hectoreos  amnis,  Xanthum  et  Simoenta,  videbo? 
635  Quin  agite  et  mecum  infaustas  exurite  puppis. 

Nam  mihi  Cassandrae  per  somnum  vatis  imago 
Ardentis  dare  visa  faces : Hic  quaerite  Troiam ; 

Hic  domus  est,  inquit,  vobis.  Iam  tempus  agi  res. 
Nec  tantis  mora  prodigiis.  En  quattuor  arae 
640  Neptuno ; deus  ipse  faces  animumque  ministrat. 
Haec  memorans  prima  infensum  vi  corripit  ignem 
Sublataque  procul  dextra  conixa  coruscat 

Et  iacit.  Arrectae  mentes  stupefactaque  corda 
Iliadum.  Hic  una  e multis,  quae  maxuma  natu, 

Pyrgo,  tot  Priami  natorum  regia  nutrix: 

Non  Beroe  vobis:  non  haec  Rhoeteia,  matres. 

Est  Dorycli  coniunx;  divini  signa  decoris 
Ardentisque  notate  oculos;  qui  spiritus  illi. 

Qui  voltus  vocisque  sonus  vel  gressus  eunti. 

Ipsa  egomet  dudum  Beroen  digressa  reliqui 
Aegram,  indignantem,  tali  quod  sola  careret 
Munere  nec  meritos  Anchisae  inferret  honores. 

Haec  effata. 

At  matres  primo  ancipites  oculisque  malignis 
Ambiguae  spectare  rates  miserum  inter  amorem 
Praesentis  terrae  fatisque  vocantia  regna : 

Cum  dea  se  paribus  per  caelum  sustulit  alis 
Ingentemque  fuga  secuit  sub  nubibus  arcum. 

Tum  vero  attonitae  monstris- actaeque  furore 
Conclamant  rapiuntque  focis  penetralibus  ignem 
(Pars  spoliant  aras) , frondem  ac  virgulta  facesque 
Coniciunt.  Furit  inmissis  Volcanus  habenis 
Transtra  per  et  remos  et  pictas  abiete  puppis. 

Nuntius  Anchisae  ad  tumulum  cuneosque  theatri 
Incensas  perfert  navis  Eumelus,  et  ipsi 
Respiciunt  atram  in  nimbo  volitare  favillam. 

Primus  et  Ascanius,  cursus  ut  laetus  equestris 
Ducebat,  sic  acer  equo  turbata  petivit 
Castra,  nec  exanimes  possunt  retinere  magistri. 

Quis  furor  iste  novus?  quo  nunc,  quo  tenditis,  inquit. 

Heu  miserae  cives?  non  hostem  inimicaque  castra 
Argivom,  vestras  spes  uritis.  En,  ego  vester 
Ascanius!  — galeam  ante  pedes  proiecit  inanem. 

Quo  ludo  indutus  belli  simulacra  ciebat. 

Adcelerat  simul  Aeneas,  simul  agmina  Teucrum. 

Ast  illae  diversa  metu  per  litora  passim 
Diffugiunt  silvasque  et  sicubi  concava  furtim 
Saxa  petunt';  piget  incepti  lucisque  suosque 
Mutatae  adgnoscunt  excussaque  pectore  luno  est. 

Sed  non  idcirco  flammae  atque  incendia  viris 
Indomitas  posuere:  udo  sub  robore  vivit 
Stuppa  vomens  tardum  fumum  lentusque  carinas. 

Est  vapor  et  toto  descendit  corpore  pestis , 

Nec  vires  heroum  infusaque  flumina  prosunt. 

685  Tum  pius  Aeneas  umeris  abscindere  vestem 
Auxilioque  vocare  deos  et  tendere  palmas : 
luppiter  omnipotens,  si  nondum  exosus  ad  unum 
Troianos,  si  quid  pietas  antiqua  labores 
Respicit  humanos,  da  flammam  evadere  classi 
690  Nunc,  pater,  et  tenuis  Teucrum  res  eripe  leto. 

Vel  tu,  quod  superest,  infesto  fulmine  morti, 

Si  mereor,  demitte  tuaque  hic  obrue  dextra. 

Vix  haec  ediderat,  cum  effusis  imbribus  atra 
Tempestas  sine  more  furit  tonitruque  tremescunt 
695  Ardua  terrarum  et  campi;  ruit  aethere  toto 

Turbidus  imber  aqua  densisque  nigerrimus  austris; 
Inplenturque  super  puppes;  semiusta  madescunt 
Robora;  restinctus  donec  vapor  omnis  et  omnes 
Quattuor  amissis  servatae  a p^ste  carinae. 

700  At  pater  Aeneas  casu  concussus  acerbo 
Nunc  huc  ingentis,  nunc  illuc  pectore  curas 
Mutabat  versans , Siculisne  resideret  arvis 
Oblitus  fatorum,  Italasne  capesseret  oras. 

Tum  senior  Nautes,  unum  Tritonia  Pallas 
705  Quem  docuit  multaque  insignem  reddidit  arte  — 
Haec  responsa  dabat,  vel  quae  portenderet  ira 
Magna  deum  vel  quae  fatorum  posceret  ordo  — 
Isque  his  Aenean  solatus  vocibus  infit: 

Nate  dea,  quo  fata  trahunt  retrahuntque , sequamur; 
710  Quidquid  erit,  superanda  omnis  fortuna  ferendo  est. 
Est  tibi  Dardanius  divinae  stirpis  Acestes : 

Hunc  cape  consiliis  socium  et  coniunge  volentem; 
Huic  trade,  amissis  superant  qui  navibus  et  quos 
Pertaesum  magni  incepti  rerumque  tuarum  est; 

715  Longaevosque  senes  ac  fessas  aequore  matres 

Et  quidquid  tecum  invalidum  metuensque  pericli  est, 
Delige  et  his  habeant  terris  sine  moenia  fessi; 
Urbem  appellabunt  permisso  nomine  Acestam. 
Talibus  incensus  dictis  senioris  amici, 

720  Tum  vero  in  curas  animo  diducitur  omnis. 

Et  Nox  atra  polum  bigis  subvecta  tenebat: 

Visa  dehinc  caelo  facies  delapsa  parentis 
Anchisae  subito  tales  effundere  voces: 

Nate,  mihi  vita  quondam,  dum  vita  manebat. 

Care  magis,  nate,  Iliacis  exercite  fatis. 

Imperio  lovis  huc  venio,  qui  classibus  ignem 
Depulit  et  caelo  tandem  miseratus  ab  alto  est. 

Consiliis  pare,  quae  nunc  pulcherrima  Nautes 
Dat  senior;  lectos  iuvenes,  fortissima  corda. 

Defer  in  Italiam.  Gens  dura  atque  aspera  cultu 
Debellanda  tibi  Latio  est.  Ditis  tamen  ante 
Infernas  accede  domos  et  Averna  per  alta 
Congressus  pete,  nate,  meos.  Non  me  impia  namque 
Tartara  habent  tristesve  umbrae,  sed  amoena  piorum 
Concilia  Elysiumque  colo.  Huc  casta  Sibylla 
Nigrarum  multo  pecudum  te  sanguine  ducet. 

Tum  genus  omne  tuum  et,  quae  dentur  moenia,  disces, 
lamque  vale;  torquet  medios  Nox  humida  cursus 
Et  me  saevus  equis  Oriens  adflavit  anhelis. 

Dixerat  et  tenuis  fugit,  ceu  fumus,  in  auras. 

Aeneas,  Quo  deinde  ruis?  quo  proripis?  inquit. 

Quem  fugis?  aut  quis  te  nostris  conplexibus  arcet? 

-Haec  memorans  cinerem  et  sopitos  suscitat  ignis 
Pergameumque  Larem  et  canae  penetralia  Vestae 
* Farre  pio  et  plena  supplex  veneratur  acerra. 

Extemplo  socios  primumque  arcessit  Acesten 
Et  lovis  imperium  et  cari  praecepta  parentis 
Edocet  et  quae  nunc  animo  sententia  constet. 

Haud  mora  consiliis,  nec  iussa  recusat  Acestes. 

Transcribunt  urbi  matres  populumque  volentem 
Deponunt,  animos  nil  magnae  laudis  egentis. 

Ipsi  transtra  novant  flammisque  ambesa  reponunt 
Robora  navigiis,  aptant  remosque  rudentisque. 

Exigui  numero,  sed  bello  vivida  virtus. 

Interea  Aeneas  urbem  designat  aratro 
Sortiturque  domos;  hbc Ilium  et  haec  loca  Troiam 
Esse  iubet.  Gaudet  regno  Troianus  Acestes 
Indicitque  forum  et  patribus  dat  iura  vocatis. 

Tum  vicina  astris  Erycino  in  vertice  sedes 
Fundatur  Veneri  Idaliae  tumuloque  sacerdos 
Ac  lucus  late  sacer  additur  Anchiseo. 

lamque  dies  epulata  novem  gens  omnis  et  aris 
Factus  honos:  placidi  straverunt  aequora  venti. 

Creber  et  adspirans  rursus  vocat  auster  in  altum. 

Exoritur  procurva  ingens  per  litora  fletus; 

Conplexi  inter  se  noctemque  diemque  morantur. 

' Ipsae  iam  matres,  ipsi,  quibus  aspera  quondam 
Visa  maris  facies  et  non  tolerabile  numen, 

Ire  volunt  omnemque  fugae  perferre  laborem. 

770  Quos  bonus  Aeneas  dictis  solatur  amicis 

Et  consanguineo  lacrimans  commendat  Acestae. 

Tris  Eryci  vi,tulos  et  Tempestatibus  agnam 
Caedere  deinde  iubet  solvique  ex  ordine  funem. 

Ipse  caput  tonsae  foliis  evinctus  olivae 
775  Stans  procul  in  prora  pateram  tenet  extaque  salsos 
Porricit  in  fluctus  ac  vina  liquentia  fundit. 
Prosequitur  surgens  a puppi  ventus  euntis. 

Certatim  socii  feriunt  mare  et  aequora  verrunt. 

At  Venus  interea  Neptunum  exercita  curis 
780  Adloquitur  talisque  effundit  pectore  questus : 
lunonis  gravis  ira  nec  exsaturabile  pectus 
Cogunt  me,  Neptune,  preces  descendere  in  omnis ; 
Quam  nec  longa  dies,  pietas  nec  mitigat  ulla. 

Nec  lovis  imperio  fatisque  infracta  quiescit. 

785  Non  media  de  gente  Phrygum  exedisse  nefandis 
Urbem  odiis  satis  est  nec  poenam  traxe  per  omnem: 
Reliquias  Troiae,  cineres  atque  ossa  peremptae 
Insequitur.  Caussas  tanti  sciat  illa  furoris. 

Ipse  mihi  nuper  Libycis  tu  testis  in  undis, 

790  Quam  molem  subito  excierit:  maria  omnia  caelo 
Miscuit  Aeoliis  nequiquam  freta  procellis. 

In  regnis  hoc  ausa  tuis. 

Per  scelus  ecce  etiam  Troianis  matribus  actis 
Exussit  foede  puppis  et  classe  subegit 
795  Amissa  socios  ignotae  linquere  terrae. 

Quod  superest,  oro,  liceat  dare  tuta  per  undas 
Vela  tibi,  liceat  Laurentem  attingere  Thybrim, 

Si  concessa  peto,  si  dant  ea  moenia  Parcae. 

Tum  Saturnius  haec  domitor  maris  edidit  alti: 

800  Fas  omne  est,  Cytherea,  meis  te  fidere  regnis. 

Unde  genus  ducis.  Merui  quoque;  saepe  furores 
Conpressi  et  rabiem  tantam  caelique  marisque. 

Nec  minor  in  terris,  Xanthum  Simoentaque  testor, 
Aeneae  mihi  cura  tui.  Cum  Troia  Achilles 
805  Exanimata  sequens  inpingeret  agmina  muris. 

Milia  multa  daret  leto  gemerentque  repleti 
Amnes,  nec  reperire  viam  atque  evolvere  posset 
In  mare  se  Xanthus,  Pelidae  tunc  ego  forti 
Congressum  Aenean  nec  dis  nec  viribus  aequis 
Nube  cava  rapui,  cuperem  cum  vertere  ab  imo 
Structa  meis  manibus  periurae  moenia  Troiae. 

Nunc  quoque  mens  eadem  perstat  mihi;  pelle  timores. 
Tutus,  quos  optas,  portus  accedet  Averni. 

Unus  erit  tantum,  amissum  quem  gurgite  quaeret; 
Unum  pro  multis  dabitur  caput. 

His  ubi  laeta  deae  permulsit  pectora  dictis , 
lungit  equos  curru  Genitor  spumantiaque  addit 
Frena  feris  manibusque  omnis  effundit  habenas. 
Caeruleo  per  summa  levis  volat  aequora  curru; 
Subsidunt  undae  tumidumque  sub  axe  tonanti 
Sternitur  aequor  aquis , fugiunt  vasto  aethere  nimbi. 
Tum  variae  comitum  facies,  inmania  cete. 

Et  senior  Glauci  chorus  Inousque  Palaemon 
Tritonesque  citi  Phorcique  exercitus  omnis ; 

Laeva  tenet  Thetis  et  Melite  Panopeaque  virgo, 

Nisaee  Spioque  Thaliaque  Cymodoceque. 

Hic  patris  Aeneae  suspensam  blanda  vicissim 
Gaudia  pertemptant  mentem;  iubet  ocius  omnis 
Attolli  malos , intendi  bracchia  velis. 

Una  omnes  fecere  pedem  pariterque  sinistros. 

Nunc  dextros  solvere  sinus;  una  ardua  torquent 
Cornua  detorquentque ; ferunt  sua  flamina  classem. 
Princeps  ante  omnis  densum  Palinurus  agebat 
Agmen;  ad  hunc  alii  cursum  contendere  iussi. 
lamque  fere  mediam  caeli  Nox  humida  metam 
Contigerat;  placida  laxabant  membra  quiete 
Sub  remis  fusi  per  dura  sedilia  nautae: 

Cum  levis  aetheriis  delapsus  Somnus  ab  astris 
Aera  dimovit  tenebrosum  et  dispulit  umbras 
Te,  Palinure,  petens,  tibi  somnia  tristia  portans 
Insonti;  puppique  deus  consedit  in  alta 
Phorbanti  similis  funditque  has  ore  loquelas : 

Iaside  Palinure,  ferunt  ipsa  aequora  classem; 

Aequatae  spirant  aurae;  datur  hora  quieti. 


Aen.  V.  814.  quaeret  g quaeres  FMPR.  — 817.  curru  g auro  M. 

845  Pone  caput  fessosque  oculos  furare  labori. 

Ipse  ego  paulisper  pro  te  tua  munera  inibo. 

Cui  vix  attollens  Palinurus  lumina  fatur: 

Mene  salis  placidi  voltum  fluctusque  quietos 
Ignorare  iubes?  mene  huic  confidere  monstro? 
850  Aenean  credam , quid  enim , fallacibus  auris 
Et  caeli  totiens  deceptus  fraude  sereni? 

Talia  dicta  dabat  clavumque  affixus  et  haerens 
Nusquam  amittebat  oculosque  sub  astra  tenebat. 
Ecce  deus  ramum  Lethaeo  rore  madentem 
855  Vique  soporatum  Stygia  super  utraque  quassat 
Tempora  cunctantique  natantia  lumina  solvit. 

Vix  primos  inopina  quies  laxaverat  artus : 

Et  superincumbens  cum  puppis  parte  revolsa 
Cumque  gubernaclo  liquidas  proiecit  in  undas 
860  Praecipitem  ac  socios  nequiquam  saepe  vocantem; 
Ipse  volans  tenuis  se  sustulit  ales  ad  auras. 

Currit  iter  tutum  non  setius  aequore  classis 
Promissisque  patris  Neptuni  interrita  fertur, 
lamque  adeo  scopulos  Sirenum  advecta  subibat, 
865  Difficilis  quondam  multorumque  ossibus  albos, 
Tum  rauca  adsiduo  longe  sale  saxa  sonabant: 

Cum  pater  amisso  fluitantem  errare  magistro 
Sensit  et  ipse  ratem  nocturnis  rexit  in  undis 
Multa  gemens  casuque  animum  concussus  amici: 
870  0 nimium  caelo  et  pelago  confise  sereno, 

Nudus  in  ignota,  Palinure,  iacebis  harena. 


A E N E I D 0 S 

LIBER  SEXTUS. 


Sic  fatur  lacrimans  classique  inmittjt  habenas 
Et  tandem  Euboicis  Cumarum  adlabitur  oris. 
Obvertunt  pelago  proras ; tum  dente  tenaci 
Ancora  fundabat  navis , et  litora  curvae 
5 Praetexunt  puppes.  luvenum  manus  emicat  ardens 

Litus  in  Hesperium;  quaerit  pars  semina  flammae 
Abstrusa  in  venis  sijicis , pars  densa  ferarum 
Tecta  rapit  silvas  inventaque  flumina  monstrat. 

At  pius  Aeneas  arces,  quibus  altus  Apollo 
Praesidet,  horrendaeque  procul  secreta  Sibyllae, 

Antrum  inmane,  petit,  magnam  cui  mentem  animuinque 

Delius  inspirat  vates  aperitque  futura. 

lara  subeunt  Triviae  lucos  atque  aurea  tecta. 

Daedalus,  ut  fama  est,  fugiens  Minoia  regna. 
Praepetibus  pinnis  ausus  se  credere  caelo. 

Insuetum  per  iter  gelidas  enavit  ad  Arctos 
Chalcidicaque  levis  tandem  super  adstitit  arce. 

Redditus  his  primum  terris,  tibi,  Phoebe,  sacravit 
Remigium  alarum  posuitque  inmania  templa. 

Iq  foribus  letum  Androgeo;  tum  pendere  poenas 
Cecropidae  iussi  — miserum!  — septena  quot  annis 
Corpora  natorum;  stat  ductis  sortibus  urna. 

Contra  elata  mari  respondet  Gnosia  tellus: 

Hic  crudelis  amor  tauri  suppostaque  furto 
Pasiphae  mixtumque  genus  prolesque  biformis 
Minotaurus  inest,  Veneris  monumenta  nefandae; 

Hic  labor  ille  domus  et  inextricabilis  error; 

Magnum  reginae  sed  enim  miseratus  amorem 
Daedalus  ipse  dolos  tecti  ambagesque  resolvit 
Caeca  regens  filo  vestigia.  Tu  quoque  magnam 
Partem  opere  in  tanto,  sineret  dolor,  Icare,  haberes. 

Bis  conatus  erat  casus  effingere  in  auro ; 

Bis  patriae  cecidere  manus.  Quin  protinus  omnia 
Perlegerent  oculis,  ni  iam  praemissus  Achates 
Adforet  atque  una  Phoebi  Triviaeque  sacerdos, 

Deiphobe  Glauci,  fatur  quae  talia  regi: 

Non  hoc  ista  sibi  tempus  spectacula  poscit; 

Nunc  grege  de  intacto  septem  mactare  iuvencos 
Praestiterit,  totidem  lectas  de  more  bidentis. 

Talibus  adfata  Aenean  — nec  sacra  morantur 
lussa  viri  — Teucros  vocat  alta  in  templa  sacerdos. 

Excisum  Euboicae  latus  ingens  rupis  in  antrum , 
Quo  lati  ducunt  aditus  centum , ostia  centum : 

Unde  ruunt  totidem  voces,  responsa  Sibyllae. 

Ventum  erat  ad  limen,  cum  virgo,  Poscere  fata 
Tempus,  ait;  deus,  ecce,  deus!  Cui  talia  fanti 

Ante  fores  subito  non  voltus , non  color  unus , 

Non  comptae  mansere  comae;  sed  pectus  anhelum, 

Et  rabie  fera  corda  tument;  maiorque  videri 
50  Nec  mortale  sonans , adflata  est  numine  quando 
lam  propiore  dei.  Cessas  in  vota  precesque, 

Tros,  ait,  Aenea?  cessas?  neque  enim  ante  dehiscent 
Attonitae  magna  ora  domus.  Et  talia  fata 
Conticuit.  Gelidus  Teucris  per  dura  cucurrit 
55  Ossa  tremor  funditque  preces  rex  pectore  ab  imo: 
Phoebe,  gravis  Troiae  semper  miserate  labores, 
Dardana  qui  Paridis  direxti  tela  manusque 
Corpus  in  Aeacidae;  magnas  obeuntia  terras 
Tot  maria  intravi  duce  te  penitusque  repostas 
60  Massylum  gentis  praetentaque  Syrtibus  arva, 
lam  tandem  Italiae  fugientis  prendimus  oras; 

Hac  Troiana  tenus  fuerit  fortuna  secuta. 

Vos  quoque  Pergameae  iam  fas  est  parcere  genti. 
Dique  deaeque  omnes,  quibus  obstitit  Ilium  et  ingens 
65  Gloria  Dardaniae.  Tuque,  o sanctissima  vates, 
Praescia  venturi,  da,  non  indebita,  posco 
Regna  meis  fatis , Latio  considere  Teucros 
Errantisque  deos  agitataque  numina  Troiae. 

Tum  Phoebo  et  Triviae  solido  de  marmore  templum 
70  Instituam  festosque  dies  de  nomine  Phoebi. 

Te  quoque  magna  manent  regnis  penetralia  nostris. 

Hic  ego  namque  tuas  sortes  arcanaque  fata, 

Dicta  meae  genti,  ponam  lectosque  sacrabo, 

Alma,  viros.  Foliis  tantum  ne  carmina  manda, 

75  Ne  turbata  volent  rapidis  ludibria  ventis; 

Ipsa  canas  oro.  Finem  dedit  ore  loquendi. 

At  Phoebi  nondum  patiens  inmanis  in  antro 
Bacchatur  vates,  magnum  si  pectore  possit 
Excussisse  deum ; tanto  magis  ille  fatigat 
80  Os  rabidum  fera  corda  domans  fingitque  premendo. 
Ostia  iamque  domus  patuere  ingentia  centum 
Sponte  sua  vatisque  ferunt  responsa  per  auras: 

O tandem  magnis  pelagi  defuncte  periclis  — 

Sed  terrae  graviora  manent  — in  regna  Lavini 
85  Dardanidae  venient;  mitte  hanc  de  pectore  curam; 

Sed  non  et  venisse  volent.  Bella,  horrida  bella 
Et  Thybrim  multo  spumantem  sanguine  cerno. 

Non  Simois  tibi  nec  Xanthus  nec  Dorica  castra 
Defuerint;  alius  Latio  iam  partus  Achilles, 

Natus  et  ipse  dea ; nec  Teucris  addita  luno 
Usquam  aberit,  cum  tu  supplex  in  rebus  egenis 
Quas  gentis  Italum  aut  quas  non  oraveris  urbes ! 

Caussa  mali  tanti  coniunx  iterum  hospita  Teucris 
Externique  iterum  thalami. 

Tu  ne  cede  malis,  sed  contra  audentior  ito. 

Quam  tua  te  fortuna  sinet.  Via  prima  salutis, 

Quod  minime  reris , Graia  pandetur  ab  urbe. 

Talibus  ex  adyto  dictis  Cumaea  Sibylla 
Horrendas  canit  ambages  antroque  remugit 
Obscuris  vera  involvens : ea  frena  furenti 
Concutit  et  stimulos  sub  pectore  vertit  Apollo. 

Ut  primum  cessit  furor  et  rabida  ora  quierunt, 

Incipit  Aeneas  heros : Non  ulla  laborum , 

0 virgo,  nova  mi  facies  inopinave  surgit; 

Omnia  praecepi  atque  animo  mecum  ante  peregi. 

Unum  oro;  quando  hic  inferni  ianua  regis 
Dicitur  et  tenebrosa  palus  Acheronte  refuso , 

Ire  ad  conspectum  cari  genitoris  et  ora 
Contingat;  doceas  iter  et  sacra  ostia  pandas. 

Illum  ego  per  flammas  et  mille  sequentia  tela 
Eripui  his  umeris  medioque  ex  hoste  recepi; 

Ille  meum  comitatus  iter  maria  omnia  mecum 
Atque  omnis  pelagique  minas  caelique  ferebat, 

Invalidus , viris  ultra  sortemque  senectae. 

Quin,  ut  te  supplex  peterem  et  tua  limina  adirem. 

Idem  orans  mandata  dabat.  Gnatique  patrisque, 

Alma,  precor,  miserere;  — potes  namque  omnia,  nec  te 
Nequiquam  lucis  Hecate  praefecit  Avernis;  — 

Si  potuit  Manis  arcessere  coniugis  Orpheus 
Threicia  fretus  cithara  fidibusque  canoris. 

Si  fratrem  Pollux  alterna  morte  redemit 

Itque  reditque  viam  totiens.  Quid  Thesea  magnum’. 

Quid  memorem  Alciden?  et  mi  genus  ab  love  summo. 

Talibus  orabat  dictis  arasque  tenebat. 

Cum  sic  orsa  loqui  vates:  Sate  sanguine  divom, 

Tros  Anchisiade,  facilis  descensus  Averno; 

Noctes  atque  dies  patet  atri  ianua  Ditis; 

Sed  revocare  gradum  superasque  evadere  ad  auras , 

Hoc  opus , hic  labor  est.  Pauci , quos  aequus  amavit 
130  luppiter  aut  ardens  evexit  ad  aethera  virtus, 

Dis  geniti  potuere.  Tenent  media  omnia  silvae 
Gocytosque  sinu  labens  circumvenit  atro. 

Quod  si  tantus  amor  menti,  si  tanta  cupido. 

Bis  Stygios  innare  lacus,  bis  nigra  videre 
135  Tartara,  et  insano  iuvat  indulgere  labori. 

Accipe,  quae  peragenda  prius.  Latet  arbore  opaca 
Aureus  et  foliis  et  lento  vimine  ramus, 
lunoiii  infernae  dictus  sacer;  hunc  tegit  omnis 
Lucus  et  obscuris  claudunt  convallibus  umbrae. 

140  Sed  non  ante  datur  telluris  operta  subire,  ^ 

Auricomos  quam  qui  decerpserit  arbore  fetus. 

Hoc  sibi  pulchra  suum  ferri  Proserpina  munus 
Instituit.  Primo  avolso  non  deficit  alter 
Aureus  et  simili  frondescit  virga  metallo. 

145  Ergo  alte  vestiga  oculis  et  rite  repertum 

Carpe  manu;  namque  ipse  volens  facilisque  sequetur. 

Si  te  fata  vocant;  aliter  non  viribus  ullis 
Vincere  nec  duro  poteris  convellere  ferro. 

Praeterea  iacet  exanimum  tibi  corpus  amici  — 

150  Heu  nescis  — totamque  incestat  funere  classem. 

Dum  consulta  petis  nostroque  in  limine  pendes. 

Sedibus  hunc  refer  ante  suis  et  conde  sepulchro. 

Duc  nigras  pecudes;  ea  prima  piacula  sunto. 

Sic  demum  lucos  Stygis  et  regna  invia  vivis 
155  Aspicies.  Dixit  pressoque  obmutuit  ore. 

Aeneas  maesto  defixus  lumina  voltu 
Ingreditur  linquens  antrum  caecosque  volutat 
Eventus  animo  secum.  Cui  fidus  Achates 
It  comes  et  paribus  curis  vestigia  figit. 

160  Multa  inter  sese  vario  sermone  serebant. 

Quem  socium  exanimem  vates,  quod  corpus  humandum 
Diceret.  Atque  illi  Misenum  in  litore  sicco , 

Ut  venere , vident  indigna  morte  peremptum , 

Misenum  Aeoliden,  quo  non  praestantior  alter 
165  Aere  ciere  viros  Martemque  accendere  cantu. 

Hectoris  hic  magni  fuerat  comes , Hectora  circum 
Et  lituo  pugnas  insignis  obibat  et  hasta. 

Postquam  illum  vita  victor  spoliavit  Achilles, 

Dardanio  Aeneae  sese  fortissimus  heros 
170  Addiderat  socium,  non  inferiora  secutus. 

Sed  tum,  forte  cava  dum  personat  aequora  concha, 
Demens,  et  cantu  vocat  in  certamina  divos. 

Aemulus  exceptum  Triton,  si  credere  dignum  est, 
Inter  saxa  virum  spumosa  inmerserat  unda. 

Ergo  omnes  magno  circum  clamore  fremebant. 
Praecipue  pius  Aeneas.  Tum  iussa  Sibyllae, 

Haud  mora,  festinant  flentes  aramque  sepulchri 
Congerere  arboribus  caeloque  educere  cortant. 

Itur  in  antiquam  silvam,  stabula  alta  ferarum, 
Procumbunt  piceae,  sonat  icta  securibus  ilex 
Fraxineaeque  trabes  cuneis  et  fissile  robur 
Scinditur,  advolvunt  ingentis  montibus  ornos. 

Nec  non  Aeneas  opera  inter  taba  primus 
Hortatur  socios  paribusque  accingitur  armis. 

Atque  haec  ipse  suo  tristi  cum  corde  volutat 
Adspectans  silvam  inmensam  et  sic  forte  precatur: 
Si  nunc  se  nobis  ille  aureus  arbore  ramus 
Ostendat  nemore  in  tanto ! quando  omnia  vere 
Heu  nimium  de  te  vates,  Misene,  locuta  est. 

Vix  ea  fatus  erat,  geminae  cum  forte  columbae 
Ipsa  sub  ora  viri  caelo  venere  volantes 
Et  viridi  sedere  solo.  Tum  maxumus  heros 
Maternas  adgnoscit  aves  laetusque  precatur: 

Este  duces,  o,  si  qua  via  est,  cursumque  per  auras 
Dirigite  in  lucos,  ubi  pinguem  dives  opacat 
Ramus  humum.  Tuque,  o,  dubiis  ne  defice  rebus, 
Diva  parens.  Sic  effatus  vestigia  pressit 
Observans,  quae  signa  ferant,  quo  tendere  pergant. 
Pascentis  illae  tantum  prodire  volando. 

Quantum  acie  possent  oculi  servare  sequentum. 
Inde  ubi  venere  ad  fauces  graveolentis  Averni, 
Tollunt  se  celeres  Uquidumque  per  aera  lapsae 
Sedibus  optatis  gemina  super  arbore  sidunt, 
Discolor  unde* auri  per  ramos  aura  refulsit 
Quale  solet  silvis  brumali  frigore  viscum 
Fronde  virere  nova,  quod  non  sua  seminat  arbos. 
Et  croceo  fetu  teretis  circumdare  truncos : 

Talis  erat  species  auri  frondebtis  opaca 
Ilice,  sic  leni  crepitabat  bractea  vento. 

Corripit  Aeneas  extemplo  avidusque  refringit 
Cunctantem  et  vatis  portat  sub  tecta  Sibyllae. 

Nec  minus  interea  Misenum  in  litore  Teucri 
Flebant  et  cineri  ingrato  suprema  ferebant. 

Principio  pinguem  taedis  et  robore  secto 
215  Ingentem  struxere  pyram,  cui  frondibus  atris 
Intexunt  latera  et  feralis  ante  cupressos 
Constituunt  decorantque  super  fulgentibus  armis. 
Pars  calidos  latices  et  aena  undantia  flammis 
Expediunt  corpusque  lavant  frigentis  et  unguunt. 

220  Fit  gemitus.  Tum  membra  toro  defleta  reponunt 
Purpureasque  super  vestes , velamina  nota , 
Goniciunt.  Pars  ingenti  subiere  feretro , 

Triste  ministerium,  et  subiectam  more  parentum 
Aversi  tenuere  facem.  Congesta  cremantur 
225  Turea  dona,  dapes,  fuso  crateres  olivo. 

Postquam  conlapsi  cineres  et  flamma  quievit. 
Reliquias  vino  et  bibulam  lavere  favillam. 

Ossaque  lecta  cado  texit  Corynaeus  aeno. 

Idem  ter  socios  pura  circumtulit  unda 
230  Spargens  rore  levi  et  ramo  felicis  olivae 
Lustravitque  viros  dixitque  novissima  verba. 

At  pius  Aeneas  ingenti  mole  sepulchrum 
Inponit  suaque  arma  viro  remumque  tubamqiie 
Monte  sub  aerio,  qui  nunc  Misenus  ab  illo 
235  Dicitur,  aeternumque  tenet  per  saecula  nomen. 

His  actis  propere  exsequitur  praecepta  Sibyllae. 
Spelunca  alta  fuit  vastoque  inmanis  hiatu. 

Scrupea,  tuta  lacu  nigro  nemorumque  tenebris, 
Quam  super  haud  ullae  poterant  inpune  volantes 
240  Tendere  iter  pinnis:  talis  sese  halitus  atris 
Faucibus  effundens  supera  ad  convexa  ferebat: 

[Unde  locum  Grai  dixerunt  nomine  Aornon.] 
Quattuor  hic  primum  nigrantis  terga  iuvencos 
Constituit  frontique  invergit  vina  sacerdos  ,, 

245  Et  summas  carpens  media  inter  cornua  saetas 
Ignibus  inponit  sacris,  libamina  prima, 

Voce  vocans  Hecaten,  Caeloque  Ereboque  potentem. 
Sflpponunt  alii  cultros  tepidumque  cruorem 
Suscipiunt  pateris.  Ipse  atri  velleris  agnam 
250  Aeneas  matri  Eumenidum  magnaeque  sorori 
Ense  ferit  sterilemque  tibi,  Proserpina,  vaccam. 

Tum  Stygio  regi  nocturnas  inchoat  aras 

Et  solida  inponit  taurorum  viscera  flammis 
Pingue  super  oleum  infundens  ardentibus  extis. 

Ecce  autem,  primi  sub  lumina  solis  et  ortus 
Sub  pedibus  mugire  solum  et  iuga  coepta  moveri 
Silvarum  visaeque  canes  ululare  per  umbram 
Adventante  dea.  Procul  o,  procul  este,  profani. 

Conclamat  vates,  totoque  absistite  luco; 

Tuque  invade  viam  vaginaque  eripe  ferrum; 

Nunc  animis  opus,  Aenea,  nunc  pectore  firmo. 

Tantum  effata  furens  antro  se  inmisit  aperto; 

Ille  ducem  haud  timidis  vadentem  passibus  aequat. 

Di,  quibus  imperium  est  animarum,  Umbraeque  silentes 
Et  Chaos  et  Phlegethon,  loca  nocte  tacentia  late. 

Sit  mihi  fas  audita  loqui;  sit  numine  vestro 
Pandere  res  alta  terra  et  caligine  mersas. 

Ibant  obscuri  sola  sub  nocte  per  umbram 
Perque  domos  Ditis  vacuas  et  inania  regna: 

Quale  per  incertam  lunam  sub  luce  maligna 
Est  iter  in  silvis , ubi  caelum  condidit  umbra 
luppiter  et  rebus  Nox  abstulit  atra  colorem. 

Vestibulum  ante  ipsum  primisque  in  faucibus  Orci 
Luctus  et  ultrices  posuere  cubilia  Curae; 

Pallentesque  habitant  Morbi  tristi sque  Senectus 
Et  Metus  et  malesuada  Fames  ac  turpis  Egestas , 

Terribiles  visu  formae,  Letumque  Labosque; 

Tum  consanguineus  Leti  Sopor  et  mala  mentis  ^ 

Gaudia  mortiferumque  adverso  in  limine  Bellum 
Ferreique  Eumenidum  thalami  et  Discordia  demens 
Vipereum  crinem  vittis  innexa  cruentis. 

In  medio  ramos  annosaque  bracchia  pandit 
Ulmus  opaca,  ingens,  quam  sedem  Somnia  volgo 
Vana  tenere  ferunt  foliisque  sub  omnibus  haerent. 

Multaque  praeterea  variarum  monstra  ferarum, 

Centauri  in  foribus  stabulant  Scyllaeque  biformes 
Et  centumgeminus  Briareus  ac  belua  Lernae 
Horrendum  stridens  flammisque  armata  Chimaera, 

Gorgones  Harpyiaeque  et  forma  tricorporis  umbrae. 

Corripit  hic  subita  trepidus  formidine  ferrum 
Aeneas  strictamque  aciem  venientibus  offert 
Et,  ni  docta  comes  tenuis  sine  corpore  vitas 
Admoneat  volitare  cava  sub  imagine  formae, 

A en.  VI,  254.  superque  FMPR  super  g,  — infundens  M fun- 

Iiu'uat  et  frustra  ferro  diverberet  umbras. 

295  Hinc  via,  Tartarei  quae  fert  Acherontis  ad  undas. 
Turbidus  hic  caeno  vastaque  voragine  gurges 
Aestuat  atque  omnem  Cocyto  eructat  harenam. 

Portitor  has  horrendus  aquas  et  flumina  servat 
Terribili  squalore  Charon,  cui  plurima  mento 
300  Canities  inculta  iacet,  stant  lumina  flamma. 

Sordidus  ex  umeris  nodo  dependet  amictus! 

Ipse  ratem  conto  subigit  velisque  ministrat 
Et  ferruginea  subvectat  corpora  cymba, 
lam  senior,  sed  cruda  deo  viridisque  senectus. 

305  Huc  omnis  turba  ad  ripas  effusa  ruebat. 

Matres  atque  viri,  defunctaque  corpora  vita 
Magnanimum  heroum , pueri  innuptaeque  puellae , 
Inpositique  rogis  iuvenes  ante  ora  parentum: 

Quam  multa  in  silvis  autumni  frigore  primo 
310  Lapsa  cadunt  folia,  aut  ad  terram  gurgite  ab  alto 
Quam  multae  glomerantur  aves,\ibi  frigidus  annus 
Trans  pontum  fugat  et  terris  inmittit  apricis. 

Stabant  orantes  primi  transmittere  cursum 
Tendebantque  manus  ripae  ulterioris  amore. 

315  Navita  sed  tristis  nunc  hos  nunc  accipit  illos, 

Ast  alios  longe  submotos  arcet  harena. 

Aeneas  miratus  enim  motusque  tumultu 
Dic,  ait,  0 virgo,  quid  volt  concursus  ad  amnem? 
Quidve  petunt  animae?  vel  quo  discrimine  ripas 
320  Hae  linquunt,  illae  remis  vada  livida  verrunt? 

Olli  sic  breviter  fata  est  longaeva  sacerdos: 

Anchisa  generate , deum  certissima  proles , 

Cocyti  stagna  alta  vides  Stygiamque  paludem, 

Di  cuius  iurare  timent  et  fallere  numen. 

325  Haec  omnis,  quam  cernis,  inops  inhumataque  turba  est 
Portitor  ille  Charon;  hi,  quos  vehit  unda,  sepulti. 

Nec  ripas  datur  horrendas  et  rauca  fluenta 
Transportare  prius,  quam  sedibus  ossa  quierunt 
Centum  errant  annhs  volitantque  haec  litora  circum; 

330  Tum  demum  admissi  stagna  exoptata  revisunt 
Constitit  Anchisa  satus  et  vestigia  pressit 
Multa  putans  sortemque  animi  miseratus  iniquam. 

Cernit  ibi  maestos  et  mortis  honore  carentis 
Leucaspim  et  Lyciae  ductorem  classis  Oronten , 

Quos  simul  a Troia  ventosa  per  aequora  vectos 
Obruit  Auster  aqua  involvens  navemque  virosque. 

Ecce  gubernator  sese  Palinurus  agebat, 

Qui  Libyco  nuper  cursu,  dum  sidera  servat, 
Exciderat  puppi  mediis  effusus  in  undis. 

Hunc  ubi  vix  multa  maestum  cognovit  in  umbra, 

Sic  prior  adloquitur:  Quis  te,  Palinure,  deorum 
Eripuit  nobis  medioque  sub  aequore  mersit? 

Dic  age.  Namque  mihi,  fallax  haud  ante  repertus, 
Hoc  uno  responso  animum  delusit  Apollo, 

Qui  fore  te  ponto  incolumem  finisque  canebat 
Venturum  Ausonios.  En  haec  promissa  fides  est? 
Ille  autem:  Neque  te  Phoebi  cortina  fefellit. 

Dux  Anchisiade,  nec  me  deus  aequore  mersit. 
Namque  gubernaclum  multa  vi  forte  revolsum , 

Cui  datus  haerebam  custos  cursusque  regebam. 
Praecipitans  traxi  mecum.  Maria  aspera  iuro 
Non  ullum  pro  me  tantum  cepisse  timorem, 

Quam  tua  ne  spoliata  armis,  excussa  magistro 
Deficeret  tantis  navis  surgentibus  undis. 

Tris  Notus  hibernas  inmensa  per  aequora  noctes 
Vexit  me  violentus  aqua;  vix  lumine  quarto 
Prospexi  Italiam  summa  sublimis  ab  unda. 

Paulatim  adnabam;  terrae  iam  tuta  tenebam. 

Ni  gens  crudelis  madida  cum  veste  gravatum 
Prensantemque  uncis  manibus  capita  aspera  montis 
Ferro  invasisset  praedamque  ignara  putasset. 

Nunc  me  fluctus  habet  versantque  in  litore  venti. 
Quod  te  per  caeli  iucundum  lumen  et  auras. 

Per  genitorem  oro , per  spes  surgentis  Iuli , 

Eripe  me  his,  invicte,  malis:  aut  tu  mihi  terram 
Inice,  namque  potes,  portusque  require  Velinos; 
Aut  tu,  si  qua  via  est,  si  quam  tibi  diva  creatrix 
Ostendit  — neque  enim,  credo,  sine  numine  divom 
Flumina  tanta  paras  Stygiamque  innare  paludem  — 
.Da  dextram  misero  et  tecum  me  tolle  per  undas, 
Sedibus  ut  saltem  placidis  in  morte  quiescam. 

Talia  fatus  erat,  coepit  cum  talia  vates: 

Unde  haec,  o Palinure,  tibi  tam  dira  cupido? 

Tu  Stygias  inhumatus  aquas  amnemque  severum 
Eumenidum  aspicies  ripamve  iniussus  adibis? 

Desine  fata  deum  flecti  sperare  precando. 

Sed  cape  dicta  memor,  duri  solacia  casus. 

Nara  tua  finitimi  longe  lateque  per  urbes 
Prodigiis  acti  caelestibus  ossa  piabunt 
380  Et  statuent  tumulum  et  tumulo  sollemnia  mittent, 
Aeternumque  locus  Palinuri  nomen  habebit. 

His  dictis  curae  emotae  pulsusque  parumper 
Corde  dolor  tristi ; gaudet  cognomine  terrae. 

Ergo  iter  inceptum  peragunt  fluvioque  propinquant. 
385  Navita  quos  iam  inde  ut  Stygia  prospexit  ab  unda 
Per  tacitum  nemus  ire  pedemque  advertere  ripae, 

Sic  prior  adgreditur  dictis  atque  increpat  ultro : 

Quisquis  es,  armatus  qui  nostra  ad  flumina  tendis, 

Fare  age,  quid  venias,  iam  istinc,  et  conprime  gressum. 
390  Umbrarum  hic  locus  est,  Somni  Noctisque  soporae; 
Corpora  viva  nefas  Stygia  vectare  carina. 

Nec  vero  Alciden  me  sum  laetatus  euntem 
Accepisse  lacu  nec  Thesea  Pirithoumque, 

Dis  quamquam  geniti  atque  invicti  viribus  essent. 

395  Tartareum  ille  manu  custodem  in  vincla  petivit 
Ipsius  a solio  regis,  traxitque  trementem; 

Hi  dominam  Ditis  thalamo  deducere  adorti. 

Quae  contra  breviter  fata  est  Amphrysia  vates: 

Nullae  hic  insidiae  tales,  absiste  moveri, 

400  Nec  vim  tela  ferunt,-  licet  ingens  ianitor  antro 
Aeternum  latrans  exsanguis  terreat  umbras, 

Casta  licet  patrui  servet  Proserpina  limen. 

Troius  Aeneas,  pietate  insignis  et  armis, 

Ad  genitorem  imas  Erebi  descendit  ad  umbras. 

405  Si  te  nulla  movet  tantae  pietatis  imago, 

At  ramum  hunc  — aperit  ramum , qui  veste  latebat  — 
Adgnoscas.  Tumida  ex  ira  tum  corda  residunt. 

Nec  plura  his.  Ille  admirans  venerabile  donum 
Fatalis  virgae  longo  post  tempore  visum 
410  Caeruleam  advertit  puppim  ripaeque  propinquat. 

Inde  alias  animas,  quae  per  iuga  longa  sedebant. 
Deturbat  laxatque  foros ; simul  accipit  alveo 
Ingentem  Aenean.  Gemuit  sub  pondere  cymba 
Sutilis  et  multam  accepit  rimosa  paludem. 

415  Tandem  trans  fluvium  incolumis  vatemque  virumque 
Informi  limo  glaucaque  exponit  in  ulva. 

Cerberus  haec  ingens  latratu  regna  trifauci 
Personat  adverso  recubans  inmanis  in  antro. 

Cui  vates  horrere  videns  iam  colla  colubris 
420  Melie  soporatam  et  medicatis  frugibus  offam 

Obicit.  Ille  fame  rabida  tria  guttura  pandens 
Corripit  obiectam  atque  inmania  terga  resolvit 
Fusus  humi  totoque  ingens  extenditur  antro. 

Occupat  Aeneas  aditum  custode  sepulto 
Evaditque  celer  ripam  inremeabilis  undae. 

Continuo  auditae  voces  vagitus  et  ingens 
Infantumque  animae  flentes  in  limine  primo , 

Quos  dulcis  vitae  exsortis  et  ab  ubere  raptos 
Abstulit  atra  dies  et  funere  mersit  acerbo. 

Hos  iuxta  falso  damnati  crimine  mortis. 

Nec  vero  hae  sine  sorte  datae,  sine  iudice,  sedes: 
Quaesitor  Minos  urnam  movet;  ille  silentum 
Conciliumque  vocat  vitasque  et  crimina  discit. 

Proxuma  deinde  tenent  maesti  loca,  qui  sibi  letum 
Insontes  peperere  manu  lucemque  perosi 
Proiecere  animas.  Quam  vellent  aethere  in  alto 
Nunc  et  pauperiem  et  duros  perferre  labores ! 

Fas  obstat  tristique  palus  inamabilis  unda 
Alligat  et  noviens  Styx  interfusa  coercet. 

Nec  procul  hinc  partem  fusi  monstrantur  in  omnem 
Lugentes  campi;  sic  illos  nomine  dicunt. 

Hic,  quos  durus  amor  crudeli  tabe  peremit. 

Secreti  celant  calles  et  myrtea  circum 

Silva  tegit;  curae  non  ipsa  in  morte  relinquunt. 

His  Phaedram  Procrimque  locis  maestamque  Eriphylen 
Crudelis  nati  monstrantem  volnera  cernit 
Euadnenque  et  Pasiphaen;  his  Laodamia 
It  comes  et  iuvenis  quondam,  nunc  femina,  Caeneus, 
Rursus  et  in  veterem  fato  revoluta  figuram. 

Inter  quas  Phoenissa  recens  a volnere  Dido 
Errabat  silva  in  magna;  quam  Troius  heros 
Ut  primum  iuxta  stetit  adgnovitque  per  umbras 
Obscuram,  qualem  primo  qui  surgere  mense 
Aut  videt  aut  vidisse  putat  per  nubila  lunam. 

Demisit  lacrimas  dulcique  adfatus  amore  est: 

Infelix  Dido,  verus  mihi  nuntius  ergo 
Venerat  exstinctam  ferroque  extrema  secutam? 

Funeris  heu  tibi  caussa  fui?  Per  sidera  iuro. 

Per  superos  et  si  qua  fides  tellure  sub  ima  est. 

Invitus,  regina,  tuo  de  litore  cessi. 

Sed  me  iussa  deum,  quae  nunc  has  ire  per  umbras, 

Per  loca  senta  situ  cogunt  noctemque  profundam , 
Imperiis  egere  suis ; nec  credere  quivi 
Hunc  tantum  tibi  me  discessu  ferre  dolorem. 

465  Siste  gradum  teque  aspectu  ne  subtrahe  nostro. 

Quem  fugis?  extremum  fato,  quod  te  adloquor,  hoc  est. 
Talibus  Aeneas  ardentem  et  torva  tuentem 
Lenibat  dictis  animum  lacrimasque  ciebat.  < 

Illa  solo  fixos  oculos  aversa  tenebat, 

470  Nec  magis  incepto  voltum  sermone  movetur, 

Quam  si  dura  silex  aut  stet  Marpesia  cautes. 

Tandem  corripuit  sese  atque  inimica  refugit 
In  nemus  umbriferum,  coniunx  ubi  pristinus  illi 
Respondet  curis  aequatque  Sychaeus  amorem. 

475  Nec  minus  Aeneas  casu  concussus  iniquo 

Prosequitur  lacrimis  longe  et  miseratur  euntem. 

Inde  datum  molitur  iter.  lamque  arva  tenebant 
Ultima , quae  bello  clari  secreta  frequentant. 

Hic  illi  occurrit  Tydeus,  hic  inclutus  armis 
480  Parthenopaeus  et  Adrasti  pallentis  imago; 

Hic  multum  fleti  ad  superos  belloque  caduci 
Dardanidae,  quos  ille  omnis  longo  ordine  cernens 
Ingemuit,  Glaucumque  Medontaque  Thersilochumque, 
Tris  Antenoridas  Cererique  sacrum  Polyphoeten 
485  Idaeumque  etiam  currus,  etiam  arma  tenentem. 
Circumstant  animae  dextra  laevaque  frequentes. 

Nec  vidisse  semel  satis  est;  iuvat  usque  morari 
Et  conferre  gradum  et  veniendi  discere  caussas. 

At  Danaum  proceres  Agamemnoniaeque  phalanges 
490  Ut  videre  virum  fulgentiaque  arma  per  umbras , 

Ingenti  trepidare  metu;  pars  vertere  terga. 

Ceu  quondam  petiere  rates;  pars  tollere  vocem 
Exiguam : inceptus  clamor  frustratur  hiantis. 

Atque  hic  Priamiden  laniatum  corpore  toto 
495  Deiphobum  vidit,  lacerum  crudeliter  ora, 

Ora  manusque  ambas , populataque  tempora  raptis 
Auribus  et  truncas  inhonesto  volnere  naris. 

Vix  adeo  adgnovit  pavitantem  ac  dira  tegentem 
Supplicia  et  notis  conpellat  vocibus  ultro : 

Deiphobe  armipotens,  genus  alto  a sanguine  Teucri, 

Quis  tara  crudelis  optavit  sumere  poenas? 

Cui  tantum  de  te  licuit?  Mihi  fama  suprema 
Nocte  tulit  fessum  vasta  te  caede  Pelasgum 
Procubuisse  super  confusae  stragis  acervum. 

Tunc  egomet  tumulum  Rhoeteo  litore  inanem 
Constitui  et  magna  Manis  ter  voce  vocavi. 

Nomen  et  arma  locum  servant;  te,  amice,  nequivi 
Conspicere  et  patria  decedens  ponere  terra. 

Ad  quae  Priamides:  Nihil  o tibi  amice  relictum; 

Omnia  Deiphobo  solvisti  et  funeris  umbris. 

Sed  me  fata  mea  et  scelus  exitiale  Lacaenae 
His  mersere  malis;  illa  haec  monumenta  reliquit. 

Namque  ut  supremam  falsa  inter  gaudia  noctem 
Egerimus,  nosti;  et  nimium  meminisse  necesse  est. 

Cum  fatalis  equus  saltu  super  ardua  venit 
Pergama  et  armatum  peditem  gravis  attulit  alvo. 

Illa  chorum  simulans  euantis  orgia  circum 
Ducebat  Phrygias;  flammam  media  ipsa  tenebat 
Ingentem  et  summa  Danaos  ex  arce  vocabat. 

Tum  me  confectum  curis  somnoque  gravatum 
Infelix  habuit  thalamus  pressitque  iacentem 
Dulcis  et  alta  quies  placidaeque  simillima  morti. 

Egregia  interea  coniunx  arma  omnia  tectis 
Amovet  et  fidum  capiti  subduxerat  ensem; 

Intra  tecta  vocat  Menelaum  et  limina  pandit. 

Scilicet  id  magnum  sperans  fore  munus  amanti 
Et  famam  extingui  veterum  sic  posse  malorum. 

Quid  moror?  inrumpunt  thalamo;  comes  additur  una 
Hortator  scelerum  Aeolides.  Di,  talia  Grais 
Instaurate,  pio  si  poenas  ore  reposco. 

Sed  te  qui  vivum  casus , age  fare  vicissim , 

Attulerint.  Pelagine  venis  erroribus  actus 
An  monitu  divom?  an  quae  te  fortuna  fatigat. 

Ut  tristis  sine  sole  domos,  loca  turbida , adires? 

Hac  vice  sermonum  roseis  Aurora  quadrigis 
lam  medium  aetherio  cursu  traiecerat  axem ; 

Et  fors  omne  datum  traherent  per  talia  tempus ; 

Sed  comes  admonuit  breviterque  adfata  Sibylla  est: 

Nox  ruit,  Aenea;  nos  flendo  ducimus  horas. 

Aen.  VI,  505.  Rhoeteo  litore  FP^R  Rhoeteo  in  litore  MP^.  — 520. 

540  Hic  locus  est,  partis  ubi  se  via  findit  in  ambas: 
Dextera  quae  Ditis  magni  sub  moenia  tendit, 

Hac  iter  Elysium  nobis;  at  laeva  malorum 
Exercet  poenas  et  ad  impia  Tartara  mittit. 

Deiphobus  contra:  Ne  saevi,  magna  sacerdos; 

545  Discedam , explebo  numerum  reddarque  tenebris. 

I decus,  i,  nostrum;  melioribus  utere  fatis. 

Tantum  effatus  et  in  verbo  vestigia  torsit. 

Respicit  Aeneas,  subito  et  sub  rupe  sinistra 
Moenia  lata  videt  triplici  circumdata  muro, 

550  Quae  rapidus  flammis  ambit  torrentibus  amnis, 
Tartareus  Phlegethon , torquetque  sonantia  saxa. 
Porta  adversa  ingens  solidoque  adamante  columnae. 
Vis  ut  nulla  virum,  non  ipsi  exscindere  bello 
Caelicolae  valeant;  stat  ferrea  turris  ad  auras, 

555  Tisiphoneque  sedens  palla  succincta  cruenta 
Vestibulum  exsomnis  servat  noctesque  diesque. 

Hinc  exaudiri  gemitus  et  saeva  sonare 
Verbera ; tum  stridor  ferri  tractaeque  catenae. 
Constitit  Aeneas  strepitumque  exterritus  hausit. 

560  Quae  scelerum  facies?  o virgo,  effare;  quibusve 
Urguentur  poenis?  quis  tantus  clangor  ad  auris? 
Tum  vates  sic  orsa  loqui:  Dux  inclute  Teucrum, 
Nulli  fas  casto  sceleratum  insistere  limen; 

Sed  me  cum  lucis  Hecate  praefecit  Avernis , 

565  Ipsa  deum  poenas  docuit  perque  omnia  duxit. 

Gnosius  haec  Rhadamanthus  habet  durissima  regna 
Castigatque  auditque  dolos  subigitque  fateri. 

Quae  quis  apud  superos  furto  laetatus  inani 
Distulit  in  seram  commissa  piacula  mortem. 

570  Continuo  sontis  ultrix  accincta  flagello 

Tisiphone  quatit  insultans  torvosque  sinistra 
Intentans  anguis  vocat  agmina  saeva  sororum. 

Tum  demum  horrisono  stridentes  cardine  sacrae 
Panduntur  portae.  Cernis , custodia  qualis 
575  Vestibulo  sedeat?  facies  quae  limina  servet? 
Quinquaginta  atris  inmanis  hiatibus  Hydra 
Saevior  intus  habet  sedem.  Tum  Tartarus  ipse 
Bis  patet  in  praeceps  tantum  tenditque  sub  umbras , 

Quantus  ad  aetherium  caeli  suspectus  Olympum, 

Hic  genus  antiquum  Terrae,  Titania  pubes, 

Fulmine  deiecti  fundo  volvuntur  in  imo. 

Hic  et  Aloidas  geminos  inmania  vidi 

Corpora , qui  manibus  magnum  rescindere  caelum 

Adgressi  superisque  lovem  detrudere  regnis. 

Vidi  et  crudelis  dantem  Salmonea  poenas. 

Dum  flammas  lovis  et  sonitus  imitatur  Olympi, 
Quattuor  hic  invectus  equis  et  lampada  quassans 
Per  Graium  populos  mediaeque  per  Elidis  urbem 
Ibat  ovans  divomque  sibi  poscebat  honorem, 

Demens!  qui  nimbos  et  non  imitabile  fulmen 
Aere  et  cornipedum  pulsu  simularet  equorum. 

At  pater  omnipotens  densa  inter  nubila  telum 
Contorsit,  non  ille  faces  nec  fumea  taedis 
Lumina,  praecipitemque  inmani  turbine  adegit. 

Nec  non  et  Tityon,  Terrae  omniparentis  alumnum. 
Cernere  erat,  per  tota  novem  cui  iugera  corpus 
Porrigitur,  rostroque  inmanis  voltur  obunco 
Inmortale  iecur  tondens  fecundaque  poenis 
Viscera  rimaturque  epulis  habitatque  sub  alto 
Pectore,  nec  fibris  requies  datur  ulla  renatis. 

Quid  memorem  Lapithas,  Ixiona  Pirithoumque? 

Quos  super  atra  silex  iam  iam  lapsura  cadentique 
Inminet  adsimilis;  lucent  genialibus  altis 
Aurea  fulcra  toris  epulaeque  ante  ora  paratae 
Regifico  luxu;  Furiarum  maxuma  iuxta 
Accubat  et  manibus  prohibet  contingere  mensas 
Exsurgitque  facem  attollens  atque  intonat  ore. 

Hic,  quibus  invisi  fratres,  dum  vita  manebat, 
Pulsatusve  parens  et  fraus  innexa  clienti. 

Aut  qui  divitiis  soli  incubuere  repertis, 

Nec  partem  posuere  suis,  quae  maxuma  turba  est. 
Quique  ob  adulterium  caesi  quique  arma  secuti 
Inpia  nec  veriti  dominorum  fallere  dextras. 

Inclusi  poenam  exspectant.  Ne  quaere  doceri. 

Quam  poenam  aut  quae  forma  viros  fortunave  mersit. 
Saxum  ingens  volvunt  alii , radiisque  rotarum 
Districti  pendent;  sedet  aeternumque  sedebit 

Infelix  Theseus,  Phlegyasque  miserrimus  omnis 
Admonet  et  magna  testatur  voce  per  umbras: 

62U  „ Discite  iustitiam  moniti  et  non  temnere  divos/‘ 
Vendidit  hic  auro  patriam  dominumque  potentem 
Inposuit;  fixit  leges  pretio  atque  refixit; 

Hic  thalamum  invasit  natae  vetitosque  hymenaeos ; 
Ausi  omnes  inmane  nefas  ausoque  potiti. 

625  Non,  mihi  si  linguae  centum  sint  oraque  centum. 
Ferrea  vox,  omnis  scelerum  conprendere  formas. 
Omnia  poenarum  percurrere  nomina  possim. 

Haec  ubi  dicta  dedit  Phoebi  longaeva  sacerdos: 
Sed  iam  age,  carpe  viam  et  susceptum  perfice  munus 
630  Adceleremus,  ait;  Cyclopum  educta  caminis 
Moenia  conspicio  atque  adverso  fornice  portas, 

Haec  ubi  nos^raecepta  iubent  deponere  dona. 

Dixerat  et  pariter  gressi  per  opaca  viarum 
Corripiunt  spatium  medium  foribusque  propinquant. 
635  Occupat  Aeneas  aditum  corpusque  recenti 
Spargit  aqua  ramumque  adverso  in  limine  figit. 

His  demum  exactis,  perfecto  munere  divae. 
Devenere  locos  laetos  et  amoena  vireta 
Fortunatorum  nemorum  sedesque  beatas. 

640  Largior  hic  campos  aether  et  lumine  vestit 
Purpureo  solemque  suum , sua  sidera  norunt. 

Pars  in  gramineis  exercent  membra  palaestris, 
Contendunt  ludo  et  fulva  luctantur  harena; 

Pars  pedibus  plaudunt  choreas  et  carmina  dicunt. 

645  Nec  non  Threicius  longa  cum  veste  sacerdos 
Obloquitur  numeris  septem  discrimina  vocum 
lamque  eadem  digitis,  iam  pectine  pulsat  eburno. 

Hic  genus  antiquum  Teucri,  pulcherrima  proles. 
Magnanimi  heroes,  nati  melioribus  annis, 

650  Ilusque  Assaracusque  et  Troiae  Dardanus  auctor. 
Arma  procul  currusque  virum  miratur  inanis. 

Stant  terra  defixae  hastae  passimque  soluti 
Per  campum  pascuntur  equi.  Quae  gratia  currum 
Armorumque  fuit  vivis,  quae  cura  nitentis 
655  Pascere  equos,  eadem  sequitur  tellure  repostos. 
Conspicit,  ecce,  alios  dextra  laevaque  per  herbam 
Vescentis  laetumque  choro  Paeana  canentis 
Inter  odoratum  lauri  nemus,  unde  superne 
Plurimus  Eridani  per  silvam  volvitur  amnis. 

660  Hic  manus  ob  patriam  pugnando  volnera  passi, 

Quique  sacerdotes  casti,  dum  vita  manebat, 

Quique  pii  vates  et  Phoebo  digna  locuti. 

Inventas  aut  qui  vitam  excoluere  per  artis , 

Quique  sui  memores  alios  fecere  merendo; 

Omnibus  his  nivea  cinguntur  tempora  vitta. 

Quos  circumfusos  sic  est  adfata  Sibylla, 

Musaeum  ante  omnis ; medium  nam  plurima  turba 
Hunc  habet  atque  umeris  extantem  suspicit  altis: 
Dicite,  felices  animae  tuque,  optume  vates, 

Quae  regio  Anchisen,  quis  habet  locus?  illius  ergo 
Venimus  et  magnos  Erebi  tranavimus  amnis. 

Atque  huic  responsum  paucis  ita  reddidit  heros : 
Nulli  certa  domus;  lucis  habitamus  opacis 
Riparumque  toros  et  prata  recentia  rivis 
Incolimus.  Sed  vos,  si  fert  ita  corde  voluntas, 

Hoc  superate  iugum , et  facili  iam  tramite  sistam. 
Dixit  et  ante  tulit  gressum  camposque  nitentis 
Desuper  ostentat;  dehinc  summa  cacumina  linquunt. 

At  pater  Anchises  penitus  convalle  virenti 
Inclusas  animas  superumque  ad  lumen  ituras 
Lustrabat  studio  recolens  omnemque  suorum 
Forte  recensebat  numerum  carosque  nepotes 
Fataque  fortunasque  virum  moresque  manusque. 
Isque  ubi  tendentem  adversum  per  gramina  vidit 
Aenean,  alacris  palmas  utrasque  tetendit, 

Effusaeque  genis  lacrimae  et  vox  excidit  ore: 

Venisti  tandem,  tuaque  exspectata  parenti 
Vicit  iter  durum  pietas?  datur  ora  tueri. 

Nate,  tua  et  notas  audire  et  reddere  voces? 

Sic  equidem  ducebam  animo  rebarque  futurum 
Tempora  dinumerans  nec  me  mea  cura  fefellit. 

Quas  ego  te^  terras  et  quanta  per  aequora  vectum 
Accipio!  quantis  iactatum,  nate,  periclis! 

Quam  metui,  ne  quid  Libyae  tibi  regna  nocerent! 
Ille  autem:  Tua  me,  genitor,  tua  tristis  imago 
Saepius  occurrens  haec  limina  tendere  adegit; 

Stant  sale  Tyrrheno  classes.  Da  iungere  dextram. 
Da,  genitor,  teque  amplexu  ne  subtrahe  nostro. 

Sic  memorans  largo  fletu  simul  ora  rigabat. 

Ter  conatus  ibi  collo  dare  bracchia  circum. 

Ter  frustra  conprensa  manus  effugit  imago. 

Par  levibus  ventis  volucrique  simillima  somno. 

Interea  videt  Aeneas  in  valle  reducta 
Seclusum  nemus  et  virgulta  sonantia  silvae 
705  Lethaeumque,  domos  placidas  qui  praenatat,  amnem. 
Hunc  circum  innumerae  gentes  populique  volabant; 

Ac  veluti  in  pratis  ubi  apes  aestate  serena 
Floribus  insidunt  variis  et  candida  circum 
Lilia  funduntur;  strepit  omnis  murmure  campus. 

710  Horrescit  visu  subito  caussasque  requirit 
Inscius  Aeneas,  quae  sint  ea  flumina  porro, 

Quive  viri  tanto  conplerint  agmine  ripas. 

Tum  pater  Anchises:  Animae,  quibus  altera  fato 
Corpora  debentur,  Lethaei  ad  fluminis  undam 
715  Securos  latices  et  longa  oblivia  potant. 

Has  equidem  memorare  tibi  atque  ostendere  coram, 
lampridem  hanc  prolem  cupio  enumerare  meorum, 

' Quo  magis  Italia  mecum  laetere  reperta. 

0 pater,  anne  aliquas  ad  caelum  hinc  ire  putandum  est 
720  Sublimis  animas  iterumque  ad  tarda  reverti 
Corpora?  quae  lucis  miseris  tam  dira  cupido? 

Dicam  equidem  nec  te  suspensum,  nate,  tenebo; 

Suscipit  Anchises  atque  ordine  singula  pandit. 

Principio  caelum  ac  terras  camposque  liquentis 
725  Lucentemque  globum  lunae  Titaniaque  astra 
Spiritus  intus  alit  totamque  infusa  per  artus 
Mens  agitat  molem  et  magno  se  corpore  miscet. 

Inde  hominum  pecudumque  genus  vitaeque  volantum 
Et  quae  marmoreo  fert  monstra  sub  aequore  pontus. 

730  Igneus  est  ollis  vigor  et  caelestis  origo 

Seminibus , quantum  non  noxia  corpora  tardant 
Terrenique  hebetant  artus  moribundaque  membra. 

Hinc  metuunt  cupiuntque,  dolent  gaudentque,  neque  auras 
Dispiciunt  clausae  tenebris  et  carcere  caeco. 

735  Quin  et  supremo  cum  lumine  vita  reliquit, 

Non  tamen  omne  malum  miseris  nec  funditus  omnes 
Corporeae  excedunt  pestes , penitusque  necesse  est 
Multa  diu  concreta  modis  inolescere  miris. 

Ergo  exercentur  poenis  veterumque  malorum 
740  Supplicia  expendunt:  aliae  panduntur  inanis 
Suspensae  ad  ventos ; aliis  sub  gurgite  vasto 

Infectum  eluitur  scelus  aut  exuritur  igni; 

Quis,que  suos  patimur  >Ianis , exinde  per  amplum 
Mittimur  Elysium  et  pauci  laeta  arva  tenemus , 

Donec  longa  dies  perfecto  temporis  orbe 
Concretam  exemit  labem  purumque  relinquit 
Aetherium  sensum  atque  aurai  simplicis  ignem. 

Has  omnis,  ubi  mille  rotam  volvere  per  annos, 
Lethaeum  ad  fluvium  deus  evocat  agmine  magno, 
Scilicet  inmemores  supera  ut  convexa  revisant 
Rursus  et  incipiant  in  corpora  velle  reverti. 

Dixerat  Anchises  natumque  unaque  Sibyllam 
Conventus  trahit  in  medios  turbamque  sonantem 
Et  tumulum  capit,  unde  omnis  longo  ordine  posset 
Adversos  legere  et  venientum  discere  voltus. 

Nunc  age,  Dardaniam  prolem  quae  deinde  sequatur 
Gloria,  qui  maneant  Itala  de  gente  nepotes, 

Inlustris  animas  nostrumque  in  nomen  ituras, 

Expediam  dictis  et  te  tua  fata  docebo, 
lile,  vides,  pura  iuvenis  qui  nititur  hasta, 

Proxuraa  sorte  tenet  lucis  loca,  primus  ad  auras 
Aetherias^Italo  commixtus  sanguine  surget, 

Silvius,  Albanum  nomen,  tua  postuma  proles, 

Quem  tibi  longaevo  serum  Lavinia  coniunx 
Educet  silvis  regem  regumque  parentem. 

Unde  genus  Longa  nostrum  dominabitur  Alba. 
Proxumus  ille  Procas,  Troianae  gloria  gentis. 

Et  Capys  et  Numitor  et  qui  te  nomine  reddet 
Silvius  Aeneas,  pariter  pietate  vel  armis 
Egregius,  si  umquam  regnandam  acceperit  Albam. 

Qui  iuvenes!  quantas  ostentant,  aspice,  viris! 

Atque  umbrata  gerunt  civili  tempora  quercu." 

Hi  tibi  Nomentum  et  Gabios  urbemque  Fidenam, 

Hi  Collatina^  inponent  montibus  arces, 

Pometios  Castrumque  Inui  Bolamque  Coramque. 

Haec  tum  nomina  erunt,  nunc  sunt  sine  nomine  terrae. 
Quin  et  avo  comitem  sese  Mavortius  addet 
Romulus,  Assaraci  quem  sanguinis  Ilia  mater 
Educet.  Yiden,  ut  geminae  stant  vertice  cristae. 

Et  pater  ipse  suo  superum  iam  signat  honore? 

En,  huius,  nate,  auspiciis  illa  incluta  Roma 
Imperium  terris,  animos  aequabit  Olympo 

Septemque  una  sibi  muro  circumdabit  arces, 

Felix  prole  virum:  qualis  Berecyntia  mater 
785  Invehitur  curru  Phrygias  turrita  per  urbes, 

Laeta  deum  partu,  centum  conplexa  nepotes. 

Omnis  caelicolas , omnis  supera  alta  tenentis. 

Huc  geminas  nunc  flecte  acies,  hanc  aspice  gentem 
Romanosque  tuos.  Hic  Caesar  et  omnis  Iuli 
790  Progenies , magnum  caeli  ventura  sub  axem. 

Hic  vir,  hic  est,  tibi  quem  promitti  saepius  audis, 
Augustus  Caesar,  Divi  genus:  aurea  condet 
Saecula  qui  rursus  Latio  regnata  per  arva 
Saturno  quondam;  super  et  Garamantas  et  Indos 
795  Proferet  imperium,  iacet  extra  sidera  tellus, 
txtra  anni  solisque  vias,  ubi  caelifer  Atlas 
Axem  umero  torquet  stellis  ardentibus  aptum. 

Huius  in  adventum  iam  nunc  et  Caspia  regna 
Responsis  horrent  divom  et  Maeotia  tellus 
800  Et  septemgemini  turbant  trepida  ostia  Nili. 

Nec  vero  Alcides  tantum  telluris  obivit, 

Fixerit  aeripedem  cervam  licet  aut  Erymanthi 
Pacarit  nemora  et  Lernam  tremefecerit  arcu; 

Nec,  qui  pampineis  victor  iuga  flectit  habenis, 

805  Liber,  agens  celso  Nysae  de  vertice  tigris. 

Et  dubitamus  adhuc  virtutem  extendere  factis 
Aut  metus  Ausonia  prohibet  consistere  terra? 

Quis  procul  ille  autem  ramis  insignis  olivae 
Sacra  ferens?  Nosco  crinis  incanaque  menta 
810  Regis  Romani,  primam  qui  legibus  urbem 
Fundabit,  Curibus  parvis  et  paupere  terra 
Missus  in  imperium  magnum.  Cui  deinde  subibit. 
Otia  qui  rumpet  patriae  residesque  movebit 
Tullus  in  arma  viros  et  iam  desueta  triumphis 
815  Agmina.  Quem  iuxta  sequitur  iactantior  Ancus, 

Nunc  quoque  iam  nimium  gaudens  popularibus  auris. 
Vis  et  Tarquinios  reges  animamque  superbam 
Ultoris  Bruti  fascesque  videre  receptos? 

Consulis  imperium  hic  primus  saevasque  secures 
820  Accipiet  natosque  pater  nova  bella  moventis 
Ad  poenam  pulchra  pro  libertate  vocabit. 

Infelix!  Utcumque  ferent  ea  facta  minores  , 

Vincet  amor  patriae  laudumque  inmensa  cupido. 

Quin  Decios  Drusosque  procul  saevumque  securi 
Aspice  Torquatum  et  referentem  signa  Camillum. 

Illae  autem,  paribus  quas  fulgere  cernis  in  armis, 
Concordes  animae  nunc  et  dum  nocte  premuntur. 

Heu  quantum  inter  se  bellum,  si  lumina  vitae 
Attigerint,  quantas  acies  stragemque  ciebunt! 

Aggeribus  socer  Alpinis  atque  arce  Monoeci 
Descendens,  gener  adversis  instructus  Eois. 

Ne,  pueri,  ne  tanta  animis  adsuescite  bella 
Neu  patriae  validas  in  viscera  vertite  viris; 

Tuque  prior,  tu  parce,  genus  qui  ducis  Olympo, 

Proice  tela  manu,  sanguis  meus!  — 

Ille  triumphata  Capitolia  ad  alta  Corintho 
Victor  aget  currum  caesis  insignis  Achivis. 

Eruet  ille  Argos  Agamemnoniasque  Mycenas 
Ipsumque  Aeaciden,  genus  armipotentis  Achilli, 

Ultus  avos  Troiae,  templa  et  temerata  Minervae. 

Quis  te,  magne  Cato,  tacitum  aut  te.  Cosse,  relinquat? 
Quis  Gracchi  genus  aut  geminos,  duo  fulmina  belli, 
Scipiadas,  cladem  Libyae,  parvoque  potentem 
Fabricium  vel  te  sulco,  Serrane,  serentem? 

Quo  fessum  rapitis,  Fabii?  tu  Maxumus  ille  es. 

Unus  qui  nobis  cunctando  restituis|rem. 

Excudent  alii  spirantia  mollius  aera. 

Credo  equidem,  vivos  ducent  de  marmore  voltus. 
Orabunt  caussas  melius  caelique  meatus 
Describent  radio  et  surgentia  sidera  dicent; 

Tu  regere  imperio  populos,  Romane,  r/iemento; 

Hae  tibi  erunt  artes;  pacisque  inponere  morem. 

Parcere  subiectis  et  debellare  superbos. 

Sic  pater  Anchises  atque  haec  mirantibus  addit : 
Aspice,  ut  insignis  spoliis  Marcellus  opimis 
Ingreditur  victorque  viros  supereminet  omnis! 

Hic  rem  Romanam  magno  turbante  tumultu 
Sistet,  eques  sternet  Poenos  Gallumque  rebellem 
Tertiaque  arma  patri  suspendet  capta  Quirino. 

Atque  hic  Aeneas;  una  namque  ire  videhat 
Egregium  forma  iuvenem  et  fulgentibus  armis. 

Sed  frons  laeta  parum  et  deiecto  lumina  voltu: 

Quis,  pater,  ille,  virum  qui  sic  comitatur  euntem? 

Filius  anne  aliquis  magna  de  stirpe  nepotum? 

865  Qui  strepitus  circa  comitum!  quantum  instar  in  ipso! 

Sed  nox  atra  caput  tristi  circumvolat  umbra. 

Tum  pater  Anchises  lacrimis  ingressus  obortis: 

0 gnate,  ingentem  luctum  ne  quaere  tuorum; 

Ostendent  terris  hunc  tantum  fata  neque  ultra 
870  Esse  sinent.  Nimium  vobis  Romana  propago 

Visa  potens,  Superi,  propria  haec  si  dona  fuissent. 

Quantos  ille  virum  magnam  Mavortis  ad  urbem 
Campus  aget  gemitus!  vel  quae,  Tiberine,  videbis 
Funera,  cum  tumulum  praeterlabere  recentem! 

875  Nec  puer  Iliaca  quisquam  de  gente  Latinos 

In  tantum  spe  tollet  avos,  nec  Romula  quondam 
Ullo  se  tantum  tellus  iactabit  alumno. 

Heu  pietas , heu  prisca  fides  invictaque  bello 
Dextera!  non  illi  se  quisquam  inpune  tulisset 
880  Obvius  armato , seu  cum  pedes  iret  in  hostem , 

Seu  spumantis  equi  foderet  calcaribus  armos. 

Heu,  miserande  puer,  si  qua  fata  aspera  rumpas! 

Tu  Marcellus  eris.  Manibus  date  lilia  plenis. 

Purpureos  spargam  flores  animamque  nepotis 
885  His  saltem  adcumulem  donis  et  fungar  inani 
Munere.  Sic  tota  passim  regione  vagantur 
Aeris  in  campis  latis  atque  omnia  lustrant. 

Quae  postquam  Anchises  natum  per  singula  duxit 
Incenditque  animum  famae  venientis  amore, 

890  Exin  bella  viro  memorat  quae  deinde  gerenda 
Laurentisque  docet  populos  urbemque  Latini 
Et  quo  quemque  modo  fugiatque  feratque  laborem. 

Sunt  geminae  Somni  portae,  quarum  altera  fertur 
Cornea , qua  veris  facilis  datur  exitus  umbris ; 

895  Altera  candenti  perfecta  nitens  elephanto , 

Sed  falsa  ad  caelum  mittunt  insomnia  Manes. 

His  ubi  tum  natum  Anchises  unaque  Sibyllam 
Prosequitur  dictis  portaque  emittit  eburna. 

Ille  viam  secat  ad  navis  sociosque  revisit; 

900  Tum  se  ad  Caietae  recto  fert  litore  portum. 

Ancora  de  prora  iacitur;  stant  litore  puppes. 

Tu  quoque  litoribus  nostris,  Aeneia  nutrix, 

Aeternam  moriens  famam,  Caieta,^  dedisti 
Et  nunc  servat  honos  sedem  tuus  ossaque  nomen 
Hesperia  in  magna,  si  qua  est  ea  gloria,  signant. 

At  pius  exsequiis  Aeneas  rite  solutis  , 5 

Aggere  conposito  tumuli,  postquam  alta  quierunt 
Aequora,  tendit  iter  velis  portumque  relinquit. 

Adspirant  aurae  in  noctem  nec  candida  cursus 
Luna  negat,  splendet  tremulo  sub  lumine  pontus. 

Proxuma  Circaeae  raduntur  litora  terrae,  10 

Dives  inaccessos  ubi  Solis  filia  lucos 

Adsiduo  resonat  cantu  tectisque  superbis 

Urit  odoratam  nocturna  in  lumina  cedrum 

Arguto  tenuis  percurrens  pectine  telas. 

Hinc  exaudiri  gemitus  iraeque  leonum  . 15 

Vincla  recusantum  et  sera  sub  nocte  rudentum , 

Saetigerique  sues  atque  in  praesepibus  ursi 
Saevire  ac  formae  magnorum  ululare  luporum. 

Quos  hominum  ex  facie  dea  saeva  potentibus  herbis 
Induerat  Circe  in  voltus  ac  terga  ferarum.  20 

Quae  ne  monstra  pii  paterentur  talia  Troes 
Delati  in  portus  neu  litora  dira  subirent, 

Neptunus  ventis  inplevit  vela  secundis 
X Atque  fugam  dedit  et  praeter  vada  fervida  vexit. 

lamque'  rubescebat  radiis  mare  et  aethere  ab  alto  25 

Aurora  in  roseis  fulgebat  lutea  bigis : 

Cum  venti  posuere  omnisque  repente  resedit 
Flatus  et  in  lento  luctantur  marmore  tonsae. 

Atque  hic  Aeneas  ingentem  ex  aequore  lucum 

Prospicit.  Hunc  inter  fluvio  Tiberinus  amoeno,  30 

Verticibus  rapidis  et  multa  flavus  harena 

In  mare  prorumpit.  Variae  circumque  supraque 

Adsuetae  ripis  vVolucres  et  fluminis  alveo 
Aethera  mulcebant  cantu  lucoque  volabant. 

35  Flectere  iter  sociis  terraeque  advertere  proras 
Imperat  et  laetus  fluvio  succedit  opaco. 

Nunc  age,  qui  reges,  Erato,  quae  tempora  rerum 
Quis  Latio  antiquo  fuerit  status,  advena  classem 
Cum  primum  Ausoniis  exercitus  adpulit  oris, 

40  Expediam  et  primae  revocabo  exordia  pugnae. 

Tu  vatem,  tu,  diva,  mone.  Dicam  horrida- bella, 

Dicam  acies  actosque  animis  in  funera  reges 
Tyrrhenamque  manum  totamque  sub  arma  coactam 
Hesperiam.  Maior  rerum  mihi  nascitur  ordo, 

45  Maius  opus  moveo.  Rex  arva  Latinus  et  urbes 
lam  senior  longa  placidas  in  pace  regebat. 

Hunc  Fauno  et  nympha  genitum  Laurente  Marica 
Accipimus ; Fauno  Picus  pater,  isque  parentem 
Te,  Saturne,  refert,  tu  sanguinis  ultimus  auctor. 

50  Filius  huic  fato  divom  prolesque  virilis 

Nulla  fuit  primaque  oriens  erepta  iuventa  est. 

Sola  domum  et  tantas  sifrvabat  filia  sedes , 
lam  matura  viro,  iam  plenis  nubilis  annis. 

Multi  illam  magno  e Latio  totaque  petebant 
55  Ausonia,  petit  ante  alios  pulcherrimus  omnis 
Turnus,  avis  atavisque  potens,  quem  regia  coniunx 
Adiungi  generum  miro  properabat  amore; 

Sed  variis  portenta  deum  terroribus  obstant. 

Laurus  erat  tecti  medio  in  penetralibus  altis , 

60  Sacra  comam  multosque  metu  servata  per  annos , 
Quam  pater  inventam,  primas  cum  conderet  arces. 
Ipse  ferebatur  Phoebo  sacrasse  Latinus 
Laurentisque  ab  ea  nomen  posuisse  colonis. 

Huius  apes  summum  densae  — mirabile  dictu  — 

65  Stridore  ingenti  liquidum  trans  aethera  vectae 
Obsedere  apicem  et  pedibus  per  mutua  nexis 
Examen  subitum  ramo  frondente  pependit. 

Continuo  vates,  Externum  cernimus,  inquit, 

Adventare  virum  et  partis  petere  agmen  easdem 
70  Partibus  ex  isdem  et  summa  dominarier  arce. 
Praeterea,  castis  adolet  dum  altaria  taedis 
Et  iuxta  genitorem  adstat  Lavinia  virgo. 

Visa,  nefas,  longis  conprendere  crinibus  ignem 
Atque  omnem  ornatum  flamma  crepitante  cremari 
75  Regalisque  accensa  comas,  accensa  coronam 

Insignem  gemmis;  tum  fumida  lumine  fulvo 
Involvi  ac  totis  Volcanum  spargere  tectis. 

Id  vero  horrendum  ac  visu  mirabile  ferri : 

Namque  fore  inlustrem  fama  fatisque  canebant 
Ipsam,  sed  populo  magnum  portendere  bellum. 

At  rex  sollicitus  monstris  oracula  Fauni, 

Fatidici  genitoris,  adit  lucosque  sub  alta 
Consulit  Albunea,  nemorum  quae  maxuma  sacro 
Fonte  sonat  saevamque  exhalat  opaca  mephitim. 

Hinc  Italae  gentes  omnisque  Oenotria  tellus 
In  dubiis  responsa  petunt;  huc  dona  sacerdos 
Cum  tulit  et  caesarum  ovium  sub  nocte  silenti 
Pellibus  incubuit  stratis  somnosque  petivit. 

Multa  modis  simulacra  videt  volitantia  miris 
Et  varias  audit  voces  fruiturque  deorum 
Conloquio  atque  imis  Acheronta  adfatur  Avernis. 

Hic  et  tum  pater  ipse  petens  responsa  Latinus 
Centum  lanigeras  mactabat  rite  bidentis 
Atque  harum  effultus  tergo  stratisque  iacebat 
Velleribus:  subita  ex  alto  vox  reddita  luco  est: 

Ne  pete  conubis  natam  sociare  Latinis, 

0 mea  progenies,  thalamis  neu  crede  paratis;  ^ 

Externi  venient  generi,  qui  sanguine  nostrum 
Nomen  in  astra  ferant  quorumque  ab  stirpe  nepotes 
Omnia  sub  pedibus,  qua  Sol  utrumque  recurrens 
Aspicit  Oceanum,  vertique  regique  videbunt. 

Haec  responsa  patris  Fauni  monitusque  silenti 
Nocte  datos  non  ipse  suo  premit  ore  Latinus, 

Sed  circum  late  volitans  iam  Fama  per  urbes 
Ausonias  tulerat,  cum  Laomedontia  pubes 
Gramineo  ripae  religavit  ab  aggere  classem. 

Aeneas  primique  duces  et  pulcher  Iulus 
Corpora  sub  ramis  deponunt  arboris  altae 
Instituuntque  dapes  et  adorea  liba  per  herbam 
Subiciunt  epulis,  sic  luppiter  ipse  monebat  — 

Et  Cereale  solum  pomis  agrestibus  augent. 

Consumptis  hic  forte  aliis,  ut  vertere  morsus 
Exiguam  in  Cererem  penuria  adegit  edendi 
Et  violare  manu  malisque  audacibus  orbem 
Fatalis  crusti  patulis  nec  parcere  quadris: 

Heus,  etiam  mensas  consumimus ! inquit  Iulus , 

Nec  plura  adludens.  Ea  vox  audita  laborum 
Prima  tulit  finem  primamque  loquentis  ab  ore 
Eripuit  pater  ac  stupefactus  numine  pressit. 

120  Continuo,  Salve  fatis  mihi  debita  tellus 
Vosque,  ait,  o fidi  Troiae  salvete  Penates: 

Hic  domus,  haec  patria  est.  Genitor  mihi  talia  namque. 
Nunc  repeto,  Anchises  fatorum  arcana  reliquit: 

Cum  te,  nate,  fames  ignota  ad  litora  vectum 
125  Accisis  coget  dapibus  consumere  mensas. 

Tum  sperare  domos  defessus  ibique  memento 
Prima  locare  manu  molirique  aggere  tecta. 

Haec  erat  illa  fames,  haec  nos  suprema  manebat 
Exitiis  positura  modum. 

130  Quare  agite  et  primo  laeti  cum  lumine  solis, 

Quae  loca,  quive  habeant  homines,  ubi  moenia  gentis, 
Vestigemus  et  a portu  diversa  petamus. 

Nunc  pateras  libate  lovi  precibusque  vocate 
Anchisen  genitorem  et  vina  reponite  mensis. 

135  Sic  deinde  effatus  frondenti  tempora  ramo 
Inplicat  et  Geniumque  loci  primamque  deorum 
Tellurem  Nymphasque  et  adhuc  ignota  precatur 
Flumina,  tum  Noctem  Ndctisque  orientia  signa 
Idaeumque  lovem  Phrygiamqlie  ex  ordine  matrem 
140  Invocat  et  duplicis  Caeloque  Ereboque  parentes. 

Hic  pater  omnipotens  ter  caelo  clarus  ab  alto 
Intonuit  radiisque  ardentem  lucis  et  auro 
Ipse  manu  quatiens  ostendit  ab  aethere  nubem. 

Diditur  hic  suhito  Troiana  per  agmina  rumor, 

145  Advenisse  diem,  quo  dehita  moenia  condant. 

Certatim  instaurant  epulas  atque  omine  magno 
Crateras  laeti  statuunt  et  vina  coronant. 

Postera  cum  prima  lustrabat  lampade  terras 
Orta  dies,  urbem  et  finis  et  litora  gentis 
150  Diversi  explorant;  haec  fontis  stagna  Numici, 

Hunc  Thybrim  fluvium,  hic  fortis  habitare  Latinos. 

Tum  satus  Anchisa  delectos  ordine  ab  omni 
Centum  oratores  augusta  ad  moenia  regis 
Ire  iubet,  ramis  velatos  Palladis  omnis , 

155  Donaque  ferre  viro  pacemque  exposcere  Teucris. 

Haud  mora,  festinant  iussi  rapidisque  feruntur 
Passibus.  Ipse  humili  designat  moenia  fossa 

Moliturque  locum  primasque  in  litore  sedes 
Castrorum  in  morem  pinnis  atque  aggere  cingit, 
lamque  iter  emensi  turris  ac  tecta  Latinorum 
Ardua  cernebant  iuvenes  muroque  subibant: 

Ante  urbem  pueri  et  primaevo  flore  iuventus 
Exercentur  equis  domitantque  in  pulvere  currus 
Aut  acris  tendunt  arcus  aut  lenta  lacertis 
Spicula  contorquent  cursuque  ictuque  lacessunt: 

Cum  praevectus  equo  longaevi  regis  ad  auris 
Nuntius  ingentis  ignota  in  veste  reportat 
Advenisse  viros.  Ille  intra  tecta  vocari 
Imperat  et  solio  medius  consedit  avito. 

Tectum  augustum,  ingens,  centum  sublime  columnis  ^ 
Urbe  fuit  summa,  Laurentis  regia  Pici, 

Horrendum  silvis  et  religione  parentum. 

Hic  sceptra  accipere  et  primos  attollere  fasces 
Regibus  omen  erat,  hoc  illis  curia  templum , 

Hae  sacris  sedes  epulis,  hic  ariete  caeso 
Perpetuis  soliti  patres  considere  mensis. 

Quin  etiam  veterum  effigies  ex  ordine  avorum 
Antiqua  e cedro,  Italusque  paterque  Sabinus 
Vitisator  curvam  servans  sub  imagine  falcem 
Saturnusque  senex  lanique  bifrontis  imago 
Vestibulo  adstabant  aliique  ab  origine  reges, 

Martiaque  ob  patriam  pugnando  volnera  passi. 

Multaque  praeterea  sacris  in  postibus  arma. 

Captivi  pendent  currus  curvaeque  secures 
Et  cristae  capitum  et  portarum  ingentia  claustra 
Spiculaque  clipeique  ereptaque  rostra  carinis. 

Ipse  Quirinali  lituo  parvaque  sedebat 

Succinctus  trabea  laevaque  ancile  gerebat 

Picus,  equum  domitor ; quem  capta  cupidine  coniunx 

Aurea  percussum  virga  versumque  venenis 

Fecit  avem  Circe  sparsitque  coloribus  alas. 

Tali  intus  templo  divom  patriaque  Latinus 
Sede  sedens  Teucros  ad  sese  in  tecta  vocavit 
Atque  haec  ingressis  placido  prior  edidit  ore: 

Dicite,  Dardanidae,  neque  enim  nescimus  et  urbem 
Et  genus  auditique  advertitis  aequore  cursum. 

Quid  petitis?  quae  caussa  rates  aut  cuius  egentis 
Litus  ad  Ausonium  tot  per  vada  caerula  vexit? 

Sive  errore  viae  seu  tempestatibus  acti, 

200  Qualia  multa  mari  nautae  patiuntur  in  alto, 

Fluminis  intrastis  ripas  portuque  sedetis, 

Ne  fugite  hospitium  neve  ignorate  Latinos 
Saturni  gentem,  haud  vinclo  nec  legibus  aequam , 
Sponte  sua  veterisque  dei  se  more  tenentem. 

205  Atque  equidem  memini  fama  est  obscurior  annis  — 
Auruncos  ita  ferre  senes,  his  ortus  ut  agris 
Dardanus  Idaeas  Phrygiae  penetrarit  ad  urbes 
Threiciamque  Samon,  quae  nunc  Samothracia  fertur. 
Hinc  illum  Corythi  Tyrrhena  ab  sede  profectum 
210  Aurea  nunc  solio  stellantis  regia  caeli 

Accipit  et  numerum  divorum  altaribus  addit. 

Dixerat,  et  dicta  Ilioneus  sic  voce  secutus: 

Rex,  genus  egregium  Fauni,  nec  fluctibus  actos 
Atra  subegit  hiems  vestris  succedere  terris 
215  Nec  sidus  regione  viae  litusve  fefellit; 

Consilio  hanc  omnes  animisque  volentibus  urbem 
Adferimur  pulsi  regnis,  quae  maxuma  quondam 
Extremo  veniens  Sol  aspiciebat  Olympo. 

Ab  love  principium  generis,  love  Dardana  pubes 
220  Gaudet  avo,  rex  ipse  lovis  de  gente  suprema, 

Troius  Aeneas,  tua  nos  ad  limina  misit. 

Quanta  per  Idaeos  saevis  effusa  Mycenis 
Tempestas  ierit  campos,  quibus  actus  uterque  ' 
Europae  atque  Asiae  fatis  concurrerit  orbis , 

225  Audiit,  et  si  quem  tellus  extrema  refuso 

Submovet  Oceano  et  si  quem  extenta  plagarum 
Quattuor  in  medio  dirimit  plaga  Solis  iniqui. 

Diluvio  ex  illo  tot  vasta  per  aequora  vecti 
Dis  sedem  exiguam  patriis  litusque  rogamus 
230  Innocuum  et  cunctis  undamque  auramque  patentem. 
Non  erimus  regno  indecores  nec  vestra  feretur 
Fama  levis  tantique  abolescet  gratia  facti 
Nec  Troiam  Ausonios  gremio  excepisse  pigebit. 

Fata  per  Aeneae  iuro  dextramque  potentem, 

235  Sive  fide  seu  quis  bello  est  expertus  et  armis : 

Multi  nos  populi,  multae  — ne  temne,  quod  ultro 
Praeferimus  manibus  vittas  ac  verba  precantia  — 

Et  petiere  sibi  et  voluere  adiungere  gentes; 

Sed  nos  fata  deum  vestras  exquirere  terras 
Imperiis  egere  suis.  Hinc  Dardanus  ortus, 

Huc  repetit  iussisque  ingentibus  urguet  Apollo 
Tyrrhenum  ad  Thybrim  et  fontis  vada  sacra  Numici. 
Dat  tibi. praeterea  fortunae  parva  prioris 
Munera,  reliquias  Troia  ex  ardente  receptas. 

Hoc  pater  Anchises  auro  libabat  ad  aras; 

Hoc  Priami  gestamen  erat,  cum  iura  vocatis 
More  daret  populis,  sceptrumque  sacerque  tiaras 
Iliadumque  labor  vestes. 

Talibus  Ilionei  dictis  defixa  Latinus 
Obtutu  tenet  ora  solo  que  inmobilis  haeret 
Intentos  volvens  oculos.  Nec  purpura  regem 
Picta  movet  nec  sceptra  movent  Priameia  tantum, 
Quantum  in  conubio  natae  thalamoque  moratur, 

Et  veteris  Fauni  volvit  sub  pectore  sortem: 

Hunc  illum  fatis  externa  ab  sede  profectum 
Portendi  generum  paribusque  in  regna  vocari 
Auspiciis,  huic  progeniem  virtute  futuram 
Eigregiam  et  totum  quae  viribus  occupet  orbem. 
Tandem  laetus  ait:  Di  nostra  incepta  secundent 
Auguriumque  suum!  Dabitur,  Troiane,  quod  optas. 
Munera  nec  sperno.  Non  vobis,  rege  Latino, 

Divitis  uber  agri  Troiaeve  opulentia  deerit. 

Ipse  modo  Aeneas,  nostri  si  tanta  cupido  est, 

Si  iungi  hospitio  properat  sociusque  vocari. 
Adveniat,  voltus  neve  exhorrescat  amicos. 

Pars  mihi  pacis  erit  dextram  tetigisse  tyranni. 

Vos  contra  regi  mea  nunc  mandata  referte. 

Est  mihi  nata,  viro  gentis  quam  iungere  nostrae 
Non  patrio  ex  adyto  sortes,  non  plurima  caelo 
Monstra  sinunt;  generos  externis  adfore  ab  oris. 

Hoc  Latio  restare  canunt,  qui  sanguine  nostrum 
Nomen  in  astra  ferant.  Hunc  illum  poscere  fata 
Et  reor  et,  si  quid  veri  mens  augurat,  opto. 

Haec  effatus  equos  numero  pater  eligit  omni. 

Stabant  ter  centum  nitidi  in  praesepibus  altis. 
Omnibus  extemplo  Teucris  iubet  ordine  duci 
Instratos  ostro  alipedes  pictisque  tapetis; 

Aurea  pectoribus  demissa  monilia  pendent. 

Tecti  auro  fulvum  mandunt  sub  dentibus  aurum; 
Absenti  Aeneae  currum  geminosque  iugalis 
Semine  ab  aetherio  spirantis  naribus  ignem , 

Illorum  de  gente,  patri  quos  daedala  Circe 
Supposita  de  matre  nothos  furata  creavit. 

Talibus  Aeneadae  donis  dictisque  Latini 
285  Sublimes  in  equis  redeunt  pacemque  reportant. 

Ecce  autem  Inachiis  sese  referebat  ab  Argis 
Saeva  lovis  coniunx  aurasque  invecta  tenebat, 

Et  laetum  Aenean  classemque  ex  aethere  longe 
Dardaniam  Siculo  proSpexit  ab  usque  Pachyno. 

290  Moliri  iam  tecta  videt,  iam  fidere  terrae. 

Deseruisse  rates : stetit  acri  fixa  dolore. 

Tum  quassans  caput  haec  effundit  pectore  dicta: 

Heu  stirpem  invisam  et  fatis  contraria  nostris 
Fata  Phrygum!  num  Sigeis  occumbere  campis, 

295  Num  capti  potuere  capi?  num  incensa  cremavit 
Troia  viros?  medias  acies  mediosque  per  ignis 
Invenere  viam.  At,  credo,  mea  numina  tandem 
Fessa  iacent,  odiis  aut  exsaturata  quievi  — 

Quin  etiam  patria  excussos  infesta  per  undas 
300  Ausa  sequi  et  profugis  toto  me  opponere  ponto. 

Absumptae  in  Teucros  vires  caelique  marisque. 

Quid  Syrtes  aut  Scylla  mihi,  quid  vasta  Charybdis 
Profuit?  optato  conduntur  T^hridis  alveo. 

Securi  pelagi  atque  mei.  Mars  perdere  gentem 
305  Inmanem  Lapithum  valuit,  concessit  in  iras 
Ipse  deum  antiquam  genitor  Calydona  Dianae; 

Quod  scelus  aut  Lapithas  tantum  aut  Calydona  merentem? 

Ast  ego,  magna  lovis  coniunx,  nil  linquere  inausum 
Quae  potui  infelix,  quae  memet  in  omnia  verti, 

310  Vincor  ab  Aenea.  Quod  si  mea  numina  non  sunt 

Magna  satis , dubitem  haud  equidem  inplorare  quod  usquam  est. 
Flectere  si  nequeo  Superos,  Acheronta  movebo. 

Non  dabitur  regnis,  esto,  prohibere  Latinis 
Atque  inmota  manet  fatis  Lavinia  coniunx: 

315  At  trahere  atque  moras  tantis  licet  addere  rebus. 

At  licet  amborum  populos  exscindere  regum. 

Hac  gener  atque  socer  coeant  mercede  suorum. 

Sanguine  Troiano  et  Rutulo  dotabere,  virgo , 

Et  Bellona  manet  te  pronuba.  Nec  face  tantum 
320  Cisseis  praegnans  ignis  enixa  iugalis , 

Quin  idem  Veneri  partus  suus  et  Paris  alter 
Funestaeque  iterum  recidiva  in  Pergama  taedae. 

Haec  ubi  dicta  dedit,  terras  horrenda  petivit; 
Luctificam  Allecto  dirarum  ab  sede  dearum 
Infernisque  ciet  tenebris,  cui  tristia  bella 
Iraeque  insidiaeque  et  crimina  noxia  cordi. 

Odit  et  ipse  pater  Pluton,  odere  sorores 
Tartareae  monstrum:  tot  sese  vertit  in  ora. 

Tam  saevae  facies,  tot  pullulat  atra  colubris. 

Quam  luno  his  acuit  verbis  ac  talia  fatur: 

Hunc  mihi  da  proprium,  virgo  sata  Nocte,  laborem. 
Hanc  operam,  ne  noster  honos  infractave  cedat 
Fama  loco,  neu  conubis  ambire  Latinum 
Aeneadae  possint  Italosve  obsidere  finis. 

Tu  potes  unanimos  armare  in  proelia  fratres 
Atque  odiis  versare  domos,  tu  verbera  tectis 
Funereasque  inferre  faces,  tibi  nomina  mille. 

Mille  nocendi  artes.  Fecundum  concute  pectus, 
Disice  conpositam  pacem,  sere  crimina  belli; 

Arma  velit  poscatque  simul  rapiatque  iuventus. 

Exin  Gorgoneis  Allecto  infecta  venenis 
Principio  Latium  et  Laurentis  tecta  tyranni 
Celsa  petit  tacitumque  obsedit  limen  Amatae, 

Quam  super  adventu  Teucrum  Turnique  hymenaeis 
Femineae  ardentem  curaeque  iraeque  coquebant. 
Huic  dea  caeruleis  unum  de  crinibus  anguem 
Conicit  inque  sinum  praecordia  ad  intima  subdit. 
Quo  furibunda  domum  monstro  permisceat  omnem. 
Ille  inter  vestes  et  levia  pectora  lapsus 
Volvitur  attactu  nullo  fallitque  furentem 
Vipeream  inspirans  animam;  fit  tortile  collo 
Aurum  ingens  coluber,  fit  longae  taenia  vittae, 
Innectitque  comas  et  membris  lubricus  errat. 

Ac  dum  prima  lues  udo  sublapsa  veneno 
Pertemptat  sensus  atque  ossibus  inplicat  ignem 
Necdum  animus  toto  percepit  pectore  flammam, 
Mollius  et  solito  matrum  de  more  locuta  est 
Multa  super  natae  lacrimans  Phrygiisque  hymenaeis: 
Exsulibusne  datur  ducenda  Lavinia  Teucris, 

0 genitor?  nec  te  miseret  gnataeque  tuique? 

Nec  matris  miseret,  quam  primo  aquilone  relinquet 
Perfidus,  alta  petens  abducta  virgine  praedo? 

An  non  sic  Phrygius  penetrat  Lacedaemona  pastor 

Ledaeamque  Helenam  Troianas  vexit  ad  urbes? 

365  Quid  tua  sancta  fides  ? quid  cura  antiqua  tuorum 
Et  consanguineo  totiens  data  dextera  Turno? 

Si  gener  externa  petitur  de  gente  Latinis 
Idque  sedet  Faunique  premunt  te  iussa  parentis, 
Omnem  equidem  sceptris  terram  quae  libera  nostris 
370  Dissidet  externam  reor  et  sic  dicere  divos. 

Et  Turno,  si  prima  domus  repetatur  origo , 

Inachus  Acrisiusque  patres  mediaeque  Mycenae. 

His  ubi  nequiquam  dictis  experta  Latinum 
Contra  stare  videt  penitusque  in  viscera  lapsum 
375  Serpentis  furiale  malum  totamque  pererrat, 

Tum  vero  infelix  ingentibus  excita  monstris 
Inmensam  sine  more  furit  lymphata  per  urbem. 

Ceu  quondam  torto  volitans  sub  verbere  turbo , 
Quem  pueri  magno  in  gyro  vacua  atria  circum 
380  Intenti  ludo  exercent;  ille  actus  habena 
Curvatis  fertur  spatiis,  stupet  inscia  supra 
Inpubesque  manus  mirata  volubile  buxum ; 

Dant  animos  plagae:  non  cursu  segnior  illo 
Per  medias  urbes  agitur  populosque  ferocis. 

385  Quin  etiam  in  silvas  simulato  numine  Bacchi 
Maius  adorta  nefas  maioremque  orsa  furorem 
Evolat  et  natam  frondosis  montibus  abdit, 

Quo  thalamum  eripiat  Teucris  taedasque  moretur. 
Euoe  Bacche  fremens,  solum  te  virgine  dignum 
390  Vociferans:  etenim  mollis  tibi  sumere  thyrsos, 

Te  lustrare  choro,  sacrum  tibi  pascere  crinem.  ^ 
Fama  volat,  furiisque  accensas  pectore  matres 
Idem  omnis  simul  ardor  agit  nova  quaerere  tecta. 
Deseruere  domos,  ventis  dant  colla  comasque; 

395  Ast  aliae  tremulis  ululatibus  aethera  conplent 
Pampineasque  gerunt  incinctae  pellibus  hastas. 

Ipsa  inter  medias  flagrantem  fervida  pinum 
Sustinet  ac  natae  Turnique  canit  hymenaeos 
Sanguineam  torquens  aciem  torvumque  repente 
400  Clamat:  Io  mjtres,  audite,  ubi  quaeque,  Latinae: 

Si  qua  piis  animis  manet  infelicis  Amatae 
Gratia,  si  iuris  materni  cura  remordet, 

Solvite  crinalis  vittas,  capite  orgia  mecum. 

Talem  inter  silvas,  inter  deserta  ferarum 
Reginam  Allecto  stimulis  agit  undique  Bacchi. 

Postquam  visa  satis  primos  acuisse  furores 
Consiliumque  omnemque  domum  vertisse  Latini, 
Protinus  hinc  fuscis  tristis  dea  tollitur  alis 
Audacis  Rutuli  ad  muros,  quam  dicitur  urbem 
Acrisioneis  Danae  fundasse  colonis , 

Praecipiti  delata  Noto.  Locus  Ardea  quondam 
Dictus  avis;  et  nunc  magnum  manet  Ardea  nomen, 
Sed  fortuna  fuit.  Tectis  hic  Turnus  in  altis 
lam  mediam  nigra  carpebat  nocte  quietem. 

Allecto  torvam  faciem  et  furialia  membra 
Exuit,  in  voltus  sese  transformat  anilis 
Et  frontem  obscenam  rugis  arat,  induit  albos 
'Cum  vitta  crinis,  tum  ramum  innectit  olivae. 

Fit  Calybe  lunonis  anus  templique  sacerdos 
Et  iuveni  ante  oculos  his  se  cum  vocibus  offert: 
Turne,  tot  incassum  fusos  patiere  labores , 

Et  tua  Dardaniis  transcribi  sceptra  colonis? 

Rex  tibi  coniugium  et  quaesitas  sanguine  dotes  ^ 
Abnegat  externusque  in  regnum  quaeritur  heres. 

I nunc,  ingratis  offer  te,  inrise,  periclis; 

Tyrrhenas,  i,  sterne  acies;  tege  pace  Latinos. 

Haec  adeo  tibi  me,  placida  cum  nocte  iaceres. 

Ipsa  palam  fari  omnipotens  Saturnia  iussit. 

Quare  age  et  armari  pubem  portisque  moveri 
Laetus  in  arma  jube  et  Phrygios,  qui  flumine  pulchro 
Consedere,  duces  pictasque  exure  carinas. 

Caelestum  vis  magna  iubet.  Rex  ipse  Latinus , 

Ni  dare  coniugium  et  dicto  parere  fatetur. 

Sentiat  et  tandem  Turnum  experiatur  in  armis. 

Hic  iuvenis  vatem  inridens  sic  orsa  vicissim 
Ore  refert:' Classis  invectas  Thybridis  undam 
Non,  ut  rere,  meas  effugit  nuntius  auris ; 

Ne  tantos  mihi  finge  metus.  Nec  regia  luno 
Inmemor  ©st  nostri. 

Sed  te  victa  situ  verique  effeta  senectus , 

0 mater,  curis  nequiquam  exercet  et  arma 
Regum  inter  falsa  vateih  formidine  ludit. 

Gura  tibi,  divom  effigies  et  templa  tueri; 

Bella  viri  pacemque  gerent,  quis  bella  gerenda. 

445  Talibus  Allecto  dictis  exarsit  in  iras. 

At  iuveni  oranti  subitus  tremor  occupat  artus. 
Deriguere  oculi:  tot  Erinys  sibilat  hydris 
Tantaque  se  facies  aperit;  tum  flammea  torquens 
Lumina  cunctantem  et  quaerentem  dicere  plura 
450  Reppulit  et  geminos  erexit  crinibus  anguis 

Verberaque  insonuit  rabidoque  haec  addidit  ore: 

En  ego  victa  situ,  quam  veri  effeta  senectus 
Arma  inter  regum  falsa  formidine  ludit! 

Respice  ad  haec:  adsum  dirarum  ab  sede  sororum, 
455  Bella  manu  letumque  gero. 

Sic  effata  facem  iuveni  coniecit  et  atro 
Lumine  fumantis  fixit  sub  pectore  taedas. 

Olli  somnum  ingens  rumpit  pavor,  ossaque  et  artus 
Perfudit  toto  proruptus  corpore  sudor. 

460  Arma  amens  fremit,  arma  toro  tectisque  requirit; 
Saevit  amor  ferri  et  scelerata  insania  belli, 

Ira  super:  magno  veluti  cum  flamma  sonore 
Virgea  suggeritur  costis  undantis  aeni 
ExsuRantque  aestu  latices,  furit  intus  aquai 
465  Fumidus  atque  alte  spumis  exuberat  amnis. 

Nec  iam  se^capit  unda,  volat  vapor  ater  ad  auras. 
Ergo  iter  ad  regem  polluta  pace  Latinum 
Indicit  primis  iuvenum  et  iubet  arma  parari , 

Tutari  Italiam,  detrudere  finibus  hostem; 

470  Se  satis  ambobus  Teucrisque  venire  Latinisque. 
Haec  ubi  dicta  dedit  divosque  in  vota  vocavit, 
Certatim  sese  Rutuli  exhortantur  in  arma. 

Hunc  decus  egregium  formae  movet  atque  iuventae. 
Hunc  atavi  reges,  hunc  claris  dextera  factis. 

475  Dum  Turnus  Rutulos  animis  audacibus  inplet, 
Allecto  in  Teucros  Stygiis  se  concitat  alis. 

Arte  nova  speculata  locum,  quo  litore  pulcher 
Insidiis  cursuque  feras  agitabat  Iulus, 

Hic  subitam  canibus  rabiem  Cocytia  virgo 
480  Obicit  et  noto  naris  contingit  odore, 

Ut  cervum  ardentes  agerent;  quae  prima  laborum 
Caussa  fuit  belloque  animos  accendit  agrestis. 

Cervus  erat  forma  praestanti  et  cornibus  ingens, 
Tyrrhidae  pueri  quem  matris  ab  ubere  raptum 
Nutribant  Tyrrhusque  pater,  cui  regia  parent 
Armenta  et  late  custodia  credita  campi. 

Adsuetum  imperiis  soror  omni  Silvia  cura 
Mollibus  intexens  ornabat  cornua  sertis 
Pectebatque  ferum  puroque  in  fonte  lavabat 
Ille  manum  patiens  mensaeque  adsuetus  herili 
Errabat  silvis  rursusque  ad  limina  nota 
Ipse  domum  sera  quamvis  se  nocte  ferebat 
Hunc  procul  errantem  rabidae  venantis  Iuli 
Commovere  canes,  fluvio  cum  forte  secundo 
Deflueret  ripaque  aestus  viridante  levaret. 

Ipse  etiam  eximiae  laudis  succensus  amore 
Ascanius  curvo  direxit  spicula  cornu 
Nec  dextrae  erranti  deus  afuit  actaque  multo 
Perque  uterum  sonitu  perque  ilia  venit  arundo. 
Saucius  at  quadrupes  nota  intra  tecta  refugit 
Siiccessitque  gemens  stabulis  questuque  cruentus 
Atque  inploranti  similis  tectum  omne  replebat. 
Silvia  prima  soror  palmis  percussa  lacertos 
Auxilium  vocat  et  duros  conclamat  agrestis. 

Olli,  pestis  enim  tacitis  latet  aspera  silvis , 
Inprovisi  adsunt,  hic  torre  armatus  obusto , 
Stipitis  hic  gravidi  nodis;  quod  cuique  repertum 
Rimanti,  telum  ira  facit.  Vocat  agmina  Tyrrhus, 
Quadrifidam  quercum  cuneis  ut  forte  coactis 
Scindebat,  rapta  spirans  inmane  securi. 

At  saeva  e speculis  tempus  dea  nacta  nocendi 
Ardua  tecta  petit  stabuli  et  de  culmine  summo 
Pastorale  canit  signum  cornuque  recurvo 
Tartaream  incendit  vocem,  qua  protinus  omne 
Contremuli  nemus  et  silvae  insonuere  profundae; 
Audiit  et  Triviae  longe  lacus,  audiit  amnis 
Sulfurea  Nar  albus  aqua  fontesque  Velini 
Et  trepidae  matres  pressere  ad  pectora  natos. 
Tum  vero  ad  vocem  celeres,  qua  buccina  signum 
Dira  dedit,  raptis  concurrunt  undique  telis 
Indomiti  agricolae,  nec  non  et  Troia  pubes 
Ascanio  auxilium  castris  effundit  apertis. 

Direxere  acies.  Non  iam  certamine  agresti, 

Stipitibus  duris  agitur  sudibusve  praeustis , 

525  Sed  ferro  ancipiti  decernunt  atraque  late 

Horrescit  strictis  seges  ensibus  aeraque  fulgent 
Sole  lacessita  et  lucem  sub  nubila  iac^ant : 

Fluctus  uti  primo  coepit  cum  albescere  vento , 
Paulatim  sese  tollit  mare  et  altius  undas 
530  Erigit,  inde  imo  consurgit  ad  aethera  fundo. 

Hic  iuvenis  primam  ante  aciem  stridente  sagitta , 
Natorum  Tyrrhi  fuerat  qui  maxumus,  Almo, 

Sternitur;  haesit  enim  sub  gutture  volnus  et  udae 
Vocis  iter  tenuemque  inclusit  sanguine  vitam. 

535  Corpora  multa  virum  circa  seniorque  Galaesus  , 

Dum  paci  medium  se  offert,  iustissimus  unus 
Qui  fuit  Ausoniisque  olim  ditissimus  arvis; 

Quinque  greges  illi  balantum,  quina  redibant 
Armenta  et  terram  centum  vertebat  aratris. 

540  Atque  ea  per  campos  aequo  dum  Marte  geruntur. 
Promissi  dea  facta  potens,  ubi  sanguine  bellum 
Imbuit  et  primae  commisit  funera  pugnae, 

Deserit  Hesperiam  et  caeli  conversa  per  auras 
lunonem  victrix  adfatur  voce  superba: 

545  En,  perfecta  tibi  bello  discordia  tristi; 

Dic,  in  amicitiam  coeant  et  foedera  iungant. 
Quandoquidem  Ausonio  respersi  sanguine  Teucros. 
Hoc  etiam  his  addam,  tua  si  mihi  certa  voluntas: 
Finitimas  in  bella  feram  rumoribus  urbes 
550  Accendamque  animos  insani  Martis  amore, 

Undique  ut  auxilio  veniant;^  spargam  arma  per  agros. 
Tum  contra  luno:  Terrorum  et  fraudis  abunde  est; 
Stant  belli  caussae,  pugnatur  comminus  armis. 

Quae  fors  prima  dedit,  sanguis  riovus  imbuit  arma. 

555  Talia  coniugia  et  talis  celebrent  hymenaeos 
Egregium  Veneris  genus  et  rex  ipse  Latinus. 

Te  super  aetherias  errare  licentius  auras 
Haud  pater  ille  velit,  summi  regnator  Olympi. 

Cede  locis.  _Ego,  si  qua  super  fortuna  laborum  est, 

560  [Ipsa  regam.  Talis  dederat  Saturnia  voces , 

Illa  autem  attollit  stridentis  anguibus  alas 
Cocytique  petit  sedem  supera  ardua  linquens. 

Est  locus  Italiae  medio  sub  montibus  altis, 

Nobilis  et  fama  multis  memoratus  in  oris , 

Amsancti  valles;  densis  hunc  frondibus  atrum 
Urguet  utrimque  latus  nemoris  medioque  fragosus 
Dat  sonitum  saxis  et  torto  vertice  torrens. 

Hic  specus  horrendum  et  saevi  spiracula  Ditis 
Monstrantur  ruptoque  ingens  Acheronte  vorago 
Pestiferas  aperit  fauces,  quis  condita  Erinys, 

Invisum  numen,  terras  caelumque  levabat. 

Nec  minus  interea  extremam  Saturnia  bello 
Inponit  regina  manum.  Ruit  omnis  in  urbem 
Pastorum  ex  acie,  numerus  caesosque  reportant 
Almonem  puerum  foedatique  ora  Galaesi 
Inplorantque  deos  obtestanturque  Latinum. 

Turnus  adest  medioque  in  crimine  caedis  et  igni 
Terrorem  ingeminat:  Teucros  in  regna  vocari. 

Stirpem  admisceri  Phrygiam,  se  limine  pelli. 

Tum,  quorum  attonitae  Baccho  nemora  avia  matres 
Insultant  thiasis,  — neque  enim  leve  nomen  Amatae  — 
Undique  collecti  coeunt  Martemque  fatigant. 

Dicet  infandum  cuncti  contra  omina  bellum , 

Contra  fata  deum  perverso  numine  poscunt. 

Certatim  regis  circumstant  tecta  Latini ; 

Die  velut  pelagi  rupes  inmota  resistit. 

Ut  pelagi  rupes  magno  veniente  fragore. 

Quae  sese  multis  circum  latrantibus  undis 
Mole  tenet;  scopuli  nequiquam  et  spumea  circum 
Saxa  fremunt  laterique  inlisa  refunditur  alga. 

Verum  ubi  nulla  datur  caecum  exsuperare  potestas 
Consilium  et  saevae  nutu  lunonis  eunt  res , 

Multa  deos  aurasque  pater  testatus  inanis , 

Frangimur  heu  fatis,  inquit,  ferimurque  procella! 

Ipsi  has  sSicrilego  pendetis  sanguine  poenas, 

0 miseri.  Te,  Turne,  nefas,  te  triste  manebit 
Supplicium  votisque  deos  venerabere  seris. 

Non  mihi  parta  quies  omnisque  in  limine  portus 
Funere  felici  spolior.  Nec  plura  locutus 
Saepsit  se  tectis  rerumque  reliquit  habenas. 

Mos  erat  Hesperio  in  Latio,  quem  protinus  urbes 
Albanae  coluere  sacrum,  nunc  maxuma  rerum 
Roma  colit,  cum  prima  movent  in  proelia  Martem , 

Sive  Getis  inferre  manu  lacrimabile  bellum 
605  Hyrcanisve  Arabisve  parant  seu  tendere  ad  Indos 
Auroramque  sequi  Parthosque  reposcere  signa: 
Sunt  geminae  Belli  portae^  sic  nomine  dicunt, 
Religione  sacrae  et  saevi  formidine  Martis; 

Centum  aerei  claudunt  vectes  aeternaque  ferri 
610  Robora  nec  custos  absistit  limine  lanus; 

Has,  ubi  certa  sedet  patribus  sententia  pugnae. 

Ipse  Quirinali  trabea  cinctuque  Gabino 
Insignis  reserat  stridentia  limina  Consul , 

Ipse  vocat  pugnas,  sequitur  tum  cetera  pubes 
615  Aereaque  adsensu  conspirant  cornua  rauco. 

Hoc  et  tum  Aeneadis  indicere  bella  Latinus 
More  iubebatur  tristisque  recludere  portas. 

Abstinuit  tactu  pater  aversusque  refugit 
Foeda  ministeria  et  caecis  se  condidit  umbris. 

620  Tum  regina  deum  caelo  delapsa  morantis 
Inpulit  ipsa  manu  portas  et  cardine  verso 
Belli  ferratos  rumpit  Saturnia  postis. 

623  Ardet  inexcita  Ausonia  atque  inmobilis  ante; 

628  Signaque  ferre  iuvat  sonitusque  audire  tubarum. 

Quinque  adeo  magnae  positis  incudibus  urbes 
630  Tela  novant,  Atina  potens  Tiburque  superbum, 
Ardea  Crustumerique  et  turrigerae  Antemnae. 
Tegmina  tuta  cavant  capitum  flectuntque  salignas 
Umbonum  cratis ; alii  thoracas  aenos 
Aut  levis  ocreas  lento  ducunt  argento ; 

635  Vomeris  huc  et  falcis  honos,  huc  omnis  aratri 
Cessit  amor;  recoquunt  patrios  fornacibus  enses. 
Classica  iamque  sonant,  it  bello  tessera  signum. 

624  [Pars  pedes  ire  parat  campis,  pars  arduus  altis 
Pulverulentus  equis  furit;  omnes  arma  requirunt. 
Pars  levis  clipeos  et  spicula  lucida  tergent 
Arvina  pingui  subiguntque  in  cote  secures;] 

Hic  galeam  tectis  trepidus  rapit,  ille  frementis 
Ad  iuga  cogit  equos  clipeumque  auroque  trilicem 
640  Loricam  induitur  fidoque  accingitur  ense. 

Pandite  nunc  Helicona,  deae,  cantusque  movete 
Qui  bello  acciti  reges,  quae  quemque  secutae 
Conplerint  campos  acies,  quibus  Itala  iam  tum 
Floruerit  terra  alma  viris,  quibus  arserit  armis ; 

Et  meministis  enim,  divae,  et  memorare  potestis; 

Ad  nos  vix  tenuis  famae  perlabitur  aura. 

Primus  init  bellum  Tyrrhenis  asper  ab  oris 
Contemptor  divom  Mezentius  agminaque  armat. 

Filius  huic  iuxta  Lausus,  quo  pulchrior  alter 
Non  fuit  excepto  Laurentis  corpore  Turni; 

Lausus,  equum  domitor  debellatorque  ferarum , 

Ducit  Agyllina  nequiquam  ex  urbe  secutos 
Mille  viros,  dignus,  patriis  qui  laetior  esset 
Imperiis  et  cui  pater  haud  Mezentius  esset. 

Post  hos  insignem  palma  per  gramina  currum 
Victoresque  ostentat  equos  satus  Hercule  pulchro 
Pulcher  Aventinus  clipeoque  insigne  paternum 
Centum  anguis  cinctamque  gerit  serpentibus  Hydram; 
Collis  Aventini  silva  quem  Rhea  sacerdos 
Furtivum  partu  sub  luminis  edidit  oras, 

Mixta  deo  mulier,  postquam  Laurentia  victor 
Geryone  exstincto  Tirynthius  attigit  arva 
Tyrrhenoque  boves  in  flumine  lavit  Hiberas. 

Pila  manu  saevosque  gerunt  in  bella  dolones 
Et  tereti  pugnant  mucrone  veruque  Sabello. 

Ipse  pedes  tegumen  torquens  inmane  leonis 
Terribili  inpexum  saeta,  cum  dentibus  albis 
Indutus  capiti,  sic  regia  tecta  subibat. 

Horridus  Herculeoque  umeros  innexus  amictu. 

Tum  gemini  fratres  Tiburtia  moenia  linquunt, 
Fratris  Tiburti  dictam  cognomine  gentem , 

Catillusque  acerque  Coras,  Argiva  iuventus. 

Et  primam  ante  aciem  densa  inter  tela  feruntur: 

Ceu  duo  nubigenae  cum  vertice  montis  ab  alto 
Descendunt  Centauri  Homolen  Othrymque  nivalem 
Linquentes  cursu  rapido,  dat  euntibus  ingens 
Silva  locum  et  magno  cedunt  virgulta  fragore. 

Nec  Praenestinae  fundator  defuit  urbis, 

Volcano  genitum  pecora  inter  agrestia  regem 
Inventumque  focis  omnis  quem  credidit  aetas, 
Caeculus.  Hunc  legio  late  comitatur  agrestis : 

Quique  altum  Praeneste  viri  quique  arva  Gabinae 
lunonis  gelidumque  Anienem  et  roscida  rivis 
Hernica  saxa  colunt;  quos  dives  Anagnia  pascit, 

685  Quos,  Amasene  pater.  Non  illis  omnibus  arma 
Nec  clipei  currusve  sonant,  pars  maxuma  glandes 
Liventis  plumbi  spargit,  pars  spicula  gestat 
Bina  manu,  fulvosque  lupi  de  pelle  galeros 
Tegmen  habent  capiti,  vestigia  nuda  sinistri 
690  Instituere  pedis,  crudus  tegit  altera  pero. 

At  Messapus,  equum  domitor,  Neptunia  proles. 
Quem  neque  fas  igni  cuiquam  nec  sternere  ferro , 

695  Is  Fescenninas  acies  aequosque  Faliscos , 

693  lam  pridem  resides  populos  desuetaque  bello 

Agmina  in  arma  vocat  subito  ferrumque  retractat. 

696  Hi  Soractis  habent  arces  Flaviniaque  arva 

Et  Cimini  cum  monte  lacum  lucosque  Capenos. 

Ibant  aequati  numero  regemque  canebant: 

Ceu  quondam  nivei  liquida  inter  nubila  cycni 
700  Cum  sese  e pastu  referunt  et  longa  canoros 
Dant  per  colla  modos,  sonat  amnis  et  Asia  longe 
Pulsa  palus. 

Nec  quisquam  aeratas  acies  ex  agmine  tanto 
Misceri  putet,  aeriam  sed  gurgite  ab  alto 
705  Urgueri  volucrum  raucarum  ad  litor  a nubem. 

Ecce  Sabinorum  prisco  de  sanguine  magnum 
Agmen  agens  Clausus  magnique  ipse  agminis  instar, 
Claudia  nunc  a quo  diffunditur  et  tribus  et  gens 
Per  Latium,  postquam  in  partem  data  Roma  Sabinis. 
710  Una  ingens  Amiterna  cohors  priscique  Quirites, 

Ereti  manus  omnis  oliviferaeque  Mutuscae; 

Qiii  Nomentum  urbem,  qui  Rosea  rura  Velini, 

Qui  Tetricae  horrentis  rupes  montemque  Severum 
Casperiamque  colunt  Forulosque  et  flumen  Himellae; 
715  Qui  Tiberim  Fabarimque  bibunt,  quos  frigida  misit 
Nursia,  et  Hortinae  classes  populique  Latini; 
Quosque  secans  infaustum  interluit  Allia  nomen: 
Quam  multi  Libyco  volvuntur  marmore  fluctus , 
Saevus  ubi  Orion  hibernis  conditur  undis; 

720  Vel  cum  sole  novo  densae  torrentur  aristae 
Aut  Hermi  campo  aut  Lyciae  flaventibus  arvis. 

Scuta  sonant  pulsuque  pedum  conterrita  tellus. 

Hinc  Agamemnonius,  Troiani  nominis  hostis. 
Curru  iungit  Halaesus  equos  Turnoque  ferocis 

Mille  rapit  populos,  vertunt  felicia  Baccho 
Massica  qui  rastris,  et  quos  de  collibus  altis 
Aurunci  misere  patres  Sidicinaque  iuxta 
Aequora,  quique  Cales  linquunt  amnisque  vadosi 
Accola  Volturni  pariterque  Saticulus  asper 
Oscorumque  manus.  Teretes  sunt  aclydes  illis 
Tela,  sed  haec  lento  mos  est  aptare  flagello. 

Laevas  cetra  tegit,  falcati  comminus  enses. 

Nec  tu  carminibus  nostris  indictus  abibis , 

Oebale,  quem  generasse  Telon  Sebethide  nympha 
Fertur,  Teleboum  Capreas  cum  regna  teneret, 
lam  senior;  patriis  sed  non  et  filius  arvis 
Contentus  late  iam  tum  dicione  tenebat 
Sarrastis  populos  et  quae  rigat  aequora  Sarnus 
Quique  Rufras  Batulumque  tenent  atque  arva  Celemnae 
Et  quos  nialiferae  despectant  moenia  Abellae: 
Teutonico  ritu  soliti  torquere  cateras ; 

Tegmina  quis  capitum  raptus  de  subere  cortex 
Aerataeque  micant  peltae,  micat  aereus  ensis. 

Et  te  montosae  misere  in  proelia  Nersae , 

Ufens,  insignem  fama  et  felicibus  armis; 

Horrida  praecipue  cui  gens  adsuetaque  multo 
Venatu  nemorum,  duris  Aequicula  glaebis. 

Armati  terram  exercent  semperque  recentis 
Convectare  iuvat  praedas  et  vivere  rapto. 

Quin  et  Marruvia  venit  de  gente  sacerdos 
Fronde  super  galeam  et  felici  comptus  oliva, 

Archippi  regis  missu,  fortissimus  Umbro , 

Vipereo  generi  et  graviter  spirantibus  hydris 
Spargere  qui  somnos  cantuque  manuque  solebat 
Mulcebatque  iras  et  morsus  arte  levabat. 

Sed  non  Dardaniae  medicari  cuspidis  ictum 
Evaluit  neqiie  eum  iuvere  in  volnere  cantus 
Somniferi  et  Marsis  quaesitae  montibus  herbae. 

Te  nemus  Angitiae,  vitrea  te  Fucinus  unda. 

Te  liquidi  flevere  lacus. 

Ibat  et  Hippolyti  proles  pulcherrima  bello, 
Virbius,  insignem  quem  mater  Aricia  misit 
Eductum  Egeriae  lucis  humentia  circum 
Litora,  pinguis  ubi  et  placabilis  ara  Dianae. 


Aen.  VII,  737.  tenebat  MP  'premebat  g,  — 757.  volnere 
volnera  M^. 


725 

730 

735 

740 

745 

750 

755 

760 


140 


P.  VERGILI  MARONIS 


765  Namque  ferunt  fama  Hippolytum,  postquam  arte  novercae 
Occiderit  patriasque  explerit  sanguine  poenas 
Turbatis  distractus  equis,  ad  sidera  rursus 
Aetheria  et  superas  caeli  venisse  sub  auras 
Paeoniis  revocatum  herbis  et  amore  Dianae. 

770  Tum  pater  omnipotens,  aliquem  indignatus  ab  umbris 
Mortalem  infernis  ad  lumina  surgere  vitae, 

Ipse  repertorem  medicinae  talis  et  artis 
Fulmine  Phoebigenam  Stygias  detrusit  ad  undas. 

At  Trivia  Hippolytum  secretis  alma  recondit 
775  Sedibus  et  nymphae  Egeriae  neraorique  relegat, 

Solus  ubi  in  silvis  Italis  ignobilis  aevum 
Exigeret  versoque  ubi  nomine  Virbius  esset. 

Unde  etiam  templo  Triviae  lucisque  sacratis 
Cornipedes  arcentur  equi,  quod  litore  currum 
780  Et  iuvenem  monstris  pavidi  effudere  marinis. 

Filius  ardentis  haud  setius  aequore  campi 
Exercebat  equos  curruque  in  bella  ruebat. 

Ipse  inter  primos  praestanti  corpore  Turnus 
Vertitur  arma  tenens  et  toto  vertice  supra  est. 

785  Cui  triplici  crinita  iuba  galea  alta  Chimaeram 
Sustinet  Aetnaeos  efflantem  faucibus  ignis; 

Tam  magis  illa  fremens  et  tristibus  effera  flammis. 

Quam  magis  effuso  crudescunt  sanguine  pugnae. 

At  levem  clipeum  sublatis  cornibus  Io 
790  Auro  insignibat,  iam  saetis  obsita,  iam  bos , 

Argumentum  ingens,  et  custos  virginis  Argus 
Caelataque  amnem  fundens  pater  Inachus  urna. 

Insequitur  nimbus  peditum  clipeataque  totis 
Agmina  densentur  campis  Argivaque  pubes 
795  Auruncaeque  manus,  Rutuli  veteresque  Sicani 

Et  Sacranae  acies  et  picti  scuta  Labici ; , . 

Qui  saltus,  Tiberine,  tuos  sacrumque  Numici 
Litus  arant  Rutulosque  exercent  vomere  collis 
Circaeumque  iugum,  quis  luppiter  Anxurus  arvis 
800  Praesidet  et  viridi  gaudens  Feronia  luco; 

Qua  Saturae  iacet  atra  palus  gelidusque  per  imas 
Quaerit  iter  vallis  atque  in  mare  conditur  Ufens. 

Hos  super  advenit  Volsca  de  gente  Camilla 
Agmen  agens  equitum  et  florentis  aere  catervas, 

805  Rellatrix,  non  illa  colo  calathisve  Minervae 
Femineas  adsueta  manus,  sed  proelia  virgo 
Dura  pati  cursuque  pedum  praevertere  ventos. 

Illa  vel  intactae  segetis  per  summa  volaret 
Gramina  nec  teneras  cursu  laesisset  aristas, 

Vel  mare  per  medium  fluctu  suspensa  tumenti 
Ferret  iter  celeris  nec  tingueret  aequore  plantas. 
Illam  omnis  tectis  agrisque  effusa  iuventus 
Turbaque  miratur  matrum  et  prospectat  euntem 
Attonitis  inhians  animis,  ut  regius  ostro 
Velet  honos  levis  umeros,  ut  fibula  crinem 
Auro  internectat,  Lyciam  ut  gerat  ipsa  pharetram 
Et  pastoralem  praefixa  cuspide  myrtum. 


A E NE  IDOS 

LIBER  OCTAVUS. 


Ut  belli  signum  Laurenti  Turnus  ab  arce 
Extulit  et  rauco  strepuerunt  cornua  cantu 
Utque  acris  concussit  equos  utque  inpulit  arma. 
Extemplo  turbati  animi,  simul  omne  tumultu 
Coniurat  trepido  Latium  saevitque  iuventus 
Effera.  Ductores  primi  Messapus  et  Ufens 
Contemptorque  deum  Mezentius  undique  cogunt 
Auxilia  et  latos  vastant  cultoribus  agros. 

Mittitur  et  magni  Venulus  Diomedis  ad  urbem. 

Qui  petat  auxilium  et  Latio  consistere  Teucros, 
Advectum  Aenean  classi  victosque  Penatis 
Inferre  et  fatis  regem  se  dicere  posci 
Edoceat  multasque  viro  se  adiungere  gentis 
Dardanio  et  late  Latio  increbrescere  nomen. 

Quid  struat  his  coeptis,  quem,  si  fortuna  sequatur. 
Eventum  pugnae  cupiat,  manifestius  ipsi. 

Quam  Turno  regi  aut  regi  adparere  Latino. 

Talia  per  Latium.  Quae  Laomedontius  heros 
Cuncta  videns  magno  curarum  fluctuat  aestu 
Atque  animum  nunc  huc  celerem,  nunc  dividit  illuc 
In  partisque  rapit  varias  perque  omnia  versat. 
Sicut  aquae  tremulum  labris  ubi  lumen  aenis 
Sole  repercussum  aut  radiantis  imagine  lunae 
Omnia  pervolitat  late  loca  iamque  sub  auras 

25  Erigitur  summique  ferit  laquearia  tecti. 

Nox  erat  et  terras  animalia  fessa  per  omnis 
Alituum  pecudumque  genus  sopor  altus  habebat, 

Gura  pater  in  ripa  gelidique  sub  aetheris  axe 
Aeneas  tristi  turbatus  pectora  bello 
30  Procubuit  seramque  dedit  per  membra  quietem. 

Huic  deus  ipse  loci  fluvio  Tiberinus  amoeno 
Populeas  inter  senior  se  attollere  frondes 
Visus,  eum  tenuis  glauco  velabat  amictu 
Carbasus  et  crinis  umbrosa  tegebat  arundo , 

35  Tum  sic  adfari  et  curas  his  demere  dictis: 

0 sate  gente  deum,  Troianam  ex  hostibus  urbem 
Qui  revehis  nobis  aeternaque  Pergama  servas , 
Exspectate  solo  Laurenti  arvisque  Latinis , 

Hic  tibi  certa  domus,  certi,  ne  absiste,  Penates , 

40  Neu  belli  terrere  minis,  tumor  omnis  et  irae 
Concessere  deum. 

lamque  tibi,  ne  vana  putes  haec  fingere  somnum, 
Litoreis  ingens  inventa  sub  ilicibus  sus 
Triginta  capitum  fetus  enixa  iacebit, 

45  Alba,  solo  recubans,  albi  circum  ubera  nati. 

Hic  locus  urbis  erit,  requies  ea  certa  laborum. 

Ex  quo  ter  denis  urbem  redeuntibus  annis 
Ascanius  clari  condet  cognominis  Albam. 

Haud  incerta  cano.  Nunc  qua  ratione,  quod  instat , 

50  Expedias  victor,  paucis,  adverte,  docebo. 

Arcades  his  oris,  genus  a Pallante  profectum , 

Qui  regem  Euandrum  comites,  qui  signa  secuti. 
Delegere  locum  et  posuere  in  montibus  urbem 
Pallantis  proavi  de  nomine  Pallanteum. 

55  Hi  bellum  adsidue  ducunt  cum  gente  Latina, 

Hos  castris  adhibe  socios  et  foedera  iunge. 

Ipse  ego  te  ripis  et  recto  flumine  ducam, 

Adversum  rerais  superes  subvectus  ut  amnem. 

Surge  age,  nate  dea,  primisque  cadentibus  astris 
60  lunoni  fer  rite  preces  iramque  mioasque 

Supplicibus  supera  votis.  Mihi  victor  honorem 
Persolves.  Ego  sum,  pleno  quem  flumine  cernis 
Stringentem  ripas  et  pinguia  culta  secantem , 

Caeruleus  Thybris,  caelo  gratissimus  amnis. 

Hic  mihi  magna  domus,  celsis^  caput  urbibus  exit. 

Dixit,  deinde  lacu  Fluvius  se  condidit  alto 
Ima  petens,  nox  Aenean  somnusque  reliquit. 

Surgit  et  aetherii  spectans  orientia  solis 
Lumina  rite  cavis  undam  de  flumine  palmis 
Sustinet  ac  talis  effundit  ad  aethera  voces: 

Nymphae,  Laurentes  Nymphae,  genus  amnibus  unde  est, 
Tuque,  o Thybri  tuo  genitor  cum  flumine  sancto , 

Accipite  Aenean  et  tandem  arcete  periclis. 

Quo  te  cumque  lacus  miserantem  incommoda  nostra 
Fonte  tenet,  quocumque  solo  pulcherrimus  exis, 

Semper  honore  meo,  semper  celebrabere  donis. 

Corniger  Hesperidum  Fluvius  regnator  aquarum. 

Adsis  0 tantum  et  propius  tua  numina  firmes. 

Sic  memorat  geminasque  legit  de  classe  biremis 
Remigioque  aptat,  socios  simul  instruit  armis. 

Ecce  autem  subitum  atque  oculis  mirabile  monstrum, 
Candida  per  silvam  cum  fetu  concolor  albo 
Procubuit  viridique  in  litore  conspicitur  sus: 

Quam  pius  Aeneas  tibi  enim,  tibi,  maxuma  luno , 

Mactat  sacra  ferens  et  cum  grege  sistit  ad  aram. 

Thybris  ea  fluvium,  quam  longa  est,  nocte  tumentem 
Leniit  et  tacita  refluens  ita  substitit  unda , 

Mitis  ut  in  morem  stagni  placidaeque  paludis 
Sterneret  aequor  aquis,  remo  ut  luctamen  abesset. 

Ergo  iter  inceptum  celerant  rumore  secundo. 

Labitur  uncta  vadis  abies,  mirantur  et  undae. 

Miratur  nemus  insuetum  fulgentia  longe 
Scuta  virum  fluvio  pictasque  innare  carinas. 

Olli  remigio  noctemque  diemque  fatigant 
Et  longos  superant  flexus  variisque  teguntur 
Arboribus  viridisque  secant  placido  aequore  silvas. 

Sol  medium'  caeli  conscenderat  igneus  orbem. 

Cum  muros  arcemque  procul  ac  rara  domorum 
Tecta  vident,  quae  nunc  Romana  potentia  caelo 
Aequavit,  tum  res  inopes  Euandrus  habebat. 

Ocius  advertunt  proras  urbique  propinquant. 

Forte  die  sollemnem  illo  rex  Arcas  ffonorem 
Amphitryoniadae  magno  divisque  ferebat 
Ante  urbem  in  luco.  Pallas  huic  filius  una. 

Una  omnes  iuvenum  primi  pauperque  senatus 
Tura  dabant  tepidusque  eruor  fumabat  ad  aras. 

Ut  celsas  videre  rates  atque  inter  opacum 

Adlabi  nemus  et  tacitos  incumbere  remis, 

Terrentur  visu  subito  cunctique  relictis 
110  Consurgunt  mensis.  Audax  quos  rumpere  Pallas 
Sacra  vetat  raptoque  volat  telo  obvius  ipse 
Et  procul  e tumulo:  luvenes,  quae  caussa  subegit 
Ignotas  temptare  vias?  quo  tenditis?  inquit. 

Qui  genus?  unde  domo?  pacemne  huc  fertis  an  arma 
115  Tum  pater  Aeneas  puppi  sic  fatur  ab  alta 
Paciferaeque  manu  ramum  praetendit  olivae: 
Troiugeuas  ac  tela  vides  inimica  Latinis, 

Quos  illi  bello  profugos  egere  superbo. 

Euandrum  petimus.  Ferte  haec  et  dicite  lectos 
120  Dardaniae  venisse  duces  socia  arma  rogantis. 
Obstipuit  tanto  percussus  nomine  Pallas: 

Egredere  o quicumque  es,  ait,  coramque  parentem 
Adloquere  ac  nostris  succede  penatibus  hospes. 
Excepitque  manu  dextramque  amplexus  inhaesit. 

125  Progressi  subeunt  luco  fluviumque  relinquunt. 

Tum  regem  Aeneas  dictis  adfatur  amicis: 
Optume  Graiugenum,  cui  me  Fortuna  precari 
Et  vitta  comptos  voluit  praetendere  ramos. 

Non  equidem  extimui,  Danaum  quod  ductor  et  Arcas 
130  Quodque  ab  stirpe  fores  geminis  coniunctus  Atridis, 
Sed  mea  me  virtus  et  sancta  oracula  divom 
Cognatique  patres,  tua  terris  didita  fama, 

Coniunxere  tibi  et  fatis  egere  volentem. 

Dardanus,  Iliacae  primus  pater  urbis  et  auctor, 

135  Electra,  ut  Grai  perhibent,  Atlantide  cretus , 

Advehitur  Teucros;  Electram  maxumus  Atlas 
Edidit,  aetherios  umero  qui  sustinet  orbis. 

Vobis  Mercurius  pater  est,  quem  candida  Maia 
Cyllenae  gelido  conceptum  vertice  fudit; 

140  At  Maiam,  auditis  si  quicquam  credimus,  Atlas, 

Idem  Atlas  generat,  caeli  qui  sidera  tollit. 

Sic  genus  amborum  scindit  se  sanguine  ab  uno. 

His  fretus  non  legatos  neque  prima  per  artem 
Temptamenta  tui  pepigi;  me,  me  ipse  meumque 
145  Obieci  caput  et  supplex  ad  limina  veni. 

Gens  eadem,  quae  te,  crudeli  Daunia  bello 
Insequitur;  nos  si  pellant,  nihil  afore  credunt, 

Quin  omnem  Hesperiam  penitus  sua  sub  iuga  mittant 

Et  mare,  quod  supra,  teneant,  quodque  adluit  infra. 

Accipe  daque  fidem.  Sunt  nobis  fortia  bello 
Pectora,  sunt  animi  et  rebus  spectata  iuventus. 

Dixerat  Aeneas.  Ille  os  oculosque  loquentis 
lamdudum  et  totum  lustrabat  lumine  corpus. 

Tum  sic  pauca  refert:  Ut  te,  fortissime  Teucrum  , 

Accipio  adgnoscoque  libens!  ut  verba  parentis 
Et  vocem  Anchisae  magni  voltumque  recordor! 

Nam  memini  Hesionae  visentem  regna  sororis 
Laomedontiaden  Priamum  Salamina  petentem 
Protinus  Arcadiae  gelidos  invisere  finis. 

Tum  mihi  prima  genas  vestibat  flore  iuventas; 

Mirabarque  duces  Teucros,  mirabar  et  ipsum 
Laomedontiaden,  sed  cunctis  altior  ibat 
Anchises.  Mihi  mens  iuvenali  ardebat  amore 
Conpellare  virum  et  dextrae  coniungere  dextram; 

Accessi  et  cupidus  Phenei  sub  moenia  duxi. 

Ille  mihi  insignem  pharetram  Lyciasque  sagittas 
Discedens  chlamydemque  auro  dedit  intertextam 
Frenaque  bina,  meus  quae  nunc  habet  aurea  Pallas. 

Ergo  et,  quam  petitis,  iuncta  est  mihi  foedere  dextra 
Et,  lux  cum  primum  terris  se  crastina  reddet, 

Auxilio  laetos  dimittam  opibusque  iuvabo. 

Interea  sacra  haec,  quando  huc  venistis  amici. 

Annua,  quae  differre  nefas,  celebrate  faventes 
Nobiscum  et  iam  nunc  sociorum  adsuescite  mensis. 

Haec  ubi  dicta,  dapes  iubet  et  sublata  reponi 
Pocula  gramineoque  viros  locat  ipse  sedili 
Praecipuumque  toro  et  villosi  pelle  leonis 
Accipit  Aenean  solioque  invitat  acerno. 

Tum  lecti  iuvenes  certatim  araeque  sacerdos 
Viscera  tosta  ferunt  taurorum  onerantque  canistris 
Dona  laboratae  Cereris  Bacchumque  ministrant. 

Vescitur  Aeneas  simul  et  Troiana  iuventus 
Perpetui  tergo  bovis  et  lustralibus  extis. 

Postquam  exempta  fames  et  amor  conpressus  edendi. 
Rex  Euandrus  ait:  Non  haec  sollemnia  nobis. 

Has  ex  more  dapes,  hanc  tanti  numinis  aram 
Vana  superstitio  veterumque  ignara  deorum 
Inposuit:  saevis,  hospes  Troiane,  periclis 

Servati  facimus  meritosque  novamus  honores. 

190  lam  primum  saxis  suspensam  hanc  aspice  rupem, 
Disiectae  procul  ut  moles  desertaque  montis 
Stat  domus  et  scopuli  ingentem  traxere  ruinam. 
Hic  spelunca  fuit  vasto  submota  recessu, 
Semihominis  Caci  facies  quam  dira  tenebat, 

195  Solis  inaccessam  radiis;  semperque  recenti 
Caede  tepebat  humus  foribiisque  adlixa  superbis 
Ora  virum  tristi  pendebant  pallida  tabo. 

Huic  monstro  Volcanus  erat  pater:  illius  atros 
Ore  vomens  ignis  magna  se  mole  ferebat. 

200  Attulit  et  nobis  aliquando  optantibus  aetas 

Auxilium  adventumque  dei.  Nam  maxumus  ultor, 
Tergemini  nece  Geryonae  spoliisque  superbus, 
Alcides  aderat  taurosque  hac  victor  agebat 
Ingentis  vallemque  boves  amnemque  tenebant. 

205  At  furiis  Caci  mens  effera,  ne  quid  inausum 
Aut  intractatum  scelerisve  dolive  fuisset, 

Quattuor  a stabulis  praestanti  corpore  tauros 
Avertit,  totidem  forma  superante  iuvencas. 

Atque  hos,  ne  qua  forent  pedibus  vestigia  rectis, 
210  Cauda  in  speluncam  tractos  versisque  viarum 
Indiciis  raptos  saxo  occultabat  opaco. 

Quaerenti  nulla  ad- speluncam  signa  ferebant. 
Interea,  cum  iam  stabulis  saturata  moveret 
Amphitryoniades  armenta  abitumque  pararet, 

215  Discessu  mugire  boves  atque  omne  querellis 
Inpleri  nemus  et  colles  clamore  relinqui. 

Reddidit  una  boum  vocem  vastoque  sub  antro 
Mugiit  et  Caci  spem  custodita  fefellit. 

Hic  vero  Alcidae  furiis  exarserat  atro 
220  Felle  dolor,  rapit  arma  manu  nodisque  gravatum 
Robur  et  aerii  cursu  petit  ardua  montis. 

Tum  primum  nostri  Cacum  videre  timentem 
Turbatumque  oculi,  fugit  ilicet  ocior  Euro 
Speluncamque  petit,  pedibus  timor  addidit  alas. 

225  Ut  sese  inclusit  ruptisque  inmane  catenis 
Deiecit  saxum,  ferro  quod  et  arte  paterna 
Pendebat,  fultosque  emuniit  obice  postis, 

Ecce  furens  animis  aderat  Tirynthius  omnemque 

Accessum  lustrans  huc  ora  ferebat  et  illuc 
Dentibus  infrendens.  Ter  totum  fervidus  ira 
Lustrat  Aventini  montem,  ter  saxea  temptat 
Limina  nequiquam,  ter  fessus  valle  resedit. 

Stabat  acuta  silex,  praecisis  undique  saxis 
Speluncae  dorso  insurgens,  altissima  visu, 

Dirarum  nidis  domus  opportuna  volucrum. 

Hanc,  ut  prona  iugo  laevum  incumbebat  ad  amnem, 
Dexter  in  adversura  nitens  concussit  et  imis 
Avolsam  solvit  radicibus,  inde  repente 
Inpulit;  inpulsu  quo  maxumus  intonat  aether, 
Dissultant  ripae  refluitque  exterritus  amnis. 

At  specus  et  Caci  detecta  adparuit  ingens 
Regia  et  umbrosae  penitus  patuere  cavernae. 

Non  secus  ac  si  qua  penitus  vi  terra  dehiscens 
Infernas  reseret  sedes  et  regna  recludat 
Pallida,  dis  invisa,  superque  inmane  barathrum 
Cernatur,  trepident  inmisso  lumine  Manes. 

Ergo  insperata  deprensum  in  luce  repente 
Inclusumque  cavo  saxo  atque  insueta  rudentem 
Desuper  Alcides  telis  premit  omniaque  arma 
Advocat  et  ramis  vastisque  molaribus  instat. 

Ille  autem,  neque  enim  fuga  iam  super  ulla  pericli, 
Faucibus  ingentem  fumum,  mirabile  dictu. 

Evomit  involvitque  domum  caligine  caeca 
Prospectum  eripiens  oculis  gloraeratque  sub  antro 
Fumiferam  noctem  commixtis  igne  tenebris. 

Non  tulit  Alcides  animis  seque  ipse  per  ignem 
Praecipiti  iecit  saltu,  qua  plurimus  undam 
Fumus  agit  nebulaque  ingens  specus  aestuat  atra. 
Hic  Cacum  in  tenebris  incendia  vana  vomentem 
Corripit  in  nodum  conplexus  et  angit  inhaerens 
Elisos  oculor  et  siccum  sanguine  guttur. 

Panditur  extemplo  foribus  domus  atra  revolsis 
Abstractaeque  boves  abiurataeque  rapinae 
Caelo  ostenduntur  pedibusque  informe  cadaver 
Protrahitur.  Nequeunt  expleri  corda  tuendo 
Terribilis  oculos,  voltum  villosaque  saetis 
Pectora  semiferi  atque  exstinctos  faucibus  ignis. 

Ex  illo  celebratus  honos  laetique  minores 

Servavere  diem  primusque  Potitius  auctor 
270  Et  domus  Herculei  custos  Pinaria  sacri. 

Hanc  aram  luco  statuit,  quae  Maxuma  semper 
Dicetur  nobis  et  erit  quae  maxuma  semper. 

Quare  agite,  o iuvenes,  tantarum  in  munere  laudum 
Cingite  fronde  comas  et  pocula  porgite  dextris 
275  Communemque  vocate  deum  et  date  vina  volentes. 
Dixerat,  Herculea  bicolor  cum  populus  umbra 
Velavitque  comas  foliisque  innexa  pependit 
Et  sacer  inplevit  dextram  scyphus.  Ocius  omnes 
In  mensam  laeti  libant  divosque  precantur. 

280  Devexo  interea  propior  fit  Vesper  Olympo: 
lamque  sacerdotes  primusque  Potitius  ibant 
Pellibus  in  morem  cincti  flammasque  ferebant. 
Instaurant  epulas  et  mensae  grata  secundae 
Dona  ferunt  cumulantque  oneratis  lancibus  aras. 

285  Tum  Salii  ad  cantus  incensa  altaria  circum 
Populeis  adsunt  evincti  tempora  ramis. 

Hic  iuvenum  chorus,  ille  senum;  qui  carmine  laudes 
Herculeas  et  facta  ferunt;  ut  prima  novercae 
Monstra  manu  geminosque  premens  eliserit  anguis; 
290  Ut  bello  egregias  idem  disiecerit  urbes , 

Troiamque  Oechaliamque;  ut  duros  mille  labores 
Rege  sub  Eurystheo  fatis  lunonis  iniquae 
Pertulerit.  Tu  nubigenas,  invicte,  bimembris, 
Hylaeumque  Pholumque,  manu,  tu  Cresia  mactas 
295  Prodigia  et  vastum  Nemeae  sub  rupe  leonem. 

Te  Stygii  tremuere  lacus,  te  ianitor  Orci 
Ossa  super  recubans  antro  semiesa  cruento; 

Nec  te  ullae  facies,  non  terruit  ipse  Typhoeus 
Arduus  arma  tenens;  non  te  rationis  egentem 
300  Lernaeus  turba  capitum  circumstetit  anguis. 

Salve,  vera  lovis  proles,  decus  addite  divis, 

Et  nos  et  tua  dexter  adi  pede  sacra  secundo. 

Talia  carminibus  celebrant,  super  omnia  Caci 
Speluncam  adiciunt  spirantemque  ignibus  ipsum. 

305  Consonat  omne  nemus  strepitu  collesque  resultant. 
Exin  se  cuncti  divinis  rebus  ad  urbem 
Perfectis  referunt.  Ibat  rex  obsitus  aevo 
Et  comitem  Aenean  iuxta  natum  que  tenebat 
Ingrediens  varioque  viam  sermone  lavabat. 

Miratur  facilisque  oculos  fert  omnia  circum 
Aeneas  capiturque  locis  et  singula  laetus 
Exquiritque  auditque  virum  monumenta  priorum. 

Tum  rex  Euandrus  Romanae  conditor  arcis: 

Haec  nemora  indigenae  Fauni  Nymphaeque  tenebant 
Gensque  virum  truncis  et  duro  robore  nata , 

^Quis  neque  mos  neque  cultus  erat  nec  iungere  tauros 
Aut  conponere  opes  norant  aut  parcere  parto, 

Sed  rami  atque  asper  victu  venatus  alebat. 

Primus  ab  aetherio  venit  Saturnus  Olympo 
Arma  lovis  fugiens  et  regnis  exsul  ademptis. 

Is  genus  indocile  ac  dispersum  montibus  altis 
Conposuit  legesque  dedit  Latiumque  vocari 
Maluit,  his  quoniam  latuisset  tutus  in  oris. 

Aurea  quae  perhibent,  illo  sub  rege.fuere 
Saecula:  sic  placida  populos  in  pace  regebat. 

Deterior  donec  paulatim  ac  decolor  aetas 
Et  belli  rabies  et  amor  successit  habendi. 

Tum  manus  Ausonia  et  gentes  venere  Sicanae, 

Saepius  et  nomen  posuit  Saturnia  tellus; 

Tum  reges  asperque  inmani  corpore  Thybris, 

A quo  post  Itali  fluvium  cognomine  Thybrim 
Diximus;  amisit ^erum  vetus  Albula  nomen. 

Me  pulsum  patria  pelagique  extrema  sequentem 
Fortuna  omnipotens  et  ineluctabile  fatum 
His  posuere  locts  matrisque  egere  tremenda 
Carmentis  Nymphae  monita  et  deus  auctor  Apollo. 

Vix  ea  dicta,  dehinc  progressus  monstrat  et  aram 
Et  Carmentalem  Romani  nomine  portam 
Quam  memorant,  Nymphae  priscum  Carmentis  honorem , 
Vatis  fatidicae,  cecinit  quae  prima  futuros 
Aeneadas  magnos  et  nobile  Pallanteum. 

Hinc  lucum  ingentem,  quem  Romulus  acer  asylum 
Rettulit,  et  gelida  monstrat  sub  rupe  Lupercal, 

Parrhasio  dictum  Panos  de  more  Lycaei. 

Nec  non  et  sacri  monstrat  nemus  Argileti 
Testaturque  locum  et  letum  docet  hospitis  Argi. 

Hinc  ad  Tarpeiam  sedem  et  Capitolia  ducit, 

Aurea  nunc,  olim  silvestribus  horrida  dumis, 
lam  tum  religio  pavidos  terrebat  agrestis 
Dira  loci,  iam  tum  silvam  saxumque  tremebant. 

Hoc  nemus,  hunc,  inquit,  frondoso  vertice  collem , 

Quis  deus  incertum  est,  habitat  deus;  Arcades  ipsum 

Credunt  se  vidisse  lovem,  cum  saepe  nigrantem 
Aegida  concuteret  dextra  nimbosque  cieret. 

355  Haec  duo  praeterea  disiectis  oppida  muris, 

Reliquias  veterumque  vides  monumenta  virorum. 
Hanc  lanus  pater,  hanc  Saturnus  condidit  arcem ; 
laniculum  huic,  illi  fuerat  Saturnia  nomen. 

Talibus  inter  se  dictis  ad  tecta  subibant 
360  Pauperis  Euandri  passimque  armenta  videbant 
Romanoque  foro  et  lautis  mugire  Carinis. 

Ut  ventum  ad  sedes : Haec,  inquit,  limina  victor 
Alcides  subiit,  haec  illum  regia  cepit. 

Aude,  hospes,  contemnere  opes  et  te  quoque  dignum 
365  Finge  deo  rebusque  veni  non  asper  egenis. 

Dixit  et  angusti  subter  fastigia  tecti 
Ingentem  Aenean  duxit  stratisque  locavit 
Effultum  foliis  et  pelle  Libystidis  ursae. 

Nox  ruit  et  fuscis  tellurem  amplectitur  alis. 

370  At  Venus  haud  animo  nequiquam  exterrita  mater 
Laurentumque  minis  et  duro  mota  tumultu 
Volcanum  adloquitur  thalamoque  haec  coniugis  aureo 
Incipit  et  dictis  divinum  adspirat  amorem : 

Dum  bello  Argolici  vastabant  Pergama  reges 
375  Debita  casurasque  inimicis  ignibus  arces, 

Non  ullum  auxilium  miseris,  non  arma  rogavi 
Artis  opisque  tuae;  nec  te,  carissime  coniunx, 
Incassumve  tuos  volui  exercere  labores , 

Quamvis  et  Priami  deberem  plurima  natis 
380  Et  durum  Aeneae  flevissem  saepe  laborem. 

Nunc  lovis  imperiis  Rutulorum  constitit  oris : 

Ergo  eadem  supplex  venio  et  sanctum  mihi  numen 
Arma  rogo,  genetrix  nato.  Te  filia  Nerei," 

Te  potuit  lacrimis  Tithonia  flectere  coniunx. 

385  Aspice,  qui  coeant  populi,,  quae  moenia  clausis 
Ferrum  acuant  portis  in  me  excidiumque  meorum. 
Dixerat  et  niveis  hinc  atque  hinc  diva  lacertis 
Cunctantem  amplexu  molli  fovet.  Ille  repente 
Accepit  solitam  flammans  notusque  medullas 
390  Intravit  calor  et  labefacta  per  ossa  cucurrit. 

Non  secus  atque  olim,  tonitru  cum  rupta  corusco 
Ignea  rima  micans  percurrit  lumine  nimbos. 

Sensit  laeta  dolis  et  formae  conscia  coniunx. 

Tum  pater  aeterno  fatur  devinctus  amore: 

Quid  caussas  petis  ex  alto  ? liducia  cessit 
Quo  tibi,  diva,  mei?  Similis  si  cura  fuisset, 

Tum  quoque  fas  nobis  Teucros  armare  fuisset; 

Nec  pater  omnipotens  Troiam  nec  fata  vetabant 
Stare  decemque  alios  Priamum  superesse  per  annos. 
Et  nunc,  si  bellare  paras  atque  haec  tibi  mens  est. 
Quidquid  in  arte  mea  possum  promittere  curae, 

Quod  fieri  ferro  liquidove  potest  electro, 

Quantum  ignes  animaeque  valent,  absiste  precando 
Viribus  indubitare  tuis.  Ea  verba  locutus 
Optatos  dedit  amplexus  placidumque  petivit 
Coniugis  infusus  gremio  per  membra  soporem. 

Inde  ubi  prima  quies  medio  iam  noctis  abactae 
Curriculo  expulerat  somnum,  cura  femina  primum , 
Cui  tolerare  colo  vitam  tenuique  Minerva 
Inpositum,  cinerem  et  sopitos  suscitat  ignis 
Noctem  addens  operi  famulasque  ad  lumina  longo 
Exercet  penso,  castum  ut  servare  cubile 
Coniugis  et  possit  parvos  educere  natos: 

Haud  secus  Ignipotens  nec  tempore  segnior  illo 
Mollibus  e stratis  opera  ad  fabrilia  surgit 
Insula  Sicanium  iuxta  latus  Aeoliamque 
Erigitur  Liparen,  fumantibus  ardua  saxis. 

Quam  subter  specus  et  Cyclopum  exesa  caminis 
Antra  Aetnaea  tonant  validique  incudibus  ictus 
Auditi  referunt  gemitus  striduntque  cavernis 
Stricturae  Chalybum  et  fornacibus  ignis  anhelat, 
Volcani  domus  et  Volcania  nomine  tellus. 

Hoc  tunc  Ignipotens  caelo  descendit  ab  alto. 

Ferrum  exercebant  vasto  Cyclopes  in  antro , 
Brontesque  Steropesque  et  nudus  membra  Pyracmon. 
His  informatum  manibus  iam  parte  polita 
Fulmen  erat,  toto  Genitor  quae  plurima  caelo 
Deicit  in  terras,  pars  inperfecta  manebat. 

Tris  imbris  torti  radios,  tris  nubis  aquosae 
Addiderant,  rutili  tris  ignis  et  alitis  austri. 

Fulgores  nunc  terrificos  sonitumque  metumque 
Miscebant  operi  flammisque  sequacibus  iras. 

Parte  alia  Marti  currumque  rotasque  volucris 
Instabant,  quibus  ille  viros,  quibus  excitat  urbes ; 

435  Aegidaque  horriferam,  turbatae  Palladis  arma, 
Certatim  squamis  serpentum  auroque  polibant 
Conexosque  anguis  ipsamque  in  pectore  divae 
Gorgona  desecto  vertentem  lumina  collo. 

Tollite  cuncta,  inquit,  coeptosque  auferte  labores , 

440  Aetnaei  Cyclopes,  et  huc  advertite  mentem: 

Arma  acri  facienda  viro.  Nunc  viribus  usus, 

Nupc  manibus  rapidis,  omni  nunc  arte  magistra. 
Praecipitate  moras.  Nec  plura  effatus,  at  illi 
Ocius  incubuere  omnes  pariterque  laborem 
445  Sortiti.  Fluit  aes  rivis  aurique  metallum 
Volnificusque  chalybs  vasta  fornace  liquescit. 
Ingentem  clipeum  informant,  unum  omnia  contra 
Tela  Latinorum,  septenosque  orbibus  orbis 
Inpediunt.  Alii  ventosis  follibus  auras 
450  Accipiunt  redduntque,  alii  stridentia  tinguunt 
Aera  lacu.  Gemit  inpositis  incudibus  antrum. 

Illi  inter  sese  multa  vi  bracchia  tollunt 
In  numerum  versantque  tenaci  forcipe  massam. 

Haec  pater  Aeoliis  properat  dum  Lemnius  oris , 
455  Euandrum  ex  humili  tecto  lux  suscitat  alma 
Et  matutini  volucrum  sub  culmine  cantus./ 

Consurgit  senior  tunicaque  inducitur  artus 
Et  Tyrrhena  pedum  circumdat  vincula  plantis, 

Tum  lateri  atque  umeris  Tegeaeum  subligat  ensem 
460  Demissa  ab  laeva  pantherae  terga  retorquens. 

Nec  non  et  gemini  custodes  limine  ab  alto 
Praecedunt  gressumque  canes  comitantur  herilem. 
Hospitis  Aeneae  sedem  et  secreta  petebat 
Sermonum  memor  et  promissi  muneris  heros. 

465  Nec  minus  Aeneas  se  matutinus  agebat. 

Filius  huic  Pallas,  illi  comes  ibat  Achates. 

Congressi  iungunt  dextras  meuiisque  residunt 
Aedibus  et  licito  tandem  sermone  fruuntur. 

Rex  prior  haec: 

470  Maxume  Teucrorum  ductor,  quo  sospite  numquam 
Res  equidem  Troiae  victas  aut  regna  fatebor, 

Nobis  ad  belli  auxilium  pro  nomine  tanto 
Exiguae  vires:  hinc  Tusco  claudimur  amni, 

Hinc  Rutulus  premit  et  murum  circumsonat  armis. 
475  Sed  tibi  ego  ingentis  populos  opulentaque  regnis 

lungere  castra  paro,  quam  fors  inopina  salutem 
Ostentat.  Fatis  huc  te  poscentibus  adfers. 

Haud  procul  hinc  saxo  incolitur  fundata  vetusto 
Urbis  Agyllinae  sedes,  ubi  Lydia  quondam 
Gens,  bello  praeclara,  iugis  insedit  Etruscis. 

Hanc  multos  florentem  annos  rex  deinde  superbo 
Imperio  et  saevis  tenuit  Mezentius  armis. 

Quid  memorem  infandas  caedes,  quid  facta  tyranni 
Effera?  di  capiti  ipsius  generique  reservent! 

Mortua  quin  etiam  iungebat  corpora  vivis 
Gonponens  manibusque  manus  atque  oribus  ora, 
Tormenti  genus,  et  sanie  taboque  fluentis 
Conplexu  in  misero  longa  sic  morte  necabat. 

At  fessi  tandem  cives  infanda  furentem 
Armati  circumsistunt  ipsumque  domumque. 
Obtruncant  socios,  ignem  ad  fastigia  iactant. 

Ille  inter  caedem  Rutulorum  elapsus  in  agros 
Confugere  et  Turni  defendier  hospitis  armis. 

Ergo  omnis  furiis  surrexit  Etruria  iustis , 

Regem  ad  supplicium  praesenti  Marte  reposcunt. 

His  ego  te,  Aenea,  ductorem  milibus  addam. 

Toto  namque  fremunt  condensae  litore  puppes 
Signaque  ferre  iubent,  retinet  longaevus  haruspex 
Fata  canens:  0 Maeoniae  delecta  iuventus, 

Flos  veterum  virtusque  virum,  quos  iustus  in  hostem 
Fert  dolor  et  merita  accendit  Mezentius  ira. 

Nulli  fas  Italo  tantam  subiungere  gentem: 

Externos  optate  duces.  Tum  Etrusca  resedit 
Hoc  acies  campo  monitis  exterrita  divom. 

Ipse  oratores  ad  me  regnique  coronam 

Cum  sceptro  misit  mandatque  insignia  Tarchon, 

Succedam  castris  Tyrrhenaque  regna  capessam. 

Sed  mihi  tarda  gelu  saeclisque  effeta  senectus 
Invidet  imperium  seraeque  ad  fortia  vires. 

Natum  exhortarer,  ni  mixtus  matre  Sabella 
Hinc  partem  patriae  traheret.  Tu,  cuius  et  annis 
Et  generi  fata  indulgent,  quem  numina  poscunt, 
Ingredere,  o Teucrum  atque  Italum  fortissime  ductor. 
Hunc  tibi  praeterea,  spes  et  solatia  nostri, 

Pallanta  adiungam ; sub  te  tolerare  magistro 
Militiam  et  grave  Martis  opus,  tua  cernere  facta 
Adsuescat  primis  et  te  miretur  ab  annis. 

Arcadas  huic  equites  bis  centum,  robora  pubis 
Lecta,  dabo  totidemque  suo  tibi  nomine  Pallas, 

520  Vix  ea  fatus  erat:  defixique  ora  tenebant 
Aeneas  Anchisiades  et  fidus  Achates, 

Multa  que  dura  suo  tristi  cum  corde  putabant. 

Ni  signum  caelo  Cytherea  dedisset  aperto. 

Namque  inproviso  vibratus  ab  aethere  fulgor 
525  Cum  sonitu  venit  et  ruere  omnia  visa  repente 
Tyrrhenusque  tubae  mugire  per  aethera  clangor. 
Suspiciunt,  iterum  atque  iterum  fragor  increpat  ingens. 
Arma  inter  nubem  caeli  in  regione  serena 
Per  sudum  rutilare  vident  et  pulsa  tonare. 

530  Obstipuere  animis  alii,  sed  Troius  heros 
Adgnovit  sonitum  et  divae  promissa  parentis. 

Tum  memorat:  Ne  vero,  hospes,  ne  quaere,  profecto 
Quem  casum  portenta  ferant,  ego  poscor;  Olympo 
Hoc  signum  cecinit  missuram  diva  creatrix, 

535  Si  bellum  ingrueret,  Volcaniaque  arma  per  auras 
Laturam  auxilio. 

Heu  quantae  miseris  caedes  Laurentibus  instant! 

Quas  poenas  mihi,  Turne,  dabis!  quam  multa  sub  undas 
Scuta  virum  galeasque  et  fortia  corpora  volves, 

540  Thybri  pater!  Poscant  acies  et  foedera  rumpant. 

Haec  ubi  dicta  dedit,  solio  se  tollit  ab  alto 
Et  primum  Herculeis  sopitas  ignibus  aras 
Excitat  hesternumque  Larem  parvosque  Penatis 
Laetus  adit;  mactant  lectas  de  more  bidentis 
545  Euandrus  pariter,  pariter  Troiana  iuventus. 

Post  hinc  ad  navis  graditur  sociosque  revisit. 

Quorum  de  numero,  qui  sese  in  bella  sequantur. 
Praestantis  virtute  legit,  pars  cetera  prona 
Fertur  aqua  segnisque  secundo  defluit  amni, 

550  Nuntia  ventura  Ascanio  rerumque  patrisque. 

Dantur  equi  Teucris  Tyrrhena  petentibus  arva; 

Ducunt  exsortem  Aeneae,  quem  fulva  leonis 
Pellis  obit  totum  praefulgens  unguibus  aureis. 

Fama  volat  parvam  subito  volgata  per  urbem, 

555  Ocius  ire  equites  Tyrrheni  ad  litora  regis. 


Aeii.  VIII,  519.  tibi  M^P^R  sibi  M^P^.  — nomine  M munere 
PR.  — 528.  in  PR  suprascr.  M om.  Nonius.  — 532.  quaere^  pro- 
fecto Quem  Ladevicus  quaere  profecto^  Quem  vulgo.  — 533.  poscor; 
Olympo  Peerlkampus  poscor  Olympo  Wagnerus. 

Vota  metu  duplicant  matres  propiusque  periclo 
It  timor  et  maior  Martis  iam  adparet  imago. 

Tum  pater  Euandrus  dextram  conplexus  euntis 
Haeret  inexpletus  lacrimans  ac  talia  fatur : 

0 mihi  praeteritos  referat  si  luppiter  annos,  560 

Qualis  eram,  cum  primam  aciem  Praeneste  sub  ipsa 
Stravi  scutorumque  incendi  victor  acervos 
Et  regem  hac  Erulum  dextra  sub  Tartara  misi, 

Nascenti  cui  tris  animas  Feronia  mater  — 

Horrendum  dictu  — dederat,  terna  arma  movenda;  565 

Ter  Leto  sternendus  erat;  cui  tum  tamen  omnis 
Abstulit  baec  animas  dextra  et  totidem  exuit  armis: 

Non  ego  nunc  dulci  amplexu  divellerer  usquam. 

Nate,  tuo,  neque  finitimo  Mezentius  umquam 

Huic  capiti  insultans  tot  ferro  saeva  dedisset  570 

Funera,  tam  multis  viduasset  civibus  urbem. 

At  vos,  0 superi,  et  divom  tu  maxume  rector 
luppiter,  Arcadii,  quaeso,  miserescite  regis 
Et  patrias  audite  preces : Si  numina  vestra 

Incolumem  Pallanta  mihi,  si  fata  reservant,  575 

Si  visurus  eum  vivo  et  venturus  in  unum : 

Vitam  oro,  patior  quemvis  durare  laborem. 

Sin  aliquem  infandum  casum,  Fortuna,  minaris: 

Nunc,  nunc  o liceat  crudelem  abrumpere  vitam. 

Dum  curae  ambiguae,  dum  spes  incerta  futuri,  580 

Dum  te,  care  puer,  mea  sola  et  sera  voluptas , 

Conplexus  teneo ; gravior  neu  nuntius  auris 
Volneret.  Haec  genitor  digressu  dicta  supremo 
Fundebat,  famuli  conlapsum  in  tecta  ferebant. 

lamque  adeo  exierat  portis  equitatus  apertis , 5S5 

Aeneas  inter  primos  et  fidus  Achates , 

Inde  alii  Troiae  proceres,  ipse  agmine  Pallas 
In  medio  chlamyde  et  pictis  conspectus  in  armis , 

Qualis  uhi  Oceani  perfusus  Lucifer  unda. 

Quem  Venus  ante  alios  astrorum  diligit  ignis,  590 

Extulit  os  sacrum  caelo  tenebrasque  resolvit. 

Stant  pavidae  in  muris  matres  oculisque  sequuntur 
Pulveream  nubem  et  fulgentis  aere  catervas. 

Olli  per  dumos,  qua  proxuma  meta  viarum, 

Armati  tendunt;  it  clamor  et  agmine  facto  595 


Aen.  VIII,  569.  yiwiYimo  MP*R  finitimos  — 582.  conplexus 
M*R  conplexu  M^P. 

Quadrupedante  putrem  sonitu  quatit  ungula  campum. 
Est  ingens  gelidum  lucus  prope  Caeritis  amnem , 
Religione  patrum  late  sacer;  undique  colles 
Inclusere  cavi  et  nigra  nemus  abiete  cingunt. 

600  Silvano  fama  est  veteris  sacrasse  Pelasgos, 

Arvorum  pecorisque  deo,  lucumque  diemque, 

Qui  primi  finis  aliquando  habuere  Latinos. 

Haud  procul  hinc  Tarcho  et  Tyrrheni  tuta  tenebant 
Castra  locis  celsoque  omnis  de  colle  videri 
605  lam  poterat  legio  et  latis  tendebat  in  arvis. 

Huc  pater  Aeneas  et  bello  lecta  inventus 
Succedunt  fessique  et  equos  et  corpora  curant. 

At  Venus  aetherios  inter  dea  candida  nimbos 
Dona  ferens  aderat;  natumque  in  valle  reducta 
610  Ut  procul  egelido  secretum  flumine  vidit. 

Talibus  adfata  est  dictis  seque  obtulit  ultro: 

En  perfecta  mei  promissa  coniugis  arte 
Munera;  ne  mox  aut  Laurentis,  nate,  superbos 
Aut  acrem  dubites  in  proelia  poscere  Turnum. 

615  Dixit  et  amplexus  nati  Cytherea  petivit. 

Arma  sub  adversa  posuit  radiantia  quercu. 

Ille  deae  donis  et  tanto  laetus  honore 
Expleri  nequit  atque  oculos  per  singula  volvit 
Miraturque  interque  manus  et  bracchia  versat 
620  Terribilem  cristis  galeam  flammasque  vomentem 
Fatiferumque  ensem,  loricam  ex  aere  rigentem, 
Sanguineam,  ingentem,  qualis  cum  caerula  nubes 
Solis  inardescit  radiis  longeque  refulget; 

Tum  levis  ocreas  electro  auroque  recocto 
625  Hastamque  et  clipei  non  enarrabile  textum. 

Illic  res  Italas  Romanorumque  triumphos. 

Haud  vatum  ignarus  venturique  inscius  aevi, 

Fecerat  Ignipotens ; illic  genus  omne  futurae 
Stirpis  ab  Ascanio  pugnataque  in  ordine  bella. 

630  Fecerat  et  viridi  fetam  Mavortis  in  antro 

Procubuisse  lupam,  geminos  huic  ubera  circum 
Ludere  pendentis  pueros  et  lambere  matrem 
Inpavidos,  illam  tereti  cervice  reflexam 
Mulcere  alternos  et  corpora  fingere  lingua. 

635  Nec  procul  hinc  Romam  et  raptas  sine  more  Sabinas 


Aen.  VIII,  610.  egelido  et  gelido  M^PR.  — 620.  vomentem  MR 
minantem  P.  — 633.  reflexam  M j*eflexa  PR. 

Consessu  caveae  magnis  Circensibus  actis 
Addiderat  subitoque  novum  consurgere  bellum 
Romulidis  Tatioque  seni  Curibusque  severis. 

Post  idem  inter  se  posito  certamine  reges 
Armati  lovis  ante  aram  paterasque  tenentes 
Stabant  et  caesa  iungebant  foedera  porca. 
Romuleoque  recens  horrebat  regia  culmo. 

Haud  procul  inde  citae  Mettum  in  diversa  quadrigae 
Distulerant  — at  tu  dictis,  Albane,  maneres ! — 
Raptabatque  viri  mendacis  viscera  Tullus 
Per  silvam  et  sparsi  rorabant  sanguine  vepres. 

Nec  non  Tarquinium  eiectum  Porsenna  iubebat 
Accipere  ingentique  urbem  obsidione  premebat, 
Aeneadae  in  ferrum  pro  libertate  ruebant. 

Illum  indignanti  similem  similemque  minanti 
Aspiceres,  pontem  auderet  quia  vellere  Cocles 
Et  fluvium  vinclis  innaret  Cloelia  ruptis. 

In  summo  custos  Tarpeiae  Manlius  arcis 
Stabat  pro  templo  et  Capitolia  celsa  tenebat 
Atque  hic  auratis  volitans  argenteus  anser 
Porticibus  Gallos  in  limine  adesse  canebat; 

Galli  per  dumos  aderant  arcemque  tenebant 
Defensi  tenebris  et  dono  noctis  opacae: 

Aurea  caesaries  ollis  atque  aurea  vestis , 

Virgatis  lucent  sagulis,  tum  lactea  colla 
Auro  innectuntur,  duo  quisque  Alpina  coruscant 
Gaesa  manu  scutis  protecti  corpora  longis. 

Hic  exsultantis  Salios  nudosque  Lupercos 
Lanigerosque  apices  et  lapsa  ancilia  caelo 
Extuderat,  castae  ducebant  sacra  per  urbem 
Pilentis  matres  in  mollibus.  Hinc  procul  addit 
Tartareas  etiam  sedes,  alta  ostia  Ditis , 

Et  scelerum  poenas  et  te,  Catilina,  minaci 
Pendentem  scopulo  Furiarum  que  ora  trementem 
Secretosque  pios,  hic  dantem  iura  Catonem. 

Haec  inter  tumidi  late  maris  ibat  imago, 

Aurea,  sed  fluctu  spumabant  caerula  cano. 

Et  circum  argento  clari  delphines  in  orbem 
Aequora  verrebant  caudis  aestum  que  secabant. 

In  medio  classis  aeratas,  Actia  bella. 


Aen.  VIII,  641,654.  642  sic  Ribbeckius.  — 670.  hic  Ladevicos  his 

Cernere  erat;  totumque  instructo  Marte  videres 
Fervere  Leucaten  auroque  effulgere  fluctus. 

Hinc  Augustus  agens  Italos  in  proelia  Caesar 
Cum  patribus  populoque,  Penatibus  et  magnis  Dis, 
680  Stans  celsa  in  puppi,  geminas  cui  tempora  flammas 
Laeta  vomunt  patriumque  aperitur  vertice  sidus. 
Parte  alia  ventis  et  dis  Agrippa  secundis 
Arduus  agmen  agens;  cui,  belli  insigne  superbum. 
Tempora  navali  fulgent  rostrata  corona. 

6S5  Hinc  ope  barbarica  variisque  Antonius  armis, 

Victor  ab  Aurorae  populis  et  litore  rubro, 
Aegyptum  virisque  Orientis  et  ultima  secum 
Bactra* vehit,  sequiturque,  nefas!  Aegyptia  coniunx. 
Una  omnes  ruere  ac  totum  spumare  reductis 
690  Convolsum  remis  rostrisque  tridentibus  aequor. 

Alta  petunt,  pelago  credas  innare  revolsas 
Cycladas  aut  montis  concurrere  montibus  altos: 
Tanta  mole  viri  turritis  puppibus  instant. 

Stuppea  flamma  manu  telique  volatile  ferrum 
695  Spargitur,  arva  nova  Neptunia  caede  rubescunt 
Regina  in  mediis  patrio  vocat  agmina  sistro. 
Necdum  etiam  geminos  a tergo  respicit  anguis. 
Omnigenumque  deum  monstra  et  latrator  Anubis 
Contra  Neptunum  et  Venerem  contraque  Minervam 
700  Tela  tenent.  Saevit  medio  in  certamine  Mavors 
Caelatus  ferro  tristesque  ex  aethere  Dirae , 

Et  scissa  gaudens  vadit  Discordia  palla. 

Quam  cum  sanguineo  sequitur  Bellona  flagello. 
Actius  haec  cernens  arcum  intendebat  Apollo 
705  Desuper:  omnis  eo  terrore  Aegyptus  et  Indi, 

Omnis  Arabs,  omnes  vertebant  terga  Sabaei. 

Ipsa  videbatur  ventis  regina  vocatis 

Vela  dare  et  laxos  iam  iamque  inmittere  funis. 

Illam  inter  caedes  pallentem  morte  futura 
710  Fecerat  Ignipotens  undis  et  Iapyge  feft*i. 

Contra  autem  magno  maerentem  corpore  Nilum 
Pandentemque  sinus  et  tota  veste  vocantem 
Caeruleum  in  gremium  latebrosaque  flumina  victos. 
At  Caesar  triplici  invectus  Romana  triumpho 


A e n.  VIII , 694.  telique  R tellisqueM  telisque  Wagaerus  et 
Ribbeckius.  — 698.  omnigenumque  JSiligenumque  Lachmannus  am- 
nigenumque  Hoffmannus. 

Moenia  dis  Italis  votum  inmortale  sacrabat, 

Maxuma  ter  centum  totam  delubra  per  Urbem. 

Laetitia  ludisque  viae  plausuque  fremebant; 

Omnibus  in  templis  matrum  chorus,  onfhibus  arae; 

Ante  aras  terram  caesi  stravere  iuvenci. 

Ipse  sedens  niveo  candentis  limine  Phoebi 
Dona  recognoscit  populorum  aptatque  superbis 
Postibus;  incedunt  victae  longo  ordine  gentes. 

Quam  variae  linguis,  habitu  tam  vestis  et  armis. 

Hic  Nomadum  genus  et  discinctos  Mulciber  Afros, 

Hic  Lelegas  Carasque  sagittiferosque  Gelonos 
Finxerat,  Euphrates  ibat  iam  mollior  undis, 

Extremique  hominum  Morini  Rhenusque  bicornis , 

Indomitique  Dahae  et  pontem  indignatus  Araxes. 

Talia  per  clipeum  Volcani,  dona  parentis, 

Miratur  rerumque  ignarus  imagine  gaudet 
Attollens  umero  famamque  et  fata  nepotum. 


P.  VERGILI  MARONIS 

AENE  IDOS 

LIBER  NONUS. 

Atque  ea  diversa  penitus  dum  parte  geruntur. 

Irim  de  caelo  misit  Saturnia  luno 

Audacem  ad  Turnum.  Luco  tum  forte  parentis 

Pilumni  Turnus  sacrata  valle  sedebat. 

Ad  quem  sic  roseo  Thaumantias  ore  locuta  est: 

Turne,  quod  optanti  divom  promittere  nemo 
Auderet,  volvenda  dies,  en,  attulit  ultro. 

Aeneas  urbe  et  sociis  et  classe  relicta 
Sceptra  Palatini  sedemque  petit  Euandri. 

Nec  satis,  extremas  Corythi  penetravit  ad  urbes 
Lydorumque  manum  collectosque  armat  agrestis. 

Quid  dubitas?  nunc  tempus  equos,  nunc  poscere  currus. 
Rumpe  moras  omnis  et  turbata  arripe  castra. 

Dixit  et  in  caelum  paribus  se  sustulit  alis 
15  Ingentemque  fuga  secuit  sub  nubibus  arcum. 

Adgnovit  iuvenis  duplicisque  ad  sidera  palmas 
Sustulit  et  tali  fugientem  est  voce  secutus: 

Iri,  decus  caeli,  quis  te  mihi  nubibus  actam 
Detulit  in  terras?  unde  haec  tam  clara  repente 
20  Tempestas?  medium  video  discedere  caelum 
Palantisque  polo  stellas.  Sequor  omina  tanta, 

Quisquis  in  arma  vocas.  Et  sic  effatus  ad  undam 
Processit  summoque  hausit  de  gurgite  lymphas 
Multa  deos  orans  oneravitque  aethera  votis. 

25  lamque  omnis  campis  exercitus  ibat  apertis, 

Dives  equum,  dives  pictai  vestis  et  auri; 

Messapus  primas  acies,  postrema  coercent 
Tyrrhidae  iuvenes;  medio  dux  agmine  Turnus; 

[Vertitur  arma  tenens  et  toto  vertice  supra  est.] 

30  Ceu  septem  surgens  sedatis  amnibus  altus 
Per  tacitum  Ganges  aut  pingui  flumine  Nilus, 

Cum  refluit  campis  et  iam  se  condidit  alveo. 

Hic  subitam  nigro  glomerari  pulvere  nubem 
Prospiciunt  Teucri  ac  tenebras  insurgere  campis. 

35  Primus  ab  adversa  conclamat  mole  Caicus: 

Quis  globus,  0 cives,  caligine  volvitur  atra ! 

Ferte  citi  ferrum,  date  tela,  ascendite  muros, 

Hostis  adest,  heia!  Ingenti  clamore  per  omnis 
Condunt  se  Teucri  portas  et  moenia  conplent. 

40  Namque  ita  discedens  praeceperat  optumus  armis 
Aeneas:  si  qua  interea  fortuna  fuisset. 

Neu  struere  auderent  aciem  neu  credere  campo ; 

Castra  modo  et  tutos  servarent  aggere  muros. 

Ergo  etsi  conferre  manum  pudor  iraque  monstrat, 

45  Obiciunt  portas  tamen  et  praecepta  facessunt 
Armatique  cavis  exspectant  turribus  hostem. 

Turnus,  ut  ante  volans  tardum  praecesserat  agmen , 
Viginti  lectis  equitum  comitatus  et  urbi 
Inprovisus  adest;  maculis  quem  Thracius  albis 
50  Portat  equus  cristaque  tegit  galea  aurea  rubra : 

Ecquis  erit,  mecum,  iuvenes,  qui  primus  in  hostem  — ? 
En,  ait;  et  iaculum  attorquens  emittit  in  auras. 
Principium  pugnae,  et  campo  sese  arduus  infert. 
Clamore  excipiunt  socii  fremituque  sequuntur 


A en.  IX,  29  om.  MPR.  — 54.  clamore  R clamorem  MP. 


AENEIDOS  LIB.  IX. 


161 


Horrisono,  Teucrum  mirantur  inertia  corda,  55 

Non  aequo  dare  se  campo,  non  obvia  ferre 
Arma  viros,  sed  castra  fovere.  Huc  turbidus  atque  huc 
Lustrat  equo  muros  aditumque  per  avia  quaerit. 

Ac  veluti  pleno  lupus  insidiatus  ovili 

Cum  fremit  ad  caulas  ventos  perpessus  et  imbris  60 

Nocte  super  media;  tuti  sub  matribus  agni 

Balatum  exercent;  ille  asper  et  inprobus  ira 

Saevit  in  absentis;  collecta  fatigat  edendi 

Ex  longo  rabies  et  siccae  sanguine  fauces : 

Haud  aliter  Rutulo  muros  et  castra  tuenti  65 

Ignescunt  irae ; duris  dolor  ossibus  ardet. 

Qua  temptet  ratione  aditus,  et  quae  via  clausos 
Excutiat  Teucros  vallo  atque  effundat  in  aequum? 


Classem,  quae  lateri  castrorum  adiuncta  latebat, 

Aggeribus  saeptam  circum  et  fluvialibus  undis,  70 

Invadit  sociosque  incendia  poscit  ovantis 
Atque  manum  pinu  flagranti  fervidus  inplet. 

Sic  vos,  0 lecti,  ferro  qui  scindere  vallum  146 

Apparat  et  mecum  invadit  trepidantia  castra.  147 

Tum  vero  incumbunt,  urguet  praesentia  Turni,  73 

Atque  omnis  facibus  pubes  accingitur  atris. 

Diripuere  focos,  piceum  fert  fumida  lumen  75 


Taeda  et  commixtam  Volcanus  ad  astra  favillam. 

Quis  deus,  o Musae,  tam  saeva  incendia  Teucris 
Avertit?  tantos  ratibus  quis  depulit  ignis? 

Dicite.  Prisca  fides  facto,  sed  fama  perennis. 

Tempore  quo  primum  Phrjgia  formabat  in  Ida  80 

Aeneas  classem  et  pelagi  petere  alta  parabat. 

Ipsa  deum  fertur  genetrix  Berecyntia  magnum 
Vocibus  his  adfata  lovem:  Da,  nate,  petenti. 

Quod  tua  c^ra  parens  domito  te  poscit  Olympo. 

Pinea  silva  mihi,  multos  dilecta  per  annos;  85 

Lucus  in  arce  fuit  summa,  quo  sacra  ferebant. 

Nigranti  picea  trabibusque  obscurus  acernis : 

Has  ego  Dardanio  iuveni,  cum  classis  egeret. 

Laeta  dedi;  nunc  sollicitam  timor  anxius  angit 

Solve  metus  atque  hoc  precibus  sine  posse  parentem,  90 

Neu  cursu  quassatae  ullo  neu  turbine  venti 

Vincantur;  prosit  nostris  in  montibus  ortas. 

Filius  huic  contra,  torquet  qui  sidera  mundi: 

0 genetrix,  quo  fata  vocas?  aut  quid  petis  istis? 

95  Mortaline  manu  factae  inmortale  carinae 

Fas  habeant?  certusque  incerta  pericula  lustret 
Aeneas?  cui  tanta  deo  permissa  potestas? 

Immo,  ubi  defunctae  finem  portusque  tenebunt 
Ausonios  olim,  quaecumque  evaserit  undis 
100  Dardaniumque  ducem  Laurentia  vexerit  arva, 
Mortalem  eripiam  formam  magnique  iubebo 
Aequoris  esse  deas,  qualis  Nereia  Doto 
Et  Galatea  secant  spumantem  pectore  pontum. 
Dixerat  idque  ratum  Stygii  per  flumina  fratris, 

105  Per  pice  torrentis  atraque  voragine  ripas 
Adnuit  et  totum  nutu  tremefecit  Olympum. 

Ergo  aderat  promissa  dies  et  tempora  Parcae 
Debita  conplerant,  cum  Turni  iniuria  Matrem 
Admonuit  ratibus  sacris  depellere  taedas. 

110  Hic  primum  nova  lux  oculis  offulsit  et  ingens 
Visus  ab  Aurora  caelum  transcurrere  nimbus 
Idaeique  chori,  tum  vox  horrenda  per  auras 
Excidit  et  Troum  Rutulorumque  agmina  conplet: 
Ne  trepidate  meas,  Teucri,  defendere  navis 
115  Neve  armate mianus ; maria  ante  exurere  Turno, 
Quam  sacras  dabitur  pinus.  Vos  ite  solutae, 

Ite  deae  pelagi;  genetrix  iubet.  Et  sua  quaeque 
Continuo  puppes  abrumpunt  vincula  ripis 
Delphinumque  modo  demersis  aequora  rostris 
120  Ima  petunt.  Hinc  virgineae,  mirabile  monstrum, 
[Quot  prius  aeratae  steterant  ad  litora  prorae] 
Reddunt  se  todidem  facies  pontoque  feruntur. 

Obstipuere  animi  Rutulis,  conterritus  ipse 
Turbatis  Messapus  equis,  cunctatur  et  amnis 
125  Rauca  sonans  revocatque  pedem  Tiberinus  ab  alto. 
At  non  audaci  Turno  fiducia  cessit, 

Ultro  animos  tollit  dictis  atque  increpat  ultro : 
Troianos  haec  monstra  petunt,  his  luppiter  ipse 
Auxilium  solitum  eripuit,  non  tela  neque  ignis 
130  Exspectant  Rutulos.  Ergo  maria  invia  Teucris 
Nec  spes  ulla  fugae,  rerum  pars  altera  adempta  est, 

Terra  autem  in  nostris  manibus;  tot  milia,  gentes 
Arma  ferunt  Italae.  Nil  me  fatalia  terrent, 

Si  qua  Phryges  prae  se  iactant,  responsa  deorum: 

Sat  fatis  Venerique  datum,  tetigere  quod  arva  135 

Fertilis  Ausoniae  Troes.  Sunt  et  mea  contra 

Fata  mihi,  ferro  sceleratam  exscindere  gentem 

Coniuge  praerepta,  nec  solos  tangit  Atridas 

Iste  dolor  solisque  licet  capere  arma  Mycenis. 

Sed  periisse  semel  satis  est:  peccare  fuisset  140 

Ante  satis,  penitus  modo  nunc  genus  omne  perosos 
Femineum.  Quibus  haec  medii  fiducia  valli 
Fossarumque  morae,  leti  discrimina  parva, 

Dant  animos.  At  non  viderunt  moenia  Troiae 

Neptuni  fabricata  manu  considere  in  ignis  ? 145 

Non  armis  mihi  Volcani,  non  mille  carinis  148 

Est  opus  in  Teucros.  Addant  se  protinus  omnes 

Etrusci  socios.  Tenebras  et  inertia  furta  150 

[Palladii  caesis  summae  custodibus  arcis] 

Ne  timeant,  nec  equi  caeca  condemur  in  alvo; 

Luce  palam  certum  est  igni  circumdare  muros. 

Haud  sibi  cum  Danais  rem  faxo  et  pube  Pelasga 

Esse  putent,  decimum  quos  distulit  Hector  in  annum.  155 

Nunc  adeo,  melior  quoniam  pars  acta  diei. 

Quod  superest,  laeti  bene  gestis  corpora  rebus 
Procurate,  viri,  et  pugnam  sperate  parari. 

Interea  vigilum  excubiis  obsidere  portas 

Cura  datur  Messapo  et  moenia  cingere  flammis.  160 

Bis  septem  Rutuli  muros  qui  milite  servent. 

Delecti,  ast  illos  centeni  quemque  sequuntur 
Purpurei  cristis  iuvenes  auroque  corusci. 

Discurrunt  variantque  vices  fusique  per  herbam 

Indulgent  vino  et  vertunt  crateras  aenos.  165 

Conlucent  ignes,  noctem  custodia  ducit 

Insomnem  ludo. 

Haec  super  e vallo  prospectant  Troes  et  armis 
Alta  tenent,  nec  non  trepidi  formidine  portas 

Explorant  pontisque  et  propugnacula  iungunt,  170 

Tela  gerunt.  Instant  Mnestheus  acerque  Serestus, 

Quos  pater  Aeneas,  si  quando  adversa  vocarent. 

Rectores  iuvenum  et  rerum  dedit  esse  magistros. 

Omnis  per  muros  legio  sortita  periclum 
175  Excubat  exercetque  vices,  quod  cuique  tuendum  est. 
Nisus  erat  portae  custos,  acerrimus  armis, 
Hyrtacides,  comitem  Aeneae  quem  miserat  Ida 
Venatrix,  iaculo  celerem  levibusque  sagittis. 

Et  iuxta  comes  Euryalus,  quo  pulchrior  alter 
180  Non  fuit  Aeneadum  Troiana  neque  induit  arma, 

Ora  puer  prima  signans  intonsa  iuventa. 

His  amor  unus  erat  paritcrque  in  bella  ruebant; 

Tum  quoque  communi  portam  statione  tenebant. 
Nisus  ait:  Dine  hunc  ardorem  mentibus  addunt, 

185  Euryale,  an  sua  cuique  deus  fit  dira  cupido? 

Aut  pugnam  aut  aliquid  iamdudum  invadere  magnum 
Mens  agitat  mihi  nec  placida  contenta  quiete  est. 
Cernis,  quae  Rutulos  habeat  fiducia  rerum: 

Lumina  rara  micant,  somno  vinoque  soluti 
190  Procubuere,  silent  late  loca.  Percipe  porro , 

Quid  dubitem  et  quae  nunc  animo  sententia  surgat. 
Aenean  acciri  omnes,  populusque  patresque. 
Exposcunt,  mittique  viros,  qui  certa  reportent. 

Si,  tibi  quae  posco,  promittunt,  — nam  mihi  facti 
195  Fama  sat  est  — tumulo  videor  reperire  sub  illo 
Posse  viam  ad  muros  et  moenia  Pallantea. 

Obstipuit  magno  laudum  percussus  amore 
Euryalus,  simul  his  ardentem  adfatur  amicum: 

Mene  igitur  socium  summis  adiungere  rebus, 

200  Nise,  fugis?  solum  te  in  tanta  pericula  mittam? 

Non  ita  me  genitor,  bellis  adsuetus  Opheltes, 
Argolicum  terrorem  inter  Troiaeque  labores 
Sublatum  erudiit,  nec  tecum  talia  gessi 
Magnanimum  Aenean  et  fata  extrema  secutus: 

205  Est  hic,  est  animus  lucis  contemptor  et  istum 
Qui  vita  bene  credat  emi,  quo  tendis,  honorem. 

Nisus  ad  haec : Equidem  de  te  nil  tale  verebar 
Nec  fas;  non:  ita  me  referat  tibi  magnus  ovantem 
luppiter  aut  quicumque  oculis  haec  aspicit  aequis. 
210  Sed  si  quis  — quae  multa  vides  discrimine  tali  — 

Si  quis  in  adversum  rapiat  casus  ve  deus  ve. 

Te  superesse  velim,  tua  vita  dignior  aetas. 

Sit,  qui  me  raptum  pugna  pretiove  redemptum 
Mandet  humo,  solita  aut  si  qua  id  Fortuna  vetabit, 

Absenti  ferat  inferias  decoretque  sepulchro. 

Neu  matri  miserae  tanti  sim  caussa  doloris, 

Quae  te  sola,  puer,  multis  e matribus  ausa 
Persequitur,  magni  nec  moenia  curat  Acestae. 

Ille  autem:  Caussas  nequiquam  nectis  inanis 
Nec  mea  iam  mutata  loco  sententia  cedit. 

Adceleremus,  ait.  Vigiles  simul  excitat.  Illi 
Succedunt  servantque  vices,  statione  relicta 
Ipse  comes  Niso  graditur  regemque  requirunt. 

Cetera  per  terras  omnis  animalia  somno 
Laxabant  curas  et  corda  oblita  laborum : 

Ductores  Teucrum  primi  et  delecta  iuventus 
Consilium  summis  regni  de  rebus  habebant. 

Quid  facerent  quisve  Aeneae  iam  nuntius  esset. 

Stant  longis  adnixi  hastis  et  scuta  tenentes 
Castrorum  et  campi  medio.  Tum  Nisus  et  una 
Euryalus  confestim  alacres  admittier  orant. 

Rem  magnam,  pretiumque  morae  fore.  Primus  Iulus 
Accepit  trepidos  ac  Nisum  dicere  iussit. 

Tum  sic  Hyrtacides:  Audite  o mentibus  aequis, 
Aeneadae,  neve  haec  nostris  spectentur  ab  annis. 

Quae  ferimus.  Rutuli  somno  vinoque  soluti 
Conticuere;  locum  insidiis  conspeximus  ipsi. 

Qui  patet  in  bivio  portae,  quae  proxuma  ponto; 
Interrupti  ignes,  aterque  ad  sidera  fumus 
Erigitur;  si  fortuna  permittitis  uti. 

Quaesitum  Aenean  et  moenia  Pallantea, 

Mox  hic  cum  spoliis  ingenti  caede  peracta 
Adfore  cernetis.  Nec  nos  via  fallet  euntis , 

Vidimus  obscuris  primam  sub  vallibus  urbem 
Venatu  adsiduo  et  totum  cognovimus  amnem. 

Hic  annis  gravis  atque  animi  maturus  Aletes: 

Di  patrii,  quorum  semper  sub  numine  Troia  est. 

Non  tamen  omnino  Teucros  delere  paratis , 

Cum  talis  animos  iuvenum  et  tam  certa  tulistis 
Pectora.  — Sic  memorans  umeros  dextrasque  tenebat 
Amborum  et  voltum  lacrimis  atque  ora  rigabat.  — 
Quae  vobis,  quae  digna,  viri,  pro  laudibus  istis 
Praemia  posse  rear  solvi?  pulcherrima  primum 
Di  moresque  dabunt  vestri,  tum  cetera  reddet 

255  Actutum  pius  Aeneas  atque  integer  aevi 

Ascanius,  meriti  tanti  non  inmemor  umquam. 

Immo  ego  vos,  cui  sola  salus  genitore  reducto, 
Excipit  Ascanius,  per  magnos,  Nise,  Penatis 
Assaracique  Larem  et  canae  penetralia  Vestae 
260  Obtestor,  quaecumque  mihi  fortuna  fidesque  est. 

In  vestris  pono  gremiis:  revocate  parentem. 

Reddite  conspectum;  nihil  illo  triste  recepto. 

Bina  dabo  argento  perfecta  atque  aspera  signis 
Pocula,  devicta  genitor  quae  cepit  Arisba, 

265  Et  tripodas  geminos,  auri  duo  magna  talenta, 

Cratera  antiquum,  quem  dat  Sidonia  Dido. 

Si  vero  capere  Italiam  sceptrisque  potiri 
Contigerit  victori  et  praedae  dicere  sortem : 

Vidisti,  quo  Turnus  equo,  quibus  ibat  in  armis 
270  Aureus;  ipsum  illum,  clipeum  cristasque  rubentis 
Excipiam  sorti,  iam  nunc  tua  praemia,  Nise. 

Praeterea  bis  sex  genitor  lectissima  matrum 
Corpora  captivosque  dabit  suaque  omnibus  arma; 
Insuper  is  campi  quod  rex  habet  ipse  Latinus. 

275  Te  vero,  mea  quem  spatiis  propioribus  aetas 
Insequitur,  venerande  puer,  iam  pectore  toto* 

Accipio  et  comitem  casus  conplector  in  omnis. 

Nulla  meis  sine  te  quaeretur  gloria  rebus; 

Seu  pacem  seu  bella  geram,  tibi  maxuma  rerum 
280  Verborumque  fides.  Contra  quem  talia  fatur 
Euryalus : Me  nulla  dies  tam  fortibus  ausis 
Dissimilem  arguerit,  tantum  fortuna  secunda 
Haud  adversa  cadat.  Sed  te  super  omnia  dona 
Unum  oro : genetrix  Priami  de  gente  vetusta 
285  Est  mihi,  quam  miseram  tenuit  non  Ilia  tellus 
Mecum  excedentem,  non  moenia  regis  Acestae. 

Hanc  ego  nunc  ignaram  huius  quodcumque  pericli  est 
Inque  salutatam  linquo;  nox  et  tua  testis 
Dextera,  quod  nequeam  lacrimas  perferre  parentis. 

290  At  tu,  oro,  solare  inopem  et  succurre  relictae. 

Hanc  sine  me  spem  ferre  tui,  audentior  ibo 
In  casus  omnis.  Percussa  mente  dedere 
Dardanidae  lacrimas,  ante  omnis  pulcher  Iulus, 

Atque  animum  patriae  strinxit  pietatis  imago. 

295  Tum  sic  effatur: 

Sponde  digna  tuis  ingentibus  omnia  coeptis. 

Namque  erit  ista  mihi  genetrix  nomenque  Creusae 

Solum  defuerit  nec  partum  gratia  talem 

Parva  manet.  Casus  factum  quicumque  sequentur, 

Per  caput  hoc  iuro,  per  quod  pater  ante  solebat: 

Quae  tibi  polliceor  reduci  rebusque  secundis, 

Haec  eadem  matrique  tuae  generique  manebunt. 

Sic  ait  inlacrimans,  umero  simul  exuit  ensem. 

Auratum,  mira  quem  fecerat  arte  Lycaon 
Gnosius  atque  habilem  vagina  aptarat  eburna. 

Dat  Niso  Mnestheus  pellem  horrentisque  leonis 
Exuvias,  galeam  fidus  permutat  Aletes. 

Protinus  armati  incedunt,  quos  omnis  euntis 
Primorum  manus  ad  portas,  iuvenumque  senumque, 
Prosequitur  votis.  Nec  non  et  pulcher  Iulus 
Ante  annos  animumque  gerens  curamque  virilem 
Multa  patri  mandata  dabat  portanda.  Sed  aurae 
Omnia  discerpunt  et  nubibus  inrita  donant. 

Egressi  superant  fossas  noctisque  per  umbram 
Castra  inimica  petunt,  multis  tamen  ante  futuri 
Exitio.  Passim  somno  vinoque  per  herbam 
Corpora  fusa  vident,  arrectos  litore  currus. 

Inter  lora  rotasque  viros,  simul  arma  iacere, 

Vina  simul.  Prior  Hyrtacides  sic  ore  locutus: 

Euryale,  audendum  dextra,  nunc  ipsa  vocat  res. 

Hac  iter  est.  Tu,  ne  qua  manus  se  attollere  nobis 
A tergo  possit,  custodi  et  consule  longe; 

Haec  ego  vasta  dabo  et  lato  te  limite  ducam. 

Sic  memorat  vocemque  premit,  simul  ense  superbum 
Rhamnetem  adgreditur,  qui  forte  tapetibus  altis 
Exstructus  toto  proflabat  pectore  somnum, 

Rex  idem  et  regi  Turno  gratissimus  augur; 

Sed  non  augurio  potuit  depellere  pestem. 

Tris  iuxta  famulos  temere  inter  tela  iacentis 
Armigerumque  Remi  premit  aurigamque  sub  ipsis 
Nactus  equis  ferroque  secat  pendentia  colla; 

Tum  caput  ipsi  aufert  domino  truncumque  relinquit 

Sanguine  singultantem,  atro  tepefacta  cruore 

Terra  torique  madent.  Nec  non  Lamyrumque  Lamumque 

Et  iuvenem  Serranum,  illa  qui  plurima  nocte 

Luserat,  insignis  facie,  multoque  iacebat 

Membra  deo  victus;  felix,  si  protinus  illum 

Aequasset  nocti  ludum  in  lucemque  tulisset. 

Inpastus  ceu  plena  leo  per  ovilia  turbans  — 

340  Suadet  enim  vesana  fames  — manditque  trahitque 
Molle  pecus  mutumque  metu,  fremit  ore  cruento. 

Nec  minor  Euryali  caedes,  incensus  et  ipse 
Perfurit  ac  multam  in  medio  sine  nomine  plebem, 
Fadumque  Herbesumque  subit  Rhoetumque  Abarimque, 
345  ignaros;  Rhoetum  vigilantem  et  cuncta  videntem, 

Sed  magnum  metuens  se  post  cratera  tegebat: 

Pectore  in  adverso  totum  cui  comminus  ensem 
Condidit  adsurgenti  et  multa  morte  recepit. 

Purpuream  vomit  ille  animam  et  cum  sanguine  mixta 
350  Vina  refert  moriens,  hic  furto  fervidus  instat, 
lamque  ad  Messapi  socios  tendebat,  ibi  ignem 
Deficere  extremum  et  religatos  rite  videbat 
Carpere  gramen  equos:  breviter  cum  talia  Nisus  — 
Sensit  enim  nimia  caede  atque  cupidine  ferri  — 

355  Absistamus,  ait;  nam  lux  inimica  propinquat. 

Poenarum  exhaustum  satis  est,  via  facta  per  hostis. 
Multa  virum  solido  argento  perfecta  relinquunt 
Armaque  craterasque  simul  pulchrosque  tapetas. 
Euryalus  phaleras  Rhamnetis  et  aurea  bullis 
360  Cingula,  Tiburti  Remulo  ditissimus  olim 

Quae  mittit  dona  hospitio,  cum  iungeret  absens, 
Caedicus;  ille  suo  moriens  dat  habere  nepoti: 

Post  mortem  bello  Rutuli  pugnaque  potiti; 

Haec  rapit  atque  umeris  nequiquam  fortibus  aptat. 

365  Tum  galeam  Messapi  habilem  cristisque  decoram 
Induit.  Excedunt  castris  et  tuta  capessunt. 

Interea  praemissi  equites  ex  urbe  Latina, 

Cetera  dum  legio  campis  instructa  moratur. 

Ibant  et  Turno  regi  responsa  ferebant, 

370  Ter  centum,  scutati  omnes,  Volscente  magistro, 
lamque  propinquabant  castris  muroque  subibant. 

Cum  procul  hos  laevo  flectentis  limite  cernunt 
Et  galea  Euryalum  sublustri  noctis  in  umbra 
Prodidit  iomemorem  radiisque  adversa  refulsit. 

375  Haud  temere  est  visum.  Conclamat  ab  agmine  Volscens: 
State,  viri;  quae  caussa  viae?  quive  estis  in  armis? 
Quove  tenetis  iter?  Nihil  illi  tendere  contra, 

Sjed  celerare  fugam  in  silvas  et  fidere  nocti. 

Obiciunt  equites  sese  ad  divortia  nota 

Hinc  atque  hinc  omnemque  abitum  custode  coronant. 

Silva  fuit  late  dumis  atque  ilice  nigra 

Horrida,  quam  densi  conplerant  undique  sentes, 

Rara  per  occultos  lucebat  semita  calles. 

Euryalum  tenebrae  ramorum  onerosaque  praeda 
Inpediunt  fallitque  timor  regione  viarum. 

Nisus  abit,  iamque  inprudens  evaserat  hostis 
Ac  lucos,  qui  post  Albae  de  nomine  dicti 
Albani,  tum  rex  stabula  alta  Latinus  habebat: 

Ut  stetit  et  frustra  absentem  respexit  amicum: 
Euryale  infelix,  qua  te  regione  reliqui? 

Quave  sequar  rursus  perplexum  iter  omne  revolvens 
Fallacis  silvae?  Simul  et  vestigia  retro 
Observata  legit  dumisque  silentibus  errat. 

Audit  equos,  audit  strepitus  et  signa  sequentum. 

Nec  longum  in  medio  tempus,  cum  clamor  ad  auris 
Pervenit  ac  videt  Euryalum,  quem  iam  manus  omnis 
Fraude  loci  et  noctis  subito  turbante  tumultu 
Oppressum  rapit  et  conantem  plurima  frustra. 

Quid  faciat?  qua  vi  iuvenem,  quibus  audeat  armis 
Eripere?  an  sese  medios  moriturus  in  hostes 
Inferat  et  pulchram  properet  per  volnera  mortem? 
Ocius  adducto  torquens  hastile  lacerto 
Suspiciens  altam  Lunam  sic  voce  precatur: 

Tu,  dea,  tu  praesens  nostro  succurre  labori. 
Astrorum  decus  et  nemorum  Latonia  custos; 

Si  qua  tuis  umquam  pro  me  pater  Hyrtacus  aris 
Dona  tulit,  si  qua  ipse  meis  venatibus  auxi 
Suspendive  tholo  aut  sacra  ad  fastigia  fixi: 

Hunc  sine  me  turbare  globum  et  rege  tela  per  auras. 
Dixerat  et  toto  conixus  corpore  ferrum 
Conicit  Hasta  volans  noctis  diverberat  umbras 
Et  venit  aversi  in  tergum  Sulmonis  ibique 
Frangitur  ac  fisso  transit  praecordia  ligno. 

Volvitur  ille  vomens  calidum  de  pectore  flumen 
Frigidus  et  longis  singultibus  ilia  pulsat. 

Diversi  circumspiciunt.  Hoc  acrior  idem 
Ecce  aliud  summa  telum  librabat  ab  aure. 

Dum  trepidant,  it  hasta  Tago  per  tempus  utrumque 
Stridens  traiectoque  haesit  tepefacta  cerebro. 

420  Saevit  atrox  Yolscens  nec  teli  conspicit  usquam 
Auctorem  nec  quo  se  ardens  inraittere  possit. 

Tu  tamen  interea  calido  mihi  sanguine  poenas 
Persolves  amborum,  inquit;  simul  ense  recluso 
Ibat  in  Euryalum.  Tum  vero  exterritus,  amens, 

425  Conclamat  Nisus,  nec  se  celare  tenebris 

Amplius  aut  tantum  potuit  perferre  dolorem: 

Me,  me!  adsum,  qui  feci,  in  me  convertite  ferrum, 

0 Rutuli!  mea  fraus  omnis,  nihil  iste  nec  ausus 
Nec  potuit;  caelum  hoc  et  conscia  sidera  testor; 

430  Tantum  infelicem  nimium  dilexit  amicum. 

Talia  dicta  dabat,  sed  viribus  ensis  adactus 
Transabiit  costas  et  candida  pectora  rumpit. 

Volvitur  Euryalus  Leto  pulchrosque  per  artus 
It  eruor  inque  umeros  cervix  conlapsa  recumbit: 

435  Purpureus  veluti  cum  flos  succisus  aratro 
Languescit  moriens,  lassove  papavera  cpllo 
Demisere  caput,  pluvia  cum  forte  gravantur. 

At  Nisus  ruit  in  medios  solumque  per  omnis 
Volscentem  petit,  in  solo  Volscente  moratur. 

440  Quem  circum  glomerati  hostes  hinc  comminus  atque  hinc 
Proturbant.  Instat  non  setius  ac  rotat  ensem 
Fulmineum,  donec  Rutuli  clamantis  in  ore 
Condidit  adverso  et  moriens  animam  abstulit  hosti. 

Tum  super  exanimum  sese  proiecit  amicum 
445  Confossus  placidaque  ibi  demum  morte  quievit. 

Fortunati  ambo!  si  quid  mea  carmina  possunt. 

Nulla  dies  umquam  memori  vos  eximet  aevo, 

Dum  domus  Aeneae  Capitoli  inmobile  saxum 
Accolet  imperiumque  pater  Romanus  habebit. 

450  Victores  praeda  Rutuli  spoliisque  potiti 
Volscentem  exanimum  flentes  in  castra  ferebant. 

Nec  minor  in  castris  luctus  Rhamnete  reperto 
Exsangui  et  primis  una  tot  caede  peremptis 
Serranoque  Numaque.  Ingens  concursus  ad  ipsa 
455  Corpora  seminecisque  viros  tepidaque  recentem 
Caede  locum  et  plenos  spumanti  sanguine  rivos. 
Adgnoscunt  spolia  inter  se  galeamque  nitentem 
Messapi  et  multo  phaleras  sudore  receptas. 

Et  iam  prima  novo  spargebat  lumine  terras 
460  Tithoni  croceum  linquens  Aurora  cubile: 

lam  sole  infuso,  iam  rebus  luce  retectis 
Turnus  in  arma  viros,  armis  circumdatus  ipse, 

Suscitat,  aeratasque  acies  in  proelia  cogit 
Quisque  suas  variisque  acuunt  rumoribus  iras. 

Quin  ipsa  arrectis  — visu  miserabile  — in  hastis  465 

Praefigunt  capita  et  multo  clamore  sequuntur 
Euryali  et  Nisi. 

Aeneadae  duri  murorum  in  parte  sinistra 
Opposuere  aciem,—  nam  dextera  cingitur  amni  — 

Ingentisque  tenent  fossas  et  turribus  altis  470 

Stant  maesti,  simul  ora  virum  praefixa  movebant. 

Nota  nimis  miseris  atroque  fluentia  tabo. 

Interea  pavidam  volitans  pinnata  per  urbem 
Nuntia  Fama  ruit  matrisque  adlabitur  auris 

Euryali.  At  subitus  miserae  calor  ossa  reliquit,  475 

Excussi  manibus  radii  revolutaque  pensa. 

Evolat  infelix  et  femineo  ululatu 

Scissa  comam  muros  amens  atque  agmina  cursu 

Prima  petit,  non  illa  virum,  non  illa  pericli 

Telorumque  memor,  caelum  dehinc  questibus  inplet:  480 

Hunc  ego  te,  Euryale,  aspicio?  tune  ille  senectae 

Sera  meae  requies,  potuisti  linquere  solam 

Crudelis?  nec  te  sub  tanta  pericula  missum 

Adfari  extremum  miserae  data  copia  matri? 

Heu,  terra  ignota  canibus  data  praeda  Latinis  485 

Alitibusque  iaces ! nec  te , tua  funera  mater 

Veste  tegens , tibi  quam  noctes  festina  diesque  488 

Urguebam  et  tela  curas  solabar  anilis,  489 

Produxi  pressive  oculos  aut  volnera  lavi.  487 

Quo  sequar?  aut  quae  nunc  artus  avolsaque  membra  490 

Et  funus  lacerum  tellus  habet?  Hoc  mihi  de  te. 

Nate,  refers?  hoc  sum  terraque  marique  secuta? 

Figite  me,  si  qua  est  pietas,  in  me  omnia  tela 
Conicite,  o Rutuli,  me  primam  absumite  ferro; 

Aut  tu,  magne  pater  divom,  miserere  tuoque  495 

Invisum  hoc  detrude  caput  sub  Tartara  telo, 

Quando  aliter  nequeo  crudelem  abrumpere  vitam. 

Hoc  fletu  concussi  animi  maestusque  per  omnis 
It  gemitus , torpent  infractae  ad  proelia  vires. 

Illam  incendentem  luctus  Idaeus  et  Actor  500 

Ilionei  monitu  et  multum  lacrimantis  Iuli 
Corripiunt  interque  manus  sub  tecta  reponunt. 

At  tuba  terribilem  sonitum  procul  aere  canoro 
Increpuit,  sequitur  clamor  caelumque  remugit. 

505  Adederant  acta  pariter  testudine  Volsci 
Et  fossas  inplere  parant  ac  vellere  vallum. 

Quaerunt  pars  aditum  et  scalis  ascendere  muros , 

Qua  rara  est  acies  interlucetque  corona 
Non  tam  spissa  viris.  Telorum  effundere  contra 
510  Omne  genus  Teucri  ac  duris  detrudere  contis, 

Adsueti  longo  muros  defendere  bello. 

Saxa  quoque  infesto  volvebant  pondere,  si  qua 
Possent  tectam  aciem  perrumpere,  cum  tamen  omnis 
Ferre  iuvat  subter  densa  testudine  casus. 

515  Nec  iam  sufficiunt.  Nam  qua  globus  inminet  ingens, 
Inmanem  Teucri  molem  volvuntque  ruuntque. 

Quae  stravit  Rutulos  late  armorumque  resolvit 
Tegmina.  Nec  curant  caeco  contendere  Marte 
Amplius  audaces  Rutuli,  sed  pellere  vallo 
520  Missilibus  certant. 

Parte  alia  horrendus  visu  quassabat  Etruscam 
Pinum  et  fumiferos  infert  Mezentius  ignis; 

At  Messapus  equum  domitor,  Neptunia  proles. 
Rescindit  vallum  et  scalas  in  moenia  poscit. 

525  Vos,  0 Calliope,  precor,  adspirate  canenti, 

Quas  ibi  tum  ferro  strages,  quae  funera  Turnus 
Ediderit,  quem  quisque  virum  demiserit  Orco, 

Et  mecum  ingentis  oras  evolvite  belli. 

[Et  meministis  'enim,  divae,  et  memorare  potestis.] 
530  Turris  erat  vasto  suspectu  et  pontibus  altis. 
Opportuna  loco,  summis  quam  viribus  omnes 
Expugnare  Itali  summaque  evertere  opum  vi 
Certabant,  Troes  contra  defendere  saxis 
Perque  cavas  densi  tela  intorquere  fenestras. 

535  Princeps  ardentem  coniecit  lampada  Turnus 
Et  flammam  adfixit  lateri,  quae  plurima  vento 
Corripuit  tabulas  et  postibus  haesit  adesis. 

Turbati  trepidare  intus  frustraque  malorum 
Velle  fugam.  Dum  se  glomerant  retroque  residunt 
540  In  partem,  quae  peste  caret,  tum  pondere  turris 
Procubuit  subito  et  caelum  tonat  omne  fragore. 

Semineces  ad  terram  inmani  mole  secuta 
Confixique  suis  telis  et  pectora  duro 
Transfossi  ligno  veniunt.  Vix  unus  Helenor 
Et  Lycus  elapsi,  quorum  primaevus  Helenor, 

Maeonio  regi  quem  serva  Licymnia  furtim 
Sustulerat  vetitisque  ad  Troiam  miserat  armis , 

Ense  levis  nudo  parmaque  inglorius  alba. 

Isque  ubi  se  Turni  media  inter  milia  vidit, 

Hinc  acies  atque  hinc  acies  adstare  Latinas: 

Ut  fera,  quae,  densa  venantum  saepta  corona. 

Contra  tela  furit  seseque  haud  nescia  morti 
Inicit  et  saltu  supra  venabula  fertur. 

Haud  aliter  iuvenis  medios  moriturus  in  hostis 
Inruit  et  qua  tela  videt  densissima  tendit. 

At  pedihus  longe  melior  Lycus  inter  et  hostis 
Inter  et  arma  fuga  muros  tenet  altaque  certat 
Prendere  tecta  manu  sociumque  attingere  dextras. 

Quem  Turnus  pariter  cursu  teloque  secutus 
Increpat  his  victor:  Nostrasne  evadere,  demens, 

Sperasti  te  posse  manus?  simul  arripit  ipsum 
Pendentem  et  magna  muri  cum  parte  revellit: 

Qualis  ubi  aut  leporem  aut  candenti  corpore  cycnum 
Sustulit  alta  petens  pedibus  lovis  armiger  uncis, 

Quaesitum  aut  matri  multis  balatibus  agnum 
Martius  a stabulis  rapuit  lupus.  Undique  clamor 
Tollitur,  invadunt  et  fossas  aggere  conplent. 

Ardentis  taedas  alii  ad  fastigia  iactant. 

Ilioneus  saxo  atque  ingenti  fragmine  montis 
Lucetium  portae  subeuntem  ignisque  ferentem, 

Emathiona  Liger,  Corynaeum  sternit  Asilas, 

Hic  iaculo  bonus,  hic  longe  fallente  sagitta; 

Ortygium  Caeneus,  victorem  Caenea  Turnus, 

Turnus  Itym  Cloniumque,  Dioxippum  Promolumque 
Et  Sagarim  et  summis  stantem  pro  turribus  Idan, 

Privernum  Capys.  Hunc  primo  levis  hasta  Themillae 
Strinxerat:  ille  manum  proiecto  tegmine  demens 
Ad  volnus  tulit;  ergo  alis  adlapsa  sagitta 
Et  laevo  infixa  est  lateri  manus  abditaque  intus 
Spiramenta  animae  letali  volnere  rupit. 

Stabat  in  egregiis  Arcentis  filius  armis 

Pictus  acu  chlamydem  et  ferrugine  clarus  Hibera , 

Insignis  facie,  genitor  quem  miserat  Arcens, 

Eductum  Matris  luco  Symaethia  circum 
585  Flumina , pinguis  ubi  et  placabilis  ara  PalicK 
Stridentem  fundam  positis  Mezentius  hastis 
Ipse  ter  adducta  circum  caput  egit  habena 
Et  media  adversi  liquefacto  tempora  plumbo 
Diffidit  ac  multa  porrectum  extendit  harena. 

590  Tum  primum  bello  celerem  intendisse  sagittam 
Dicitur,  ante  feras  solitus  terrere  fugacis, 

Ascanius  fortemque  manu  fudisse  Numanum, 

Cui  Remulo  cognomen  erat  Turnique  minorem 
Germanam  nuper  thalamo  sociatus  habebat 
595  Is  primam  ante  aciem  digna  atque  indigna  relatu 
Vociferans  tumidusque  novo  praecordia  regno 
Ibat  et  ingentem  sese  clamore  ferebat: 

Non  pudet  obsidione  iterum  valloque  teneri, 

Bis  capti  Phryges,  et  morti  praetendere  muros? 

600  En,  qui  nostra  sibi  bello  conubia  poscunt! 

Quis  deus  Italiam,  quae  vos  dementia  adegit? 

Non  hic  Atridae  nec  fandi  fictor  Ulixes. 

Durum  a stirpe  genus  natos  ad  flumina  primum 
Deferimus  saevoque  gelu  duramus  et  undis, 

605  Venatu  invigilant  pueri  silvasque  fatigant. 

Flectere  ludus  equos  'fet  spicula  tendere  cornu. 

At  patiens  operum  parvoque  adsueta  iuventus 
Aut  rastris  terram  domat  aut  quatit  oppida  bello. 
Omne  aevum  ferro  teritur  versaque  iuvencum 
610  Terga  fatigamus  hasta  nec  tarda  senectus 
Debilitat  viris  animi  mutatque  vigorem  . 

Canitiem  galea  premimus  semperque  recentis 
Conportare  iuvat  praedas  et  vivere  rapto. 

Vobis  picta  croco  et  fulgenti  murice  vestis, 

615  Desidiae  cordi,  iuvat  indulgere  choreis. 

Et  tunicae  manicas  et  habent  redimicula  mitrae. 

0 vere  Phrygiae,  neque  enim  Phryges,  ite  per  alta 
Dindyma,  ubi  adsuetis  biforem  dat  tibia  cantum. 
Tympana  vos  buxusque  vocivt  Berecyntia  Matris 
620  Idaeae,  sinite  arma  viris  et  cedite  ferro. 

Talia  lactantem  dictis  ac  dira  canentem 
Non  tulit  Ascanius  nervoque  obversus  equino 
Contendit  telum  diversaque  bracchia  ducens 

Constitit,  ante  lovem  supplex  per  vota  precatus: 
luppiter  omnipotens,  audacibus  adnue  coeptis. 

Ipse  tibi  ad  tua  templa  feram  sollemnia  dona 
Et  statuam  ante  aras  aurata  fronte  iuvencum. 

Candentem  pariterque  caput  cum  matre  ferentem, 
lam  cornu  petat  et  pedibus  qui  spargat  harenam. 

Audiit  et  caeli  genitor  de  parte  serena 
Intonuit  laevum,  sonat  una  fatifer  arcus. 

Effugit  horrendum  stridens  adducta  sagitta 
Perque  caput  Remuli  venit  et  cava  tempora  ferro 
Traicit.  I,  verbis  virtutem  iniude  superbis! 

Bis  capti  Phryges  haec  Rutulis  responsa  remittunt. 

Hoc  tantum  Ascanius,  Teucri  clamore  sequuntur 
Laetitiaque  fremunt  animosque  ad  sidera  tollunt. 

Aetheria  tum  forte  plaga  crinitus  Apollo 
Desuper  Ausonias  acies  urbemque  videbat 
Nube  sedens  atque  his  victorem  adfatur  Iulum: 

Macte  nova  virtute,  puer,  sic  itur  ad  astra , 

Dis  genite  et  geniture  deos.  lure  omnia  bella 
Gente  sub  Assaraci  fato  ventura  resident. 

Nec  te  Troia  capit.  Simul  haec  effatus  ab  alto 
Aethere  se  mittit,  spirantis  dimovet  auras 
Ascaniumque  petit.  Forn^a  tum  vertitur  oris 
Antiquum  in  Buten.  Hic  Dardanio  Anchisae 
Armiger  ante  fuit  fidusque  ad  limina  custos*, 

Tum  comitem  Ascanio  pater  addidit.  Ibat  Apollo 
Omnia  longaevo  similis,  vocemque  coloremque 
Et  crinis  albos  et  saeva  sonoribus  arma, 

Atque  his  ardentem  dictis  adfatur  Iulum: 

Sit  satis,  Aenide,  telis  inpune  Numanum 
Oppetiisse  tuis,  primam  hanc  tibi  magnus  Apollo 
Concedit  laudem  et  paribus  non  invidet  armis; 

Cetera  parce,  puer,  bello.  Sic  orsus  Apollo 
Mortalis  medio  aspectus  sermone  reliquit 
Et  procul  in  tenuem  ex  oculis  evanuit  auram. 

Adgnovere  deum  proceres  divinaque  tela 
Dardanidae  pharetramque  fuga  sensere  sonantem. 

Ergo  avidum  pugnae  dictis  ac  numine  Phoebi 
Ascanium  prohibent,  ipsi  in  certamina  rursus 
Succedunt  animasque  in  aperta  pericula  mittunt. 

It  clamor  totis  per  propugnacula  muris, 

665  Intendunt  acris  arcus  amentaque  torquent. 

Sternitur  omne  solum  telis,  tum  scuta  cavaeque 
Dant  sonitum  tlictu  galeae,  pugna  aspera  surgit: 

Quantus  ab  occasu  veniens  pluvialibus  Haedis 
Verberat  imber  humum;  quam  multa  grandine  nimbi 
670  In  vada  praecipitant,  cum  luppiter  horridus  austris 
Torquet  aquosam  hiemem  et  caelo  cava  nubila  rumpit. 

Pandarus  et  Bitias,  Idaeo  Alcanore  creti. 

Quos  lovis  eduxit  luco  silvestris  Iaera, 

Abietibus  iuvenes  patriis  et  montibus  aequos, 

675  Portam,  quae  ducis  imperio  commissa,  recludunt 
Freti  armis  ultroque  invitant  moenibus  hostem. 

Ipsi  intus  dextra  ac  laeva  pro  turribus  adstant 
Armati  ferro  et  cristis  capita  alta  corusci: 

Quales  aeriae  liquentia  flumina  circum, 

680  Sive  Padi  ripis,  Athesim  seu  propter  amoenum, 

Consurgunt  geminae  quercus  intonsaque  caelo 
Attollunt  capita  et  sublimi  vertice  nutant 
Inrumpunt,  aditus  Rutuli  ut  videre  patentis. 

Continuo  Querceus  et  pulcher  Aquiculus  armis 
685  Et  praeceps  animi  Marus  et  Mavortius  Haemon 
Agminibus  totis  aut  versi  terga  dedere 
Aut  ipso  portae  posuere  in  limine  vitam. 

Tum  magis  increscunt  animis  discordibus  irae 
Et  iam  collecti  Troes  glomerantur  eodem 
690  Et  conferre  manum  et  procurrere  longius  audent 
Ductori  Turno  diversa  in  parte  furenti 
Turbantique  viros  perfertur  nuntius,  hostem 
Fervere  caede  nova  et  portas  praebere  patentis. 

Deserit  inceptum  atque  inmani  concitus  ira 
695  Dardaniam  ruit  ad  portam  fratresque  superbos^ 

Et  primum  Antiphaten,  is  enim  se  primus  agebat, 

Thebana  de  matre  nothum  Sarpedonis  alti, 

Coniecto  sternit  iaculo,  volat  Itala  cornus 
Aera  per  tenerum  stomachoque  infixa  sub  altum 
700  Pectus  abit,  reddit  specus  atri  volneris  undam 
Spumantem  et  fixo  ferrum  in  pulmone  tepescit. 

Tum  Meropem  atque  Erymanta  manu,  tum  sternit  Aphidnum; 
Tum  Bitian  ardentem  oculis  animisque  frementem. 

Non  iaculo;  neque  enim  iaculo  vitam  ille  dedisset, 
Sed  magnum  stridens  contorta  phalarica  venit 
Fulminis  acta  modo,  quam  nec  duo  taurea  terga 
Nec  duplici  squama  lorica  fidelis  et  auro 
Sustinuit,  conlapsa  ruunt  inmania  membra. 

,Dat  tellus  gemitum  et  clipeum  super  intonat  ingens. 
Talis  in  Euboico  Baiarum  litore  quondam 
Saxea  pila  cadit,  magnis  quam  molibus  ante 
Constructam  ponto  iaciunt,  sic  illa  ruinam 
Prona  trahit  penitusque  vadis  inlisa  recumbit. 
Miscent  se  maria  et  nigrae  attolluntur  harenae. 

Tum  sonitu  Prochyta  alta  tremit  durumque  cubile 
Inarime  lovis  imperiis  inposta  Typhoeo. 

Hic  Mars  armipotens  animum  virisque  Latinis 
Addidit  et  stimulos  acris  sub  pectore  vertit 
Inmisitque  Fugam  Teucris  atrumque  Timorem. 
Undique  conveniunt,  quoniam  data  copia  pugnae , 
Bellatorque  animo  deus  incidit. 

Pandarus,  ut  fuso  germanum  corpore  cernit, 

Et  quo  sit  fortuna  loco,  qui  casus  agat  res. 

Portam  vi  magna  converso  cardine  torquet 
Obnixus  latis  umeris  multosque  suorum 
Moenibus  exclusos  duro  in  certamine  linquit, 

Ast  alios  secum  includit  recipitque  ruentis , 

Demens ! qui  Rutulum  in  medio  non  agmine  regem 
Viderit  inrumpentem  ultroque  incluserit  urbi, 
Inmanem  veluti  pecora  inter  inertia  tigrim. 
Continuo  nova  lux  oculis  effulsit  et  arma 
Horrendum  sonuere,  tremunt  in  vertice  cristae 
Sanguineae  clipeoque  micantia  fulmina  mittit. 
Adgnoscunt  faciem  invisam  atque  inmania  membra 
Turbati  subito  Aeneadae.  Tum  Pandarus  ingens 
Emicat  et  mortis  fraternae  fervidus  ira 
Effatur:  Non  haec  dotalis  regia  Amatae, 

Nec  muris  cohibet  patriis  media  Ardea  Turnum. 
Castra  inimica  vides,  nulla  hinc  exire  potestas. 

Olli  subridens  sedato  pectore  Turnus: 

Incipe,  si  qua  animo  virtus,  et  consere  dextram. 
Hic  etiam  inventum  Priamo  narrabis  Achillen. 
Dixerat.  Ille  rudem  nodis  et  cortice  crudo 
Intorquet  summis  adnixus  viribus  hastam ; 

745  Excepere  aurae,  volnus  Saturnia  luno 
Detorsit  veniens  portaeque  infigitur  hasta. 

At  non  hoc  telum,  mea  quod  vi  dextera  versat. 
Effugies,  neque  enim  is  teli  nec  volneris  auctor. 

Sic  ait  et  sublatum  alte  consurgit  in  ensem 
750  Et  mediam  ferro  gemina  inter  tempora  frontem 
Dividit  inpubisque  inmani  yolnere  malas. 

Fit  sonus,  ingenti  concussa  est  pondere  tellus, 
Conlapsos  artus  atque  arma  cruenta  cerebro 
Sternit  humi  moriens  atque  illi  partibus  aequis 
755  Huc  caput  atque  illuc  umero  ex  utroque  pependit. 
Diffugiunt  versi  trepida  formidine  Troes. 

Et,  si  continuo  victorem  ea  cura  subisset. 

Rumpere  claustra  manu  sociosque  inmittere  portis, 
Ultimus  ille  dies  bello  gentique  fuisset. 

760  Sed  furor  ardentem  caedisque  insana  cupido 
Egit  in  adversos. 

Principio  Phalerim  et  succiso  poplite  Gygen 
Excipit,  hinc  raptas  fugientibus  ingerit  hastas 
In  tergum,  luno  viris  animumque  ministrat. 

765  Addit  Halym  comitem  et  confixa  Phegea  parma, 
Ignaros  deinde  in  muris  Martemque  cientis 
Alcandrumque  Haliumque  Noemonaque  Prytanimque. 
Lyncea  tendentem  contra  sociosque  vocantem 
Vibranti  gladio  conixus  ab  aggere  dexter 
770  Occupat,  huic  uno  deiectum  comminus  ictu 
Cum  galea  longe  iacuit  caput.  Inde  ferarum 
Vastatorem  Amycum,  quo  non  felicior  alter 
Unguere  tela  manu  ferrumque  armare  veneno. 

Et  Clytium  Aeoliden  et  amicum  Crethea  Musis, 

775  Crethea  Musarum  comitem,  cui  carmina  semper 
Et  citharae  cordi  numerosque  intendere  nervis, 

Semper  equos  atque  arma  virum  pugnasque  canebat. 

Tandem  ductores  audita  caede  suorum 
Conveniunt  Teucri,  Mnestheus  acerque  Serestus, 

780  Palantisque  vident  socios  hostemque  receptum. 

Et  Mnestheus:  Quo  deinde  fugam,  quo  tenditis?  inquit. 
Quos  alios  muros,  quae  iam  ultra  moenia  habetis? 
Unus  homo  et  vestris,  o cives,  undique  saeptus 
Aggeribus  tantas  strages  inpune  per  urbem 

Ediderit?  iuvenum  primos  tot  miserit  Orco?  785 

Non  infelicis  patriae  veterumque  deorum 
Et  magni  Aeneae,  segnes,  miseretque  pudetque? 

Talibus  accensi  firmantur  et  agmine  denso 

Consistunt.  Turnus  paulatim  excedere  pugna 

Et  fluvium  petere  ac  partem,  quae  cingitur  unda.  790 

Acrius  hoc  Teucri  clamore  incumbere  magno 

Et  glomerare  manum:  ceu  saevum  turba  leonem 

Cum  telis  premit  infensis,  at  territus  ille, 

Asper,  acerba  tuens,  retro  redit  et  neque  terga 

Ira  dare  aut  virtus  patitur  nec  tendere  contra  795 

Ille  quidem  hoc  cupiens  potis  est  per  tela  virosque. 

Haud  aliter  retro  dubius  vestigia  Turnus 
Inproperata  refert  et  mens  exaestuat  ira. 

Quin  etiam  bis  tum  medios  invaserat  hostis. 

Bis  confusa  fuga  per  muros  agmina  vertit,  800 

Sed  manus  e castris  propere  coit  omnis  in  unum 

Nec  contra  viris  audet  Saturnia  luno 

Sufficere,  aeriam  caelo  nam  luppiter  Irim 

Demisit  germanae  haud  mollia  iussa  ferentem, 

Ni  Turnus  cedat  Teucrorum  moenibus  altis.  805 

Ergo  nec  clipeo  iuvenis  subsistere  tantum 

Nec  dextra  valet,  iniectis  sic  undique  telis 

Obruitur.  Strepit  adsiduo  cava  tempora  circum 

Tinnitu  galea  et  saxis  solida  aera  fatiscunt 

Discussaeque  iubae  capiti  nec  sufficit  umbo  810 

Ictibus,  ingeminant  hastis  et  Troes  et  ipse 
Fulmineus  Mnestheus.  Tum  toto  corpore  sudor 
Liquitur  et  piceum  — nec  respirare  potestas  — 

Flumen  agit,  fessos  quatit  aeger  anhelitus  artus. 

Tum  demum  praeceps  saltu  sese  omnibus  armis  815 

In  fluvium  dedit.  Ille  suo  cum  gurgite  flavo 
Accepit  venientem  ac  mollibus  extulit  undis 
Et  laetum  sociis  abluta  caede  remisit. 

Sideream  in  sedem,  terras  unde  arduus  omnis 
Castraque  Dardanidum  adspectat  populosque  Latinos. 

5 Considunt  tectis  bipatentibus,  incipit  ipse: 

Caelicolae  magni,  quianam  sententia  vobis 
Versa  retro  tantumque  animis  certatis  iniquis? 
Abnueram  bello  Italiam  concurrere  Teucris. 

Quae  contra  vetitum  discorda?  quis  metus  aut  hos 
[10  Aut  hos  arma  sequi  ferrumque  lacessere  suasit? 
Adveniet  iustum  pugnae,  ne  arcessite,  tempus, 

Cum  fera  Karthago  Romanis  arcibus  olim 
Exitium  magnum  atque  Alpes  inmittit  apertas: 

Tum  certare  odiis , tum  res  rapuisse  licebit. 

15  Nunc  sinite  et  placitum  laeti  conponite  foedus. 

luppiter  haec  paucis , at  non  Venus  aurea  contra 
Pauca  refert : 

0 pater,  o hominum  rerumque  aeterna  potestas! 
Namque  aliud  quid  sit,  quod  iam  inplorare  queamus? 
20  Cernis , ut  insultent  Rutuli  Turnusque  feratur 
Per  medios  insignis  equis  tumidusque  secundo 
Marte  ruat?  Non  clausa  tegunt  iam  moenia  Teucros: 
Quin  intra  portas  atque  ipsis  proelia  miscent 
Aggeribus  murorum  et  inundant  sanguine  fossae. 

25  Aeneas  ignarus  abest.  Numquamne  levari 
Obsidione  sines?  muris  iterum  imminet  hostis 
Nascentis  Troiae  nec  non  exercitus  alter; 

Atque  iterum  in  Teucros  Aetolis  surget  ab  Arpis 
Tydides.  Equidem,  credo,  mea  volnera  restant 
30  Et  tua  progenies  mortalia  demoror  arma! 

Si  sine  pace  tua  atque  invito  numine  Troes 
Italiam  petiere:  luant  peccata  neque  illos 
luveris  auxilio;  sin  tot  responsa  secuti. 

Quae  Superi  Manesque  dabant:  cur  nunc  tua  quisquam 
35  Vertere  iussa  potest  aut  cur  nova  condere  fata? 

Quid  repetam  exustas  Erycino  in  litore  classis, 

Quid  tempestatum  regem  ventosque  furentis 
Aeolia  excitos?  aut  actam  nubibus  Irim? 

Nunc  etiam  Manis  — haec  intemptata  manebat 
40  Sors  rerum  — movet  et  superis  inmissa  repente 
Allecto  medias  Italum  bacchata  per  urbes. 

Nil  super  imperio  moveor;  speravimus  ista, 

Dum  fortuna  fuit;  vincant,  quos  vincere  mavis. 

Si  nulla  est  regio , Teucris  quam  det  tua  coniunx 
Dura,  per  eversae,  genitor,  fumantia  Troiae 
Excidia  obtestor:  liceat  dimittere  ab  armis 
Incolumem  Ascanium,  liceat  superesse  nepotem. 
Aeneas  sane  ignotis  iactetur  in  undis 
Et,  quamcumque  viam  dederit  Fortuna,  sequatur: 
Hunc  tegere  et  dirae  valeam  subducere  pugnae. 

Est  Amathus,  est  celsa  Paphus  atque  alta  Cythera 
Idaliaeque  domus:  positis  inglorius  armis 
Exigat  hic  aevum.  Magna  dicione  iubeto 
Karthago  premat  Ausoniam,  nihil  urbibus  inde 
Obstabit  Tyriis.  Quid  pestem  evadere  belli 
luvit  et  Argolicos  medium  fugisse  per  ignis 
Totque  maris  vastaeque  exhausta  pericula  terrae, 
Dum  Latium  Teucri  recidivaque  Pergama  quaerunt? 
Non  satius,  cineres  patriae  insedisse  supremos 
Atque  solum , quo  Troia  fuit?  Xanthum  et  Simoenta 
Redde,  oro,  miseris  iterumque  revolvere  casus 
Da,  pater,  Iliacos  Teucris.  Tum  regia  luno 
Acta  furore  gravi:  Quid  me  alta  silentia  cogis 
Rumpere  et  obductum  verbis  volgare  dolorem? 
Aenean  hominum  quisquam  divomque  subegit 
Bella  sequi  aut  hostem  regi  se  inferre  Latino? 

Italiam  petiit  fatis  auctoribus , esto , 

Cassandrae  inpulsus  furiis:  num  linquere  castra 
Hortati  sumus  aut  vitam  committere  ventis? 

Num  puero  summam  belli,  num  credere  muros? 
Tyrrhenamque  fidem  aut  gentis  agitare  quietas? 

Quis  deus  in  fraudem,  quae  dura  potentia  nostra 
Egit?  ubi  hic  luno  demissave  nubibus  Iris? 
Indignum  est  Italos  Troiam  circumdare  flammis 
Nascentem  et  patria  Turnum  consistere  terra, 

Cui  Pilumnus  avus,  cui  diva  Venilia  mater: 

Quid,  face  Troianos  atra  vim  ferre  Latinis, 

Arva  aliena  iugo  premere  atque  avertere  praedas? 
Quid,  soceros  legere  et  gremiis  abducere  pactas. 
Pacem  orare  manu,  praefigere  puppibus  arma? 

Tu  potes  Aenean  manibus  subducere  Graium 

Proque  viro  nebulam  et  ventos  obtendere  inanis 
Et  potes  in  totidem  classem  convertere  Nymphas: 

Nos  aliquid  Rutulos  contra  iuvisse  nefandum  est? 

S5  Aeneas  ignarus  abest:  ignaras  et  absit. 

Est  Paphus  Idaliumque  tibi,  sunt  alta  Cythera: 

Quid  gravidam  bellis  urbem  et  corda  aspera  temptas? 
Nosne  tibi  fluxas  Phrygiae  res  vertere  fundo 
Conamur?  nos?  an  miseros  qui  Troas  Achivis 
90  Obiecit?  Quae  caussa  fuit,  consurgere  in  arma 
Europamque  Asiamque  et  foedera  solvere  furto? 

Me  duce  Dardanius  Spartam  expugnavit  adulter 
Aut  ego  tela  dedi  fovive  Cupidine  bella? 

Tum  decuit  metuisse  tuis,  nunc  sera  querellis 
95  Haud  iustis  adsurgis  et  inrita  iurgia  iactas. 

Talibus  orabat  luno  cunctique  fremebant 
Caelicolae  adsensu  vario,  ceu  flamina  prima 
Cum  deprensa  fremunt  silvis  et  caeca  volutant 
Murmura  venturos  nautis  prodentia  ventos. 

100  Tum  pater  omnipotens,  rerum  cui  prima  potestas, 

Infit;  eo  dicente  deum  domus  alta  silescit 
Et  tremefacta  solo  tellus,  silet  arduus  aether. 

Tum  Zephyri  posuere,  premit  placida  aequora  pontus. 
Accipite  ergo  animis  atque  haec  mea  figite  dicta. 

105  Quandoquidem  Ausonios  coniungi  foedere  Teucris 
Haud  licitum  nec  vestra  c^pit  discordia  finem: 

Quae  cuique  est  fortuna  hodie,  quam  quisque  secat  spem, 
Tros  Rutulusne  fuat,  nullo  discrimine  habebo, 

Seu  fatis  Italum  castra  obsidione  tenentur 
110  Sive  errore  malo  Troiae  monitisque  sinistris. 

Nec  Rutulos  solvo.  Sua  cuique  exorsa  laborem 
Fortunamque  ferent.  Rex  luppiter  omnibus  idem. 

Fata  viam  invenient.  Stygii  per  flumina  fratris. 

Per  pice  torrentis  atraque  voragine  ripas 
115  Adnuit  et  totum  nutu  tremefecit  Olympum. 

Hic  finis  fandi.  Solio  tum  luppiter  aureo 
Surgit,  caelicolae  medium  quem  ad  limina  ducunt. 

Interea  Rutuli  portis  circum  omnibus  instant 
Sternere  caede  viros  et  moenia  cingere  flammis. 

120  At  legio  Aeneadum  vallis  obsessa  tenetur 

Nec  spes  ulla  fugae.  Miseri  stant  turribus  altis 

Nequiquam  et  rara  muros  cinxere  corona : 

Asius  Imbrasides  Hicetaoniusque  Thymoetes 
Assaracique  duo  et  senior  cum  Castore  Thymbris 
Prima  acies;  hos  germani  Sarpedonis  ambo. 

Et  Clarus  et  Themon,  Lycia  comitantur  ab  alta. 

Fert  ingens  toto  conixus  corpore  saxum , 

Haud  partem  exiguam  montis , Lyrnesius  Acmon , 

Nec  Clytio  genitore  minor  nec  fratre  Menestheo. 

Hi  iaculis , illi  certant  defendere  saxis 
Molirique  ignem  nervoque  aptare  sagittas. 

Ipse  inter  medios,  Veneris  iustissima  cura, 

Dardanius  caput,  ecce,  puer  detectus  honestum. 
Qualis  gemma  micat,  fulvum  quae  dividit  aurum. 

Aut  collo  decus  aut  capiti ; vel  quale  per  artem 
Inclusum  buxo  aut  Oricia  terebintho 
Lucet  ebur;  fusos  cervix  cui  lactea  crinis 
Accipit  et  molli  subnectit  circulus  auro. 

Te  quoque  magnanimae  viderunt,  Ismare,  gentes 
Volnera  dirigere  et  calamos  armare  veneno, 

Maeonia  generose  domo,  ubi  pinguia  cuita 
Exercentque  viri  Pactolusque  inrigat  auro. 

Adfuit  et  Mnestheus , quem  pulsi  pristina  Turni 
Aggere  moerorum  sublimem  gloria  tollit. 

Et  Capys:  hinc  nomen  Campanae  ducitur  urbi. 

Illi  inter  sese  duri  certamina  belli 
Contulerant:  media  Aeneas  freta  nocte  secabat. 
Namque,  ut  ab  Euandro  castris  ingressus  Etruscis 
Regem  adit  et  regi  memorat  nomenque  genusque, 
Quidve  petat  quidve  ipse  ferat,  Mezentius  arma 
Quae  sibi  conciliet,  violentaque  pectora  Turni 
Edocet;  humanis  quae  sit  fiducia  rebus. 

Admonet  inmiscetque  preces:  haud  fit  mora,  Tarchon 
lungit  opesToedusque  ferit,  tum  libera  fati 
Classem  conscendit  iussis  gens  Lydia  divom. 

Externo  commissa  duci.  Aeneia  puppis 
Prima  tenet  rostro  Phrygios  subiuncta  leones; 
Imminet  Ida  super,  profugis  gratissima  Teucris. 

Hic  magnus  sedet  Aeneas  secumque  volutat 
Eventus  belli  varios.  Pallasque  smistro 
Adfixus  lateri  iam  quaerit  sidera,  opacae 
Noctis  iter,  iam  quae  passus  terraque  marique. 

Pandite  nunc  Helicona,  deae,  cantusque  movete, 
Quae  manus  interea  Tuscis  comitetur  ab  oris 
165  Aenean  armetque  rates  pelagoque  vehatur. 

Massicus  aerata  princeps  secat  aequora  tigri , 

Sub  quo  mille  manus  iuvenum , qui  moenia  Clusi 
Quique  urbem  liquere  Cosas,  quis  tela  sagittae 
Gorytique  leves  umeris  et  letifer  arcus. 

170  Una  torvus  Abas;  huic  totiim  insignibus  armis 
Agmen  et  aurato  fulgebat  Apolline  puppis. 

Sexcentos  illi  dederat  Populonia  mater 
Expertos  belli  iuvenes,  ast  Ilva  trecentos 
Insula,  inexhaustis  Chalybum  generosa  metallis. 

175  Tertius,  ille  hominum  divomque  interpres  Asilas, 

Cui  pecudum  fibrae,  caeli  cui  sidera  parent 
Et  linguae  volucrum  et  praesagi  fulminis  ignes. 

Mille  rapit  densos  acie  atque  horrentibus  hastis. 

Hos  parere  iubent  Alpheae  ab  origine  Pisae, 

180  Urbs  Etrusca  solo.  Sequitur  pulcherrimus  Astyr, 

Astyr  equo  fidens  et  versicoloribus  armis. 

Ter  centum  adiciunt,  — mens  omnibus  una  sequendi  — 
Qui  Caerete  domo,  qui  sunt  Minionis  in  arvis, 

Et  Pyrgi  veteres  intempestaeque  Graviscae. 

185  Non  ego  te,  Ligurum  ductor  fortissime  bello, 
Transierim  , Cinyra  et  paucis  comitate  Cupavo , 

Cuius  olorinae  surgunt  de  vertice  pinnae , — 

Crimen  amor  vestrum,  — formaeque  insigne  paternae. 
Namque  ferunt  luctu  Cycnum  Phaethontis  amati, 

190  Populeas  inter  frondes  umbramque  sororum 
Dum  canit  et  maestum  musa  solatur  amorem. 

Canentem  molli  pluma  duxisse  senectam 
Linquentem  terras  et  sidera  voce  sequentem. 

Filius  aequalis  comitatus  classe  catervas 
195  Ingentem  remis  Centaurum  promovet:  ille 
Instat  aquae  saxumque  undis  inmane  minatur 
Arduus  et  longa  sulcat  maria  alta  carina. 

Ille  etiam  patriis  agmen  ciet  Ocnus  ab  oris , 

Fatidicae  Mantus  et  Tusci  filius  amnis, 

200  Qui  muros  matrisque  dedit  tibi,  Mantua,  nomen, 

Mantua,  dives  avis;  sed  non  genus  omnibus  unum: 

Gens  illi  triplex,  populi  sub  gente  quaterni. 

Ipsa  caput  populis,  Tusco  de  sanguine  vires. 

Hinc  quoque  quingentos  in  se  Mezentius  armat, 

Quos  patre  Benaco  velatus  arundine  glauca 
Mincius  infesta  ducebat  in  aequora  pinu. 

It  gravis  Aulestes  centenaque  arbore  fluctum 
Verberat  adsurgens,  spumant  vada  marmore  verso. 
Ilunc  vehit  inmanis  Triton  et  caerula  concha 
Exterrens  freta,  cui  laterum  tenus  hispida  nanti 
Frons  hominem  praefert,  in  pristim  desinit  alvus, 
Spumea  semifero  sub  pectore  murmurat  unda. 

Tot  lecti  proceres  ter  denis  navibus  ibant 
Subsidio  Troiae  et  campos  salis  aere  secabant. 

lamque  dies  caelo  concesserat  almaque  curru 
Noctivago  Phoebe  medium  pulsabat  Olympum : 

Aeneas  — neque  enim  membris  dat  cura  quietem  — 
Ipse  sedens  clavumque  regit  velisque  ministrat. 

Atque  illi  medio  in  spatio  chorus,  ecce,  suarum 
Occurrit  comitum:  Nymphae,  quas  alma  Cybebe 
Numen  habere  maris  Nymphasque  e navibus  esse 
lusserat,  innabant  pariter  fluctusque  secabant. 

Quot  prius  aeratae  steterant  ad  litora  prorae. 
Adgnoscunt  longe  regem  lustrantque  choreis. 

Quarum  quae  fandi  doctissima  Cymodocea 
Pone  sequens  dextra  puppim  tenet  ipsaque  dorso 
Eminet  ac  laeva  tacitis  subremigat  undis. 

Tum  sic  ignarum  adloquitur:  Vigilasne,  deum  gens, 
Aenea?  Vigila  et  velis  inmitte  rudentis. 

Nos  sumus,  Idaeae  sacro  de  vertice  pinus. 

Nunc  pelagi  Nymphae,  classis  tua.  Perfidus  ut  nos 
Praecipitis  ferro  Rutulus  flammaque  premebat, 
Rupimus  invitae  tua  vincula  teque  per  aequor 
Quaerimus.  Hanc  Genetrix  faciem  miserata  refecit 
Et  dedit  esse  deas  aevumque  agitare  sub  undis. 

At  puer  Ascanius  muro  fossisque  tenetur 
Tela  inter  media  atque  ardentis  Marte  Latinos, 
lam  loca  iussa  tenet  forti  permixtus  Etrusco 
Arcas  eques;  medias  illis  opponere  turmas, 

Ne  castris  iungant,  certa  est  sententia  Turno. 

Surge  age  et  Aurora  socios  veniente  vocari 

Primus  in  arma  iube  et  clipeum  cape,  quem  dedit  ipse 

Invictum  Ignipotens  atque  oras  ambiit  auro. 
Crastina  lux,  mea  si  non  inrita  dicta  putaris, 

245  Ingentis  Rutulae  spectabit  caedis  acervos. 

Dixerat  et  dextra  discedens  inpulit  altam , 

Haud  ignara  modi,  puppim:  fugit  illa  per  undas 
Ocior  et  iaculo  et  ventos  aequante  sagitta. 

Inde  aliae  celerant  cursus.  Stupet  inscius  ipse 
250  Tros  Anchisiades,  animos  tamen  omine  tollit. 

Tum  breviter  supera  adspectans  convexa  precatur: 
Alma  parens  Idaea  deum,  cui  Dindyma  cordi 
Turrigeraeque  urbes  biiugique  ad  frena  leones. 

Tu  mihi  nunc  pugnae  princeps,  tu  rite  propinques 
255  Augurium  Phrygibusque  adsis  pede,  diva,  secundo. 
Tantum  effatus.  Et  interea  revoluta  ruebat 
Matura  iam  luce  dies  noctemque  fugarat: 

Principio  sociis  edicit,  signa  sequantur 
Atque  animos  aptent  armis  pugnaeque  parent  se. 
260  lamque  in  conspectu  Teucros  habet  et  sua  castra. 
Stans  celsa  in  puppi,  clipeum  cum  deinde  sinistra 
Extulit  ardentem.  Clamorem  ad  sidera  tollunt 
Dardanidae  e muris,  spes  addita  suscitat  iras. 

Tela  manu  iaciunt,  quales  sub  nubibus  atris 
265  Strymoniae  dant  signa  grues  atque  aethera  tranant 
Cum  sonitu  fugiuntque  Notos  clamore  secundo. 

At  Rutulo  regi  ducibusque  ea  m\r^  videri 
Ausoniis,  donec  versas  ad  litora  puppis 
Respiciunt  totumque  adlabi  classibus  aequor. 

270  Ardet  apex  capiti  cristisque  a vertice  flamma 
Funditur  et  vastos  umbo  vomit  aureus  ignis , 

Non  secus  ac  liquida  si  quando  nocte  cometae 
Sanguinei  lugubre  rubent  aut  Sirius  ardor, 

Ille  sitim  morbosque  ferens  mortalibus  aegris, 

275  Nascitur  et  laevo  contristat  lumine  caelum. 

Haud  tamen  audaci  Turno  fiducia  cessit 
Litora  praecipere  et  venientis  pellere  terra. 

[Ultro  animos  tollit  dictis  atque  increpat  ultro :] 
Quod  votis  optastis,  adest,  perfringere  dextra. 

280  In  manibus  Mars  ipse,  viri.  Nunc  coniugis  esto 
Quisque  suae  tectique  memor,  nunc  magna  referto 

Facta,  patrum  laudes.  Ultro  occurramus  ad  undam, 
Dum  trepidi,  egressisque  labant  vestigia  prima. 
Audentis  Fortuna  iuvat. 

Haec  ait  et  secum  versat,  quos  ducere  contra, 

Vel  quibus  obsessos  possit  concredere  muros. 

Interea  Aeneas  socios  de  puppibus  altis 
Pontibus  exponit.  Multi  servare  recursus 
Languentis  pelagi  et  brevibus  se  credere  saltu. 

Per  remos  alii.  Speculatus  litora  Tarchon, 

Qua  vada  non  spirant  nec  fracta  remurmurat  unda, 
Sed  mare  inoffensum  crescenti  adlabitur  aestu, 
Advertit  subito  proram  sociosque  precatur: 

Nunc,  0 lecta  manus,  validis  incumbite  remis; 

Tollite,  ferte  rates;  inimicam  findite  rostris 
Hanc  terram  sulcumque  sibi  premat  ipsa  carina. 
Frangere  nec  tali  puppim  statione  recuso 
Arrepta  tellure  semel.  Quae  talia  postquam 
Effatus  Tarchon,  socii  consurgere  tonsis 
Spumantisque  rates  arvis  inferre  Latinis, 

Donec  rostra  tenent  siccum  et  sedere  carinae 
Omnes  innocuae.  Sed  non  puppis  tua,  Tarchon. 
Namque  inflicta  vadi  dorso  dum  pendet  iniquo 
Anceps  sustentata  diu  fluctusque  fatigat. 

Solvitur  atque  viros  mediis  exponit  in  undis; 
Fragmina  remorum  quos  et  fluitantia  transtra 
Inpediunt  retrahitque  pedem  simul  unda  relabens. 

Nec  Turnum  segnis  retinet  mora,  sed  rapit  acer 
Totam  aciem  in  Teucros  et  contra  in  litore  sistit. 
Signa  canunt.  Primus  turmas  invasit  agrestis 
Aeneas,  omen  pugnae,  stravitque  Latinos 
Occiso  Therone,  virum  qui  maxumus  ultro 
Aenean  petit.  Huic  gladio  perque  aerea  suta. 

Per  tunicam  squalentem  auro  latus  haurit  apertum. 
Inde  Lichan  ferit  exsectum  iam  matre  perempta 
Et  tibi,  Phoebe,  sacrum,  casus  evadere  ferri 
Quod  licuit  parvo.  Nec  longe,  Cissea  durum 
Inmanemque  Gyan  sternentis  agmina  clava 
Deiecit  Leto;  nihil  illos  Herculis  arma 

320  Nec  validae  iuvere  manus  genitorque  Melampus, 
Alcidae  comes,  usque  gravis  dum  terra  labores 
Praebuit.  Ecce  Pharo,  voces  dum  iactat  inertis, 
Intorquens  iaculum  clamanti  sistit  in  ore. 

Tu  quoque,  flaventem  prima  lanugine  malas 
325  Dum  sequeris  Clytium  infelix,  nova  gaudia,  Cydon, 
Dardania  stratus  dextra,  securus  amorum , 

Qui  iuvenum  tibi  semper  erant,  miserande  iaceres, 

Ni  fratrum  stipata  cohors  foret  obvia,  Phorci 
Progenies,  septem  numero,  septenaque  tela 
330  Coniciunt;  partim  galea  clipeoque  resultant 
Inrita,  deflexit  partim  stringentia  corpus 
Alma  Venus.  Fidum  Aeneas  adfatur  Achaten: 

Suggere  tela  mihi,  non  ullum  dextera  frustra 
Torserit  in  Rutulos,  steterunt  quae  in  corpore  Graium 
335  Iliacis  campis.  Tum  magnam  corripit  hastam 
Et  iacit,  illa  volans  clipei  transverberat  aera 
Maeonis  et  thoraca  simul  cum  pectore  rumpit. 

Huic  frater  subit  Alcanor  fratrem  que  ruentem 
Sustentat  dextra : traiecto  missa  lacerto 
340  Protinus  hasta  fugit  servatque  cruenta  tenorem 
Dexteraque  ex  umero  nervis  moribunda  pependit. 

Tum  Numitor  iaculo  fratris  de  corpore  rapto 

Aenean  petiit,  sed  non  et  figere  contra 

Est  licitum  magnique  femur  perstrinxit  Achatae. 

345  Hic  Curibus  fidens  primaevo  corpore  Clausus 
Advenit  et  rigida  Dryopem  ferit  eminus  hasta 
Sub  mentum  graviter  pressa  pariterque  loquentis 
Vocem  animamque  rapit  traiecto  gutture,  at  ille 
Fronte  ferit  terram  et  crassum  vomit  ore  cruorem. 

350  Tris  quoque  Threicios  Boreae  de  gente  suprema 
Et  tris,  quos  Idas  pater  et  patria  Ismara  mittit. 

Per  varios  sternit  casus.  Accurrit  Halaesus 
Auruncaeque  manus,  subit  et  Neptunia  proles 
Insignis  Messapus  equis.  Expellere  tendunt 
355  Nunc  hi,  nunc  illi;  certatur  limine  in  ipso 
Ausoniae.  Magno  discordes  aethere  venti 
Proelia  ceu  tollunt  animis  et  viribus  aequis; 

Non  ipsi  inter  se,  non  nubila,  non  mare  cedit; 

Anceps  pugna  diu,  stant  obnixa  omnia  contra: 

Haud  aliter  Troianae  acies  aciesque  Latinae 
Concurrunt,  haeret  pede  pes  densusque  viro  vir. 

At  parte  ex  alia,  qua  saxa  rotantia  late 
Inpulerat  torrens  arbustaque  diruta  ripis, 

Arcadas,  insuetos  acies  inferre  pedestris , 

Ut  vidit  Pallas  Latio  dare  terga  sequaci,  — ' 

Aspera  quis  natura  loci  dimittere  quando 
Suasit  equos,  — unum  quod  rebus  restat  egenis, 

Nunc  prece,  nunc  dictis  virtutem  accendit  amaris: 

Quo  fugitis,  socii?  per  vos  et  fortia  facta. 

Per  ducis  Euandri  nomen  devictaque  bella 
Spemque  meam,  patriae  quae  nunc  subit  aemula  laudi , 

Fidite  ne  pedibus.  Ferro  rumpenda  per  hostis 
Est  via.  Qua  globus  ille  virum  densissimus  urguet. 

Hac  vos  et  Pallanta  ducem  ^)atria  alta  reposcit. 

Numina  nulla  premunt,  mortali  urguemur  ab  hoste 
Mortales;  totidem  nobis  animaeque  manusque. 

Ecce,  maris  magna  claudit  nos  obice  pontus , 

Deest  iam  terra  fugae:  pelagus  Troiamne  petemus? 

Haec  ait  et  medius  densos  prorumpit  in  hostis. 

Obvius  huic  primum  fatis  adductus  iniquis 

Fit  Lagus;  hunc,  magno  vellit  dum  pondere  saxum. 

Intorto  figit  telo,  discrimina  costis 

Per  medium  qua  spina  dabat,  hastamque  receptat 

Ossibus  haerentem.  Quem  non  superoccupat  Hisbo, 

Ille  quidem  hoc  sperans,  nam  Pallas  ante  ruentem , 

Dum  furit,  incautum  crudeli  morte  sodalis. 

Excipit  atque  ensem  tumido  in  pulmone  recondit. 

Hinc  Sthenium  petit  et  Rhoeti  de  gente  vetusta 
Anchemolum  thalamos  ausum  incestare  novercae. 

Vos  etiam,  gemini,  Rutulis  cecidistis  in  arvis, 

Daucia,  Laride  Thymberque,  simillima  proles, 

Indiscreta  suis  gratusque  parentibus  error; 

At  nunc  dura  dedit  vobis  discrimina  Pallas: 

Nam  tibi,  Thymbre,  caput  Euandrius  abstulit  ensis; 

Te  decisa  suum^  Laride,  dextera  quaerit 
Semianimesque  micant  digiti  ferrumque  retractant 
Arcadas  accensos  monitu  et  praeclara  tuentis 
Facta  viri  mixtus  dolor  et  pudor  armat  in  hostis. 

Tum  Pallas  biiugis  fugientem  Rhoetea  praeter 
Traicit  Hoc  spatium  tantumque  morae  fuit  Ilo; 

Ilo  namque  procul  validam  direxerat  hastam : 

Quam  medius  Rhoeteus  intercipit,  optume  Teuthra, 
Te  fugiens  fratremque  Tyren ; curruque  volutus 
Caedit  semianimis  Rutulorum  calcibus  arva. 

405.  Ac  velut  optato  ventis  aestate  coortis 
Dispersa  inmittit  silvis  incendia  pastor, 

Correptis  subito  mediis  extenditur  una 
Horrida  per  latos  acies  Volcania  campos. 

Ille  sedens  victor  flammas  despectat  ovantis : 

410  Non  aliter  socium  virtus  coit  omnis  in  unum 
Teque  iuvat.  Palla.  Sed  bellis  acer  Halaesus 
Tendit  in  adversos  seque  in  sua  colligit  arma. 

Hic  mactat  Ladona  Pheretaque  Demodocumque, 
Strymonio  dextram  fulgenti  deripit  ense 
415  Elatam  in  iugulum,  saxo  ferit  ora  Thoantis 
Ossaque  dispersit  cerebro  permixta  cruento. 

Fata  cavens  silvis  genitor  celarat  Halaesurn; 

Ut  senior  leto  canentia  lumina  solvit, 

Iniecere  manum  Parcae  telisque  sacrarunt 
420  Euandri.  Quem  sic  Pallas  petit  ante  precatus: 

Da  nunc,  Thybri  pater,  ferro,  quod  missile  libro, 
Fortunam  atque  viam  duri  per  pectus  Halaesi. 

Haec  arma  exuviasque  viri  tua  quercus  habebit. 
Audiit  illa  deus;  dum  texit  Imaona  Halaesus, 

425  Arcadio  infelix  telo  dat  pectus  inermum. 

At  non  caede  viri  tanta  perterrita  Lausus, 

Pars  ingens  belli,  sinit  agmina:  primus  Abantem 
Oppositum  interimit,  pugnae  nodumque  moramque. 
Sternitur  Arcadiae  proles,  sternuntur  Etrusci 
430  Et  vos,  0 Grais  inperdita  corpora,  Teucri. 

Agmina  concurrunt  ducibusque  et  viribus  aequis. 
Extremi  addensent  acies  nec  turba  moveri 
Tela  manusque  sinit.  Hinc  Pallas  instat  et  urguet, 
Hinc  contra  Lausus,  nec  multum  discrepat  aetas, 

435  Egregii  forma;  sed  quis  Fortuna  negarat 
In  patriam  reditus.  Ipsos  concurrere  passus 
Haud  tamen  inter  se  magni  regnator  Olympi; 

Mox  illos  sua  fata  manent  maiore  sub  hoste. 

Interea  soror  alma  monet  succedere  Lauso 
440  Turnum , qui  volucri  curru  medium  secat  agmen. 

Ut  vidit  socios:  Tempus  desistere  pugnae; 

Solus  ego  in  Pallanta  feror,  soli  mihi  Pallas 
Debetur;  cuperem  ipse  parens  spectator  adesset. 
Haec  ait  et  socii  cesserunt  aequore  iusso. 

At  Rutulum  abscessu  iuvenis  tum  iussa  superba 
Miratus  stupet  in  Turno  corpusque  per  ingens 
Lumina  volvit  obitque  truci  procul  omnia  visu, 
Talibus  et  dictis  it  contra  dicta  tyranni: 

Aut  spoliis  ego  iam  raptis  laudabor  opimis 
Aut  leto  insigni,  sorti  pater  aequus  utrique  est. 
Tolle  minas.  Fatus  medium  procedit  in  aequor. 
Frigidus  Arcadibus  coit  in  praecordia  sanguis. 
Desiluit  Turnus  biiugis,  pedes  apparat  ire 
Comminus.  Utque  leo,  specula  cum  vidit  ab  alta 
Stare  procul  campis  meditantem  in  proelia  taurum. 
Advolat:  haud  alia  est  Turni  venientis  imago. 

Hunc  ubi  contiguum  missae  fore  credidit  hastae, 

Ire  prior  Pallas,  si  qua  fors  adiuvet  ausum 
Viribus  inparibus,  magnumque  ita  ad  aethera  fatur: 
Per  patris  hospitium  et  mensas,  quas  advena  adisti, 
Te  precor,  Alcide,  coeptis  ingentibus  adsis. 

Cernat  semineci  sibi  me  rapere  arma  cruenta 
Victoremque  ferant  morientia  lumina  Turni. 

Audiit  Alcides  iuvenem  magnumque  sub  imo 
Corde  premit  gemitum  lacrimasque  effundit  inanis. 
Tum  genitor  natum  dictis  adfatur  amicis: 

Stat  sua  cuique  dies,  breve  et  inreparabile  tempus 
Omnibus  est  vitae,  sed  famam  extendere  factis. 

Hoc  virtutis  opus.  Troiae  sub  moenibus  altis 
Tot  gnati  cecidere  deum, quin  occidit  una 
Sarpedon,  mea  progenies.  Etiam  sua  Turnum 
Fata  vocant  metasque  dati  pervenit  ad  aevi. 

Sic  ait  atque  oculos  Rutulorum  reicit  arvis. 

At  Pallas  magnis  emittit  viribus  hastam 
Vaginaque  cava  fulgentem  deripit  ensem.  ^ 

Illa  volans,  umeri  surgunt  qua  tegmina  summa. 
Incidit  atque  viam  clipei  molita  per  oras 
Tandem  etiam  magno  strinxit  de  corpore  Turni. 

Hic  Turnus  ferro  praefixum  robur  acuto 
In  Pallanta  diu  librans  iacit  atque  ita  fatur: 

Adspice,  num  mage  sit  nostrum  penetrabile  telum. 
Dixerat,  at  clipeum,  tot  ferri  terga,  tot  aeris. 

Quem  pellis  totiens  obeat  circumdata  tauri. 

Vibranti  cuspis  medium  transverberat  ictu 


445 

450 

455 

460 

465 

470 

475 

480 


192 


P.  VERGILI  MAROMS 


485  Loricaeque  moras  et  pectus  perforat  ingens. 

Ille  rapit  calidum  frustra  de  volnere  telum: 

Una  eademque  via  sanguis  animusque  sequuntur.  . 
Corruit  in  volnus,  sonitum  super  arma  dedere, 

. Et  terram  hostilem  moriens  petit  ore  cruento. 

490  Quem  Turnus  super  adsistens: 

Arcades,  haec,  inquit,  memores  mea  dicta  referte 
Euandro:  Qualem  meruit,  Pallanta  remitto. 

Quisquis  honos  tumuli,  quidquid  solamen  humandi  est. 
Largior.  Haud  illi  stabunt  Aeneia  parvo 
495  Hospitia.  Et  laevo  pressit  pede  talia  fatus 
Exanimem  rapiens  inmania  pondera  baltei 
Inpressumque  nefas:  una  sub  nocte  iugali 
Caesa  manus  iuvenum  foede  thalamique  cruenti , 

Quae  Clonus  Eurytides  multo  caelaverat  auro; 

500  'Quo  nunc  Turnus  ovat  spolio  gaudetque  potitus. 
Nescia  mens  hominum  fati  sortisque  futurae 
Et  servare  modum  rebus  sublata  secundis  ! 

Turno  tempus  erit,  magno  cum  optaverit  emptum 
Intactum  Pallanta  et  cum  spolia  ista  diemque 
505  Oderit.  At  socii  multo  gemitu  lacrimisque 
Inpositum  scuto  referunt  Pallanta  frequentes. 

0 dolor  atque  decus  magnum  rediture  parenti! 

Haec  te  prima  dies  bello  dedit,  haec  eadem  aufert. 

Cum  tamen  ingentis  Rutulorum  linquis  acervos! 

510  Nec  iam  fama  mali  tanti,  sed  certior  auctor 
Advolat  Aeneae,  tenui  discrimine  leti 
Esse  suos;  tempus,  versis  succurrere  Teucris. 

Proxuma  quaeque  metit  gladio  latumque  per  agmen 
Ardens  limitem  agit  ferro,  te,  Turne,  superbum 
515  Caede  nova  quaerens.  Pallas,  Euander,  in  ipsis 
Omnia  sunt  oculis,  mensae,  quas  advena  primas 
Tunc  adiit,  dextraeque  datae.  Sulmone  creatos 
Quattuor  hic  iuvenes,  totidem,  quos  educat  Ufens, 
Viventis  rapit,  inferias  quos  immolet  umbris 
520  Captivoque  rogi  perfundat  sanguine  flammas. 

Inde  Mago  procul  infensam  contenderat  hastam. 

Ille  astu  subit,  at  tremibunda  supervolat  hasta. 

Et  genua  amplectens  effatur  talia  supplex: 

Per  patrios  Manis  et  spes  surgentis  Iuli 
525  Te  precor,  hanc  animam  serves  gnatoque  patrique. 

Est  domus  alta,  iacent  penitus  defossa  talenta 
Caelati  argenti,  sunt  auri  pondera  facti 
Infectique  mihi.  Non  hic  victoria  Teucrum 
Vertitur  aut  anima  una  dahit  discrimina  tanta. 

Dixerat.  Aeneas  contra  cui  talia  reddit:  530 

Argenti  atque  auri  memoras  quae  multa  talenta, 

Gnatis  parce  tuis.  Belli  commercia  Turnus 
Sustulit  ista  prior  iam  tum  Pallante  perempto. 

Hoc  patris  Anchisae  Manes,  hoc  sentit  Iulus. 

Sic  fatus  galeam  laeva  tenet  atque  reflexa  535 

Cervice  orantis  capulo  tenus  adplicat  ensem. 

Nec  procul  Haemonides,  Phoebi  Triviaeque  sacerdos. 

Infula  cui  sacra  redimibat  tempora  vitta, 

Totus  conlucens  veste  atque  insignibus  albis. 

Quem  congressus  agit  campo  lapsumque  superstans  540 

Immolat  ingentique  umbra  tegit,  arma  Serestus 
Lecta  refert  umeris,  tibi,  rex  Gradive,  tropaeum. 

Instaurant  acies  Volcani  stirpe  creatus 
Caeculus  et  veniens  Marsorum  montibus  Umbro. 

Dardanides  contra  furit.  Anxuris  ense  sinistram  545 

Et  totum  clipei  ferro  deiecerat  orbem;  — 

Dixerat  ille  aliquid  magnum  vimque  adfore  verbo 
Crediderat  caeloque  animum  fortasse  ferebat 
Canitiemque  sibi  et  longos  promiserat  annos;  — 

Tarquitus  exsultans  contra  fulgentibus  armis  -,  550 

Silvicolae  Fauno  Dryope  quem  nympha  crearat. 

Obvius  ardenti  sese  obtulit.  Ille  reducta 
Loricam  clipeique  ingens  onus  inpedit  hasta. 

Tum  caput  orantis  necjuiquam  et  multa  parantis 

Dicere  deturbat  terrae  truncumque  tepentem  555 

Provolvens  super  haec  inimico  pectore  fatur: 

Istic  nunc,  metuende,  iace.  Non  te  optuma  mater 
Condet  humi  patrioque  onerabit  membra  sepulchro: 

Alitibus  lin([uere  feris  aut  gurgite  mersum 

Unda  feret  piscesque  inpasti  volnera  lambent.  5r60 

Protinus  Antaeum  et  Lucam,  prima  agmina  Turni, 

Persequitur  fortemque  Numam  fulvumquo  Camertem, 

Magnanimo  Volscente  satum,  ditissimus  agri 
Qui  fuit  Ausonidum  et  tacitis  regnavit  Anjyclis. 

Aegaeon  qualis,  centum  cui  braccbia  dicunt'  565 

Centenasque  manus,  quinquaginta  oribus  ignem 
Pectoribusque  arsisse,  lovis  cum  fulmina  contra 
Tot  paribus  streperet  clipeis,  tot  stringeret  enses : 
Sic  toto  Aeneas  desaevit  in  oequore  victor, 

570  Ut  semel  intepuit  mucro.  Quin  ecce  Niphaei 
Quadriiugis  in  equos  adversaque  pectora  tendit 
Atque  illi  longe  gradientem  et  dira  frementem 
Ut  videre,  metu  versi  retroque  ruentes 
Effunduntque  ducem  rapiuntque  ad  litora  currus. 

575  Interea  biiugis  infert  se  Lucagus  albis 

In  medios  fraterque  Liger;  sed  frater  habenis 
Flectit  equos,  strictum  rotat  acer  Lucagus  ensem. 
Haud  tulit  Aeneas  tanto  fervore  furentis : 

Inruit  adversaque  ingens  adparuit  hasta. 

580  Cui  Liger: 

Non  Diomedis  equos  nec  currum  cernis  Achilli 
Aut  Phrygiae  campos,  nunc  belli  finis  et  aevi 
His  dabitur  terris.  Vesano  talia  late 
Dicta  volant  Ligeri.  Sed  non  et  Troius  heros 
5S5  Dicta  parat  contra,  jaculum  nam  torquet  in  hostem. 
Lucagus  ut  pronus  pendens  in  verbera  telo 
Admonuit  biiugos  proiecto  dum  pede  laevo 
Aptat  se  pugnae,  subit  oras  hasta  per  imas 
Fulgentis  clipei,  tum  laevum  perforat  inguen; 

590  Excussus  curru  moribundus  volvitur  arvis. 

Quem  pius  Aeneas  dictis  adfatur  amaris: 

Lucage,  nulla  tuos  currus  fuga  segnis  equorum 
Prodidit  aut  vanae  vertere  ex  hostibus  umbrae; 

Ipse  rotis  saliens  iuga  deseris.  Haec  ita  fatus 
595  Arripuit  biiugos,  frater  tendebat  inertis 
Infelix  palmas  curru  delapsus  eodem: 

Per  te,  per  qui  te  talem  genuere  parentes, 

Vir  Troiane,  sine  hanc  animam  et  miserere  precantis. 
Pluribus  oranti  Aeneas : Haud  talia  dudum 
600  Dicta  dabas.  Morere  et  fratrem  ne  desere  frater. 
Tum,  latebras  animae,  pectus  mucrone  recludit. 

Talia  per  campos  edebat  funera  ductor 
Dardanius  torrentis  aquae  vel  turbinis  atri 
More  furens.  Tandem  erumpunt  et  castra  relinquunt 
605  Ascaniis  puer  et  nequiquam  obsessa  iuventus. 


A en.  X,  585.  contra  - hostem  suspecta  Wagnero.  — 588.  aptat  MR 
aptet  P. 


AENEIDOS  LIB.  X. 


195 


lunonem  interea  conpellat  luppiter  ultro: 

0 germana  mihi  atque  eadem  gratissima  coniunx, 

Ut  rebare,  Venus  — nec  te  sententia  fallit  — 

Troianas  sustentat  opes,  non  vivida  bello 

Dextra  viris  animusque  ferox  patiensque  pericli.  610 

Cui  luno  submissa:  Quid,  o pulcherrime  coniunx. 

Sollicitas  aegram  et  tua  tristia  iussa  timentem? 

Si  mihi,  quae  quondam  fuerat  quamque  esse  decebat. 

Vis  ia  amore  foret,  non  hoc  mihi  namque  negares. 

Omnipotens,  quin  et  pugnae  subducere  Turnum  615 

Et  Dauno  possem  incolumem  servare  parenti. 

Nunc  pereat  Teucrisque  pio  det  sanguine  poenas. 

Ille  tamen  nostra  deducit  origine  nomen 
Pilumnusque  illi  quartus  pater,  et  tua  larga 

Saepe  manu  multisque  oneravit  limina  donis.  620 

Cui  rex  aetherii  breviter  sic  fatus  Olympi: 

Si  mora  praesentis  leti  tempusque  caduco 
Oratur  iuveni  meque  hoc  ita  ponere  sentis , 

Tolle  fuga  Turnum  atque  instantibus  eripe  fatis. 

Hactenus  indulsisse  vacat.  Sin  altior  istis  625 

Sub  precibus  venia  ulla  latet  totumque  moveri 
Mutarive  putas  bellum,  spes  pascis  inanis. 

Et  luno  adlacrimans:  Quid,  si,  quae  voce  gravaris. 

Mente  dares  atque  haec  Turno  rata  vita  maneret? 

Nunc  manet  insontem  gravis  exitus,  aut  ego  veri  630 

Vana  feror.  Quod  ut  o potius  formidine  falsa 
Ludar  et  in  melius  tua,  qui  potes,  orsa  reflectas! 

Haec  ubi  dicta  dedit,  caelo  se  protinus  alto 

Misit  agens  hiemem  nimbo  succincta  per  auras 

Iliacamque  aciem  et  Laurentia  castra  petivit.  635 

Tum  dea  nube  cava  tenuem  sine  viribus  umbram 

In  faciem  Aeneae  — visu  mirabile  monstrum  — 

Dardaniis  ornat  telis  clipeumque  iubasque 
Divini  adsimulat  capitis,  dat  inania  verba. 

Dat  sine  mente  sonum  gressusque  effingit  euntis:  640 

Morte  obita  qualis  fama  est  volitare  figuras 
Aut  quae  sopitos  deludunt  somnia  sensus. 

At  primas  laeta  ante  acies  exsultat  imago 
Inritatque  virum  telis  et  voce  lacessit. 

Instat  cui  Turnus  stridentemque  eminus  hastam  B45 

Conicit,  illa  dato  vertit  vestigia  tergo. 

Tum  vero  Aenean  aversum  ut  cedere  Turnus 
Credidit  atque  animo  spem  turbidus  hausit  inanem: 
Quo  fugis,  Aenea?  thalamos  ne  desere  pactos, 

650  Hac  dabitur  dextra  tellus  quaesita  per  undas. 

Talia  vociferans  sequitur  strictumque  coruscat 
Mucronem  nec  ferre  videt  sua  gaudia  ventos. 

Forte  ratis  celsi  coniuncta  crepidine  saxi 
Expositis  stabat  scalis  et  ponte  parato^ 

655  Qua  rex  Clusinis  advectus  Osinius  oris. 

Huc  sese  trepida  Aeneae  fugientis  imago 
Conicit  in  latebras,  nec  Turnus  segnior  instat 
Exsuperatque  moras  et  pontis  transilit  altos. 

Vix  proram  attigerat,  rumpit  Saturnia  funem 

660  Avolsamque  rapit  revoluta  per  aequora  navem. 

663  Tum  levis  haud  ultra  latebras  iam  quaerit  imago, 

664  Sed  sublime  volans  nubi  se  inmiscuit  atrae. 

661  Illum  autem  Aeneas  absentem  in  proelia  poscit, 

662  Obvia  multa  virum  demittit  corpora  Morti: 

665  Cum  Turnum  medio  interea  fert  aequore  turbo. 
Respicit  ignarus  rerum  ingratusque  salutis 

Et  duplicis  cum  voce  manus  ad  sidera  tendit: 
Omnipotens  genitor,  tanton  me  crimine  dignum 
Duxisti  et  talis  voluisti  expendere  poenas? 

670  Quo  feror?  unde  abii?  quae  me  fuga  quem  ve  reducit? 
Laurentisne  iterum  muros  aut  castra  videbo? 

Quid  manus  illa  virum,  qui  me  meaque  arma  secuti? 
Quosne  — nefas  — omnis  infanda  in  morte  reliqui 
Et  nunc  palantis  video  gemitumque  cadentum 
675  Accipio?  Quid  ago?  aut  quae  iam  satis  ima  dehiscat 
Terra  mihi?  Vos  o potius  miserescite,  venti; 

In  rupes,  in  saxa  volens  vos  Turnus  adoro  — 

Ferte  ratem  saevisque  vadis  inmittite  Syrtis, 

Quo  neque  me  Rutuli  nec  conscia  fama  sequatur. 

680  Haec  memorans  animo  nunc  huc,  nunc  fluctuat  illuc, 
An  sese  mucrone  ob  tantum  dedecus  amens 
Induat  et  crudum  per  costas  exigat  ensem, 

Fluctibus  an  iaciat  mediis  et  litora  nando 
Curva  petat  Teucrumque  iterum  se  reddat  in  arma. 

685  Ter  conatus  utramque  viam,  ter  maxuma  luno 
Continuit  iuvenemque  animi  miserata  repressit. 

Labitur  alta  secans  fluctuque  aestuque  secundo 
Et  patris  antiquam  Dauni  defertur  ad  urbem. 

At  lovis  interea  monitis  Mezentius  ardens 
Succedit  pugnae  Teucrosque  invadit  ovantis.  690 

Concurrunt  Tyrrhenae  acies  atque  omnibus  uni, 

Uni  odiisque  viro  telisque  frequentibus  instant. 

Ille  velut  rupes,  vastum  quae  prodit  in  aequor. 

Obvia  ventorum  furiis  expostaque  ponto. 

Vim  cunptam  atque  minas  perfert  caelique  marisque,  695 

Ipsa  inmota  manens;  prolem  Dolichaonis  Hebrum 
Sternit  humi,  cum  quo  Latagum  Palmumque  fugacem. 

Sed  Latagum  saxo  atque  ingenti  fragmine  montis^^ 

Occupat  os  faciemque  adversam,  poplite  Palmum 

Succiso  volvi  segnem  sinit,  armaque  Lauso  700 

Donat  habere  umeris  et  vertice  figere  cristas. 

Nec  non  Euanthen  Phrygium  Paridisque  Mimanta 

Aequalem  comitemque,  una  quem  nocte  Theano 

In  lucem  genitori  Amyco  dedit  et  face  praegnans 

Cisseis  regina  Parim;  Paris  urbe  paterna  705 

Occubat,  ignarum  Laurens  habet  ora  Mimanta. 

Ac  velut  ille  canum  morsu  de  montibus  altis 
Actus  aper,  multos  Vesulus  quem  pinifer  annos 
Defendit  multosque  palus  Laurentia^  silva 

Pastus  arundinea,  postquam  inter  retia  ventum  est,  710 

Substitit  infremuitque  ferox  et  inhorruit  armos. 

Nec  cuiquam  irasci  propiusque  accedere  virtus. 

Sed  iaculis  tutisque  procul  clamoribus  instant, 

Ille  autem  inpavidus  partis  cunctatur  in  omnis  717 

Dentibus  infrendens  et  tergo  decutit  hastas:  718 

Haud  aliter,  iustae  quibus  est  Mezentius  irae,  714 

Non  ulli  est  animus  stricto  concurrere  ferro,  715 

Missilibus  longe  et  vasto  clamore  lacessunt. 

Venerat  antiquis  Corythi  de  finibus  Acron,  719 

Graius  homo,  infectos  linquens  profugus  hymenaeos;  720 

Hunc  ubi  miscentem  longe  media  agmina  vidit. 

Purpureum  pinnis  et  pactae  coniugis  ostro: 

Inpastus  stabula  alta  leo  ceu  saepe  peragrans , 

Suadet  enim  vesana  fames,  si  forte  fugacem 

Conspexit  capream  aut  surgentem  in  cornua  cervum , 725 

Gaudet  hians  inmane  comasque  arrexit  et  haeret 
Visceribus  super  incumbens , lavit  inproba  taeter 

Ora  eruor : 

Sic  ruit  in  densos  alacer  Mezentius  hostis, 

730  Sternitur  infelix  Acron  et  calcibus  atram 

Tundit  humum  exspirans  infractaque  tela  cruentat. 

Atque  ideni  fugientem  haud  est  dignatus  Oroden 
Sternere  nec  iacta  caecum  dare  cuspide  volnus , 

Obvius  adversoque  occurrit  seque  viro  vir 
735  Contulit,  haud  furto  melior,  sed  fortibus  armis. 

Tum  super  abiectum  posito  pede  nixus  et  hasta: 

Pars  belli  haud  temnenda,  viri,  iacet  altus  Orodes. 
Conclamant  socii  laetum  paeana  secuti.  , 

Ille  autem  exspirans:  Non  me,  quicumque  es,  inulto, 

740  Victor,  nec  longum  laetabere;  te  quoque  fata 
Prospectant  paria  atque  eadem  mox  arva  tenebis. 

Ad  quae  subridens  mixta  Mezentius  ira: 

Nunc  morere.  Ast  de  me  divom  pater  atque  hominum  rex 
Viderit.  Hoc  dicens  eduxit  corpore  telum. 

745  Olli  dura  quies  oculos  et  ferreus  urguet 

Somnus,  in  aeternam  clauduntur  lumina  noctem. 

Caedicus  Alcathoum  obtruncat.  Sacrator  Hydaspen, 
Partheniumque  Rapo  et  praedurum  viribus  Orsen , 
Messapus  Cloniumque  Lycaoniumque  Ericeten, 

750  Illum  infrenis  equi  lapsu  tellure  iacentem, 

Hunc  peditem  pedes.  Et  Lycius  processerat  Agis; 

Quem  tamen  haud  expers  Valerus  virtutis  avitae 
Deicit;  at  Thronium  Salius  Saliumque  Nealces, 

Insignis  iaculo  et  longe  fallente  sagitta. 

755  lam  gravis  aequabat  luctus  et  mutua  Mavors 
Funera , caedebant  pariter  pariterque  ruebant 
Victores  victique,  neque  his  fuga  nota  neque  illis. 

Di  lovis  in  tectis  iram  miserantur  inanem 
Amborum  et  tantos  mortalibus  esse  labores; 

760  Hinc  Venus,  hinc  contra  spectat  Saturnia  luno. 

Pallida  Tisiphone  media  inter  milia  saevit. 

At  vero  ingentem  quatiens  Mezentius  hastam 
Turbidus  ingreditur  campo.  Quam  magnus  Orion, 

Cum  pedes  incedit  medii  per  maxuma  Nerei 
765  Stagna  viam  scindens,  umero  supereminet  undas , 

Aut  summis  referens  annosam  montibus  ornum 
Ingrediturque  solo  et  caput  inter  nubila  condit: 

Talis  se  vastis  infert  Mezentius  armis. 

Huic  contra  Aeneas  speculatus^  in  agmine  longo 
Obvius  ire  parat.  Manet  inperterritus  ille 
Hostem  magnanimum  opperiens  et  mole  sua  stat 
Atque  oculis  spatium  emensus,  quantum  satis  hastae: 
Dextra  mihi  deus  et  telum,  quod  missile  libro, 

Nunc  adsint!  Voveo  praedonis  corpore  raptis 
Indutum  spoliis  ipsum  te,  Lause,  tropaeum 
Aeneae.  Dixit  stridentemque  eminus  hastam 
lecit,  at  illa  volans  clipeo  est  excussa  procuique 
Egregium  Antoren  latus  inter  et  ilia  ligit, 

Herculis  Antoren  comitem,  qui  missus  ab  Argis 
Haeserat  Euandro  atque  Itala  consederat  urbe. 
Sternitur  infelix  alieno  volnere  caelumque 
Aspicit  et  dulcis  moriens  reminiscitur  Argos. 

Tum  pius  Aeneas  hastam  iacit,  illa  per  orbem 
Aere  cavum  triplici,  per  linea  terga  tribusque 
Transit  intextum  tauris  opus  imaque  sedit 
Inguine,  sed  viris  haud  pertulit.  Ocius  ensem 
Aeneas  viso  Tyrrheni  sanguine  laetus 
Eripit  a femine  et  trepidanti  fervidus  instat. 

Ingemuit  cari  graviter  genitoris  amore, 

Ut  vidit,  Lausus  lacrimaeque  per  ora  volutae. 

Hic  mortis  durae  casum  tuaque  optuma  facta. 

Si  qua  fidem  tanto  est  operi  latura  vetustas , 

Non  equidem  nec  te,  iuvenis  memorande,  silebo. 

Ille  pedem  referens  et  inutilis  inque  ligatus 
Cedebat  clipeoque  inimicum  hastile  trahebat. 

Proripuit  iuvenis  seseque  inmiscuit  armis 
lamque  adsurgentis  dextra  plagamque  ferentis 
Aeneae  subiit  mucronem  ipsumque  morando 
Sustinuit;  socii  magno  clamore  sequuntur, 

Dum  genitor  nati  parma  protectus  abiret, 

Telaque  coniciunt  proturbantque  eminus  hostem 
Missilibus.  Furit  Aeneas  tectusque  tenet  se. 

Ac  velut  effusa  si  quando  grandine  nimbi 
Praecipitant,  omnis  campis  diffugit  arator, 

Omnis  et  agricola  et  tuta  latet  arce  viator. 

Aut  amnis  ripis  aut  alti  fornice  saxi. 

Dum  pluit  in  terris,  ut  possint  sole  reducto 
Exercere  diem : sic  obrutus  undique  telis 

Aeneas  nubem  belli,  dum  detonet  omnis, 

810  Sustinet  et  Lausum  increpitat  Lausoque  minatur: 
Quo  moriture  ruis  maioraque  viribus  audes? 

Fallit  te  incautum  pietas  tua.  Nec  minus  ille 
Exsultat  demens,  saevae  iamque  altius  irae 
Dardanio  surgunt  ductori  extremaque  Lauso 
815  Parcae  fila  legunt:  validum  namque  exigit  ensem 
Per  medium  Aeneas  iuvenfem  totumque  recondit 
Transit  et  parmam  mucro,  levia  arma  minacis. 

Et  tunicam,  molli  mater  quam  neverat  auro, 
Inplevitque  sinum  sanguis;  tum  vita  per  auras 
820  Concessit  maesta  ad  Manis  corpusque  reliquit. 

At  vero  ut  voltum  vidit  morientis  et  ora, 

Ora  modis  Anchisiades  pallentia  miris , 

Ingemuit  miserans  graviter  dextramque  tetendit 
Et  mentem  patriae  strinxit  pietatis  imago. 

825  Quid  tibi  nunc,  miserande  puer,  pro  laudibus  istis. 
Quid  pius  Aeneas  tanta  dabit  indole  dignum? 

Arma,  quibus  laetatus,  habe  tua ; teque  parentum 
Manibus  et  cineri,  si  qua  est  ea  cura,  remitto. 

Hoc  tamen  infelix  miseram  solabere  mortem: 

830  Aeneae  magni  dextra  cadis.  Increpat  ultro 
Cunctantis  socios  et  terra  sublevat  ipsum 
Sanguine  turpantem  comptos  de  more  capillos. 

Interea  genitor  Tiberini  ad  fluminis  undam 
Volnera  siccabat  lymphis  corpusque  levabat 
835  Arboris  adclinis  trunco.  Procul  aerea  ramis 
Dependet  galea  et  prato  gravia  arma  quiescunt. 

Stant  lecti  circum  iuvenes ; ipse  aeger,  anhelans 
Colla  fovet  fusus  propexam  in  pectore  barbam; 
Multa  super  Lauso  rogitat  multumque  remittit, 

840  Qui  revocent  maestique  ferant  mandata  parentis. 

At  Lausum  socii  exanimem  super  arma  ferebant 
Flentes,  ingentem  atque  ingenti  volnere  victum. 
Adgnovit  longe  gemitum  praesaga  mali  mens. 
Canitiem  multo  deformat  pulvere  et  ambas 
845  Ad  caelum  tendit  palmas  et  corpore  inhaeret. 
Tantane  me  tenuit  vivendi,  nate,  voluptas , 

Ut  pro  me  hostili  paterer  succedere  dextrae, 

Quem  genui?  Tuane  haec  genitor  per  volnera  servor 

Morte  tua  vivens?  Heu,  nunc  misero  mihi  demum 
Exitium  infelix ! nunc  alte  volnus  adactum ! 

Idem  ego,  nate,  tuum  maculavi  crimine  nomen 
Pulsus  ob  invidiam  solio  sceptrisque  paternis. 
Debueram  patriae  poenas  odiisque  meorum : 

Omnis  per  mortis  animam  sontem  ipse  dedissem! 
Nunc  vivo  neque  adhuc  homines  lucemque  relinquo. 
Sed  linquam.  Simul  hoc  dicens  attollit  in  aegrum 
Se  femur  et,  quamquam  vis  alto  volnere  tardat. 

Haud  deiectus  equum  duci  iubet.  Hoc  decus  illi, 
Hoc  solamen  erat,  bellis  hoc  victor  abibat 
Omnibus.  Adloquitur  maerentem  et  talibus  infit: 
Rhaebe,  diu,  res  si  qua  diu  mortalibus  ulla  est, 
Viximus.  Aut  hodie  victor  spolia  illa  cruenta 
Et  caput  Aeneae  referes  Lausique  dolorum 
Ultor  eris  mecum  aut,  aperit  si  nulla  viam  vis. 
Occumbes  pariter;  neque  enim,  fortissime,  credo, 
lussa  aliena  pati  et  dominos  dignabere  Teucros. 

Dixit  et  exceptus  tergo  consueta  locavit 
Membra  manusque  ambas  iaculis  oneravit  acutis 
Aere  caput  fulgens  cristaque  hirsutus  equina. 

Sic  cursum  in  medios  rapidus  dedit.  Aestuat  ingens 
Uno  in  corde  pudor  mixtoque  insania  luctu, 

[Et  furiis  agitatus  amor  et  conscia  virtus.] 

Atque  hic  Aenean  magna  ter  voce  vocavit. 

Aeneas  adgnovit  enim  laetusque  precatur: 

Sic  pater  ille  deum  faciat,  sic  altus  Apollo! 

Incipias  conferre  manum. 

Tantum  effatus  et  infesta  subit  obvius  hasta. 

Ille  autem : Quid  me  erepto,  saevissime,  nato 
Terres?  haec  via  sola  fuit,  qua  perdere  posses. 

Nec  mortem  horremus  nec  divom  parcimus  ulli. 
Desine,  nam  venio  moriturus  et  haec  tibi  porto 
Dona  prius.  Dixit  telumque  intorsit  in  hostem; 

Inde  aliud  super  atque  aliud  figitque  volatque 
Ingenti  gyro,  sed  sustinet  aureus  umbo. 

Ter  circum  adstantem  laevos  equitavit  in  orbis 
Tela  manu  iaciens,  ter  secum  Troius  heros 
Inmanem  aerato  circumfert  tegmine  silvam. 

Inde  ubi  tot  traxisse  moras,  tot  spiciila  taedet 
Vellere  et  urguetur  pugna  congressus  iniqua, 

890  Multa  movens  animo  iam  tandem  erumpit  et  inter 
Bellatoris  equi  cava  tempora  conicit  hastam. 

Tollit  se  arrectum  quadrupes  et  calcibus  auras 
Verberat  effusumque  equitem  super  ipse  secutus 
Inplicat  eiectoque  incumbit  cernuus  arnio. 

895  Clamore  incendunt  caelum  Troesque  Latinique. 
Advolat  Aeneas  vaginaque  eripit  ensem 
Et  super  haec:  Ubi  nunc  Mezentius  acer  et  illa 
Effera  vis  animi?  Contra  Tyrrhenus,  ut  auras 
Suspiciens  hausit  caelum  mentemque  recepit: 

900  Hostis  amare,  quid  increpitas  mortemque  minaris? 
Nullum  in  caede  nefas,  nec  sic  ad  proelia  veni. 

Nec  tecum  meus  haec  pepigit  mihi  foedera  Lausus. 
Unum  hoc  per,  si  qua  est  victis  venia  hostibus,  oro: 
Corpus  humo  patiare  tegi.  Scio  acerba  meorum 
005  Circumstare  odia:  hunc,  oro,  defende  furorem 
Et  me  consortem  nati  concede  sepulchro. 

Haec  loquitur  iuguloque  haud  inscius  accipit  ensem 
Undantique  animam  diffundit  in  arma.cruore. 


A E N E I D 0 S 

LIRER  UNDECIMUS. 

Oceanum  interea  surgens  Aurora  reliquit: 

Aeneas,  quamquam  et  sociis*  dare  tempus  humandis 
Praecipitant  curae  turbataque  funere  mens  est,- 
Vota  deum  primo  victor  solvebat  Eoo. 

5 Ingentem  quercum  decisis  undique  ramis  * 
Constituit  tumulo  fulgentiaque  induit  arma, 

Mezenti  ducis  exuvias,  tibi,  magne,  tropaeum, 
Bellipotens;  aptat  rorantis  sanguine  cristas 
Telaque  trunca  viri  et  bis  sex  thoraca  petitum 
10  Perfossumque  locis  clipeumque  ex  aere  sinistrae 
Subligat  atque  ensem,  collo  suspendit  eburnum. 

Tum  socios,  namque  omnis  eum  stipata  tegebat 
Turba  ducum,  sic  incipiens  hortatur  ovantis: 

Maxuma  res  effecta,  viri;  timor  omnis  abesto, 

Quod  superest;  haec  sunt  spolia  et  de  rege  superbo  15 

Primitiae  manibusque  meis  Mezentius  hic  est. 

Nunc  iter  ad  regem  nobis  murosque  Latinos.  • 

Arma  parate  animis  et  spe  praesumite  bellum. 

Ne  qua  mora  ignaros,  ubi  primum  vellere  signa 

Adnuerint  superi  pubemque  educere  castris,  20 

Inpediat  segnisve  melu  sententia  tardet. 

Interea  socios  inhumataque  corpora  terrae 
Mandemus,  qui  solus  honos  Acheronte  sub  imo  est. 

Ite,  ait,  egregias  animas,  quae  sanguine  nobis 

Hanc  patriam  peperere  suo , decorate  supremis  25 

Muneribus  maestamque  Euandri  primus  ad  urbem 

Mittatur  Pallas , quem  non  virtutis  egentem 

Abstulit  atra  dies  et  funere  mersit  acerbo. 

Sic  ait  inlacrimans  recipitque  ad  limina  gressum , 

Corpus  ubi  exanimi  positum  Pallantis  Acoetes  30 

Servabat  senior,  qui  Parrhasio  Euandro 
Armiger  ante  fuit,  sed  non  felicibus  aeque 
Tum  comes  auspiciis  caro  datus  ibat  alumno. 

Circum  omnis  famulumque  manus  Troianaque  turba 

Et  maestum  Iliades  crinem  de  more  solutae.  35 

Ut  vero  Aeneas  foribus  sese  intulit  altis , 

Ingentem  gemitum  tunsis  ad  sidera  tollunt 
Pectoribus  maestoque  inmugit  regia  luctu. 

Ipse  caput  nivei  fultum  Pallantis  et  ora 

Ut  vidit  levique  patens  in  pectore  volnus  40 

Cuspidis  Ausoniae,  lacrimis  ita  fatur  obortis: 

Tene,  inquit,  miserande  puer,  cum  laeta  veniret. 

Invidit  Fortuna  mihi,  ne  regna  videres 
Nostra  neque  ad  sedes  victor  veberere  paternas? 

Non  haec  Euandro  de  te  promissa  parenti  45 

Discedens  dederam,  cum  me  conplexus  euntem 
Mitteret  in  magnum  imperium  metuensque  moneret 
Acris  esse  viros,  cum  dura  proelia  gente. 

Et  nunc  ille  quidem  spe  multum  captus  inani 

Fors  et  vota  facit  cumulatque  altaria  donis,  50 

Nos  iuvenem  exanimum  et  nil  iam  caelestibus  ullis 

Debentem  vano  maesti  comitamur  honore. 

Infelix,  nati  funus  crudele  videbis! 

Hi  nostri  reditus  exspectatique  triumphi? 

Haec  mea  magna  fides?  At  non,  Euandre,  pudendis  55 

Volneribus  pulsum  aspicies  nec  sospite  dirum 

Optabis  nato  funus  pater.  Hei  mihi,  quantum 
Praesidium,  Ausonia,  et  quantum  tu  perdis,  Iule! 

Haec  ubi  deflevit,  tolli  miserabile  corpus 
60  Imperat  et  toto  lectos  ex  agmine  mittit 

Mille  viros,  qui  supremum  comitentur  honorem 
Intersintque  patris  lacrimis,  solatia  luctus 
Exigua  ingentis,  misero  sed  debita  patri. 

Haud  segnes  alii  cratis  et  tnolle  feretrum 
65  Arbuteis  texunt  virgis  et  vimine  querno 

Exstructosque  toros  obtentu  frondis  inumbrant. 

Hic  iuvenem  agresti  sublimem  stramine  ponunt: 

Qualem  virgineo  demessum  pollice  florem 
Seu  mollis  violae  seu  languentis  hyacinthi, 

70  Cui  neque  fulgor  adhuc  nec  dum  sua  forma  recessit, 
Non  iam  mater  alit  tellus  virisque  ministrat. 

Tum  geminas  vestes  auroque  ostroque  rigentis 
Extulit  Aeneas,  quas  illi  laeta  laborum 
Ipsa  suis  quondam  manibus  Sidonia  Dido 
75  Fecerat  et  tenui  telas  discreverat  auro. 

Harum  unam  iuveni  supremum  maestus  honorem 
Induit  arsurasque  comas  obnubit  amictu. 

Multaque  praeterea  Laurentis  praemia  pugnae 
Aggerat  et  longo  praedam  iubet  ordine  duci. 

80  Addit  equos  et  tela,  quibus  spoliaverat  hostem. 

Vinxerat  et  post  terga  manus,  quos  mitteret  umbris 
Inferias,  caeso  sparsurus  sanguine  flammas, 

Indutosque  iubet  truncos  hostilibus  armis 
Ipsos  ferre  duces  inimicaque  nomina  figi. 

85  Ducitur  infelix  aevo  confectus  Acoetes 

Pectora  nunc  foedans  pugnis,  nunc  unguibus  ora. 
Sternitur  et  toto  proiectus  corpore  terrae. 

Ducunt  et  Rutulo  perfusos  sanguine  currus. 

Post  bellator  equus  positis  insignibus  Aethon 
90  It  lacrimans  guttisque  humectat  grandibus  ora. 

Hastam  alii  galeamque  ferunt,  nam  cetera  Turnus 
Victor  habet.  Tum  maesta  phalanx  Teucrique  sequuntur 
Tyrrhenique  omnes  et  versis  Arcades  armis. 

Postquam  omnis  longe  comitum  processerat  ordo, 

95  Substitit  Aeneas  gemituque  haec  addidit  alto: 

Nos  alias  hinc  ad  lacrimas  eadem  horrida  belli 

Fata  vocant:  salve  aeternum  mihi,  maxume  Palla,  . 
Aeternumque  vale.  Nec  plura  effatus  ad  altos 
Tendebat  muros  gressumque  in  castra  ferebat 
lamque  oratores  aderant  ex  urbe  Latina 
Velati  ramis  oleae  veniamque  rogantes: 

Corpora,  per  campos  ferro  quae  fusa  iacebant. 
Redderet  ac  tumulo  sineret  succedere  terrae; 
Nullum  cum  victis  certamen  et  aethere  cassis; 
Parceret  hospitibus  quondam  socerisque  vocatis. 
Quos  bomis  Aeneas  haud  aspernanda  precaniis 
Prosequitur  venia  et  verbis  haec  insuper  addit: 
Quaenam  vos  tanto  fortuna  indigna,  Latini, 
Inplicuit  bello,  qui  nos  fugiatis  amicos?  ^ 

Pacem  me  exanimis  et  Martis  sorte  peremptis 
Oratis?  equidem  et  vivis  concedere  vellera. 

Nec  veni,  nisi  fata  locum  sedemque  dedissent. 

Nec  bellum  cum  gente  gero : rex  nostra  reliquit 
Bospitia  et  Turni  potius  se  credidit  armis. 

Aequius  huic  Turnum  fuerat  se  opponere  morti. 

Si  bellum  finire  manu,  si  pellere  Teucros 
Apparat,  his  mecum  decuit  concurrere  telis; 

Vixet,  cui  vitam  deus  aut  sua  dextra  dedisset. 

Nunc  ite  et  miseris  supponite  civibus  ignem. 
Dixerat  Aeneas.  Illi  obstipuere  silentes 
Conversique  oculos  inter  se  atque  ora  tenebant.  * 
Tum  senior  semperque  odiis  et  crimine  Drances 
Infensus  iuveni  Turno  sic  ore  vicissim 
Orsa  refert:  0 fama  ingens,  ingentior  armis. 

Vir  Troiane,  quibus  caelo  te  laudibus  aequem? 
lustitiaene  prius  mirer  belline  laborum? 

Nos  vero  haec  patriam  grati  referemus  ad  urbem 
Et  te,  si  qua  viam  dederit  fortuna,  Latino 
lungemus  regi.  Quaerat  sibi  foedera  Turnus. 

Quin  et  fatalis  murorum  attollere  moles 
Saxaque  subvectare  umeris  Troiana  iuvabit. 

Dixerat  haec  unoque  omnes  eadem  ore  fremebant. 
Bis  senos  pepigere  dies  et  pace  sequestra 
Per  silvas  Teucri  mixtique  inpune  Latini 
Erravere  iugis.  Ferro  sonat  alta  bipenni 
Fraxinus,  evertunt  actas  ad  sidera  pinos. 

Robora  nec  cuneis  et  olentem  scindere  cedrum 
Nec  plaustris  cessant  vectare  gementibus  ornos. 

Et  iam  Fama  volans,  tanti  praenuntia  luctus, 

140  Euandrum  Euandrique  domos  et  moenia  replet, 

Quae  modo  victorem  Latio  Pallanta  ferebat 
Arcades  ad  portas  ruere,  et  de  more  vetusto 
Funereas  rapuere  faces,  lucet  via  longo 
Ordine  flammarum  et  late  discriminat  agros. 

145  Contra  turba  Phrygum  veniens  plangentia  iungunt 
Agmina.  Quae  postquam  matres  succedere  tectis 
Viderunt,  maestam  incendunt  clamoribus  urbem. 

At  non  Euandrum  potis  est  vis  ulla  tenere, 

Sed  venit  in  medios^  Feretro  Pallanta  reposto 
150  Procubuit  super  atque  haeret,  lacrimansque  gemensque 
Et  via  vix  tandem  voci  laxata  dolore  est: 

Non  haec,  o Palla,  dederas  promissa  parenti. 

Cautius  ut  saevo  velles  te  credere  Marti! 

Haud  ignarus  eram , quantum  nova  gloria  in  armis 
155  Et  praedulce  decus  primo  certamine  posset. 

Primitiae  iuvenis  miserae  bellique  propinqui 
Dura  rudimenta  et  nulli  exaudita  deorum  ^ 

Vota  precesque  meae!  tuque,  o sanctissima  coniunx, 
Felix  morte  tua  neque  in  hunc  servata  dolorem! 

160  Contra  ego  vivendo  vici  mea  fata,  superstes 

Restarem  ut  genitor.  Troum  socia  arma  secutum 
Obruerent  Rutuli  telis ! animam  ipse  dedissem 
Atque  haec  pompa  domum  me,  non  Pallanta,  referret! 
Nec  vos  arguerim,  Teucri,  nec  foedera  nec  quas 
165  lunximus  hospitio  dextras;  sors  ista  senectae 
Debita  erat  nostrae.  Quod  si  inmatura  manebat 
Mors  gnatum,  caesis  Volscorum  milibus  ante 
Ducentem  in  Latium  Teucros  cecidisse  iuvabit. 

Quin  ego  non  alio  digner  te  funere,  Palla, 

170  Quam  pius  Aeneas  et  quam  magni  Phryges  et  quam 
Tyrrhenique  duces,  Tyrrhenum  exercitus  omnis. 

Magna  tropaea  ferunt,  quos  dat  tua  dextera  Leto; 

Tu  quoque  nunc  stares  inmanis  truncus  in  armis, 

Esset  par  aetas  et  idem  si  robur  ab  annis , 

175  Turne.  Sed  infelix  Teucros  quid  demoror  armis? 
Vadite  et  haec  memores  regi  mandata  referte: 

Quod  vitam  moror  invisam  Pallante  perempto* 

Dextera  caussa  tua  est,  Turnum  gnatoque  patrique 
Quam  debere  vides.  Meritis  vacat  hic  tibi  solus 

Fortunaeque  locus.  Non  vitae  gaudia  quaero, 

Nec  fas,  sed  gnato  Manis  perferre  sub  imos. 

Aurora  interea  miseris  mortalibus  almam 
Extulerat  lucem  referens  opera  atque  labores: 
lam  pater  Aeneas,  iam  curvo  in  litore  Tarchon 
Constituere  pyras.  Huc  corpora  quisque  suorum 
More  tulere  patrum,  subiectisque  ignibus  atris 
Conditur  in  tenebras  altum  caligine  caelum. 

Ter  circum  accensos  cincti  fulgentibus  armis 
Decurrere  rogos,  ter  maestum  funeris  ignem 
Lustravere  in  equis  ululatusque  ore  dedere. 

Spargitur  et  tellus  lacrimis,  sparguntur  et  arma. 

It  caelo  clamorque  virum  clangorque  tubarum. 

Hic  alii  spolia  occisis  derepta  Latinis 
Coniciunt  igni,  galeas  ensesque  decoros 
Frenaque  ferventisque  rotas;  pars  munera  nota. 
Ipsorum  clipeos  et  non  felicia  tela. 

Multa  boum  circa  mactantur  corpora  Morti 
Saetigerosque  sues  raptasque  ex  omnibus  agris 
In  flammam  iugulant  pecudes.  Tum  litore  toto 
Ardentis  spectant  socios  semiustaque  servant 
Busta  neque  avelli  possunt,  nox  humida  donec 
Invertit  caelum  stellis  ardentibus  aptum. 

Nec  minus  et  miseri  diversa  in  parte  Latini 
Innumeras  struxere  pyras  et  corpora  partim 
Multa  virum  terrae  infodiunt  avectaque  partim 
Finitimos  tollunt  in  agros  urbique  remittunt. 

Cetera  confusaeque  ingentem  caedis  acervum 
Nec  numero  nec  honore  cremant;  tunc  undique  vasti 
Certatim  crebris  conlucent  ignibus  agri. 

Tertia  lux  gelidam  caelo  dimoverat  umbram: 
Maerentes  altum  cinerem  et  confusa  ruebant 
Ossa  focis  tepidoque  onerabant  aggere  terrae. 

Iam  vero  in  tectis,  praedivitis  urbe  Latini , 

Praecipuus  fragor  et  longi  pars  maxuma  luctus. 

Hic  matres  miseraeque  nurus,  hic  cara  sororum 
Pectora  maerentum  puerique  parentibus  orbi 
Dirum  exsecrantur  bellum  Turnique  hymenaeos; 
Ipsum  armis  ipsumque  iubent  decernere  ferro. 

Qui  regnum  Italiae  et  primos  sibi  poscat  honores. 
Ingravat  haec  saevus  Drances  solumque  vocari 

Testatur,  solum  posci  in  certamina  Turnum. 

Multa  simul  contra  variis  sententia  dictis 

Pro  Turno,  et  magnum  reginae  nomen  obumbrat, 

Multa  virum  meritis  sustentat  fama  tropaeis. 

225  Hos  inter  motus,  medio  in  flagrante  tumultu, 
Ecce  super  maesti  magna  Diomedis  ab  urbe 
Legati  responsa  ferunt:  nihil  omnibus  actum 
Tantorum  inpensis  operum,  nil  dona  neque  aurum 
Nec  magnas  valuisse  preces,  alia  arma  Latinis 
230  Quaerenda  aut  pacem  Troiano  ab  rege  petendum. 
Deficit  ingenti  luctu  rex  ipse  Latinus. 

Fatalem  Aenean  manifesto  numine  ferri 
Admonet  ira  deum  tumulique  ante  ora  recentes. 
Ergo  concilium  magnum  primosque  suorum 
235  Imperio  accitos  alta  intra  limina  cogit. 

Olli  convenere  ruuntque  ad  regia  plenis 
Tecta  viis.  Sedet  in  mediis  et  maxumus  aevo 
Et  primus  sceptris  haud  laeta  fronte  Latinus. 

Atque  hic  legatos  Aetola  ex  urbe  remissos, 

240  Quae  referant,  fari  iubet  et  responsa  reposcit 
Ordine  cuncta  suo.  Tum  facta  silentia  linguis, 

Et  Venulus  dicto  parens  ita  farier  infit: 

Vidimus,  o cives,  Diomedem  Argivaque  castra 
Atque  iter  emensi  casus  superavimus  omnis 
245  Coiitigimusque  manum,  qua  concidit  Ilia  tellus. 

Ille  urbem  Argyripam  patriae  cognomine  gentis 
Victor  Gargani  condebat  Iapygis  arvis. 

Postquam  introgressi  et  coram  data  copia  fandi. 
Munera  praeferimus,  nomen  patriamque  docemus, 
250  Qui  bellum  intulerint,  quae  caussa  attraxerit  Arpos. 
Auditis  ille  haec  placido  sic  reddidit  ore: 

O fortunatae  gentes,  Saturnia  regna. 

Antiqui  Ausonii,  quae  vos  fortuna  quietos 
Sollicitat  suadetque  ignota  lacessere  bella? 

255  Quicumque  Iliacos  ferro  violavimus  agros,  — 

Mitto  ea,  quae  muris  bellando  exhausta  sub  altis, 
Quos  Simois  premat  ille  viros  — infanda  per  orbem 
Supplicia  et  scelerum  poenas  expendimus  omnes. 
Vel  Priamo  miseranda  manus;  scit  triste  Minervae 
260  Sidus  et  Euboicae  cautes  ultorque  Caphereus. 

Militia  ex  illa  diversum  ad  litus  abacti 

Atrides  Protei  Menelaus  adusque  columnas 
Exsulat,  Aetnaeos  vidit  Cyclopas  Ulixes. 

Ipse  Mycenaeus  magnorum  ductor  Achivom  266 

Coniugis  infandae  prima  intra  limina  dextra 

Oppetiit,  devictam  Asiam  subsedit  adulter.  268 

Regna  Neoptolemi  referam  versosque  penatis  264 

Idomenei?  Libycone  habitantis  litore  Locros?  265 

Invidisse  deos,  patriis  ut  redditus  aris  269 

Coniugium  optatum  et  pulchram  Calydona  viderem?  270 

Nunc  etiam  horribili  visu  portenta  sequuntur 
Et  socii  amissi  petierunt  aethera  pinnis 
Flurainibusque  vagantur  aves  — heu  dira  meorum 
Supplicia!  — et  scopulos  lacrimosis  vocibus  inplent. 

Haec  adeo  ex  illo  mihi  iam  speranda  fuerunt  275 

Tempore,  cum  ferro  caelestia  corpora  demens 
Adpetii  et  Veneris  violavi  volnere  dextram. 

Ne  vero,  ne  me  ad  talis  inpellite  pugnas. 

Nec  mihi  cum  Teucris  ullum  post  eruta  bellum 

Pergama  nec  veterum  memini  laetorve  malorum.  280 

Munera,  quae  patriis  ad  me  portatis  ab  oris. 

Vertite  ad  Aenean.  Stetimus  tela  aspera  contra 
Contulimusque  manus:  experto  credite,  quantus 
In  clipeum  adsurgat,  quo  turbine  torqueat  hastam. 

Si  duo  praeterea  talis  Idaea  tulisset  285 

Terra  viros,  ultro  Inachias  venisset  ad  urbes 
Dardanus  et  versis  lugeret  Graecia  fatis. 

Quidquid  apud  durae  cessatum  est  moenia  Troiae, 

Hectoris  Aeneaeque  manu  victoria  Graium 

Haesit  et  in  decimum  vestigia  rettulit  annum.  290 

Ambo  animis,  ambo  insignes  praestantibus  armis; 

Hic  pietate  prior.  Coeant  in  foedera  dextrae. 

Qua  datur;  ast  armis  concurrant  arma  cavete. 

Et  responsa  simul  quae  sint,  rex  optume,  regis 
Audisti  et  quae  sit  magno  sententia  bello.  295 

Vix  ea  legati,  variusque  per  ora  cucurrit 
Ausonidum  turbata  fremor;  ceu  saxa  morantur 
Cum  rapidos  amnis,  fit  clauso  gurgite  murmur 
Vicinaeque  fremunt  ripae  crepitantibus  undis. 

Ut  primum  placati  animi  et  trepida  ora  quierunt,  300 

Praefatus  divos  solio  rex  infit  ab  alto : 

Ante  equidem  summa  de  re  statuisse,  Latini, 

Et  vellem  et  fuerat  melius;  non  tempore  tali 
Cogere  concilium,  cum  muros  adsidet  hostis. 

305  Bellum  inportunum,  cives,  cum  gente  deorum 
Invictisque  viris  gerimus,  quos  nulla  fatigant 
Proelia  nec  victi  possunt  absistere  ferro. 

Spem  si  quam  adscitis  Aetolum  habuistis  in  armis. 

Ponite.  Spes  sibi  quisque;  sed  haec  quam  angusta,  videtis. 
310  Cetera  qua  rerum  iaceant  perculsa  ruina. 

Ante  oculos  interque  manus  sunt  omnia  vestras. 

Nec  quemquam  incuso : potuit  quae  plurima  virtus 
Esse,  fuit;  toto  certatum  est  corpore  regni. 

Nunc  adeo,  quae  sit  dubiae  sententia  menti , 

315  Expediam  et  paucis  — animos  adhibet^  — docebo. 

Est  antiquus  ager  Tusco  mihi  proxumus  amni, 

Longus  in  occasum,  finis  super  usque  Sicanos; 

Aurunci  Rutulique  serunt  et  vomere  duros 
Exercent  collis  atque  horum  asperrima  pascunt. 

320  Haec  omnis  regio  et  celsi  plaga  pinea  montis 
Cedat  amicitiae  Teucrorum,  et  foederis  aequas 
Dicamus  leges  sociosque  in  regna  vocemus; 

Considant,  si  tantus  amor,  et  moenia  condant. 

Sin  alios  finis  aliamque  capessere  gentem 
325  Est  animus  possuntque  solo  decedere  nostro. 

Bis  denas  Italo  texamus  robore  navis, 

Seu  pluris  conplere  valent;  iacet  omnis  ad  undam 
Materies;  ipsi  numerumque  modumque  carinis 
Praecipiant;  nos  aera,  manus,  navalia  demus. 

330  Praeterea,  qui  dicta  ferant  et  foedera  firment. 

Centum  oratores  prima  de  gente  Latinos 
Ire  placet  pacisque  manu  praetendere  ramos , 

Munera  portantis  aurique  eborisque  talenta 
Et  sellam  regni  trabeamque  insignia  nostri. 

335  Consulite  in  medium  et  rebus  succurrite  fessis. 

Tum  Drances,  idem  infensus,  quem  gloria  Turni 
Obliqua  invidia  stimulisque  agitabat  amaris. 

Largus  opum  et  lingua  melior,  sed  frigida  bello 
Dextera,  consiliis  habitus  non  futilis  auctor, 

340  Seditione  potens;  genus  huic  materna  superbum 
Nobilitas  dabat,  incertum  de  patre  ferebat; 

Surgit  et  his  onerat  dictis  atque  aggerat  iras: 

Rem  nulli  obscuram  nostrae  nec  vocis  egentem 
Consulis,  0 bone  rex:  cuncti  se  scire  fatentur. 

Quid  fortuna  ferat  populi,  sed  dicere  mussant. 

Det  libertatem  fandi  flatusque  remittat, 

Cuius  ob  auspicium  ibfaustum  moresque  sinistros  — 

Dicam  equidem,  licet  arma  mihi  mortemqiie  minetur  — 

Lumina  tot  cecidisse  ducum  totamque  videmus 
Consedisse  urbem  luctu,  dum  Troia  temptat 
Castra  fugae  fidens  et  caelum  territat  armis. 

Unum  etiam  donis  istis,  quae  plurima  mitti 
Dardanidis  dicique  iubes,  unum,  optume  regum, 

Adicias,  nec  te  ullius  violentia  vincat. 

Quin  natam  egregio  genero  dignisque  hymenaeis 
Des,  pater,  et  pacem  hanc  aeterno  foedere  firmes. 

Quod  si  tantus  habet  mentes  et  pectora  terror. 

Ipsum  obtestemur  veniamque  oremus  ab  ipso : 

Cedat,  ius  proprium  regi  patriaeque  remittat. 

Quid  miseros  totiens  in  aperta  pericula  civis 
Proicis,  0 Latio  caput  horum  et  caussa  malorum? 

Nulla  salus  bello,  pacem  te  poscimus  omnes, 

Turne,  simul  pacis  solum  inviolabile  pignus. 

Primus  ego , invisum  quem  tu  tibi  fingis  et  esse 
Nil  moror,  en  supplex  venio.  Miserere  tuorum. 

Pone  animos  et  pulsus  abi.  Sat  funera  fusi 
Vidimus,  ingentis  et  desolavimus  agros. 

Aut,  si  fama  movet,  si  tantum  pectore  robur 
Concipis  et  si  adeo  dotalis  regia  cordi  est. 

Aude  atque  adversum  fidens  fer  pectus  in  hostem. 

Scilicet,  ut  Turno  contingat  regia  coniunx 
Nos,  animae  viles,  inhumata  infletaque  turba 
Sternamur  campis.  Etiam  tu,  si  qua  tibi  vis. 

Si  patrii  quid  Martis  habes , illum  aspice  contra , 

Qui  vocat. 

Talibus  exarsit  dictis  violentia  Turni , 

Dat  gemitum  rumpitque  has  imo  pectore  voces: 

Larga  quidem,  Drance,  semper  tibi  copia  fandi 
Tum,  cum  bella  manus  poscunt,  patribusque  vocatis 
Primus  ades.  Sed  non  replenda  est  curia  verbis. 

Quae  tuto  tibi  magna  volant,  dum  distinet  hostem 
Agger  moerorum  nec  inundant  sanguine  fossae. 

Proinde  tona  eloquio,  solitum  tibi,  meque  timoris 
Argue  tu,  Drance,  quando  tot  stragis  acervos 
Teucrorum  tua  dextra  dedit  passimque  tropaeis 


A en.  XI,  356.  firmes  M^R  iungas  M^. 

14* 


345 

350 

355 

360 

365 

370 

375 

380 

385 


212 


P.  VERGILI  MARONIS 


Insignis  agros.  Possit  quid  vivida  virtus, 

Experiare  licet,  nec  longe  scilicet  hostes 
Quaerendi  nobis,  circumstant  undique  muros. 

Imus  in  adversos?  — Quid  cessas?  an  tibi  Mavors 
390  Ventosa  in  lingua  pedibusque  fugacibus  istis 
Semper  erit? 

Pulsus  ego?  aut  quisquam  merito,  foedissime,  pulsum 
Arguet,  Iliaco  tumidum  qui  crescere  Thybrim 
Sanguine  et  Euandri  totam  cum  stirpe  videbit 
395  Procubuisse  domum  atque  exutos  Arcadas  armis? 

Haud  ita  me  experti  Bitias  et  Pandarus  ingens 
Et  quos  mille  die  victor  sub  Tartara  misi 
Inclusus  muris  hostilique  aggere  saeptus. 

„Nulla  salus  bello.“  Capiti  cane  talia,  demens, 

400  Dardanio  rebusque  tuis.  Proinde  omnia  magno 
Ne  cessa  turbare  metu  atque  extollere  viris 
Gentis  bis  victae,  contra  premere  arma  Latini. 

Nunc  et  Myrmidonum  proceres  Phrygia  arma  tremescunt, 
Nunc  et  Tydides  et  Larissaeus  Achilles, 

405  Amnis  et  Hadriacas  retro  fugit  Aufidus  undas. 

Vel  cum  se  pavidum  contra  mea  iurgia  fingit 
Artificis  scelus  et  formidine  crimen  acerbat. 

Numquam  animam  talem  dextra  hac  — absiste  moveri  — 
Amittes:  habitet  tecum  et  sit  pectore  in  isto. 

410  Nunc  ad  te  et  tua  magna,  pater,  consulta  revertor. 

Si  nullam  nostris  ultra  spem  ponis  in  armis. 

Si  tam  deserti  sumus  et  semel  agmine  verso 
Funditus  occidimus  neque  habet  Fortuna  regressum, 
Oremus  pacem  et  dextras  tendamus  inertis. 

415  Quamquam  o si  solitae  quicquam  virtutis  adesset! 

Ille  mihi  ante  alios  fortunatusque  laborum 
Egregiusque  animi,  qui,  ne  quid  tale  videret. 

Procubuit  moriens  et  humum  semel  ore  momordit. 

Sin  et  opes  nobis  et  adhuc  intacta  iuventus 
420  Auxilioque  urbes  Italae  populique  supersunt. 

Sin  et  Troianis  cum  multo  gloria  venit 
Sanguine:  — sunt  illis  sua  funera,  parque  per  omnis 
Tempestas  — cur  indecores  in  limine  primo 
Deficimus?  cur  ante  tubam  tremor  occupat  artus? 

425  Multa  dies  variique  labor  mutabilis  aevi 
Rettulit  in  melius,  multos  alterna  revisens 

Lusit  et  in  solido  rursus  Fortuna  locavit. 

Non  erit  auxilio  nobis  Aetolus  et  Arpi; 

At  Messapus  erit  felixque  Tolumnius  et  quos 
Tot  populi  misere  duces,  nec  parva  sequetur 
Gloria  delectos  Latio  et  Laurentibus  agris. 

Est  et  Volscorum  egregia  de  gente  Camilla 
Agmen  agens  equitum  et  florentis  aere  catervas. 

Quod  si  me  solum  Teucri  in  certamina  poscunt 
Idque  placeWantumque  bonis  communibus  obsto, 

Non  adeo  has  exosa  manus  Victoria  fugit, 

Ut  tanta  quicquam  pro  spe  temptare  recusem. 

Ibo  animis  contra,  vel  magnum  praestet  Achillen 
Factaque  Volcani  manibus  paria  induat  arma 
Ille  licet.  Vobis  animam  hanc  soceroque  Latino 
Turnus  ego,  haud  ulli  veterum  virtute  secundus. 

Devovi.  „Solum  Aeneas  vocat.“  Et  vocet  oro; 

Nec  Drances  potius,  sive  est  haec  ira  deorum , 

Morte  luat,  sive  est  virtus  et  gloria,  tollat. 

Illi  haec  inter  se  dubiis  de  rebus  agebant 
Certantes:  castra  Aeneas  aciemque  movebat. 

Nuntius  ingenti  per  regia  tecta  tumultu 
Ecce  ruit  magnisque  urbem  terroribus  inplet : 

Instructos  acie  Tiberino  a flumine  Teucros 
Tyrrhenamque  manum  totis  descendere  campis. 

Extemplo  turbati  animi  concussaque  volgi 
Pectora  et  arrectae  stimulis  haud  mollibus  irae. 

Arma  manu  trepidi  poscunt,  fremit  arma  iuventus , 

Flent  maesti  mussantque  patres.  Hic  undique  clamor 
Dissensu  vario  magnus  se  tollit  ad  auras : 

Haud  secus  atque  alto  in  luco  cum  forte  catervae 
Consedere  avium  piscosove  amne  Padusae 
Dant  sonitum  rauci  per  stagna  loquacia  cycni. 

Immo,  ait,  o cives,  arrepto  tempore  Turnus, 

Cogite  concilium  et  pacem  laudate  sedentes ; 

Uli  armis  in  regna  ruunt.  Nec  plura  locutus 
Corripuit  sese  et  tectis  citus  extulit  altis. 

Tu,  Voluse,  armari  Volscorum  edice  maniplis; 

Duc,  ait,  et  Rutulos.  Equitem,  Messapus,  in  armis, 

Et  cum  fratre  Coras,  latis  diffundite  campis. 

Pars  aditus  urbis  firmet  turrisque  capessat; 

Cetera,  qua  iusso  mecum  manus  inferat  arma. 

Ilicet  in  muros  tota  discurritur  urbe. 

Concilium  ipse  pater  et  magna  incepta  Latinus 
470  Deserit  ac  trfsti  turbatus  tempore  differt 
Multaque  se  incusat,  qui  non  acceperit  ultro 
Dardanium  Aenean  generumque  adsciverit  urbi. 
Praefodiunt  alii  portas  aut  saxa  sudesque 
Subvectant.  Bello  dat  signum  rauca  cruentum 
475  Bucina.  Tum  muros  varia  cinxere  corona 
Matronae  puerique,  vocat  labor  ultimus  omnis. 

Nec  non  ad  templum  summasque  ad  Palladis  arces  ^ 
Subvehitur  magna  matrum  regina  caterva 
Dona  ferens  iuxtaque  comes  Lavinia  virgo, 

480  Caussa  mali  tanti,  oculos  deiecta  decoros. 

Succedunt  matres  et  templum  ture  vaporant 
Et  maestas  alto  fundunt  de  limine  voces : 

Armipotens,  praeses  belli,  Tritonia  virgo. 

Frange  manu  telum  Phrj^gii  praedonis  et  ipsum 
485  Pronum  sterne  solo  portisque  effunde  sub  altis. 
Cingitur  ipse  furens  certatim  in  poelia  Turnus, 
lamque  adeo  rutilum  thoraca  indutus  aenis 
Horrebat  squamis  surasque  incluserat  auro, 

Tempora  nudus  adhuc,  laterique  accinxerat  ensem 
490  Fulgebatque  alta  decurrens  aureus  arce 

Exsultatque  animis  et  spe  iaig^  praecipit  hostem: 
Qualis  ubi  abruptis  fugit  praesepia  vinclis 
Tandem  liber  equus  campoque  potitus  aperto 
Aut  ille  in  pastus  armentaque  tendit  equarum 
495  Aut  adsuetus  aquae  perfundi  flumine  noto 
Emicat  arrectisque  fremit  cervicibus  alte 
Luxurians  luduntque  iubae  per  colla,  per  armos. 

Obvia  cui  Volscorum  acie  comitante  Camilla 
Occurrit  portisque  ab  equo  regina  sub  ipsis 
500  Desiluit,  quam  tota  cohors  imitata  relictis 
Ad  terram  defluxit  equis;  tum  talia  fatur: 

Turne,  sui  merito  si,qua  est  fiducia  forti. 

Audeo  et  Aeneadum  promitto  occurrere  turmae 
Solaque  Tyrrhenos  equites  ire  obvia  contra. 

505  Me  sine  prima  manu  temptare  pericula  belli, 

Tu  pedes  ad  muros  subsiste  et  moenia  serva. 

Turnus  ad  haec  oculos  horrenda  in  virgine  fixus : 

0 decus  Italiae  virgo,  quas  dicere  grates 

Quasve  referre  parem?  sed  nunc,  est  omnia  quando 

Iste  animus  supra,  mecum  partire  laborem.  510 

Aeneas,  ut  fama  fidem  missique  reportant 

Exploratores , equitum  levia  inprobus  arma 

Praemisit,  quaterent  campos;  ipse  ardua  montis 

Per  deserta  iugo  superans  adventat  ad  urbem. 

Furta  paro  belli  convexo  in  tramite  silvae,  515 

Ut  bivias  armato  obsidam  milite  fauces. 

Tu  Tyrrhenum  equitem  collatis  excipe  signis , 

Tecum  acer  Messapus  erit  turmaeque  Latinae 
Tiburtique  manus,  ducis  et  tu  concipe  curam. 

Sic  ait  et  paribus  Messapum  in  proelia  dictis  520 

Hortatur  sociosque  duces  et  pergit  in  hostem. 

Est  curvo  anfractu  valles,  adcommoda  fraudi 

Armorumque  dolis,  quam  densis  frondibus  atrum 

Urguet  utrimque  latus,  tenuis  quo  semita  ducit 

Angustaeque  ferunt  fauces  aditusque  maligni.  525 

Hanc  super  in  speculis  summoque  in  vertice  montis 

Planities  ignota  iacet  tutique  recessus , 

Seu  dextra  laevaque  velis  occurrere  pugnae 
Sive  instare  iugis  et  grandia  volvere  saxa. 

Huc  iuvenis  nota  fertur  regione  viarum  530 

Arripuitque  locum  et  silvis  insedit  iniquis. 

Velocem  interea  superis  in  sedibus  Opim, 

Unam  ex  virginibus  sociis  sacraque  caterva, 

Conpellabat  et  has  tristis  Latonia  voces 

Ore  dabat:  Graditur  bellum  ad  crudele  Camilla,  535 

0 virgo,  et  nostris  nequiquam  cingitur  armis, 

Cara  mihi  ante  alias.  Neque  enim  novus  iste  Dianae 
Venit  amor  subitaque  animum  dulcedine  movit. 

Pulsus  ob  invidiam  regno  virisque  superbas 

Priverno  antiqua  Metabus  cum  excederet  urbe,  540 

Infantem  fugiens  media  inter  proelia  belli 
Sustulit  exsilio  comitem  matrisque  vocavit 
Nomine  Casmillae  mutata  parte  Camillam. 

Ipse  sinu  prae  se  portans  iuga  longa  petebat 

Solorum  nemorum:  tela  undique  saeva  premebant  545 

Et  circumfuso  volitabant  milite  Volsci. 

Ecce,  fugae  medio,  summis  Amasenus  abundans 
Spumabat  ripis,  tantus  se  nubibus  imber 

Ruperat.  Ille  innare  parans  infantis  amore 
550  Tardatur  caroque  oneri  timet.  Omnia  secum 
Versanti  subito  vix  haec  sententia  sedit: 

Telum  inmane,  manu  valida  quod  forte  ferebat 
Bellator,  solidum  nodis  et  robore  cocto, 

Iluic  natam  libro  et  silvestri  subere  clausam 
555  Inplicat  atque  habilem  mediae  circumligat  hastae; 
Quam  dextra  ingenti  librans  ita  ad  aethera  fatur: 
Alma,  tibi  hanc,  nemorum  cultrix,  Latonia  virgo. 
Ipse  pater  famulam  voveo;  tua  prima  per  auras 
Tela  tenens  supplex  hostem  fugit.  Accipe,  testor, 
560  Diva  tuam , quae  nunc  dubiis  committitur  auris. 
Dixit  et  adducto  contortum  hastile  lacerto 
Inmittit:  sonuere  undae,  rapidum  super  amnem 
Infelix  fugit  in  iaculo  stridente  Camilla. 

At  Metabus  magna  propius  iam  urguente  caterva 
565  Dat  sese  fluvio  atque  hastam  cum  virgine  victor 
Gramineo,  donum  Triviae,  de  caespite  vellit. 

Non  illum  tectis  ullae,  non  moenibus  urbes 
Accepere  neque  ipse  manus  feritate  dedisset: 
Pastorum  et  solis  exegit  montibus  aevum. 

570  Hic  natam  in  dumis  interque  horrentia  lustra 
Armentalis  equae  mammis  et  lacte  ferino 
Nutribat  teneris  inmulgens  ubera  labris. 

Utque  pedum  primis  infans  Vestigia  plantis 
Institerat,  iaculo  palmas  armavit  acuto 
575  Spiculaque  ex  umero  parvae  suspendit  et  arcum. 
Pro  crinali  auro,  pro  longae  tegmine  pallae 
Tigridis  exuviae  per  dorsum  a vertice  pendent. 
Tela  manu  iam  tum  tenera  puerilia  torsit 
Et  fundam  tereti  circum  caput  egit  habena 
580  Strymoniamque  gruem  aut  album  deiecit  olorem. 
Multae  illam  frustra  Tyrrhena  per  oppida  matres 
Optavere  nurum , sola  contenta  Diana 
Aeternum  telorum  et  virginitatis  amorem 
Intemerata  colit.  Vellem  haud  correpta  fuisset 
585  Militia  tali  conata  lacessere  Teucros  : 

Cara  mihi  comitumque  foret  nunc  una  mearum. 
Verum  age,  quandoquidem  fatis  urguetur  acerbis, 
Labere,  Nympha,  polo  firiisque  invise  Latinos, 

Tristis  ubi  infausto  committitur  omine  pugna. 

Haec  cape  et  ultricem  pharetra  deprome  sagittam: 
Hac,  quicumque  sacrum  violarit  volnere  corpus, 
Tros  Italusque,  mihi  pariter  det  sanguine  poenas. 
Post  ego  nube  cava  miserandae  corpus  et  arma 
Inspoliata  feram  tumulo  patriaeque  reponam. 
Dixit,  at  illa  levis  caeli  delapsa  per  auras 
Insonuit  nigro  circumdata  turbine  corpus. 

At  manus  interea  muris  Troiana  propinquat 
Etruscique  duces  equitumque  exercitus  omnis, 
Conpositi  numero  in  turmas.  Fremit  aequore  toto 
Insultans  sonipes  et  pressis  pugnat  habenis 
Huc  conversus  et  huc,  tum  late  ferreus  hastis 
Horret  ager  campique  armis  sublimibus  ardent. 
Nec  non  Messapus  contra  celeresque  Latini 
Et  cum  fratre  Coras  et  virginis  ala  Camillae 
Adversi  campo  ad  parent  hastasque  reductis 
Protendunt  longe  dextris  et  spicula  vibrant. 
Adventusque  virum  fremitusque  ardescit  equorum, 
lamque  intra  iactum  teli  progressus  uterque 
Substiterat:  subito  erumpunt  clamore  furentisque 
Exhortantur  equos;  fundunt  simul  undique  tela, 
Crebra,  nivis  ritu,  caelumque  obtexitur  umbra. 
Continuo  adversis  Tyrrhenus  et  acer  Aconteus 
Conixi  incurrunt  hastis  primique  ruinam 
Dant  sonitu  ingenti  perfractaque  quadrupedantum 
Pectora  pectoribus  rumpunt;  excussus  Aconteus 
Fulminis  in  morem  aut  tormento  ponderis  acti 
Praecipitat  longe  et  vitam  dispergit  in  auras. 
Extemplo  turbatae  acies  versique  Latini 
Reiciunt  parmas  et  equos  ad  moenia  vertunt. 
Troes  agunt,  princeps  turmas  inducit  Asilas. 
lamque  propinquabant  portis  rursusque  Latini 
Clamorem  tollunt  et  mollia  colla  reflectunt: 

Hi  fugiunt  penitusque  datis  referuntur  habenis. 
Qualis  ubi  alterno  procurrens  gurgite  pontus 
Nunc  ruit  ad  terram  scopulosque  superiacit  unda 
Spumeus  extremamque  sinu  perfundit  harenam; 
Nunc  rapidus  retro  atque  aestu  revoluta  resorbens 

Saxa  fugit  litusque  vado  labente  relinquit. 

Bis  Tusci  Rutulus  egere  ad  moenia  versos, 

630  Bis  reiecti  armis  respectant  terga  tegentes. 

Tertia  sed  postquam  congressi  in  proelia  totas 
Inpiicuere  inter  se  acies  legitque  virum  vir: 

Tum  vero  et  gemitus  morientum  et  sanguine  in  alto 
Armaque  corporaque  et  permixti  caede  virorum 
635  Semianimes  volvuntur  equi:  pugna  aspera  surgit. 
Orsilochus  Remuli,  quando  ipsum  horrebat  adire, 
Hastam  intorsit  equo  ferrumque  sub  aure  reliquit. 

Quo  sonipes  ictu  furit  arduus  altaque  iactat 
Vulneris  in  patiens  arrecto  pectore  crura. 

640  Volvitur  ille  excussus  humi.  Catillus  lullan 

Ingentemque  animis,  ingentem  corpore  et  armis, 
Deicit  Herminium,  nudo  cui  vertice  fulva 
Caesaries  nudique  umeri;  nec 'vulnera  terrent; 

Tantus  in  arma  patet.  Latos  huic  hasta  per  armos 
645  Acta  tremit  duplicatque  virum  transfixa  dolore. 
Funditur  ater  ubique  eruor,  dant  funera  ferro 
Certantes  pulchramque  petunt  per  vulnera  mortem. 

At  medias  inter  caedes  exsultat  Amazon 
Unum  exserta  latus  pugnae,  pharetrata  Camilla, 

650  Et  nunc  lenta  manu  spargens  hastilia  denset. 

Nunc  validam  dextra  rapit  indefessa  bipennem; 
Aureus  ex  umero  sonat  arcus  et  arma  Dianae. 

Illa  etiam,  si  quando  in  tergum  pulsa  recessit, 

Spicula  converso  fugientia  dirigit  arcu. 

655  At  circum  lectae  comites,  Larinaque  virgo 
Tullaque  et  aeratam  quatiens  Tarpeia  securim, 
Italides,  quas  ipsa  decus  sibi  dia  Camilla 
Delegit  pacisque  bonas  bellique  ministras: 

Quales  Threiciae  cum  flumina  Thermodontis 
660  Pulsant  et  pictis  bellantur  Amazones  armis. 

Seu  circum  Hippolyten  seu  cum  se  Martia  curru 
Penthesilea  refert  magnoque  ululante  tumultu 
Feminea  exsultant  lunatis  agmina  peltis. 

Quem  telo  primum,  quem  postremum,  aspera  virgo, 
665  Oeicis?  aut  quot  humi  morientia  corpora  fundis? 
Euneum  Clytio  primum  patre,  cuius  apertum 
Adversi  longa  transverberat  abiete  pectus. 

Sanguinis  ille  vomens  rivos  cadit  atque  cruentam 
Mandit  humum  moriensque  suo  se  in  volnere  versat. 
670  Tum  Lirim  Pagasumque  super;  quorum  alter  habenas 

Suffosso  revolutus  equo  dum  colligit,  alter 
Dum  subit  ac  dextram  labenti  tendit  inermem , 
Praecipites  pariterque  ruunt.  His  addit  Amastrum 
Hippotaden  sequiturque  incumbens  eminus  hasta 
Tereaque  Harpalycumque  et  Demophoonta  Chromimque 
Quotque  emissa  manu  contorsit  spicula  virgo, 

Tot  Phrygii  cecidere  viri.  Procul  Ornytus  armis 
Ignotis «t  equo  venator  Iapyge  fertur. 

Cui  pellis  latos  umeros  erepta  iuvenco 
Pugnatori  operit,  caput  ingens  oris  hiatus 
Et  malae  texere  lupi  cum  dentibus  albis 
Agrestisque  manus  armat  sparus^;  ipse  catervis 
Vertitur  in  mediis  et  toto  vertice  supra  est. 

Hunc  illa  exceptum,  neque  enim  labor  agmine  verso, 
Traicit  et  super  haec  inimico  pectore  fatur: 

Silvis  te,  Tyrrhene,  feras  agitare  putasti? 

Advenit  qui  vestra  dies  muliebribus  armis 
Verba  redarguerit.  Nomen  tamen  haud  leve  patrum 
Manibus  hoc  referes,  telo  cecidisse  Camillae. 

Protinus  Orsilochum  et  Buten,  duo  maxuma  Teucrum 
Corpora:  sed  Buten  aversum  cuspide  fixit 
Loricam  galeamque  inter,  qua  colla  sedentis 
Lucent  et  laevo  dependet  parma  lacerto; 

Orsilochum,  fugiens  magnumque  agitata  per  orbem. 
Eludit  gyro  interior  sequiturque  sequentem; 

Tum  validam  perque  arma  viro  perque  ossa  securim 
Altior  exsurgens  oranti  et  multa  precanti 
Congeminat;  volnus  calido  rigat  ora  cerebro. 

Incidit  huic  subitoque  aspectu  territus  haesit 
Appenninicolae  bellator  filius  Auni, 

Haud  Ligurum  extremus,  dum  fallere  fata  sinebant. 
Isque,  ubi  se  nullo  iam  cursu  evadere  pugnae 
Posse  neque  instantem  reginam  avertere  cernit. 

Consilio  versare  dolos  ingressus  et  astu. 

Incipit  haec:  Quid  tam  egregium,  si  femina  forti 
Fidis  equo?  Dimitte  fugam  et  te  comminus  aequo 
Mecum  crede  solo  pugnaeque  accinge  pedestri: 

Iam  nosces,  ventosa  ferat  cui  gloria  fraudem. 

Dixit,  at  iHa  furens  acrique  accensa  dolore 
Tradit  equum  comiti  paribusque  resistit  in  armis , 

Ense  pedes  hudo  puraque  interrita  parma. 

At  iuvenis  Vicisse  dolo  ratus  avolat  ipse, 

Haud  mora,  conversisque  fugax  aufertur  habenis 
Quadrupedemque  citum  ferrata  calce  fatigat. 

715  Vane  Ligus  frustraque  animis  elate  superbis, 

Nequiquam  patrias  temptasti  lubricus  artis. 

Nec  fraus  te  incolumem  fallaci  perferet  Auno.  ^ 

Haec  fatur  virgo  et  pernicibus  ignea  plantis  ^ 

Transit  equum  cursu  frenisque  adversa  prehensis 
720  Congreditur  poenasque  inimico  ex  sanguine  sumit: 

Quam  facile  accipiter  saxo  sacer  ales  ab  alto 
Consequitur  pinnis  sublimem  in  nube  columbam 
Conprensamque  tenet  pedibusque  eviscerat  uncis; 

Tum  eruor  et  volsae  labuntur  ab  aethere  plumae. 

725  At  non  haec  nullis  hominum  sator  atque  deorum 
Observans  oculis  summo  sedet  altus  Olympo. 

Tyrrhenum  genitor  Tarchonem  in  proelia  saeva 
Suscitat  et  stimulis  haud  mollibus  inicit  irast 
Ergo  inter  caedes  cedentiaque  agmina  Tarchon 
730  Fertur  equo  variisque  instigat  vocibus  alas 

Nomine  quemque  vocans  reficitque  in  proelia  pulsos. 
Quis  metus,  o numquam  dolituri,  o semper  inertes 
Tyrrheni,  quae  tanta  animis  ignavia  venit? 

Femina  palantis  agit  atque  haec  agmina  vertit! 

735  Quo  ferrum  quidv^  haec  gerimus  tela  inrita  dextris? 

At  non  in  Venerem  segnes  nocturnaque  bella 
Aut,  ubi  curva  choros  indixit  tibia  Bacchi, 

« Exspectate  dapes  et  plenae  pocula  mensae,  — 

Hic  amor,  hoc  studium  — dum  sacra  secundus  haruspex 
740  Nuntiet  ac  lucos  vocet  hostia  pinguis  in  altos. 

Haec  effatus  equum  in  medios,  moriturus  et  ipse, 

Concitat  et  Venulo  adversum  se  turbidus  offert 
Dereptumque  ab  equo  dextra  conplecitur  hostem 
Et  gremium  ante  suum  multa  vi  concitus  aufert. 

745  Tollitur  in  caelum  clamor  cunctique  Latini 

Convertere  oculos.  Volat  igneus  aequore  Tarchon 
Arma  virumque  ferens,  tum  summa  ipsius  ab  hasta 
Defringit  ferrum  et  partis  rimatur  apertas. 

Qua  volnus  letale  ferat;  contra  ille  repugnans 
750  Sustinet  a iugulo  dextram  et  vim  viribus  exit. 

Utque  volans  alte  raptum  cum  fulva  draconem 
Fert  aquila  inplicuitque  pedes  atque  unguibus  haesit, 
Saucius  at  serpens  sinuosa  volumina  versat  ^ 
Arrectisque  horret  squamis  et  sibilat  ore 
Arduus  insurgens,  illa  haud  minus  urguet  obunco 
Luctantem  rostro,  simul  aethera  verberat  alis : 

Haud  aliter  praedam  Tiburtum  ex  agmine  Tarchon 
Portat  ovans.  Ducis  exemplum  eventumque  secuti 
Maeonidae  incurrunt.  Tum  fatis  debitus  Arruns 
Velocem  iaculo  et  multa  prior  arte  Camillam 
Circuit  et,  quae  sit  fortuna  facillima,  temptat. 

Qua  se  cumque  furens  medio  tulit  agmine  virgo, 

Hac  Arruns  subit  et  tacitus  vestigia  lustrat; 

Qua  victrix  redit  illa  pedemque  ex  hoste  reportat. 

Hac  iuvenis  furtim  celeris  detorquet  habenas. 

Hos  aditus  iamque  hos  aditus  omnemque  pererrat 
Undique  circuitum  et  certam  quatit  inprobus  hastam. 
Forte  sacer  Cybelae  Chloreus  olimque  sacerdos 
Insignis  longe  Phrygiis  fulgebat  in  armis 
Spumantemque  agitabat  equum,  quem  pellis  aenis 
In  plumam  squamis  auro  conserta  tegebat. 

Ipse,  peregrina  ferrugine  clarus  et  ostro. 

Spicula  torquebat  Lycio  Gortynia  cornu; 

Aureus  ex  umeris  sonat  arcus  et  aurea  vati 
Cassida;  tum  croceam  chlamydemque  sinusque  crepantis 
Carbaseos  fulvo  in  nodum  collegerat  auro 
Pictus  acu  tunicas  et  barbara  tegmina  crurum. 

Tlunc  virgo,  sive  ut  templis  praefigeret  arma 
Troia,  captivo  sive  ut  se  ferret  in  auro. 

Venatrix  unum  ex  omni  certamine  pugnae 
Caeca  sequebatur  totumque  incauta  per  agmen 
Femineo  praedae  et  spoliorum  ardebat  amore: 

Telum  ex  insidiis  cum  tandem  tempore  capto 
Concitat  et  superos  Arruns  sic  voce  precatur: 

Summe  deum,  sancti  custos  Soractis  Apollo, 

Quem  primi  colimus,  cui  pineus  ardor  acervo 
Pascitur  et  medium  freti  pietate  per  ignem 
Cultores  multa  premimus  vestigia  pruna. 

Da,  pater,  hoc  nostris  aboleri  dedecus  armis. 
Omnipotens.  Non  exuvias  pulsaeve  tropaeum 

Virginis  aut  spolia  ulla  peto,  mihi  cetera  laudem 
Facta  ferent;  haec  dira  meo  dum  volnere  pestis 
Pulsa  cadat,  patrias  remeabo  inglorius  urbes. 

Audiit  et  voti  Phoebus  succedere  partem 
795  Mente  dedit,  partem  Volucris  dispersit  in  auras: 
Sterneret  ut  subita  turbatam  morte  Camillam, 

Adnuit  oranti;  reducem  ut  patria  alta  videret, 

Non  dedit,  inque  notos  vocem  vertere  procellae. 

Ergo,  ubi  missa  manu  sonitum  dedit  hasta  per  auras, 
800  Convertere  animos  acris  oculosque  tulere 

Cuncti  ad  reginam  Volsci.  Nihil  ipsa  nec  aurae 
Nec  sonitus  memor  aut  venientis  ab  aethere  teli, 
Hasta  sub  exsertam  donec  perlata  papillam 
Haesit  virgineumque  alte  bibit  acta  cruorem. 

805  Concurrunt  trepidae  comites  dominamque  ruentem 
Suscipiunt.  Fugit  ante  omnis  exterritus  Arruns 
Laetitia  mixtoque  metu  nec  iam  amplius  hastae 
Credere  nec  telis  occurrere  virginis  audet. 

Ac  velut  ille,  prius  quam  tela  inimica  sequantur, 

810  Continuo  in  montis  sese  avius  abdidit  altos 
Occiso  pastore  lupus  magnove  iuvenco , 

Conscius  audacis  facti,  caudamque  remulcens 
Subiecit  pavitantem  utero  silvasque  petivit: 

Haud  secus  ex  oculis  se  turbidis  abstulit  Arruns 
815  Contentusque  fuga  mediis  se  inmiscuit  armis. 

Illa  manu  moriens  telum  trahit,  ossa  sed  inter 
Ferreus  ad  costas  alto  stat  volnere  mucro. 

Labitur  exsanguis,  labuntur  frigida  leto 
Lumina,  purpureus  quondam  color  ora  reliquit. 

820  Tum  sic  exspirans  Accam,  ex  aequalibus  unam, 
Adloquitur,  tida  ante  alias  quae  sola  Camillae, 

Quicum  partiri  curas,  atque  haec  ita  fatur: 

Hactenus,  Acca  soror,  potui,  nunc  volnus  acerbum 
Conficit  et  tenebris  nigrescunt  omnia  circum. 

825  Elfuge  et  haec  Turno  mandata  novissima  perfer: 
Succedat  pugnae  Troianosque  arceat  urbe, 
lamque  vale.  Simul  his  dictis  linquebat  habenas 
Ad  terram  non  sponte  fluens.  Tum  frigida  toto 
Paulatim  exsolvit  se  corpore  lentaque  colla 
830  Et  captum  leto  posuit  caput  arma  relinquens 

Vitaque  cum  gemitu  fugit  indignata  sub  umbras. 

Tum  vero  inmensus  surgens  ferit  aurea  clamor 
Sidera,  deiecta  crudescit  pugna  Camilla, 

Incurrunt  densi  simul  omnis  copia  Teucrum 
Tyrrhenumque  duces  Euandrique  Arcades  alae. 

At  Triviae  custos  iamdudum  in  montibus  Opis 
Alta  sedet  summis  spectatque  interrita  pugnas; 

Utque  procul  medio  iuvenum  in  clamore  furentum 
Prospexit  tristi  multatam  morte  Camillam, 
Ingemuitque  deditque  has  imo  pectore  voces: 

Heu  nimium,  virgo,  nimium  crudele  luisti 
Supplicium  Teucros  conata  lacessere  bello! 

Nec  tibi  desertae  in  dumis  coluisse  Dianam 
Profuit  aut  nostras  umero  gessisse  sagittas. 

Non  tamen  inchscorem  tua  te  regina  reliquit 
Extrema  iam  in  morte;  neque  hoc  sine  nomine  letum 
Per  gentis  erit  aut  famam  patieris  inultae. 

Nam  quicumque  tuum  violavit  volnere  corpus. 

Morte  luet  merita.  Fuit  ingens  monte  sub  alto 
Regis  Dercenni  terreno  ex  aggere  bustum 
Antiqui  Laurentis  opacaque  ilice  tectum; 

Hic  dea  se  primum  rapido  pulcherrima  nisu 
Sistit  et  Arruntem  tumulo  speculatur  ab  alto. 

Ut  vidit  fulgentem  armis  ac  vana  tumentem : 

Cur  inquit,  diversus  abis?  huc  dirige  gressum, 

Huc  periture  veni,  capias  ut  digna  Camillae 
Praemia.  Tune  etiam  telis  moriere  Dianae? 

Dixit  et  aurata  volucrem  Threissa  sagittam 
Deprompsit  pharetra  cornuque  infensa  tetendit 
Et  duxit  longe,  donec  curvata  coirent 
Inter  se  capita  et  manibus  iam  tangeret  aequis. 

Laeva  aciem  ferri,  dextra  nervoque  papillam. 
Extemplo' teli  stridorem  aurasque  sonantis 
Audiit  una  Arruns  haesitque  in  corpore  ferrum. 

Illum  exspirantem  socii  atque  extrema  gementem 
Obliti  ignoto  camporum  in  pulvere  linquunt; 

Opis  ad  aetherium  pinnis  aufertur  Olympum. 

Prima  fugit  domina  amissa  levis  ala  Camillae; 
Turbati  fugiunt  Rutuli,  fugit  acer  Atinas, 

870  Disiectique  duces  desolatique  nianipli 

Tuta  petunt  et  equis  aversi  ad  moenia  tendunt. 

Nec  quisquani  instantis  Teucros  letumque  ferentis 
Sustentare  valet  telis  aut  sistere  contra, 

Sed  laxos  referunt  umeris  languentibus  arcus 
875  Quadrupedumque  putrem  cursu  quatit  ungula  campum. 
Volvitur  ad  muros  caligine  turbidus  atra 
Pulvis  et  e speculis  percussae  pectora  matres 
Femineum  clamorem  ad  caeli  sidera  tollunt. 

Qui  cursu  portas  primi  inrupere  patentis, 

880  Hos  inimica  super  mixto  premit  agmine  turba, 

Nec  miseram  elfugiunt  mortem , sed  limine  in  ipso , 
Moenibus  in  patriis  atque  intra  tuta  domprum 
Confixi  exspirant  animas.  Pars  claudere  portas. 

Nec  sociis  aperire  viam  nec  moenibus  audent 
885  Accipere  orantis,  oriturque  miserrima  caedes 
Defendentum  armis  aditus  inque  arma  ruentum. 

Exclusi  ante  oculos  lacrimantumque  ora  parentum 
Pars  in  praecipites  fossas  urguente  ruina 
Volvitur,  inmissis  pars  caeca  et  concita  frenis 
890  Arietat  in  portas  et  duros  obice  postis. 

Ipsae  de  muris  summo  certamine  matres,  — 

Monstrat  amor  verus  patriae  — ut  videre  Camillam , 
Tela  manu  trepidae  iaciunt  ac  robore  duro 
Stipitibus  ferrum  sudibusque  imitantur  obustis 
895  Praecipites  primaeque  mori  pro  moenibus  ardent. 
Interea  Turnum  in  silvis  saevissimus  inplet 
Nuntius  et  iuveni  ingentem  fert  Acca  tumultum: 

0 Deletas  Volscorum  acies,  cecidisse  Camillam, 

Ingruere  infensos  hostis  et  Marte  secundo 
900  Omnia  corripuisse,  metum  iam  ad  moenia  ferri. 

Ille  furens  — et  saeva  lovis  sic  numina  poscunt  — 
Deserit  obsessos  collis,  nemora  aspera  linquit.  * 

Vix  e conspectu  exierat  campumque  tenebat. 

Cum  pater  Aeneas  saltus  ingressus  apertos 
905  Exsuperatque  iugum  silvaque  evadit  opaca. 

Sic  ambo  ad  muros  rapidi  totoque  feruntur 
Agmine  nec  longis  inter  se  passibus  absunt. 

Ac  simul  Aeneas  fumantis  pulvere  campos 
Prospexit  longe  Laurentiaque  agmina  vidit, 

Et  saevum  Aenean  adgnovit  Turnus  in  armis 
Adventumque  pedum  Ilatusque  audivit  equorum. 

Continuoque  ineant  pugnas  et  proelia  temptent, 

Ni  roseus  fessos  iam  gurgite  Phoebus  Hibero 
Tinguat  equos  noctemque  die  labente  reducat. 

Considunt  castris  ante  urbem  et  moenia  vallant. 


A E N E I D 0 S 

LIBER  DUODECIMUS. 

Turnus  ut  infractos  adverso  Marte  Latinos 
Defecisse  videt,  sua  nunc  promissa  reposci, 

Se  signari  oculis,  ultro  inplacabilis  ardet 
Attollitque  animos.  Poenorum  qualis  in  arvis , 

Saucius  ille  gravi  venantum  volnere  pectus. 

Tum  demum  movet  arma  leo  gaudetque  comantis 
Excutiens  cervice  toros  lixumque  latronis 
Inpavidus  frangit  telum  et  fremit  ore  cruento: 

Haud  secus  accenso  gliscit  violentia  Turno. 

Tum  sic  adfatur  regem  atque  ita  turbidus  infit: 

Nulla  mora  in  Turno;  nihil  est,  quod  dicta  retractent 
Ignavi  Aeneadae  nec,  quae  pepigere,  recusent. 
Congredior.  Fer  sacra,  pater,  et  concipe  foedus. 

Aut  hac  Dardanium  dextra  sub  Tartara  mittam , 
Desertorem  Asiae,  — sedeant  spectentque  Latini  — 

Et  solus  ferro  crimen  commune  refellam. 

Aut  habeat  victos,  cedat  Lavinia  coniunx. 

Olli  «edato  respondit  corde  Latinus: 

0 praestans  animi  iuvenis,  quantum  ipse  feroci 
Virtute  exsuperas,  tanto  me  inpensius  aequum  est 
Consulere  atque  omnis  metuentem  expendere  casus. 
Sunt  tibi  regna  patris  Dauni,  sunt  oppida  capta 
Multa  manu,  nec  non  aurumque  animusque  Latino  est. 
Sunt  aliae  innuptae  Latio  et  Laurentibus  arvis, 

Nec  genus  indecores.  Sine  me  haec  haud  mollia  fatu 
Sublatis  aperire  dolis,  simul  hoc  animo  hauri: 

Me  natam  nulli  veterum  sociare  procorum 

Fas  erat,  idqiie  omnes  divique  hominesque  canebant 

Victus  amore  tui  cognato  sanguine  victus, 

30  Coniugis  et  maestae  lacrimis  vincla  omnia  rupi: 
Promissam  eripui  genero,  arma  inpia  sumpsi. 

Ex  illo  qui  me  casus,  quae  Turne,  sequantur 
fiella,  vides,  quantos  primus  patiare  labores. 

Bis  magna  victi  pugna  vix  urbe  fuemur 
35  Spes  Italas,  recalent  nostro  Tiberina  fluenta 
Sanguine  adhuc  campique  ingentes  ossibus  albent. 

Quo  referor  totiens?  quae  mentem  insania  mutat? 

Si  Turno  exstincto  socios  sum  adscire  paratus, 

Cur  non  incolumi  potius  certamina  tollo? 

40  Quid  consanguinei  Rutuli,  quid  cetera  dicet 
Italia,  ad  mortem  si  te  — Fors  dicta  refutet!  — 
Prodiderim  natam  et  conubia  nostra  petentem? 

Respice  res  bello  varias,  miserere  parentis 
Longaevi,  quem  nunc  maestum  patria  Ardea  longe 
45  Dividit.  Haudquaquam  dictis  violentia  Turni 
Flectitur,  exsuperat  magis  aegrescitque  medendo. 

Ut  primum  fari  potuit,  sic  institit  ore: 

Quam  pro  me  curam  geris,  hanc  precor,  optume,  pro  me 
Deponas  letumque  sinas  pro  laude  pacisci. 

50  Et  nos  tela,  pater,  ferrumque  haud  debile  dextra 
Spargimus,  et  nostro  sequitur  de  volnere  sanguis. 

Longe  illi  dea  mater  erit,  quae  nube  fugacem 
Feminea  tegat  et  vanis  sese  occulat  umbris. 

At  regina  nova  pugnae  conterrita  sorte 
55  Flebat  et  ardentem  generum  moritura  tenebat: 

Turne,  per  has  ego  te  lacrimas,  per  si  quis  Amatae 
Tangit  honos  animum,  — spes  tu  nunc  una,  senectae 
Tu  requies  miserae,  decus  imperiumque  Latini 
Te  penes,  in  te  omnis  domus  inclinata  recumbit  — 

60  Unum  oro:  desiste  manum  committere  Teucris. 

Qui  te  cumque  manent  isto  certamine  casus. 

Et  me,  Turne,  manent;  simul  haec  invisa  relinquam 
Lumina  nec  generum  Aenean  captiva  videbo. 

Accepit  vocem  lacrimis  Lavinia  matris 
65  Flagrantis  perfusa  genas,  cui  plurimus  ignem 
Subiecit  rubor  et  calefacta  per  ora  cucurrit. 

Indum  sanguineo  veluti  violaverit  ostro 

Si  quis  ebur  aut  mixta  rubent  ubi  lilia  multa 
Alba  rosa,  talis  virgo  dabat  ore  colores. 

Illum  turbat  amor  figilque  in  virgine  voltus. 

Ardet  in  arma  magis  paucisque  adfatur  Amatam: 

Ne,  quaeso,  ne  me  lacrimis  neve  omine  tanto 
Prosequere  in  duri  certamina  Martis  euntem, 

0 mater;  neque  enim  Turno  mora  libera  mortis. 
Nuntius  haec,  Idmon,  Phrygio  mea  dicta  tyranno 
Haud  placitura  refer:  Cum  primum  crastina  caelo 
Puniceis  invecta  rotis  Aurora  rubebit. 

Non  Teucros  agat  in  Rutulos;  Teucrum  arma  quiescant 
Et  Rutuli;  nostro  dirimamus  sanguine  bellum; 

Illo  quaeratur  coniunx  Lavinia  campo. 

Haec  ubr  dicta  dedit  rapidusque  in  tecta  recessit, 
Poscit  equos  gaudetque  tuens  ante  ora  frementis, 
Pilumno  quos  ipsa  decus  dedit  Orithyia, 

Qui  candore  nives  anteirent,  cursibus  auras. 
Circumstant  properi  aurigae  manibusque  lacessunt 
Pectora  plausa  cavis  et  colla  comantia  pectunt. 

Ipse  dehinc  auro  squalentem  alboque  orichalco 
Circumdat  loricam  umeris , simul  aptat  habendo 
Ensemque  clipeumque  et  rubrae  cornua  cristae, 

Ensem,  quem  Dauno  ignipotens  deus  ipse  parenti 
Fecerat  et  Stygia  candentem  tinxerat  unda. 

Exin,  quae  mediis  ingenti  adnixa  columnae 
Aedibus  adstabat,  validam  vi  corripit  hastam. 

Actoris  Aurunci  spolium,  quassatque  trementem 
Vociferans:  Nunc,  o numquam  frustrata  vocatus 
Hasta  meos,  nunc  tempus  adest;  te  maxumus  Actor, 

Te  Turni  nunc  dextra  gerit;  da  sternere  corpus 
Loricamque  manu  valida  lacerare  revolsam 
Semiviri  Phrygis  et  foedare  in  pulvere  crinis 
Vibratos  calido  ferro  murraque  madentis. 

His  agitur  furiis  totoque  ardentis  ab  ore 
Scintillae  absistunt,  oculis  micat  acribus  ignis , 

Mugitus  veluti  cum  prima  in  proelia  taurus 
Terrificos  ciet  atque  irasci  in  cornua  temptat 
Arboris  obnixus  trunco  ventosque  lacessit 
Ictibus  aut  sparsa  ad  pugnam  proludit  harena. 

Nec  minus  interea  maternis  saevus  in  armis 

Aeneas  acuit  Martem  et  se  suscitat  ira 
Oblato  gaudens  conponi  foedere  bellum. 

110  Tum  socios  maestique  metum  solatur  Iuli 
Fata  docens  regique  iubet  responsa  Latino 
Certa  referre  viros  et  pacis  dicere  leges. 

Postera  vix  summos  spargebat  lumine  montis 
Orta  dies,  cum  primum  alto  se  gurgite  tollunt 
115  Solis  equi  luceraque  elatis  naribus  efflant: 

Campum  ad  certamen  magnae  sub  moenibus  urbis 
Dimensi  Rutulique  viri  Teucrique  parabant 
In  medioque  focos  et  dis  communibus  aras 
Gramineas.  Alii  fontemque  ignemque  ferebant 
120  Velati  limo  et  verbena  tempora  vincti. 

Procedit  legio  Ausonidum  pilataque  plenis 
Agmina  se  fundunt  portis.  Hinc  Troius  omnis 
Tyrrhenusque  ruit  variis  exercitus  armis , 

Haud  secus  instructi  ferro,  quam  si  aspera  Martis 
125  Pugna  vocet.  Nec  non  mediis  in  milibus  ipsi 
Ductores  auro  volitant  ostroque  superbi, 

Et  genus  Assaraci  Mnestheus  et  fortis  Asilas 
Et  Messapus  equum  domitor,  Neptunia  proles. 

Utque  dato  signo  spatia  in  sua  quisque  recessit, 

130  Defigunt  telluri  hastas  et  scuta  reclinant. 

Tum  studio  effusae  matres  et  volgus  inermum 
Invalidique  senes  turris  et  tecta  domorum 
Obsedere,  alii  portis  sublimibus  adstant. 

At  luno  e summo,  qui  nunc  Albanus  habetur,  — 
135  Tum  neque  nomen  erat  nec  honos  aut  gloria  monti  — 
Prospiciens  tumulo  campum  aspectabat  et  ambas 
Laurentum  Troumque  acies  urbemque  Latini. 

Extemplo  Turni  sic  est  adfata  sororem. 

Diva  deam,  stagnis  quae  fluminibusque  sonoris 
140  Praesidet;  hunc  illi  rex  aetheris  altus  honorem 
luppiter  erepta  pro  virginitate  sacravit: 

Nympha,  decus  fluviorum,  animo  gratissima  nostro, 
Scis,  ut  te  cunctis  unam,  quaecumque  Latinae 
Magnanimi  lovis  ingratum  ascendere  cubile, 

145  Praetulerim  caelique  libens  in  parte  locarim: 

Disce  tuum,  ne  me  incuses,  luturna  dolorem. 

Qua  visa  est  Fortuna  pati  Parcaeque  sinebant 
Cedere  res  Latio,  Turnum  et  tua  moenia  texi: 

Nunc  iuvenem  inparibus  video  concurrere  fatis, 
Parcarumque  dies  et  vis  inimica  propinquat. 

Non  pugnam  aspicere  hanc  oculis,  non  foedera  possum. 
Tu  pro  germano  si  quid  praesentius  audes, 

Perge;  decet.  Forsan  miseros  meliora  sequentur. 

Vix  ea,  cum  lacrimas  oculis  luturna  profudit 
Terque  quaterque  manu  pectus  percussit  honestum. 

Non  lacrimis  hoc  tempus,  ait  Saturnia  luno; 

Adcelera  et  fratrem,  si  quis  modus,  eripe  morti. 

Aut  tu  bella  cie  conceptumque  excute  foedus. 

Auctor  ego  audendi.  Sic  exhortata  reliquit 
Incertam  et  tristi  turbatam  volnere  mentis. 

Interea  reges,  ingenti  mole  Latinus 
Quadriiugo  vehitur  curru,  cui  tempora  circum 
Aurati  bis  sex  radii  fulgentia  cingunt, 

Solis  avi  specimen;  bigis  it  Turnus  in  albis. 

Bina  manu  lato  crispans  hastilia  ferro. 

Hinc  pater  Aeneas,  Romanae  stirpis  origo , 

Sidereo  flagrans  clipeo  et  caelestibus  armis 
Et  iuxta  Ascanius,  magnae  spes  altera  Romae, 

Procedunt  castris  puraque  in  veste  sacerdos 
Saetigerae  fetum  suis  intonsamque  bidentem 
Attulit  admovitque  pecus  flagrantibus  aris. 

Uli  ad  surgentem  conversi  lumina  solem 
Dant  fruges  manibus  salsas  et  tempora  ferro 
Summa  notant  pecudum  paterisque  altaria  libant. 

Tum  pius  Aeneas  stricto  sic  ense  precatur: 

Esto  nunc  Sol  testis  et  haec  mihi  Terra  precanti. 

Quam  propter  tantos  potui  perferre  labores. 

Et  pater  omnipotens  et  tu  Saturnia  coniunx, 
lam  melior,  iam,  diva,  precor;  tuque  inclute  Mavors, 
Cuncta  tuo  qui  bella,  pater,  sub  numine  torques; 
Fontisqiie  Fluviosque  voco  quaeque  aetheris  alti 
Religio  et  quae  caeruleo  sunt  numina  ponto: 

Cesserit  Ausonio  si  fors  victoria  Turno,  . 

Convenit  Euandri  victos  discedere  ad  urbem. 

Cedet  Iulus  agris  nec  post  arma  ulla  rebelles 
Aeneadae  referent  ferrove  haec  regna  lacessent. 

Sin  nostrum  adnuerit  nobis  Victoria  Martem,  — 

Ut  potius  reor  et  potius  di  numine  firment  — 

Non  ego  nec  Teucris  Italos  parere  iubebo 
190  Nec  mihi  regna  peto,  paribus  se  legibus  ambae 
Invictae  gentes  aeterna  in  foedera  mittant. 

Sacra  deosque  dabo;  socer  arma  Latinus  habeto, 
Imperium  sollemne  socer;  mihi  moenia  Teucri 
Constituent  urbique  dabit  Lavinia  nomen. 

195  Sic  prior  Aeneas,  sequitur  sic  deinde  Latinus 
Suspiciens  caelum  tenditque  ad  sidera  dextram : 

Haec  eadem,  Aenea,  Terram,  Mare,  Sidera,  iuro , 
Latonaeque  genus  duplex  lanumque  bifrontem 
Viraque  deum  infernam  et  duri  sacraria  Ditis ; 

200  Audiat  haec  Genitor,  qui  foedera  fulmine  sancit. 

Tango  aras,  medios  ignis  et  numina  testor: 

Nulla  dies  pacem  hanc  Italis  nec  foedera  rumpet, 

Quo  res  cumque  cadent;  nec  me  vis  ulla  volentem 
Avertet,  non,  si  tellurem  effundat  in  undas 
205  Diluvio  miscens  caelumque  in  Tartara  solvat; 

Ut  sceptrum  hoc  — dextra  sceptrum  nam  forte  gerebat 
Numquam  fronde  levi  fundet  virgulta  nec  umbras. 

Cum  semel  in  silvis  imo  de  stirpe  recisum 
Matre  caret  posuitque  comas  et  bracchia  ferro; 

210  Olira  arbos,  nunc  artificis  manus  aere  decoro 
Inclusit  patribusque  dedit  gestare  Latinisr. 

Talibus  inter  se  firmabant  foedera  dictis 
Conspectu  in  medio  procerum.  Tum  rite  sacratas 
In  flammam  iugulant  pecudes  et  viscera  vivis 
215  Eripiunt  cumulantque  oneratis  lancibus  aras. 

At  vero  Rutulis  inpar  ea  pugna  videri 
lamdudum  et  vario  misceri  pectora  motu; 

Turri  magis,  ut  propius  cernunt  non  viribus  aequis. 
Adiuvat  incessu  tacito  progressus  et  aram 
220  Suppliciter  venerans  demisso  lumine  Turnus 
Tabentesque  genae  et  iuvenali  in  corpore  pallor. 

Quem  simul  ac  luturna  soror  crebrescere  vidit 
Sermonem  et  volgi  variare  labantia  corda , 

In  medias  acies  formam  adsimulata  Camerti  - — 

225  Cui  genus  a proavis  ingens  clarumque  paternae 
Nomen  erat  virtutis  et  ipse  acerrimus  armis  — 

In  medias  dat  sese  acies  haud  nescia  rerum 
Rumoresque  serit  varios  ac  talia  fatur: 

Non  pudet,  o Rutuli,  pro  cunctis  talibus  unam 
230  Obiectare  animam?  numeron^  an  viribus  aequi 

Non  sumus?  En,  omnes  et  Troes  et  Arcades  hi  sunt, 

Fatalisque  manus,  infensa  Etruria  Turno. 

Vix  hostem,  alterni  si  congrediamur,  habemus. 

Ille  quidem  ad  superos,  quorum  se  devovet  aris. 
Succedet  fama  vivusque  per  ora  feretur; 

Nos  patria  amissa  dominis  parere  superbis 
Cogemur,  qui  nunc  lenti  consedimus  arvis. 

Talibus  incensa  est  iuvenum  sententia  dictis 

lam  magis  atque  magis  serpitque  per  agmina  murmur; 

Ipsi  Laurentes  mutati  ipsique  Latini. 

Qui  sibi  iam  requiem  pugnae  rebusque  salutem 
Sperabat,  nunc  arma  volunt  foedusque  precantur 
Infectum  et  Turni  sortem  miserantur  iniquam. 

His  aliud  maius  luturna  adiungit  et  alto 
Dat  signum  caelo,  quo  non  praesentius  ullum 
Turbavit  mentes  Italas  monstroque  fefellit. 

Namque  volans  rubra  fulvus  lovis  ales  in  aethra 
Litoreas  agitabat  aves  turbamque  sonantem 
Agminis  aligeri,  subito  cum  lapsus  ad  undas 
Cycnum  excellentem  pedibus  rapit  inprobus  uncis. 
Arrexere  animos  Itali  cunctaeque  volucres 
Convertunt  clamore  fugam,  mirabile  visu. 

Aetheraque  obscurant  pinnis  hostemque  per  auras 
Facta  nube  premunt,  donec  vi  victus  et  ipso 
Pondere  defecit  praedamque  ex  unguibus  ales 
Proiecit  fluvio  penitusque  in  nubila  fugit. 

Tum  vero  augurium  Rutuli  clamore  salutant 
Expediuntque  manus,  primusque  Tolumnius  augur. 
Hoc  erat,  hoc,  votis,  inquit,  quod  saepe  petivi. 

Accipio  adgnoscoque  deos;  me,  me  duce  ferrum 
Corripite,  o miseri,  quos  inprobus  advena  bello 
Territat,  invalidas  ut  aves,  et  litora  vestra 
Vi  populat.  Petet  ille  fugam  penitusque  profundo 
Vela  dabit.  Vos  unanimi  densate  catervas 
Et  regem  vobis  pugna  defendite  raptum. 

Dixit  et  adversos  telum  contorsit  in  hostis 
Procurrens,  sonitura  dat  stridula  cornus  et  auras 
Certa  secat.  Simul  hoc,  simul  ingens  clamor  et  omnes 
Turbati  cunei  calefactaque  corda  tumultu. 

Hasta  volans,  ut  forte  novem  pulcherrima  fratrum 
Corpora  constiterant  contra,  quos  fida  crearat 
Una  tot  Arcadio  coniunx  Tyrrhena  Gylippo, 

Horum  unum  ad  medium,  teritur  qua  sutilis  auro 
Balteus  et  laterum  iuncturas  fibula  mordet, 

275  Egregium  forma  iuvenem  et  fulgentibus  armis, 
Transadigit  costas  fulvaque  effundit  harena. 

At  fratres,  animosa  phalanx  accensaque  luctu , 

Pars  gladios  stringunt  manibus,  pars  missile  ferrum 
Corripiunt  caecique  ruunt.  Quos  agmina  contra 
280  Procurrunt  Laurentum,  hinc  densi  rursus  inundant 
Troes  Agyllinique  et  pictis  Arcades  armis. 

Sic  omnis  amor  unus  habet  decernere  ferro. 
Diripuere  aras,  it  toto  turbida  caelo 
Tempestas  telorum  ac  ferreus  ingruit  imber, 

285  Craterasque  focosque  ferunt.  Fugit  ipse  Latinus 
Pulsatos  referens  infecto  foedere  divos. 

Infrenant  alii  currus  aut  corpora  saltu 
Subiciunt  in  equos  et  strictis  ensibus  adsunt. 
Messapus  regem  regisque  insigne  gerentem 
290  Tyrrhenum  Aulesten,  avidus  confundere  foedus, 
Adverso  proterret  equo,  ruit  ille  recedens 
Et  miser  oppositis  a tergo  involvitur  aris 
In  caput  inque  umeros.  At  fervidus  advolat  hasta 
Messapus  teloque  orantem  multa  trabali 
295  Desuper  altus  equo  graviter  ferit  atque  ita  fatur: 

Hoc  habet,  haec  melior  magnis  data  victima  divis. 
Concurrunt  Itali  spoliantque  calentia  membra. 
Obvius  ambustum  torrem  Corynaeus  ab  ara 
Corripit  et  venienti  Ebyso  plagam  que  ferenti 
300  Occupat  os  flammis,  olli  ingens  barba  reluxit 
Nidoremque  ambusta  dedit,  super  ipse  secutus 
Caesariem  laeva  turbati  corripit  hostis 
Inpressoque  genu  nitens  terrae  adplicat  ipsum; 

Sic  rigido  latus  ense  ferit.  Podalirius  Alsum 
305  Pastorem  primaque  acie  per  tela  ruentem 
Ense  sequens  nudo  superinminet,  ille  securi 
Adversi  frontem  mediam  mentumque  reducta 
Disicit  et  sparso  late  rigat  arma  cruore. 

Olli  dura  quies  oculos  et  ferreus  urguet 
310  Somnus,  in  aeternam  clauduntur  lumina  noctem. 

At  pius  Aeneas  dextram  tendebat  inermem 
Nudato  capite  atque  suos  clamore  vocabat: 

Quo  ruitis?  quaeve  ista  repens  discordia  surgit? 

0 cohibete  iras!  ictum  iam  foedus  et  omnes 
Conpositae  leges,  mihi  ius  concurrere  soli, 

Me  sinite  atque  auferte  metus;  ego  foedera  faxo 
Firma  manu,  Turnum  debent  haec  iam  mihi  sacra. 

Has  inter  voces,  media  inter  talia  verba, 

Ecce,  viro  stridens  alis  adlapsa  sagitta  est. 

Incertum,  qua  pulsa  manu,  quo  turbine  adacta , 

Quis  tantam  Rutulis  laudem,  casusne  deusne. 

Attulerit;  pressa  est  insignis  gloria  facti 
Nec  sese  Aeneae  iactavit  volnere  quisquam. 

Turnus,  ut  Aenean  cedentem  ex  agmine  vidit 
Turbatosque  duces,  subita  spe  fervidus  ardet; 

Poscit  equos  atque  arma  simul  saltuque  superbus 
Emicat  in  currum  et  manibus  molitur  habenas. 

Multa  virum  volitans  dat  fortia  corpora  Leto , 

Seminecis  volvit  multos  aut  agmina  curru 
Proterit  aut  raptas  fugientibus  ingerit  hastas. 

Qualis  apud  gelidi  cum  tlumina  concitus  Hebri 
Sanguineus  Mavors  clipeo  intonat  atque  furentis 
Bella  movens  inmittit  equos,  illi  aequore  aperto 
Ante  Notos  Zephyrumque  volant,  gemit  ultima  pulsu 
Thraca  pedum  circiimque  atrae  Formidinis  ora 
Iraeque  Insidiaeque,  dei  comitatus,  aguntur: 

Talis  equos  alacer  media  inter  proelia  Turnus 
Fumantis  sudore  quatit  miserabile  caesis 
Hostibus  insultans,  spargit  rapida  ungula  rores 
Sanguineos  mixtaque  eruor  calcatur  harena. 
lamque  Neci  Sthenelumque  dedit  Thamyrumque  Pholumque, 
Hunc  congressus  et  hunc,  illum  eminus;  eminus  ambo 
Imbrasidas,  Glaucum  atque  Laden,  quos  Imbrasus  ipse 
Nutrierat  Lycia  paribusque  ornaverat  armis, 

Vel  conferre  manum  vel  equo  praevertere  ventos. 

Parte  alia  media  Eumedes  in  proelia  fertur, 

Antiqui  proles  bello  praeclara  Dolonis , 

Nomine  avum  referens,  animo  manibusque  parentem , 

Qui  quondam,  castra  ut  Danaum  speculator  adiret, 

Ausus  Pelidae  pretium  sibi  poscere  currus; 

Illum  Tydides  alio  pro  talibus  ausis 
Adfecit  pretio  nec  equis  adspirat  Achillis. 

Hunc  procul  ut  campo  Turnus  prospexit  aperto 

Ante  levi  iaculo  longum  per  inane  secutus 
355  Sistit  equos  biiugis  et  curru  desilit  atque 
Semianimi  lapsoque  supervenit  et  pede  collo 
Inpresso  dextrae  mucronem  extorquet  et  alto 
Fulgentem  tinguit  iugulo  atque  haec  insuper  addit: 
En,  agros  et,  quam  bello,  Troiane,  petisti, 

360  Hesperiam  metire  iacens:  haec  praemia,  qui  me 
Ferro  ausi  temptare,  ferunt;  sic  moenia  condunt. 
Huic  comitem  Asbyten  coniecta  cuspide  mittit 
Chloreaque  Sybarimque  Daretaque  Thersilochumque 
Et  sternacis  equi  lapsum  cervice  Thymoetem 
365  Ac  velut  Edoni  Boreae  cum  spiritus  alto 
Insonat  Aegaeo  sequiturque  ad  litora  fluctus; 

Qua  venti  incubuere,  fugam  dant  nubila  caelo ; 

Sic  Turno,  quacumque  viam  secat,  agmina  cedunt 
Conversaeque  ruunt  acies;  fert  impetus  ipsum 
370  Et  cristam  adverso  curru  quatit  aura  volantem. 

Non  tulit  instantem  Phegeus  animisque  frementem, 
Obiecit  sese  ad  currum  et  spumantia  frenis 
Ora  citatorum  dextra  detorsit  equorum. 

Dum  trahitur  pendetque  iugis,  hunc  lata  retectum 
375  Lancea  consequitur  rumpitque  inflxa  bilicem 
Loricam  et  summum  degustat  volnere  corpus. 

Ille  tanien  clipeo  obiecto  conversus  in  hostem 
Ibat  et  auxilium  ducto  mucrone  petebat, 

Cum  rota  praecipitem  et  procursu  concitus  axis 
380  Inpulit  effunditque  solo  Turnusque  secutus 
Imam  inter  galeam  summi  thoracis  et  oras 
Abstulit  ense  caput  truncumque  reliquit  harenae. 

Atque  ea  dum  campis  victor  dat  funera  Turnus, 
Interea  Aenean  Mnestheus  et  fidus  Achates 
385  Ascaniusque  comes  castris  statuere  cruentum 
Alternos  longa  nitentem  cuspide  gressus. 

Saevit  et  infracta  luctatur  arundine  telum 
Eripere  auxilioque  viam,  quae  proxuma,  poscit: 

Ense  secent  lato  volnus  telique  latebras 
390  Rescindant  penitus  seseque  in  bella  remittant, 
lamque  aderat  Phoebo  ante  alios  dilectus  Iapyx 
Iasides,  acri  quondam  cui  captus  amore 
Ipse  suas  artis,  sua  munera,  laetus  Apollo 
Augurium  citharamque  dabat  celerisque  sagittas. 

Ille,  ut  depositi  proferret  fata  parentis , 395 

Scire  potestates  herbarum  usumque  medendi 
Maluit  et  mutas  agitare  inglorius  artis. 

Stabat  acerba  fremens,  ingentem  nixus  in  hastam, 

Aeneas,  magno  iuvenura  et  maerentis  Iuli 

Concursu,  lacrimis  inmobilis.  Ille  retorto  400 

Paeonium  in  morem  senior  succinctus  amictu 
Multa  manu  medica  Phoebique  potentibus  herbis 
Nequiquam  trepidat,  nequiquam  spicula  dextra 
Sollicitat  prensatque  tenaci  forcipe  ferrum. 

Nulla  viam  Fortuna  regit,  nihil  auctor  Apollo  405 

Subvenit,  et  saevus  campis  magis  ac  magis  horror 

Crebrescit  propiusque  malum  est.  lam  pulvere  caelum 

Stare  vident  subeuntque  equites  et  spicula  castris 

Densa  cadunt  mediis.  It  tristis  ad  aethera  clamor 

Bellantum  iuvenum  et  duro  sub  Marte  cadentum.  410 

Hic  Venus  indigno  nati  concussa  dolore 

Dictamnum  genetrix  Cretaea  carpit  ab  Ida, 

Puberibus  caulem  foliis  et  flore  comantem 
Purpureo;  non  illa  feris  incognita  capris 

Gramina,  cum  tergo  volucres  haesere  sagittae.  415 

Hoc  Venus  obscuro  faciem  circumdata  nimbo 

Detulit,  hoc  fusum  labris  splendentibus  amnem 

Inficit  occulte  medicans  spargitque  salubris 

Ambrosiae  sucos  et  odoriferam  panaceam. 

Fovit  ea  volnus  lympha  longaevus  Iapyx  420 

Ignorans  subitoque  omnis  de  corpore  fugit 

Quippe  dolor,  omnis  stetit  imo  volnere  sanguis. 

lamque  secuta  manum  nullo  cogente  sagitta 

Excidit  atque  novae  rediere  in  pristina  vires. 

Arma  citi  properate  viro!  quid  statis?  Iapyx  425 

Conclamat  primusque  animos  accendit  in  hostem. 

Non  hae6  humanis  opibus,  non  arte  magistra 
Proveniunt  neque  te,  Aenea,  mea  dextera  servat; 

Maior  agit  deus  atque  opera  ad  maiora  remittit. 

Ille  avidus  pugnae  suras  incluserat  auro  430 

Hinc  atque  hinc  oditque  moras  hastamque  coruscat. 

Postquam  habilis  lateri  clipeus  loricaque  tergo  est, 

Ascanium  fusis  circum  conpiectitur  armis 
Summaque  per  galeam  delibans  oscula  fatur: 

Disce,  puer,  virtutem  ex  me  verumque  laborem,  435 

Fortunam  ex  aliis.  Nunc^te  mea  dextera  bello 
Defensum  dabit  et  magna  inter  praemia  ducet. 

Tu  facito,  mox  cum  matura  adoleverit  aetas, 

Sis  memor  et  te  animo  repetentem  exempla  tuorum 
440  Et  pater  Aeneas  et  avunculus  excitet  Hector. 

Haec  ubi  dicta  dedit,  portis  sese  extulit  ingens 
Telum  inmane  manu  quatiens,  simul  agmine  denso 
Antheusque  Mnestheusque  ruunt  omnisque  relictis  ^ 
Turba  fluit  castris.  Tum  caeco  pulvere  campus 
445  Miscetur  puisuque  pedum  tremit  excita  tellus. 

Vidit  ab  adverso  venientis  aggere  Turnus, 

Videre  Ausonii  gelidusque  per  ima  cucurrit 
Ossa  tremor,  prima  ante  omnis  luturna  Latinos 
Audiit  adgnovitque  sonum  et  tremefacta  refugit. 

450  Ille  volat  campoque  atrum  rapit  agmen  aperto. 

Qualis  ubi  ad  terras  abrupto  sidere  nimbus 
It  mare  per  medium;  miseris,  heu,  praescia  longe 
Horrescunt  corda  agricolis , dabit  ille  ruinas 
Arboribus  stragemque  satis,  ruet  omnia  late; 

455  Ante  volant  sonitumque  ferunt  ad  litora  venti: 

Talis  in  adversos  ductor  Rhoeteius  hostis 
Agmen  agit,  densi  cuneis  se  quisque  coactis 
Adglomerant.  Ferit  ense  gravem  Thymbraeus  Osirim, 
Archetium  Mnestheus,  Epulontem  obtruncat  Achates 
460  Ufentemque  Gyas;  cadit  ipse  Tolumnius  augur. 

Primus  in  adversos  telum  qui  torserat  hostis. 

Tollitur  in  caelum  clamor  versique  vicissim 
Pulverulenta  fuga  Rutuli  dant  terga  per  agros. 

Ipse  neque  aversos  dignatur  sternere  Morti 
465  Nec  pede  congressos  aequo  nec  tela  ferentis 
Insequitur;  solum  densa  in  caligine  Turnum 
Vestigat  lustrans,  solum  in  certamina  poscit. 

Hoc  concussa  metu  mentem  luturna  virago 
Aurigam  Turni  media  inter  lora  Metiscum 
470  Excutit  et  longe  lapsum  temone  relinquit. 

Ipsa  subit  manibusque  undantis  flectit  habenas 
Cuncta  gerens  vocemque  et  corpus  et  arma  Metisci. 
Nigra  velut  magnas  domini  cura  divitis  aedes 
Pervolat  et  pinnis  alta  atria  lustrat  hirundo 
475  Pabula  parva  legens  nidisque  loquacibus  escas 
Et  nunc  porticibus  vacuis,  nunc  humida  circum 

Stagna  sonat:  similis  medios  luturna  per  hostis 

Fertur  equis  rapidoque  volans  obit  omnia  curru 

lamque  hic  germanum  iamque  hic  ostentat  ovantem 

Nec  conferre  manum  patitur,  volat  avia  longe.  480 

Haud  minus  Aeneas  tortos  legit  obyius  orbis 

Vestigatque  virum  et  disiecta  per  agmina  magna 

Voce  vocat.  Quotiens  oculos  coniecit  in  hostem 

Alipedumque  fugam  cursu  temptavit  equorum , 

Aversos  totiens  currus  luturna  retorsit.  485 

Heu,  quid  agat?  Vario  nequiquam  fluctuat  aestu 
Diversaeque  vocant  animum  in  contraria  curae. 

Huic  Messapus , uti  laeva  duo  forte  gerebat 
Lenta,  levis  cursu,  praefixa  hastilia  ferro. 

Horum  unum  certo  contorquens  dirigit  ictu.  490 

Substitit  Aeneas  et  se  collegit  in  arma 

Poplite  subsidens,  apicem  tamen  incita  summum 

Hasta  tulit  summasque  excussit  vertice  cristas. 

Tum  vero  adsurgunt  irae  insidiisque  subactus. 

Diversos  ubi  sentit  equos  currumque  referri,  495 

Multa  lovem  et  laesi  testatus  foederis  aras, 

lam  tandem  invadit  medios  et  Marte  secundo 

Terribilis  saevam  nullo  discrimine  caedem 

Suscitat  irarumque  omnis  effundit  habenas. 

Quis  mihi  nunc  tot  acerba  deus,  quis  carmine  caedes  500 
Diversas  obitumque  ducum,  quos  aequore  toto 
Inque  vicem  nunc  Turnus  agit,  nunc  Troius  heros, 

Expediat?  tanton  placuit  concurrere  motu, 
luppiter,  aeterna  gentis  in  pace  futuras? 

Aeneas  Rutulum  Sucronem,  — ea  prima  ruentis  505 

Pugna  loco  statuit  Teucros  — haud  multa  morantem 
Excipit  in  latus  et,  qua  fata  celerrima,  crudum 
Transadigit  costas  et  cratis  pectoris  ensem. 

Turnus  ^uo  deiectum  Amycum  fratremque  Diorem 
Congressus  pedes,  hunc  venientem  cuspide  longa,  »10 

Hunc  mucrone  ferit  curruque  abscisa  duorum 
Suspendit  capita  et  rorantia  sanguine  portat. 

Ille  Talon  Tanaimque  Neci  fortemque  Cethegum, 

Tris  uno  congressu,  et  maestum  mittit  Oniten, 

Nomen  Echionium  matrisque  genus  Peridiae;  515 

Hic  fratres  Lycia  missos  et  Apollinis  agris 

Et  iuvenem  exosum  nequiquam  bella  Menoeten, 
Arcada,  piscosae  cui  circum  flumina  Lernae 
Ars  fuerat  pauperque  dornus  nec  nota  potentum 
520  Limina  conductaque  pater  tellure  serebat. 

Ac  velut  inmissi  diversis  partibus  ignes 
Arentem  in  silvam  et  virgulta  sonantia  lauro, 

Aut  ubi  decursu  rapido  de  montibus  altis 
Dant  sonitum  spumosi  amnes  et  in  aequora  currunt 
525  Quisque  suum  populatus  iter:  non  segnius  ambo 
Aeneas  Turnusque  ruunt  per  proelia;  nunc,  nunc 
Fluctuat  ira  intus,  rumpuntur  nescia  vinci 
Pectora,  nunc  totis  in  volnera  viribus  itur. 

Murranum  hic,  atavos  et  avorum  antiqua  sonantem 
530  Nomina  per  regesque  actum  genus  omne  Latinos, 
Praecipitem  scopulo  atque  ingentis  turbine  saxi 
Excutit  elTunditque  solo;  hunc  lora  et  iuga  subter 
Provolvere  rotae,  crebro  super  ungula  pulsu 
Incita  nec  domini  memorum  proculcat  equorum. 

535  Ille  ruenti  Hyllo  animisque  inmane  frementi 
Occurrit  telumque  aurata  ad  tempora  torquet: 

Olli  per  galeam  fixo  stetit  hasta  cerebro. 

Dextera  nec  tua  te,  Graium  fortissime  Cretheu, 
Eripuit  Turno,  nec  di  texere  Cupencum 
540  Aenea  veniente  sui,  dedit  obvia  ferro 

Pectora  nec  misero  clipei  mora  profuit ^aerei. 

Te  quoque  Laurentes  viderunt,  Aeole,  campi 
Oppetere  et  late  terram  consternere  tergo, 

Occidis,  Argivae  quem  non  potuere  phalanges 
545  Sternere  nec  Priami  regnorum  eversor  Achilles; 

Hic  tibi  mortis  erant  metae,  domus  alta  sub  Ida, 
Lyrnesi  domus  alta,  solo  Laurente  sepulchrum. 

Totae  adeo  conversae  acies  omnesque  Latini, 

Omnes  Dardanidae,  Mnestheus  acerque  Serestus 
550  Et  Messapus  equum  domitor  et  fortis  Asilas 
Tuscorumque  phalanx  Euandrique  Arcades  alae, 

Pro  se  quisque  viri  surnma  nituntur  opum  vi; 

Nec  mora  nec  requies,  vasto  certamine  tendunt 

Hic  mentem  Aeneae  genetrix  pulcherrima  misit, 
555  Iret  ut  ad  muros  urbique  adverteret  agmen 
Ocius  et  subita  turbaret  clade  Latinos. 

Ille,  ut  vestigans  diversa  per  agmina  Turnum 
Huc  atque  huc  acies  circumtulit,  aspicit  urbem 
Immunem  tanti  belli  atque  inpune  quietam. 

Continuo  pugnae  accendit  maioris  imago, 

Mnesthea  Sergestumque  vocat  fortemque  Serestum 
Ductores  tumulumque  capit,  quo  cetera  Teucrum 
Concurrit  legio,  nec  scuta  aut  spicula  densi 
Deponunt.  Celso  medius  stans  aggere  fatur: 

Ne  qua  meis  esto  dictis  mora,  luppiter  hac  stat, 

Neu  quis  ob  inceptum  subitum  mihi  segnior  ito. 
Urbem  hodie,  caussam  belli,  regna  ipsa  Latini, 

Ni  frenum  accipere  et  victi  parere  fatentur, 

Eruam  et  aequa  solo  fumantia  culmina  ponam. 
Scilicet  exspectem,  libeat  dum  proelia  Turno 
Nostra  pati  rursusque  velit  concurrere  victus? 

Hoc  caput,  0 cives,  haec  belli  summa  nefandi. 

Ferte  faces  propere  foedusque  reposcite  flammis. 
Dixerat  atque  animis  pariter  certantibus  omnes 
Dant  cuneum  densaque  ad  muros  mole  feruntur. 
Scalae  inproviso  subitusque  adparuit  ignis. 
Discurrunt  alii  ad  portas  primosque  trucidant. 
Ferrum  alii  torquent  et  obumbrant  aethera  telis. 

Ipse  inter  primos  dextram  sub  moenia  tendit 
Aeneas  magnaque  incusat  voce  Latinum 
Testaturque  deos,  iterum  se  ad  proelia  cogi , 

Bis  iam  Italos  hostis,  haec  iam  altera  foedera  rumpi. 
Exoritur  trepidos  inter  discordia  civis: 

Urbem  alii  reserare  iubent  et  pandere  portas 
Dardanidis  ipsumque  trahunt  in  moenia  regem; 
Arma  ferunt  alii  et  pergunt  defendere  muros: 
Inclusas  ut  cum  latebroso  in  pumice  pastor 
Vestigavit  apes  fumoque  inplevit  amaro 
Illae  intus  trepidae  rerum  per  cerea  castra 
Discurrunt  magnisque  acuunt  stridoribus  iras. 
Volvitur  ater  odor  tectis,  tum  murmure  caeco 
Intus  saxa  sonant,  vacuas  it  fumus  ad  auras. 

Accidit  haec  fessis  etiam  fortuna  Latinis, 

Quae  totam  luctu  concusssit  funditus  urbem. 

Regina  ut  tectis  venientem  prospicit  hostem , 

Incessi  muros,  ignis  ad  tecta  volare. 

Nusquam  acies  contra  Rutulas,  nulla  agmina  Turni: 
Infelix  pugnae  iuvenera  in  certamine  credit 
Exstinctum  et  subito  mentem  turbata  dolore 

600  Se  caussam  clamat  crimenque  caputque  malorum 
Multaque  per  maestum  demens  eflata  furorem 
Purpureos  moritura  manu  discindit  amictus 
Et  nodum  informis  leti  trabe  nectit  ab  alta. 

Quam  cladem  miserae  postquam  accepere  Latinae, 

605  Filia  prima  manu  floros  Lavinia  crinis 
Et  roseas  laniata  genas,  tum  cetera  circum 
Turba  furit,  resonant  late  plangoribus  aedes. 

Hinc  totam  infelix  volgatur  fama  per  urbem. 

Demittunt  mentes,  it  scissa  veste  Latinus 
610  Coniugis  attonitus  fatis  urbisque  ruina. 

Canitiem  inmundo  perfusam  pulvere  turpans, 

Multaque  se  incusat,  qui  non  acceperit  ante 
Dardanium  Aenean  generumque  adsciverit  ultro. 

Interea  extremo  bellator  in  aequore  Turnus 
615  Palantis  sequitur  paucos  iam  segnior  atque 

lam  minus  atque  minus  successu  laetus  equorum. 

Attulit  hunc  illi  caecis  terroribus  aura 
Commixtum  clamorem  arrectasque  inpulit  auris 
Confusae  sonus  urbis  et  inlaetabile  murmur. 

620  Hei  mihi!  quid  tanto  turbantur  moenia  luctu? 

Quisve  ruit  tantus  diversa  clamor  ab  urbe? 

Sic  ait  adductisque  amens  subsistit  habenis. 

Atque  huic,  in  faciem  soror  ut  conversa  Metisci 
Aurigae  currum  que  et  equos  et  lora  regebat, 

625  Talibus  occurrit  dictis:  Hac,  Turne,  sequamur 
Troiugenas,  qua  prima  viam  victoria  pandit; 

Sunt  alii,  qui  tecta  manu  defendere  possint. 

Ingruit  Aeneas  Italis  et  proelia  miscet, 

Et  nos  saeva  manu  mittamus  funera  Teucris. 

630  Nec  numero  inferior,  pugnae  nec  honore  recedes. 
Turnus  ad  haec: 

0 soror,  et  dudum  adgnovi,  cum  prima  per  artem 
Foedera  turbasti  teque  haec  in  bella  dedisti. 

Et  nunc  nequiquam  fallis  dea.  Sed  quis  Olympo 
635  Demissam  tantos  voluit  te  ferre  labores? 

An  fratris  miseri  letum  ut  crudele  videres? 

Nam  quid  ago?  aut  quae  iam  spondet  Fortuna  salutem? 
Vidi  oculos  ante  ipse  meos  me  voce  vocantem 
Murranum,  quo  non  superat  mihi  carior  alter, 

640  Oppetere  ingentem  atque  ingenti  volnere  victum. 

Occidit  infelix,  ne  nostrum  dedecus  Ufens 
Aspiceret,  Teucri  potiuntur  corpore  et  armis. 

Excindine  domos,  id  rebus  defuit  unum , 

Perpetiar,  dextra  nec  Drancis  dicta  refellam? 

Terga  dabo  et  Turnum  fugientem  haec  terra  videbit? 
Usque  adeone  mori  miserum  est?  Vos  o mihi  Manes 
Este  boni,  quoniam  Superis  adversa  voluntas. 

Sancta  ad  vos  anima  atque  istius  nescia  culpae 
Descendam,  magnorum  haud  umquam  indignus  avorum. 

Vix  ea  fatus  erat,  medios  volat,  ecce,  per  hostis 
Vectus  equo  spumante  Saces  adversa  sagitta 
Saucius  ora  ruitque  inplorans  nomine  Turnum  : 

Turne,  in  te  suprema  salus,  miserere  tuorum. 

Fulminat  Aeneas  armis  summasque  minatur 
Deiecturum  arces  Italum  excidioque  daturum, 
lamque  faces  ad  tecta  volant.  In  te  ora  Latini, 

In  te  oculos  referunt;  mussat  rex  ipse  Latinus, 

Quos  generos  vocet  aut  quae  sese  ad  foedera  flectat. 
Praeterea  regina,  tui  fidissima,  dextra 
Occidit  ipsa  sua  lucemque  exterrita  fugit. 

Soli  pro  portis  Messapus  et  acer  Atinas 
Sustentant  acies.  Circum  hos  utrimque  phalanges 
Stant  densae  strictisque  seges  mucronibus  horret 
Ferrea : tu  currum  deserto  in  gramine  versas. 

Obstipuit  varia  confusus  imagine  rerum 
Turnus  et  obtutu  tacito  stetit ; aestuat  ingens 
Uno  in  corde  pudor  mixtoque  insania  luctu 
Et  furiis  agitatus  amor  et  conscia  virtus. 

Ut  primum  discussae  umbrae  et  lux  reddita  menti 
Ardentis  oculorum  orbis  ad  moenia  torsit 
Turbidus  eque  rotis  magnam  respexit  ad  urbem. 

Ecce  autem,  flammis  inter  tabulata  volutus 
Ad  caelum  undabat  vertex  turrimque  tenebat. 

Turrim,  conpactis  trabibus  quam  eduxerat  ipse 
Subdideratque  rotas  pontisque  instraverat  altos, 
lam  iam  fata,  soror^  superant,  absiste  morari; 

Quo  deus  et  quo  dura  vocat  Fortuna,  sequamur. 

Stat  conferre  manum  Aeneae,  stat,  quidquid  acerbi  est, 
Morte  pati:  neque  me  indecorem,  germana,  videbis 
Amplius.  Hunc,  oro,  sine  me  furere  ante  furorem. 

Dixit  et  e curru  saltum  dedit  ocius  arvis 
Perque  hostis,  per  tela  ruit  maestamque  sororem 
Deserit  ac  rapido  cursu  media  agmina  rumpit. 

Ac  veluti  montis  saxum  de  vertice  praeceps 
685  Cum  ruit  avolsum  vento,  seu  turbidus  imber 
Proluit  aut  annis  solvit  sublapsa  vetustas ; 

Fertur  in  abruptum  magno  mons  inprobus  actu 
Exsultatque  solo,  silvas,  armenta  virosque 
Involvens  secum : disiecta  per  agmina  Turnus 
690  Sic  urbis  ruit  ad  muros,  ubi  plurima  fuso 

Sanguine  terra  madet  striduntque  hastilibus  aurae, 
Significatque  manu  et  magno  simul  incipit  ore: 

Parcite  iam,  Rutuli,  et  vos  tela  inhibete  Lafini; 
Quaecumque  est  Fortuna,  mea  est;  me  verius  unum 
695f  Pro  vobis  foedus  luere  et  decernere  ferro. 

Discessere  omnes  medii  spatiumque  dedere. 

At  pater  Aeneas  audito  nomine  Turni 
Deserit  et  muros  et  summas  deserit  arces 
Praecipitatque  moras  omnis,  opera  omnia  rumpit 
700  Laetitia  exsultans  horrendumque  intonat  armis: 
Quantus  Athos  aut  quantus  Eryx  aut  ipse,  coruscis 
Cum  fremit  ilicibus,  quantus,  gaudetque  nivali 
Vertice  se  attollens  pater  Appenninus  ad  auras. 

Iam  vero  et  Rutuli  certatim  et  Troes  et  omnes 
705  Convertere  oculos  Itali  quique  alta  tenebant 
Moenia  quique  imos  pulsabant  ariete  muros 
Armaque  deposuere  umeris.  Stupet  ipse  Latinus 
Ingentis,  genitos  diversis  partibus  orbis, 

Inter  se  coiisse  viros  et  cernere  ferro. 

710  Atque  illi,  ut  vacuo  patuerunt  aequore  campi. 
Procursu  rapido,  coniectis  eminus  hastis, 

Invadunt  Martem  clipeis  atque  aere  sonoro. 

Dat  gemitum  tellus,  tum  crebros  ensibus  ictus 
Congeminant,  fors  et  virtus  miscentur  in  unum. 

715  Ac  velut  ingenti  Sila  summove  Taburno 
Cum  duo  conversis  inimica  in  proelia  tauri 
Frontibus  incurrunt,  pavidi  cessere  magistri. 

Stat  pecus  omne  metu  mutum  mussantque  iuvencae, 
Quis  nemori  imperitet,  quem  tota  armenta  sequantur; 
720  Illi  inter  sese  multa  vi  volnera  miscent 

Cornuaque  obnixi  infigunt  et  sanguine  largo 
Colla  armosque  lavant,  gemitu  nemus  omne  remugit: 
Non  aliter  Tros  Aeneas  et  Daunius  heros 
Concurrunt  clipeis,  ingens  fragor  aethera  conplet. 
luppiter  ipse  duas  aequato  examine  lances 
Sustinet  et  fata  inponit  diversa  duorum. 

Quem  damnet  labor  et  quo  vergat  pondere  letum. 
Emicat  hic  inpune  putans  et  corpore  toto 
Alte  sublatum  consurgit  Turnus  in  ensem 
Et  ferit.  Exclamant  Troes  trepidique  Latini , 
Arrectaeque  amborum  acies.  At  perfidus  ensis 
Frangitur  in  medioque  ardentem  deserit  ictu , 

Ni  fuga  subsidio  subeat.  Fugit  ocior  Euro , 

Ut  capulum  ignotum  dextramque  aspexit  inermem. 
Fama  est,  praecipitem,  cum  prima  in  proelia  iunctos 
Conscendebat  equos  patrio  mucrone  relicto. 

Dum  trepidat,  ferrum  aurigae  rapuisse  Metisci; 

Idque  diu,  dum  terga  dabant  palantia  Teucri, 
Suffecit;  postquam  arma  dei  ad  Volcania  ventum  est, 
Mortalis  mucro,  glacies  ceu  futilis,  ictu 
Dissiluit;  fulva  resplendent  fragmina  harena. 

Ergo  amens  diversa  fuga  petit  aequora  Turnus 
Et  nunc  huc,  inde  huc  incertos  inplicat  orbis. 
Undique  enim  Teucri  densa  inclusere  corona 
Atque  hinc  vasta  palus,  hinc  ardua  moenia  cingunt. 

Nec  minus  Aeneas,  quamquam  tardata  sagitta 
Interdum  genua  inpediunt  cursumque  recusant, 
Insequitur  trepidique  pedem  pede  fervidus  urguet: 
Inclusum  veluti  si  quando  flumine  nactus 
Cervum  aut  puniceae  saeptum  formidine  pinnae 
Venator  cursu  canis  et  latratibus  instat. 

Ille  autem  insidiis  et  ripa  territus  alta 
Mille  fugit  refugitque  vias,  at  vividus  Umber 
Haeret  hians , iam  iamque  tenet  similisque  tenenti 
Increpuit  malis  morsuque  elusus  inani  est. 

Tum  vero  exoritur  clamor  ripaeque  lacusque 
Responsant  circa  et  caelum  tonat  omne  tumultu. 

Ille  simul  fugiens  Rutulos  simul  increpat  omnis 
Nomine  quemque  vocans  notumque  efflagitat  ensem. 
Aeneas  mortem  contra  praesensque  minatur 

Exitium , si  quisquam  adeat , terretque  trementis 
Excisurum  urbem  minitans  et  saucius  instat. 

Quinque  orbis  explent  cursu  totidemque  retexunt 
Huc  illuc;  neque  enim  levia  aut  ludicra  petuntur 
765  Praemia , sed  Turni  de  vita  et  sanguine  certant. 

Forte  sacer  Fauno  foliis  oleaster  amaris 
Hic  steterat,  nautis  olim  venerabile  lignum, 

Servati  ex  undis  ubi  figere  dona  solebant 
Laurenti  divo  et  votas  suspendere  vestes; 

770  Sed  stirpem  Teucri  nullo  discrimine  sacrum 
Sustulerant,  puro  ut  possent  concurrere  campo. 

Hic  hasta  Aeneae  stabat,  huc  impetus  illam 
Detulerat  fixam  et  lenta  in  radice  tenebat. 

Incubuit  voluitque  manu  convellere  ferrum 
775  Dardanides  teloque  sequi , quem  prendere  cursu 
Non  poterat.  Tum  vero  amens  formidine  Turnus, 
Faune,  precor,  miserere,  inquit,  tuque  optuma  ferrum 
Terra  tene,  colui  vestros  si  semper  honores. 

Quos  contra  Aeneadae  bello  fecere  profanos. 

780  Dixit  opemque  dei  non  cassa  in  vota  vocavit. 

Namque  diu  luctans  lentoque  in  stirpe  moratus 
Viribus  haud  ullis  valuit  discludere  morsus 
Roboris  Aeneas.  Dum  nititur  acer  et  instat, 

Rursus  in  aurigae  faciem  conversa  Metisci 
785  Procurrit  fratrique  ensem  dea  Daunia  reddit. 

Quod  Venus  audaci  Nymphae  indignata  licere, 

Accessit  telumque  alta  ab  radice  revellit. 

Olli  sublimes  armis  animisque  refecti. 

Hic  gladio  fidens,  hic  acer  et  arduus  hasta, 

790  Adsistunt  contra  certamina  Martis  anheli. 

lunonem  interea  rex  omnipotentis  Olympi 
Adloquitur  fulva  pugnas  de  nube  tuentem: 

Quae  iam  finis  erit,  coniunx?  quid  denique  restat? 
Indigetem  Aenean  scis  ipsa  et  scire  fateris 
795  Deberi  caelo  fatisque  ad  sidera  tolli. 

Quid  struis?  aut  qua  spe  gelidis  in  nubibus  haeres? 
Mortalin  decuit  violari  volnere  divum? 

Aut  ensem  — quid  enim  sine  te  luturna  valeret? 
Ereptum  reddi  Turno  et  vim  crescere  victis? 

800  Desine  iam  tandem  precibusque  inflectere  nostris , 

Nec  te  tantus  edat  tacitam  dolor  et  mihi  curae 
Saepe  tuo  dulci  tristes  ex  ore  recursent. 

Ventum  ad  supremum  est.  Terris  agitare  vel  undis 
Troianos  potuisti,  infandum  accendere  bellum, 
Deformare  domum  et  luctu  miscere  hymenaeos; 
Ulterius  temptare  veto.  Sic  luppiter  orsus; 

Sic  dea  submisso  contra  Saturnia  voltu : 

Ista  quidem  quia  nota  mihi  tua,  magne,  voluntas, 
luppiter,  et  Turnum  et  terras  invita  reliqui; 

Nec  tu  me  aeria  solam  nunc  sede  videres 
Digna  indigna  pati,  sed  flammis  cincta  sub  ipsa 
Starem  acie  traheremque  inimica  in  proelia  Teucros, 
luturnam  misero,  fateor,  succurrere  fratri 
Suasi  et  pro  vita  maiora  audere  probavi; 

Non  ut  tela  tamen,  non  ut  contenderet  arcum; 
Adiuro  Stygii  caput  inplacabile  fontis , 

Una  superstitio  superis  quae  reddita  divis. 

Et  nunc  cedo  equidem  pugnasque  exosa  relinquo. 
Illud  te,  nulla  fati  quod  lege  tenetur. 

Pro  Latio  obtestor,  pro  maiestate  tuorum: 

Cum  iam  conubis  pacem  felicibus,  esto, 

Conponent,  cum  iam  leges  et  foedera  iungent. 

Ne  vetus  indigenas  nomen  mutare  Latinos 
Neu  Troas  fieri  iubeas  Teucrosque  vocari 
Aut  vocem  mutare  viros  aut  vertere  vestem. 

Sit  Latium , sint  Albani  per  saecula  reges , 

Sit  Romana  potens  Itala  virtute  propago; 

Occidit  occideritque  sinas  cum  nomine  Troia. 

Olli  subridens  hominum  rerumque  repertor: 

Es  germana  lovis  Saturnique  altera  proles : 

Irarum  tantos  volvis  sub  pectore  fluctus ! 

Verum  age  et  inceptum  frustra  submitte  furorem : 
Do,  quod  vis,  et  me  victusque  volensque  remitto. 
Sermonem  Ausonii  patrium  moresque  tenebunt, 
Utque  est,  nomen  erit;  commixti  corpore  tantum 
Subsident  Teucri.  Morem  ritusque  sacrorum 
Adiciam  faciamque  omnis  uno  ore  Latinos. 

Hinc  genus  Ausonio  mixtum  quod  sanguine  surget. 
Supra  homines,  supra  ire  deos  pietate  videbis 
Nec  gens  ulla  tuos  aeque  celebrabit  honores. 

Adnuit  his  luno  et  mentem  laetata  retorsit. 

Interea  excedit  caelo  nubemque  relinquit. 

His  actis  aliud  Genitor  secum  ipse  volutat 
Iiiturnamque  parat  fratris  dimittere  ab  armis. 

845  Dicuntur  geminae  pestes  cognomine  Dirae, 

Quas  et  Tartaream  Nox  intempesta  Megaeram 
Uno  eodemque  tulit  partu  paribusque  revinxit 
Serpentum  spiris  ventosasque  addidit  alas. 

Hae  lovis  ad  solium  saevique  in  limine  regis 
850  Adparent  acuuntque  metum  mortalibus  aegris, 

Si  quando  letum  horrificum  morbosque  deum  rei 
Molitur,  meritas  aut  bello  territat  urbes. 

Harum  unam  celerem  demisit  ab  aethere  summo 
luppiter  inque  omen  luturnae  occurrere  iussit. 

855  Illa  volat  celerique  ad  terram  turbine  fertur. 

Non  secus  ac  nervo  per  nubem  inpulsa  sagitta , 
Armatam  saevi  Parthus  quam  felle  veneni, 

Parthus,  sive  Cydon,  telum  inmedicabile,  torsit. 
Stridens  et  celeris  incognita  transilit  umbras : 

860  Talis  se  sata  Nocte  tulit  terrasque  petivit. 

Postquam  acies  videt  Iliacas  atque  agmina  Turni 
Alitis  in  parvae  subitam  collecta  figuram , 

Quae  quondam  in  bustis  aut  culminibus  desertis 
Nocte  sedens  serum  canit  inportuna  per  umbras; 
865  Hanc  versa  in  faciem  Turni  se  pestis  ob  ora 

Fertque  refertque  sonans  clipeumque  everberat  alis. 
Illi  membra  novus  solvit  formidine  torpor 
Arrectaeque  horrore  comae  et  vox  faucibus  haesit. 
At,  procul  ut  Dirae  stridorem  adgnovit  et  alas , , 
870  Infelix  crinis  scindit  luturna  solutos 

Unguibus  ora  soror  foedans  et  pectora  pugnis: 

Quid  nunc  te  tua,  Turne,  potest  germana  iuvare? 
Aut  quid  iam  durae  superat  mihi?  qua  tibi  lucem 
Arte  inorer?  talin  possum  me  opponere  monstro? 
875  Iam  iam  linquo  acies.  Ne  me  terrete  timentem, 
Obscenae  volucres,  alarum  verbera  nosco 
Letalemque  sonum,  nec  fallunt  iussa  superba 
Magnanimi  lovis.  Haec  pro  virginitate  reponit? 
Quo  vitam  dedit  aeternam?  cur  mortis  adempta  est 
880  Condicio?  possem  tantos  finire  dolores 

Nunc  certe  et  misero  fratri  comes  ire  per  umbras. 

Inmortalis  ego  ? aut  quicquam  mibi  dulce  meorum 
Te  sine,  frater,  erit?  0 quae  satis  ima  dehiscat 
Terra  mihi  Manisque  deam  demittat  ad  imos? 

Tantum  effata  caput  glauco  contexit  amictu 
Multa  gemens  et  se  fluvio  dea  condidit  alto. 

Aeneas  instat  contra  telumque  coruscat , 

Ingens,  arhoreum,  et  saevo  sic  pectore  fatur: 

Quae  nunc  deinde  mora  est?  aut  quid  iam,  Turne,  retractas? 
Non  cursu,  saevis  certandum  est  comminus  armis. 

Verte  omnis  tete  in  facies  et  contrahe,  quidquid 
Sive  animis  sive  arte  vales,  opta  ardua  pinnis 
Astra  sequi  clausumque  cava  te  condere  terra. 

Ille  caput  quassans : Non  me  tua  fervida  terrent 
Dicta,  ferox;  di  me  terrent  et  luppiter  hostis. 

Nec  plura  effatus  saxum  circumspicit  ingens, 

Saxum  antiquum,  ingens,  campo  quod  forte  iacebat. 

Limes  agro  positus,  litem  ut  discerneret  arvis; 

Vix  illud  lecti  bis  sex  cervice  subirent , 

Qualia  nunc  hominum  producit  corpora  tellus; 

Ille  manu  raptum  trepida  torquebat  in  hostem 
Altior  insurgens  et  cursu  concitus  heros. 

Sed  neque  currentem  se  nec  cognoscit  euntem 
Tollentemve  manu  saxumque  inmane  moventem, 

Genua  labant,  gelidus  concrevit  frigore  sanguis. 

Tum  lapis  ipse  viri  vacuum  per  inane  volutus 
Nec  spatium  evasit  totum  neque  pertulit  ictum. 

Ac  velut  in  somnis,  oculos  ubi  languida  pressit 
Nocte  quies,  nequiquam  avidos  extendere  cursus 
Velle  videmur  et  in  mediis  conatibus  aegri 
Succidimus;  non  lingua  valet,  non  corpore  notae 
Sufficiunt  vires  nec  vox  aut  verba  sequuntur: 

Sic  Turno,  quacumque  viam  virtute  petivit. 

Successum  dea  dira  negat.  Tum  pectore  sensus 
Vertuntur  varii,  Rutulos  adspectat  et  urbem 
Cunctaturque  metu  telumque  instare  tremescit 
Nec,  quo  se  eripiat,  nec,  qua  vi  tendat  in  hostem. 

Nec  currus  usquam  videt  aurigamque  sororem. 

Cunctanti  telum  Aeneas  fatale  coruscat 


Aen.  XII,  883.  MP2R  alta  q,  — dehiscat  dehiscetV^. 

— 884.  demittat  MP^R  demittet  Ribbeckius.  — 893.  clausumque  MR 
clausumve  P.  — 904.  manu  P manus  MR.  — 916.  telumque  MR  le- 
tumque V. — 918.  aurigamque  ^ aurigamveMV. 

920  Sortitus  fortunam  oculis  et  corpore  toto 
Eminus  intorquet.  Murali  concita  numquam 
Tormento  sic  saxa  fremunt  nec  fulmine  tanti 
Dissultant  crepitus.  Volat  atri  turbinis  instar 
Exitium  dirum  hasta  ferens  orasque  recludit 
925  Loricae  et  clipei  extremos  septemplicis  orbis. 

Per  medium  stridens  transit  femur.  Incidit  ictus 
Ingens  ad  terram  duplicato  poplite  Turnus. 
Consurgunt  gemitu  Rutuli  totusque  remugit 
Mons  circum  et  vocem  late  nemora  alta  remittunt. 

930  Ille  humilis  supplexque  oculos  dextramque  precantem 
Protendens,  Equidem  merui  nec  deprecor,  inquit; 
Utere  sorte  tua.  Miseri  te  si  qua  parentis 
Tangere  cura  potest,  oro,  — fuit  et  tibi  talis 
Anchises  genitor  — Dauni  miserere  senectae 
935  Et  me,  seu  corpus  spoliatum  lumine  mavis. 

Redde  meis.  Vicisti  et  victum  tendere  palmas 
Ausonii  videre,  tua  est  Lavinia  coniunx. 

Ulterius  ne  tende  odiis.  Stetit  acer  in  armis 
Aeneas  volvens  oculos  dextramque  repressit; 

940  Et  iam  iamque  magis  cunctantem  flectere  sermo 
Coeperat,  infelix  umero  cum  adparuit  alto 
Balteus  et  notis  fulserunt  cingula  bullis 
Pallantis  pueri,  victum  quem  volnere  Turnus 
Straverat  atque  umeris  inimicum  insigne  gerebat. 

945  Ille,  oculis  postquam  saevi  monumenta  doloris 
Exuviasque  hausit,  furiis  accensus  et  ira 
Terribilis:  Tune  hinc  spoliis  indute  meorum 
Eripiare  mihi?  Pallas  te  hoc  volnere,  Pallas 
Immolat  et  poenam  scelerato  ex  sanguine  sumit. 

950  Hoc  dicens  ferrum  adverro  sub  pectore  condit 
Fervidus.  Ast  illi  solvuntur  frigore  membra  ^ 
Vitaque  cum  gemitu  fugit  indignata  sub  umbras. 

CATALECTA. 

I. 

Delia  saepe  tibi  venit;  sed,  Tucca,  videre 
Non  licet:  occulitur  limine  clausa  viri. 

Delia  saepe  tibi,  non  venit  adhuc  mihi:  namque 
Si  occulitur,  longe  est  tangere  quod  nequeas. 

Venerit:  audivi.  Sed  iam  mihi  nuntius  iste  5 

Quid  prodest?  illi  dicite  quoi  rediit. 

II. 

Corinthiorum  amator  iste  verborum, 
t Iste  iste  rhetor  namque  quatenus  totus 
.Thucydides,  tyrannus  Atticae  febris, 

t Tau  Gallicum  min , male  illi  sit, 

Ista,  omnia  ista  verba  miscuit  fratri.  5 

III. 

Socer,  beate  nec  tibi  nec  alteri. 

Generque  Noctuine,  putidum  caput, 

Tuone  nunc  puella  talis , ei  tuo 
Stupore  pressa  rus  abibit?  ei  mihi. 

Ut  ille  versus  usquequaque  pertinet,  6 

‘Gener  socerque,  perdidistis  omnia 


B — codex  Braxellensis. 

H — codex  Helmstadieosis. 

R — codex  Rehdigeranus. 

Catal.  I,  1.  Delia  Scaliger  de  qua  libri.  — 5.  audivit  aut  tibi 
vulgo.  — 6.  dicite  libri  dicito  Scaliger  quoi  Hauptius  qui  B 
quae  vulgo. 

II,  4.  Thau  gaUignm  et  p sinet  male  illisit  B Tau  GalUcum,  mirtj  al, 
sil  ut  male  elisit  Wagrerus. 

III,  3.  tuone  Scaliger  tiLque  libri.  ei  Hauptius  et  libri  heu 
Scaliger.  — 4.  ei  Scaliger  et  libri. 

IV. 

Superbe  Noctuine,  putidum  caput, 

Datur  tibi  puella  quam  petis,  datur. 

Datur,  superbe  Noctuine,  quam  petis.  ' 

Sed,  0 superbe  Noctuine,  non  vides 
5 Duas  habere  filias  Atilium , 

Duas , et  hanc  et  alteram , tibi  dari. 

Adeste  nunc,  adeste:  ducit,  ut  decet, 

Superbus  ecce  Noctuinus  hirneam. 

Thalassio , thalassio , thalassio ! 

V, 

lacere  me  quod  alta  non  possim  putas 
Ut  ante  vectari  freta 
Nec  ferre  durum  frigus  aut  aestum  pati 
Neque  arma  victoris  sequi. 

5 Valent,  valent  mihi  ira  et  antiquus  furor 
Et  lingua  qua  adsiem  tibi 
Et  prostitutae  turpe  contubernium 
Sororis.  0 quid  me  incitas? 

Quid,  inpudice  et  inprobande  Caesari, 

10  Seu  furta  dicantur  tua, 

Et  heluato  sera  patrimonio  ' 

In  fratre  parsimonia. 

Vel  acta  puero  cum  viris  convivia 
Udaeque  per  somnum  nates 
15  Et  inscio  repente  clamatum  insuper 
Thalassio , thalassio. 

Quid  palluisti,  femina?  an  ioci  dolent? 

An  facta  cognoscis  tua? 

Non  me  vocabis  spurca  per  Cotyttia 
20  Ad  feriatos  fascinos , 

t Nec  deinde  te  movere  lumbos  in  ratulam 
Prensis  videbo  altaribus, 

Flavumque  propter  Thybrim  olentes  nauticum 
Vocare,  ubi  appulsae  rates 
25 -Stant  in  vadis  caeno  retentae  sordido 
Macraque  luctantes  aqua; 

Catal.  V,  10.  seu  B sed  HR.  — 15.  insuper  B super  HR.  — 19. 
spurca  Hauptius  pulchra  libri.  — 21.  sic  B nec  dein  movere  lumbos 
in  crocotula  Oudendorpius.  — 23.  Jlavumque  propter  BH  Jlavum  prope 
vulgo. 

Neque  in  culinam  et  uncta  compitalia 
Dapesque  duces  sordidas , 

Quibus  repletus  ut  salivosis  labris 
Obesam  ad  uxorem  redis 
Et  aestuantes  nocte  solvis  pantices , 

Os  usque  lambis  saviis. 

Nunc  laede,  nunc  lacesse,  si  quicquam  vales: 

Et  nomen  adscribo  tuum. 

Cinaede  Luci  , an  te  reliquerunt  opes 
Fameque  genuini  crepant? 

Videbo  habentem  praeter  ignavos  nihil 
Fratres  et  iratum  lovem 
Scissumque  ventrem  et  herniosi  patrui 
Pedes  inedia  turgidos. 

VI. 

Si  mihi  susceptum  fuerit  decurrere  munus , 

0 Paphon,  o sedes  quae  colis  Idalias, 

Troius  Aeneas  Romana  per  oppida  digno " 
lam  tandem  ut  tecum  carmine  vectus  eat. 

Non  ego  ture  modo  aut  picta  tua  templa  tabella 
Ornabo  et  puris  serta  feram  manibus ; 

Corniger  haud  aries  humilis , sed  maxima  taurus 
Victima  sacratos  sparget  honore  focos , 

Marmoreusque  tibi,  dea,  mille  coloribus  ales 
In  morem  picta  stabit  Amor  pharetra. 

Adsis,  0 Cytherea:  tuus  te  Caesar  Olympo 
Et  Surrentini  litoris  ora  vocat. 

VII. 

Ite  hinc,  inanes  ite  rhetorum  ampullae, 

Inflata  rore  non  Achaico  verba. 

Et  vos.  Stiloque  Tarquitique  Varroque, 

Scholasticorum  natio  madens  pingui, 

Catal.  V,  29.  lahris  Hauptius  aquislihri.  — 31.  nocfe  Scaliger 
docte  libri.  — 32.  os  usque  vnlgo  hossusque  R olusque  Colvius. 

VI,  7.  haud  BurmaBous  hos  libri,  sed  Burmanous  et  libri.  — 8. 
sparget  R spargit  BH  tinget  vulgo.  — 9.  dea  Heinsius  aut  libri 
mille  coloribus  ales  B versicoloribus  alis  Heinsius. 

VII,  1.  ite  rhetorum  ampullae  Wagnerus  ite  hetorum  am- 
pullae B iteret  horum  manipulle  H.  — 2.  rore  Aldus  rhorso  B.  — 
3.  Stiloque  Tarquitique  Hauptius  seliquati  Arquitique  B Stile  AI- 
buti^  Arquitique  Aldus  Stilo  Aelij  Tarquitique  Scaliger. 

5 Ite  hinc,  inane  cymbalon  iuventutis. 

Tuque,  o mearum  causa,  Sexte,  curarum. 
Vale,  Sabine;  iam  valete,  formosi. 

Nos  ad  beatos  vela  mittimus  portus, 

Magni  petentes  docta  dicta  Syronis 
10  Vitamque  ab  omni  vindicabimus  cura. 

Ite  hinc,  camenae,  vos  quoque  ite  iam,  sane 
Dulces  camenae,  (nam  fatebimur  verum, 
Dulces  fuistis) ; et  tamen  meas  chartas 
Revisitote,  sed  pudenter  et  raro. 

vin. 

Sabinus  ille  quem  videtis , hospites , 

Ait  fuisse  mulio  celerrimus 
Neque  ullius  volantis  inpetum  cisi 
Nequisse  praeterire,  sive  Mantuam 
5 Opus  foret  volare  sive  Brixiam. 

Et  hoc  negat  Tryphonis  aemuli  domum 
Negare  nobilem  insulamve  Caeruli, 

Ubi  iste  post  Sabinus  ante  Quinctio 
Bidente  dicit  attotonse  forfice 
10  Comata  colla,  nequod  horridum  iugo 
Premente  dura  vulnus  ederet  iuba. 

Cremona  frigida  et  lutosa  Gallia , 

Tibi  haec  fuisse  et  esse  cognitissima 
Ait  Sabinus : ultima  ex  origine 
15  Tua  stetisse  dicit  in  voragine, 

Tua  in  palude  deposisse  sarcinas , 

Et  inde  tot  per  orbitosa  milia 
lugum  tulisse , laeva  sive  dextera 
Strigare  mula  sive  utrimque  coeperat 

20 

Neque  ulla  vota  semitalibus  deis 
Sibi  esse  facta  praeter  hoc  novissimum , 
Paterna  lora  proximumque  pectinem. 


Gatal.  Vn,  5.  inane  Heinsius  inani  B inanis  vulgo.  — 6.  causa 
Hauptius  cwra  libri.  — 11.  ite  jam ^ sane  jam  ite  sane  ^ 

limite  saevae  vulgo. 

VIII,  6.  et  hoc  Scaliger  neque  hoc  libri.  — 9.  attotonse  Livi- 
nejus  attodisse^  attondisse  — \D.  nequod  horriduinVLdJi^Xms 

nequid  orion  B nequa  sordidum  vulgo.  — 19.  strigare  B strigere 

vulgo,  mula  B mulas  vulgo.  — 22.  facta  HR.  sancta  B praeter  B 

propter  vulgo. 

Sed  haec  prius  fuere:  nunc  eburnea 
Sedetque  sede  seque  dedicat  tibi, 

Gemelle  Castor  et  gemelle  Castoris. 

IX. 

Scilicet  hoc  sine  fraude,  Vari  dulcissime,  dicam: 
Dispeream , nisi  me  perdidit  iste  putus. 

Sin  autem  praecepta  vetant  me  dicere,  sane 
Non  dicam , sed  me  perdidit  iste  puer. 

X. 

Villula  quae  Syronis  eras  et  pauper  agelle. 

Verum  illi  domino  tu  quoque  divitiae , 

Me  tibi  et  hos  una  mecum  quos  semper  amavi, 
Siquid  de  patria  tristius  audiero , 

Commendo,  in  primisque  patrem.  Tu  nunc  eris  illi 
Mantua  quod  fuerat  quodque  Cremona  prius. 

XI. 

Pauca  mihi,  niveo  sed  non  incognita  Phoebo, 

Pauca  mihi  doctae  dicite  Pegasides. 

Victor  adest,  magni  magnum  decus  ecce  triumphi, 
Victor  qua  terrae  quaque  patent  maria. 

Horrida  barbaricae  portans  insignia  pugnae. 

Magnus  ut  Oenides  utque  superbus  Eryx, 

Nec  minus  idcirco  nostros  expromere  cantus 
Maximus  et  sanctos  dignus  inire  choros. 

Hoc  itaque  insuetis  iactor  magis,  optime,  curis. 
Quid  de  te  possim  scribere  quidve  tibi. 

Namque  (fatebor  enim)  qu^e  maxima  deterrendi 
Debuit , hortandi  maxima  causa  fuit. 

Pauca  tua  in  nostras  venerunt  carmina  chartas , 
Carmina  cum  lingua,  tum  sale  Cecropio, 

Carmina  quae  Pylium , saeclis  accepta  futuris , 
Carmina  quae  Pylium  vincere  digna  senem. 
Molliter  hic  viridi  patulae  sub  tegmine  quercus 
Moeris  pastores  et  Meliboeus  erant, 

Dulcia  iactantes  alterno  carmina  versu. 

Qualia  Trinacriae  doctus  amat  iuvenis. 

Certatim  ornabant  omnes  heroida  divae. 

Certatim  divae  munere  quaeque  suo. 

Felicem  ante  alias  tanto  scriptore  puellam ! 

Altera  non  fama  dixerit  esse  prior, 

25  Non  ilia,  Hesperidum  ni  munere  capta  fuissset. 

Quae  volucrem  cursu  vicerat  Hippomenen , 

Candida  cycneo  non  edita  Tyndaris  ovo. 

Non  supero  fulgens  Cassiopea  polo. 

Non  defensa  diu  volucrum!  certamine  equorum, 

30  Optabant  Graiae  quam  sibi  quaeque  manus, 

Saepe  animam  generi  pro  qua  pater  impius  hausit. 
Saepe  rufbro  Eleis  sanguine  fluxit  humus. 

Regia  non  Semele,  non  Inachis  Acrisione, 

Inmitti  expertae  fulmine  et  imbre  lovem, 

35  Non  cuius  oh  raptum  pulsi  liquere  penates 
Tarquinii  patrios  filius  atque  pater, 

Illo  quo  primum  dominatus  Roma  superbos 
Mutavit  placidis  tempora  consulibus. 

Multa,  neque  inmeritis,  donavit  praemia  alumnis, 

40  Praemia  Messallis  maxima  Publicolis. 

Nam  quid  ego  inmensi  memorem  studia  ista  laboris? 

Horrida  quid  durae  tempora  militiae? 

Castra  foro  solitos,  urbi  praeponere  castra. 

Tam  procul  hoc  Latio,  tam  procul  hac  patria? 

45  Inmoderata  pati  iam  frigora  iamque  calores? 

Stertere  vel  dura  posse  super  silice? 

Saepe  trucem  adverso  perlabi  sidere  pontum? 

Saepe  mare  audendo  vincere,  saepe  hiemem? 

Saepe  etiam  densos  inmittere  corpus  in  hostes, 

50  Communem  belli  nec  timuisse  deum? 

Nunc  celeres  Afros,  periurae  milia  gentis. 

Aurea  nunc  rapidi  flumina  adire  Tagi? 

Nunc  aliam  ex  alia  bellando  quaerere  gentem, 

Vincere  et  Oceani  finibus  ulterius  ? 

55  Non  nostrum  est  tantas,  non,  inquam,  attingere  laudes; 
Quin  ausim  hoc  etiam  dicere,  vix  hominumst. 

Ipsa  haec,  ipsa  ferent  rerum  monumenta  per  orbem, 
Ipsa  sibi  egregium  facta  decus  parient: 

Nos  ea  quae  tecum  finxerunt  carmina  divi, 


Catal.  XI,  24.  altera  Mnnkerus  alter  libri.  — 34.  expertae  Scali- 
ger  exspectant  vulgo.  — 35.  non  cujus  B cujus  et  vulgo.  — 44.  La- 
tio Wernickius  gnato  {nato)  libri.  — 51.  perjurae  H perituraque 
vulgo,  — 55.  tantas,  non,  inquam  B inquam.,  tantas  vulgo. 

Cynthius  et  musae,  Bacchus  et  Aglaie. 

Si  laudem  adspirare,  humilis  si  adire  camenas, 

Si  patrio  Graios  carmine  adire  sales 
Possumus,  optatis  plus  iam  procedimus  ipsis. 

Hoc  satis  est;  pingui  nil  mihi  cum  populo. 

XII. 

Aspice,  quem  valido  subnixum  gloria  regno 
Altius  et  caeli  sedibus  extulerat: 

Terrarum  hic  bello  magnum  concusserat  orbem. 

Hic  reges  Asiae  fregerat,  hic  populos, 

Hic  grave  servitium  tibi  iam,  tibi  Roma,  ferebat 
(Cetera  namque  viri  cuspide  conciderant) , 

Cum  subito  in  medio  rerum  certamine  praeceps 
Corruit,  e patria  pulsus  in  exilium. 

Tale  deae  numen,  tali  mortalia  nutu 
Fallax  momento  temporis  hora  ruit. 

XIII. 

Quocumque  ire  ferunt  variae  nos  tempora  vitae. 

Tangere  quas  terras  quosque  videre  homines, 

Dispeream,  si  te  fuerit  mihi  carior  alter. 

Alter  enim  quis  te  dulcior  esse  potest, 

Cui  iuveni  ante  alios  divi  divumque  sorores 
Cuncta,  neque  indigno,  Musa,  dedere  bona, 

Cuncta  quibus  gaudet  Phoebi  chorus  ipseque  Phoebus? 

Doctior  0 quis  te,  Musa,  fuisse  potest? 

0 quis  te  in  terris  loquitur  iucundior  uno? 

Clio  tam  certe  candida  non  loquitur. 

Quare  illud  satis  est,  si  te  permittis  amari. 

Non  contra  ut  sit  amor  mutuus  inde  mihi. 


Gatal.  XI,  61.  laudem  adspirare^  humilis  si  B laudem  adspira- 
rem,  humilis  sed  H.  camenas  Hauptius  cirenas  B cyrenas  H ca- 
mena  vulgo. 

4c.  hic  populos  et  populos  — 9.  nutu  lihci  ritu 

Hauptius.  — 10.  ruit  Hauptius  dedit  libri  premit  Ruhnkenius. 

XIII,  5.  juveni  B enus  vulgo.  — 7.  Phoebi  chorus  ipseque 

Phoebus  Phoebus , chorus  ipseque  Phoebi  \iWu  — 10.  tam 

Casaubonus  nam  libri. 

XIV. 

Quis  deus,  Octavi,  te  nobis  abstulit?  an  quae 
Dicunt,  a,  nimio  pocula  ducta  mero  ? 

'Vobiscum,  si  est  culpa,  bibi;  sua  quemque  secuntur 
Fata:  quid  inmeriti  crimen  habent  cyathi?* 
Scripta  quidem  tua  nos  multum  mirabimur  et  te 
Raptum  et  Romanam  flebimus  historiam,  ^ 

Sed  tu  nullus  eris.  Perversi,  dicite,  manes, 

Hunc  superesse  patri  quae  fuit  invidia? 


Catal.  XIV,  2.  ducta  Heinsius  dura  libri.  — 3.  vohiscum,  si  est 
culpUy  bibi  Hauptius  vobiscum  si  est  culpabili  (culpabile)  libri  vobis  si 
culpa  est  bilis  vulgo.  — 4.  quid  B quod  vulgo. 

CIJLEX. 

Lusimus,  Octavi,  gracili  modulante  Thalia 
Atque  ut  araneoli  tenuem  formavimus  orsum. 
Lusimus:  haec  propter  culicis  sint  carmina  dicta, 
Omnis  et  historiae  per  ludum  consonet  ordo 
Notitiae;  ducam  voces,  licet  invidus  adsit. 

Quisquis  erit  culpare  iocos  musamque  paratus. 
Pondere  vel  culicis  levior  famaqiie  feratur. 

Posterius  graviore  sono  tibi  musa  loquetur 
Nostra,  dabunt  cum  maturos  mihi  tempora  fructus. 
Ut  tibi  digna  tuo  poliantur  carmina  sensu. 

Latonae  magnique  lovis  decus,  aurea  proles, 
Phoebus  erit  nostri  princeps  et  carminis  auctor 
Et  recinente  lyra  fautor,  sive  educat  illum 
Arna  Chimaereo  Xanthi  perfusa  liquore 
Seu  decus  Asteriae  seu  qua  Parnasia  rupes 
Hinc  atque  hinc  patula  praepandit  cornua  fronte 
Castaliaeque  sonans  liquido  pede  labitur  unda. 
Quare,  Pierii  laticis  decus,  ite,  sorores 
Naides,  et  celebrate  deum  plaudente  chorea. 

Et  tu  sancta  Pales,  ad  quam  f ventura  recurrit 
t agrestum  bona  secura  sit  cura  tenentes 
Aerios  nemorum  saltus  silvasque  virentes. 


AB  — codices  Colbertini  1.  2. 

D — codex  Thuaneus  1. 

V — codex  Vaticanus  (a  Zangemeistero  collatus). 

H — codex  Helmstadiensis. 

Cui.  4.  et  ABDV  ut  H.  — 5.  notitiae;  ducam  Silligius  notitiae- 
que ducum  BHDV.  — 7.  feratur  Scalig^er  feretur  libri.  — 9.  maturos 
Heinsius  securos  libri.  — 14.  Jrna  Hauptius  alma  libri  acta  Sil- 
ligius-  — 19.  plaudente  Bembus  ludente  Whvx.  — 20.  ventura  libri 
hona  turba  Heinsius  gens  dura  Silligius.  — 21.  agrestum  secura  sibi 
sua  rura  tenentes  Ribbeckius. 

Vergilius. 

Te  cultrice  vagus  saltus  feror  inter  et  antra. 

Et  tu,  cui  meritis  oritur  fiducia  chartis, 

25  Octavi  venerande,  meis  adlabere  coeptis. 

Sancte  puer:  tibi  namque 

Triste  lovis  Rhoetique  canit  non  pagina  bellum , 
Phlegra  Giganteo  sparsa  est  quo  sanguine  tellus , 
Nec  Centaureos  Lapithas  conpellit  in  enses , 

30  Urit  Erichthonias  Oriens  hon  ignibus  arces. 

Nec  perfossus  Athos  nec  magno  vincula  ponto 
lacta  meo  quaerent  iam  sera  volumine  famam. 
Non  Hellespontus  pedibus  pulsatus  equorum , 
Graecia  cum  timuit  venientes  undique  Persas: 

35  Molli  sed  tenuis  decurrens  carmine  versus 
Viribus  apta  suis  Phoebo  duce  ludere  gaudet. 

Hoc  tu,  sancte  puer,  memoraberis:  et  tibi  crescet 
Gloria  perpetuum  lucens,  mansura  per  aevum , 

Et  tibi  sede  pia  maneat  locus  et  tibi  sospes 
40  Debita  felices  numeretur  vita  per  annos , 

Grata,  bonis  lucens.  Sed  nos  ad  coepta  feramur. 

Igneus  aetherias  iam  sol  penetrarat  in  arces. 
Candidaque  aurato  quatiebat  lumina  curru , 
Crinibus  et  roseis  tenebras  Aurora  fugarat: 

45  Propulit  e stabulis  ad  pabula  laeta  capellas 
Pastor  et  excelsi  montis  iuga  summa  petivit. 
Rorida  qua  patulos  velabant  gramina  colles. 

Iam  silvis  dumisque  vagae,  iam  vallibus  abdunt 
Corpora,  iamque  omni  celeres  e parte  vagantes 

51  Scrupea  desertae  perrepunt  ad  cava  rupis. 

50  Tondentur  tenero  viridantia  gramina  morsu, 

52  Pendula  proiectis  carpuntur  et  arbuta  ramis , 
Densaque  virgultis  avide  labrusca  petuntur; 

Haec  suspensa  rapit  carpente  cacumina  morsu 

55  Vel  salicis  lentae  vel  quae  nova  nascitur  alnus, 
Haec  teneras  fruticum  sentes  rimatur,  at  illa 


Cui.  27.  Hauplius  Taubmannus  Phoroique 

SiiUgius  pomtque  libri.  — 35.  molli  - carmine  Hauptius  mollia  - car- 
mina libri.  decurrent  Heinsius  pede  currere  libri.  tenuis  - versus 
Hauptius  tenui  - versu  libri.  — 37.  tu  Hauptius  tibi  libri.  memo^ 
raberis  Schraderus  memorabilis  ADV.  — 40.  numeretur  Heiosius 
memoretur  libri.  — 45.  e ABDV  et  vul^o  ut  Heinsius  laeta  libri 
nota  g.  — 47.  Hauptius  lurida  libri.  — 51.  50]  sic  Bembus.  — 

51.  desertae  perrepunt  hemhoiS  desertas  (desertis)  haerebant  Whfu  — 

50.  tondentur  Bembus  tondebant  libri. 

Inminet  inrigui  praestanti  marginis  ulvae. 

0 bona  pastoris  (siquis  non  pauperis  usum 
Mente  prius  docta  fastidiat  et  probet  illis 
Somnia  luxuriae  spretis),  incognita  curis 
Quae  lacerant  avidas  inimico  pectore  mentes. 

Si  non  Assyrio  fuerint  bis  lauta  colore 
Attalicis  opibus  data  vellera,  si  nitor  auri 
Sub  laqueare  domus  animum  non  angit  avarum , 
Picturaeque  decus  lapidum  nec  fulgor  in  ulla 
Cognitus  utilitate,  manus  nec  pocula  Grai 
Alconis  referunt  Rhoecique  toreuma,  nec  Indi 
Conchea  baca  maris  pretio  est,  at  pectore  puro 
Saepe  super  tenero  prosternit  gramine  corpus, 
Florida  cum  tellus  gemmantes  picta  per  herbas 
Vere  notat  dulci  distincta  coloribus  arva, 

Atque  illum,  calamo  laetum  recinente  palustri 
Otiaque  invidia  degentem  ac  fraude  remota 
Pollentemque  sibi,  viridi  cum  palmite  lucens 
Tmolia  pampineo  subter  coma  velat  amictu. 

Illi  sunt  gratae  rorantes  lacte  capellae 
Et  nemus  et  fecunda  Pales  et  vallibus  intus 
Semper  opaca  novis  manantia  fontibus  antra. 
Quis  magis  optato  queat  esse  beatior  aevo 
Quam  qui  mente  procul  pura  sensuque  probando 
Non  avidas  adgnovit  opes  nec  tristia  bella 
Nec  funesta  timet  validae  certamina  classis. 

Nec  spoliis  dum  sancta  deum  fulgentibus  ornet 
Templa  vel  evectus  finem  transcendat  habendi, 
Adversum  saevis  ultro  caput  hostibus  offert? 

Illi  falce  deus  colitur,  non  arte  politus, 

Ille  colit  lucos,  illi  Panchaia  tura 

Floribus  agrestes  herbae  variantibus  adflant, 

Illi  dulcis  adest  requies  et  pura  voluptas, 

Libera,  simplicibus  curis;  huc  inminet,  omnes 
Dirigit  huc  sensus,  haec  cura  est  subdita  cordi 


Cui.  57.  inrigui  praestanti  marginis  Scaliger  in  rivi  praestantis 
imaginis  libri.  ulvae  Hauptius  undam  libri.  — 60.  somnia  Hauptius 
omnia  libri.  — 66.  manus  Hauptius  manet  libri.  Grai  Hauptius  gra- 
tum libri.  — 67.  Alconis  V Alconem  ABD  Rhoecique  Lachmaonus 
Boethique  (Coetique)  ABDV  doctum  g.  — 68.  conchea  ABDV  ^ornat  g 
pretio  est  ABDV  flagrat  g flagrans  Silligius.  — 74.  lucens  libri 
ludens  Scaliger.  — 77.  intus  ABDV  imis  H.  — 80.  pura  libri  dura 
Silligius.  — 88.  adflant  Hauptius  adsunt  libri. 

Quolibet  ut  requie  victu  contentus  abundet 
lucundoque  levet  languentia  corpora  somno. 

0 pecudes,  o Panes  et  o gratissima  Tempe 
95  Frondis  Hamadryadum,  quarum  non  divite  cultu 
Aemulus  Ascraeo  pastor  sibi  quisque  poetae 
Securam  placido  traducit  pectore  vitam ! 

Talibus  in  studiis  baculo  dum  nixus  apricas 
Pastor  agit  curas  et  dum  lion  arte  canora 
100  Compacta  solitum  modulatur  arundine  carmen , 
Tendit  inevectus  radios  Hyperionis  ardor 
Lucidaque  aetherio  ponit  discrimina  mundo, 

Dum  iacit  Oceanum  flammas  in  utrumque  rapaces. 
Et  iam  compellente  vagae  pastore  capellae 
105  Ima  susurrantis  repebant  ad  vada  lymphae. 

Quae  suhter  viridem  residebant  caerula  muscum; 
Iam  medias  operum  partes  evectus  erat  sol, 

Cum  densas  pastor  pecudes  cogebat  in  umbras 
Et  procul  adspexit  luco  residere  virenti, 

110  Delia  diva,  tuo,  quo  quondam  victa  furore 
Venit  Nyctelium  fugiens  Cadmeis  Agaue, 

Infandas  scelerata  manus  e caede  cruenta: 

Quae  gelidis  bacchata  iugis  requievit  in  antro. 
Posterius  poenam  gnati  de  morte  datura. 

115  Hic  etiam  viridi  ludentes  Panes  in  herha 
Et  Satyri  Dryadesque  choros  egere  puellae 
Naiadum  coetu:  tantum  non  Orpheus  Hebrum 
Restantem  tenuit  ripis  silvasque  canendo. 
Quantum  te  pernix  remorantur  diva  chorea, 

120  Multa  tuo  laetae  fundentes  gaudia  vultu, 

Ipsa  loci  natura  domum,  resonante  susurro, 

Quis  dahat  et  dulci  fessas  refovebat  in  umbra. 

Nam  primum  prona  surgebant  valle  patentes 
Aeriae  platani,  inter  quas  impia  lotos, 

125  Impia,  quae  socios  Ithaci  maerentis  abegit. 
Hospita  dum  nimia  tenuit  dulcedine  captos. 

At  quibus  insigni  curru  proiectus  equorum 
Ambustus  Phaethon  luctu  mutaverat  artus. 


Cui.  93.  levet  Heinsius  liget  libri.  — 95.  frondis  Heinsius  fon- 
tis libri.  Hamadryadum  libri  Hamadryasin  Sillipus.  — 98-103  post 
V.  5?  inserendos  esse  censet  Ribbeckius.  — lo9.  et  Heynius  ut  libri 
umhrarn.  Haud  procul  accessit  Ribbeckius.  — 114.  de  morte  datura  Aldina 
se  morte  faturam  libri.  — 119.  pernix  Aldina  pernigre  AB  perni- 
grae D.  remorantur  Hauptius  morantem  libri. 

Heliades,  teneris  inplexae  bracchia  truncis 

Candida  fundebant  tentis  velamina  ramis.  130 

Posterius,  cui  Demophoon  aeterna  reliquit 
Perfidia  lamenta,  doli  male  provida  Phyllis 
(Perfide  Demophoon  et  non  deflende  puellis). 

Quam  comitabantur  fatalia  carmina  quercus. 

Quercus  ante  datae  Cereris  quam  semina  vitae:  135 

Illas  Triptolemi  mutavit  sulcus  aristis. 

Hic  magnum  Argoae  navi  decus  edita  pinus 
Proceras  decorat  silvas  hirsuta  per  artus 
Ac  petit  aeriis  coniungere  montibus  astra. 

Ilicis  et  nigrae  et  species  Lethaea  cupressus  140 

Umbrosaeque  monent  fagus  hederaeque  ligantes 
Bracchia  fraternos  plangat  ne  populus  ictus, 

Ipsaeque  excedunt  ad  summa  cacumina  lentae 
Pinguntque  aureolos  viridi  pallore  corymbos; 


Quis  aderat  veteris  myrtus  non  nescia  fati.  145 

His  suberat  gelidis  manans  e fontibus  unda,  148 

Quae  levibus  placidum  rivis  sonat  acta  liquorum.  149 

At  volucres  patulis  residentes  dulcia  ramis  146 

Carmina  per  varios  edunt  resonantia  cantus,  147 

Et  quaqua  geminas  avium  vox  obstrepit  aures,  150 


Hac  querulas  referunt  voces  quis  nantia  limo 
Corpora  lympha  fovet,  sonitus  alit  aeris  echo. 

Argutis  et  cuncta  fremunt  arbusta  cicadis. 

At  circa  passim  fessae  cubuere  capellae 

Excelsis  subter  dumis  quos  leniter  adflans  155 

Aura  susurrantis  poscit  confundere  venti. 

Pastor,  ut  ad  fontem  densa  requievit  in  umbra. 

Mitem  concepit  proiectus  membra  soporem. 

Anxius  insidiis  nullis,  sed  lentus  in  herbis 

Securo  pressos  somno  mandaverat  artus.  160 


Cui.  129.  Z7?p/eicae  Heinsius  amplexae  Whvi,  — \Z2.  perfidia  la- 
menta, doli  Hauptius  perfidiam  lamentandi  libri  male  provida  Silli- 
gius  mala,  perfida  libri.  — 133.  no7i  V /it/wc  vulgo.  deflende  Sca- 
liger  defende  \\hn. — 139.  ac  Heiusius  appetit  Whvi  conjun- 
gere Aldina  contingere  libri.  montibus  libri  nutibus  Kochius. 

— 140.  nigrae  et  species  Hauptius  nigrae  species  libri.  Lethaea  Gifa^ 

nius  et  laeta  libri.  — 145.  148.  149.  146.  147.  150]  sic  Hauptius.  — 
149.  liquorum  liquorem  \\hc\. — 150.  (/aagt/a  Bartbius  et 

quamquam  libri.  hinc  illi  Sca liger.  — 151.  hac  ABD  haec  H hhic 
Scaliger.  — 153.  arbusta  Heinsius  ardore  libri.  — 155.  excelsis  sub- 
ter Heyoius  excelsisque  super  libri.  — 156.  poscit  ABDH  possit  c. 

— 160,  pressos  libri  fessos  Modellius.' 

Stratus  humi  dulcem  capiebat  corde  quietem , 

Ni  fors  incertos  iussisset  ducere  casus. 

Nam  solitum  volvens  ad  tempus  tractibus  isdem 
Inmanis  vario  maculatus  corpore  serpens , 

165  Mersus  ut  in  limo  magno  subsideret  aestu, 

Obvia  vibranti  carpens  gravis  ore  trilingui 
Squamosos  late  torquebat  motibus  orbes, 
t tollebant  aurae  venientis  ad  omnia  visus, 
lam  magis  atque  magis  corpus  revolubile -volvens 
170  Attollit  nitidis  pectus  fulgoribus  atque 
Sublimi  cervice  caput,  cui  crista  superne 
Edita  purpureo  lucens  maculatur  amictu, 
Adspectuque  micant  flammarum  lumina  torvo. 
Metabat  late  circum  loca,  cum  videt  ingens 
175  Adversum  recubare  ducem  gregis.  Acrior  instat 
Lumina  diffundens  intendere  et  obvia  torvo 
Saevius  arripiens  infringere,  quod  sua  quisquam 
Ad  vada  venisset.  Naturae  comparat  arma : 

Ardet  mente,  furit  stridoribus,  intonat  ore, 

180  Flexibus  en  versis  torquetur  corporis  od)is, 
Manant  sanguineae  per  tractus  undique  guttae, 
Spiritus  erumpit  fauces.  Quo  cuncta  parante 
Parvulus  hunc  prior  humoris  conterret  alumnus 
Et  mortem  vitare  monet  per  acumina.  Namque 
185  t qua  diducta  genas  pandebant  lumina  gemmis 
Hac  senioris  erat  mature  pupula  telo 
Tacta  levi.  Tum  prosiluit  furibundus  et  illum 
Obtritum  morti  misit:  cui  dissitus  omnis 
Spiritus  excessit  sensus.  Tum  torva  tenentem 
190  Lumina  respexit  serpentem  comminus : inde 


Cui.  165.  subsideret  Bembus  sub  sideris  libri.  — 166.  ore  trilin- 
gui Scbraderus  aera  {aere)  lingua  libri.  — 167.  mollihant  aurae  ve- 
nientis Jlamina  nisus  Ribbeckius.  — 168.  Squalebant  viro  vitiantes  omnia 
rictus  Kocbius.  — 170.  atque  Paldamus  et  se  libri  ecce  Ribbeckius.  — 
171.  caput  Whvv  Bembus.  — 174.  metabat  Whvv  Hauptius 

late  g ABDV  nictatur  sese  Ribbeckius.  — 176.  intendere  et 

libri  intentuque  Kihheckim.  — 177.  saevius  Silligius  saepius  libri 
infringere  ABDV  infrendere  g.  — 180.  en  Ribbeckius  eversis  libri 
curvis  torquetur  corpus  in  orbis  Ribbeckius.  — 182.  spiritus  erumpit 
Heinsius  spiritibus  rumpit  quo  cuncta  parante  cui 

cuncta  paranti  libri.  — 183.  prior  ABV  propior  H.  — 185.  gemmis  libri 
somnis  Ribbeckius.  — 186.  mature  Ribbeckius  naturae  libri.  pasto- 
ris Kocbius.  — 187.  tacta  Scbraderus  iacta  (icta)  libri. 

Inpiger,  exanimis,  vix  compos  mente  refugit,  191 

Nescius  aspiciens;  timor  occaecaverat  artus,  199 

Ergo  tardus  erat:  somni  languore  remoto  198 

Hoc  minus  inplicuit  dira  formidine  mentem,  200 

Sed  validum  dextra  truncum  detraxit  ab  orno  192 

(Cui  casus  sociarit  opera  numenve  deorum 
Prodere  sit  dubium,  valuit  sed  vincere  talis 

Horrida  squamosi  volventia  membra  draconis)  195 

Atque  reluctantis  crebris  foedeque  petentis 
Ictibus  ossa  ferit  cingunt  qua  tempora  cristae. 

Quem  postquam  vidit  caesura  languescere,  sedit  201 

lam  quatit  et  biiugis  oriens  Erebeis  equos  Nox 
Et  piger  aurata  procedit  Vesper  ab  Oeta, 

Cum  grege  compulso  pastor,  duplicantibus  umbris. 

Vadit  et  in  fessos  requiem  dare  comparat  artus.  205 

Cuius  ut  intravit  levior  per  corpora  somnus, 

Languidaque  effuso  requierunt  membra  sopore. 

Effigies  ad  eum  culicis  devenit  et  illi 
^ Tristis  ab  eventu  cecinit  convicia  mortis. 

*^En  quid"  ait  "^meritus  ad  quae  delatus  acerbas  210 

Cogor  adire  vices?  tua  dum  mibi  carior  ipsa 
Vita  fuit  vita,  rapior  per  inania  Averni. 

Tu  lentus  refoves  iucunda  membra  quiete, 

Ereptus  taetris  e cladibus;  at  mea  manes 

Viscera  Lethaeas  cogunt  transnare  per  undas.  215 

Praeda  Charontis  agor.  Viden  ut  flagrantia  taedis 
Limina,  quam  lucent  inferais  omnia  templis? 

Obvia  Tisiphone,  serpentibus  undique  compta. 

Et  flammas  et  saeva  quatit  mihi  verbera.  Pone 

Cerberus  et  diris  latrantia  rictibus  ora,  220 

Anguibus  hinc  atque  hinc  horrent  cui  colla  reflexis, 

Sanguineique  micant  ardorem  luminis  orbes. 


Cui.  191.  199.  198.  200.  192]  sic  Ribbeckius.  — 1 99.  Umor  occaeca- 
verat libri  timidos  caecaverat  Silligius.  Acrior  ac  pallens  timor  haud 
caecaverat  artus  Kochius.  — 198.  erp;o  Ribbeckius  et  quod  libri.  tar- 
dus Whvi  Kochius.  Scaliger  owwi  libri. — 192.  sed 

Ribbeckius  et  libri.  — 194.  valuit  Hauptius  voluit  Jibri.  — 202.  Ere- 
beis Hauptius  Erehoeis  libri  Erehois  Silligius.  — 210.  en  quid,  ait, 
meritus  Heinsius  inquit,  quid  meritis  ABVH.  — 212.  Averni  Heinsius 
venUs  AV  venti  B.  — 216.  viden  Bembus  vidi  libri.  — 217.  limina  A 
lumina  BDV  quam  lucent  Ribbeckius  cum  lucent  ADVH  collucent 
Bembus.  — 219.  pone  Hauptius  poenae  libri.  — 220.  latrantia  rictibus 
Hauptius  Jlap^rant  latratibus  libri.  — 222.  micant  ardorem  libri  ar- 
dore micant  mihi  Silligius. 

Heu,  quid  ab  officio  digressa  est  gratia,  cum  te 
Restitui  superis  leti  iam  limine  ab  ipso  ? 

225  Praemia  sunt  pietatis  ubi,  pietatis  honores? 

In  vanas  abiere  vices  et  rure  recessit 
lustitia  et  prior  illa  fides.  Instantia  vici 
Alterius,  sine  respectu  mea  fata  relinquens* 

Ad  pariles  agor  eventus;  fit  poena  merenti, 

230  Poena  sit  exitium,  modo  sit  tua  grata  voluntas, 
Existat  par  officium.  Feror  avia  carpens, 

Avia  Cimmerios  inter  distantia  lucos: 

Quem  circa  tristes  densentur  in  omnia  poenae. 
Nam  vinctus  sedet  inmanis  serpentibus  Otos, 

235  Devinctum  maestus  procul  aspiciens  Ephialten, 
Conati  quondam  cum  sint  rescindere  mundum; 
Et  Tityos,  Latona,  tuae  memor  anxius  irae 
(Inplacabilis  ira  nimis)  iacet  alitis  esca. 

Terreor,  a,  tantis  insistere,  terreor,  umbris! 

240  Ad  Stygias  revocatus  aquas  vix  ultimus  amni 
Extat  nectareas  divum  qui  prodidit  escas. 
Gutturis  arenti  revolutus  in  omnia  sensu. 

Quid  saxum  procul  adverso  qui  monte  revolvit. 
Contempsisse  dolor  quem  numina  vincit  acerbus 
245  Otia  quaerentem  frustra?  saevae  ite,  puellae. 

Ite,  quibus  taedas  accendens  tristis  Erinys 
Sicut  Hymen  (pro  fata)  dedit  conubia  mortis. 
Atque  alias  alio  densas  supero  agmine  turmas, 
Impietate  fera  vecordem  CoJchida  matrem, 

250  Anxia  sollicitis  meditantem  vulnera  natis; 

Iam  Pandionias  miserandas  prole  puellas. 
Quarum  vox  Ityn  edit  Ityn,  quo  Bistonius  rex 
Orbus  epops  maeret  volucris  evectus  in  auras. 

At  discordantes  Cadmeo  semine  fratres 
255  Iam  truculenta  ferunt  infestaque  lumina  corpus 


Cui.  227.  vici  Heiosius  vidi  libri.  — 230.  Hertzbergius  dum 
libri  tum  Silligius.  — 233.  omnia  libri  obvia  Ribbeckius  agmina 
Jacobsius.  — 236.  rescindere  g inscendere  ABDV.  — 241.  extat  Schra- 
derus  restat  libri.  — 245.  quaerentem  ABDV  quaerentes  g saevae 
Kochius  ^ sibi  Hauptius  siblile  {sublite^  syblitae)  libri  vos  ite  Bembus 
cribro  Ribbeckius.  — 246.  ite  libri  rite  Silligius  accendens  Hauptius 

accendit  libri.  — 247.  sicut  libri  dirus  Kochius.  profata  Hauptius 

praefata  Whvi  Kochius.  — 248.  densas  densat  J} 

supero  Hauptius  super  libri. 

Alter  in  alterius,  iamque  aversatur  uterque, 

Impia  germani  manat  quod  sanguine  dextra. 

Eheu,  mutandus  numquam  labor!  auferor  ultra 
In  diversa,  magis  distantia  nomina  cerno, 

Eridanus  tranandus,  agor  delatus  ad  undam. 

Obvia  Persephone  comites  heroidas  urget 
Adversas  perferre  faces.  Alcestis  ab  omni 
Inviolata  vacat  cura , quod  saeva  mariti 
In  Chalcodoniis  Admeti  fata  moratast. 

Ecce,  Ithaci  coniunx  semper  decus  Icariotis, 
Femineum  incorrupta  decus  manet,  et  procul  illa 
Turba  ferox  iuvenum  telis  confixa  procorum. 

Quid  misera  Eurydice  tanto  maerore  recesti 
Poenaque  respectus  et  nunc  manet  Orpheos  in  te? 
Audax  ille  quidem,  qui  mitem  Cerberon  umquam 
Credidit  aut  ulli  Ditis  placabile  numen 
Nec  timuit  Phlegethonta  furentem  ardentibus  undis 
Nec  maesta  obtenta  Ditis  ferrugine  regna 
Defossasque  domos  ac  Tartara  nocte  cruenta 
Obsita  nec  faciles  Dictaeo  iudice  sedes, 
ludice  qui  vitae  post  mortem  vindicat  acta. 

Sed  Fortuna  valens  audacem  fecerat  ante, 
lam  rapidi  steterant  amnes  et  turba  ferarum 
Blanda  voce  sequax  regionem  insederat  Orpher, 
Iamque  imam  viridi  radicem  moverat  alte 
Quercus  humo  steteratque  comes  silvaeque  sonoros 
Sponte  sua  cantus  rapiebant  cortice  avara. 

Labentes  biiuges  etiam  per  sidera  Lunae 
Pressit  equos  et  tu  currentes,  menstrua  virgo. 
Auditura  lyram,  tenuisti  nocte  relicta. 

Haec  eadem  potuit  Ditis  te  vincere  coniunx 
Eurydicenque  ultro  ducendam  reddere?  non  fas. 


Cui.  259.  nomina  AD  numina  BVH  limina  Heynius.  — 260.  Eri^ 
danits  Schraderus  Elysiam  libri.  — 264.  in  Chalcodoniis  Dorvillius  in 

Chalcedoniis  ABH  ipsa  suis  fatis  Bembus.  — 265.  semper  decus  libri 
simplex  ducis  Kochius.  Icariotis  Bembus  Iharotis  ADV  enitet  oris 
H.  — 268.  quid  VH  quin  A quo  Silligius  recesti  Barthius  reces- 
sit libri.  — 269.  Orpheos  Bibbeckius  Orpheus  libri.  — 273.  obtenta  H 
obtentu  ABDV.  — 275.  Dictaeo  Scaliger  Ditis  sine  libri.  — 281.  stete- 
ratque comes  Hertzbergius  steterant  (steterantque)  amnes  libri.  so7io- 
ros  Heinsius  sonorae  libri.  — 283.  Lunae  ADH  Luna  BV  Phoebus 
Ribbeckius.  — 284  delevit  Kochius.  — 285.  tenuisti  nocte  libri  tenuit 
fLuua)  statione  Kochius. 

Non  erat  invitae,  divae  exorabile  numen. 

Illa  quidem,  nimium  manes  experta  severos, 

290  Praeceptum  signabat  iter  nec  rettulit  intus 
Lumina  nec  divae  corrupit  munera  lingua; 

Sed  tu  crudelis,  crudelis  tu  magis,  Orpheu, 

295  (Peccatum  meminisse  tuum  grave  sede  piorum) 

293  Oscula  cara  petens  rupisti  iussa  deorum : 

294  Dignus  amor  venia,  gratum  si  Tartara  nossent. 

296  Has  manet  heroum  contra  manus.  Hic  et  uterque 
Aeacides:  Peleus  namque  et  Telamonia  virtus 
Per  secura  patris  laetantur  numina , quorum 
Conubis  Venus  et  Virtus  iniunxit  honorem: 

300  Hunc  rapuit  serva,  ast  illum  Nereis  amavit. 

Adsidet  hac  iuvenum  sociatae  gloria  sortis , 

Alter  inexcussum  referens  a navibus  ignes 
Argolicis  Phrygios  torva  feritate  repulsos. 

0 quis  non  referat  talis  divortia  belli , 

305  Quae  Troiae  videre  viri  videreque  Grai , 

Teucria  cum  magno  manaret  sanguine  tellus 
Et  Simois  Xanthique  liquor,  Sigeaque  propter 
Litora  cum  Troas  saevi  ducis  Hectoris  ira 
Videre  in  classes  inimica  mente  Pelasgas 

310  Vulnera  tela  neces  ignes  inferre  paratos. 

Ipsa  iugis  namque  Ida  patens  frondentibus,  ipsa 
Ida  faces  altrix  cupidis  praebebat  alumnis. 

Omnis  ut  in  cineres  Rhoetei  litoris  ora 
Classibus  ambustis  flamma  flagrante  daretur. 

315  Hinc  erat  oppositus  conto  Telamonius  heros 
Obiectoque  dabat  clipeo  certaminaffet  illinc 
Hector  erat,  Troiae  summum  decus,  acer  uterque. 

Fulminibus  veluti  fragor  editus 

Cui.  288.  invitae  Ladevicus  in  vitam  (vita)  libri  invictae  Haiq)- 
tius  numen  Bembus  mortis  libri  invita  diva  exorabile  Mortis  Silii- 
gius.  — 292.  295.  293]  sic  Ribbeckius.  — 295.  meminisse  ABDVH  igno- 
visse g.  tuom  Ribbeckius  tuos  (tuo)  libri  at  nos  Silligius  at  nos 
gravis  ecce  piorum  Kochius. — 294.  ABDVH  parvum  g nos- 

sent libri  nollent  Hauptius.  — 296.  has  Ribbeckius  hos  A vos  V 
W05  Silligius.  — ■ 300.  Bembus  ferit  ast  Periboea 

Schraderus. — 301.  Hertzbergius  iuv enis  Whri.  sociatae  glo- 

ria sortis  Scaliger  sociat  de  gloria  sortis  ABDV  sociat  quem  gloria, 
fortis  H.  — 302.  alter  ABDHV  acer  g inexcussum  ABDV^  inex- 
cussus Bembus  in  excidium  H.  — 314.  flagrante  Hauptius  lacrimante 
ABDV  superante  g.  — 315.  conto  Schraderus  contra  libri.  — 318. 
fulminibus  (fluminibus)  veluti  fragor  edibus  (aedibus,  et  editus,  et  tedi- 
bus)  in  se  libri  fulminibus  caelo  veluti  fragor  editus  alto  Bembus. 

Ignibus  hic  telisque  asper , [si  classibus  Argos] 

Eriperet  reditus , alter  Vulcania  ferro 
Vulnera  protectus  depellere  navibus  instat. 

Hos  sedet  Aeacides  vultu  laetatus  honores, 

Dardaniaeque  alter  fuso  quod  sanguine  campis 
Hectoreo  victor  lustravit  corpore  Troiam. 

Rursus  acerba  fremunt,  Paris  hunc  quod  letat,  et  huius 
Alta  dolis  Ithaci  virtus  quod  concidit  icta. 

Huic  gerit  aversos  proles  Laertia  vultus 
Et  iam  Strymonii  Rhesi  victorque  Dolonis, 

Pallade  iam  laetatur  ovans,  rursusque  tremescit 
Iam  Ciconas  iamque  horret  atrox  Laestrygone  .... 

Illum  Scylla  rapax  canibus  succincta  Molossis 
Aetnaeusque  Cyclops,  illum  Zanclaea  Charybdis 
Pallentesque  lacus  et  squalida  Tartara  terrent. 

Hic  et  Tantalei  generis  decus,  amplus  Atrida, 

Adsidet,  Argivum  lumen,  quo  flamma  regente 
Doris  Erichthonias  prostravit  funditus  arces. 

Reddidit,  heu,  Graius  poenas  tibi,  Troia,  ruenti, 

Hellespontiacis  obiturus  reddidit  undis. 

Illa  vices  hominum  testata  est  copia  quondam , 

Ne  quisquam  propriae  fortunae  munere  dives 
Ire  inevectus  caelum  super:  omne  propinquo 
Frangitur  invidiae  telo  decus.  Ibat  in  altum 
Vis  Argiva  petens  patriam  ditataque  praeda 
Arcis  Erichthoniae;  comes  huic  erat  aura  secunda 
Per  placidum  cursu  pelagus ; Nereis  ab  unda 
Signa  dabat,  pars  inflexis  super  acta  carinis; 

Cum  seu  caelesti  fato  seu  sideris  ortu 
Undique  mutatur  caeli  nitor,  omnia  ventis. 

Omnia  turbinibus  sunt  anxia.  Iam  maris  unda 
Sideribus  certat  consurgere,  iamque  superne 
Corripere  et  soles  et  sidera  cuncta  minatur 
Ac  ruere  in  terras  caeli  fragor.  Hic  modo  laeta 
Copia  nunc  miseris  circumdatur  anxia  fatis, 

Inmoriturque  super  fluctus  et  saxa  Capherei, 

Euboicas  aut  per  cautes  Aegaeaque  late 

Cui.  319.  A2c  Bembus  tegminibus  Mhvi.  Hauptius 

super  libri  furens  Heynius.  si  classibus  Argos  Bembus  sigeaque 
praeter  libri.  — 322.  hos  Hauptius  hoc  libri.  sedet  Ribbeckius  erat 
libri.  — 324.  Hectoreo  victor  lustravit  corpore  Bembus  Hectora  lustra- 
vit victor  de  corpore  ABDV  Hector  lustravit  devicto  corpore  H.  — 326. 
alta  g alma  D arma  ABHV.  — 345.  cursu  libri  cursus  Silligius. 
ab  unda  Paldamus  ad  undas  libri.  — 355.  aut  ABDV  et  H. 

Litora,  cum  Phrygiae  passim  vaga  praeda  peremptae 
Fluctuat  omnis  in  aequoreo  navifraga  tractu. 

Hic  alii  sidunt  pariles  virtutis  honore 
Heroes  placidisque  siti  sunt  sedibus  omnes , 

360  Omnes  Roma  decus  magni  quos  suspicit  orbis. 

Hic  Fabii  Deciique,  hic  est  et  Horatia  virtus,. 

Hic  et  fama  vetus  numquam  moritura  Camilli, 
Curtius  et,  mediis  quem  quondam  sedibus  urbis 
Devotum  tellus  consumpsit  gurgitis  unda, 

365  Mucius  et  prudens  ardorem  corpore  passus. 
Limitibus  cessit  cui  fracta  potentia  regis. 

Hic  Curius  clarae  socius  virtutis  et  ille 
Flaminius,  devota  dedit  qui  corpora  flammae; 

371  Scipiadaeque  duces,  quorum  devota  triumphis 

369  Moenia  f rapidis  Libycae  Karthaginis  horrent. 

370  lure  igitur  tales  sedes  pietatis  honores. 

372  Illi  laude  sua  vigeant;  ego  Ditis  opacos 
Cogor  adire  lacus,  vacuos  a lumine  Phoebi, 

Et  vastum  Phlegethonta  pati,  quo,  maxime  Minos, 

375  Conscelerata  pia  discernis  saecula  sede. 

Ergo  iam  causam  mortis,  iam  dicere  vitae 
Verberibus  saevae  cogunt  sub  iudice  Poenae, 

Cum  mihi  tu  sis  causa  mali,  nec  conscius  adsis: 

Sed  tolerabilibus  curis  haec  inmemor  audis 
380  Et  tamenetsi  audis  dimittes  omnia  ventis 
Et  mea  diffusas  rapientur  dicta  per  auras. 

Digredior  numquam  rediturus.  Tu  cole  fontes 
Et  virides  nemorum  silvas  et  pascua  laetus.^ 

Dixit  et  extrema  tristis  cum  voce  recessit. 

385  Hunc  ubi  sollfcitum  dimisit  inertia  vitae. 


Cui.  359.  jflacidisque  }^och\m  mediisque  Whvi.  362.  moritura 
Camilli  Bembus  moritura  Metelli  H mora  melli  ABDV^.  — 363,  me- 
diis  g medius  ABDV.  — 364.  tellus  Wakefieidus  hellis  libri  gur- 
gitis unda  Hauptius  gurges  in  unda  libri  gurges  inundans  Scaliger. 

— 366.  367]  sic  libri  367.  366.  Heynius.  — 366.  limitibus  Ribbeckius 
legitime  libri  Fabricius  Heynius.  — 368  delevit  Heynius.  — 368.  371. 
369.  370.  372]  sic  Hauptius.  — 371.  Scipiadaeque  Hauptius  istarum 
piadasque  BDV  istic  Scipiadasque  Silligius.  — 369.  rapidis  libri,  vae 
rapidis  Ribbeckius  Romanos  Kochius.  — 370.  honores  libri  hono- 
rat Bembus.  — 373.  vacuos  g viduos  ABDV.  — 374.  maxime  Schraderus 
maodma  libri.  — 375.  discernis  saecula  Schraderus  discernit  vincula  libri. 

— 377.  sub  Scaliger  ab  libri.  — 379.  sed  tolerabilibus  libri  nec  to- 
lerabilibus Bembus  sed  tu  mobilibus  Ribbeckius.  — 380.  et  tamenetsi 
audis  Hauptius  et  tamen  ut  vadis  BD^VH  et  tamen  usque  vagis  Silligius 
omnia  ADV  som7iiahB,  — 381.  rapientur  Scaliger  rapiuntur  libri. 

Interius  graviter  regementem,  nec  tulit  ultra 
Sensibus  infusum  culicis  de  morte  dolorem, 

Quantumcumque  sibi  vires  tribuere  seniles 
(Quis  tamen  infestum  pugnans  devicerat  hostem) , 

Rivum  propter  aquae  viridi  sub  fronde  latentem 
Conformare  locum  capit  inpiger.  Hunc  et  in  orbem 
Destinat  ac  ferri  capulum  repetivit  in  usum, 

Gramineam  ut  viridi  foderet  de  caespite  terram, 
lam  memor  inceptum  peragens  sibi  cura  laborem 
Congestum  cumulavit  opus  atque  aggere  multo 
Telluris  tumulus  formatum  crevit  in  orbem. 

Quem  circum  lapidem  levi  de  marmore  formans 
Conserit,  adsiduae  curae  memor.  Hic  et  acanthus 
Et  rosa  purpureo  crescit  pudibunda  rubore 
Et  violae  omne  genus,  hic  est  et  Spartica  myrtus 
Atque  hyacinthus  et  hic  Cilici  crocus  editus  arvo. 

Laurus  item  Phoebi  surgens  decus,  hic  rhododaphne 
Liliaque  et  roris  non  avia  cura  marini 
Herbaque  turis  opes  priscis  imitata  Sabinis 
Chrysanthesque  hederaeque  nitor  pallente  corymbo 
Et  bocchus  Libyae  regis  memor,  hic  amaranthus 
Bumastusque  virens  et  seraper  florida  tinus, 

Non  illinc  narcissus  abest,  cui  gloria  formae 
Igne  Cupidineo  proprios  exarsit  in  artus. 

Et ‘quoscumque  novant  vernantia  tempora  flores. 

His  tumulus  super  inseritur:  tum  fronte  locatur 
Elogium,  tacita  format  quod  littera  voce. 

'Parve  culex,  pecudum  custos  tibi  tale  merenti 
Funeris  officium  vitae  pro  munere  reddit.^ 

Cui.  393.  ut  deest  ABH  foderet  f odiens  H.  — 399. 

purpureo  g purpureum  ABDV  crescit  g crescent  ABDV  pudi~ 
hunda  g rubicunda  vulgo  rubore  g colore  vulgo  terrorem  DV. 
— 404.  Sabinis  BH  Sabina  V.  — 407.  tinus  Saimasius  pinus  vulgo. 

Etsi  me,  vario  iactatum  laudis  amore 
Inritaque  expertum  fallacis  praemia  vulgi, 

Cecropius  suaves  expirans  hortulus  auras 
Florentis  viridi  sophiae  complectitur  umbra 
5 t nec  mea  quit  ratio  dignum  sibi  quaerere  carmen. 
Longe  aliud  studium  atque  alios  quae  accincta  labores 
Altius  ad  magni  suspexit  sidera  mundi. 

Et  placitum  paucis  ausa  est  ascendere  collem; 

Non  tamen  absistam  coeptum  detexere  munus, 

10  In  quo  iure  meas  utinam  requiescere  musas 
Et  leviter  blandum  liceat  deponere  morem. 

t quod  si  mirificum genus  omnes 

Mirificum  saecli  modo  sit  tibi  velle  libido  f 
Si  me  iam  summa  sapientia  pangeret  arce, 

15  Quattuor  antiquis  quae  heredibus  est  data  consors, 
Unde  hominum  errores  longe  lateque  per  orbem 
Despicere  atque  humiles  possem  contemnere  curas. 
Non  ego  te  talem  venerarer  munere  tali. 

Non  equidem,  quamvis  interdum  ludere  nobis 
20  Et  gracilem  molli  liceat  pede  claudere  versum ; 

Sed  magno  intexens,  si  fas  est  dicere,  peplo. 

Qualis  Erechtheis  olim  portatur  Athenis, 

Debita  cum  castae  solvuntur  vota  Minervae 
Tardaque  confecto  redeunt  quinquennia  lustro. 


H — codex  Helmstadiensis. 

R — codex  Rehdigeranus. 

B — codex  Bruxellensis. 

Cir.  5.  nec  mea  quit  ratio  dignum  Hauptius  tum  (tu,  quum,  num) 
ea  (mea)  quaeret  libri  jamque  mea  ratione  indignumst  Ribbeckius.  — 6, 
studium  atque  alios  quae  Puetzius  studium  cum  aliosque  Silligius  stu- 
diumque aliosque  g.  — 7.  suspexit  Schraderus  suspendit  libri.  — 8.  pla- 
citum libri  licitum  Silligius.  — 21.  intexens  libri  intexem  Marklandus. 

Cum  levis  alterno  zephyrus  concrebruit  euro 
Et  prono  gravidum  provexit  pondere  currum. 

Felix  illa  dies,  felix  et  dicitur  annus. 

Felices  ijui  talem  annum  videre  diemque. 

Ergo  Palladiae  texuntur  in  ordine  pugnae, 

Magna  giganteis  ornantur  pepla  tropaeis , 

Horrida  sanguineo  pinguntur  proelia  cocco. 

Additur  aurata  deiectus  cuspide  Typhon, 

Qui  prius,  Ossaeis  consternens  aethera  saxis, 

Emathio  celsum  duplicabat  vertice  Olympum. 

Tale  deae  velum  sollemni  tempore  portant; 

Tali  te  vellem,  iuvenum  doctissime,  ritu 
Purpureos  inter  soles  et  candida  lunae 
Sidera,  caeruleis  orbem  pulsantia  bigis. 

Naturae  rerum  magnis  intexere  chartis; 

Aeternum  sophiae  coniunctum  carmine  nomen 
Nostra  tuum  senibus  loqueretur  pagina  saeclis. 

Sed  quoniam  ad  tantas  nunc  primum  nascimur  artes. 

Nunc  primum  teneros  firmamus  robore  nervos. 

Haec  tamen  interea  quae  possumus,  in  quibus  aevi 
Prima  rudimenta  et  primos  exegimus  annos. 

Accipe  dona  meo  multum  vigilata  labore 
Promissa  atque  diu,  iam  tandem  exordia  rebus: 

Impia  prodigiis  ut  quondam  exterrita  amoris 
Scylla  novos  avium  sublimis  in  aere  coetus 
Viderit  et  tenui  conscendens  aethera  pinna 
Caeruleis  sua  tecta  super  volitaverit  alis , 

Hanc  pro  purpureo  poenam  scelerata  capillo. 

Pro  patria  solvens,  excisa  et  funditus  urbe. 

Complures  illam  et  magni,  Messalla,  poetae 
(Nam  verum  fateamur:  amat  Polyhymnia  verum) 

Longe  alia  perhibent  mutatam  membra  figura 
Scyllaeum  monstro  saxum  infestare  voraci; 

Illam  esse  aerumnis  quam  saepe  legamus  Ulixi, 

Candida  succinctam  latrantibus  inguina  monstris, 

Cir.  47.  exordia  rebus  vulgo  desunt  HR.  — 48.  exterrita  amoris 
Scbraderus  exterruit  amplis  vulgo.  — 53.  patria  Hauptius  patris 
libri.  — 56.  alia  perhibent  - figura  Aldus  aliam  prohibent  mutata  in 

membra  figuram  R aliam  in  perhibent  - figuram  Silligius.  — 57.  mon- 
stro saxum  infestare  voraci  Hauptius  saxo  monstra  (monstra  saxum) 
infectato  vocari  libri  Scyllaeo  in  saxo  monstra  infamata  vocari  Silligius. 
— 58.  illam  esse  aerumnis  Aldus  illam  messea  quam  R illam  messe 
erumpnis  H esse^  aerumnoso  Silligius. 

60  Dulichias  vexasse  rates  et  gurgite  in  alto 
Deprensos  nautas  canibus  lacerasse  marinis. 

Sed  neque  Maeoniae  patiuntur  credere  chartae 
Nec  malus  istorum  dubiis  erroribus  auctor. 

Namque  alias  alii  vulgo  finxere  puellas 
65  Quae  Colophoniaco  Scyllae  dicantur  Homero. 

Ipse  Crataein  ait  matrem:  sed  sive  Crataeis 
Sive  illam  genuit  monstrum  grave  Echidna  biformis 
Sive  est  neutra  parens  atque  hoc  in  carmine  toto 
Inguinis  est  vitium  et  Veneris  descripta  libido , 

70  Sive  etiam  iactis  speciem  mutata  venenis 
Infelix  virgo  (quid  enim  commiserat  illa? 

Ipse  pater  timidam  sicca  complexus  harena 
Coniugium  carae  violaverat  Amphitrites; 

Attamen  exegit  longo  post  tempore  poenas, 

75  Ut,  cum  cura  sui  veheretur  coniugis  alto, 

Ipsa  trucem  multo  misceret  sanguine  pontum). 

Seu  vero,  ut  perhibent,  forma  cum  vinceret  omnes 
Et  cupidos  quaestu  passim  popularet  amantes, 

80  Horribiles  circum  vidit  se  sistere  formas 

79  Piscibus  et  canibusque  malis  vallata  repentest 

81  (Heu  quotiens  mirata  novos  expalluit  artus! 

Ipsa  suos  quotiens  heu  pertimuit  latratus!), 

Ausa  quod  est  mulier  numen  fraudare  deorum 
Et  dictam  Veneri  votorum  avertere  poenam; 

85  Quam,  mala  multiplici  iuvenum  quod  saepta  caterva 
Vixit  eratque  animo  meretrix  iactata  ferarum. 

Infamem  tali  merito  rumore  fuisse 
Docta  Palaephatia  testatur  voce  papyrus: 

Quidquid  et  ut  quisque  est  tali  de  clade  locutus, 

90  Mnemosyne,  potius  liceat  notescere  cirin 

Atque  unam  ex  multis  Scyllam  non  esse  puellis. 

Quare  quae  cantus  meditanti  mittere  laetos 

Cir.  66.  Cratom  HeyDius  gratinei  Y\hv\  Cratoem  ei  Silligius. 

— 67.  monstrum  grave  Echidna  biformis  Hauptius  monstro  genuit  gra- 
vena  biformi  libri  monstro  genuit  germana  biformi  Silligius.  — 72.  ti~ 
midam  sicca  Hauptius  tumidam  saeva  H scaevam  nudam  R scaeva 
in  timidam  Silligius  timidam  fulva  Kochius. — complexus  g*  comple- 
xit  HR.  — 80.  79]  sic  Hauptius.  — 84.  avertere  ScdW^ev  vertere  libri 
voto  intervertere  Silligius.  — 85.  quod  saepta  libri  consaepta  Silligius. 

— 86.  vixit  eratque  Hauptius  dixerat  atque  libri.  — 87.  merito  ru- 
more Cu^Acius  meHtorum  more  X\\iv\.  — 90.  Hauptius  o- 

mnia  sim.  H omne  suam  R omnia  sint  vulgo.  — 92.  laetos  Hauptius 
caecos  K coecos  H certos  vulgo  </ocfo^  Bergkius  Ribbeckius. 

Magna  mihi  cupido  tribuistis  praemia,  divae 
Pierides,  quarum  castos  alabastria  postes 
Munere  saepe  meo  inficiunt  foribusque  hyacinthi 
Dependent  flores  aut  suave  rubens  narcissus 
Aut  crocus  alterna  coniungens  lilia  caltha 
Sparsaque  liminibus  floret  rosa,  nunc  age,  divae. 
Praecipue  nostro  nunc  adspirate  labori 
Atque  novum  aeterno  praetexite  honore  volumen. 

Sunt  Pandioniis  vicinae  sedibus  urbes 
Actaeos  inter  colles  et  candida  Thesei 
Purpureis  late  ridentia  litora  conchis , 

Quarum  non  ulli  fama  concedere  digna 
Stat  Megara,  Actaei  quondam  munita  labore 
Alcathoi  Phoebique:  deus  namque  adfuit  illi; 

Unde  etiam  citharae  voces  imitatus  acutas 
Saepe  lapis  recrepat  Cyllenia  murmura  pulsus 
Et  veterem  sonitu  Phoebi  testatur  amorem. 

Hanc  urbem,  ante  alios  qui  tum  florebat  in  armis. 
Fecerat  infestam  populator  remige  Minos, 
Hospitio  quod  se  Nisi  Polyidos  avito 
Carpathium  fugiens  et  flumina  Caeratea 
Texerat.  Hunc  bello  repetens  Gortynius  heros 
Attica  Cretaea  sternebat  rura  sagitta. 

Sed  neque  tum  cives,  neque  tum  rex  ipse  veretur 
Infesto  ad  muros  volitantes  agmine  turmas 
Reicere  et  indomitas  virtute  retundere  mentes. 
Responsum  quoniam  satis  est  meminisse  deorum. 
Nam  capite  a summo  regis  (mirabile  dictu) 
Candida  caesaries  (florebant  tempora  lauro). 

At  roseus  medio  surgebat  vertice  crinis ; 

Cuius  quam  servata  diu  natura  fuisset, 

Tam  patriam  incolumem  Nisi  regnumque  futurum 
Concordes  stabili  firmarunt  numine  Parcae. 

Ergo  omnis  caro  residebat  cura  capillo. 

Aurea  sollemni  comptum  quem  fibula  ritu 
Cecropiae  et  tereti  nectebant  dente  cicadae. 


Cir.  94.  Bergkius  altaria  \\hv\  Hauptius 

libamina  Silligius.  — 96.  dependent  Heiasius  deponunt  libri.  — 108. 
murmura  R munera  vulgo.  — 109.  amorem  R honorem  vulgo.  — 
118.  rezcere  Heinsius  dicere  rmcere  Silligius.  — 122.  Aldina 

et  HR.  — 128.  Cecropiae  Scaliger  corpselae  H corpseUe  R croby- 

Ius  et  Loensis. 

Vergilius. 

Nec  vero  haec  urbis  custodia  vana  fuisset, 

130  Nec  ruerat,  ni  Scylla  novo  correpta  furore, 

Scylla,  patris  miseri  patriaeque  inventa  sepulchrum , 

0 nimium  cupidis  Minoa  inhiasset  ocellis ! 

Sed  malus  ille  puer,  quem  nec  sua  flectere  mater 
Iratum  potuit,  quem  nec  pater  atque  avus  idem 
135  luppiter  (ille  etiam  Poenos  domitare  leones 
Et  rabidas  docuit  vires  mansuescere  tigris , 

Ille  etiam  divos,  homines  — sed  dicere  magnum  est). 
Idem  tum  tristes  acuebat  parvulus  iras, 
lunonis  magnae  (cuius  periuria  divae 
140  t olim  se  meminere,  diu  periura  puellae 
Non  ulli  liceat)  violaverat  inscia  sedem. 

Dum  sacris  operata  deae  lascivit  et  extra 
Procedit  longe  matrum  comitumque  catervam , 
Suspensam  gaudens  in  corpore  ludere  vestem 
145  Et  tumidos  agitante  sinus  aquilone  relaxans. 

Necdum  etiam  castos  gustaverat  ignis  honores. 
Necdum  sollemni  lympha  perfusa  sacerdos 
I^allentis  foliis  caput  exornarat  olivae. 

Cum  lapsa  e manibus  fugit  pila  cumque  relapsa 
150  Procurrit  virgo.  Quod  uti  ne  prodita  ludo 
Auratam  gracili  solvisses  corpore  pallam ! 

Omnia  quae  retinere  gradum  cursusque  morari 
Possent  0 tecum  vellem  tu  semper  haberes: 

Non  umquam  violata  manu  sacraria  divae 
155  Urendo,  infelix,  nequiquam  tura  piasses. 

Et  siquis  nocuisse  tibi  periuria  credat. 

Causa  pia  est : timuit  fratri  te  ostendere  luno. 

At  levis  ille  deus , cui  semper  ad  ulciscendum 
Quaeritur  ex  omni  ventosa  iniuria  facto, 

160  Aurea  fulgenti  depromens  tela  pharetra  — 


Cir.  129.  urbis  Heinsius  vobis  libri.  — 130.  nec  ruerat^  ni  Rib- 
beckius  nec  fuerat  ni  Whvi  defuerat  si  Schrci^crjis  nata  ferox 
Jiocbius.  correpta  Heynius  concepta  libri.  — 132.  o nimium  libri 
Minoem  Heinsius  Minoa  Scbraderus  et  Lachmannus  si  non  libri. 
^ 135.  domitare  libri  dormire  Ribbeckius.  — • 136.  rabidas  Hey- 
nius validas  libri.  — 140.  se  libri  si  Silligius.  di  Ribbeckius  diu 
libri  ut  iam  Ribbeckius  o nimium  memoris  precibus  placere  puellae 
Kochius.  — 141.  non  ulli  liceat  non  nulli  liceat  Whvi  nulli 

non  liceant  Ribbeckius.  — 153.  tu  semper  libri  illo  tempore  Kochius.  — 
155.  urendo  Silligius  iurando  libri  infando  Kochius.  tura  Silligius 
jura  libri  sera  Kochius.  — 156.  et  libri  at  Ribbeckius.  — 157,  te 
libri  se  Ribbeckius  ostendere,  luno  Ribbeckius. 

Heu  nimium  terrent,  nimium  Tirynthia  visu  — 

Virginis  in  tenera  defixerat  omnia  mente. 

Quae  simul  ac  venis  hausit  sitientibus  ignem 
Et  validum  penitus  concepit  in  ossa  furorem , 

Saeva  velut  gelidis  Edonum  Bistonis  oris  165 

Ictave  barbarico  Cybeles  antistita  buxo 
Infelix  virgo  tota  bacchatur  in  urbe , 

Non  storace  Idaeo  fragrantes  tincta  capillos, 

Cognita  non  teneris  pedibus  Sicyonia  servans , 

Non  niveo  retinens  bacata  monilia  collo.  170 

Multum  illi  incerto  trepidant  vestigia  cursu: 

Saepe  redit  patrios  adscendere  perdita  muros 
Aeriasque  facit  causam  se  visere  turres., 

Saepe  etiam  tristes  volvens  in  nocte  querellas 


Sedibus  ex  altis  caeli  speculatur  in  orbem  175 

Castraque  prospectat  crebris  lucentia  flammis. 

Non  arguta  sonant  tenui  psalteria  chorda  , ^ 178 

Non  Libyco  molles  plauduntur  pectine  telae.  179 

Nulla  colum  novit,  carum  non  respicit  aurum,  177 

Nullus  in  ore  rubor:  ubi  enim  rubor,  obstat  amori.  180 


Atque  ubi  nulla  malis  reperit  solacia  tantis 
Tabidulamque  videt  labi  per  viscera  mortem. 

Quo  vocat  ire  dolor,  subigunt  quo  tendere  fata. 

Fertur  et  horribili  praeceps  inpellitur  oestro. 

Ut  patris,  a demens,  crinem  de  vertice  sectum  185 

Furtiraque  arguto  detonsum  mitteret  hosti: 

Namque  haec  condicio  Niseidi  ponitur  una; 

Sive  illa  ignorans  (quis  non  bonus  omnia  malit 
Credere  quam  tanti  sceleris  damnare  puellam?). 

Heu  tamen  infebx:  quid  enim  inprudentia  prodest?  190 

Nise  pater,  cui  direpta  crudeliter  urbe 
Vix  erit  una  super  sedes  in  turribus  altis 


Cir.  161.  Puetzius  terretK  ieretU  mentem  et  S\\Vi- 

gius  certa  et  Keilius  taetro  Hauptius  Tirynthia  Scaliger  thirin- 

thia  H tiricia  R irritantia  SiUigios  terrentia  Keilius  torrentia 

Hauptius.  visu  libri  viro  Hauptius.  — 165.  gelidis  Edonum  Bistonis 
oris  Scaliger  gelidi  Sidonum  Bistonis  honoris  {honores)  HR  Ciconum 
Bistonis  in  oris  Aldina.  — 168.  tincta  Wakefieldus  picta  vulgo.  — 173. 
se  libri  sibi  Hauptius.  — 175.  in  orbem  Ribbeckius  amorum  libri.  — 
176.  178.  179.  177]  sic  Ribbeckius.  — 185.  sectumM^  serum  H^R 
ferret  Aldioa  sacrum  Silligius.  — 186.  furtimque  R furtiva  Silligius. 
— 187.  Niseidi  ponitur  Heinsius  nisi  ereptae  {erepto)  ponitur  HR  mi- 
serae proponitur  vulgo  deceptae  ponitur  Silligius  raptori  ponitur 
Puetzius. 


18* 


276 


P.  VERGILI  MARONIS 


Fessus  ubi  exstructo  possis  considere  nido , 

Tum  quoque  avis  metuere:  dabit  tibi  filia  poenas. 

195  Gaudete,  o celeres,  subnixae  nubibus  altis. 

Quae  mare,  quae  virides  silvas  lucosque  sonantes 
Incolitis , gaudete , vagae  blandaeque  volucres , 

Vosque  adeo,  humanos  mutatae  corporis  artus. 

Vos  0 crudeli  fatorum  lege  puellae 
200  Dauliades,  gaudete:  venit  carissima  vobis. 

Cognatos  augens  reges  numerumque  suorum, 

Ciris  et  ipse  pater.  Vos,  o pulcherrima  quondam 
Corpora,  caeruleas  praevertite  in  aethera  nubes, 

Qua  novus  ad  superum  sedes  haliaeetos  et  qua 
205  Candida  concessos  adscendat  ciris  honores. 

lamque  adeo  dulci  devinctus  lumina  somno 
Nisus  erat  vigilumque  procul  custodia  primis 
Excubias  foribus  studio  iactabat  inani, 

Cum  furtim  tacito  descendens  Scylla  cubili 
210  Auribus  arrectis  nocturna  silentia  temptat 
Et  pressis  tenuem  singultibus  aera  captat. 

Tum  suspensa  levans  digitis  vestigia  primis 
Egreditur  ferroque  manus  armata  bidenti 
Evolat;  at  demptae  subita  in  formidine  vires. 

215  Caeruleas  sua  furta  prius  testatur  ad  umbras. 

Nam,  qua  se  ad  patrium  tendebat  semita  limen, 
Vestibulo  in  thalami  paullum  remoratur  et  alte 
Suspicit  aetherii  nictantia  sidera  mundi. 

Non  accepta  piis  promittens  munera  divis. 

220  Quam  simul  Ogygii  Phoenicis  filia  Carme 
Surgere  sensit  anus  (sonitum  nam  fecerat  illi 
Marmoreo  aeratus  stridens  in  limine  cardo), 

Corripit  extemplo  fessam  languore  puellam 
Et  simul  *^o  nobis  sacrum  caput^  inquit  "^alumna , 

225  Non  tibi  nequiquam  viridis  per  viscera  pallor 
Aegrotas  tenui  suffudit  sanguine  venas 
Nec  levis  hoc  faceres  (neque  enim  pote)  cura  subegit. 
Haud  fallor  (quod  ut  o potius,  Rhamnusia,  fallar): 


Cir.  194.  Ribbeckius  libri,  G.  Hermannus  mo- 

nere libri.  — 198.  humanos  R humanae  H humani  vulgo.  — 200. 
gaudete  Scaliger  crudele  libri.  — 204.  haliaeetos  Scaliger  Calcheius 
libri. — 217.  a/^e  Hertzbergius  HR. — 218.  «efAenV  Ladevicus  ad 
caeli  {celi)  HR  ad  celsi  Scbraderus  ad  Lunae  Silligius.  — 227.  faceres 
vulgo  faceret  HR.  — 228.  quod  ut  o potius  - fallar  Scbraderus  quod 
ita  pocius  - fallor  R. 

Nam  qua  te  causa  nec  dulcis  pocula  Bacchi 
Nec  gravidos  Cereris  dicam  contingere  fetus , 

Qua  causa  ad  patrium  solam  vigilare  cubile, 

Tempore  quo  fessas  mortalia  pectora  curas , 

Quo  rapidos  etiam  requiescunt  flumina  cursus? 

Dic  age  nunc  miserae  saltem , quod  saepe  petenti 
lurabas  nihil  esse  mihi,  cur  maesta  parentis 
Formosos  circum  virgo  remorare  capillos? 

Hei  mihi,  ne  furor  ille  tuos  invaserit  artus, 

Ille  Arabae  Myrrhae  quondam  qui  cepit  ocellos, 

Ut  scelere  infando  (quod  nec  sinat  Adrastea) 

Laedere  utrumque  uno  studeas  errore  parentem ! 
Quod  si  alio  quovis  animi  iactaris  amore 
(Nam  te  iactari,  non  est  Amathusia  nostri 
Tam  rudis  ut  nullo  possim  cognoscere  signo). 

Si  concessus  amor  noto  te  macerat  igne, 

Per  tibi  Dictynnae  praesentia  numina  iuro , 

Prima  decus  quae  dulce  mihi  te  donat  alumnam , 
Omnia  me  potius  digna  atque  indigna  laborum 
Milia  visuram  quam  te  tam  tristibus  istis 
Sordibus  et  senio  patiar  tabescere  tali\ 

Haec  loquitur,  mollique  ut  se  velavit  amictu, 
Frigidulam  iniecta  circumdat  veste  puellam , 

Quae  peius  in  tenui  steterat  succincta  crocota. 

Dulcia  deinde  genis  rorantibus  oscula  figens 
Persequitur  miserae  causas  exquirere  tabis , 

Nec  tamen  ante  ullas  patitur  sibi  reddere  voces 
Marmoreum  tremebunda  pedem  quam  rettulit  intra. 
Illa  autem  "^quid  me*  inquit,  "^io  nutricula,  torques? 
Quid  tantum  properas  nostros  novisse  furores  ? 

Non  ego  consueto  mortalibus  uror  amore 
Nec  mihi  notorum  deflectunt  lumina  vultus 
Nec  genitor  cordi  est:  ultro  namque  odimus  omnes. 
Nil  amat  hic  animus,  nutrix,  quod  oportet  amari, 
Nil,  quo  falsa  tamen  lateat  pietatis  imago. 

Sed  media  ex  acie  mediisque  ex  hostibus.  Heu  heu , 


Cir.  235.  cur  Heynius  cum  libri.  — 236.  remorare  Heynius  mo- 
rere vulgo.  — 239.  sinat  Loensis  sinit  libri.  — 240.  animi  Hauptius 
animis  BR.  — 246.  decus  Scbraderus  deum  vulgo  dulce  HR.  — 249. 
senio  Hauptius  seonia  H morbo  H.  — 257.  me  inquit  io  nutricula 
Hauptius  me  inquit  nutricula  libri  nunc  me  inquit  nutricula  vulgo,  — 
262.  oportet  libri  par  sit  Lachmannus.  — 263.  nil  Heynius  in  libri. 

265  Quid  dicam,  quove  ausa  malum  hoc  exordiar  ore? 
Dicam  equidem,  quoniamque  tibi  non  dicere,  nutrix. 
Non  sinis,  extremum  hoc  munus  morientis  habeto. 
Ille  (vides)  nostris  qui  moenibus  adsidet  hostis. 
Quem  pater  ipse  deum  sceptri  donavit  honore , 

270  Cui  Parcae  tribuere  nec  ullo  vulnere  laedi 

(Dicendum  est,  frustra  circumvehor  omnia  verbis), 
Ille  mea,  ille  idem  oppugnat  praecordia  Minos. 

Quod  per  te  divum  crebros  testamur  amores 
Perque  tuum  memori  sanctum  mihi  pectus  alumnae, 
275  Ut  me,  si  servare  potes,  ne  perdere  malis; 

Sin  autem  optatae  spes  est  incisa  salutis. 

Ne  mihi  quam  merui  invideas,  nutricula,  mortem. 
Nam  nisi  te  nobis  malus,  o malus,  optima  Carme, 
Ante  hunc  conspectum  casus  ve  deus  ve  tulisset, 

280  Aut  ferro  hoc^  aperit  ferrum  quod  veste  latebat, 
"Purpureum  patris  dempsissem  vertice  crinem 
Aut  mihi  praesenti  peperissem  vulnere  letum^. 

Vix  haec  ediderat,  cum  clade  exterrita  tristi 
Intonsos  multo  deturpat  pulvere  crines 
285  Et  graviter  questu  Carme  conplorat  anili. 

"^0  mihi  nunc  iterum  crudelis  reddite  Minos, 

0 iterum  nostrae  Minos  inimice  senectae, 

Semper  ut  aut  olim  natae  te  propter  eundem 
Aut  amor  insanae  luctum  portaret  alumnae! 

290  Tene  ego  tam  longe  capta  atque  avecta  nequivi. 

Tam  grave  servitium,  tam  duros  passa  labores. 
Effugere,  ut  sistam  exitium  crudele  meorum? 
lam  iam  nec  nobis  aequo  senioribus  ullum 
Vivere  uti  cupiam  vivit  genus.  Ut  quid  ego  amens 
295  Te  erepta,  o Britomarti,  mei  spes  una  sepulchri. 

Te,  Britomarti,  diem  potui  producere  vitae? 

Atque  utinam  celeri  ne  tantum  grata  Dianae 
Venatus  esses  virgo  sectata  virorum , 

Gnosia  nec  Partho  contendens  spicula  cornu 
300  Dictaeas  ageres  ad  gramina  nota  capellas: 


Cir.  265.  quove  ausa  Silligius  quove  agam  H quidve  agam  R 
quove  ipsa  vulgo.  — 266.  quoniamque  tibi  non  Hauptius  quoniam  tunc 
non  H quoniam  tu  non  R quoniam  quid  non  g.  — 274.  memori  san^ 
ctum  Silligius  memoris  auctum  HR.  — 288.  ut  Schraderus  om.  libri. 
— 289.  portaret  Schraderus  portavit  libri.  — 293.  aequo  Hauptius 
ea  quae  libri.  — 294.  vivere  uti  cupiam  Silligius  vivendi  copiam  HR. — 
299.  nec  Hauptius  heu  Silligius  neu  vulgo. 

Numquam  tam  obnixe  fugiens  Minois  amores 
Praeceps  aerii  specula  de  montis  iisses. 

Unde  alii  fugisse  ferunt  et  numina  Aphaeae 
Virginis  adsignant,  alii,  quo  notior  esses , 

Dictynnam  dixere  tuo  de  nomine  lunam. 

Sint  haec  vera  velim : mihi  certe,  nata,  peristi. 

Numquam  ego  te  summo  volitantem  in  vertice  montis 
Hyrcanos  inter  comites  agmenque  ferarum 
Conspiciam  nec  te  redeuntem  amplexa  tenebo. 

Verum  haec  tum  nobis  gravia  atque  indigna  fuere, 

Tum,  mea  alumna,  tui  cum  spes  integra  maneret 
Et  vox  ista  meas  nondum  violaverat  aures. 

Tene  etiam  Fortuna  mihi  crudelis  ademit , 

Tene,  o sola  meae  vivendi  causa  senectae? 

Saepe  tuo  dulci  nequiquam  capta  sopore, 

Cum  premeret  natura,  mori  me  velle  negavi, 

Ut  tibi  Corycio  glomerarem  flammea  luto. 

Quo  nunc  me,  infelix,  aut  quae  me  fata  reservant? 

An  nescis  qua  lege  patris  de  vertice  summo 
Edita  candentes  praetexat  purpura  canos , 

Quae  tenuis  patrio  spes  sit  suspensa  capillo? 

Si  nescis,  aliquam  possum  sperare  salutem. 

Inscia  quandoquidem  scelus  es  conata  nefandum: 

Sin  est  quod  metuo,  per  te,  mea  alumna,  tuumque 
Expertum  multis  miserae  mihi  rebus  amorem. 

Perdita  saeva  precor  per  luminate  Ilithyiae, 

Ne  tantum  in  facinus  tam  nulla  mente  feraris. 

Non  ego  te  incepto  (fieri  quod  non  pote)  conor 
Flectere  amore  neque  est  cum  dis  contendere  nostrum; 

Sed  patris  incolumi  potius  denubere  regno 
Atque  aliquos  tamen  esse  velis  tibi,  alumna.  Penates. 

Hoc  unum  exitio  docta  atque  experta  monel30. 

Quod  si  non  alia  poteris  ratione  parentem 
Flectere  (sed  poteris:  quid  enim  non  unica  possis?). 

Tum  potius  tamen  ista,  pio  cum  iure  licebit. 

Cum  facti  causam  tempusque  doloris  habebis, 

Cir.  302.  aerii  specula  de  montis  Scaliger  aeriis  (aerii)  specula  de 
montibus  HR.  iisses  Hauptius  isses  libri  obisses  Siliigius.  — 310. 
nobis  libri  non  sic  Silligius.  — 321.  patrio  spes  sit  Hauptias  patrio 
pressit  H patrio  praesit  R patriae  spes  sit  vulgo  patris  prae 
sit  Silligius.  — 326.  perdita  Ribbeckius  perdere  libri  perjte  Grono- 
vius.  saeva  libri  sacra  Gronovius.  lumina  Scaliger  Jlumina  libri 
luminaque  Hauptius.  te  Ribbeckius  om.  libri.  — 327.  feraris  Heiu- 
sius  sequaris  libri. 

Tum  potius  conata  tua  atque  incepta  referto ; 

Meque  deosque  tibi  comites,  mea  alumna,  futuros 
Polliceor:  nihil  est,  quod  texuis  ordine,  longum/ 

340  His  ubi  sollicitos  animi  relevaverat  aestus 
Vocibus  et  blanda  pectus  spe  luserat  aegrum, 

Paullatim  tremebunda  genis  obducere  vestem 
Virginis  et  placidam  tenebris  captare  quietem. 

Inverso  bibulum  restinguens  lumen  olivo , 

345  Incipit  ad  crebrosque  insani  pectoris  ictus 

Ferre  manum,  adsiduis  mulcens  praecordia  palmis. 

Noctem  illam  sic  maesta  super  morientis  alumnae 
Frigidulos  cubito  subnixa  pependit  ocellos. 

Postera  lux  ubi  laeta  diem  mortalibus  almum 
350  Et  gelida  venientem  ignem  quatiebat  ab  Oeta, 

Quem  pavidae  alternis  fugitant  optantque  puellae 
(Hesperium  vitant,  optant  ardescere  Eoum), 

Praeceptis  paret  virgo  nutricis  et  omnes 
Undique  conquirit  nubendi  sedula  causas. 

355  Temptantur  patriae  submissis  vocibus  aures , 

Laudanturque  bonae  pacis  bona;  multus  ineptae 
Virginis  insolito  sermo  novus  errat  in  ore. 

Nunc  tremere  instantis  belli  certamina  dicit 
Communemque  timere  deum , nunc  regis  amicis , 

360  lamque  ipsi  verita  a!  se  orbam  flet  maesta  parente. 

Cum  love  communes  quem  par  sit  habere  nepotes , 

Nunc  etiam  conficta  dolo  mendacia  turpi 
Invenit  et  divum  terret  formidine  cives , 

Nunc  alia  ex  aliis  (nec  desunt)  omina  quaerit. 

365  Quin  eti^m  castos  ausa  est  corrumpere  vates , 

Ut,  cum  caesa  pio  cecidisset  victima  ferro, 

Essent  qui  generum  Minoa  auctoribus  extis 
lungere  et  ancipites  suaderent  tollere  pugnas. 

At  nutrix,  patula  conponens  sulfura  testa, 

370  Narcissum  casiamque  herbas  contundit  olentes 

Cir.  339.  Ribbeckius  texuit  \\hvi  Aldina.  — 341. 

luserat  Ribbeckius  iusserat  R viserat  H vicerat  vulgo.  — • 345. 

crebrosque  Hauptius  crebros  libri.  — 350.  et  gelida  libri  prae  gelida 
Silligius.  venientem  ignem  Hauptius  veniente  mihi  libri  veniens  mi- 
seris Silligius.  — 352.  Eoum  Bentleius  solem  libri.  — 360.  iamque 
Hauptius  namque  libri.  verita  a.  se  orbam  f,  m,  parente  Ribbeckius 
verita  est^orbum  f,  m,  parentem  libri  nunc  ipsam  sterilem  atque  or- 

bum f,  m.  parentem  Kochius.  quem  par  sit  habere  Hauptius  quin 
habuere  libri  qui  nolit  habere  Ribbeckius.  — 367.  essent  Aldina  et 
sit  R et  sinet  H esset  Silligius.  — 368.  suaderent  Aldioa  suaderet  HR. 

Terque  novena  ligans  triplici  diversa  colore 
Fila:  *^ter  in  gremium  mecum’  inquit 'despue,  virgo, 
Despue  ter,  virgo : numero  deus  inpare  gaudet.^ 
Inde  lovi  magno  geminat  Stygialia  sacra. 

Sacra  nec  Aeaeis  anibus  nec  cognita  Grais; 

Pergit,  Amyclaeo  spargens  altaria  thallo , 

Regis  Iolciacis  animum  defigere  votis. 

Verum  ubi  nulla  movet  stabilem  fallacia  Nisum, 

Nec  possunt  homines  nec  possunt  flectere  divi 
(Tanta  est  in  parvo  fiducia  crine  cavendi), 

Rursus  ad  inceptum  sociam  se  iungit  alumnae 
Purpureumque  parat  nutrix  tondere  capillum , 

Tum  longo  quod  iam  captat  succurrere  amori. 

Non  minus  illa  tamen  revehi  quod  moenia  Cressa 
Gaudeat:  et  cineri  patria  est  iucunda  sepulto. 

Ergo  iterum  capiti  Scylla  est  inimica  paterno. 
Tum  coma  Sidonio  florens  deciditur  ostro. 

Tum  capitur  Megara  et  divum  responsa  probantur, 
Tum  suspensa  novo  ritu  de  navibus  altis 
Per  mare  caeruleum  trahitur  Niseia  virgo. 
Conplures  illam  nymphae  mirantur  in  undis, 
Miratur  pater  Oceanus  et  candida  Tethys 
Et  cupidas  secum  rapiens  Galatea  sorores , 

Illam  etiam,  iunctis  magnum  quae  piscibus  aequor 
Et  glauco  bipedum  curru  metitur  equorum, 
Leucothea  parvusque  dea  cum  matre  Palaemon , 
Illam  etiam,  alternas  sortiti  vivere  luces. 

Cara  lovis  suboles,  magnum  lovis  incrementum, 
Tyndaridae  niveos  mirantur  virginis  artus. 

Has  adeo  voces  atque  haec  lamenta  per  auras 
Fluctibus  in  mediis  questu  volvebat  inani, 

Ad  caelum  infelix  ardentia  lumina  tendens. 
Lumina:  nam  teneras  arcebant  vincula  palmas: 


Cir.  371.  Ribbeckius  ligant  ligat  \n\^o.  — 374.  lovi 

magno  geminat  Silligias  magno  geminat  lovi  libri  magno  generata 
/ovi  Ribbeckias.  Stygialia  Scaliger  frigidula  Yihn.  — 375.  Aeaeis 
Heinsius  /«/am  libri.  Aldina  anuhus  senibus^,  — 381.  so- 

ciam se  iungit  (adiungit)  alumnae  libri  facinus  se  cingit  alumna  Silligius. 
— 382.  nutrix  Hertzbergius  rursus  libri.  — 383.  tum  longo  Scaliger 
ct/m  longe  RH^  .cum  valde  tam  longo  Heynius  praelongo  Silligias 
languenti  Ribbeckias  infando  Kochius.  — 384.  Cressa  Schraderus  cre- 
scant (crescat)  libri.  — 3^5.  gaudeat  et  libri  gaudebat  Bolbius.  — 386. 
iterum  Heinsius  metu  libri.  — 397.  illam  Heinsius  illi  libri.  — 402. 
tendens  libri  tollens  vulgo. 


375 

380 

385 

390 

395 

400 


282 


P.  VERGILI  MARONIS 


^Supprimite  o paullum  turbati  flamina  venti, 

405  Dum  queror  et  divos  (quamquam  nil  testibus  illis 
Profeci)  extrema  moriens  tamen  adloquor  hora. 

Vos  ego,  vos  adeo,  venti,  testabor,  et  aurae, 

Vos,  Pandionia  siqui  de  gente  venitis: 

Cernitis;  illa  ego  sum  cognato  sanguine  vobis 
410  Scylla  (quod  o salva  liceat  te  dicere  Procne), 

Illa  ego  sum  Nisi  pollentis  filia  quondam, 

Certatim  ex  omni  petiit  quam  Graecia  regno , 

Qua  curvus  terras  amplectitur  Hellespontus, 

Illa  ego  sum.  Minos,  sacrato  foedere  coniunx 
415  Dicta  tibi:  tamen  haec,  etsi  non  aspicis,  audis. 

Vinctane  tam  magni  tranabo  gurgitis  undas? 

Vincta  tot  adsiduas  pendebo  ex  ordine  luces? 

Non  equidem  me  alio  possum  contendere  dignam 
Supplicio,  quod  sic  patriam  carosque  Penates 
420  Hostibus  inmitique  addixi  ignara  tyranno. 

Verum  istaec.  Minos,  illos  scelerata  putavi. 

Si  nostra  ante  aliquis  nudasset  foedera  casus. 

Facturos  quorum  direptis  moenibus  urbis, 

O ego  crudelis,  flafnma  delubra  petivi: 

425  Te  vero  victore  prius  vel  sidera  cursus 
Mutatura  suos  quam  te  mihi  talia  captae 
Facturum  metui.  lam  iam  scelus  omnia  vincit. 

Tene  ego  plus  patrio  dilexi  perdita  regno  ? 

Tene  ego?  nec  mirum,  vultu  decepta  puella 
430  Ut  vidi,  ut  perii,  ut  me  malus  abstulit  error! 

Non  equidem  ex  isto  speravi  corpore  posse 
Tale  malum  nasci:  forma  vel  sidera  fallas. 

Me  non  deliciis  commovit  regia  dives. 

Curalio  fragili  atque  electro  lacrimoso, 

435  Me  non  florentes  aequali  corpore  nymphae. 

Non  metus  incensam  potuit  retinere  deorum. 

Omnia  vicit  amor:  quid  enim  non  vinceret  ille?  - 
Non  mihi  iam  pingui  sudabunt  tempora  myrrha. 

Pronuba  nec  castos  accendet  pinus  honores 
440  Nec  Libys  Assyrio  sternetur  lectulus  ostro. 

Vaina  queror:  me  ne  illa  quidem  communis  alumnam 

Cir.  408.  Pandionia  Heynius  numantina^  numonfinal^,  — 
413.  qua  curvus  terras  vulgo  quam  curvus  (e)  terris  HR.  — 432.  side: 
fallas  Hauptius  sidera  fallet  H sidere  fallor  vulgo.  — 437.  vicit 

vincit  R.  — 441.  vana  Heinsius  magnaWin.  me  ne  dia  Heynius  ne 
ut  illa  H 7iec  et  illa  vulgo,  communis  alumnam  Heinsius  communis 

Omnibus  iniecta  tellus  tumulabit  harena. 

Mene  inter  matres  ancillaresque  maritas, 

Mene  alias  inter  famularum  munere  fungi, 

Coniugis  atque  tuae,  quaecumque  erit  illa,  beatae 
Non  licuit  gravidos  penso  devolvere  fusos? 

At  belli  saltem  captivam  lege  necasses ! 
lam  fesso  tandem  fugiunt  de  corpore  vires. 

Et  caput  inflexa  lentum  cervice  recumbit. 

Marmorea  adductis  tabescunt  bracchia  nodis. 

Aequoreae  pristes,  inmania  corpora  ponti, 

Undique  conveniunt  et  glauco  in  gurgite  circum 
Verbere  caudarum  atque  oris  minitantur  biatu. 
lam  tandem  casus  hominum,  iam  respice.  Minos! 

Sit  satis  hoc,  tantum  Scyllam  vidisse  malorum; 

Vel  fato  fuerit  nobis  haec  debita  pestis , 

Vel  casu  incerto,  merita  vel  denique  culpa: 

Omnia  nam  potius  quam  te  fecisse  putabo\ 

Labitur  interea  resoluta  ab  litore  classis. 

Magna  repentino  sinuantur  lintea  coro. 

Flectitur  in  viridi  remus  sale,  languida  fessae 
Virginis  in  cursu  moritur  querimonia  longo. 

Deserit  angustis  inclusum  faucibus  Isthmon  , 

Cypselidae  magni  florentia  regna  Corinthi. 

Praeterit  abruptas  Scironis  protinus  arces 
Infestumque  suis  dirae  testudinis  exit 
Spelaeum  multoque  cruentas  hospite  cautes, 
lamque  adeo  tutum  longe  Piraeea  cernit. 

Et  notas  Aegei  frustra  respectat  Athenas. 

Iam  procul  e fluctu  Salaminia  suspicit  arva 
Florentesque  videt  iam  Cycladas : hinc  sinus  illi 
Sunius,  hinc  statio  contra  patet  Hermionea. 

Linquitur  ante  alias  longe  gratissima  Delos 
Nereidum  matri  et  Neptuno  Aegaeo. 

Prospicit  incinctam  spumanti  litore  Cythnon 

alumna  libri  communiter  alma  Silligios. 

C ir.  443.  ancillaresque  Silligios  ancillarique  R ancillarumque  vulgo. 
— 448.  fesso  Schraderos  fessae  libri.  — 455.  Scyllam  Haoptius  sola 
libri  solam  vulgo.  — 457.  incerto  Scaliger  incepto  vulgo.  — 458.  fe- 
cisse B legisse  HR  laesisse  vulgo.  — 459.  resoluta  Heinsius  revo- 
luta vulgo.  — 469.  Aegei  Ribbeckius  secum  heu  vulgo  eheu  Haoptius 
oculis  Kocbius.  — 470.  Salaminia  B fluctus  alia  minos  HR  Minoia 
vulgo.  Silligios  aspicit  — 471.  Hauptios  Ve- 

nus libri  Ceu^  Silligios.  — 472.  Sunius  Haoptius  Sintus  B Sum- 
mus HR  hinc  sinus  vulgo. 

Marmoreamque  Paron  viridemque  adlapsa  Donysam 
Aeginamque  simul  sementiferamque  Seriphum. 
Fertur  et  incertis  iactatur  ad  omnia  ventis, 

Cumba  velut  magnas  sequitur  cum  parvula  classes 
480  Afer  et  hiberno  bacchatur  in  aequore  turbo , 

Donec  tale  decus  formae  vexarier  ultra 
Non  tulit  et  miseros  mutavit  virginis  artus 
Caeruleo  pollens  coniunx  Neptunia  regno. 

Sed  tamen  eximiam  squamis  vestire  puellam 
485  Infidosque  inter  teneram  committere  pisces 

Non  statuit  (nimium  est  avidum  pecus  Amphitrites) ; 
Aeriis  potius  sublimem  sustulit  alis, 

Esset  ut  in  terris  facti  de  nomine  ciris , 

Ciris  Amyclaeo  formosior  ansere  Ledae. 

490  Hic  velut  in  niveo,  tenera  est  cum  primitus,  ovo 
Effigies  animantis  et  internodia  membris 
Inperfecta  novo  fluitant  concreta  calore. 

Sic  liquido  Scyllae  circumfusum  aequore  corpus 
Semiferi  incertis  etiam  nunc  partibus  artus 
495  Undique  mutabant  atque  undique  mutabantur. 

Oris  honos  primum  et  multis  optata  labella 
Et  patulae  frontis  species  concrescere  in  unum 
Coepere  et  gracili  mentum  producere  rostro. 

Tum,  qua  se  medium  capitis  discrimen  agebat, 

500  Ecce  repente  velut  patrios  imitatus  honores 
Puniceam  concussit  apex  in  vertice  cristam. 

At  mollis  varios  intexens  pluma  colores 
Marmoreum  volucri  vestivit  tegmine  corpus 
Lentaque  perpetuas  fuderunt  bracchia  pinnas. 

505  Inde  alias  partes  minioque  infecta  rubenti 
Crura  nova  macies  obduxit  squalida  pelli 
Et  pedibus  teneris  ungues  adfixit  acutos. 

Et  tamen  hoc  demum  miserae  succurrere  pacto 
Vix  fuerat  placida  Neptuni  coniuge  dignum. 

510  Numquam  illam  post  haec  oculi  videre  suorum 
Purpureas  flavo  retinentem  vertice  vittas , 


Cir.  477.  sementiferam  vulgo  salutif eramque  HR.  — 481.  vexa^ 

rier  ultra  Heinsius  vexavit  et  aegros  HR  vexari  Aegaeo  Puetzius.  — 
484.  eocimiam  VtdiUjiXXxis  {?)  externam  Vihvu — 490.  Silligius  ac 
libri,  tenera  est  Hauptius  tener  est  R tenerae  H.  — 499.  etiam  nunc 
libri  etiamtum  Silligius.  - — 506.  nova  maius  vulgo  novatique  aciem 
R novamque  acie  H novam  macies  Silligius.  'pelli  vulgo  pellem 
HR.  — 511.  flavo  vulgo  salvo  libri. 

Non  thalamus  Tyrio  fragrans  accepit  amomo, 

Nullae  illam  sedes:  quid  enim  cum  sedibus  illi? 

Quae  simul  ut  sese  cano  de  gurgite  velox 
Cum  sonitu  ad  caelum  stridentibus  extulit  alis 
Et  multum  late  dispersit  in  aequora  rorem , 

Infelix  virgo  nequiquam  a morte  recepta 
Incultum  solis  in  rupibus  exigit  aevum , 

Rupibus  et  scopulis  et  litoribus  desertis. 

Nec  tamen  hoc  ipsum  poena  sine:  namque  deum  rex, 
Omnia  qui  imperio,  terras  mare  sidera  versat. 
Commotus  talem  ad  superos  volitare  puellam , 

Dum  pater  extinctus  caeca  sub  nocte  lateret. 

Illi  pro  pietate  sua  (nam  saepe  nitentum 
Sanguine  taurorum  supplex  resperserat  aras , 

Saepe  deum  largo  decorarat  munere  sedes) 

Reddidit  optatam  mutato  corpore  vitam 
Fecitque  in  terris  haliaeetos  ales  ut  esset : 

Quippe  aquilis  semper  gaudet  deus  ille  coruscis. 

Huic  vero  miserae,  quoniam  damnata  deorum 
ludicio  patrisque  et  coniugis  ante  fuisset. 

Infesti  adposuit  odium  crudele  parentis. 

Namque  ut  in  aetherio  signorum  lumine  praestans , 
Unum  quem  duplici  stellarum  sidere  vidi , 

Scorpios  alternis  clarum  fugat  Oriona, 

Sic  inter  sese  tristis  haliaeetos  iras 
Et  ciris  memori  servant  ad  saecula  fato. 

Quacumque  illa  levem  fugiens  secat  aera  pinnis , 

Ecce  inimicus  atrox  magno  stridore  per  auras 
Insequitur  Nisus;  qua  se  fert  Nisus  ad  auras, 

Illa  levem  fugiens  raptim  secat  aera  pinnis. 


Cir.  520.  ipsum  Loensis  iterum  libri.  — 521.  terras  mare  sidera 
Ribbeckius  terrarum  millia  libri.  — 523.  dum  Silligius  cum  libri.  — 
529.  coruscis  luntina  coruscus  libri.  — 531.  patrisque  Heynias  gna^ 
tique  libri  patriaeque  Silligins.  — 532.  adposuit  Silligius  adposuit” 
que  libri.  — 533.  lumine  Schraderus  munere  libri. 


515 

520 

525 

530 

535 

540 

COPA. 

Copa  Syrisca,  caput  Graia  redimita  mitella, 
Crispum  sub  crotalo  docta  movere  latus, 

Ebria  fumosa  saltat  lasciva  taberna. 

Ad  cubitum  raucos  excutiens  calamos. 

5 *^Quid  iuvat  aestivo  defessum  pulvere  abisse? 

Quam  potius  bibulo  decubuisse  toro! 

Sunt  topia  et  calybae,  cyathi,  rosa,  tibia,  chordae. 
Et  trichila  umbriferis  frigida  arundinibus. 

Est  et  Maenalio  quae  garrit  dulce  sub  antro 

10  Rustica  pastoris  fistula  more  sonans. 

Est  et  vappa,  cado  nuper  diffusa  picato. 

Est  crepitans  rauco  murmure  rivus  aquae. 

Sunt  et  Cecropio  violae  de  flore  coronae 
Sertaque  purpurea  lutea  mixta  rosa. 

15  Sunt  et  virgineo  libata  Achelois  ab  amne 
Lilia  quae  niveis  attulit  in  calathis. 

Sunt  et  caseoli,  quos  sirpea  fiscina  siccat. 

Sunt  autumnalis  cerea  pruna  deae. 

21  Sunt  et  mora  cruenta  et  lentis  uva  racemis 

22  Et  pendens  iunco  caeruleus  cucumis , 

Castaneaeque  nuces  et  suave  rubentia  mala; 

20  Est  hic  munda  Ceres , est  Amor,  est  Bromius. 

23  Est  tuguri  custos,  armatus  falce  saligna. 


H — codex  Helmstadiensis. 

C — codex  Gudianus. 

D — codex  Thuaneus  I. 

V — codex  Vaticanus. 

Copa  3.  fumosa  H famosa  CDV.  — 5.  abisse  Ilgenius  abesse 
libri.  — 6.  potius  HDV  potum  C bibulo  HDV  viduo  C.  — 7.  topia 
V cupae  copia  D cuppe  C obbae  Scaliger  calybae  Scaliger 

calibes  {kalybes)  HDV  calices  C.  — 11.  diffusa  CH  defusa  DV.  — 
13.  et  Cecropio  C etiam  croceo  DV  etiam  croceae  H.  violae  DV  vin- 
ctae C iunctae  g.  coronae  C corollae  DV.  — 21.  22. 19.  20]  sic  llgeniufi. 

Sed  vasto  non  est  inguine  terribilis. 

Hue  calybita  veni:  lassus  iam  sudat  asellus;  25 

Parce  illi:  Vestae  delicium  est  asinus. 

Nunc  cantu  crebro  rumpunt  arbusta  cicadae, 

Nunc  veprum  gelida  saepe  lacerta  latet. 

Si  sapis,  aestivo  recubans  te  prolue  vitro. 

Seu  vis  crystallo  ferre  novos  calices.  30 

Eia  age  pampinea  fessus  requiesce  sub  umbra 
Et  gravidum  roseo  necte  caput  strophio. 

Formosus  tenerae  decerpens  ora  puellae. 

A pereat  cui  sunt  prisca  supercilia! 

Quid  cineri  ingrato  servas  bene  olentia  serta?  35 

Anne  coronato  vis  lapide  ipse  tegi? 

Pone  merum  et  talos.  Pereat,  qui  crastina  curat! 

Mors  aurem  vellens  ait  \enio.” 


Copa  25.  Awc  CH2  huicDy.  calybita  UW  calibitaE  Cybe- 
lista Silligius.  veni  CHDV  venit  c.  — 26.  Festae  Scaliger  vestrae 
(vestrumy  nostincm)  libri.  — 28.  veprum  gelida  Hauptius  etiam  in  C 
vere  in  DV.  — 33.  decerpens  CHDV  decerpes  g.  — 36,  ipse  Hauptiug 
ista  libri  tegi  libri  legi  vnlgo. 

M 0 E E T U M. 

lam  nox  hibernas  bis  quinque  peregerat  horas 
Excubitorque  diem  cantu  praedixerat  ales, 

Simylus  exigui  cultor  cum  rusticus  agri, 

Tristia  venturae  metuens  ieiunia  lucis , 

5 Membra  levat  vili  sensim  dimissa  grabato 
Sollicitaque  manu  tenebras  explorat  inertes 
Vestigatque  focum,  laesus  quem  denique  sentit. 
Parvulus  exusto  remanebat  stipite  fomes 
Et  cinis  obductae  celabat  lumina  prunae. 

10  AdmoveJ;  his  pronam  submissa  fronte  lucernam 
Et  producit  acu  stuppas  humore  carentes. 

Excitat  et  crebris  languentem  flatibus  ignem. 
Tandem  concepto  tenebrae  fulgore  recedunt 
Oppositaque  manu  lumen  defendit  ab  aura 
15  Et  reserat  clausae,  quae  pervidet,  ostia  cellae. 

Fusus  erat  terrae  frumenti  pauper  acervus : 

Hinc  sibi  depromit  quantum  mensura  patebat, 

Quae  bis  in  octonas  excurrit  pondere  libras. 

Inde  abit  adsistitque  molae  parvaque  tabella, 

20  Quam  fixam  paries  illos  servabat  in  usus , 

Lumina  fida  locat,  geminos  tum  veste  lacertos 
Liberat  et  cinctus  villosae  tegmine  caprae 
Praeverrit  cauda  silices  gremiumque  molarum. 
Advocat  inde  manus  operi-,  partitus  utrimque. 


A “ codex  Colbertinus  V. 

B — codex  SorboDianus. 

D — codex  Thuaneus  I. 

V — codex  Vaticanus. 

Mor.  8.  fomes  Scaliger  fumus  libri.  — 13.  tenebrae  fulgore  re- 
eedunt  g sed  lux  fulgore  recedit  ABDV^  se  lux  fulgore  recepit  Sca- 
liger.  — 15.  clausaey  quae  pervidet,  ostia  Hauptius  clausae  (clausa) 
quae  pervidet  (providet,  praevidet)  ostia  clavi  (clavis)  libri  casulae,  quae 
praevidet,  ostia  clavis  Silligius.  — 16.  terrae  A terra  g,  — 17.  patebat 
ADV  petebat  B. 

Laeva  ministerio , dextra  est  intenta  labori : 

Haec  rotat  adsiduum  gyris  et  concitat  orbem 
(Tunsa  Ceres  silicum  rapido  decurrit  ab  ictu ; 
Interdum  fessae  succedit  laeva  sorori 
Alternatque  vices.  Modo  rustica  carmina  cantat 
Agrestique  suum  solatur  voce  laborem, 

Interdum  clamat  Scybalen.  Erat  unica  custos, 

Afra  genus,  tota  patriam  testante  figura. 

Torta  comam  labroque  tumens  et  fusca  colore. 
Pectore  lata,  iacens  mammis,  compressior  alvo. 
Cruribus  exilis , spatiosa  prodiga  planta. 

Hanc  vocat  atque  focis  arsura  inponere  ligna 
Imperat  et  flamma  gelidos  adolere  liquores. 

Postquam  inplevit  opus  iustum  versatile  finem. 
Transfert  inde  manu  fusas  in  cribra  farinas 
Et  quatit,  ac  remanent  summo  purgamina  dorso, 
Subsidit  sincera  foraminibusque  liquatur 
Emundata  Ceres.  Levi  tum  protinus  illam 
Componit  tabula,  tepidas  super  ingerit  undas. 
Contrahit  admixtos  tum  fontes  atque  farinas , 
Transversat  durata  manu  liquidoque  coacto 
Interdum  grumos  spargit  sale,  iamque  subactum 
Levat  opus  palmisque  suum  dilatat  in  orbem 
Et  notat  inpressis  aequo  discrimine  quadris. 

Infert  inde  foco  (Scybale  mundaverat  aptum 
Ante  locum)  testisque  tegit,  super  aggerat  ignes. 
Dumque  suas  peragit  Vulcanus  Vestaque  partes, 
Simylus  interea  vacua  non  cessat  in  hora, 

Verum  aliam  sibi  quaerit  opem,  neu  sola  palato 
Sit  non  grata  Ceres  quas  iungat  comparat  escas. 

Non  illi  suspensa  focum  carnaria  iuxta. 

Durati  sale  terga  suis  truncique,  vacabant, 

Traiectus  medium  sparto  sed  caseus  orbem 
Et  vetus  adstricti  fascis  pendebat  anethi. 

Ergo  aliam  molitur  opem  sibi  providus  heros. 

Hornus  erat  iunctus  casulae,  quem  vimina  pauca 
Et  calamo  rediviva  levi  munibat  arundo , 

Exiguus  spatio , variis  sed  fertilis  herbis. 


Mor.  26.  assiduum  ABDV  assiduis  g.  — Post  v.  35  libri  noo- 
Dulli  deteriores  addunt  versum  hunc:  Continuis  rimis  calcanea  scissa  ride- 
bant.— 39.  libri  Silligius.  — 40.  ac  A haec  ^ AacDV^ 

(it  c.  — 44.  tum  g nunc  V.  — 50.  locum  ABDV  focum  g.  — 51. 
F estaque  ADV  testaque  g.  — 61.  rediviva  BDV  recidiva  g. 

Vergilius. 

55 

60 

ISil  illi  deerat  quod  pauperis  exigit  usus; 

Interdum  locuples  a paupere  plura  petebat. 

65  Nec  sumptus  erat  illud  opus,  sed  regula  vita. 

Si  quando  vacuum  casula  pluviaeve  tenebant 
Festa  ve  lux,  si  forte  labor  cessabat  aratri, 

Horti  opus  illud  erat.  Varias  disponere  plantas 
Norat  et  occultae  committere  semina  terrae 
70  Vicinosque  apta  cura  submittere  rivos. 

Hic  olus , hic  late  fundentes  bracchia  betae 
Fecundusque  rumex  malvaeque  inulaeque  virebant. 

Hic  siser  et  nomen  capiti  debentia  porra 
Grataque  nobilium  requies  lactuca  ciborum 

75 crescitque  in  acumina  radix 

Et  gravis  in  latum  dimissa  cucurbita  ventrem. 

Verum  hic  non  domini  (quis  enim  contractior  illo?). 

Sed  populi  proventus  erat,  nonisque  diebus 
Venales  umero  fasces  portabat  in  urbem: 

80  Inde  domum  cervice  levis,  gravis  aere  redibat, 

Vix  umquam  urbani  comitatus  merce  macelli. 

Cepa  rubens  sectique  famem  domat  area  porri 
Quaeque  trahunt  acri  vultus  nasturtia  morsu 
Intibaque  et  Venerem  revocans  eruca  morantem. 

S5  Tum  quoque  tale  aliquid  meditans  intraverat  hortum. 

Ac  primum  leviter  digitis  tellure  refossa 
Quattuor  educit  cum  spissis  allia  fibris ; 

Inde  comas  apii  graciles  rutamque  virentem 
Vellit  et  exiguo  coriandra  trementia  filo. 

90  Haec  ubi  collegit,  laetum  consedit  ad  ignem 
Et  clara  famulam  poscit  mortaria  voce. 

Singula  tum  capitum  nodoso  cortice  nudat 
Et  summis  spoliat  coriis  contemptaque  passim 
Spargit  humi  atque  abicit.  Servatum  in  germine  bulbum 
95  Tinguit  aqua  lapidisque  cavum  dimittit  in  orbem. 

His  salis  inspergit  micas , sale  durus  adeso 
Caseus  adicitur,  dictas  super  ingerit  herbas, 

Mor.  63.  nil  ADV  non  B.  — 65.  illud  g ullus  BDV.  vita  La- 
devicns  vitae  A curae  BDV.  — 70.  vicinosque  ABDV  vicinos  c. 
'aj>ta  Hanptins  aipte  libri  cura  ABDV  curat  {curas)  g curans  Sil- 
ligins.  — 71.  hic  late  DV  et  late  A.  — Post  v.  73  deteriores  libri  addunt 
versum  hunc:  Hic  etiam  nocuum  capiti  geUdumque papaver.  — 75.  deest 
A Plurima  surg^t  ibi  crescitque  in  acumina  radix  g Plurima  surge- 
bat  crescens  in  acumine  radix  Bothius.  — 79.  umero  AB  olerum  g.  — 
88.  virentem  A rigentem  vulgo.  — 94.  abicit  Aldina  adicit  libri,  in 
germine  Schraderus  gramine  libri.  — 96.  his  BDV  hinc  vulgo. 

Et  laeva  vestem  saetosa  sub  inguina  fulcit; 

Dextera  pistillo  primum  fragrantia  mollit 
Allia,  tum  pariter  mixto  terit  omnia  suco. 

It  manus  in  gyrum : paullatim  singula  vires 
Deperdunt  proprias,  color  est  e pluribus  unus. 

Nec  totus  viridis,  quia  lactea  frusta  repugnant. 

Nec  de  lacte  nitens , quia  tot  variatur  ab  herbis. 
Saepe  viri  nares  acer  iaculatur  apertas 
Spiritus  et  simo  damnat  sua  prandia  vultu. 

Saepe  manu  summa  lacrimantia  lumina  tergit 
Inmeritoque  furens  dicit  convicia  fumo. 

Procedebat  opus:  non  iam  salebrosus  ut  ante. 

Sed  gravior  lentos  ibat  pistillus  in  orbes. 

Ergo  Palladii  guttas  instillat  olivi 

Exiguique  super  vires  infundit  aceti 

Atque  iterum  commiscet  opus  mixtumque  retractat. 

Tum  demum  digitis  mortaria  tota  duobus 

Circuit  inque  globum  distantia  contrahit  unum. 

Constet  ut  effecti  species  nomenque  moreti. 

Eruit  interea  Scybale  quoque  sedula  panem: 

Quem  laetus  recipit  manibus  pulsoque  timore 
lam  famis  inque  diem  securus  Simylus  illam 
Ambit  crura  ocreis  paribus  tectusque  galero 
Sub  iuga  parentes  cogit  lorata  iuvencos 
Atque  agit  in  segetes  et  terrae  condit  aratrum. 


Mor.  106.  simo  libri  camuro  V^.  — 109.  non  BV  nec  vulgo.  — 
118.  Heynius  /ofw  vulgo. 

